
BAILE  AJNAM-A.N-DUINE. 


E  ACKiDRMDH 

CHOGADH    NAOMH. 


CAIBIDIL  I. 

Maise  baile  Anam-an-duine,  agus  a  staid  shona  am  feadh  a  bba 
e  Ib  riaghladh  ShaDDAI— P'uath  agus  farmad  Dhiaboluis  agus  a 
chuidlcòmpanach — an  as-innleachdan  an  aghaidh  Anam-an-duitie 
— an  dol  airaghairtchuilbheartach— Mhàrbhadh  Ceannard-nach- 
gèill  agus  Neo-chiontas— Fhuair  Diabolus  seilbh  air  a'  bhaile, 
agus  dhaingnich  e  an  caisteal  air  a  shon  fèin. 

AiR  dhomh  a  bhi  'g  imeachd  tre  iomadh  tìr 
agus  dùthaich^  thainig  mi  dh'ionnsaidh  Tìr-mòr 
ainmeil  a'  Chruinne-chè,  dùthaich  ro  mhòr  agus 
"fharsuinn.  Tha  i  'na  luidhe  eadar  an  aird-an-ear 
ligus  an  aird-an-iar^  direach  am  meadhon  ceithir 
airdean  nan  nèamh.  Is  àit'  e  a  tha  bòidheach  aìr  a 
shuidheachadh,  air  a  dheagh  uisgeachadh,  agus  air 

a  sgeudachadh  gu  maiseach  le  beanntaibh  agus  le 
gleanntaibh ;  agus  far  an  robh  mise,  bha  chuid 
mhÒT  dheth  gle  thorach,  mar  an  ceudna,  bha  e 
air  a  dheagh  àiteachadh,  agus  bha  an  t-àile  gle 
fhalain. 

Cha'n  eil  an  sluagh  uiie  a  dh'aon  aogas,  no 
cMeachdadh,  ni  mò  tha  iad  a  dh'aon  chànain,  nc' 
doigh  aoraidh^  ach  tha  iad  ag  eadar-dhealachadh 
gui  h-anabarrach.  Tha  cuid  ceart^  agus  cuid 
docharach  dhiu. 

B'e  mo  chrannchur  a  bhi  air  thuras  anns  an 
dùthaich  so^  agus  bha  mi  air  chuairt  an  sin  ùine 
cho  fada^  's  gu*n  dh*fhòghhim  mi  mòran  de'n 
càinnt,  maille  ri  'n  gnàthaibh  agus  ri  'n  cleachd- 
aiioh ;  agus  a  dh'innse  na  firinn,  bha  mòr  thlachd 
agam  do  dhlomadh  ni  a  chunnaic  agus  a  chuala 
mi  nam  measg;^  seadh,  bha'n  cleachdainnean  cho 
taitneach  leam  's  gu'n  caithinn  mo  bheatha^  agus 
gu'm  basaichinn  nam  measg,  mar  b'e  gu'n  chuir 
ino  mhaighstir^  fìos  orm  dhachaigh  d'a  thigh^  a 
dheanamh  seirbhis  dha,  agus  a  dh'fhaicinn  a 
sheirbliis  deante. 

Tlia  ann  an  dùthaich  so  a  Chruinne-chè,  baile 
maiseach,  d'an  goirear  Anam-an-duine/  baile  a 
thaobh  aitreibh  cho  neònach^  a  thaobh  a  shuidh- 
eachaidh  cho  freagarrach,  a  thaobh  a  shochairean 
clio  cothromach,  (tha  mi  ciallachadh  a  thaobh  a 
cheud  togail^)  ionnus  gu'm  faod  mi  g  ràdh  mu 
thimchioll,  mar  chaidh  a'  ràdh  roimhe  so  mu'n 
Tir-mhor  anns  a'  bheil  e  air  a  shuidheachadh,  cha'n 
eil  a  ìeth-bhreac  fo  neimh. 

A  tliaobh  suidheachaidh  a'  bhaile  so,  tha  e  'na 
luidhe  direach  eadar  an  dà  shaoghal,  agus  cho 
fada  's  as  urrainn  mise  fhòghlum  o  na  ,h-each- 
draidhibh*  is  fearr  agus  is  ro  f hìrinniche,  ^  'se 
neach  d'an   ainm   Saddai*  bu  cheud  fhear-suidli- 

l  Tha  ataid  iidduir  taitneach  do'n  fheòil.— 2  Criosd.— 3  An  duine 
laoanamanduine.— 4  NaSgriobturan.— 5  An  t-Uile-chumhachdach. 

eacliaidh  agiis  togaiach  air ;  agus  thog  se  e  air 
son  a  thaitneas  fèin.  Gen,  i.  26.  B'e  glòir  gach 
uile  ni  a  rinn  e  'san  dùthaich  sin,  eadhon  am  iràr 
a  h'urramaich ;  seadh^  bha  Anam-an-duine  'iia 
bhaile  cho  maìseach,  an  uair  a  thogadh  e  an 
toiseach,  's  gu  bheil  e  air  a  ràdh  le  cuid^  gu'n 
tàinig  na  h-ainglean,  a  nuas  'ga  fhaicinn,  mu 
àm  a  chur  suas,  agus  gu'n  do  shèinn  iad  le  aoibh- 
neas.  Agus  mar  a  rinn  se  e  maiseach  ri  amhairc 
air,  mar  sin  rinn  se  e  cumhachdach  chum  uachd- 
aranachd  a  bhi  aige  os  ceann  na  dùthcha  uile  mu'n 
cuairt ;  seadh^  dh'àithneadh  do  na  h-uile  Anam- 
an-duine  aideachadh  agus  ùmhlachd  a  thoirt  dhà^ 
mar  an  Ard-bhaile ;  mar  an  ceudna,  bha  barantas 
agus  ùghdarras  aig  a'  bhaile  bho  a  Rìgh,  seirbhis 
agairt  dhe  na  h-uile,  agus  neach  sam  bith  a  dh'àich- 
eadh  sin  a  dheanamh  a  thoirt  fo  cheannsal. 

Thogadh  ann  am  meadhon  sl  bhaile  so  lùth- 
chairt^  ro  urramach  agus  rimheach ;  a  thaobh  neirt, 
dh'fhaodte  caisteal  a  ghairm  dh'i ;  a  thaobh  tait- 
neachd,phàrras;  a  thaobh  meudachd^àite  cho  farsuinn 
's  gu'n  gabhadh  e  an  saoghal  gu  lèir.  Ecles.  iii.  1 1 . 
'S  ann  air  a  shon  fein  a  mhàin,  a  rùnaich  an  Rìgh 
Saddai  an  t-àite  so,  agus  cha  b'  ann  air  son  neach 
sam  bith  eile  :  ann  an  cuid  a  thaobh  an  tlaclid  a 
ghabh  e  ann,  agus  ann  an  cuid  do  bhrigh  nach  b' 
àill  leis  gu'm  biodh  eagal  air  a'  bhaile  bho  choig- 
rich.  Mar  an  ceudna,  rinn  Saddai  an  t-àite  so 
na  dhaingneach,  ach  dh'earb  e  ghleidheadh  ri 
daoinibh''^  a'  bhaile  mhàin. 

Bha  ballachan  a'  bhaile  air  an  deagh  thogail, 
seadh,  bhaiad  cho  gramail  daingean  airan  teumadh's 
air  an  ceangal  r'a  chèilcj  's  mar  bhitheadh  muinntir 
a'  bhaile  fèin,  nach  b'  urrainn  iad  a  chaoidh  a  bhi  air 
an  criothnachadh  no  air  am  bristeadh. 

Oir  is  ann  an  so  a  bha  gliocas  òirdheirc  an  Tì  a 


l  An  cridhe.— 2  Comasan  an  anma. 

thog  Anam-an-duine  ri  fhaicinn^  nach  b'  urrainn 
na  ballachan^  a  bhi  air  an  dochann  no  air  ani 
bristeadh  sios  gu  bràth  leis  na  naimhdibh  bu 
naimhdeir  agus  bu  ro  chumhachdaiche,  mar 
aontaicheadh  muinntir  a*  bhaile  ris. 

Bha  air  a'  bhaile  iomraiteach  so  Anam-an-duine 
cùig  geatachan;  agus  rinneadh  iad  so  mar  an 
ceudna,  freagarrach  do  na  ballachaibh,  eadhon^  do- 
ghlacte,  air  dhoigh  's  nach  b'  urrainn  iad  gu  bràth 
a  bhi  air  am  fosgladh  le  ainneart,  ach  le'n  aonta- 
san  a  bha  steach.  B'  iad  so  ainmean  nan  geat- 
achan ;  Geata-na-cluaise^  Geata-na-sùla^  Geat'-a'- 
bheòil^  Geata-na-sròine,  agus  Geat'-a'-mhothaich- 
aidh.2 

Bha  sochairean  eile  ann  a  bhuineadh  do  bhaile 
Anam-an-duine,3  a  bheir  an  tuilleadh  dearbhaidh 
air  glòir  agus  neart  an  kìte  so.  Bha  pailteas  lòin 
an  còmhnaidh  an  taobh  a  stigh  d'a  bhallachaibh ; 
bha  na  reachdan  a  b*  fhearr,  agus  bu  ro  òirdheirc 
ann  a  bha  'san  àm  sin  air  an  t-saoghal.  Cha 
robh  daoidhear,  slaòightear^  no  cealgaire  an  tràth 
sin  an  taobh  a  stigh  d'  a  bhallachaibh ;  bu  daoine 
flrinneach  air  an  ceangal  gu  daingean  r'a  chèile  iad 
uile  (agus  thafhios  agaibh  gur  mòr  a*  chùis  so^)  fo 
dhìou  agus  fo  thearmann  Shaddai,  agus  b'  e 
^thlachd  e,  cho  fad  'sa  bhuanaich  e  dìleas  dhà. 

Aig  àm  àraid  thug  famhair  cùmhachdach  d'am 
b'  ainm  Diabolus^  ionnsaidh  air  a'  bhaile  iomrait- 
each  so  Anam-an-duine  chum  a  ghlacadh^  agus 
ionad  còmhnaidh  fèin  a  dheanamh  dheth.  Bha 
am  famhair  so  na  Rìgh  os  ceann  cumhachdan  an 
dorchadais/  agus  bu  chronail  am  prionns'  e. 
Ephes.  vi.  12.  Ma's  àill  leibh,  labhraidh  sinn  air 
tùs  mu  shìnnsireachd  an  Diaboluis  so,  agus  a  rithist 
mar  ghlac  e  'm  bàile  urramach  so  Anam-an-duine. 

1  An  corp. — 2  Na  cùig  ceud-fatlian.  tSlighean  dol  a  steacli  a 
nihaith  agu8  an  uile.— 3  Staid  anam  an  duine  roimh  an  tuiteam.— - 
4  An  Diabliol.— 5  Diabhoil,  na  h-ainglean  a  thuit.— Faic  2  Pead, 
ii.  4,,  agus  ludas  6. 

Gu  cinnteacli  tha'n  Diabolus  so  'na  phrionnsa 
mòr  agus  cùmhachdach^  gidheadh  tha  e  araon 
bochd,  agus  tràilleil.  A  thaobh  a  shinnsireachd, 
bha  e  air  tùs  'na  aon  do  sheirbhisich  an  Rìgh 
Saddai^  agus  chuireadh  leis-san  e  anns  gach 
cùmhachd  agus  uachdranachd  a  bhuineadh  do'n 
chuid  a  b*  fhearr  d*a  chrìochaibh  agus  d'a  rìogh- 
achd.  Isa.  xiv.  12.  Rinneadh  an  Diabolus  so 
^na  Mhac  na  Maidne^  agus  is  ann  aige  fèin  a  bha  n 
deagh  àite.  Thug  e  mòr  ghlòir^  agus  teachd  a 
steach  da  ionnsaidh  a  dh'fhaodadh  a  chridhe 
diabholaidh  a  thoileachadh,  mar  biodh  e  do- 
shàsaichte  agus  cho  farsuinn  ri  ifrinn  fèin. 

Mar  sin^  air  dha  e-fèin  fhaicinn  air  àrdachadh 
gu  mòrachd  agus  urram,  agus  air  a  chaothach  'na 
inntinn  air  son  staid  agus  inbhe  n'a  b'  àirde,  thois- 
ich  e  air  smuaineachadh  ann  fèin  cionnas  a  gheibh- 
eadh  e  bhi  'na  thighearn  thar  na  h-uile,  agus 
an  t-iomlan  de  n  uachdranachd  a  bhi  aige  fo 
Shaddai.  2  Pead.  ii.  4.  ludas  6.  A  nise  ghleidh 
an  Rìgh  an  t-ùghdarras  so  air  son  a  Mhic^  agus 
thug  e  dha  e  cheana ;  uime  sin  smuainich 
Diabolus  air  tùs  ciod  a  b'  fhearr  dhà  dhean- 
amh,  agus  an  sin  leig  e  ris  inntinn  do'n  chuid  eile 
de  chòmpanaich,  a  dh  aontaich  leiso  Mar  sin  cho- 
dhijLÌn  iad  an  ionnsaidh  a  thoirt  air  Mac  an  Rìgh, 
chum  a  mharbhadh^  gus  am  biodh  an  oighreachd 
aca  fèin.  Mata.  xxi.  88.  Chaidh  an  t-àm  a 
shuidheachadh,  agus  thugadh  an  ionnsaidh.  A 
nise  cha  b'  urrainn  do  ni  sam  bith  tachairt  'na 
rìoghachd  gun  fhios  do'n  Righ  agus  d  a  Mhac ; 
agus  do  bhrìgh  gu'n  ghràdhaich  e  a  Mhac  mar  e 
fèin,  bha  e  gu  mòr  air  a  bhrosnachadh  :  uime  sin, 
ghlac  e  iad  aig  a'  cheart  àm  air  an  tug  iad  an 
ionnsaidh  an  rùn  a  chuir  an  gniomh^  dhìt  e  iad 
air  son  an  ar-a-mach,  na  reubaltachd  uabhasach, 
agus  na  ceannairc  a  dheilbh  iad,  agus  air  an  tug 
iad  ionnsaidh  a  chuir  an  gniomh,  agus  thilg  e  iad 

a  rnacli  gu  leir  as  gaeh  dreuehd,  ùghdarias. 
tàirbhe,  urram,  agus  àrd-inbhe;  air  dha  so  a 
dheanamh,  dh'fhògair  e  iad  o  chùirt^  thilg  e 
sios  iad  do'n  t-sloc  uabhasach,  ceangailte  gu 
daingean  le  slàbhraidhibh,  gun  dùil  a  bhi  aca  ris  a' 
chaoimhneas  is  lugha  bho  'làimh-san  gu  bràth 
tuilleadh^,  ach  a  bhi  air  an  coimhid  fa  chomhair  a^ 
bhreitheanais  a  dh'òrduich  e^  tre  bhith-hhuantachd . 

Mar  so  bha  iad  air  an  tilgeadh  a  mach,  agus  air 
dhoibh  fìos  a  bhi  aca  gu'n  do  chaill  iad  deagh-- 
ghean  am  Prionnsa  gu  sìorruidh^  chuir  iad  ri'n 
ceud  àrdan  gach  mi-rùn  agus  corraich  a  b'  urrainn 
iad,  an  aghaidh  Shaddai  agus  a  Mhic.  1  Pead.  v.  8. 
Uime  sin,  bha  iad  a'  siubhal  sìos  agus  suas  ann 
am  mòr  chorraich  o  àite  gu  àite,  air  tòir  ni- 
eigin  fhaotainn  a  bhuineadh  do'n  Bìgh,  chum 
iad  fèin  a  dhioladh  air ;  thainig  iad  a  dh'ionnsaidh 
na  dùthcha  mòire  so,  do  n  Chruinne-chè,  agus  gu 
baile  Anam-an-duine  :  agus  air  dhoibh  a  thoirt 
fainear  gu'm  b'  e  am  baile  sin  aon  do  thaitneasaibh 
agus  do  dh'  àrd  oibre  an  Rìgh  Saddai^  thug  iad  ionn- 
saidh  air.  Bha  f  hios  aca  gu'm  buineadh  Anam-an- 
duine  do  Shaddai,  oir  bha  iad  'san  lathair  'nuair  a 
thog  se  e  agus  a  rinn  e  maiseach  e  air  a  shon  fèin. 
Mar  sin  'nuair  a  fhuair  iad  an  t-àite_,  rinn  iad  iolach 
òillteil  le  aoibhneas,  agus  bheuc  iad  os  a  cheann  mar 
leòghan  os  ceann  a  chriche,  ag  ràdh,  a  nise  f huair 
sìnn  an  geall,  agus  an  doigh  ajr  a  bhi  ath-dhiolte 
air  an  Righ  Saddai  air  son  na  rinn  esan  oirnne. 
Mar  sin^  shuidh  iad  sìos  agus  ghairm  iad  comhairle 
chogaidh,  agus  smuainich  iad  aca  fèin,  ciod  an 
dòigh  a  b'  fhearr  dhoibh  a  ghabhail  chum  am  baile 
urramach  so  Anam-an-duine^  a  ghlachadh ;  an  sin 
tliug  iad  fainear  na  ceithir  nithe  so : 

1 .  An  e  iad  fein  a  thaisbeanadh  còladh  do  bhaile 
Anam-an-duine,  bu  fhreagarraiche  dhoibh  ? 

1  Deilbhean  Shàtain  an  aghaidh  Anam-an-duineo 

2.  An  e  dol  agus  suidhe  sios  fa  chomhair  Aijam- 
an-duine  annsan  sgeudachadh  thruagh  agus  dhùaich- 
nidh  a  bh'  orra  nis'^  an  doigh  a  b'  fhearr  dhgibh  ? 

3.  An  e  an  rùn  agus  an  t-aobhar  mu*n  robh  iad 
a  leigeadh  ris  do  dh'  Anam-an-duine ;  no  an 
tugadh  iad  ionnsaidh  air  le  briathraibh  agus  ie 
ràidibh  ceilge,  an  doigh  a  bh'  fhearr  dhoibh  ì 

4.  Co  dhiu  a  b'  fhearr  dhoibh  òrdugh  uaig- 
neach  a  thoirt  do  chuid  de'n  còmpanaich,  cothrom 
a'  gabhail  gu  h-aon  no  ni  bu  mhò  de  chinn-fheadh- 
n*  a  bhaile  a  tliilgeadhj  nam  b'  e  's  gu'n  saoileadh 
iad  leis  a  sin  a  dheanamh  gur  ann  a  b'  fhearr  a 
shoirbhicheadh  leo,  no  nach  b'  ann  ? 

Mar  flireagar  do'n  cheud  ni  a  rùnaich  iad,  cho- 
dhuin  iad^  nach  biodh  math  do'n  iomlan  dhiu 
iad-fèin  a  thaisbeanadh  còmhla  fa-chomhair  a' 
bhaile^  do  brigh  nan  tigeadh  mòran  dhiu  am 
fradharc  gu'm  faodadh  so  allsgadh  a  chuir  aìr ;  ach 
mar  tigeadh  ach  aon  no  dithis  dhiu  an  lathair^ 
nach  biodh  e  cho  cunnartach  air  sin  a  dheanamh. 
Agus  a  chum  an  tuiUeadh  cudthrom  a  thoirt  do'n 
comhairle  so,  chuireadh  ris,  ma's  e  's  gun  gabh 
Anam-an-duine  màoim,  no  gu'm  faigh  e  cais- 
meachd^  tha  e  do-dheante,  arsa  Diabolus,  gu'n  glac 
sinn  am  baile;  oir  cha'n  urrainn  a  h-aon,  dol  a 
steach  ann  as  eugmhaìs  aonta  fèin ;  uime  sin^  na 
tugadli  ach  beagan,  no  a  h-aon,  ionnsaidh  air 
Anam-an-duine ;  agus  a  rèir  mo  bharail-sa,  arsa 
Diabolus,  bitheamsa  an  t-aon  sin.  Dh'aontaich  iad 
ri  so  uile. 

Mar  fhreagairt  do'n  dara  ni  a  rùnaich  iad^ 
eadhon, — An  e  dol  agus  suidhe  sios  fa  chomhair 
Anam-an-duine  anns  an  sgeudachadh  thruagh  agus 
dhuaichnidh  a  bha  orra  nis  an  doigh  a  b'  fhearr 
dhoibh  ?  cho-dhuin  iad  nach  biodh  sin  freagarrach 
air  sheòl  sam  bith  ;  do  bhrìgh,  ged  a  bha  aig  baile 
Anam-an-duine  eòlas^  agus  gu'm  b'aithne  dha 
nithibh  neo-fhaicsinneach    roimhe    so,    gidheadh 

cha*n  f haca  iad  riamh  fhathast  aon  sam  hith  de*n 
co-chreutairibh  ann  an  staid  cho  òillteil  agus  cho 
duaichnidh  ruinne.  Agus  b'  e  so  comhairle  Alecto 
bhùirb.  An  sin  thubhairt  Apolion,  ^'  Tha  chomh- 
airle  iomchuidh  ;  oir  na'm  b'  e  's  gu'n  taisbeanadh 
eadhon  a  h-aon  dinne  sinn  fèin  dhoibh  mar  a  ta  sinn 
a  nise,  ghineadh  e  smuaintean  annta  a  chuireadh  a 
leithid  do  dh'uamhas  spioraid  orra^  's  nach  b'  urrainn 
iad  gun  a  bhi  air  am  faicill;  agus  ma  thàrlas  sin  ars' 
esan,  is  diomhain  dhuinne  bhi  smuaineachadh  am 
baile  ghlacadh/'  An  sin  thubhairt  am  famhair 
cumhachdach  sin,  Beelsebub,  ''^tha  chomhairle  thug- 
adh  cheana  ro  thearuinte;  oir  ged  chunnaic  muinntir 
Anam-an-duine  a  leithid  ''s  a  bha  sinne  roimhe  so^ 
gidheadh  cha'n  f  haca  iad  riamh  fathast  ar  leithid-ne 
a  nis'  agus  a  rèir  mo  bharail-sa,  is  fearr  dhuinne 
teachd  orra  ann  an  aon  do  na  cruthaibh  sin  air  am 
bheil  iad  eòlach/'  Dh^aontaich  iad  ris  a  so.  B'  e  'n 
ath  nì  a  bha  r'a  thoirt  fainear,  ciod  an  cumachd^  no 
'n  coltasj  anns  an  taisbeanadh  Diabolus  e-fèin 
'nuair  a  bheireadh  e  'n  ionnsaidh  air  Anam-an- 
duine  ghlacadh.  An  sin  thuirt  a  h-aon  mar  so^ 
agus  a  h-aon  eile  mar  sud.  Mu  dheireadh  fhreag- 
air  Lucifer.  Gu'm  b'  e  bharail-san,  gu'm  b' 
fhearr  dha  Mhòrachd  corp  a  h-aon  de  na  creutair- 
ean  sin  a"  ghabhail,  air  an  robh  uachdaranachd  aig 
muinntir  a'  bhaile ;  oir,  ars'  esan^  cha'n  e  mhàin 
gu  bheil  iad  eòlach  orra  sin^  ach  air  dhoibh  uachd- 
aranachd  a  bhi  aca  os  an  ceann,  cha  smuainich  iad 
gu  bràth  gu'n  tugadh  iadsan  ionnsaidh  air  a' 
bhaile  ;  agus  gus  an  f  hoill  a  chleith,  gabhadh  e  corp 
aon  de  na  h-ainmhidhibh  sin  a  tha  Anam-an-duine 
a'  meas  a  bhi  ni's  glice  na  càch,  Geu.  iii.  1.  Tais. 
XX.  ì ,  2.  Mhol  iad  uile  a  chomhairle  so^  mar  sin 
cho-dhuin  iad  gu'n  cuireadh  am  famhair  Diabolus  e 
fèin  ann  an  cruth  dragoin,  oir  bha  iad  cho  eolach  air 
anns  na  laithibh  sin,  'sa  tha'm  balachan  an  diugh 

air  an  èun.     Oir  cha  robh  ni  sam  bith  na  iongantas 
dhoibh  a  bha  'na  cheud  staid. 

Ann  am  freagairt  do'n  treas  ni  a  rùnaich  iad, 

eadhon, — An  e  'n  rùn  a  leigeadh  ris  do  dh'Anam- 

an-duine,  an  doigh  a  b'fhearr  dhoibh  ?     Cho-dhùin 

iad  nach  freagradh  so,  do  bhrìgh  gu'm  bu  shluagh 

laidir  Anam-an-duine,  ann  am  baile  laidir,  aig  an 

robh  a  bhallachan  agus  a  gheatachan  do-ghlacte, 

gun  a  bheag  a'  ràdh  mu'n  chaisteal  aca^  nach  b' 

urrainn  iad   a  bhi  air  an  glacadh  ach  le'n  aonta 

fèin.    A  thuiUeadh  air  sin,  arsa  Lègion,  '*nam  b'  e  's 

gu'n  leigeamaid  ris  ar  rùn  dhoibh  dh'fhaodadh  sin 

an  gluasad  gu  'n  cuir  a  dh'ionnsaidh  an  Righ  air 

son  cobhair,  agus  nam  b'  e  's  gu'n  tàrladh  sin  tha^ 

fhios  agamsa  cia  mar  dh'èireadh  dhuinne.     Uime 

sin  thugamaid  an  ionnsaidh   orra  le   bhi  gabhail 

oirnn  a  bhi  toirt  gach  uile   chothrom  dhoibh,  a' 

ceiltinn  nan  nithe  a  tha  aìr  ar  n-aire  le  breugaibh 

agus  le  miodal,  ag  aithris  nithibh  nach  tachair  gu 

bràth,  agus  a'  gealltainn  dhoibh  nìthe  nach  f  haigh 

iad  am  feasd.     'Se  so  an  rathad  gu  Anam-an-duine 

bhuannachd,  agus  gu  thoirt  orra  an  cuid  geatachau 

fhosgladh  dhuinn  d'an  deòin,  agus  iarraidh  oirnn  a 

theachd  a'  steach  do'n,  ionnsaidh.     Agus  ar  leam 

gu'n  dean  an  seòl  so  an  gnothach^  do  brìgh  gu  bheil 

gach  aon  do  mhuinntir  Anam-an-duine  a  nis'  aon- 

fhillte    agus    neo-chiontach ;     an    t-iomlan    dhiu 

ionraic  agus  firinneach;  oir  cha'n  aithne   dhoibh 

fathast  ciod  is  ciall  do  dh'ionnsaidh  a  bhi  air  a 

thoirt  orra  le  fòill,  le  cèilg,  agus  le  mealltaireachd. 

Tha  iad   'nan  coigrich  do  bhilibh  cealgach  agus 

breugach ;  uime  sin,  creididh  iad  ar  breugan  mar 

ràdh  fior,  agus  ar  cuilbheartachd  mar  ghniomharran 

treidhireach.     Creididh   iad   na    nithe  a  gheallas 

sinne  doibh :  gu  h-araid  ma's  e  's  gu'n  gabh  sinn 

oirnn  gràdh  mòr  a  bhi  againn  dhoibh,  agus  gur  e 

mhàin  an  ònoir  agus  am  buannachd-san  a  tha  'n 

ar  beachd.''     Cha  deach  aon  fhacal  a'  ràdh  an 

aghaidh  so,  agus  an  sin  thug  iad  fainear  an  ni  niu 
dheireadh  a  rùnaich  iad,  eadhon_,  co  dhiu  a 
b'fhearr  dhoibh  òrdugh  a  thoirt  do  chuid  dhe'n 
cuideach,  a  h-aon  no  na  bu  mhò  do  chinn-fheadhna 
bhaile  a  thilgeadh^  nam  b'e  's  gun  saoileadh  iad 
leis  a  sin  a  dheanamh  gur  ann  a  b'  fhearr  a  shoir- 
bhichead  leo,  no  nach  b'  ann  ? 

Chòrd  iad  ris  a  so ;  agus  b'  e  'n  duine  a  rùnaich 
iad  a  mhàrbhadhj  Fear-nach-gèiU,  d'an  goirear  air 
mhodh  eile  Ceannard-nach-geill,  duine  mòr,  ann 
an  Anam-an-duine,  agus  roimh  'n  robh  tuiUeadh 
do  dh'  eagail  air  an  fhamhair  Diabolus  agus  air  a 
bhuidhean  na  bha  orra  roimh  bhaile  Anam-an- 
duine  gu  h-iomlan  ;  agus  chomharraich  iad  Tisiph 
one,  aon  do  bhaobhan  an  t-sluic,  gus  am  mòrt  a 
chuir  an  gniomh. 

Air  dhoibh  crìoch  a  chuir  air  a  chomhairle  chog- 
aidh,  chaidh  iad  air  an  aghart  a  dh'ionnsaidh 
Anam-an-duinCj  gidheadh  's  ann  air  mhodh  neo- 
fhaicsinneach  a  thriall  iad  uile,  ach  a  h-aon  a 
mhàin ;  ni  mo  thainig  esan  am  fagus  do'n  bhaile 
'na  choltas  fèin,  ach  ann  an  cumadh  dragoin.^ 

Mar  sin  shuidh  iad  sios  fa  chomhair  Geata-na- 
cluaise,  oir  b'  e  sin  an  t'àite  chum  gach  ni  bha'n 
taobh  a  mach  do'n  bhaile  chluinntinn,  mar  a  b'  e 
Geata-na-sula  an  t'àite  faicinn.  Mar  a  thubhairt 
mi,  chaidh  e  suas  chum  a'  gheata,  agus  rinn  e 
feall-fhalach  air  son  Ceannard-nach-geill,  mar 
ùidhe  urchair  bogha  do'ri  bhaile.  Cha  'tug  e  a 
h-aon  maille  ris  ach  Droch-theagamh^  neach  a 
bha  na  chainntear  aige  anns  gach  cùis  chruaidh. 
A  nise,  mar  a  thubhairt  mi,  air  dha  teachd  suas 
chum  a'  gheata,  a  rèir  gnàths  nan  amannan  sin, 
shèirm  e  'thròmpaid  air  son  e'isdeachd ;  leis  an 
fhuaim  sin,   thainig  a   nuas   cinn-fheadhna  baile 

1  Tha  naimbdean  'ur  'n  anama  air  an  taisbeanadh  mar  dhreara 
a  ta  làn  do  cheilg.  Goirear  am  fear-meallaidh  do  Shatan,  agus  tha 
ràhhadh  air  a  thoirt  do  na  creidich  an  aghaidh  a  chuilbheirtean. 

Anam-an-duine,  mar  a  ta,  Neo-chiontas  Morair- 
na-toile,^  Morair-a-bhaile,  Seanachaidh,''^  agus  Cean- 
nard-nach-gèill ;  a  chum  sl  bhalla  a*  dh'fhaicinn 
co  bh'ann,  agus  ciod  a  thachair ;  agus  dh'f harraid 
Morair-na-toile  dheth  co  e,  agus  c'arson  a  thainig 
e,  agus  c'arson  a  chuir  e  baile  Anam-an-duine 
troimhe  chèile  le  leithid  do  dh'fhuaim  neo-abhaist- 
each  ? 

An  sin  labhair  Diabolus  mar  gu'm  b*  uan  e, 
agus  thubhairt  e  :  '*  A  dhaoine  uaisle  bhaile 
urramaich  Anam-an-duine,  cha'n  eil  mise,  mar 
a  dh'fhaodas  sibhse  fhaicinn,  a  chòmhnaidh  fada 
uaibh,  ach  dlù  dhuìbh,  agus  tha  dh'fhiachaibh 
orm  leis  an  Rìgh  gach  ùmhlachd,  agus  seirbhis  a 
ta  'nam  chomas  a  dheanamh  dhuibh  ;  uime  sin,  a 
chum  gu*ni  bi  mi  firinneach  dhomh  fèin  agus 
dhuibhse,  tha  ni-eigin  cudthromach  agam  ri 
innse  dhuibh.  Air  an  aobhar  sin,  ceadaichibh 
dhomh  labhairt  ribh,  agus  èisdibh  rium  gu  foighid- 
neach.  Agus  air  tùs,  gu  cinnteach  cha'n  e  mi 
fèin,  ach  sibhse,  cha'n  e  mo  bhuannachd  fèin  ach 
^ur  buannachd-sa,  tha  mi  'g  iarraidh  leis  a  ni  tha 
mi  SL  deanamh  an  tràth-sa,  mar  a  iàn  shoilleirich- 
ear  *nuair  a  chuireas  mi  'n  cèill  dhuibh  na  tha 
{lir  m'  aire;  oir,  a  Dhaoine  uaisle,  thainig  mi  a 
nochdadh  dhuibh  cionnas  a  dh'fhaodas  sibh  saorsa 
fhaotainn,  o'n  daorsa  fo  am  bheil  sibh  'nar 
traillean^  ann  am  braighdeanas  gun  fhios  dhuibh 
fe'in."  Thoisich  baile  Anam-an-duìne^  ri  èisd- 
eachd  ris  a  so.  ^^  Ciod  a  th'  ann?"  arsa  iadsan. 
Agus  thubhairt  esan;  **  tha  ni-eigin  agam  ri 
ràdh  ribh  mu  thimchioll  'ur  Righ,  mu  thimchioll 
a  lagha,  agus  mar  an  ceudna  rau'r  timchioll  fein. 
Mu  thimchioll  'ur  Righ,  tha  fiòs  agam  gu  bheil  e 


r^,^   Toil  an   duine. 2  A  choguis  a  tha  cuir   air  chuimhne  ar 

gnionnharran. — Rom.  ii.  15.- — 3  ThaAnam-an  duine  ageisdeachd 
ri  huaireadh. 

mòr  agus  cùmhachdach ;  gidheadh,  cha'n  'eil  na 
h-uile  ni  a  thubhairt  e  rihh  aon  chuid  fior  no  chum 
'ur  buannachd.  l .  Cha'n  'eil  e  fior,  oir  an  ni  sin 
leis  an  robh  e  a*  cur  eagal  oirbh  gus  a  nise  cha 
tachair  e,  ni  mo  choiHonar  e,  ged  dheanadh  sibh  a 
ni  sin  a  thoirmisg  esan  :  ach  ged  a  bhiodh  cunnart 
ann,  ciod  e  'n  tràiUeachd  a  bhi  caitheamh  'ur 
beatha  fo  ghnàth  eagal  nam  peanasan  is  mò,  air 
son  ni  cho  beag  agus  cho  suarrach  ri  beagan  meas 
itheadh  !  2.  A  thaobh  a  reachdan ;  ^  their  mi  ni's 
faide,  tha  iad  araon  mi-reusonta^  deacair,  agus 
do-ghiulan.  Mi-rèusonta  mar  thugadh  fainear 
cheana,  do  bhrigh  nach  eil  am  peanas  co-ionann 
ris  a*  chionta.  Tha  mòr  eadar-dhealachadh  agus 
neo-ionannachd  eadar  a'  bheatha  agus  ubhal; 
gidheadh  feumair  an  darna  h-aon  a  chall  air  son 
an  aoin  eile,  a  rèir  lagh  'ur  Saddai-sa.  Mar  an 
ceudna  tha  iad  deacair,  oir  'sa  cheud  àite^  tha  e 
g  ràdh^  faodaidh  sibh  itheadh  do  gach  uile 
mheas ;  agus  gidheadh  an  deigh  sin,  tha  e  toir- 
misg  dhuibh  itheadh  do  dh'  aon  mheas.  Agus  'san 
àite  mu  dheireadh,  feumaidh  e  bhi  do-ghiulan, 
do  bhrigh  gur  e  am  meas  a  tha  air  a  thoirmeasg 
dhuibh  itheadh,  ma  *s  e  's  gu'n  deach  meas  air 
bith  a  thoirmeasg  dhuibh,  a  meas  sin  a  mhàin,  a 
tha  comasach  le  itheadh  dheth,  am  math  6in  a 
cho-pairteachadh  ribh,  air  am  bheil  sibhse  fathast 
aineolach.  Tha  so  soilleir  o  dhearbh  ainm  na 
craoibhe :  goirear  Craobh  Eòlais  a  Mhath  agus  an 
Uilc  dh'i ;  am  bheil  an  t-eòlas  sin  agaibhse  fathast  ? 
Cha'n  eil,  cha'n  eil;  ni  mò  is  urrainn  sibhse 
bhreithneachadh  cia  math^  cia  taitneach,  agus  cia 
mòr  r'a  mhiannachadh  's  a  tha  e  gu  neach  a  dhean- 
amh  glic,  cho  f  had  'sa  bheir  sibh  gèill  do  dh'  àithne 
'ur  Rìgh.  (^arson  ma  ta  a  bhiodh  sibh  air  'ur 
cumail  ann    an    aineolas    agus    ann    an    doille? 

2  Tha  cuilbheartachd  Dhiaboluis  a'  co-sheasamh  ann  am  breug- 
aibh.     'S  esan  athair  nam  breug. 

C'arson  nach  biodh  'ur  'n  eòlas  agus  'ur  tuigse 
air  am  meudachadh?  Agus  a  nise^  ah !  luchd- 
àiteachaidh  a'  bhaile  iomraitiche  Anam-an-duine, 
ann  an  labhairt  gu  ro  shònraichte  ribh^  cha 
mhuinntir  shaor  sibh !  Tha  sibh  air  'ur  cumail 
araon  ann  an  daorsa  agus  ann  an  trailleachd,  agus 
sin  le  bagairt  chràiteach^  gun  aobhair  sam  bith 
air,  ach  gur  ann  mar  so  is  àiU  leams  e;  agus 
mar  sin  bìthidh  e.  Agus  nach  cràiteach  ri  smuain- 
eachadh^  gur  e  'n  dearbh  ni  a  tha  air  a  thoirmeasg 
dhuibh  a  dheanamh^  nam  b'  e  's  gu*n  deanadh 
sibh  e,  a  bheireadh  dhuibh  araon  gliocas  agus 
onair :  oir  an  sin  fosglar  bhur  suilean,  agus  bith- 
idh  sibh  mar  dhèe.  A  nis  'a  chionn  gu  bheil  a 
chùis  mar  so/'  arsa  esan,  "  an  urrainn  sibh  a  bhi 
air  'ur  cumail  le  prionnsa  sam  bith  ann  an  tuilleadh 
daorsa^  agus  fo  thrailleachd  ni's  mò,  na  tha 
sibh  air  an  latha  'n  diugh  ?  Rinneadh  iochdarain 
dhibh,  agus  tha  sibh  a'  fulang  mòran  ana-cothrom, 
mar  a  nochd  mi  dhuibh ;  oir  ciod  an  daorsa  is  mò, 
na  bhi  air  'ur  cumail  ann  an  doille  ?  Nach  innis 
reusan  dhuibh,  gur  fearr  dhuibh  sùilean  a  bhi 
agaibh  na  bhi  as  an  eugmhais?  agus  gur  fearr  a 
bhi  aig  saorsa,  na  bhi  air  'ur  dùnadh  suas  ann  an 
uaimh  dhorch  agus  bhreun  V  ^ 

Am  feadh  a  bha  Diabolus  a'  labhairt,  thilg  Tisi- 
phone  air  Ceannard-nach-gèiU,  far  an  robh  e  na 
sheasamh  air  a'  gheata,  agus  thug  e  lot  bàis  dha 
'sa  cheann ;  ionnus  gu  n  thuit  e  sios  glan  mhàrbh 
thar  a'  bhalla,  ni  a  chuir  mòr  uablias  air  muinntir  a' 
bhaile,  agus  a  thug  misneach  do  Dhiabolus.  Air 
do  Cheannard-nach-gèill  a  bhi  màrbh  agus  gu'm 
b'  esan  a  mhàin  an  t-aon  fhear  cogaidh  a  bh'anns 
a'  bhailcj  cha  robh  misneach  aig  Anam-an-duine 
gu  seasamh  na  aghaidh.  Ach  bha  so  mar  bu 
mhiànn  leis  an  Diobhal  e.     An  sin  sheas  Droch- 

1  Coìmeas  so  ri  cunntas  an  tuiteam.    Gen.  iii.  1-4. 

theagamli  suas,  am  fear  sin  a  thug  Diabolus  leis 
raar  chainntear,  agus  labhair  e  ri  baile  Anam- 
an-duine,  mar  a  leanas : 

Droch-Theagamh}  ^^  A  dhaoine  uaisle  ars' 
esan,  is  e  sonas  mo  mhaìghistir,  gu  bheil  luchd- 
eisdeachd  tosdach  agus  so-theagaiste  aige  air  an 
latha  *n  diugh ;  agus  tha  dòchas  againn,  gu  m 
buadhaich  sinn  oirbh  gu'n  deagh  chomhairle  a 
chuir  air  cùl.  Tha  gràdh  mòr  aig  mo  mhaighistir 
dhuibh ;  agus  ged  is  math  tha  f  hios  aige  gu  bheil  e 
ann  an  cunnart  corraich  an  Rìgh  Saddai  a  tharruinn 
alr  fèin,  gidheadh  a  thaobh  a  ghaoil  dhuibhse 
fuiligidh  e  sin  agus  ni's  mò  na  sin  air  bhur  son- 
sa.  Cha*n  eil  aobhar  air  facal  tuilleadh  a'  ràdh, 
gu  daingneachadh  firinn  na  labhair  esan  :  faodaidh 
dearbh  ainm  na  craoibhe  crìoch  a  chuir  air  gach 
uile  chonnsachadh  mu*n  chùis  so.  Uime  sin,  io 
sheojadh,  agus  le  cead  mo  thighearna^  cha  chuii- 
mi  ris  ach  a  mhàin  a  chomhairle  so  dhuibh  aig  au 
àm-sa  (agus  le  sin  a'  ràdh,  rinn  e  ùmhlachd  do 
Dhiabolus).  Thugaibh  fainear  a  bhriathran; 
amharcaibh  air  a  chraoibh,  agus  air  an  toradJi 
thaitneach  a  tha  oirre ;  cuimhnichibh  mar  an 
ceudoa  nach  eil  'ur  'n  eòlas  fathast  ach  beag, 
agus  gur  e  so  an  rathad  chum  an  tuilleadh  eòlais 
f  haotainn :  agus  mar  bi  bhur  reusan  air  a  threòr- 
achadh  chum  gabhail  ri  leithid  so  do  dheagh 
eliomhairle,  cha  sibh  na  daoine  a  shaoil  leamsa 
sibh  a  bhi.'*  Agus  an  uair  chunnaic  muinnntir  a' 
bhaile  gu'n  robh  a  chraobh  math  a  chum  bìdh, 
agas  gu  n  robh  i  taitneach  do'n  t-sùil  agus  'na 
craoibh  r'a  miannachadh  a  dheanamh  neach  ghc, 
rinn  iad  mar  chomharlaich  seann  Dhroch-theagamh 
dhoibh,  ghabh  iad  d'a  meas  agus  dh'ith  iad.  Bu 
chòir  dhomh  innse  dhuibh  roimhe  so,  'nuair  a  bha^ 
Droch-theagamh  a'  labhairt  ri  muinntir  a'  bhaile, 

1    Is  droch-theagamh  e  'nuair  a  bhios  sinu  ann  an  ionaa  chomli- 
airle  agus  a  dh'esdeas  sinn  ri  buaireadh. 

(co  dhiu  is  ann  le  ùrcliaìr  o  chàmp  an  fhamhair, 
no  bho  thinneas  obann  a  ghlac  e,  no  mar  is  dòcha 
leam,  bho  anail  bhreun  an  t-slaoightir  chealgaich 
seann  Dhroch-theagamh,)  thuit  Neo-chiontas  sios 
marbh  far  an  robh  e  'na  sheasamh^  's  cha  b'  urrainn 
e  bhi  air  thoirt  beò  tuilleadh.^  Mar  so  bhàsaich 
an  dithis  dhaoine  ùrramach  sin;  goiream  daoine 
urramach  dhiu^  oir  b'  iad  mais'  agus  glòir  Anam- 
an-duine,  fhad  'sa  bha  iad  beò  ann. 

Air  do  na  daoine  so  a  bhi  màrbh,  chuir  a  chuid 
eile  de  mhuinntir  a'  bhaile,  coltach  ri  daoinibh  a 
gheibheadh  phàrr^s  amadain,  air  bàll  dearbhadh 
air  briathraibh  an  fhamhair;  agus  air  tùs  rinn 
iad  mar  a  chomhairlich  Droch-theagamh  dhoibh : 
dh'amhairc  iad,  thug  iad  fainear,  thaitinn  am 
meas  toirmisgte  riu,  ghabh  iad  dheth  agus  dh*ith 
iad,  agus  air  dhoibh  ithe,  air  ball  dh'fhàs  iad  air 
nihisg  leis ;  mar  sin  dh'fhosgail  iad  na  geatachan. 
araon  Geata-na-cluaise,  agus  Geata-na-sùia,  agus 
ìeig  iad  a  stigh  Diaboìus  agus  a  chuideacM  uìie, 
a'  di-chuimhneachadh  gu  tur  deagh  Shaddai,  agus 
a  lagh,  agus  am  breìtheanas  a  cho-cheangail  e  ris 
an  lagh  ie  bagairt  shòìaimte  'nan  aghaidh-san,  nam 
b*e  's  gu'm  bristeadh  iad  e. 

Fhuair  Diabolus  a  nis'  a  steach,  chaidh  e  suas 
gu  meadhon  a'  bhaile,  chum  a  bhuaidh  a  dheanamh 
cho  cinnteach  'sa  b'  urrainn  e ;  agus  air  chionn  an 
àma  so,  air  dha  aignidhean  an  t-sluaigh  fliaotainn 
a*  dian  dhlùthachadh  ris,  rinn  e  duan  cliealgach 
eile  dhoibh,  ag  ràdh,  ''  Mo  thruaighe,  a  dheòir 
bhochd,  Anam-an-duine!  gu  cinnteach  rinn  mise 
mòr  sheirbhis  dhuit,  le  t'  àrdachadh  gu  h-urram^ 
agus  le  do  shaorsainn  a  mheudachadh,  ach  a  nise, 
mo  thruaighe !  mo  thruaighe !  a  dheòir  bhochd 
Anam-an-duine,  tha  thu  dh'easbhuidh  aon  a 
chum  do  dhion,  oir  bi-sa  cinnteach  'nuair  a  chluinn- 

1  Air  bàll  'nuair  a  dh'eisd  ar  ceud  siiìnsear  ri  buaireadh,  cliàill 
iad  au  neo-cbiontas.    Seumas  i.  15.     Rom.  v.  18,  19. 

eas  Saddai  an  ni  a  rinneadli,  thig  e ;  oir  bitliidh  t; 
brònach  gu'n  do  bhrist  thu  a  chuibhrichean,  agus 
gu'n  do  thilg  thu  dhiot  a  chùing.  Ciod  a  ni  thu  ? 
An  deigh  bhi  air  do  chuir  fa  sgaoil,  an  ceadaich 
thu  do  shochairean  a  bhi  air  an  toirt  uat  ?  Ciod 
■a,  tha  rùn  ort  ?''  An  sin/ thuirt  iad  uile  a 
dh'aon  aonta  ris  an  dris,  ''  Bi-sa  a  d'  righ  oirnn/' 
Breith.  ix.  14.  Ghabh  e  ris  an  tairgse,  agus 
thainig  e  gu  bhi  'na  rìgh  air  baile  Anam-an-duine. 
'Nuair  a  rinneadh  so,  b'e  'n  ath  ni  seilbh  a  thoirt 
dha  air  a'  chaisteal^  agus  mar  sin  air  an  iomlan 
do  neart  a'  bhaile.  TJime  sin^  chaidh  e  do'n 
ehaisteal :  an  caisteal  a  thog  Saddai  air  son  toil- 
inntinn  agus  taitneas  dha  fein,  ann  an  Anam-an- 
duine :  agus  thainig  e  gu  bhi  'na  uamh  agus  'na 
gharaidh  do'n  fhamhair  Diabolus,  agus  rinn  e 
daingneach  dha  f èin  dheth,  mar  an  ceudna  neart- 
aich  agus  rinn  e  laidir  e  an  aghaidh  an  Righ  Saddai . 
no  an  aghaidh  an  dream  a  bheireadh  ionnsaidh 
air  a  thoirt  air  ais  gu  ùmhlachd  dhasan  a  rithist.^ 

1  Tha  cridhe  an  duin'  a  nis,  a  thaobh  nàduir,  fo  chùmhachd 
Shàtain.  mar  tha  e  air  a  thaisbeanadh  ann  an  cosarahlachd  an 
dwine  laidir  fo  armaibh.    Lucas  xi.  21,  &c. 


LOSGADH  LAGHANNAN  SHADDAT. 


CAIBIDIL    II 


Chuir  Diabolus  Cinn-fheadhna  bhaile  irarich,  aguschuireabhannaì 
taireil  tèin  'nan  àite — Chuireadh  Morair-a-bhaile,  Fear-na-tuigse 
as  àite,  agus  thogadh  tùr  fa  chomhair  a  thighe  chum  a  dhòrch- 
achadh — Chuireadh  au  Seanachaidh,  Fear-na-coguis,  à  dreuchd- 
gidheadh  chab'urrainnear  a  chuir  'nathosd — Rinneadh  uachdarari 
do  Mhorair-na-toile — Thilgeadh  laghan  Shaddai  air  falbh,  agus 
dhubhadh  a  naach  iomhaigh  maille  ri  mòran  eile  de'n  leithidibh 
sin  a  ghniomharan — Ghiulanadh  teachdaireachd  mu  thimchiol: 
nan  nithe  so  uilechum  Shaddai — A  rùn  tròcaireach  chum  Anaui- 
an-duine  a  shaoradhbho  chumhachd  Dhiaboluis — An  t-aoibji- 
neas  a  bha  'sachùirtan  àmcluinntinnnateachdaireachdso— Bhs. 
Diabolusfo  thrìoblaid  mu'n  naigheachd  so,  agus  rinn  e  uile  dhich- 
ioll  chum,  a  sheilbh  do  dh'Anam-an-duine  dheanamh  tearuinte. 


Cha  do  mlieas  Diabolus  e  fe'in  fathast  tearuinte 
gu  leòir,  anns  an  ath  àite,  chuir  e  'm  baile  ann 
an  òrdugh  as  ùr^  ag  àrdachadh  an  f hir  so  agus  a' 
leagadh  sìos  an  fliir  sin  eile,  a  vèìv  a  thoile  ;  uime 
sin^  chuireadh  Morair-a'-bhaile,  d'am  b'  ainm 
Morair-na-tuigse^  agus  an  Seanachaidh,  d  am  b 
ainm  Fear-na-coguiSj  à  n  dreuchd  agus  a'n  ugh- 
darras. 

A  thaobh  Morair-a'-bhaile,  ged  bu  duine  tuig- 
seacli  e^  agus  mar  an  ceudna,  ged  a  dh'aontaich  e  leis 
a'  chuid  eile  de  mhuinntir  Anam-an-duine,  am 
famhair  a  leigeadh  a  steach  do'n  bhaile,  (2  Cor.  x. 
4,  5,)  gidheadh  cha  do  mheas  Diabolus  iomchuidh 
f  hagail  's  an  dealradh  agus  anns  a'  ghlòir  *san  robh 
e  roimhe  sin,  do  brigh  gu'm  bu  duine  geur-sheall- 
ach  e.  Ephes.  iv.  18,  19.  Uime  sin,  dhòrchaich 
se  e,  cha'n  e  mhàin  le  ùghdarras  agus  a  dhreuchd 
a  tlioirt  uaithe,  ach  mar  an  ceudna,  le  tùr  àrd 
agus  laidir  a  thogail  eadar  uinneagan  lùchairt  a 
Mhorair  agus  a'  ghrian ;  leis  an  d*  rinnead  ionad 
còmhnaidh  gu  h-iomlan  na  dubh  dhòrchadas^  agus 
air  dha  bhi  mar  so  air  a  sgaradh  on  t-solus, 
dh'fhàs  e  mar  neach  a  bheirte  dall.  Mar  so  bha 
ani  Morair  air  a  dhùnadh  a  steach  'na  thigh,  mar 
ann  am  prìosan ;  agus  cha'n  f haodadh  e  dol  ni 
ì^'fhaide  na  chrìoch  fèin.  Agus  a  nise  'ged  bhiodh 
misneach  aige  chum  saoithreachadh  air  son  Anam- 
an-duine^  ciod  a  b*  urrainn  e  dheanamh,  no  ciod 
anns  am  b'  urrainn  e  bhi  tàrbhach  dha  ?  Mar  sin, 
cho  fad  'sa  bha  Anam-an-duine  fo  chùmhachd  agus 
fo  riaghladh  Dhiaboluis,  's  ann  a  bha  Morair-a'- 
bhaile  na  cnap-starra  agus  cha'n  ann  na  bhuannachd 
do'n  bhaile  ùrramach  sin.^ 

A  thaobh  an  t-Seanachaìdh,^  mu'n  deach  am 
baile  a  ghlacadh,  bha  e  'na  dhuine  gle  fhogli- 
ìuimte  ann  an  iaghaibh  a  Rìgh,  agus  mar  an 
ceudna^  bha  e  'na  dhuine  treubhach  treibhdhireach, 
chum  an  fhìrinn  a  labhairt  aig  gach  àm;  agus 
bha  theanga  ullamh  gu  labhairt  cho  ghlic,  'sa 
bha  cheann  cho  làn  do  thuigse.  A  nise  cha  b' 
urrainn  Diabolus  an  duine  so  fliulang,  air  sheòl 
sam  bith^  oir  ged  a  dh'aontaich  e  leis  gu  leigeadh 
a  steach  do'ti  bhaile^  gidheadh  cha  b'urrainn   e 

1  Tha'ti  txiìgise  air  a  dorchachadh  leis  a'  plieacadh  agusle  Sàtan. 

2  An  Seanachaidh  (no  choguis)  air'a  chuir  à  dreuchd. 

leis  gach  cealg,  cuilbheirt,  agus  innleachd  a  bha 
'na  chomas,  a  bhuannachd  gu  h-iomlan  dha  fèin. 

Thae  fior^  chaill  e  mòran  de  dh'iomhaigh  a  cheud 
Rìgh,  agus  mar  an  ceudna  bha  e  gle  rèidh  ri 
iomadh  do  laghaibh  agus  do  sheirbhis  an  f  hamhair  " 
ach  cha  deanadh  so  an  gnothach,  do  bhrìgh  nacii 
robh  e  'na  sheirbhiseach  dha  gu  h-iomlan^  smuain- 
icheadh  e  an  dràsta  'sa  rithist  air  Saddai^  agus 
bhiodh  eagal  a  lagh  air_,  agus  làbhradh  e  le 
guth  cho  àrd  ri  beucaich  leòmhainn,  an  aghaidh 
Dhiaboluis ;  mar  an  ceudna,  aig  amannaibh  àraidh 
'nuair  bhiodh  teum  air  (oir  bhiodh  teuman  uabh- 
asach  air  air  uairibh)^  bheireadh  e  air  Anam-an- 
duine  uile  criothnachadh  le  'ghuth.^ 

Uime  sin,  bha  tuilleadh  eagail  air  Diabolus 
roimh  'n  t-Seanachaidh,  na  bh*  air  roimh  neacli 
air  bith  a  dh'fhagadh  beò  ann  am  baile  Anam-an- 
duine,  do  bhrìgh  mar  a  thubhairt  mi,  gu'n  crioth- 
naicheadh  a  bhriathran  am  baile  uile  mar  thair- 
neanach,  Mar  sin  a  chionn  nach  b'  urrainn  am 
famhair  a  thoirt  gu  h-iomlan  gu  taobh,  smuainich 
e  gu'n  cuireadh  e  inntinn  'na  breislich^  agus  gu'ii 
cruadhaicheadh  e  chridhe  ann  an  slighibh  aii 
diomhanais;  agus choimhlion  e  'n  ni  sin  a  bha'na rùn«''^ 
Tharruinn  se  e  a  lion  cuid  a's  cuid  gu  peacadh  agus 
aingidheachd^  air  dhoigh  's  gu'n  robh  e  mu  dheir- 
eadh  cha'n  e  mhàin  air  a  shalachadh,  ach  gu  h- 
inbhe  bhig  cha  mhòr  nach  do  chaiU  e  gach  uile 
mhothachadh  coguis  mu  pheacadh.  Agus  cha  b' 
urrainn  Diabolus  dol  ni  b'  fhaide.  Uime  sin, 
dh'fheuch  e  ri  toirt  air  muinntir  a'  bhaile  chreid- 
sinn  gu'n  robh  an  Seanachaidh  air  a  chaothach- 
agus  mar  sin  nach  b'fhiach  e  feairt  a  thoirt  air, 
Agus  mar  dhearbhadh  air  so,  thubhairt  e,  gu  bheil 
muinntir  air  a  chaothach  buailteach  do  theuman- 
aibh,  agus  an  uair  a  bhios  iad  annta  gu'm  bi  iad  a 
Jabhairt    cainnt    ghòrach;   agus  is  ann  mar  sin, 

1  Labhraidh  a  choguis  airsonDhe  air  uairibh. 2  Tha  Diabolus 

a'  toirt  an  ionnsuidh  air  a  choguia  a'  chuir  s^rahach. 

arsa  esan,  a  thachair  do'n  t-seann  duine-uasal 
bhoilisgeach  so.  Mar  so^  air  aon  doigh  no  doigh 
eile,  fhuair  e,^.Anam-an-duine  gu  dearmad  agus 
tàir  a  dheanamh  air  ciod  sam  bith  a  làbhradh  an 
Seanachaidh.  Oir  a  thuiUeadh  air  na  chuala  sibh 
cheana^  bha  doigh  aig  Diabolus  a  blieireadh  air  an 
t-seann  duine  uasal^  'nuair  a  bhiodh  e  suilbhear, 
dol  as  aicheadh  agus  cuir  an  aghaidh  an  ni  a 
kbhair  e  gu  dearbhta  'nuair  a  bha  teum  air  ;^  agus^ 
gu'n  amharus,  b'e  so  an  dòigh  gu  e  fèin  a  dheanamh 
na  chulaidh  mhagaidh,  ionnus  nacli  gabhadh  neach 
sam  bith  sùim  dheth.  Mar  an  ceudna^  cha  labh- 
radh  e  nis'  aig  àm  air  bith  d  a  thoil  fèin  air  taobh 
Righ  Saddai,  ach  do  ghnà  'nuair  a  bhiodh  e 
air  eigneachadh  agus  air  a  chuir  thuige.  Osbarr 
bhiodh  e  n  dràsta  giè  dhian  an  aghaidh  an 
iii  mu  nach  fosgladh  e  'bheul  a  rithist^  mar  so 
bha  e  nise  cho  neo-sheasmhach  'na  dheanadas. 
Bhiodh  e  air  uairibh  mar  gu'm  b'ann  'na  thròm- 
chadal,  agus  air  uairibh  eile  mar  gu'm  biodh  e 
màrbh_,  eadhon  'nuair  a  bhiodh  am  baile  gu  lèir-  a' 
dian-ruith  an  deigh  diomhanais. 

Uime  sin^  bu  ghnà  le  Anam-an-duine  air 
uairibh  a  bhi  fo  eagal  le  guth  uabhasach  a  cheud 
Seanachaidh^  agus  an  uair  a  dh'innseadh  iad 
sin  do  DhiaboluSj  'se  fhreagradh  e,  nach  ann 
aon  chuid  o  ghràdh  dhasan^  no  bho  thruas  riusan^ 
a  bha  'n  seann  duine  uasal  cho  iomaganach^ 
ach  o'n  dèidh  amaideach  a  bh'  aig'  air  a  bhi  ri 
glagaireachd ;  mar  sin  chuireadh  e  sìth  agus  tosd 
orr'  uileadh  a  rithist.  Agus  a  chum  's  nach  biodh 
argumaid  sam  bith  a  dh'easbhuidh  air-san  gu  iad- 
isan  a  dlieanamh  tearuinte,  theireadh  e  gu  tric  riu, 
*'  O  Anam-an-duine !  thugaibh  fainear,  a  dh'ain- 
deoin  dian-chorraich,  agus  àrd  chàinnt  bhuaireas- 
ach  an  t-seann  duine  uasail,  cha  chluinn  sibh  facal 

1  Tha  daoine  aingidh  a'  feuchainn  ri  spòrs  a  dheanamh  dhe  na 

cliODruis. 

aige  mu  Shaddai  fèin ; "  thubhairt  e  so,  am  iior 
bhreugair  agus  mhealltair  a  bh'ann,  ged  a  b'e  so 
guth  Dhè  leis-san  dhoibh-san^  seadh  na  h-uile 
glaodh  a  bha'n  Seanachaidh  a'  ^toirt  an  aghaidh 
peacaidh  Anam-an-duine.  A  bharr  air  sin  thuirt 
Diabolus,  "  Tha  sibh  a'  faicinn  nach  eil  sùini 
aig  Saddai  do  chall  no  do  cheannairc  a'  bhaile, 
ni  mo  chuireas  e  dragh  air  fèin  ann  an  gairm 
a'  bhaile  gu  cunntas  air  son  iad-fe'in  a  thoirt 
thairis  dhomhsa.  Tha  fhios  aige  ged  bu  leis-san 
sibh,  gur  leamsa  sibh  a  nise  le  ceartas,  agus  mar  sin, 
dh'fhàg  e  sinn  do  aon  a  chèile." 

^^  Os  bàrr  O  Anam-an-duine ! ''  ars'  esan,  '^thug- 
aibh  fainear  cionnas  a  rinn  mise  seirbhis  dhuibh, 
leis  na  nithibh  is  fearr  a  ta  agam,  no  b'urrainn  mi 
ullachadh  air  'ur  son,  anns  a  t-saoghal  so^  eadhon 
cho  fhad  ^sa  ta  'nam  chomas :  a  thuilleadh  air  so,  is 
dàna  leam  a'  ràdh,  gu  bheil  na  laghan  agus  na 
cleachdannan  fo  'm  bheil  sibh  a  nis,  agus  leis  a' 
bheil  sibh  a'  deanamh  ùmhlachd  dhomhsa,  a'  toirt 
ni's  mò  do  thoil-inntinn  dhuibh  na  bha'm  Phàrras 
a  shealbhaich  sibh  air  tùs.  Mar  an  ceudna,  mar  is 
math  a  ta  fhios  agaibh,  tha  'ur  saorsa  gu  mòr  air  a 
meudachadh.^  Fhuair  mi  sibh  'n  'ur  sluagh  fo 
ghlais,  ach  cha  do  chuir  mise  cuibhreach  sam  bitli 
oirbh :  cha  'n  eil  sibh  fo  lapi,  reachd,  no  bhreitli- 
eanas  leamsa  gu  eagal  a  chìiir  oirbh  ;  cha  'n  eil  mi 
a'  gairm  a  h-aon  agaibh  gu  cunnta^  air  son  'ur 
deanadais,  ach  am  fear  caothaich  sì^*^  tha  fhios 
agaibh  co  e  tha  mi  ciallachadh ;  cheadaich  mi  do 
gach  aon  agaibh  bhi  beò  mar  phrionnsa  'na  ionad 
fèin,  eadhon  leis  cho  beag  bacadh  uamasa,  'sa  tha 
agamsa  uaibhse.'' 

Mar  so,  chuireadh  Diabolus  sìth  agus  sàmhchair 
air  Anam-an-duine,  nuair  a  bhiodh  an  Seanach- 
aidh  a  bha  air  tùs  ann,    a'   cur   mi-shuaimhneas 


1  I\Iiodal  Sbatain  ris  an  Anam. 2  A  choguis. 

orr^  air  amannaibh ;  ^  agus  le  cainnt  nihalìaicìite 
mar  so_,  chuireadh  e  am  baile  uile  air  a  chaothach 
an  aghaidh  an  t-seann  duine  uasail :  seadh^  air 
uairibh  bhiodh  a'  ghràisg  gun  diù  air  son  a  mharbh- 
adh.  'S  minig  a  ghuidh  iad  'nam  eisdeachd  gu'm 
biodh  e  chòmhnaidh  mìle  de  mhìlltean  uapa.  Oir 
chuireadh;,  a  chuideachd,  a  bhriathran,  agus  sealU 
adh  dhe  mòr  uabhas  agus  thrioblaid  orra,  agus  gu 
h-àraid  'nuair  a  chuimhnicheadh  iad  cionnas  a 
bhagradh  e  orra  agus  a  dhiteadh  e  iad  anns  na 
h-amannaibh  o  shean^  ged  bha  'n  Seanachaidh 
a  nis'  air  sgur  de  sin  ann  an  tomhas  mòr. 

Ach  bha  na  dùrachdan  so  gu  lèir  an  diomhanas ; 
Gir  bha'n  Seanacliaidh  air  a  ghleidheadh  beò  nam 
measg,  ach  cha'n  eil  fhios  agam  cionnas,  mar  a 
h-ann  tre  chumhachd  agus  ghHocais  Shaddai.  A 
thuilleadh  air  sin,  bha  thigh  cho  laidir  ri  caistealj 
agus  sheas  e  faisg  air  daingneach  laidir  a  bh'anns 
a'  bhaiie,  agus  nam  b'e  's  gun  tugadh  a  ghràisg  - 
ionnsaidh  air  amharbliadli  aig  sàm  am  bith,  Furrainn 
e  na  tuìl-dhorsan  ^  fhosgaladh,  agus  tuiltean  a 
leigeadh  a  steach  a  bhàthadh  na  h-uiie  mu'n  cuairt 
cra.4 

Ach  ann  a  bhi  fagaii  an  t-Seanachaidh^  agu  sa' 
teachd  a  dhlonnsaidh  Mhorair-na-toile^  fear  eìle 
de  dh^uaishbh  baile  iomraiteach  Anam-an-duine, 
Bha  Morair-na-toile  so  na  dhuine  cho  uasal,  agus  na 
shealbhadair  cho  mòr,  mar  a  robh  n'a  bu  mhò,  na 
bha  mhòr  chuidh  dhiu  anns  a  bhaile  :  a  thuill- 
eadh  air  sin,  ma's  math  mo  chuimhne,  bha  cuid 
de  shochairean  aige  bhuinneadh  gu  sònraichte  dha 
fèin,  ann  an  Anam-an-duine.  Maille  riu  so_,  bha  e 
'na  dhuine  gle  laidir^  misneachail;,  agus  treubhach, 


1  Tha    earp  air  na  haino^idh   ri   'n  coji^uia 2  Droch- 

smuaintean. 3  De  dh  'eagalaibh. 4  Cha'u  eil  a'  choguia 

do  ghnàth  a'  cnf  an  aghai'lh  peacaidh  anns  au  t-sluagh  neo-iom- 
paichte,  gidheadh  tha  i  iomadh  uair  a'  cur  mi-shuaimhneas  orra 
'nan  toil  inntinnean. 

oir  cha  b'urrainn  neach  sam  bith  an  ni  a  rùnaicheadh 
e  a  thoirt  às  a  bheachd.  Ach  co  dhiu  is  ann  o 
àrdan  as  'inbhe^  as  a  shochairean,  as  a  neart,  no 
ciod  air  bith  cia  as  (ach  's  cinnteach  gur  ann  o 
àrdan  à  ni  èigin  a  bha  e)  cha  bu  diù  leis  a  bhi 
'na  thràiU  ann  an  Anam-an-duine  ;  uime  sin^  rùn- 
aich  e  dieuchd  a  ghabhail  fo  Dhiabolus,  chum 
gu'm  biodh  e  'na  fhear  riaghlaidh  agus  'na  uachd- 
aran  beag  anns  a'  bhaile^  agus  mar  so  thoisich  e 
gle  thràthail,  oir  is  e  am  fior  dhuine  ceann-laidir  a 
bh'ann.  Oir  'nuair  a  rinn  Diabolus  a  dhuan  aig 
Geata-na-cluaise,  bha  "n  duine  so  air  aon  do'n 
cheud  mhuinntir  a  bh'air  son  aontachadh  ri 
'bhriathraibh,  agus  a  bha  air  son  gabhail  ri  chomh- 
airle  mar  chomhaiiie  f hallain,  agus  a  bha  air  son  an 
geata  f  hosgladh,,  agus  esan  a  leigeadh  a  steach  do'n 
bhaiie.  Uime  sin_,  bu  toil  le  Diabolus  e,  agus 
chomharraich  e  àite  dha ;  agus  air  dha  a  chruadal 
agus  a  threubantas  fhaicinn,  ghabh  e  deigh  air 
fhaotainn  gu  bhi  na  aon  de  dh'ard-uaislean^  chum 
nan  gnothaichean  bu  ro  chudthromaiche  a  chur  air 
aghaidh. 

Mar  sin  chuir  e  fios  air,  agus  labhair  e  ris  mu'n 
ghnothach  uaigneach  sin  a  bha  'na  bheachd,  ach 
cha  d'iarr  e  mòr  choiteach  a  dheanamh  air,  air  son 
na  cùise  so.  Oir  mar  bha  e  an  toiseach  toileach  air 
Diabohis  a  leigeadh  a  steacli  do'n  bhaile,  mar  sin, 
bha  e  toileach  a  nis'  air  seirbhis  a  dheanamh  dha, 
Uime  sin,  'nuair  a  chunnaic  an  t-aintighearna  cia 
cho  deònach  'sa  bha  'm  Morair  air  seirbhis  a' 
dheanamh  dha,  agus  gu'n  robh  aomadh  inntinn 
an  rathad  sin,  rinn  se  e  ^na  cheannard  air  sl 
chaisteal/  'na  uachdaran  air  a'  bhalla,"^  agus  *na 
fhear  gleidhidh  air  geatachaibh  ^  Anam-an-duine  ; 
seadh,  blia  pòng  'san  ughdarras  a  fhuair  e,  nach 
rachadh  ni  sam  bith  a'  dheanamh  anns  a'  bhaile 

1  An  cridhe. 2  An  fheoil. 3  Na  ceud-fathan. 

uile  as  easbhuidh-san ;  ionnas  gu  m  be  Morair-na- 
toile  a  nis'  an'  ath-dhuine  do  Dhiabolus  fèin  ann  an 
Anam-an-duine;  's  cha'n  f haodadh  ni  sam  bith  a 
bhi  deanta'  ach  a  rèir  a  thoil-san.  Rom.  viii.  7. 
Mar  an  ceudna^  bha  neach  d'am  b  ainm  Fear-na- 
h-inntinn  na  chlèireach  aige,  duine  anns  na  h-uile 
doigh  coltach  ri  'mhaighistir  :  ^  oir  bha  e  e-fèin  agus 
a  Mhorair  a  rèir  a  cheile  ann  am  beachd,  agus  cha 
robh  mòr  mhùthadh  eatorra  ann  an  stèidh  no'n 
cleachdadh.  Ephes.  ii.  2—4.  Cheannsaicheadh 
Anam-an-duine  nis',  agus  thugadli  e  gu  bhi  coi- 
ìionadh  ana-mhiannaibh  na  toil'  agus  na  h-inn- 
tinn. 

'Nuair  a  thugadh  ùghdarras  do  Mhorair-na-toile 
dh'fhàs  e  'na  dhuine  gun  athadh.  An  toiseach,  dh'- 
aicheadh  e  as  an  aghaidh  nach  robh  mar  fhiachaibh 
air-san  seirbhis  air  bith  a  dheanamh  d'a  cheud 
Uachdaran  agus  d'a  Ard-Thighearna.  Anns  an 
ath  àite,  air  dha  bhi  air  a  shuidheachadh  'na  àrd 
inbhe  agus  'na  dhreuchdaibh^  mhionnaich  e  gu'm 
biodh  e  dìleas  d'a  àrd-mhaighistir  Diabolus  ; 
Oh  I  cha'n  urrainn  duibh  a  smuaineachadh  mar 
faiceadh  sibh  e,  an  obair  uabhasach  a  rinn  am 
fear  so  ann  an  Ànam-an-duine. 

Air  tùs^  labhair  e  do  ghnàth  gach  uile  olc  an 
aghaidh  an  t-Seanachaidh  ;^  cha'n  fhuiligeadh  e 
aon  chuidh  sealladh  deth  fhaicinn,  no  èisdeachd  ri 
càinnt  a  bheoil;  dhùineadh  e  shùilean  'nuair  a 
chitheadh  se  e,  agus  dhuineadh  e  chluasan  'nuair 
a  làbhradh  e..  Mar  an  ceudna,  cha  cheadaicheadh 
e  gu'm  biodh  eadhon  fuigheal  do  lagh  Shaddai  ri 
fhaicinn  an  àite  tìam  bith  's  a  bhaile.  Mar  eiseam- 
glair  de  so^  blia  aig  a'  chlèireach  Fear-na-h-inntinn, 
cuid  do  sheann  mhìrean  reubta  do  lagh  dheagh 
Shaddai  'na  thigh.  Neh.  ix.  26.  Ach  'nuair  a 
chunnaic  Morair-na-toile  iad_,  thilg  e  iad  air  a  chul- 

1  Is  nainihdeas  ari  inntinn  fheolmhor  an  aghaidh  Dhè. 

2  Tha'n  inntinn  fheolmhor  a'  cur  an  aghaidh  na  coguis. 

thaobh.  Tha  e  fior  gu'n  robh  cuid  do  na  laghan 
aig  an  t-Seanachaidh  'na  sheomar-meorachaid,  ach 
cha  b'urrainn  am  Morair  ruigeachd  orra  air  sheol 
sam  bith  :  mar  an  ceudna,  smuainich  e  agus  thubh- 
airt  e,  gun  robh  uinneagan  tigh  sheann  Mhorair-a- 
bhaile  ro  shoiUeir  air  son  math  Anam-an-duine.* 
Cha  b'urrainn  e  solus  coinnle  fhulang.  Mar  so^ 
cha  taitneadh  ni  sam  bith  ri  Morair-na-toile,  ach  an 
ni  a  thaitneadh  ri  Diabolus  a  Thighearna. 

Shiubhladh  e  troimh  uile  shràidean  Anam-an- 
duine,,  a'  moladh  a  Thighearna  Diabolus ;  ^  agus  ge 
b'e  àm  na  àite  'san  tachradh  a  sheirbhisich  ris, 
bhiodh  e  mar  aou  diù  fèin.  Dheanadh  e  gach 
droch-bheairt  gun  chuireadh,  agus  gach  olc  gun 
iarraidh. 

Mar  an  ceudna,  bha  fo-uachdaran  aig  Morair-na- 
toile,  d'  am  b'ainm  Aigneadh ;  neach  a  bha  rò 
thruaiUidh  'na  bheachdaibh,  agus  'nachaithe-beatha. 
Rom.  i.  25.  Bha  e  gu  h-iomlan  air  a  thoirt  do'n 
fheoil,  agus  uime  sin  their  iad  Aigneadh-gràineil 
ris.  A  nise,  thuit  e  ann  an  gaol  air  Miann-feol- 
mhor,  nighean  Fir-na-h-inntinn,  agus  phòs  iad ; 
agus  bha  mòran  cloinne  aca^  d'am  b'ainm,  Ladarnas^ 
Beum-bheulachj  agus  Fuath-do  dh'-achmhasan ;  bu 
bhalachannan  dubha  an  triuir  so ;  agus  a  thuiUeadh 
orra  so^  bha  triùir  nighean*- aca^  eadhon,  Sgeig- 
air-firinn,  Dearmad-Dia^  agus  b'e  ainm  na  tè  a 
b'òige  Dioghaltas. 

'Nuair  a  dhaingnich  am  famhair  e  fein  mar  so 
ann  an  Anam-an-duine,  agus  a  leig  e  sios  cuid 
agus  a  dh'àrdaich  e  cuid  eile  a  reir  mar  a  chunnaic 
e  iomchuidh,  an  sin  thoisich  e  ri  millcadh.  A  nise^ 
bha  ann  an  àite  na  fèille  anns  a'  bhaile,  agus  mar 
an  ceudna  air  geatachaibh  a  chaisteil,  iomhaigh 
an  Rìgh  bheannaichte  Saddai;  bha  'n  iomhaigh 
so  do  dh'òr^  agus  bha  ni  bu  mhò  dh'fhiamhachd 

1  l3  toigh  leis  an  toil  thruaillidh  tuigse  dhòrch. 2  Smuain- 

tean  diomhain. 

aice  ri  Saddai  fèin  na  ri  ni  sam  bith  eile  bha  "saa 
t-saoghal  aig  an  àm  sin.'  Dh'  àithn  am  famhair 
gu  suarrach  iomhaigh  Shaddai  a  mhiUeadh,  agus 
iomhaigh  eagalach  sgreataidh  Dhiaboluis  a  chur 
suas  na  h-àite  ni  a  rinneadh  gu  tàireil  le  Cion- 
firinn^  mar  dhìmeas  do'n  ceud  Rìgh,  agus  mar 
mhasladh  do  dh'  Anam-an-duine. 

Os  barr^  mhìll  Diabolus  na  h-uile  fuigheall  do 
laghaibh  agus  do  reachdaibh  Shaddai/^  a  bha  teagasg 
aon  chuid  diadhachd  no  beusan,  maille  ris  gach 
uile  riaghailt  nàdurrach  agus  mhodhail,  a  b'urrainn 
e  fhaotainn  ann  an  Anam-an-duine.  Gu  bhi 
aithghearr_,  dh*iarr  esan  agus  Morair-na-toile,  gach 
math  a  dh'fhagadh  anns  a'  bhaile  a  bhi  air  a  mill- 
eadh :  oir  rùnaich  iad  le  Cion-firinn  Anam-an- 
duine  a  thionnda  gu  bhi  na  bhrùid,  agus  a  dhean- 
amh  coltach  ris  a'  mhuic-choUaidh. 

'Nuair  a  mhiU  e  gach  lagh  agus  deagh  riaghailt  a 
b*  urrainn  e,  chum  Anam-an-duine  a  chuir  air 
seachran  ni  b'fhaide  bho  Shaddai  a  Rìgh,  dh'àithn 
e  dhoibh  a  reachdan,  agus  àitheantan  diomhain 
fèin  a  chuir  suas,^  'sna  h-uile  àite  co-chruin- 
neachaidh  's  a'  Bhaile.  1  Eoin  ii.  16.  Eadhon 
na  nithe  a  bha  tabhairt  saorsa  do  dh'  ana-miannaibh 
na  feola,  do  dh'ana-miannaibh  na  sùla,  agus  do  dh- 
uabhar  na  beatha,  nach  robh  o  Shaddai,  ach  o'n 
t-saoghal.  Thug  e  gach  cuideachadh  agus  misneach 
a  b'urrainn  e  dhoibh^  chum  na  h-uile  mì-bheus, 
ain-diadhachd,  agusaingidheachd  a  chuirair  aghaidh 
ann  an  Anam-an-duine.  Gheall  e  sìth  toileachas^ 
aoibhneas  agua  sonas  dhoibh,  nan  coimheadadh  iad 
aitheantan-san,  agus  nach  biodh  iad  gu  bràth 
air  an  gairm  gu  cunntas  air  son  ni  sam  bith  a  rinn  iad. 

A   nise,   bha    Anam-an-duine  gu  h-iomlan  fo 

1  Rina  Dia  an  duine  'na  iomhaigh  fèin,  ach  mhill  am  peacadh 

an  coltas. 2  Laghannan  Dhè  air  an  cuir  air  chùl.     Cha'n  urr- 

ainn  Satan  am  fulang. 3  'S  e  droch  leabhraichean  is  do  cha  le 

Diabolus. 

rìaghladh-sanj  cha  robh  ni  sam  hith  ri  chluinntinn 
no  rì  f  haicinn  an  sin,  ach  an  ni  sin  a  hha  treorach- 
adh  chum  esan  àrdachadh ;  agus  bha  eagal  air  mar 
cumadh  e  suas  mòrachd  a*  bhaile,  gu'm  faodadh  iad 
a  thilgeadh  air  fèm  gu'n  d'rinn  e  dochair  dhoibh ; 
uime  sin  a  chum  's  gu'm  faiceadh  iad  nach  robh  a 
rùn  air  an  greadhnachas  a  lughdachadj  no  ni  sam 
bith  de  'n  goireasan  a  thoirt  uapa,  thagh  e  Morair- 
baile^  agus  Seanachaidh  dhoibh,  a  làn  thoilich  iad 
nan  cridhe,  agus  a  thaitinn  ris  fèin  gu  h.ìongantach 
math. 

B'e  ainm  a  Mhorair-bhair  a  rinn  Diabolus,  Ana- 
miannach/  duine  aig  nach  robh  aon  chuid  sùilean 
no  cluasan ;  agus  na  h-uile  ni  a  rinn  e,  's  ann  a 
thaobh  aomadh  nàdur  mar  a  bhrùid,  cò-dhiù  is 
ann  mar  dhuine,  no  mar  fhear-drèuchd  a  rinn  se 
e ;  agus  cha  robh  spèis  aige  riamh  do'n  ni  a  bha 
math,  ach  a  ghnàth  do'n  olc. 

B*e  ainm  an  t-Seanachaidh  Dì-chuimhnich- 
math,^  agus  cha  robh  ann  ach  fear  gle  bheag  an 
diù  :  cha  b'urrainn  e  ni  sam  bith  a*  chuimhneach- 
adh  ach  an  t-olc,  agus  chuir  e  'n  gniomh  e  ie  tait- 
neas.  Bha  aomadh  aige  thaobh  nàduir  chum  nithe 
bha  cronail  a'  dheanamh ;  eadhon  cronail  do  dh' 
Anam-an-duine,  agus  do  luchd  aiteachaidh  air  fad. 
Kinn  an  ditliis  so  mòr  chron^  agus  shuidhich  iadan 
sluagh  cumanta  ann  an  raidibh  docharach,^  le'n 
ughdarras  agus  le'n  cleachdadh^  le  'n  eiseamplairibh 
agus  le'n  dàimh  ris  an  olc.  Oir  faodaidh  neach  air 
bith  fhaicinn  'nuair  a  tha  na  h-uachdaranan  tàireil 
agus  truaillidh,  gu  bheil  iad  a'  truailleadh  an 
iomlan  do'n  tìr  agus  do*n  dùthaich  anns  am  bheil 
iad^  a'  gabhail  comhnaidh. 

A  thuilleadh  orra  so,  rinn  Diabolus  mòran  iochd- 
aranan  agus  uachdaranan  ann  an  Anam-an-duine ; 

1  Anam-an-duine  fo  chumhachd  ana-mianna. 2  Tha  ar 

cuimhne  do  ghnàth  uUamh  chum  an  t-olc  a  chuimhneachadh  gcd 
tha  i  ealamh  chum  a  mhath  a  dhearoaad. 'ò  Smuaintean, 

as  am  faodadh  am  baile  'nuair  a  bhiodh  feum  aii% 
ceannardan  agus  luchd-riaghlaidh  a  thaghadh, 
Agus  is  iad  so  ainmeannan  nan  cinn-fheadhn'  aca. 
As-creidimh,  Uabhar,  Mionnan,  Strìopachas,  Cruas- 
cridhe,  An-iochdmhor^  Corraich^  Cion-firinn,  Seas- 
a'-bhreug,  Sìth-fheallsa^Misg,Mealltaireachd,  Fear- 
aicheadh-Dhè ;  an  t-iomlan  trideug.  B'e  As- 
creidimh  bu  shine  dhiu^  agus  Fear-aicheadh-Dhè  ^ 
a  b'òige  dhiu. 

Mar  an  ceudna_,  bha  luchd-comhairlichj  agus 
luchd-dreuchd  eile  aca;  mar  a  ta  earaidean  agus 
maoir^,  &c.,  ach  bha  iad  uile  coltach  riu  sin  a 
roimh-ainmicheadh,  air  dhoibh  a  bhi  aon  chuid  'nan 
aithrichean^ /nam  bràithrean,  'nan  clànn  pheathr- 
aichean  no  nam  bràithrean  dhoibh. 

An  sin  thog  am  famhair  trì  daingnichean  laidir 
anns  a'  bhaile^  a  bha  air  am  meas  do-ghlacte. 
Dh'ainmich  e  a  cheud  aon  diu,  Daingneaoh-an- 
dùlain,  do  bhrìgh  gu  n  robh  e  gus  am  baile  uile 
a  riaghladh^  agus  gu  chumail  o  eòlas  air  a  sheann 
Rìgh.  Dh'ainmich  e  an  dara  h-aon  diu  Daing- 
neach-mheadhon-oidhche,  do  brìgh  gu  n  do  thogadh 
e  a  dh'aon  obair  chum  Anam-an-duine  a  chumaii 
0  fhior  eòlas  fhaotuinn  air  fèin.  Dh'ainmich 
e  'n  treas  aon  diù  Daingneach-a'-pheacaidh-mhilis, 
do  bhrigh  gu'n  do  dhaingnich  e  leatha  sin  Anam- 
an-duine  an  aghaidh  na  h-uile  deagh  iarrtais.  Bha 
a'  cheud  aon  do  na  daingnichibh  so  dlù  do 
Gheata-na-sùla^  a  chum  gu  m  biodh  uiread  'sa 
ghabhadh  deanamh  de'n  t-solus  air  a  dhòrchachadh 
an  sin.  Thogadh  an  dara  h-aon  diù  duinte  ris 
an  t-seann  chaisteal,  a  chum  na'm  biodh  e  so- 
dheante,  gu'm  biodh  e  air  a  dheanamh  ni  bu 
dùirche.  Agus  thogadh  an  treas  aon  diù  ann  an 
àite  na  fèiUe. 

Rinneadh  truaghan  anabarrach  toibeumach,  d'am 

1  Tha'n  t-as-creideamh  a'  treòrachadh  gu  bhi  'g  aicheadh  Dhe. 

b'ainm  Naimhdeas-do-Dhia,  'na  uachdaran  air  a* 
cheud  daingneach;  bha  am  fear  so  air  aon  de'n 
ghràisg  a  thainig  maiUe  ri  Diabolus  an  aghaidh 
Anam-an-duine.  Rinneadh  aon  d'am  b'ainm 
Fuath-do-sholus  'na  uachdaran  air  Daingneach- 
mheadhon-oidhche :  bha  esan  mar  an  ceudna  air 
aon  de'nfheadhainn  a  thainig  an  toiseach  an  aghaidh 
a'  bhaile.  Agus  b'e  Ana-miannach  a  b'  ainm  dha- 
san  a  rinneadh  'na  uachdaran  air  Daingneach-a- 
pheacaidh-mhiHs :  bha  esan  mar  an  ceudna  'na 
thruaghan  ro  ghràineil,  ach  cha  b'ann  o  'n  aon 
duthaich  ri  cach  a  thainig  e,  agus  gheibheadh  am 
fear  so  ni  bu  mho  thaitneas  ann  an  ana-miann  gràin- 
eìl,  na  gheibheadh  e  ann  an  uile  Phàrras  Dè. 

A  nise^  mheas  Diabolus  e-fèin  tearuinte ;  ghlac  e 
Anam-an-duine ;  dhaingnich  se  e-fèin  an  sin ;  chuir 
e  sios  na  seann  cheannardan^  agus  dh'àrdaich  e 
ceannardan  nuadha  'nan  àite  ;  dhubh  e  mach  iomh- 
aigh  Shaddai^  agus  chuir  e  suas  iomhaigh  f èin : 
mhìll  e  na  seann  leabhraichean  lagha,  agus  chuir  e 
aìr  chois  a  bhreugan  diomhain  fèin ;  rinn  e  luchd- 
riaghlaidh  ùr,  agus  thog  e  daingnichean  ùru ;  agus 
rinn  e  so  uile  chum  e-fèin  a'  dheanamh  tear- 
uinte,  air  eagal  gu'n  tigeadh  deagh  Shaddai  nc- 
a  Mhac  'na  aghaidh.^ 

Faodaidh  sibh  a  smuaineachadh,  gu  n  do  ghiul- 
aineadh  fios  gu  deagh  Rìgh  Saddai^  fada  roimh  an 
àm  so,  cia  mar  a  chaidh  Anam-an-duine^  ann  am 
Mòr-thir  a'  Chruinne-cè  a  chàll ;  agus  mar  a  rinn 
am  famhair  Diabolus,  a  bha  roimhe  so  'na  sheirbhis- 
each  d'a  Mhòrachdsan,  ceannairc  an  aghaidh  an 
Rìgh,  agus  mar  glac  e  am  baile  dha  fèin.  Ghiul- 
aineadh  teachdaireachd  mu  na  nithibh  so  uile  churn 
an  Rìgh. 

Mar  anns  a'  cheud  àite,  Cionnas  a  thàinig  Diab- 
olus  air  Anam-an-duine,  le  fòill,  le  breugaibh,  agus 


1  Dealbh  uabbasach  de"u  duine  thuit. 

le  cèiig,  nuair  a  bha  iad  fhathast  'nan  sluagh  aon- 
fhìllte  agus  neo-chiontach;  agus  a  mhàrbh  e  gu 
fealltach  an  ceannard  uasal  agus  treubhach  aca,  an 
Ceannard-nach-gèill,  'nuair  a  bha  e  'na  sheasamh 
air  a'  bhalla;  mar  an  ceudna,  cionnas  a  thuit  Neo- 
chiontas  gaisgeanta  sios  marbh  'nuair  a  chual'  e  a 
Thighearna  dligheach  agus  a  Phrionnsa  laghail 
Saddai  air  a  mhì-ghnathachadh,  le  beul  ifrinnich 
cho  truaillidh  ris  an  t-slaoightear  sin  d'  am  b'  ainm 
Droch-theagamh.  Os  barr  dh'innis  an  teachdaire, 
an  deigh  do  Dhroch-theagamh  dùan  aithghearr  a 
dheanamh  do  mhuintir  a'  bhaile,  as  leth  a  mhaghistir 
Diabolus,  gu'n  do  chreid  an  sluagh  aon-fhillte  na 
chaidh  a'  ràdh  riu,  agus  le  aon  aonta  gu'n  d'fhos- 
gail  iad  am  priomh  gheata,  Gheata-na-cluaise_,  agus 
gu'n  tug  iad  dha-san  agus  d'a  luchd-uilc  uile 
sealbh  air  baile  ùrramach  Anam-an-duine.  Fòs 
nochd  e,  cionnas  a  chuir  Diabolus  Morair-a- 
bhaile  agus  an  Seanachaidh,  as  gach  uile  ùgh- 
darras  agus  dreuchd  a  bh'aca.  A  bharr  air  so^  leig  e 
ris,  gu'n  do  thionndadh  Morair-na-toir_,  agus  Fear- 
na-h-inntinn,  an  clèireach  aige,  gu  bhi  nan  luchd- 
ceannairc,  agus  gu'n  robh  iadsan  a'  siubhail  le 
chèile  sios  agus  suas  air  feadh  a'  bhaile,  agus  gu'n 
do  theagaisg  iad  an  slighean  fèin  do  no  h-aingidh. 
Thubhairt  e  fòs,  gu'n  do  chuireadh  Morair-na-toile 
80  ann^am  mòr  ùghdarras,  agus  gu  h-àraid  gu'n  do 
ohuir  Diabolus  fo  riaghladh  Mhorair-na-toile  na  h- 
uile  daingneach  ann  an  Anam-an-duine ;  agus  gu'n 
d'rinneadh  Aigneadh  'na  uachdaran  fo  Mhorair-na- 
toil,  'na  ghnothaichibh  ro  cheannairceach.  Seadh, 
ars'  an  teachdaire,  dh'aicheadh  an  uabh-bheist  so, 
Morair-na-toile,  mar  so  gu  follaiseach  a  Righ 
Saddaij.agus  thug  e  a  ghealladh  agus  a  mhionnan 
gu  h-uabhasach  gu'm  biodh  e  dìleas  do  Dhia- 
bohis. 

Mar  an  ceudna,  ars'  an  teachdaire^  rinn   an  t- 
aìntighearna  so  Morair-baile  agus  Seanachaidh  dha 

fèin  os  ceann  Anam-an-duine,  a  bha  uair-èiginn  na 
bhaile  ùrramach^  ach  a  tha  nis  càiUte.  Ilinn  e 
Moraìr-baile  de  Ana-miannach  agus  Seanachaidh 
de  Dhìchuimhnich-math ;  dithis  de  na  daoinibh 
is  gràineile  th'air  fad  a'  bhaile.  Mar  an  ceudna, 
dhlnnis  an  teachdaire  dìleas  so^  ciod  na  bùirdeisich 
nuadh  a  rinn  Diabolus ;  os  bàrr^  gu'n  do  thog  e 
mòran  thuraidean_,  dhùintean,,  agus  dhaingnichean 
ìaidir  ann  an  Anam-an-duine ;  agus  cionnasa'  chur 
Diabokis  Anam-an-duine  fo  àrmaibh^  chum  's  gur 
ann  bu  chòmasaiche  iad  air  seasamh  an  aghaidh 
Shaddai  an  Righ,  nam  b'e  's  gu'n  tugadh  e  ionns- 
aidh  air  an  ath-aiseag  chum  an  ceud  ùmhlachd. 

Cha'n  ann  an  uaigneas  a  chaidh  an  naigheachd 
so  aithris,  ach  anns  a'  chùirt  gu  foliaiseach,  oir  bha 
an  Righ  agus  a  Mhac^  na  Morairean^  na  h-àrd 
Cheannardan,  agus  na  Mòr-uaislean  a  lathair  *ga 
h-eisdeachd.  Ach  air  dhoibh  an  t-iomlan  de'n 
sgeul  so  a  chluinntinn,  nam  be  's  g'um  biodh 
neach  sam  bith  an  sin  gu  thoirt  fainear,  chuireadh 
€  iongantas  air  a  bhi  faicinn^  am  bròn,  agus  an 
cràdh  spioraid  a  bha  nam  measg  so  uile,  air  dhoibh 
a  bhi  smuaineachadh  gu'n  deach  am  baile  iom- 
raideach  sin  Anam-an-duine  a  nis  a'  ghlacadh: 
Ach  chunnacas  so  uile  leis  an  Rigli  agus  le  'Mhac 
fada  roimh  làimh,  seadh,  agus  dh'ullaich  iad  gu 
pailt  air  son  fuasgladh  do  dh'Anam-an-duine^  ged 
nach  d'fhoillsich  iad  sin  do  na  h-uile.  Gidheadh 
cho'  aonaich  iadsan  mar  an  ceudna  ann  an  caoidh;, 
agus  ann  an  tròm  bhròn  a  dheanamh  air  son 
truaighe  agus  càll  a'  bhaile.  Gen.  vi.  5,  6^ 
Thuirt  an  Righ  gu  soilleir,  gu'n  do  thog  è 
dòilgheas  da  'na  chridhe  ;  agus  faodaidh  sibh  a  blii 
cìnnteach  nacli  lugha  thog  e  d'a  Mhac.  Mar  so, 
dhearbh  iad  do  na   h-uile   mu'n  cuairt   dhoibh, 


1  Am  bheil  Dia  a'  toirt  fuath  do  ua  pheacnch,  agus  nach  toir 
sjnne  fuath  dha  ? 

gu'n  robh  ^aol  agus  truas  aca  do  bhaile  ùrramach 
Anam-an-duine.  'Nuair  a  chaidh  an  Righ  agus  a 
Mhac  air  leth  do'n  t-seòmar-uaigneach^  chuir  iad 
an  comhairle  r'a  cheile  an  sin  mu  thimchioll  an 
ni  a  rùnaich  iad  air  tùs,  eadhon,  mar  a  cheadaich- 
eadh  do  dh'Anam-an-duine  tuiteam^  mar  sjn^  a 
cheart  cho  cìnnteach  gu'n  rachadh  a  thogail  a 
rithist,  agus  'na  leithid  a  dhòìgh  's  gu'n  toilleadh  e 
araon  d'an  Righ  agus  d'a  Mhac  cliù  agus  glòir 
shiorruidh  'na  thogail.  Uime  sin,  an  deigh  na 
comhairle  so^  rinn  Mac^  Shaddai  (a  bha  na  neach 
ro  òirdheirc  agus  ionmhuinn,  aon  aig  an  robh  mòr 
ghràdh  dhoibh-san  a  bh'ann  an  àmhghar,  ach  aig  an 
robh  naimhdeas  bàsmhor  'na  chridhe  do  Dhiabolus, 
do  bhrigh  gu'n  do  mhiannaich  esan  a  chrùn  agus 
ùrram  ;) — (Isa.  xKx.  5 ;  1  Tim.  i.  15 ;  Hos.  xiii.  14.) 
Tha  mi  'g  ràdh,  chòrd  Mac  so  Shaddai  r'a  Athair, 
agus  gheall  e  bhi  'na  sheirbhiseach  dha  chum  am 
baile  bhuannachd  a  rithist^  sheas  e  r'a  ghealladh, 
agus  cha  do  ghabh  e  aithreachas  as.^  B'e  brìgh  a 
chòrdaidh,  a  bha  eatorra,  gu'n  rachadh  Mac  an 
Righ,  aig  àm  àraid  a  shònraicheadh  leo  le  chèile, 
air  turas  gu  dùthaich  a'  Chruinne-chè,  agus  gu'n 
suidhicheadh  e  an  sin  bunait  làn  saoradh  do 
dh'  Anam-an-duine  bho  Dhiabolus^  agus  bho 
aintighearnas,  ann  an  rathad  cothrom  agus  ceartais, 
ie  dioladh  a  thoirt  air  son  amaideachd  a'  bhaile  sin. 

Os  bàrr,  am  feadh  'sa  bha  Diabolus  ann  an 
seilbh  air  Anam-an-duine,  rùnaich  Emanuel  aig 
àm  iomchuidh  gu'n  deanadh  e  cogadh^  ris  an 
f hamhair  Diabolus ;  agus  gu'n  sgiursadh  e  mach  e 
gu  h-iomlan^  as  a  dhaingneach,  le  neart  a  làimhe, 
agus  gu'n  gabhadh  e  dha  fèin  e,  mar  àite  còmhnuidh. 

Air  do  Shaddai  a  bhi  suidhichte  air  Anam-an- 


1  Mac  Dhè. 

2  Oir  is  aua  mar  sin  a  pràdhaich  Dia  an  saoghal,  gu'n  d'thue:  e 
aou-ghin  Mhic  lèin,  chum  as  ge  b'e  neach  a  chreideas  ann,  nach 
Htjriosar  e,  ach  gu'm  bi  a'bheatha  shiorruidh  aig^e. 

'ò  liois  an  Spiorad  Naomlia. 

duine  a  shaoraclli,  thugadh  àithne  do'n  Ard-rùn- 
chlèireach^  cùimhneachan  a  sgriohhadh  mu  dhèigh- 
inn  an  ni  a  hha  air  a  rùnachadh,  agus  òrdugh  a 
thoirt  gu'm  hiodh  e  air  a  chuir  an  cèill  anns  gach 
cearnaidh  do  rioghachd  a'  Chruinne-chè.  Ma's  àill 
leibh,  faodaidh  sibh  cùnntas  aithghearr  fhaotainn 
do  shùim  an  sgriobhaidh  so,  mar  a  leanas  : 

Biodh  f  hios  aig  na  h-uile  dhaoine  dh'am  buin  e^ 
gu'n  do  cheangail  Mac  Shaddai,  an  Righ  mòr,  e 
fèin  ann  an  cumhnanta  ri  'Athair_,  gu'n  tugadh 
e  Anam-an-duine  air  ais  da  ionnsaidh  a  rithist ; 
agus  tre  chùmhachd  a  ghaoil  gu'n  choimeas^  gu'n 
cuireadh  se  e  ann  an  staid  mòran  n'a  b'fhearr  agus 
n'a  bu  shona,  na  bha  e  mu'n  do  ghlacadh  e  le 
Diabolus. 

Chaidh  na  sgriobhaidhean  so  a  chraobh-sgaoil- 
eadh  ann  an  caochladh  àiteachan^  agus  chuir  iad 
buaireas  nach  bu  bheag  air  an  aintighearna  Diabo- 
lus  :  *'  Oir  a  nis,"  arsa  esan^  *'  bithidh  mi  air  mo 
ghluasad,  agus  bithidh  m'  ionad-còmhnaidh  air  a 
thoirt  uam. 

'Nuair  a  rinneadh  rùn  an  Righ  agus  a  Mhic  aith- 
aichte  anns  a  chùirt^  rinn  na  Morairean,  na  h-Ard- 
cheannardan^  agus  na  Prionnsachan  ùrramach  a 
bha'n  sin^  gàirdeachas  anabarrach,  oir  bha  iad  uile 
gabhail  iongantas  ris  an  ni  ghlòrmhor  a  bh'ann  am 
beachd  an  Righ  agus  a  Mhic  a  thaobh  baile  truagh 
Anam-an-duine ;  agus  is  gànn  a  b'urrainn  a  luchd 
frithealaidh  gaoil  ni  sam  bith  a  dheanamh  aon 
chuid  air  son  an  Righ  no  na  rioghachd,  gun  bhi 
labhairt  mu  ghràdh  an  Righ  agus  a  Mhic  air  son 
Anam-an-duine. 

Cha  b'urrainn  iad  so,  na  Morairean^  na  Ceannar- 
dan^  agus  na  Prionnsachan,  a  hhi  toilichte  an 
naigheachd  so  a  chumail  'sa  chùirt  a  mhàin; 
oir  mu'n  deach  na  sgriohhaidhean  a  dheanamh 
aithnichte,  thainig  iad  fèin  a  nuas  agus  dh'innis 
iad    e    anns    a    Chi-uinne-chè.      Mar    a    thubh- 

1  Na  Sgriobturan  naomha. 

airfc  mi,  thainig  e  mu  dheireadli  gu  cluasan 
DhiaholuSj  ni  a  chuir  mòr  mhi-shuaimhneas  air; 
oir  chuir  e  troimhe  cheile  c  a  chluinntinn  gu'n 
robh  a  leithid  do  rùn  air  a  dhealbh  'na  aghaidh. 
An  deigh  beachd-smuaineachadh,  cho-dhuin  e  gu'n 
deanadh  e  na  ceithir  nithe  so  a  leanas : 

Air  tns,  Nam  biodh  e  so-dheanta,  gu'n  rachadh 
an  deagh-sgeul  so  a  chumail  bho  chluasaibh  Anam- 
an-duine ;  ^  oir  ars'  esan,  ma's  e  's  gu'm  bi  aon 
uair  fios  aca  gu  bheil  Saddai,  an  ceud  High,  agus 
Emanuel,  a  mhac,  a  dealbh  math  air  son  a'  bhaile, 
ciod  is  urrainn  mise  earbsa  as,  ach  gu'n  dean 
Anam-an=duine  ceannairc  am  aghaidh-sa  agus 
an  aghaidh  mo  riaghlaidh,  agus  gu'm  pill  e  da 
ionnsuidh-san  a  rithist  ? 

A  chum  so  a  choimhlionadh,  dh'ath-nuadhaich 
e  mhiodal  ri  Morair-na-toil^  agus  mar  an  ceudna, 
thug  e  òrdugh,  agus  àithne  theann  dha,  faire 
chumail  a  làth'  agus  a  dh'òidhche  air  uile  gheatach- 
aibh  a  bhaile,  gu  h  àraid  air  Geata-na-cluaise  agus 
air  Geata-na-sùla ;  ^'  oir  tha  mi  cluinntinn,''  ars' 
esan,  ''  gu  bheil  e  air  a  rùnachadh  gu'n  tèid  Anam- 
an-duin'  a  thoirt  air  ais  a  rithist  chum  a  cheud 
dhaoran,  agus  gu'n  comharraichear  sinn  uile  mar 
luchd-ceannairc.  Tha  dòchas  agam  nach  'eil 
annta  so  ach  sgeulachan  faoine ;  gidheadh,  na 
rachadh  an  leithid  sin  a  naigheachdan  air  sheol 
sam  bith  innse  do  dh'Anam-an-duine,  air  eagal 
gu'ni  bi  an  sluagh  fo  dhi-misnich  leo  sin.  Ar 
ieam,  a  Mhorair/^  nach  urrainn  so  a  bhi  na  naigh- 
eachd  thaitneach  dhuitse,  agus  is  cinnteach  nach 
eii  i  idir  dhomhs'  ann.  Agus  tha  mi  a'  smuain- 
eachadii  gu'm  bu  chòir  dliuinn  a  bhi  cùramach 
aig  an  àm  so  chum  casg  a  chuir  air  gach  tuair- 

1  Tha  Satan  a'  deanamli  a'  dhichill  chum  bacadh  a  chuir  air  na 
Sgriobtuiribh  o  bhi  air  au  craobh-sgaoileadh. 

2  Tha'n  toil  air  a  gnàthachadh  an  aghaidh  an  t-aoisgeil.  Feu- 
maidh  deagh  smuaintean  a  bhi  air  an  cumail  a  mach  à  Anam-an- 
duine. 

sgeul  a  dh^fhaodadh  a  bhi  'nam  meadhon  gn 
trioblaid  a  chuir  air  ar  muinntir;  uime  sin,  a 
Mhorair,  is  àiU  leam,  gu'n  cum  thusa  freiceadanan 
laidir  gu  lathail  aig  gach  geata  'sa  bhaile.  Mar  an 
ceudna,  rannsaich  agus  cuir  stad  air  na  h-uile 
thig  an  so  gu  malairt ;  na  leig  a  steach  iad  a 
dh'Anam-an-duine,  mar  breithnich  thu  gu  soiUeir 
gu  bheil  iad  nan  cairdean  do  ar  'n  uachdranachd 
òirdheirc  fèin.  A  bhàrr  air  a  so  arsa  Diabolus^  tha 
mi  'g  àithneadh,  gu'm  bi  luchd  rànnsachaidh  an 
còmhnaidh  a'  siubhal  sios  agus  suas  air  feadh  a 
bhaile,^  agus  biodh  ùghdarras  aca  chum  na  h-uile 
a  smachdachadh  agus  a  sgrios  do  n  toir  iad  an  aire 
'bhi  a  dealbh  as-innleachdan  'n  ar  aghaidh-ne,  no 
a  labhras  mu  'n  ni  tha  Saddai  agus  Emanuel  a' 
rùnachadh  sl'  dheanamh.'' 

A  rèir  sin,  dh'eisd  Morair-na-toil  ri  'mhaighstir, 
rinn  e  gu  toileach  a  rèir  àithne,  agus  leis  gach 
dichioll  a  bha  'na  chomas^  chum  e  mach  as  a 
bhaile  neach  air  bith  leis  am  b^àill  an  teachdair- 
eachd  so  thoirt  gu  Anam-an-duine. 

'S  an  dara  h-àite,  a  chum  's  gu'n  deanadh  Dia- 
bolus  Anam-an-duine  cho  tearuinte  'sa  b'urrainn  e, 
thug  e  air  muinntir  a'  bhaile  mionnan  ùr  a  thoirt 
dha,  agus  rinn  e  coimhcheangal  eagalach  riu.: 
Eadhon,  nach  trèigeadh  iad  e  fèin  na  uachdran- 
achd  am  feasd,  agus  nach  mo  a  bhrathadh  iad  e, 
no  dh'iarradh  iad  a  laghannan  atharrachadh ;  ach 
gu'n  gabhadh,  agus  gu  n  comh-aontaicheadh  iad  ris, 
gu  n  seasadh  iad  leis,  agus  gu'n  aidicheadh  iad  e  mar 
an  Righ  dhgheach,  a  dh'aindeoin  neach  air  bith  eile, 
a  rinn,  no  dheanadh  còir  a  thagradh  air  Anam-an- 
duine,  fo  sgàile  feallcholtas^  no  tiodal  sam  bith. 

Theagamh  gu'n  do  shaoil  leis  nach  robh  de 
chùmhachd  ag  Saddai  na  dh'fhuasgladh  iad,  o  na 
choimhcheangal  so  a  rinneadh  leo  ris  a'  bhàs  agus 

1  Tha  na  h-uile  dheagh  smuaiutean  agus  bhriathran  p;u  bhi  air 
an  cumail  lodha. 

0  na  chòrdadh  so  rinn  iad  ri  ifrinn.  Ni  mò  dhiult 
Anam-an-duine  amaideach  gabhail  ris  a  choimh- 
cheangal  òillteil  so,  ach  mar  ghearra-sgadan  ann 
am  beul  muic-mhara,  shluig  iad  e  gun  chagnadh. 
An  robh  iad  fo  thrioblaid  air  son  so  ?  'S  iad  nach 
robh,  ach  'sann  a  rinn  iad  uaill  agus  ràiteachas  as 
an  trèun  dhiUseachd  do'n  aintighearna,  a  bha 
gabhail  air  fèin  a  bhi  na  Righ  orra,  sl'  mionnach- 
adh  nach  atharraicheadh,  agus  nach  trèigeadh  iad 
gu  bràth  an  seann  uachdaran  air  son  uachdaran  ùr.^ 
Mar  so  cheangail  Diabolus  Anam-an-duine  gu 
daingean ;  ach  thug  an  t-èud  nach  do  mheas  e-fèin 
riamh  dionghalta  gu  leoir,  air-san  anns  an  ath 
àite  ionnsaidh  eile  thoirt,  eadhon,  nam  biodh  e 
so-dheanta,  gu'n  deanadh  e  Anam-an-duine  ni  bu 
ro  thruaillidh:^  uime  sin,  thug  e  fainear  sgriobh- 
adh  neo-ghlan  agus  graineil  a  bhi  air  a  dheanamh 
le  h-aon  d'am  b'ainm  Drabasda^  agus  a  chuir  suas 
air  geatachaibh  a  chàisteil^  leis  an  tug  e  lan-chomas 
agus  shaorsa  d'a  uile  mhic  f  hirinneach  agus  dhileas, 
chum  ni  sam  bith  bu  mhiann  le'n  càil  choUaidh 
fèin  a  dheanamh,  agus  nach  fhaodadh  neach  sam 
bith  bacadh  a'  chuir  orra,  fo  pheanas  diumaidh  am 
prionnsa  tharruinn  air  fèin.  Rinn  e  so  air  son  nan 
aobhar  a  leanas :  1.  A  chum  nam  b'e  's  gu'n  tigeadh 
teachdaireachd,  gu'n  robh  e  air  a  rùnachadh  Anam- 
an-duine  shaoradh,  gu'm  biodh  e  air  a'  dheanamh 
ni  bu  laige  agus  ni  bu  laige,  agus  ni  bu  neo-chomas- 
aiche  dòchas  a  bhi  aca,  no  aonta,  no  creidea^  a 
thoirt  do  dh*fhirinn  na  sgeul  sin.  Oir  tha  rèusan 
ag  innse,  ^^  mar  is  mò  am  peacadh  gur  ann  is  lugha 
an  dùil  no  an  earbsa  ri  tròcair.'* 

2.  Theagamh  'nuair  a  chitheadh  Emanuel,  Mac 
Shaddai,  an  Righ-san,  gniomharran  sgreataidh  agus 
mi-naomha  baile  Anam-an-duine,  gu'n  gabhadh  e 

1  Mar  a  ta  e  sgriobhta,  Isa.  xxviii.  15.  "  Dhaingnich  sinn  coimh- 
cheangal  ris  a'  bhas,  agus  ris  an  uaigh  rinn  sinn  còrdadh. 

2  Tha  leabhraichean  mi-bheusach,  faoin-sgeulach,  draosda,  agus 
neo-chreidmheach  a'  cumail  an  anam  bho  Dhia. 

aithreaclias  agus  gu'n  tarruingeadh  e  air  ais  o 
'choimhcheangal  a  choimhlionadh  chum  iadsan  a 
shaoradh ;  oir  b'aithne  dha  gu  bheil  Saddai  naomh'^ 
agus  gu  bheil  a  Mhac  Emanuel  naomha ;  b'aithne 
dha  so  bho  f hiosrachadh  dòruinneach  fèin ;  do  brìgh 
gur  ann  air  son  a  pheacaidh  agus  aingidheachd  a 
chaidh  e  fèin  a  thilgeadh  as  na  neamhaibh  is  àirde  : 
uime  sin,  dh'fhaodadh  e  a  chòmh-dhùnadh^  gur  ann 
mar  so  a  thachradh  do  dh'Anam-an-duine. 

3.  Mar  an  ceudna,  dh'fheuch  e  ri  toirt  air  na 
h-uile  bh'ann  an  Anam-an-duine  chreìdsinn,  gu'n 
robh  Saddai  a'  togail  àrmailt  a  chum  iadsan  a 
thilgeadh  bun  os  ceann  agus  a  sgrios  gu  h-iomlan, 
oir,  ars'  esan^  ma's  e  's  gu'n  craobh-sgaoil  mi  'n  t- 
iomradh  so,  cha  dean  aon  teachdaireachd  a  dh'- 
fhaodas  teachd  an  deigh  sin  drùghadh  sam  bith 
orra ;  oir  their  Anam-an-duine,  'nuair  a  chluinneas 
iad  gu'm  feum  iad  a  bhi  air  an  saoradh,  gur  e  is 
fior  bhrìgh  do'n  sgèul  sin^  gu  bheil  Saddai  a'  rùn- 
achadh  an  sgrios.  Uime  sin^  chruinnich  e  am 
baile  uile  gu  àite  na  fèille,^  agus  le  teangaidh 
chealgaich  labhair  e  riu  mar  so — 

^^  A  dhaoine  uaisle,  agus  a  mhuinntir  a'  bhaile 
iomraitiche  Anam-an-duine,  mo  dheagh  chàirdean, 
is  aithne  dhuibh  fèin  gur  sibhse  uile  m'iochdar- 
anan  laghail ;  is  aithne  dhuibh  cionnas  a  ghiulain 
mise  mi-fèin  ann  'ur  measg,  o'n  cheud  là  bha  mi 
maille  ribh  gus  a  nis,  agus  ciod  an  t-saorsa  agus  na 
sochairean  mòr  a  mheal  sibh  fo  m'uachdranachd ; 
tha  dòchas  agam  gu'n  d'rinn  mi  so  chum  m'ònoir 
fèin  agus  'ur  'n  ònoir-sa^  agus  mar  an  ceudna;, 
chum  'ur  taitneas  agus  'ur  toii-inntinn-se.  A  nis^ 
a'  bhaile  iomraiticlie  Anam-an-duine,  tha  e  air 
aitliris  gu  bheil  trioblaid  gu  teaclid  oirbh  :  is  mise 
tha  brònach  air  'ur  son-sa.  Oir  flmair  mi  sgèul 
an  tràthsa  blio  Lucifer,  (agus  tha  deagh  f  hiosrach- 
adh  aige-san)  gu  blieil  'ur  seann  Rigli  Saddai  a 

1  An  t-ionad  eisdeachd  aj?us  beachdachaidh. 

togail  àrmailt  gu  teachd  *n  'ur  'n  aghaidh,  a  chum 
'ur  sgrios  eadar  gheug  agus  f hreumh.  O  Anam-an- 
duine !  is  e  so  an  t-aobhar  mu'n  do  ghairm  mise 
sibh  an  ceann  a  chèile  aig  an  àm  so,  eadhon,  a 
chum  gu'n  cuireamaid  ar  comhairle  ri  chèile  ciod 
a  b'fhearr  dhuinn  a  dheanamh  anns  a  chàs  chun- 
nartach  so.  Air  mo  shon-sa,  cha'n  eil  annam  ach 
aon  f hear,  agus  nam  b'e  mo  shocair  fèin  a  bhithinn 
ag  iarraidh,  agus  Anam-an-duine  fhagail  ann  an 
cunnart,  b'fhurasda  dhomh  deanamh  air  mo  shon 
fèin;  ach  tha  mo  chridhe  cho  daingean  air  aon- 
tachadh  ribhse,  agus  co  neo-thoileach  air  sibhse 
fhagail,  ciod  air  bith  gàbhadh  a  thacharas  dhomh. 
Ciod  a  tha  sibh  ag  ràdh,  a  mhuinntir  Anam-an- 
duine  !  an  trèig  sibh  a  nis'  'ur  seanna  charaid  ?  no 
am  bheil  sibh  a*  rùnachadh  seasamh  leamsa?'' — Air 
bàll^  ghlaodh  iad  a  mach,  mar  aon  duine,  Bitheadh 
an  neach  sin  nach  seas  leat-sa  air  a  chuir  gu  bàs. 

An  sin  thubhairt  Diabolus:  **  Is  diomhain 
dhuinne  dùil  a  bhi  againn  ri  tròcair^  oir  cha'n 
aithne  do'n  Righ  so  tròcair  a  thaisbeanadh :  theag- 
amh  'nuair  a  bheir  e  a  cheud  ionnsaidh  oirnne, 
gu'n  gabh  e  air  a  bhi  tairsge  tròcair  dhuinUj  a  chum 
gur  ann  is  f hasa  dha  Anam-an-duine  a  bhuannachd 
a  rithist;  uime  sin,  ciod  air  bith  a  their  e  na 
creidibh  facal  deth  oir  cha^n  eil  e  ach  air  son  buadh- 
achadh  oirnne  le  leithid  sin  a  chàmnt  bhlasta,  agus 
comharraidhean  de  'bhuaidh  an  iochdmhor  a  dhean- 
amh  dhinne.  am  feadh  a  bhiodh  sinne  ag  aoineagan 
ann  ar  fuil  fèin.  'Se  mo  bheachd-sa,  gu'n  rùnaich 
an  t-iomlanagainn  cuir  'na  aghaidh  gus  an  duine  mu 
dheireadh^  agus  gun  chreideas  a  thoirt  dha  air 
chumhadh  sam  bith.  Oir  is  ann  a  steach  air  an 
dorus  sin  a  thig  ar  cunnart.  Ach  am  meailar  'ur 
beatha  dhinn  le  brosgal  ?  Tha  dùil  agam  gur  aithne 
dhuibh  na's  f  hearr  na  gu'n  ceadaicheadh  sibh  dhuibh 
fèin  a  bhi  air  *ur  caradh  mar  so. 

'^  Abair^  ma's  e's  gu'm  faigh  e  sinne  gu  striochd- 
adh  gu'n  caomhnadh  e  beatha  cuid  a  tha  nan  ioch- 

daranan  ann  an  Anam-an-duine,  ciod  am  feum  a 
ni  sin  dhuibhse  a  tha  'nar  cinn-fheadhna  anns  a' 
bhaile^   gu   h-àraid    dhuibhse    a    dh'àrdaicheadh 
leamsa,  agus  gur  e  'ur  dillseachd  dhomhsa  a'  choi- 
sinn  dhuibh  an  àrd-inbhe  so  ?     Agus  abair  ged 
nochdadh   e  tròcair  do   na  h-uile  h-aon  agaibh, 
bithibh  cinnteach  gun  toir  e  sibhse  fo'n  daorsa  sin 
fo'n  robh  sibh  roimhe,  no  na's  miosa;,  agus  an  uair 
a  tharlas   sin   ciod  am   feum   a  ni  bhur  beatha 
dhuibh  ?     Am  bi  bhur  caitheamh-beatha  cho  toil- 
inntinneach  maille  ris-san^    agus  a  tha  e   maille 
riumsa?     (^ha  bhi,  cha  bhi,  feumaidh  sibh  a  bhi 
ceangaiìte  fo   laghannaibh   a  theannaicheas  sibh, 
agus  is  e  an  dearbh  ni  is  fuathach  leibh  an  dràsda 
bheirear  oirbh  a  dheanamh.^     Seasaidh  mise  leibh- 
se,  ma  sheasas  shibhse  leamsa ;  is  fearr  bàsachadh 
mar  ghaisgich,  na  bhi  beò  mar  thraiUibh  diblidh. 
Ach  measair  caithe-beatha  tràill  tuiUeadh  is  math 
air  son  ADam-an-duine  'san  àm   so.     Cha'n  eiì  a 
nis  ach  fui]^^  cha'n  eil  ni  sam  bith  ach  fuil  anns 
na  h-uile   sgal  de  thròmbaid  Shaddai  an  aghaidh 
Anam-an-duine.        Bithibh     uidheamaichte    agus 
glacaibh  bhur   'n  àirm-chogaidh,  a  chum  's   gu'n 
teagaisg  mise  a  nis  dhuibh  lùth-chleasan  cogaidh, 
am    feadh   a   tha  cothrom  agaibh ;   tha   àrmachd 
agam  dhuibh,  agus  cha  'n  urrainn  sibh  a  bhi  air 
blìur  dochann    a   dh'aindeoin   na  tha    'n    comas 
fheachd-san  a  dheanamh,  ma's  e  's  gu'n  cum  sibh 
e  ceangailte  agus  crioslaichte   air  bhur  leasraibh. 
Uime  sin,   thigibh^   oir   is   e   bhur  beatha   chum 
mo  chaisteal-sa,  agus  àrmaichibh  sibh  fèin.     Ann 
an  sin  a  ta  mo  chlogaid,  m'  uchd-èideadh,  agus  mo 
chlaidhearah,  ma's  e  's  gu'n  cogsibhse  mar  dhaoine. 
'^'^1.  Is  e  mo  chlogaid,  d'an  goirear  air  mhodh  eile 

1  Creididh  daoine  feolmhor  so  gu  h-ealamh  ;   ach  a  ta  cuing 
Chriosd  so-iomchair,  agus  eallach  èutrom. 

2  Tha  eagal  air  gu'n  càill  e  Anam-an-duine,   mar  sin  tha  e  a' 
bagairt  orra  chum  an  cumail  o  thròcair  iarraidh.  ^ 

ceann-bheart^  dòchas  a  bhi  agaibh  gu'n  tachair  gu 
math  dhuibh  mu  dheireadh,  ciod  air  bith  dòigh 
anns  an  caith  sibh  bhur  beatha.  Deut.  xxix.  19. 
Is  e  so  an  clogaid  a  bh'  aca-san,  a  thubhairt,  gu'ni 
'  Bitheadh  sith  aca,  ged  a  ghluaiseadh  iad  ann  an 
aingidheachd  an  cridhe  fèin_,  a'  chur  misg  ri  path- 
adh ; "  is  àrmachd  dearbhta  a  ta  so,  agus  cò  sam 
bith  aig  am  bheil  e,  cha  chomasach  do  shaigheid  no 
ghath,  no  chlaidheimh,  no  sgiath,  a  chiurradh  ; 
uime  sin,  cumaibh  an  t-àrm  umaibh,  agus  dionaidh 
e  sibh  o  ioma  buiile. 

*'  2.  M'uchd-èideadh  is  uchd-èideadh  iarruinn  e. 
Taisb.  ix.  9.  Dh'ullaicheadh  e  a'm'  dhùthaich 
fèin,  agus  tha  mo  chuid  saighdearan  uile  air  an 
àrmachadh  leis ;  ann  an  càinnt  shoilleir,  is  e  an 
t-uchd-èideadh  so,  cridhe  cruaidh,  cridhe  cho 
cruaidli  ris  an  iarruinn^  agus  a  ta  cho  beag  mothach- 
aidh  ri  cloich  :  ni  ma's  e  's  gu'm  faigh  agus  gu'n 
gleidh  sibh  e,  cha  dean  aon  chuid  tròcair  bhur 
buanachd,  no  breitheanas  eagal  a  chuir  oirbh. 
Uime  sin,  tha  'm  mìr  àrmachd  so  rofheumal  do  na 
h-uile  leis  am  fuathach  Saddai,  agus  leis  an  àill 
cogadh'na  aghaidh  fo  mo  bhrataich-sa. 

**  3.  Is  e  mo  chlaidheamh  teanga  a  ta  air  a  lasadh 
o  ifrinn.  (Salm  ìvii.  4.,  agus  Ixiv.  3. — Seum.  iii.  6.) 
Is  urrainn  i  fèin  a  dheasachadh  chum  olc  a'  labhairt 
mu  Shaddaij  m'a  Mhac,  m'a  shlighibh,  agus  m'a 
phobull ;  cleachdaibh  sibhse  e,  chaidh  a  dhearbliadh 
thairis  agus  thairis  mìle  uair ;  cò  air  bith  aig  a  bheii 
e,  agus  a  chumas  e,  agus  a  ghnàthaicheas  e  mar  bu 
mhath  leamsa^  cha  bhuadhaichear  air  gu  bràth  le 
m'  nàmhad-sa. 

^^  4.  Is  e  mo  sgiatli  mi-chreidimh — (lob  xv.  26 ; 
Salm  Ixxvi.  8  ;  Marc.  vi.  Ò,  6.)  no  a  bhi  a*  cur  an 
teagamh  fìrinn  an  fhacail,  agus  na  h-uile  ràite  a  ta 
labhairt  mu'n  bhreitheanas  a  chomharraicheadh  le 
Saddaiair  son  nanaindiadhach,  cleachdaibh  an  sgiath 
so;  is  iomadh  ionnsaidh  a  thug  e  oirre^  agus  a 

dh'innse  na  firinn,  chaidh  a  bruthadh  air  uairibh, 
ach  iadsan  a  sgriobh  mu  chogaidhean  Emanueil  an 
aghaidh  mo  shearbhantans',  thug  iad  fianuis  *  nach 
robh  e  'n  comas  da  obair  chùmhachdach  air  bith  a 
dheanamh  an  sin,  air  son  am  mi-chreidimh/  A  nis, 
is  e  an  doigh  ceart  air  a  bhàll-airm  so  a'  làimhseach- 
adh^  gu'n  nithe  a  chreidsinn  ged  tha  iad  firinneach ; 
ma  labhras  e  mu  bhreitheanas,  na  biodh  umhail 
agaibh  dheth ;  ma  labhras  e  mu  thròcair,  na  gabh- 
aibh  sùim  deth ;  ged  ghealladh  e,  ni  h-eadh^  ged 
mhionnaicheadh  e,  nach  deanadh  e  cron  air  bith  ach 
math  do  dh'  Anam-an-duine^  ma  philleas  e  dha 
ionnsaidh^  na  tugaibh  feart  sam  bith  air^  cuiribh  an 
teagamh  nach  'eil  facal  de  ceart;  oir  is  e  so  an 
doigh  a  chum  sgiath  a  mhi-chreidimh  a  làimhseach- 
adh  gu  ceart^  agus  esan  nach  dean  air  a  mhodh  so, 
cha'n  eil  gràdh  aige  dhomhsa. 

'^5.  Is  e  earrann  eile  de  m'  àrmachd  bharraichte- 
sa,  spiorad  bàlbh  gun  ùrnuigh^  spiorad  leis  nach  diù 
gairm  air  son  tròcair;  uime  sin,  Anam-an-duine 
ma's  a  leamsa  sibh,  bithibh  cinnteach  gu'n  dean 
sibh  cleachdadh  de'n  àrmachd-so.  Seadh  I  an  èigh 
sibhse  air  son  tròcair  ?  Na  deanaibh  sin  gu  bràth^ 
nam  b'aill  leibh  a  bhi  dìleas  dhomhsa.  Is  aithne 
dliomh  gur  daoine  càlma  sibh,  agus  tha  mi  cinnteach 
gu'n  sgeudaich  mise  sibh  le  àrmachd  dhearbhta ; 
uime  sin,  na  smuainichibh  am  feasd  èigheach  ri 
Saddai  air  son  tròcair.  A  thuilleadh  orra  so  uile^ 
tha  òrd-mòr^  lèusan-teine^saighdean,  agusbàsagam, 
an  t-iomlan  dhiu  nan  deagh  àrmachd,  agus  ro  eal- 
anta  gu  màrbhadh.'*^ 

An  deigh  dha  a  dhaoine  uidheamachadh  mar  so  le 
àrmaibh  agus  le  àrm-thrusgain^  labhair  e  riu  ann 
am  briatliraibh  mar  so,  "  Cuimhnichibh,  gur  mise 
bhur  Righ  dligheach,  agus  gu'n  d'rinn  sibh  coimh- 

l  Is  iad  àn-dànadaa,  cridhe  air  a  chruadhachadh,  tean^a  thoi- 
bheumach,  mi-chreideamh,  agus  spiorad  gun  ùrnuigh,  àrmachd 
dhaoiue  aingidh. 

cheangal  rium,  agus  gu'n  tug  sibh  mionnan  a  bhi 
dìleas  dhomhsa  agus  do  m'aobhar ;  tha  mi  'g  ràdh 
cuimhnichibh  so  a  mhuinntir  Anam.an-duine,  agus 
dearbhaibh  sibh  fèin  a  bhi  'n  'ur  daoine  curanta 
agus  treun.  Mar  an  ceudna,  cuimhnichibh  an 
gnàth  chaoimhneas  a*  nochd  mise  dhuibh^  agus  na 
sochairean  o'n  leth  a  muigh  a  dheònaich  mi  dhuibh 
nach  robh  sibhse  'g  iarraidh ;  mar  a  ta  saorsa, 
deagh-ghean,  buannachd,  agus  urram,  a  ta  g  agairt 
gu'n  taisbeanadh  sibhse  bhur  rioghalachd  dhomhsa  ; 
agus  c'  uin'  is  urrainn  àm  ni's  f reagarraiche  tachairt 
chum  sin  a  dheanamh_,  na  'nuair  a  ta  muinntir  eile 
ag  iarraidh  m'  ùghdarras  thairis  oirbhse  ghabhail 
'nan  làmhaibh  fèin  ?  Aon  f  hacal  eile,  agus  an  sin 
sguiridh  mi.  Ma's  e  's  gur  urrainn  duinn  seasamh 
agus  buadhachadh  an  aghaidh  na  gàrbh-ionnsaidh 
so,  cha'n  eil  mi  an  teagamh  nach  bi  an  saoghal  uile 
fo  cheannsgal  againn  ann  an  ùine  ghearr ;  agus  mo 
chàirdean  dileas^  an  uair  a  thig  an  là  sin,  ni  mise 
rìghrean,  prionnsachan^  agus  ceannardan  dhibh^  agus 
nach  sona  na  làthachan  a  bhios  againn  an  tràth  sin/'^ 
Mar  so  dh'àrmaicheadh  le  Diabolus  agus  thugadh 
ràbhadh  roimh-laimh  leis  d'a  sheirbhisich  agus  d'a 
iochdaranan  ann  an  Anam-an-duine,  an  aghaidh 
Shaddai  an  deagh  Righ  dhgheach,  agus  chuir  e 
freiceadanan  dùbailte  aig  geataichaibh  a'  bhaile,  agus 
theich  e  fèin  do'n  chaisteal,  oir  b'e  sin  a  dhaingneach 
laidir.  Mar  an  ceudna,  chum  gu'n  taisbeanadh  a' 
chuid  iochdaranan^  an  deagh-ghean  agus  an  trèubh- 
antas^  ghnàthaich  iad  a  bhi  fòghlum  cleachdaidhean 
an  àirm  gach  là^  agus  theagaisg  iad  lùgh-chleasan 
cogaidh  do  càch  a  chèile ;  tuilleadh  eile,  thug  iad 
dùlan  do'n  naimhdibh,  agus  shèinn  iad  cHà  an 
aintighearna ;  agus  osbarr  bhagair  iad  ciod  na  daoine 
nach  biodh  anntà-san,  nam  b'e  's  gu'm  biodh  cogadh 
gu  bràth  eadar  an  Righ-san  agus  Saddai. 

1  Tha  Sai:aii  a'  {^ealltuinn  saorsa,  achartinachadli  tràilla'  dheau- 
anih  da'n  ariara. 


AN  COGADH  NAOMH. 


45 


CEANNARDAN    SHADDAI    a'TOIHT    BAIRLINN    DO    UH'    ANAM  AN  DUINE. 

CAIBIDIL   III. 

Chuireadh  àrmailt  le  Saddai  chum  Anam-an-duine  a  thoirt  gu  umh- 
iachd — Na  ceannardan,  an  ainmean,  am  tir-bhrataich,  agus  am 
brataichean — An  t  ùghdarraa  a  thugadh  le  Saddai — Rainig  na 
ceanpardan  fa  chomhair  Anaman-duine — Ghabh  muinntir  a' 
bhaile  mor-chiataidh  de'n  uidheam — Bha  àllsgadh  air  Diabolus  : 
labhair  e  'nan  aghaidh — Thugadh  bairiinn,  do'n  bhaile  trì  uair- 
ean — Labhair  na  ceannardan  ri  muinntir  a'  bhaile — An  deas- 
chàinnt — Chriothnaich  Diabohis — Thug  As-creidimh  freagradh — 
Chruadhaich  muinntir  a'  bhaile  an  cridheachan  an  aghaidh 
tairgseachan  tròcair — Chuireadh  Claon-bhreth  agus  a  dhaoine 
bodhar  a  ghleidheadh  Geata-na-cluaise. 

A  nis  rè  na  h-ùine  so  uile,  bha  an  deagh  Righ 
Saddai  ag  ullachadh  àrmaiit,  a  chuireadh  e  ga 
Anam-an-duine  chum  a  thoirt  air  ais  bho  ain- 
tighearnas  Dhiaboluis  ;  gidheadh,  cha  do  mheas  e 
iomchuidh,  an  toiseach  an  cuir  fo  laimli  agus  fo 
threòrachadh  Eraanueil  trèun,  a  Mhic,  ach  chuir  e 
iad  fo  làimh  cuid  d'a  shearbhantaibh,  a  chum  gu'm 
faicte  air  tùs  leo-san  ciod  a  ghne  inntinn  de'n  robh 
Anam-an-duine ;  agus  cò  dhiu  a  bhiodh  no  nach 
biodh  e   'nan   comas-san  am   baile    thoirt   chum 

umhlachd  do'n  Rìgh.  Bha  dà  fhichead  mìle  saigh- 
dear  dìleas  anns  an  àrmailt  sin ;  oir  thainìg  iad  o 
chùirt  an  Righ  fèin,  agus  bha  iad  air  an  taghadh  leis 
fèin.  Thainig  iad  sin  suas  fa  chomhair  a  bhaile  fo 
threòrachadh  ceathrar  chinn-fheadhna  cùmhachd- 
ach,  gach  aon  diubh  na  cheannard  air  deich  mìle 
fear.  B'iad  so  an  ainmean:  Boanerges,  Fein- 
mhothachadh,  Breitheanas  agus  Gearr-sios.' 

Mheas  an  Righ  iomchuidh,  a  cheathrar  Chean- 
ardan  so  a  chuir  gu  Anam-an-duine,  chum  iorm- 
suidh  a  thoirt  air  an  toiseach ;  gun  amharus^  bu 
ghle  thrice  leis_,  a  cheathrar  cheannardan  so  a  chur 
air  toiseach  na  feachd  'na  uile  chòmhragaibh,  oir  bu 
daoine  gle  chàlma  agus  gailbheach  iad :  (Salm 
Ix,  4.)  ceannardan  a  bha  comasach  air  an  rathad  a 
ghearradh  le  faobhar  a  chlaidheimh^  agus  bha'n 
cuid  daoine  coslach  riu  fèin. 

Thug  an  Righ  bratach  do  gach  aon  de  na  ceann- 
ardan  so^  gu  bhi  taisbeanadh  gur  ann  aige-san  a 
bha'n  ceartas,  agus  gu'm  b'e  chòir  dhligheach-san 
A  nam-an-duine . 

B'e  Boanerges,  an  ceud  Cheannard,  oir  b'esan 
an  ceann-feadhna  :  b'e  Tàirneanach  a  b'fhear  brat- 
aich  dha;  agus  b'e  'shuaicheantas  tri  peileirean 
loisgeach  tàirneinìch,  Marc.  iii.  17- 

B'e  Fèin-mhothachadh  an   dara  Ceannard :  b'e 


1  Tha  na  comasan  a  tha  Dia  gu  ^nàthaichte  a  buileachadh  air  a 
mhinisteiribh,  agus  na  toraidhean  a  tha  a;u  cumanta  a'  leantuinn 
searmonachadh  an  flmcail,  air  a  leigeadhì  ria  ann  an  ainmeanaibh 
à  cheathrar  cheannardan  so.  ThaBoanerges(Marc.  iii.  17)a'  ciallach- 
adh  seannonachadh  cùmhachducli  aa  fhacail ;  tha  Fèin-mhothach- 
adh  a'  ciallachadh,  an  drùdhadh  a  tha  air  a  dheanamh  air  coguis  a 
pheacaich,  a  tha  toirt  air  glaodhaich  a  mach,  "  Ciod  a  ni  mi  chum 
gu'n  saorar  mi  ?"  Tha  Breitheanas  a'  ciallachadh  bagraidhean  an 
Jagha,  agus  corruich  Dhe  an  aghaidh  peacaidh  ;  agus  tha  Gearr- 
Hios  a'  ciallachadh,  coilionadh  nam  bagraidhean  so  air  na  h-uile  a 
ta  gu  ceann-laidir  a'  diultadh  na  tròcair  a  th'  air  a'  tairsge.  Gidh- 
eadh,  tha'n  Spioraid  Naomh  air  uairibh  a'  faicinn  iomchuidh  oib- 
reachadh  air  cridheachaibh  pheacaeh  le  meadhonaibh  ui's  tlàithe 
na  iad  so. 

Bròn  a  b'f hear-brataich  dhasan ;  ghiulan  esan  a 
bhratach  ghlas,  agus  b'e  'shuaicheantas  leabhar  an 
lagha  gu  farsuinn  fosgailte,  as  an  deach  lasair  theine 
mach,  Deut.  xxxiii.  2. 

B'e  Breitheanas  an  treas  Ceannard :  b'e  Uamhas 
a  b'fhear-brataich  dhasan ;  ghiulan  esan  a'  bhrat- 
ach  dhearg,  agus  b'e  shuaicheantas  àmhuinn  loisg- 
each  air  dearg-lasadh,  Mata  xiii.  40,  41,  42. 

B'e  Gearr-sios  an  ceathramh  Ceannard ;  b'e 
Ceartas  a  b'fhear-brataich  dhasan :  ghiùlan  esan 
mar  an  ceudna  a  bhratach  dhearg^  agus  b'e 
shuaicheantas  craobh  neo-thorach  agus  tuadh  air  a 
cuir  r'a  freumh,  Mata  iii.  10. 

An  uair  a  chruinnich  Saddai  an  àrmailt,  (oir  is 
e  an  Righ  fèin  a  ta  cur  na  feachd'  ann  an  òrdugh 
catha)thug  e  ughdarrasfèin  do  gach  ceannard  fa  leth, 
ann  an  èisdeachd  nan  saighdearan  uilè,  ag  àithneadh 
agus  ag  iarraidh^'gu'n  tugadhiadanaire  gu'ncuireadh 
iad  gu  diieas  agus  gu  gaisgeil  an  gniomh  iad.  B'aon 
ni  an  ùghdarras  ann  am  brìgh,  ged  a  dh'ihaodadh 
beagan  atharrachaidh  a  bhi  annta,  a  thaobh  ainm 
tiodal,  no  inbhe  nan  ceannardan  sin.  Agus  is  e  so 
sùim  an  uglidarrais  a  thugadh  dhoibh. 

"  Ughdarras  o  Shaddai  mòr,  Righ  Anam-an- 
duine,  d'a  Cheannard  dìleas  agus  urramach,  an 
Ceannard  Boanerges,  chum  cogadh  a  dlieanamh  ri 
baile  Anam-an-duine. 

''  O  thusa  Bhoanerges  !  aon  de  mo  cheannardan, 
trèubhach  agus  uamhasach  os  ceann  deich  mìle  de 
nio  sheirbhisich  dhìleas  agus  ghaisgeil,  (Mata  x.  11, 
Luc.  x.  5.)  theirig  thusa  'na  m'  ainm-sa  le  d'  àrm- 
ailt  gu  baile  truagh  Anam-an-duine :  agus  'nuair 
a  thig  thu  da  ionn^aidh,  tairg  dhoibh  an  toiseach 
cumhachan  sìthe  ;  agus  àithn  dhoibh  cùing  agus 
aintighearnas  Dhiaboluis  mhallaiclite  a  thiigeadh 
dhiu,  agus  piUtinn  riumsa  'n  Tighearna  agus  am 
Prionnsa  dlìgheach ;  àithn  dhoibh  mar  an  ceudna, 
iad  fein  a  ghlanadh  ona  h-uile  ni  a  bhuineas  dhasan, 

ann  am  baile  Anam-an-duine,  agus  tlioir  an  ro  aire 
gu'm  faigh  thu  deagh  cheangal  uatha  gu'm  bi  iad 
hrinneach  'nan  ùmhlachd.  Mar  so,  an  deigh  dhut 
na  nithe  so  àithneadh  dhoibh^  agus  ma  striochdas 
iad  gu  treibhdhìreach,  an  sin  dean  na  h-uile  ni  a 
th'ann  ad  chomas  gus  a  cuid  is  faide  mach,  chum 
daingneachd  a  chuir  an  àirde  dhomhsa  ann  am  baile 
urramach  Anam-an-duine.  Na  dean  dochann  do'n 
aon  is  lugha  a  ta  a'  gluasad  no  a'  tarruinn  anail  de 
mhuinntir  dhùchasach  ei  bhaile,  ma's  e  's  gu'n 
ùmhlaich  siad  iad  fe'in  dhomhsa,  ach  gabh  riu  mar 
gu'm  blad  do  charaid  no  do  bhràthaìr ;  oir  a  ta  bàigh 
agam  riu-san  a  striochdas,  agus  bithidh  iad  ionmh- 
uinn  leam :  agus  innis  dhoibh  gu'n  gabh  mise  an 
ceud  chothrom  air  teachd  dh'an  amharc^  a  thais- 
beanadh  dhoibh  gu  bheil  mi  tròcaireach.*'  1  Tesal. 
ii.  7—11. 

'*  Ach^  nia's  e  's  an  deigh  dhuit  am  bàrnaigeadh, 
agus  m'  ùghdarras  a  thaisbeanadh  dhoibh^  gu'n 
cuir  iad  a  d'  aghaidh  agus  gu'n  diult  iad  striochd- 
adh,  an  sin  tha  mis'  ag  àithneadh  dhuit  t'  uile 
sheòltachd^  chomas,  chùmhachd,  agus  neart  a 
chleachdadh,  a  chum  an  cuir  fo  cheannsail,  le  spion- 
adh  do  làimhe.     Siàn  leat.*' 

Be  so  brìgh  nan  ùghdarras  a  fhuair  iad. 

Chaidh  an  làth  shuidheachadh,  agus  an  t-àite 
'san  còmhlaicheadh  iad  a  chomharrachadh,  thainig 
gach  aon  de  na  ceannardan  chum  na  làraiche  ;  agus 
an  deigh  aoidheachd  as  ùr  fhaotainn  o  Shaddai,  le 
'm  brataichibh  sgaoilte  mach,  &c.,  chaidh  iad  uile 
air  an  aghaidh  chum  baile  iomraideach  Anam-an- 
duine.  B'  e  an  Ceannard  Boanerges  a  threòraich 
am  feachd,  b'e  an  Ceannard  Fèin-mhothachadli 
agus  an  Ceannard  Breitheanas  tròmlachd  an  airm,, 
agus  b'e  an  Ceannard  Gearr-sios  bu  cheann  iùil  do 
dheireadh  na  h-àrmailt.  Bha  uidhe  mhòr  aca  ri 
dol,  oir  bha  Anam-an-duine  fadas  o  chùirt  Shaddai, 
(Ephes.  ii.  13— 17J  dh'imich  iad  troimh  thìrean 

agus  dhàthchannan  mhòran  sluaigh,  gun  chron  no 
ciùrradh  a  dheananih  air  neach  sam  bith,  ach  a' 
beannachadh  nan  uile  cia  b'e  àit  an  tainig  iad.  Mar 
an  ceudna,  bha  iad  beò  air  chosg  an  Righ  fad  na 
sllghe.^ 

Air  dhoibh  a  bhi  siubhal  mar  so  mòran  làithean, 
mu  dheireadh  thàinig  iad  mar  ùidhe  fradharc  do 
dh'  Anam-an-duine,  agus  an  uair  a  bheachdaìch 
iad  air,  chunnaic  iad  air  bàll  cia  mar  bha  e  'na 
thràili  do  thoil,  do  ròidibh  agus  do  mhiannaibh 
Dhiaboluis,  an  sin  rinn  na  ceannardan  caoidh  car 
tamaill  air  son  cor  truagh  a'  bhaile. 

Mar  sin,  gu  sgeula  goirid  a  dheanamh  dheth, 
thainig  na  Ceannardan  fa  chomhair  a'  bhaile,  chaidii 
iad  air  an  aghaidh  gu  Geata-na-cluaise,  agus  shuidh- 
ich  iad  an  sin  iad  fèin,  oir  b'e  sin  an  t-àite  claisd- 
eachd ;  agus  an  uair  a  shuidich  iad  am  bùthan,  agas 
a  dhaingnich  siad  iad-fèin  ann  an  clais-bhlàir,  rùn- 
aich  iad  an  ionnsaidh  a  thoirt. 

A  nis'  air  do  mhuinntir  a'  bhaile,  a  leithid  a 
chuideachd  riomhach  fhaicinn,^  a  bha  cho  ban- 
aichte  air  an  uidheamachadh,  agus  cho  urramach 
air  an  ionnsachadh,  le'n  àrmachd  lainnearach  orra;, 
agus  am  brataichean  sgaoilte  mach,  bhrùchd  iad 
as  an  tighean  a  bheachdachadh  orra.  Ach  an  deigh 
do*n  t'sluagh  an  sealladh  sofhaotainn,  air  eagal  gu'm 
fosgladh  iad  na  geatachan  ann  an  graide,  do  na 
ceannardaibh,  thainig  Diabolus,  an  sionnach  cuil- 
bheartach  a  nuas  le  cabhaig  o*n  chaisteal,  agus 
dh'àithn'  e  dhoibh  teicheadh  gu  teis-meadlion  a' 
bhaile,  agus  labhair  e  'n  dùan  mheallta  agus 
bhrèugach  so  riu. 

'*  A  dhaoine  uaisle,  ged  is  sibhse  mo  chàirdean 

1  l'ha  'n  duine  a  thaobh  an  tuiteam  air  a  8g:aradh  gie  Ihad  as  o 
Chruithear.  Tha  Dia  a'  curaail  suas  a  mhinistearan,  agus  tha  iad 
do  ghnath  an  eisimeil  am  maighstirneamhaidh,  am  feadh  'sthaiad 
'ua  sheìrbhis-san. 

2  Cha'n  urrainn  an  saoghal  gun  bhi  gabhail  iongantas  ri  caitlm- 
beatha  riaghailteach  pobull  Vè. 

D 

dileas  agus  ro  ionmhuinn^  gidheadh  cha'n  urraìnn 
mi  gu  n  bheagan  cronachaidh  a  thoirt  dhuibh/  air 
son  a  bhi  cho  neo-fhaicilleach  anns  sl'  ghniomh  mu 
dheireadh  a  rinn  sibh,  ann  an  dol  a  mach  a  bheachd- 
achadh  air  an  àrmailt  mhòr  agus    chùmhachd- 
ach  sin  a  shuidhich  iad  fèin  an  dè  fa  chomhair  baile 
iomraideach  Anam-an-duine.    An  aithne  dhuibh 
cò  iad  ?  cò  as  a  thàinig  iad  ?  agus  ciod  a  th'air  an 
aire  le  iad  fèin  a  shuidheachadh  fa  chomhair  baile 
Anam-an-duine  ?     Is  iad  so  an  àrmailt  mu  n  tug 
mi  ràbhadh  dhuibh  o  chionn  fhada^  a  thigeadh  & 
sgrios  a*  bhaile  so  agus  is  ann  a  chum  gu'm  biodh 
sibhs'  air  'ur  'n  uidheamachadh  fa'n  comhair  a  bha 
mis'  aig  dragh  *ur  'n  àrmachadh  o  'ur  muUach  g'ur 
bònn,  a  bharrachd  air  na  daingnichibh  mòr  a  dh'- 
uUaich  mi  air  son  'ur  'n  inntinn.   Uime  sin,  an  uair 
a  thaisbeanadh  iad  an  toiseach,  c  arson  nach  do 
ghlaodh  sibh  a  mach,  **  Lasaibh  na  croinn-thàra,'* 
a  chum  caismeachd  a  thoirt  do'n  bhaile  gu'n  tainig 
iad,  gus  am  faigheamaid  uile  bhi  ann  an  uidheam  a 
chum  sinn  fèin  a  dhion^  agus  gus  am  bitheamaid 
ullamh  gu  cuir  nan  aghaidh  leis  an  treubhantas  is 
mò,  's  ann  an  sin  a  thaisbeanadh  sibh  sibh  fèin  'nar 
daoine  thaitneadh  riumsa ;  ach  an  àite  sin^  leis  an 
ni  a  rinn  sibh^  cha  mhòr  nach  do  chuir  sibh  leth 
eagal  orm/  tha  mi  'g  ràdh  leth  eagal,  an  uair  a  thig 
iadsan  agus  sinne  gu  dlùth  chòmhrag,  gu'n  dearbh 
sibh  a  bhi  dh'easbhuidh  cruadal  gu  seasamh  ni's 
fhaide.       C'arson   a   dh'òrduich  mi   dhuibh  faire 
dheanamh,   agus  freiceadanan  dùbailt  a'  chumail 
aig  na  geatachaibh:  c'arson  a  chleachd  mise  mo 
dhichioll  a  chum  sibhse  dheariamh  cho  cruaidh  ris 
an  iarunn,   agus  'ur  cridiieachan  mar  mhìr  de'n 
chloich  mhuilinn  iochdraich;  am  bheil  sibh  am  barail^ 
gur  ann  gus  an  taisbeanadh  sibh  mar  bhoirionnaich 

ì  Uime  sin,  tha  Satan  a'  feuchainn  ri  gamhlas  a  ghintinn  annta 

nan  aghaidh. 2  Tha  eag:al  naòr  air  Satan  gu'n  tionnda  Minia 

cearan  Dbè,  Anaooi-an-duiue  na  aghaidh. 


AN  COGADH  NAOMH.  51 

sibh  f èin,  agus  gus  an  rachadh  sibh  a  mach  coltach 
ri  cuideachd  de  bhaothairean,  a'  bheachdachadh  air 
'ur  dearg  nàimdean  ?  ^  Mo  nàire,  mo  nàire,  ullaich- 
ibh  gu  luath  a  chum  sibh  fein  a  dhion;  bual- 
aibh  an  druma,  agus  cruinnichibh  an  eeann  a  cheile 
gu.  còlgail,  curanta^  chum  gu'm  bi  fios  aig  *ur 
naimhdibh,  mu'n  ceannsaich  iad  am  baile  so,  gu 
bheil  daoine  trèubhach  ann  an  Anaman-duine/' 

^^  Sguiridh  mi  nise  de  throd,  agus  cha  chronaich 
mi  sibh  tuille ;  ach  tha  mi  'g  àithneadh  dhuibh,  na 
faiceams'  uaithe  so  a  mach  gun  dean  sibh  gu  bràth 
an  leithid  sud  de  ghniomharran.  Na  togradh  duine 
agaibh  uaithe  so  a  mach,  as  easbhuidh  m'  òrdughs* 
an  toiseach^  uiread  agus  a  cheann  fheuchainn  thar 
balla  Anam-an-duine.  Chuala  sibh  mi  nise  ;  dean- 
aibh  mar  dh^àithn*  mi^  a  chum  gu'n  gabh  mi  còmh- 
nuidh  gu  tearuinnte  maille  ribh,  agus  mar  a  bhios 
mi  air  m'  f  haiciU  air  mo  shon  fèin,  is  amhùil  a  bhios 
mi  air  son  'ur  tearuinnteachd  agus  'ur  'n  onoir-sa 
mar  an  ceudna.    Slàn  leibh/' 

Air  cluinntinn  so  do  mhuinntir  a'  bhaile  thàinig 
atharrachadh  neònach  orra ;  bha  iad  mar  dhaoine 
bhiodh  air  am  bualadh  le  eagal  mòr ;  bha  iad  a* 
ruith  air  an  ais  agus  air  an  adhart  air  sràidibh 
Anam-an-duine^  a'  glaodhaich  a  mach,  Cobhair ! 
cobhair !  ^^  tha  na  daoine  a  ta  cur  an  t-saoghail  bun 
os  ceann,  air  teachd  an  so  mar  an  ceudna^  Gniomh. 
xvii.  6.  Thaitinn  so  ri  Diabolus.  Aha  !  ars  esan 
ris  fein,  is  toigh  leam  so  ;  a  nise  tha  chùis  mar  bu 
mhiann  leam ;  tha  sibh  a  nis'  air  taisbeanadh  'ur  'n 
ùmhlachd  do  bhur  Prionnsa;  leanaibhsa  mar  so, 
agus  ma's  urrainn  doibh  glacadh  iad  am  baìle. 
Mu  n  robh  feachd  an  Righ  fa  chomhair  Anam-an- 


1  Tha  e  'gam  brosnachadh  gu  dùlan  a  thoirt  do  Mhinisteiribh 
an  fhacail. 

2  'Nuair  a  tha  peacaich  ag  èisdeachd  ri  Satan,  tha  iad  air  an  cuir 
^ir  a  chaothach  an  aghaidh  na  diadhachd. 

duine  trì  laithean,  dh'àithn  an  Ceannard  Boanergcs 
d  a  thrombair  dol  suas  gu  Geata-na-cluaise/  agus  an 
sin,  bairlìnn  a  thoirt,  ann  an  àinm  Shaddai  mhòir, 
do'n  bhaile  eisdeachd  ris  an  teachdaireachd  a  bha 
air  àithneadh  dhasan  a*  chuir  an  cèiU  dhoibh,  ann 
im  àinm  a  Mhaighstir.  Mar  sin  chaidh  an  tròmbaid- 
ear^  d'am  b'ainm  Thugaibh-fainear-ciod-a-chluinn- 
tms-sibh,  suas  a  chum  Geata-na-cluaise,  agus  an  sin 
shèirm  e  thròmbaid  air  son  èisdeachd ;  ach  cha  do 
thaisbeanadh  a  h-aon  a  thug  freagairt  no  a  ghabh 
sùim  dheth,  oir  b'e  sin  òrdugh  Dhiaboluis.  Air 
bàll  phill  an  tròmbaidear  a  chum  a  cheannaird, 
agus  dh'innis  e  dha  ciod  a  rinn  e,  agus  mar  an 
ceudna  mar  a  shoirbhich  leis  ;  air  cluinntinn  so  do'n 
cheannard  bha  e  ro  dhuilUch  air  son  a  sgèil,  ach 
dh'àithn  e  do*n  tròmbaidear  dol  d  a  bhùth,  Chuir 
an  Ceannard  Boanerges  a  thrombair  thoirt  an  dara 
bairlinn  dhoibh  ;  ach  dh'f han  iadsan  am  falach,  oir 
bha  iad  cho  curamach  mu'n  aithn  a  thug  Diabolus, 
an  righ  dhoibh,  's  nach  tugadh  iad  freagairt.  An 
sin  ghairm  na  cinn-fheadhna  agus  na  ceannardan- 
mhilltean  comhairle  chogaidh,  gus  an  smuainich- 
eadh  iad  ciod  eile  a  dheanamh  iad  chum  Anam-an- 
duine  ath-bhuannachd ;  agus  an  deigh  dhoibh 
beagan  de  ghearr  dheasboireachd  mhean  a'  dhean- 
amh  mu  thimchioU  brìgh  an  cuid  ùghdarrasan^ 
cho-dhuin  iad  bairlinn  eile  thoirt  do'n  bhaile ;  ach 
nam  b'e  's  gu'n  rachadh  sin  a  dhiultadh,  dh'iarr  iad 
air  an  tròmbaidear  innse  dhoibh,  gu'n  do  rùnaich 
iadsan,  gu'n  tugadh  iad  an  ionnsaidh  air  bàll,  leis 
gach  meadhon  a  bha  nan  comas,  chum  an  coimh- 
eigneachadh  le  neart  gu  ùmhlachd  a  thoirt  do'n 
Righ.     Lucas  xiv.  28. 

Mar  sin  dh'àithn  an  Ceannard  Boanerges  d'a 
thrombair  dol  suas  gu  Geata-na-cluaise  a  rithist, 


1  Tha  teachdaireachd  an  Righ  air  a'  cuir  ao  cèii}.    Is  ann  o  eisd- 
eachd  a  thig  cieidimh. 


AN  COGADH  NAOMH.  53 

agus  ann  an  ainm  an  Righ  mhòir  Saddai  bairlinn 
gle  labhar  a  thoirt  do'n  bhaile,  iad  a  theachd  a  niias 
gun  dàil  chum  a'  Gheata,  a  dh'eisdeachd  ri  ceann- 
ardaibh  ro  òirdheirc  an  Righ.  Dh'imich  an  throm- 
bair,  agus  rinn  e  mar  a  dh'àithneadh  dha.  Chaidh 
e  suas  gu  Geata-na-cluaise,  agus  shèirm  e  'thròm- 
baid,  agus  thug  e  an  treas  bairlinn  do  dh'  Anam- 
an-duine.  Isai.  Iviii.  1.^  Os  bàrr,  thubhairt  e, 
nam  b'e  'sgu'n  diultadh  iad  an  deigh  so  aontachadh, 
gu'n  d*  tigeadh  ceannardan  a  Phrionnsa-san  agus 
gu  n  cleachdadh  iad  an  dichioU  chum  an  toirt  gu 
ùmhlachd  a  dh'aindeoin. 

Air  cluinntinn  so  do  Mhorair-na-toil  sheas  e  suas 
oir  b'esan  uachdaran  a'  bhaile  agus  fear  gleidhidh 
geatachan  Anam-an-duine,  (b'e  Morair-na-toil  so 
am  fear-cùl-sleamhnachaidh,  a  chaidh  ainmeachadh 
cheana.)  Agus  le  briathraibh  feargach  agus  atmhor, 
dh'fheòraich  e  de'n  tròmbair  cò  a  b'e^  cia  as  a 
thainig  e^  agus  ciod  a  b'aobhar  dha  a  leithid  a  dh*- 
fhuaim  òillteil  a  dheanamh  aig  a  gheata^  agus 
c  arson  a  labhair  e  cainnt  cho  do-ghiùlainte  an 
aghaidh  Anam-an-duine? 

Fhreagair  an  tròmbaìr,  is  mise  seirbhiseach  a 
€heannaird  ro  òirdheirc,  an  Ceannard  Boanerges, 
ceann-feadhna  àrmailt  an  Righ  mhòr  Saddai,  an 
Ti  a  rinn  thusa  agus  an  t-iomlan  de  Anam-an-duine 
ceannairc  *na  aghaidh;  agus  tha  teachdaireachd 
àraid  aig  mo  mhaighstir  do'n  bhaile  so,  agus  dhutsa, 
mar  aon  de  bhuill  a'  bhaile,  agus  ma  dh'èisdeas 
sibhse  ris  gu  siothchail  a'  mhuinntir  Anam-an- 
duine,  tha  sin  gu  math ;  ach  mar  èisd,  fulaingibh. 

An  sin  thubhairt  Morair-na-toil,  giulanaidh  mis 
an  teachdaireachd  gu  mo  thighearna,  agus  cluinn- 
idh  mi  ciod  a  their  e.^ 

1  Tha  ministearan  gu  buanachadh  air  a  bhi  cuir  an  cèill  teach- 
daireachd  Dhè  ged  nach  fhaiceaoh  iad  buaidh  air  bith  an  deigh  au 
saothair. 

2  Cha'n  'eil  an  toil  a  ta  na  tràiU  aig  Sàtau,  a'  miannachadh  ni 
sftiu  bith  a'  dheanamh  a  tha'n  aghaidh  òrduighean  a  mhaighstir. 

Ach  f Iireagair  an  tròmbair^  cha'n  ann  a  dh'ionns- 
aidh  an  f  hamhair  Diabolus  a  tha  ar  teachdair- 
eachd-ne,  ach  a  chum  baile  truagh  Anam-an-duine, 
ni  mo  ghabhàs  sinn  sùim  air  bith  dhe  fhreagau't- 
san,  no  de  fhreagairt  neach  air  bith  eile  as  a 
leth.  'S  ann  a  chum  am  baile  so  ath-aiseag  bho 
bhì  fo  aintighearnas  an-iochdmhor-san  a  chuireadh 
sinne  dha  ionnsaidh,  agus  a  chuir  iompaidh  air  a 
bhi  umhal,  do*n  Righ  ro  òirdheirc  Saddai,  mar  a 
b'àbhaist  dha  anns  na  h-amaibh  a  chaidh  seachad. 

An  sin  thubhairt  Morair-na-toile,  giulanaidh 
mìse  do  theachdaireachd  a  dh'ionnsaidh  a  bhaile. 

Fhreagair  an  tròmbair_,  na  meall  sinne,  air  eagal 
mu  ni  thu  singur  sibh  fèin  is  mò  bhios  air  'ur 
mealladh.  Os  bàrr,  thuirt  e,  tha  sinne  rùnachadh 
ma's  e  's  nach  striochd  sìbh  gu  siothchaii,  gu'n  dean 
sinn  cogadh  'n  'ur  'n  aghaidh,  agus  gu'n  toir  sinn 
sibh  fo  cheannsgal  le  neart.  Agus  bithidh  so  na 
chomharradh  dhuibh,  gur  i  'n  fhirinn  a  tha  mis  a* 
labhairt :  chì  sibh  a'  bhratach  dhubh,  le  cuid  peil- 
eiribh  teithe  loisgeach  tairneanaichj  air  a'  cur  suas 
air  an  tòrr  am  maireach,  mar  chomharradh  air  gu 
bheil  sinn  a*  toirt  dùbhlan  do  Dhiabolus,  agus  a' 
rùnachadh  sibhse  thoirt  air  'ur  n-ais  a  chum  ar 
l'ighearn  agus  ar  Righ  dhgheach. 

Mar  sin  dh'fhalbh  Morair-na-toile  a  bhàrr  a 
bhalla,  agus  phiU  an  trombair  do'n  chàmpa; 
agus  chruinnich  cinn-fheadhna  agus  ceannardan 
an  Righ  chùmhachdaich  Saddai  an  ceann  a  chèile, 
a  chluinntinn  ciod  a  thachair,  An  sin  dh'innis  an 
tròmbair  dhoibh  an  t-iomlan.  Air  cluìnntinn  sin 
do  Bhoanerges  trèubhach  thuirt  e,  **  Fanamaid 
tamull  fathast  'n  'ur  clais-dhionaidh,  agus  faiceam- 
aid  ciod  a  nì  na  rèubalaich  ud."  'Nuair  a  thar- 
ruinn  an  t-àm  am  fagus  anns  am  feumadh  Anam- 
an-duine  eisdeachd  a  thoirt  do  Bhoanerges  treubh- 
ach  agus  d'a  chòmpanaichibh,  chaidh  àithneadh 
gu'n  uUaicheadh  an  t-iomlan  de  na  fir  chogaidh 

ann  an  càmpa  Shaddai  iad  fèin,  chum  gabhaii  ri 
Anam-an-duine  gu  caoimhneil_,  nam  b'e  's  gu'n 
striochdadh  e ;  ach  nam  b'e  's  gu  n  diultadh  e^  a 
thoirt  fo  cheannsgal  le  neart.  Mar  sin  thainig  an 
ìà,  shèirm  na  tròmbairean  a  chum  gu'm  biodh  na. 
daoine  uUamh.^  Ach  'nuair  a  chuala  muinntir  a 
bhaile  fuaim  nan  tròmbaidean^  air  dhoibh  a  shaoil- 
sinn  gur  ann  a  bha  iad  a'  dol  a  ghlacadh  a'  bhaile  le 
garbh-ionnsaidh^  bha  iad  an  toiseach  fo  uamhas 
mòr  spioraid ;  ach  an  deigh  tamuU  beag  rinn  iad 
gach  ullachadh  a  bha  nan  comas  fa  chomhair 
cogaidh,  nam  b'e  's  gu'n  tughta  'n  ionnsaidh  an 
glacadh  le  ainneart,  air  neo  iad  fèin  a  dheanamh 
tearuinte. 

'Nuair  a  choimhlionadh  an  t-àm_,  bha  Boanerges 
suidhichte  air  freagairt  fhaotainn  uatha^  uime  sin, 
chuir  e  a  'thròmbair  a  rithist  a  thoirt  bairlinn  do 
dh'Anam-an-duine_,  iad  a  theachd  a  dh'  eisdeachd 
ris  an  teachdaireachd  a  thug  iadsan  d*an  ionnsaidh 
o  Shaddai.  Mar  sin  chaidh  e  agus  shèid  e,  agus 
thainig  muinntir  a'  bhaile  gu  mullach  a  bhalia,  ach 
rinn  iad  Geata-na-cluaise  cho  tearuinte  'sa  b'urrainn 
doibh.  Sech.  vii.  11,  A  nis,  an  uair  a  thainig  iad 
suas,  dh'iarr  an  Ceannard  BoanergesMorair-a-bhaile 
fhaicinn,  ach  b'e  As-creidimh  bu  Mhorair-a'-bhaile 
aig  an  àm  sin,  oir  b*esan  a  thainig  anàite  Ana-miann- 
ach.  An  sin  thàinig  As-creidimh  agus  thaisbean 
se  e-fèin.  Ach  'nuair  a  chunnaic  an  Ceannard 
Boanerges  e,  ghlaodh  e  mach  gu  h-osgarra,  ''  Cha'n 
e  so  e  ;^  c'  àit'  am  bheil  Morair-na-tuigse^  an  seann 
Mhorair-a-bhaile  bh'ann  an  Anam-an-duine^  oir  is 
esan  a  tha  bhuam  gu  mo  theachdaireachd  a  chuir 
an  cèiU  dha." 

An  sin  thubhairt  Diabolus  ris  a'  Cheannard, 

1  Tha  breithneachadh  mearachdach  aig:  an  ìantinn  fheohnhor 
mu'n  chrioch  air  son  am  beil  an  sois^eul  air  a  shearmonachadh. 

2  Cha'n  ann  ri  as-creidimh  a  tha  teachdaireaehd  an  t-soisg;eil  a' 
labhairt. 

*'  Thugthule  do  ladarnas  ceithir  bàirlinnean  aig 
a  chuid  is  lugha  do  dh'Anam-an-duine^  e  fèin  a 
striochdadh  dha  d'  Righ-sa,  ach  cò  an  t-ughdarras 
trid  an  d'rinn  thu  sin  cha'n  aithne  dhomhsa,  ni  mò 
tha  mi  dol  a  dh'f harraid  an  tràthsa.  Uime  sin,  tha 
mi  feòraich,  ciod  is  ciall  do'n  tuaireap  so  uile  ?  agus 
ciod  a  b'àiU  leibh  a  dheanamh,  ma's  aithne  dhuibh 
innseadh  V* 

Cha  do  ghabh  an  Ceannard  Boanerges,  aig  an 
robh  a  bhratach  dhubh,  agus  g  am  bu  shuaicheantas 
tri  peileirean  loisgeach  tairneanaich,  air  gu  m  faca 
no  gu'n  cuala  e  am  famhair,  ach  labhair  e  mar  a 
leanas  ri  Anam-an-duine :  **  Bitheadh  e  aithnichte 
dhuibhse^O  Anam-an-duine,  a'  bhaile  cheannaircich 
agus  neo-shona  !  gu  n  do  chuir  mo  mhaighstir',  an 
Righ  ro  ghràsmhor,  an  Righ  mòr  Saddai,  mise  do 
bhur  'n  ionnsaidh,  le  ughdarras  (agus  an  sin 
dh'fheuch  e  do'n  bhaile  sèula  mhòr  an  Righ)  sibhs' 
a  thoirt  gu  ùmhlachd  dhasan;  agua  dh'àithn  e 
dhomh,  nam  b'e  *s  gu'n  striochdadh  sibh  do  mo 
bhairlinn-sa,  buntainn  ribh  mar  ri  mo  chairdibh  no 
ri  mo  bhràthraibh;  gidheadh  dh'àithn  e  dhomh 
mar  an  ceudna,  nara  b'e  an  deigh  'ur  bairlinneadh, 
gu'n  seasadh  sibhs'  a  mach  gu  ceannairceach  'na 
aghaidh  gun  striochdadh,  an  ionnsaidh  a  thoirt  air 
'ur  glacadh  le  ainneart." 

An  sin  sheas  an  Ceannard  F^in-mhothachadh 
suas,  (aig  an  robh  a  bhratach  ghlas,  agus  g'am  bu 
shuaicheantas  leabhair  an  lagha  gu  farsuinn  fos- 
gailt,  &c.)  agus  thubhairt  e,  ''  Eisd,  O  Anam-an- 
duine!  Bha  thusa,  O  Anam-an-duine,  aon  uair 
urramach  a  thaobh  neo-chiontais,  ach  tha  thu  nis' 
air  tuiteam  air  falbh  gu  breugan  agus  cèilg,  Rom. 
iii.  10—19,  23  ;  caib.  xvi.  17,  18.  Salm  l.  21,  22. 
Chuala  tu  ciod  a  thuirt  mo  bhràthair  an  Ceannard 
Boanerges  riut ;  agus  is  e  do  ghliocas,  agus  bithidh 
e  na  shonas  dhuit,  striochdadh  agus  gabhail  ri 
cumhachan  sìth*  agus  tròcair,  'nuair  a  ta  iad  air  an 

tairgse  dlmit;  gu  h-àraid  'nuair  a  ta  iad  air  an 
tairgse  le  aon  a  rinn  thusa  ceannairc  *na  aghaidh, 
agus  le  aon  a  ta  comasach  air  thusa  rèubadh  a' 
d'  mhìribh  às  a  chèile ;  or  tha  ar  Righ-ne,  Saddai, 
comasach  air  a  sin  a  dheanamh,  agus  cha'n  urrainn 
neach  sam  bith  seasamh  'na  lathair  'nuair  a  bhios 
corraich  air.  Am  bheil  thusa  'g  ràdh  nach  do 
pheacaich  thu^  no  nach  d'rinn  thu  ceannairc  an 
aghaidh  ar  Righ-ne  ?  Riamh  o'n  latha  air  'n  do 
thilg  thu  dhiot  a  sheirbhis,  tha'n  t-iomlan  dhe  do 
dheanadas,  a*  toirt  fianuis  gu  leòir  a'  d'aghaidh^  oir 
b'e  sin  toiseach  do  pheacaidh.  Ciod  tuilleadh  is  ciall 
da  gu'm  bheil  thusa  *g  èisdeachd  ris  an  aintigh- 
earn,  agus  a'  gabhail  ris  mar  do  Righ  ?  Ciod  eile 
is  ciall  da  gu'm  bheil  thus  a'  diultadh  laghannan 
Shaddai,  agus  a'  toirt  ùmhlachd  do  Dhiabolus? 
Seadh,  ciod  is  ciall  da  so  gu  bheil  thu  sl  togail 
suas  àrmachd  agus  a'  dùnadh  do  gheatachan  *n  ar 
aghaidh-ne,  seirbhisich  dhileas  do  Righ?  Gabh 
comhairle  ma  ta,  agus  gabh  ri  cuireadh  mo  bhràth- 
ar,  agus  na  mi-bhuilich  àm  tròcair,  ach  bi  rèidh  ri 
d'eascaraid  gu  luath,  Lucas  xii.  58,  59.  Oh ! 
Anam-an-duine,  na  ceadaich  dhuit  fèin  le  miodal 
agus  le  cuilbheartaibh  Dhiaboluis,  a  bhi  air  do 
chumail  o  thròcair,  agus  a  bhi  air  do  threòrach- 
adh  gu  mile  truaighe.  Theagamh  gu'n  toir 
prionnsa  na  cèilg  sin  an  ionnsaidh  air  a  thoirt  ort  a 
chreidsinn,  gur  ann  ag  iarraidh  ar  buannachd  fèin 
a  ta  sinne  ris  an  t-seirbhis  so ;  ach  biodh  fios 
agad,  gur  ann  an  ùmhlachd  do  àithne  ar  Righ, 
agus  a  thaobh  ar  gràdh  do  d'shonas-sa,  a  tha  sinn 
a*  gabhail  an  dleasanais  so  os  laimh.  A  rithist,  tha 
mi  g  ràdh,  thoir  fainear,  O  Anam-an-duine  !  cia 
iongantach  an  gràs,  gu  n  ùmhlaicheadh  Saddai  e 
fèin  mar  tha  e  a'  deanamh,  2  Cor.  v.  18 — 21.  A 
nis,  tha  e  a'  reusonachadh  riutsa  tromhainne  le 
earalaibh  agus  le  comhairlibh  caoimhneil,  chum 
thu-fèin  a  striochdadh  dhasan.  Am  bheil  a  leithid 
a  dh'fheum  aige-san  ortsa,  's  a  ta  sinne  cinnteach 

a  th  agads*  air  san  ?  Cha'n  eil,  cha'n  *eil ;  ach  tha 
e  tròcaireach,  agus  cha'n  àill  leis  gu*m  bàsaìcheadh 
Anam-an-duine,  ach  gu'm  piUeadh  e  rìs  agus  gu 
maireadh  e  beò/' 

An  sin  sheas  an  Ceannard  Breitheanas  suas,  aig 
an  robh  a  bhratach  dhearg,  agus  g'am  bu  shuaich- 
eantas  àmhuinn  loisgeach  air  a  dearg-lasadh,  agus 
thuirt  e :  ^'  O  a  luchd  àiteachaidh  Anam-an-duine ! 
a  bha  caitheadh  'ur  beatha  cho  fada  ann  an  reùbalt- 
achd  agus  ann  an  ceannairc  àn  aghaidh  an  Righ, 
Saddai,  biodh  fios  agaibh,  nach  tainig  sinne  chum 
an  àite  so,  fo  ar  'n  àrmachd,  d'ar  toil  fèin,  le  ar 
teachdaireachd  fèin,  no  ghabhail  tòrachd  air  son 
eacoir  a  rinneadh  oirnn  fèin ;  ach  'se  ar  maighstir, 
an  Righ,  a  chuir  sinne  chum  sibhs'  a  thoirt  gu 
ùmhlachd  dhàsan,  agus  ma  ^s  e  's  gu'n  diult  sibhse 
gèiUeadh  gu  siochail,  tha  òrdugh  againne  'ur  coimh- 
eigneachadh  gu  striochdadh.  Na  smuainichibh  agus 
na  ceadaichibh  gu  bràth  do'n  aintighearna  Diabolus 
a  thoirt  oirbh  a  chreidsinn,  nach  'eil  ar  Righ-ne  le 
'chumachd  comasach  air  sibhse  cheannsachadhj 
agus  'ur  cuir  fo  'chasaibh,  oir  is  esan  cruithear  nan 
uile  nithe,  agus  ma  bheanas  e  ris  na  beanntaibh 
theid  deatach  asda.  Cha  bhi  geata  tròcair  an  Righ 
an  còmhnuidh  fosgailte,  oir  tha'n  là  a  loisgeas  mar 
àmhuinn  fa  chomhair-san ;  seadh,  tha  e  a*  deanamh 
dian  chabhag^  agus  cha*n  eil  e  a'  clò-chodal.  Mal. 
iv.  1.  2  Pead  ii.  3.  Am  bheil  e  na  ni  gun  luach  'n 
'ur  sealladh-sa,  O  Anam-an-duine !  gu  bheil  ar 
Righ-ne  a*  tairgse  tròcair  dhuibh,  an  deigh  cò  liugha 
brosnachadh  'sa  thug  sibh  dha  ?  Seadh,  tha  e  f athast 
a'  sineadh  a  mach  a  shlaite  rioghaìl^  agus  cha 
cheadaich  e  gu'n  dùnair  a'  gheata  'n  'ur  aghaidh : 
am  brosnaich  sibhs'  e  chum  a  dhùnadh  ?  Thugaibh 
fainear  ciod  a  tha  mi  'g  ràdh;  air  eagal  ma  dhùnair 
e  's  nach  fosglair  dhuibhs'  e  tuiUe  gu  sìorruidh. 
lob  XXXV.  14.  Caib.  xxxvi.  18.  Salm  ix.  7.  Isa. 
Ixvi.  15.  Ma  their  thu  nach  faic  thu  e,  tha  breith- 
eanas  'na  làthair;  uime  sin/earb  thus'  as:  seadh^ 

a  chìonn  gu  bheil  fearg  riut,  tabhair  an  aire  nach 
toir  e  air  falbh  thu  le  bhuiUe :  an  sin  cha  saor  èirig 
mhòr  thu.  Am  meas  e  do  shaoibhreas  ?  cha  mheas, 
no  òr^  no  uile  neart  cùmhachd.  Dheasaich  e  a 
righ-chathair  chum  breitheanais ;  oir  tliig  e  le  teine^, 
agus  a  charbad  mar  chuairt-ghaoith ;  a  dhòrtadh  a 
mach  a  chorraich  mar  an-teas,  agus  'achmhasan  le 
lasraichibh  teine.  Uime  sin^  O  Anam-an-duine ! 
thoir  an  aire,  air  eagal  an  deigh  dhuit  breitheanas 
nan  aingidh  a  choimhlionadh,  gun  dean  ceartas  agus 
breitheanas  greim  ort.''  A  nise,  fhad  'sa  bha  an 
Ceannard  Breitheanas  a'  labbairt  mar  so  ri  baile 
Anam-an-duine,  thug  cuid  an  aire  gu'n  do  chrioth- 
naich  Diabolus,^  Ach  lean  an  Ceannard  Breithean- 
as  air  labhairt,  agus  thubhairt  e :  ^^  O  thusa  bhaile 
thruaigh  Anam-an-duine !  nach  fosgail  thu  fathast 
an  geata,  chum  sinne  a  ta  'nar  teachdairean  d'an 
Righ,  agus  a  mhuinntir  leis  am  b'  aoibhinn  gu 
maireadh  tu  beò,  a'  ghabhail  a  steach  ?  Esec.  xxii. 
3  4.  An  urrainn  do  chridhe  fulang,  no'n  urrainn 
do  làmhan  a  bhi  laidir  anns  an  là  anns  am  buin  e 
riut  ann  am  breitheanas  ?  Tha  mi  'g  ràdh,  an  urr- 
ainn  thu  fulang  a  bhi  air  d'  èigneachadh  gu  cùan  na 
corraich  òl  a  dh'uUaich  ar  Righ-ne  do  Dhiabolus  agus 
d'a  ainglibh  ?  Smuainich,  smuainich  air  so  gun  dàil.^' 
An  sin  sheas  an  ceathramh  Ceannard,  an  Ceann- 
ard  òirdheirc  Ceannard  Gearr-sios  suas_,  agus  thubh- 
airt  e :  ^^0  a'  bhaile  Anam-an-duine !  a  bha  aon 
uair  iomraiteach,  ach  a  ta  nis  coltach  ris  a  ghèig 
neo-thorach;  a  bha  aon  uair  a  d'  aoibhneas  do  luchd 
àiteachaidh  nan  neamh^  ach  a  ta  nis  a'  d'  uaimh  do 
Dhiabolus;  èisd  riumsa^  agus  thoir  cluais  do  na 
briathraibh  a  labhras  mise  riut,  ann  an  ainm  Shad- 
dai  mhòir.  Feuch  a  ta  'n  tuadh  air  sl'  cur  ri  frèumh 
a'  chroinn ;  air  an  aobhar  sin,  ge  b*e  crànn  nach 

1  Tha  fios  aip  an  Dìabhol  gu  bheil  e  air  a  chojmhid  fa  chomhair 
breitheanais ;  (Taisb.  xx.  10.)  uime  sin  tha  e  a'  criothuachadh  roimh 
bhi  cluinntinn  na  binn  'ga  cuir  an  cèill.  "  Tha  na  dearahain  a' 
creidsinn  agus  a'  criothnachadh."    Seumas  ii.  19. 

toir  a  mach  toradh  math,  gearrar  e,  agus  tilgear  san 

teine  e.     Mata  iii.  7,   10.     Bu  tusa,  O   a  bhaile 

Anam-an-duine !  gus  an  àm  so  an  crànn  neo-thorach 

80 ;  cha  do  ghiulan  thu  a  bheag  sam  bith  ach  drisean 

agus  droigheann.    Tha  do  dhroch  thoradh  a*  dear- 

bhadh  nach  crànn  math  thu :   is  fion  dhearcan- 

raàrbhtach  d'fhion  dhearcan,  tha  do  bhagaidean 

searbh.     Deut.  xxxii.  32.     Rinn  thu  ceannairc  an 

aghaidh  do  righ,  agus  faic !  sinne,  cùmhachd  agus 

neart  Shaddai,  is  sinne  àn  tuadh  a  ta  air  a  cuir  ri  d' 

f hrèumhaibh ;  ciod  a  ta  thu  g  rà,dh,  am  pìU  thu  ? 

Tha  mi  'g  ràdh  a  rithist ,  innis  dhomh  mu'n  toirear 

a*  cheud  bhuille,  am  piU  tu  ?     Feumaidh  ar  tuadh- 

ne  an  toiseach  a  bhi  air  a  cur  ri  do  f  hrèumh,  mu'm 

bi  i  air  a'  cur  ann  do  f hrèumh ;  feumaidh  i  a  bhi 

an  toiseach  air  a'  cur  ri  do  f  hrèumh  ann  an  rathad 

bàgraidh,  mu'n  cuirear  i  ann  a*  d'  f  hreumh  gu  do 

ghearradh  sios ;  agus  is  ann  eadar  an  dà  àm  so  a  tha 

air  iarraidh  ortsa  aithreachas  a  ghabhail^  agus  is  e 

so  an  t-iomlan  de  'n  ùine  a  th'  agad.    Ciod  a  ni  thu  ? 

Am  pill  thusa,  nam  buail  mise  ?    Ma  bheir  mise 

nio  bhuiUe,  tuitidh  tusa,  Anam-an-duine :  oir  tha 

ùghdarras  agamsa  mo  thuadli  a  cuir  a'  d'  f  hreumh, 

cò  math  is  ri  d*  fhreumh ;  agus  cha  chum  ni  sam 

bith  mise  bho  do  ghearradh-sa  sios,  ach  thusa 

striochdadh  do  ar  Righ-ne.    O   Anam-an-duine ! 

ciod  air  son  am  bheil  thu  iomchuidh,  ach  mar  tiorc 

tròcair  thu^  a  bhi  air  do  ghearradh  sios  agus  air  do 

thilgeadh  anns  an  teine  chum  do  losgadh?    O 

Anam-an-duine !  cha'n  eil  foighdinn  agus  fad-fhul- 

angas  dol  a  mhairsinn  gu  bràth :  faodaidh  iad  mair- 

sinn  bliadhna  no  dhà,  no  trì,  ach  ma  bhrosnaicheas 

tu  e  rè  thrì  bliadhna  le  d'cheannairc,  agus  rinn  thu 

ni's  mò  na  so  cheana,  ciod  a  thachras  ach  gu'n  tèid 

àithneadh  an  sin,  gearr  sios  e,  ni  h-eadh,  na  dheigh 

sìn  gearraidh  tu  sios  e.    Lucas  xiii.    Agus  am  bheil 

thu  a*  saoilsinn  nach  'eil  annta  so  ach  bàgraidhean, 

no  nach  'eil  ar  Righ-ne  còmasach  air  a  bhriathraibh 

a  chuir  an  gniomh?    O  Anara-an-duine!  mothaich- 

idh  tu  'nuair  a  dhiultair  agus  a  nithear  tàir  le 
peacaich_,  air  briathraibh  ar  Righ-ne,  nach  e  a 
mhàin  gu  bheil  bagradh  annta,  ach  mar  an  ceudna 
^u  bheil  èibhlean  loisgeach  teine  annta.  Bha  thu 
fada  cheana  a'  d'  eaìlach  air  an  talamh ;  agus  ani 
buanaich  thu  mar  sin  ni's  faide  ?  Thug  do  pheac- 
aidhean  an  àrmailt  so  a  dh'ionnsaidh  do  bhallachaibh^ 
agus  an  toir  iad  leo  breitheanas  a  chum  sgrios  do 
bhaile  ?  Chuaia  tu  ciod  a  thubhairt  na  ceannardan^ 
gidheadh  gus  a  nis  dhùin  thu  do  gheatachan,  innis 
Anam-an-duine,  an  dean  thu  so  fathast^?  No  'n 
gabh  thu  ri  cumhachan  sìthe?"  ^ 

Dhiult  Anam-an-duineèisdeachd  ri  càinnt  urrani- 
ach  nan  ceathrar  cheannardan  òirdheirc  so ;  gidh- 
eadh  bhuail  am  fùaim  an  aghaidh  Geata-na-cluaisè, 
ged  nacli  robh  iad  laidir  gu  leòir  gu  bhriseadh  agus 
fhosgladh.  Mu  dheireadh^  dh'iarr  am  baile  ùine 
fhaotainn  gu  freagradh  uUachadh  do  na  nithibh  so. 
An  sin,  thubhairt  na  ceannardan  riu,  nam  b'e  's 
gu'n  tilgeadh  iad  a  mach  dhoibh  am  fear  sin  d'am 
b'ainm  Droch-theaganih,  a  bh*anns  a'  bhaile,  a  chum 
gu'n  duaisicheadh  iad  e  a  rèir  oibre,  an  deigh  sin 
gu*m  faigheadh  iad  ùine  gu  smuaineachadh ;  ach 
mar  tilgeadh  iad  esan  thar  balla  Anam-an-duine, 
nach  tugadh  iad  ùine  sam  bith  dhoibh:  Oir,  ars' 
iadsan,  tha  fios  againne  cho  fad'  'sa  's  beò  Droch- 
theagamh  ann  an  Anam-an-duine,  gu'm  bi  na  h-uile 
deagh  smuaintean  air  an  truaiUeadh,*  agus  nach  tig 
ni  sam  bith  air  sl  bhaile  ach  àimhleas, 

An  sin  rùnaich  Diabolus  freagairt  a  thoirt  dhoibh 
e  fèin,  oir  bha  e  duillich  gun  cailleadh  e  Droch- 
theagamh,  do  bhrigh  gu'm  b'esan  a  theangaire,  agus 
faodaidh  sibh  a  bhi  cinnteach  gu'n  caiUeadh  se  e  nam 
b'e  's  gu  m  b'urrainn  na  ceannardan  am  meòirean  a 
chuir  air;  ach  air  dha  a  bheachd  atharrachadh, 

1  Tha  fios  aig  ministeribli  dileas  air  uanihasaibli  an  Tighearna, 
Rjfus  noar  sin  tha  iad  a'  cleachdadb  an  dichioll  a  chum  iiiipidh  a' 
dinir  air  daoinibh. 

2  Chjt'u  fhaod  un  t-anann  seasamh  ann  an  iomachomhairle  'uuair 
a  ta  Iroijsir  air  a  tairgse. 

dh'àithn  e  do  dh'  As-creidimh^  a  bha  na  Mhorair 
a-bhaile  'san  àm  freagairt  a  thoirt  dhoibh. 

Mar  sin,  a  rèir  òrdugh  Dhiaboluis,  labhair  As- 
creidimh  agus  thuirt  e,  "  A  dhaoine  uaisle,  tha 
sinne  a'  faicinn,  gun  do  chàmpaich  sibhs'  an  so 
an  aghaidh  Anam-an-duine^  ni  a  ta  na  thrioblaid 
do  ar  Prionnsa,  agus  na  dheuchainn  do'n  bhaile 
uile :  ach  cha'n  eil  sinne  a*  dol  a  dh'fharraid  cò  as 
a  thainig  sibh;  agus  ni  mò  a  chreideas  sinn^  cò 
sibh.  Gun  amharus^  tha  sibh  ag  innse  dhuinn 
ann  'ur  cainnt  uamhasach,  gu  bheil  an  t-ùghdarras 
so  agaibh  o  Shaddai ;  ach  cha'n  àithne  dhuinne, 
ciod  a  chòir  a  th'aigse-san  air  a  sin  àithneadh 
dhuibh-sa.  Os  bàrr,  thug  sibh  leis  an  ùghdarras 
cheudna,  bairlinn  do'n  bhaile  so  cùl  a  chuir  r  a 
Thighearn,  agus  e  fèin  a  thoirt  suas  do  Shaddai 
bhur  righ;  ag  innse  dha  gu  miodalach^  ma's  e's 
gu'n  dean  e  sin,  gu'm  math  esan  na  lochdan  a  rinn 
e  roimhe  so^  agus  nach  cuir  e  as  a  leth  iad.  A 
thuiUeadh  air  sin,  bhagair  sibh  mar  an  ceudna,  mar 
aontaich  luchd  aiteachaidh  Anam-an-duine  ris  an 
ni  sin  is  àiU  leibhs'  a*  dheanamh,  gu'n  dean  sibh 
peanas  orra  le  sgrios  mòr  agus  cràiteach,  ni  a  ta  na 
uamhas  do'n  bhaile.  A  nis^  a  cheannardan,  ciod 
air  bith  an  t-àite  as  an  tainig  sibh,  agus  ge  b'e 
sam  bith  cò  treidhireach  'sa  ta  chrioch  a  th'ann 
'ur  beachd,  gidheadh  biodh  fhios  agaibh-sa,  nach 
'eil  sùim  aon  chuid  aig  Diabolus,  no  agamsa  (As- 
creidimh)  a  sheirbhiseach,^  na  idir  aig  ar  baile 
trèun-ne  Anam-an-duine,  aon  chuid  do  bhur  pear- 
sachaibh  do  bhur  teachdaireachd,  no  do'n  Righ  a 
ta  sibh  ag  ràdh  a  chuir  uaithe  sibh  leis  an  teachd- 
aireachd :  cha'n  eil  eagal  oirnne  roimh  a  chùmh- 
achd,  roimh  a  mhòrachd,  no  roimh  a  dhioghaltas ; 
ni  mò  a  striochdas  sinn  air  chor  sam  bith  do  bhur 
bairlinn-sa.  A  thaobh  a  chogaidh  a  tha  sibh 
a'   bagairt   a  dheanamh  oirnne  anns  a  chùis  sin, 

1  Fior  dealbh  an  aschreidimh  a  ta  cur  suarrach  tròcair  air  a  tairgse. 

feumaidh  sinne  sinn  fèin  a  dhion  cho  math  's  is  ur- 
rainn  duinn ;  agus  biodh  fhìos  agaibh,  gu  bheil 
sinne  toirt  dùlan  dhuibh.  Agus  gu  bhi  aithghearr^ 
tha  mise  'g  innse  dhuibh  gu  bheil  sinne  smuain- 
eachadh  nach  'eil  annaibh  ach  gràisg  de  luchd- 
fuadain  agus  de  shlaoightearan,  a  dhiult  gu  h-iom- 
lan  striochdadh  do  bhur  Righ,  a  chruinnich  aii 
ceann  a  cheile  ann  an  dòigh  mhi-riaghailteach,  agus 
a  tha  siubhal  gu  luaineach  bho  àite  gu  àite,  a 
dh*fheuchainn  aon  chuid  le  bhur  miodal  no  le 
bhur  bagradh^  an  urrainn  sibh  a  thoirt  air  baile,  no 
cathair,  no  dùthaich  shocharach  air  chor-èigin^ 
an  àite-còmhnuidh  a  thrèigsinn,  agus  fhagaii 
agaibhse  :  ach  cha'n  e  h-aon  diubh  sin  Anam-an- 
duine.  Gu  co-dhunadh,  cha*n  eil  sibh  a'  cur  eagal 
air  bith  òirnne,  ni  mò  bheir  sinn  gèill  do  bhur 
bairlinn :  cumaidh  sinn  a  mach  sibh  as  ar  'n 
àite,  oir  bithidh  ar  geatachan  duinte  oirbh;  cha 
mhò  a  cheadaicheas  sinne  dhuibh  tàmh  fada  mar  so 
fa*r  comhair.  Feumaidh  ar  sluagh-ne  bhi  beò 
ann  an  sàmhchair;  tha  bhur  làthaireachd-sa  cuir 
trioblaid  orra/  Lucas  xi.  21.  Uime  sin,  eiribh  le 
bhur  'n-imrich^  agus  bithibh  a  falbh,  air  neo  tilg- 
idh  sinn  oirbh  a  bhàrr  nam  ballachan."  ^ 

Chaidh  an  duan  so  a  rinneadh  le  seann  As- 
creidimh_,  a  chùladh  leis  an  f hear  cheannairceach 
sin  Morair-na-toile^  ann  am  briathraibh  mar  a 
leanas : — 

''  A  dhaoine  uaisle,  chuala  sinne  bhur  'n  iarrtas^ 
tatar  'ur  bàgraidhean,  agus  fuaim  'ur  bairlinnean. 
Cha'n  eil  'ur  'n  àrmailt  a'  cur  eagal  air  bith  òirnne, 
agus  cha'n  eil  umhail  againn  do  bhur  bagraidhean, 
ach  tha  sinn  dìreach  a'  fantainn  mar  a  f  huair  sibh 
sinn.     Air  an  aobhar  sin,   tha  sinn  ag  àithneadh 

1  Cha'u  urraiun  au  flieoil  friulan  le  tacal  Dè. 

2  Cha'n  fhiosraich  an  t-as-creidimh — cha  chreid  e — cha  atriochd 
e — 'se  iarrtas  a  bhi  air  fhagail  aig  sìth,  uime  siu  tha  e  bagairt  air 
uìinistearaibh  Chriosd  ma  's  e  'a  gu'm  buauaich  iad  ann  a  bhi  a' 
coimhlionadh  an  dleasnas. 

dhuibh  na  h-ionadan  so  fhàgail,  an  taobh  a  steach 
do  thrì  laithean,  air  neo  bithidh  fìos  agaibh  ciod  an 
ni  an-dana  tha  sibh  a'  gabhail  os  laimh  le  bhi  tairgse 
an  leòmhan  Diabolus  a  mhosgladh,  'nuair  a  ta  e  na 
chadal  'na  bhaile  fèin  Anam-an-duine." 

An  sin  thubhairt  an  Seanachaidh,  d'  am  b*  ainm 
Di-chuimhnich-math,  mar  a  leanas :  '^  A  dhaoine 
uaisle,  mar  tha  sibh  a  faicinn^  thug  na  morairean 
freagradh  do  bhur  càinnt  ghèur  agus  fheargach-sa 
le  briathraibh  ciùin  agus  tlàth ;  agus  os  bàrr,  thug 
iad  comas  dhuibh  imeachd  gu  siochail  mar  a  thainig 
sibh.  Gabhaibh  an  comhairle  chaoimhneil  agus 
bithibh  ag  imeachd;  dh'fhaodadh  sinne  teachd  a 
mach  le  àrmailt  ann  ar  'n-aghaidh,  agus  a  thoirt 
oirbh  gu  mòthaicheadh  sibh  cùmhachd  ar  cloidhean- 
ne ;  ach  o*n  is  toil  leinn  fèin  sìth  agus  sàmhchar, 
mar  sin  cha  toil  leinn  cron  no  sàrachadh  a  dheanamh 
air  muinntir  eile." 

An  sin  rinn  Anam-an-duine  iolach  le  aoibhneas, 
mar  gum  faigheadh  Diabolus  agus  a  ghràisg, 
buaidh-làrach  thar  na  ceannardan.  Mar  an  ceudna, 
shèinn  iad  na  cluig,  agus  bha  iad  subhach,  agus 
dhànns  iad  air  na  ballachaibh. 

Mar  an  ceudna,  phiU  Diabolus  chum  a'  chaisteil, 
agus  Morair-a-bhaile  agus  an  Seanachaidh  chum 
an  àite  fèin:  ach  thug  Morair-na-toile,  an  deagh 
aire  gu'm  bitheadh  na  geatachan  air  an  deanamh 
diongalta  le  freiceadanaibh  dùbhailt,  le  cròinn 
dhùbhailt,  agus  le  glasaibh  agus  le  clòidheanaibh 
dùbailt.  Agus  a  chum  gu'm  biodh  cùram  sòn- 
raichte  air  a  ghabhail  do  Gheata-na-cluaise,  (oir  b'e 
sin  an  geata  bu  mhò  air  an  robh  feachd  an  Righ  a' 
deanamh  gu  dol  a  steach  air)  rinn  e  seann  Chlaon- 
bhreith  fear  frionasach  droch-mhèinneach,  'na 
eheannard  air  a'  gheata  sin;  agus  chuir  se  e  fo 
riaghladh  tri-fichead  fear  d  am  b'ainm  Fir-bhodhair ; 
daoine  bha  freagarrach  air  son  na  seirbhis  sin, 
oir  cha  tugadh  iad  feart  air  aon  chuid  briath- 
raibh  nan  ceannardan  na  nan  saighdearan. 


EASAONACHD    AN    ANAM-AN-DUINE. 


CAIBIDIL    IV. 

Thugadh  an  ceud  ionnsaidh  air  a'  bhaile — An  àà  ghunna  Ceann- 
^  laidir  agus  Ardan  — Ghnathaich  na  ceannardau  reitheachan-cog- 
aidh  an  aghaidh  Geata-na-cluaise — Bha  'n  ionnsaidh  neo-shoirbh- 
easach — Theich  iad  gu'n  cairtealaibh  geamhraidh — Ghlacadh 
Beul-aithris,  Gliocas-saoghalta,  agus  Innleachd-anduine  nam 
prionsanaich,  agus  bha  iad  gu  furasda  air  an  aomadh  gu  gabhail 
ann  an  seirbhis  Dhiaboluis — Thugadh  caiseamachdanbhichionta 
do  dh'Anam-an-duine — Thoisich  an  Seanachaidh  ri  labhairt — Bha 
goirt  ann  an  Anam-an-duine — Thug  na  Ceannardan  a  rithist  tri 
bàrnaigidhean  do'n  bhaile — Thairg  muinntir  a'  bhaile  cumhachan 
— Cha  b'urrainn  na  ceannardan  èisdeachdriu — Thug  As-creidimh 
freagradh  a  thaitinn  ri  Diabolus— Chuir  Morair-na-tuigse  agus 
Fear-na-coguis  àllsgadh  air  a'  bhaile — Thainig  mòran  aimhreit  au 
lorg  sin— Chuir  Diabolus  Morair-na-tuigse  agus  Fear-ua-coguis 
ann  am  priosan — Thug  na  ceannardan  an  ath  bhàirlinn — Dh'- 
fhiar  Diabolus  an  càinnt-san  chum  cridheachan  muinntir  a' 
bhaile  a'  chruadhachadh — Chuir  na  ceannardan  achanaich  gu 
Saddai  air  sontuille  còbhrach — Thaisbean  Emanuelan  achanaieh 
i  — Ghabh  an  Rigli  rithe  le  aoibhneas,  agus  chuir  e  a  Mhac  a  chum 
Anam-an-duine  a  cheannsachadh — An  gairdeachas  a  bh'anns  a' 
chàmp  air  cluinntinn  na  naigheachd  so — Chaidh  Emanuel  agus 
^fheachd  air  an  aghart — Cùnntas  mu'n  fheachd,  ràinig  iad  A»aiij- 
an-duine. 


A  nis  'nuair  a  chuala  na  ceannardan  freagradfi 
nan  uaibhreach^  agus  a  chunnaic  iad  nach  eisdeadh 

seann  luchd  àiteachaidh  a'  bhaile  riu,  agus  gu'n 
robh  Anam-an-duine  suidhichte  air  cogadh  ri  àrra, 
an  Righ ;  dh'ullaich  siad  iad  fèin  a  chum  a  chath. 
Air  tùs^  rinn  iad  am  feachd  ni  bu  trèise  an  aghaidh 
Geata-na-cluaise ;  oir  bha  f hios  aca  mar  f  haigheadh 
iad  esan  a  bhriseadh,  nach  b'urrainn  iad  buaidh  air 
bith  a  thoirt  air  a'  bhaile.  'San  ath  àite,  chuir  iad 
an  còrr  dhe'n  fheachd  'nan  ionadaibh  sònraichte 
fèin.  An  deigh  sin  thug  iad  am  facal  cath^  eadhon, 
^^  Feumaidh  sibh  a  bhi  air  bhur  breith  a  rìs."^  An 
sin  shèid  iad  an  tròmbaid,  agus  thug  muinntir  a* 
bhaile  freagradh  le  iolach  an  aghaidh  iolaich,  làmh- 
ach  an  aghaidh  làmhaich^  agus  mar  sin  thoisich  an 
cath.  A  nis,  shuidhich  iadsan  a  bha  'sa  bhaile  da 
ghunna  mhòr',  air  an  tùr  os  ceann  Geata-na-cluaise, 
b'e  ainm  an  dara  h-aon  diubh  Ardan,  agus  ainm  an 
aon  eile  Ceann-laidir.  Dh'earb  iad  mòran  ris  an 
dà  ghunna  so  ;  chaidh  an  tilgeadh  anns  a'  chaisteal 
le  fear-leaghaidh  Dhiaboluis,  d'am  b'ainm  Sèid- 
suas,  agus  bu  chronail  na  h-àirm  iad.  Ach  bha  na 
ceannardan  cho  faiceallach,  's  ged  bha  'm  peileir- 
ean  air  uairibh  a'  dol  seachad  air  an  cluasaibh  le 
srànn,  gidheadh  cha  d'rinn  iad  dochann  sam  bith 
orra.  Leis  an  dà  ghunna  so,  shaoil  le  muinntir  a' 
bhaile  gu'n  deanadh  iad  an  geata  dhaingneachadh, 
agus  gu'n  cuireadh  iad  mòr  bhruaidlean  air  càmpa 
Shaddai;  aoh  cha  robh  mòr  aobhar  aca  uaiU  a 
dheanamh  as  na  rinn  iad  do  làmhach,  mar  a  dh'* 
fhaodar  a  thuigsinn  bho  na  leanas. 

Mar  an  ceudna,  bha  cuid  a  ghunnachan  beag  eile 
ann  an  Anam-an-duine,  a  ghnàthaich  iad  an  aghaidh 
campa  Shaddai. 

Gidheadh  le  mòr  threubhantas,  thilg  iadsan  a 
bha  'sa  chàmpa  air  a'  bhaile,  agus  air  Geata-na- 
cluaise  a  cheart  cho  ealamh  ri  càch  :  oir  chunnaic 

1  Feumaidh  teagasg  na  h-ath-bhreith  (Eoin  iii.  3.)  a  bhi  air  a 
aparradh  air  muinutir.  Tha  daoine  àrdanach  ag:us  ceann-laidir  a' 
cur  anaghaidhso,  achcha'n  eil  tairbheam  bith  nan  eaa-aontachadh 

iad  mar  b'uiTainn  doibh  Geata-na-cluaise  bhriseadh 
troimhe,  nach  biodh  ann  ach  diomhanas  am  balladh 
a  shlachdadh.  A  nise  thug  ceannardan  an  Righ 
leo  mòran  croinn-thabhaiUj,  agus  a  dhà  no  tri  do 
reitheachan-slacaidh  ;  ^  uime  sin,  leis  na  croinn- 
thabhaiìl  shlàchd  iad  na  tighean  agus  muinntir  a 
bhaile,  agus  leis  na  reitheachan  dh'fheuch  iad  ri 
Geata-na-cluaise  bhristeadh  troimhe. 

Bha  iomadh  carraid  agus  còmhrag  cruaidh  eadar 
an  càmpa  agus  am  baile,  am  feadh  a  thug  na  ceann- 
ardan  le'n  cuid  innealaibh,  caochla  ionn^aidhean 
gaisgeil  air  an  tùr  a  bha  os  ceann  Geata-na-cluaise 
f hosgladh^  no  bhristeadh  sios  agus  dol  a  steach :  ach 
a  thaobh  dian  chorraich  Dhiaboluis^  cruadal  Mhor* 
air-na-toile,  ceannardachd  As-creidimh  Morair- 
a'-bhaile,  agus  Dhi-chuimhnich-math  an  Seannach- 
aidh^  sheas  Anam-an-duine  a  mach  ro  ghramail, 
ionnas  gu  h-inbhe  bhig,  gu'n  robh  dragh  agus  cos- 
gas  cogadh  an  t-sàmhraidh  sin  air  a  chàll^  air 
taobh  an  Righ,  agus  a  reir  coltais^  a'  bhuaidh  aig 
Anam-an-duine.  'Nuair  a  chunnaic  na  ceannardan 
mar  bha  chùis,  tharruinn  iad  air  an  ais,  agus 
dhaingnich  siad  iad  f e'in  'nan  cairtealan  geamhraidh. 
Anns  a'  chogadh  so,  faodaidh  sibh  a  smuaineachadh 
gu'n  robh  mòran  càlla  air  gach  taobh,  agus  ma's 
àill  leibh  gabhaibh  an  cùnntas  aithghearr  so  mu 
thimchioll. 

'Nuair  a  dh'f  hàg  ceannardan  an  Righ  a'  chùirt  a 
chum  dol  a  chogadh  ri  Anam-an-duine,  thàrladh 
mar  bha  iad  ag  imeachd  troi  'n  dùthaich,  gun 
thachair  dhoibh  amas  air  triuir  òganach  air  an  robh 
a  rùn  gabhail  'nan  saighdearan ;  a  thaobh  coltais 
bu  daoine  misneachail  seòlta,  agus  gle  ^reachdail 
iad.  B'  iad  an  ainmean  Beul-aithris,  Gliocas- 
saoghalta,  agus  Innleachd-an-duine. — Thainig  iad 
a  chum  nan  ceannardan^,  agus  thairg  iad  an  seirbhis 
do  Shaddai.    Dh'inns  na  ceannardan  dhoibh  ciod 

1  Bian  agu9  cumhachd  an  fhacaìl* 

an  ghnothach  air  an  robh  iad,  agus  dh'iarr  iad  orra 
gu'n  bhi  bras  'nan  tàirgse ;  ach  dh'innis  na  daoine 
dhoibh  gu'n  smuainich  iad  air  an  ni  cheanaj  agus 
air  cluinntinn  dhoibh  gu'n  robh  iadsan  air  an  astair^, 
gu'n  tainig  iad  an  so  a  dh'aon  obair  gu'n  còmhlach- 
adh,  a  chum  gabhail  nan  saighdearan  fo  'm  Mòrachd- 
san.  Uime  sin,  do  bhrigh  gu'n  robh  iad  coltach  ri 
daoinibh  misneachail,  ghabh  an  Ceannard  Boan- 
erges  iad  na  'chuideachd  fèin. 

A  nis  ann  an  aon  de  na  deabhaidhean  bu  chru- 
aidhe^  bhrùchd  a'  chuidheachd  a  bha  fo  riaghladh 
Mhorair-na-toile  a  mach  air  frith-gheatachaibh  a 
bhaile^  agus  bhuaìl  iad  air  deireadh  cuideachd  a 
Cheannaird  Bhoanerges,  direach  far  'n  do  thachair 
do'n  triuir  dhaoine  so  bhi^  agus  ghlacadh  nam 
priosanaich  iad^  agus  ghiulanadh  iad  do'n  bhaile ; 
ach  cha  b'fhada  bha  iad  ann  am  prìosan^  'nuair  a 
chaidh  iomradh  a  mach  air  an  triuir  phriosanach 
chomharraichte  a  ghlac  saighdearan  Mhorair-na- 
toile ;  mu  dheireadh  rainig  an  sgèul  so  an  caisteal 
gu  Diabolus.  Ghairm  Diabolus  air  Morair-na-toile 
chum  fios  cinnteach  fhaotainn  mu'n  chùis  so^  agus 
an  sin  chuir  e  air  son  nam  priosanach.  'Nuair  a 
thainig  iad,  dh'fliaighnichd  e  dhiu  cò  iad,  cò  as  a 
thainig  iad^  agus  ciod  a  bha  iad  a  deanamh  ann  an 
càmpa  Shaddai  ?  Dh'innis  iad  dhà.  An  sin  chuir 
e  air  an  ais  iad  do'n  phriosan.  An  ceann  beagan 
laithean  an  deigh  sin  chuir  e  air  an  son  a  rithist, 
agus  dh'fheòraich  e  dhiu  am  biodh  iad  toileach  dol 
a  chogadh  leis-san  an  aghaidh  nan  ceannardan  a 
bh'orra  roimhe?  Thuirt  iad  ris,  nach  robh  iadsan 
idir  ag  earbsa  uiread  de  'm  beathachadh  o'n  diadh- 
achd^  'sa%ha  iad  a  rèir  's  mar  chuireadh  an  sealbh 
air  am  manadh ;  agus  do  bhrigh  gu'n  robh  esan 
toileach  gabhail  riu,  gu'n  robh  iadsan  toileach  seir- 
bhis  a  dheanamh  dhà.  A  nise  bha  ceannard  gle 
ghniomhach  ann  an  Anam-an-duine  d'am  b'ainm 
Leam-leat,   agus  chuir  Diabolus  na  daoine  so  a 

dh'ionnsaidh  a  cheannaird  sin,  leis  an  Ktir  so  leanas 
a  chum  gu'n  gahhadh  e  iad  d'a  chuideachd. 

'^  W  ànnsachd,  a  Leam-leat,  tha  'n  triàir  dhaoine 
bheir  an  litir  so  dhuit,  iarratach  air  seirbhis  a 
dheanamh  dhomhsa  anns  a'  chogadh,  agus  cha*n 
aithne  dhomh  a  h-aon  ris  am  fearr  dhomh  an  earsba 
na  riutsa ;  uime  sin»  gabh  riu  na  m'  àinm-sa,  agus 
cleaclid  iad  an  aghaidh  Sliaddai  agus  a  shaighdearan, 
a  rèir  's  mar  bhois  feum  air.     Slàn  leat.'' 

IMar  sin  thàinig  iad,  agus  ghabh  esan  riu^  agus 
rinn  e  dithis  dhiu  nam  fo-cheannardan,  ach  rinn  e 
'fhear  brataich  de  Innleach-an-duine.^ 

Mar  an  ceudna  rinn  iadsan  a  bha  'sa  chàmpa 
cuid  de  dhochann  air  s!  bhaile^  oir  chuir  iad  an 
tuthadh  de  thigh  an  nuadh  Mhorair-a'-bhaile,  agus 
mar  sin  dh'fhàg  iad  e  ni  bu  ruisgte  na  bha  e  roimhe 
sin.  Cha  mhòr  nach  do  mhàrbli  iad  Morair-na- 
toile  le  crànn-tabhaill^  ach  rinn  e  lùim  air  ath- 
bheothachadh  a  rithist.  Rinn  iad  casgradh  comharr- 
aichte  am  measg  luchd-riaghlaidh  a'  bhaile,  oir  le 
aon  urchair  mhàrbh  iad  seathnar  dhiu ;  eadhon, 
Mionnan,  Striopachas,  Corruich^  Seas-a-bhreug, 
Misg,  agus  Mealltaireachd.  Mar  an  ceudna  thilg 
iad  sios  an  dà  ghunna  a  bh'air  an  tùr  os  ceann 
Geata-na-cluaise,  agus  chuir  iad  'nan  luidhe  anns 
an  chlabar  iad.^ 

Dh'innis  mi  dhuit  cheana  gu'n  do  tharruing 
ceannardan  an  Righ  air  an  ais  chum  an  cairtealan^ 
geamhraidh,  far  'n  do  dhaingnich  'siad  iad  fèin,  a 
chum  's  gur  ann  a  b'fhearr  a  bhiodh  cothrom  ac' 

1  Tha  Bèul  aithris,  Gliocas-saoghalta,  agus  Innleachd-an-duine 
air  uairibh  air  an  cleachdadh  ann  an  aobhar  na  diadhachd,  ach 
mar  a  ta  iad  annta  fèin  cha'n  eil  fèum  san  bitli  annta,  uiuie  sin 
tha  iad.g:u  furasda  air  an  toirt  a  tbaobh  gu  dol  maille  ris  an  namhad, 
agus  tha  iad  aig  an  làn  shaorsainn  t'oCheannard  Leain-leat. 

2  Tha  'm  facal  air  a  shearmonachadh  gu  rainig  a'  toirt  air 
aghaidh  ath-leasachadh  an  leth  muigh,  ged  nach  eil  an  t-anam  gu 
h-iomlan  air  a  cheannsachadh.  Tha'u  t-ascreideamh  air  a  leigeadh 
ris,  agus  fèin-thoil  air  a  lagachadh.  Tha  peacannan  foUaiseach  air 
an  gearradh  as,  agus  àrdan  air  a  thilgeadh  sios. 

air  dian  chaismeachdan  tràthail  a  thoirt  do'n 
bhaile ;  agus  leis  an  dòigh  so  a  chleachd  iad,  chuir 
iad  mòran  trioblaid  air  a'  bhaile.  Oir  a  nise  cha 
b'ùrrainn  Anam-an-duine  cadal  cho  neo-chùramach, 
no  dol  chum  an  cuid  neo-gheamnuidheachd  cho 
neo-sgàthach,  'sa  dheanadh  iad  's  na  h-àmaibh  a 
chaidh  seachad.  Thugadh  cho  liugha  caismeachd 
theinnteach,  agus  oillteil  dhoibh  o  chàmpa  Shaddai, 
seadh,  caismeachd  an  deigh  caismeachd^  air  tùs  aig 
a*  gheata  so,  an  deigh  sin  aìg  a'  gheata  ud_,  agus  a 
rithist  aig  na  h-uile  geata  bh'air  a  bhaile  còladh, 
air  dhòigh  's  gu'n  do  bhriseadh  an  t-sìth  a  bh'aca 
roimhe  sin.^  Thugadh  na  caismeachdan  trice,  so 
dhoibh  an  t-aon  uair  a  b'fhaide  'n  òidhche,  a  b*- 
fhuaire  an  t-sìde,  agus  bu  ghnùtha  an  aimsir,  ionnus 
nach  do  mhothaich  Anam-an-duine  riamh  a  leithid 
sin  a  gheamhradh.  Air  uairibh,  shèideadh  na  tròm- 
baidean  agus  thilgeadh  na  croinn-thabhaill  clachan 
a  stigh  do'n  bhaile.  Air  uairibh,  ruitheadh  deich 
mìle  do  shaighdearan  an  Rìgh  timchioll  ballachan 
Anam-an-duine  mu  mheadhon  òidhche,  a'  deanamh 
iolach  agus  comhghair  air  son  a  chata.  Air  uairibh 
eile,  bha  cuid  do  mhuinntir  a'  bhaitè  air  an  leòn, 
agus  chuir  an  acain  agus  an  gearan  muladach, 
cràiteach  mòr  uabhas  air  baile  Anam-an-duine  a 
bha  nis'  air  fàs  fànn.  Bha'n  cor  cho  ro  thrioblaid- 
each  's  gur  dàna  leam  a'  ràdh  gu*nrobh  suaimhneas 
Dhiaboluis  fèin  gu  mòr  air  a  bhristeadh  ^s  na  lath- 
aibh  sin. 

Anns  na  laìthibh  sin  thòisich  caochla  smuaintean 
nuadh  ri  seilbh  a  ghabhail  air  inntinnibh  mhuinntir 
Anam-an-duine.  Theireadh  fear,  cha'n  urrainn 
duinne  a  bhi  beò  mar  so :  f hreagradh  fear  eile  cha'n 
fhada  gus  an  teirig  so :  sheasadh  an  treas  fear  suas 
agus  theireadh  e,  piUeamaid  gu  Rìgh  Saddai,  chum 
gu'n  cuir  sinn  crìoch  air  na  h-  amhgharaibh  so  uile  ; 

1  Tha  sìth  fheallsa  air  a  cuir  troimho-cheile  le  fèiri-mhotbach- 
aidhean. 

an  sin  theireadh  an  ceathramh  fear  le  fiamh_,  tha 
eagal  orm  nach  gabh  e  ruinn.  Mar  an  ceudna, 
thoisich  an  seann  duine  uasal  a  bha  'na  Sheanach- 
aidh,^  mu'n  do  ghlac  Diabolus  Anam-an-duine^  ri 
labhairt  gu  h-oscarra,  agus  bha  fhacail  do'n  bhaile 
mar  bhraghadhnan  mòra  tairneinich ;  cha  robh 
fuaim  sam  bith  cho  grathail  do  dh'Anam-an-duine 
ri  'ghuth-san^  maiUe  ri  tatar  nan  saighdearan^  agus 
iolach  nan  ceannardan. 

Thoisich  gort  anns  a'  bhaile.''^  Dh'imich  na 
nithe  air  an  robh  mòr  dhèidh  anama  uaithe.  Lucas 
XV.  14,  15.  Air  uile  nithe  taitneach  thainig  searg- 
adh,  agus  losgadh  an  àite  maise.  Dh'fhàs  preasadh 
agus  ni-èigin  do  choltas  sgàil  a  bhàis  air  luchd- 
aiteachaidh  Anam-an-duine.  Agus  O  cia  cho 
aoibhneach  'sa  bhiodh  am  baile  air  son  sìth  agus 
sàmhchair  inntirm  a  mhealtainn  a  nise,  ged  bhiodh 
an  cor  cho  neo-inbheach  'sa  bh'anns  an  t-saoghal ! 

Os  barr,  chuir  na  ceannardan  bairlinn  ann  an 
dùmhlachd  a'  gheamhraidh  le  tròmbaidear  Bhoan- 
ergeis  gu  Anam-an-duine,  e  striochdadh  do'n  Rìgh,, 
an  Rìgh  Mòr  Saddai.  Chuir  iad  trì  bairlinnean  da 
ionnsaidh,  gun  fhios  nach  fhaodadh  gu'm  biodh  am 
baile  uair-èigin  toileach  air  gèilleadh/nam  b'e  's  gu'm 
faigheadh  e  cuireadh  gu  sin  a  dheanamh.  Seadh,  cho 
fad  'sa  b'urrainn  mi  thuigsinn,  bhiodh  am  baile 
air  strìochdadh  dhoibh  roimhe  so^  mar  be  nàimhd- 
eas  seann  As-creidimh^  agus  neo-sheasmhachd 
beachd  Mhorair-na-toile.  A  bhàrr  air  sin,  thoisich 
Diabolus  ri  buaireadh^  air  dhòigh  's  nach  robh  an 
t-iomlan  do  dh*Anam-an-duine  fathast  do  bheachd 
strìochdadhj  uime^sin,  dh'fhuirich  iadmarbha  iad  air 
an  sàrachadh  fo  na  h-eagalaibh  ioma-cheisteach  so. 

Chuireadh  an  tròmbaidear  an  toiseach,  le  briath- 
raibh  sìthe,  ag  innseadh  dhoibh  gu'n  robh  truas  aig 
ceannardaibh  òirdheirc  Shaddai  ri  truaighe  Anam- 

1  Thoisich  a  choj2;us  air  dùsgadh. 

I?  Thoisich  toil-inntinn  a  pheacaidh  rj  sguJTo 


72  AN  COGADH  NAOMH. 

an-duine,  a  bha  nis'  a'  dol  a  dhìth,  agus  gun  robh 
iad  fo  thrioblaid  a  bhi  'ga  'm  faicinn  a  diùltach  a 
bhi  air  an  saoradh  ;  agus  nam  b'e  's  gu*n  irioslaich- 
eadh  am  baile  e-fèin,  agus  gu'm  piUeadh  iad  fathast^ 
gu'm  biodh  an  ceannairc  agus  an  ar-amach  chomh- 
arraichte  air  am  mathadh  dhoibh  le  Saddai  tròcair- 
each,  seadh,  agus  air  an  dì-chuimhneachadh  mar 
an  ceudna.  Agus  air  dha  iarraidh  orra  'n  aire 
thoirt  nach  seasadh  iad  'nan  solus  fèin,  le  diùltadh 
a  bhi  air  an  saoradh ;  phiU  e  air  ais  do'n  chàmp. 

An  ath  uair  a  chuireadh  an  tròmbaidear  a  mach, 
labhair  e  beagan  ni  bu  ghairge  riù.  Oir  dh'innis 
e  dhoibh  gu'n  robh  an  sior  cheannairc  a'  brosnach- 
adh  nan  ceannardan  gu  fearg,  ionnas  gu'n  robh  iad 
a'  rùnachadh  Anam-an-duine  a'  cheannsachadh  no 
tuiteam  fa  chomhair  ballachan  a'  bhaile. 

Chuireadh  e  rithist  an  treas  uair  agus  labhair  e 
riù  fathast  ni  bu  ro  ghàirge,  ag  innseadh  dhoibh,  a 
chionn  gu'n  robh  iad  co  uabhasach  ain-diadhaidh, 
nach  robh  fios  aige-san^  nach  robh  cinnteas  sam  bith 
aige,  cò  dhiu  is  tròcair  no  breitheanas  a  bh'air  aire 
nan  ceannardan  ;  ach  a  mhàin  ars'  esan,  dh'àithn' 
iad  dhomhsa  bairlinn  a  thoirt  dhuibhse  na  geat-- 
achan  f  hosgladh  dhoibhsan,  mar  sin  phìU  e  air  ais 
do'n  chàmp. 

Chuir  na  trì  bairlinnean  so,  agus  gu  h-àraid  na 
dhà  mu  dheireadh,  a  leithid  do  bhruaidlean  air  a' 
bhaile,  's  gu'n  do  ghàirm  iad  comhairle,  aig  na  cho- 
dhuin  iad,  gu'n  rachadh  Morair-na-toile  suas  gu 
Geata-na-cluaise,  agus  le  fuaim  tròmbaid  gu  n  gair- 
meadh  e  air  ceannardaibh  a  chàimp'  air  son  fosaidh. 
Rinn  e  sin,  agus  thainig  na  ceannardan  'nan  làn 
uidheam,  gach  fear  le  'dheich  mìle.  An  sin  thubh- 
airt  muinntir  sl'^  bhaile  ris  na  ceannardaibh  gu'n 
cuala  iad  am  bàirhnnean,  agus  gu'n  do  smuainich  iad 
orra,  agus  gu'n  còrdadh  iad  riu-san  agus  r 'an  Rìgh 
Saddai,  a  rèir  cumhachan  agus  cùmhnantan  àraid  a 
bh'air  an  comharrachadh  le  Diabolus  a  thairsge 

dhoibh.    Eadhon^  gu'n  còrdadh  iad  a  bhi  'nan  aon 
sluagh  riù-san. 

1.  Na'm  b'e  's  gu*n  ceadaicheadh  Saddai  do 
Mhorair-a-bhaile,  do  Dhi-chuimhnich-math^  agus 
do'n  ghaisgeach  Morair-na-toile,  buanachadh  'nan 
uachdranan  air  a'  chaisteal^  agus  air  geatachaibh 
Anam-an-duine. 

2.  Air  chumha  nach  bi  neach  sam  bith  a  bha  nis' 
ann  an  dreuchd  aig  an  fhamhair  mhòr  Diabolus,  air 
a  thilgeadh  a  mach  le  Saddai  a  thigh,  a  àite-tàimh, 
no  as  an  t-saorsa  a  bha  e  meahainn  ann  am  baile 
iomraiteach  Anam-an-duine. 

3.  Air  chumha  gu'm  bi  e  air  a  cheadachadh^  gu'm 
mealadh  luchd-àiteachaidh  Anam-an-duine  roinn 
àraid  de'n  còraichean  agus  de'n  sochairean :  eadhon, 
iad  sin  a  sheilbhich  iad  roimhe,  agus  a  mheal  iad 
ùine  mhòr  fo  rioghachadh  Dhiaboluis^  esan  a  ta^  a 
nis'  0  chionn  fhada,  'na  uachdaran  agus  'na  fhear- 
diona  dhoibh. 

4.  Air  chumha  nach  bi  uachdranachd  aig  lagh, 
no  aig  fear-dreuchd  nuadh  sam  bith  os  an  ceann,  as 
èugmhais  an  roghainn  agus  an  aonta  fein. 

*S  iad  so  na  tairgseachan,  no  na  cùmhnantan  air 
an  dean  sinne  sìth  ribhse  ;  agus  air  na  cumhachan 
so^  ars'  iadsan^  striochdaidh  sinne  do  bhur  Rìgh-sa.^ 

'Nuair  a  chuala  na  ceannardan  tairgse  ànfhann 
agus  neo-thuigseach  muinntir  Anam-an-duine^  agus 
an  iarrtasan  ladarna  agus  mi-mhodhail,  thug  iad  am 
freagradh  a  leanas  dhoibh  le  Ceannard  Boanerges. 

**0!  a  luchd  àiteachaidh  Anam-an-duine,^  nuair 
a  chuala  mi  bhur  tròmbaid  a'  shèirm  sibh  air  son 
fòsaidh^  gu  firinneach,  bha  aoibhneas  orm;  ach 
'nuair  a  thubhairt  sibh  gu'n  robh  sibh  toileach 


1  Bu  mhiann   le   mòran  gabliail  ris  an  diadhachd,  nam   b'e  's 

gu'nn  faodadh  iad  leantainn  ri  'n  seann  tograidhean  agus  ri  'n  ana- 

miannan.  a  tha'  nan  tighearnan  os  an  ceann,  ach  tha  iad  a  diùltadh 

strìoohdadh  gu  saor. 

2  Tha  na  ministearan  airan  cràdh  air  son  na  raisheaamhachd  so. 

striochdadh  do  ar  Tighearn  agus  ar  Rìgh-ne,  an  sin 
bha  'ni  aoibhneas  ni  bu  ro  mhò :  gidheadh  'nuair  a 
chuir  sibh  le  bhur  cumhachan  faoin  agus  amaideach, 
ceap-tuislidh  bhur  'n  aingidheachd  far  comhairfèin, 
an  sin  thionndaidh  m'  aoibhneas  gu  bròn_,  agus  mo 
dhòchas  gu  eagal.  Tha  mi  co-dhùnadh  gur  e  Droch- 
theagamh,  seann  nàmhaid  Anam-an-duine'^  a 
dheilbh  na  cùmhnantan  a  tha  sibh  a'  tairsge  mar 
cumhachan  còrdaidh ;  ach  cha'n  f hiù  iad  a  bhi  air 
an  aithris  ann  an  cluasaibh  neach  sam  bith  a  tha 
^abhail  air  a  bheag  do  spèis  a  bhi  aige  do  Shaddai. 
2  Tim.  ii.  19.  Uime  sin  tha  sinne  uile  mar  aon  duine^ 
le  mòr  ghràin  a'  diùltadh  agus  a*  cur  an  aghaidh  a 
leithid  sin  a  nithe  mar  an  aingidheachd  is  mò.  Ach 
O  Anam-an-duine  !  mabheir  sibhsesibh  fèin  thairis 
do  ar  làmhaibh-ne,  no  mar  is  fearr  a'  ràdh  do  lamh- 
aibh  ar  Rìgh-ne,  agus  gu'n  earb  sibh  ris-san  a  leithid 
a  chumhachan  a  dheanamh  ribh  agus  air  'ur  son^  'sa 
chìtear  math  'na  shùiHbh-san  (agus  is  dàna  leam  a 
ràdh  gu*m  faic  sibh  gur  iad  sin  na  cumhachan  is 
fearr  air  'ur  son-sa,)  an  sin  gabhaidh  sinne  ribh ;  agus 
bithidh  sinn  ann  an  sìth  ribh;  gidheadh  niar  àillleibh 
sibh  fèin  earbsa  ri  gàirdeanaibh  Shaddai,  ar  Rìgh-ne, 
an  sin  tha  cùisean  mar  a  bha  iad  roimhe,  agus  is 
aithne  dhuinne  ciod  a  th*againn  r  a  dheanamh." 

An  sin  ghlaodh  seann  As-creideamh,  Morair-a- 
bhaile_,  agus  thubhairt  e,  ^^  Co  a*  mhuinntir_,  a  mach 
a  làimh  an  nàimhdean_,  mar  tha  sinne  an  dràst,  a 
bhiodh  cho  amaideach  'san  slachdan  a  chuir  as  an 
làimh  fein  ann  an  làimh  neach  nach  eil  f  hios  aca  cò 
e  ?  Air  mo  shon  fein  dheth,  cha  ghèill  mi  gu  bràth 
do  leithid  sin  a  thairgse.  An  aithne  dhuibhse  gnè 
agus  nàdur  an  Rìgh-san?^  Tha  e  air  a'  ràdh  le 
cuid,  gu'm  bi  fearg  air  r  a  iochdranaibh,  ma's  e  's 
gu'n  tachair  dhoibh  dol  leud  ròine  as  an  rathad;  agus 

]  Tha'n  t-as  creidimh  a'  toirt  beachdan  an-iochdmhor  mu  thim- 
t'hioll  Dhe, 


AN  COGADH  NAOMH.  75 

le  cuid  eile,  gu'm  bheil  e  'g  agairt  dhiù  mòran  ni's 
mò  na's  urrainn  doibh  a  dheanamh.  Air  an  aobhair 
sin,  O  Anam-an-duine^  bithibh  glic  agus  thugaibh 
deagh  aire  ciod  a  ni  sibh  anns  a'  chùis  so.  Oir  aon 
uair  's  gu'n  striochd  sibh,  chaleibh  fein  sibh  tuilleadh^ 
oir  tha  sibh  'g  ar  toirt  fèin  thairis  do  neach  eile ; 
uime  sin,  is  e  sibh  fèin  a  thoirt  thairis  do  uachd- 
ranachd  neo-chriochnaichte_,  an  amaideachd  is  mò 
th'anns  an  t-saoghal:  Oir  gun  amharus  faodaidh 
sibh  aithreachas  a  ghabhail,  ach  cha'n  urrainn  sibh 
ann  an  ceartas  gearan  gu  bràth,  Ach  a  bheil  fios 
cinnteach  agaibh,  co  'n  ar  measg  a  chuireas  e  gu 
bàs,  agus  cò  agaibh  a  ghleidheas  e  beò  ?  No  cò  dhiu 
a  ghearras  e  as  no  nach  gearr  na  h-uile  h-aon  againn, 
agus  sluagh  ùr  eile  a  chuir  a  dhùthaich  fèin^  a  chum 
am  baile  so  àiteachadh  ? 

Mhìll  an  duan  so  a  rinn  Morair-a'-bhaile  gach 
dòchas  a  bh'aca  mu  chòrdadh.  Mar  sin  phiU  na 
ceannardan  a  chum  an  daoine  agus  am  bùthan  far 
an  robh  iad  roimhe ;  agus  thionndaidh  Mòrair-a'- 
bhaile'  chum  a  Rìgh  agus  a  chaisteil. 

Dh'fheith  Diabohis  gus  am  pilleadh  e ;  agus 
nuair  a  thainig  e  gu  seòmar  an  Rìgh,  chuir  Dia- 
bolus  fàilt  air  agus  thubhairt  e^  "  Se  do  bheatha 
Mhorair  ;  cionnas  a  chaidh  do  na  cùisean  eadar  ribh 
an  diugh?"  chròm  As-creidimh  e-fèin  agus  rinn  e 
ùmhlachd  's  dh'innis  e  'n  t-iomlan  dhà,  ni  a  chuir 
mòr  aoibhneas  air  Diabolus  a  chluinntinn,  agus 
thubhairt  e,  '^  Mo  Mhorair-a'-bhaile^  m'As-creidimh 
dìleas^  chomharraich  mi  do  dhìlseachd  còrr  agus 
deich  uairean  cheana,  agus  cha  d'fhuair  mi  riamh 
do  chèilg.  Tha  mise  gealltainn  dhuit,  ma  gheibh 
sinne  'n  làmh  an  ùachdair  air  an  iorguill  so,  gu'n 
àrdaich  mise  thu  gu  drèuchd  urramach,  drèuchd 
mòran  na's  fearr  na  bhi  a'  d*  Mhorair-a'-bhaile  air 
Anam-an-duine.  Ni  mi  m*  àrd  fhear-gnothaich 
dhiot,  agus  bidh  tu  an  t-ath  dhuine  dhomhsa  a'  t* 
,hear-riaghlaidh  air  na  h-uile  chinnichibh  ;  seadh. 

agus  cuiridh  tu  cuibhrichean  orra,  chum  's  nach 
cuir  iad  a'  t'  aghaidh^  agus  cha'n  imich  a  h-aon  de 
ar  'n  iochdarana  nis  mò  aig  saorsa^  ach  iadsan  a  bhios 
toileach  imeachd  ann  a'  d'  gheimhlibh-sa." 

An  sin  thainig  Morair-a'-bhaile  a  mach  o  Dhia- 
bolus  mar  gu*m  laigheadh  e  deagh-ghean  da  rireadh; 
mar  sin  chaidh  e  gu  'àite  còmhnaidh  le  greadhnachas 
mòrj  agus  chuir  e  roimhe  bhi  beò  an  dochas  math, 
gus  am  biodh  e  air  àrdachadh  gus  a  mhòrachd  so. 

Ged  a  chòrd  Morair-a-bhaile  agus  Diabolus  mar 
80,  gidheadh  chuir  an  diùltadh  so  a  thugadh  do 
na  ceannardaibh  tièubhach  Anam-an-duine  thuige 
gu  ceannairc.  Oir  am  feadh  a  bha  seann  As- 
creideamh  a'  dol  do'n  chaisteal  a'  dheanamh  comh- 
ghairdeachas  maille  r'a  Thighearn  air  son  mar 
thachair,  ^  f huair  esan  a  bha  'na  Mhorair-a'-bhaile 
mu'n  tainig  Diabolus  a  dh'ionnsaidh  a'  bhaile, 
eadhon,  Morair-na-tuigse^  agus  an  seann  Seanach- 
aidh  Fear-na-coguis  forfhios  ciod  a  thachair  aig 
Geata-na-cluaise  (oir  cha  do  cheadaicheadh  dhoibh 
fèin  a  bhi  làthair,  air  eagal  gu'n  deanadh  iad  ar- 
amach  air  taobh  nan  ceannardan),  bha  iad  fo  mhor 
iomagain  mu  thimchioU.  Uime  sin  chruinnich 
iad  cuid  do  mhuinntir  a  bhaile  an  ceann  a  chèile, 
agus  labhair  iad  riu  mu  thimchioll  cia  cho  rèusont- 
ach  'sa  bha  iarrtas  nan  ceannardan,  agus  an-t-olc 
a  leanadh  an  lòrg  an  duain  a  rinn  Morair-a'-bhaile 
seann  As-creideamh ;  a  thaobh  a  mhi-mhodh  a  thais- 
bean  e  'na  chainnt  do  na  ceannardaibh  agus  do'n 
Rìgh ;  agus  do  bhrigh  gun  chuir  e  neo-dhillseachd 
agus  slaightearachd  às  an  leth  ;  oir  ciod  tuiUeadh 
a  b'urrainear  a  thuigsinn^  o  chainnt,  'nuair  a  thuirt 
e  nach  striochdadh  e  do'n  tairgse;  agus  os  bàrr, 
thuirt  e  nach  robh  fios  nach  sgriosadh  an  Rìgh-san 
sinne,  an  deigh  dhà  teachdaireachd  a  chuir  d'  ar  'n 
ionnsaidh  gu  nochdadh  e  tròcair  dhuinn.    Air  do'n 

1  Tha'n  tuigse  agus  a  choguis  air  toiseachadh  ri  dùsp^adh  gu  fein- 
mhothachadh  agus  a'  cur  au  anraa  ann  am  bruaidlean. 

t-sluagh  a  nis  a  bhi  fìosrach  mu'n  olc  a  i'inn  seann 
As-creideamh,  thòisich  iad  ri  cruinneachadh  ann  an 
sràidibh  Anam-an-duine,  air  tùs  thoisich  iad  ri  càn- 
ran,  an  sin  ri  labhairt  gu  follaiseach,  agus  an  deigh 
sin  ghlaodh  iad,  A  cheannardan  flath-mhaiseach 
Shaddai  1  O  nach  ann  a  bha  sinne  fo  uachdaranachd 
nan  ceannardan,  agus  Shaddai,  an  Rìgh  !  'Nuair 
a  chuala  As-creideamh  gu  n  robh  am  baile  thar  a 
chèile^  thainig  e  nuas  ann  an  cabhaig  a  chum  an 
sluagh  a  chuir  sàmhach,  agus  shaoil  leis  gu'n 
cuireadh  a  bhriathran  atmhor  agus  a  shealladh 
feargach  nan  tosd  iad.  Ach  'nuair  a  chunnaic  iad 
e  thainig  iad  nan  ruith  dha  ionnsaidh,  agus  gun 
teagamh  dheanadh  iad  cron  air^  mar  b'e  gun  do 
theich  e  chum  a  thighe.  Gidheadh  thug  iad  ionn- 
saidh  air  an  tigh  anns  an  robh  e  a  leagadh_,  ach  bha 
e  ro  làidir.  Mar  sin^  ghlac  e  beagan  misniche^  agus 
labhair  e  mach  air  uinneig  air  a  mhodh  so  ris  an 
t-sluagh.  *^  A  dhaoine  uailse,  ciod  an  t-aobhar 
mu'm  bheil  a  leithid  a  bhuaireadh  an  so  an  diugh?" 
Tha  arsa^  Morair-na-tuigse  agus  e  freagairt, 
"  A  chionn  nach  do  ghiulan  thusa  agus  do 
mhaighistir  sibh  fèin  cho  cubhaidh  's  bu  chòir 
dhuibh,  do  cheannardaibh  Shaddai;  oir  tha  sibh 
ciontach  ann  an  trì  nithibh.  Air  tùs,  do  bhrìgh 
nach  ceadaicheadh  sibh  do  Fhear-na-coguis  agus 
dhomhsa  bhur  conaltradh  a  chluinntinn.  'S  an 
dara  h-àite,  do  bhrigh  gu'n  do  thàirg  sibh  cumhnan- 
tan  sithe  do  na  ceannardaibh  nach  b'urrainn  a  bhi 
air  an  deonachadh  air  chumha  sam  bith^  mar  biodh 
iadsan  a'  ciallachadh  nach  biodh  Saddai  ach  a  mhàin 
na  Phrionns'  a'  thaobh  ainme,  agus  gu'm  biodh  e 
ceadaichte  do  dh'Anam-an-duine  a  bhi  beò  an 
diomhanas  agus  ann  an  ain-diadhachd,  agus  mar 
sin  gu'm  biodh  Diabolus  fathast  'na  R-ìgh  da  rìreadh, 
agus  nach  biodh  aig  Saddai  ach  a  mhàin  an  t-àinm. 
'S  an  treas  àite^  do  bhrìgh  an  deigh  do  na  ceannardan 

1  Tha'n  tuigse  a'  toirt  freagradh  do  aacreideamh. 

a  nochdadh  dhuinne  ciod  na  cumhachan  air  an 
taisbeanadh  iad  tròcair  dhuinn,  gu'n  do  mhìll  thus' 
an  t-iomlan  le  do  dhùan  bhrèun  mhi-iomchuidh 
agus  mhi-naomha/' 

'Nuair  a  chuala  seann  As-creidimh  so,  ghlaodh  e 
mach,  **  Feall !  feall!^  O  a  chairdean  dìleas  Dhia- 
boluis  ann  an  Anam-an-duine,  glacaibh  'ur  'n  àirm  ! 
glacaibh  'ur  'n  àirm  !" 

MoRAiR.NA-TuiGSE.  ^^  Faodaidh  tu  bhrìgh  is  àill 
leat  a  thoirt  as  mo  bhriathran-sa,  ach  tha  mise  cinn- 
teach  gu'n  do  thoill  ceannardan  a  leithid  do  Thigh- 
eam  agus  a  ta  aca-san  ni  bu  mhò  mhèas  fhaotainn 
uatsa/' 

As-cREiDE AMH.  ^^  Cha'u  cil  so  dad  idir  ni*s  fearr. 
Ach  an  ni  tha  mise  'g  vkdh.,  tha  mi  ga  ràdh  as  leth 
mo  phrionnsa,  as  leth  uachdaranachd^  agus  a  chum 
an  t-sluaigh  a  chuir  sàmhach  a  dhùisg  thusa  suas 
an  diugh  gu  ceannairc  *nar  'n-aghaidh-ne^  le  do 
ghnìomharaibh  mi-dhligheach. 

An  sin  fhreagair^  an  seann  Seanachaidh^  d*am 
b'ainm  Fear-na-coguis,  agus  thuirt  e^  '^  Cha  bu 
chòir  dhuit  a  leithid  sin  a  ràdh  mu  thimchioll  na 
thuirt  Morair-na-tuigse^  tha  e  dearbhte  gu  n  do 
labhair  esan  an  fhirinn_,  agus  gu  bheil  thus*  a'  d' 
nàmhad  do  dh'Anam-an-duine :  seall  ma  ta  an 
t-olc  a  rinn  thu  le  d'  chàinnt  ladarna,  mar  chràdh 
thu  na  ceannardan,  agus  an  càlldachd  a  rinn  thu 
do'n  bhaile  leis  a  sin.  Na'n  gabhadh  tu  ris  na 
cùmhnantaibh,  bhiodh  fuaim  na  tròmbaid;,  agus 
caismeachd  a'  chogaidh  air  sgur  roimhe  so;  ach 
tham  fuaim  eagalach  sin  a'  mairsinU;  agus  is  e 
t*amaideachd-sa  bu  choireach  ris  a  sin. 

As-CBEiDEAMH.  ^^  Ma's  SL  bcò  mise  innsidh  mi 
do  Dhiabolus  ciod  a  thubhairt  thu,  agus  gheibh  thu 
fios  freagradh.  Aig  an  dearbh  àm  seallamaid  air  son 
math  a'  bhaile,  agus  na  iarramaid  comhairle  uatsa.*' 

MoRAiR-NA-TUiGSE.     **  Cha  dùthachasaich,  ach 

J  Tha'a  t-anam  agua  peacadh  an  aghaidh  a  chèile.. 

coigrich  thu-fèin  agus  do  phrionnsa  do  dh'Anam- 
an-duine.  Agus  cò  is  urrainn  innse  'nuair  a  bheir 
sibh  sinne  gu  teanndachdan  ni*s  mò  (agus  a  chì  sibh 
nach  urrainn  duibh  a  bhi  tearuinte  ach  le  teicheadh,) 
nach  f  hàg  sibh  sinne  agus  nach  dean  sibh  air  'ur  son 
fèin,  air-neo  ar  cuir  r'a  theine  agus  falbh  anns  an 
deataich,  no  falbh  le  solus  ar  losgaidh-ne,  agus  ar 
fàgail  mar  sinn  ann  ar  lèir-sgrios." 

As-CREiDEA3iH.  ^'  'S  ciunteach  dhì-chuimhnich 
thu  a  bhi  fo  uachdaran,  agus  gu'm  bu  chòir  dhuit 
a  bhi  dìbHdh  mar  iochdaran ;  agus  biodh  f  liios  agad 
'nuair  a  chluinneas  mo  thigheam  an  rìgh  mu  obair 
an  là  'n  diugh,  nach  toir  e  ach  beag  tàing  dhuits' 
air  son  do  chonaltraidh." 

Am  feadh  a  bha  na  daoine  uaisle  so  a'  trod  mar 
so^  cò  thainig  a  nuas  o  bhaliachaibh  agus  o  gheat- 
achaibh  a'  bhaile,  ach  Morair-na-toile^Claon-bhreith, 
seann  Droch-theagamh,  agus  mòran  de'n  luchd- 
riaghlaidh  ùr_,  agus  dh'f  hàighnich  iad  ciod  a  b'aobhar 
do'n  tror-chèile  agus  do'n  àimhreit.  An  sin  thòisich 
gach  fear  ri  ur-sgeul  fèin  innse,  air  dhòigh  's  nach 
faoite  ni  sam  bith  a  chluinntinn  ceart.  An  sin 
dh'àithneadh  dhoibh  a  bhi  'nan  tosd,  agus  thoisich 
an  seann  sionach  As-creideamh  ri  labhairt ;  ^^  Mo 
Mhorair/'  ars'  esan,  '^  Tha  dithis  dhaoine  uaisle 
frionasach  an  so^  a  rinn  le'n  droch  ghnè,  agus  mar 
tha  eagal  orm,  troimh  chomhairle  fear  d'an  ainm 
Neo-thoilichte,  a  chuideachd  so  a  chruinneachadh 
gu  buaireasach  a'  m'  aghaidhs*  an  diugh ;  agus  mar 
an  ceudna  thug  iad  ionnsaidh  air  a'  bhaile  a'  bhros- 
nachadh  gu  ceannairc  an  aghaidh  ar  prionnsa-ne." 
An  sin  dhaingnich  na  h-lfrinnich  uile  a  bha'n 
làthair  gu*n  robh  na  nithe  so  fior. 

'Nuair  a  chunnaic  iadsan  a  sheas  a  chòir  maille 
ri  Morair-na-tuigse  agus  ri  Fear-na-coguis  gu'n 
robh  iad  coltach  ris  a*  chuid  bu  mhiosa  fhaotainn, 
thàinig  iad  gan  cobhair,  oh'  b'e  'n  taobh  eile  bu 
treise ;  mar  sin  bha  cuideachd  mhòr  air  gach  taobh. 

B'àiU  leosan  a  bh'air  taobh  As-creideamh  an  dà 
sheànn  duine  uasal  a  chuir  am  prìosan,  ach  cha 
leigeadh  iadsan  a  bh'air  an  taobh  eile  leo.  An  sin 
mhol  na  h-Ifrinnichseann  As-creideamh,Dì-chuimh- 
nich-math,  an  luchd  riaghlaidh  ùr,  agus  an  t-àrd 
cheannard  aca  Diabolus ;  agus  chliùthaich  a  chuid- 
eachd  eile  a  cheart  cho  ealamh  Saddai,  na  ceannard- 
an^  a  laghan_,  an  trùachantachd,  an  dòighean^  agus 
an  ròidean.  Bho  bhriathraibh  thainig  iad  gu  bual- 
adh  bhuillean.  Chaidh  an  deagh  sheann  duine 
uasal  Fear-na-coguis  a  leagadh  dà  uair  le  h-aon  do 
na  h-Ifrinnich,  d'am  b'àinm  Cion-mothachaidh. 
Agus  theab  Morair-na-tuigse  a  bhi  air  a  mhàrbhadh 
le  urchair  daga,  ach  cha  do  chùimsich  am  fear  a 
thilg  air  gu  ceart.  Ni  mò  a  thearuinn  an  taobh 
eile  gu  h-iomlan ;  oir  chuir  Fear-na-h-inntinn, 
òglach  Mhorair-na-toile^  an  eanchainn  a'  h-aon  do 
na  h-Ifrinnich,  d'am  b'ainm  Bras-cheann ;  agus  cha 
b'urrainn  mise  gu*n  ghàire  dheanamh  ri  seann 
Chlaon-bhreith  fhaicinn  air  a  bhreabadh  agus  air  a 
bhogadh  anns  a'  phòll:  beagan  ùine  roimhe  sin 
rinneadh  ceannard  dhe  air  na  h-Ifrinnich  gu  mòr 
chall  agus  chron  do  mhuinntir  a'  bhaile  :  acli  f  huair 
iad  e  nise^  fo'n  cosaibh,  agus  bhris  cuid  do  dhaoine 
Mhorair-na-tuigse  a  cheann.  Bha  'n  Ceannard 
Leam-leat  na  dhuine  anabarrach  tapaidh  anns  a 
chaonnaig^  ach  bha'n  dà  thaobh  'na  aghaidh,  a 
chionn  nach  robh  e  dìleas  do  thaobh  sam  bith: 
gidheadh  choisinn  a  bheadaidheachd  dha  a  h-aon 
do  luirgnean  a  bhriseadh,  ^^  agus  mo  chreach''  ars' 
am  fear  a  bhris  i  '^  nach  e  amhach  a  bh'ann/' 
Chaidh  mòran  tuiUeadh  calla  dheanamh  air  gach 
taobh;  ach  cha'n  fhaodair  soa  dhì-chuimhneachadh, 
bha  e  'na  mhòr  iongantas  Morair-na-toile  fhaicinn 
cho  caoin-shuarrach  'sa  bha  e^  cha  do  ghabh  e  pàirt 
an  dàrna  taobh  ni's  mò  nan  taobh  eile,  ach  a  mhàin 
chunnacas  fiamh-gaire  air  ri  bhi  faicinn  seann 
Chlaon-bhreith  air  a  bhothadh  air  ais  agus  air  aghart 

anns  a'  phòU.  Agus  'nuair  a  thàinig  an  Ceannard 
Leam-leat  'sa  chrubail  'na  lathair,  cha  do  ghabh  e 
bheag  do  shùim  dhe. 

'Nuair  a  sguir  an  àimhreit  so,  chuir  Diabolus 
air  son  Morair-na-tuigse  agus  Fear-na-coguis,  agus 
chuir  e  ann  am  priosan  iad  le  chèile^  air  son  a  bhi 
nan  cinn-iùil  air  an  tùasaid  so.^  Mar  sin  bha'm 
baile  air  sìtheachadh  a  rithist,  agus  bhuineadh  ris 
na  prìosanaich  gu  h-an-iochdmhor,  oir  shaoil  le 
Diabolus  an  cur  gu  bàs,  ach  aig  a'  cheart  àm,  a 
thaobh  gu'n  robh  cogadh  'nan  uile  gheatachaibh, 
agus  cunnart  air  gach  làimh,  cha  do  mheasadh 
iomchuidh  sin  a  dheanamh. 

'Nuaìr  a  thàinig  na  ceannardan  a  chum  a  chàimp' 
a  rithist,  ghàirm  iad  comhairle  chogaidh^  gus  an 
cuireadh  iad  an  comhairle  r  a  chèile,  ciod  a  dhean- 
adh  iad  an  deigh  sin.  Thubhairt  cuid  cuireamaid 
as  do'n  bhaile,  ach  bha  mhòr  chuid  de'n  bheachd 
gu'm  b'fhearr  bairhnn  eile  thoirt  dhoibh  gu  geill- 
eadh,  do  bhrìgh  cho  fhad  's  bu  lèir  dhoibhsan,  gu'n 
robh  Anam-an-duine  nise  ni  bu  deònaich  air  striochd- 
adh  na  bha  iad  roimhe  sin.  Oìr  ma  bhuineas  sinn  gu 
gàrbh  riù,  am  feadh  a  ta  cuid  dhiù  air  an  aomadh  gu 
gèilleadh,  faodaidh  e  bhi  gu'n  cuir  sinn  iad  ni's  faide 
na  bu  mhath  ie'inn  bho  chòrdadh  ri  ar  cumhachaibh. 

Dh'aontaich  iad  ris  a'  chomhairle  so,  agus  ghàirm 
iad  tròmbaidear,  dhlnnis  iad  dha  ciod  a  theireadh 
e,  dh'imich  e  air  an  teachdaireachd,  agus  ghuidh 
iad  gu'n  soirbhicheadh  Dia  leis ;  agus  air  dha  teachd 
gu  balla  'bhaile^  chaidh  e  gu  Geata-na-cluaise,  agus 
shèirm  e  an  sin  mar  chaidh  àithneadh  dha  ;  air  bàll 
thàinig  iadsan  a  bha  steach  a  mach  a  dh'f  haicinn 
ciod  a  bh'ann,  agus  labhair  an  tròmbaidear  riu  mar  a 
leanas: — "O  Anam-an-duine  chruaidh-chridhich 
agus  thruaigh  !  cia  fad  a  ghràdhaicheas  tu  t'amaid- 

1  Cha  toil  le  Sàtan  tuigse  air  a  sòiUseachadh  agus  coguis  air  a 
h-ath-nuadhachadh  ;  ged  dh'thaodas  e  'n  cuinail  ann  an  daorsa  re 
tamul,  gidheadh  cha'n  urrainn  e  an  sgrios. 

F 

eaclid  pheacach.  An  dean  thu  fathast  tàir  air  tairgs- 
eachaibh  sìth  agus  saorsainn  ?  Agus  an  diùlt  thu 
fathast  tairgseachan  òirdheirc  Shaddai?  agus  an  earb 
thu  ri  breugaibh  agus  agus  ri  ce'ilg  Dhiaboluis  ?  Am 
bheil  thu  saoilsinn  an  uair  a  bheir  Saddai  buaidh 
ort,  gu'n  toir  a  bhi  cuimhneachadh  mar  a  tha 
thu  'ga'  d*  ghiùlain  fe'in  d'a  thaobhsan  sìth  agus 
sòlas  dhuit :  no  idir  le  do  chàinnt  mhòr-chùiseach 
gu'n  cuir  thu  geaìtachd  air  mar  air  an  fhionnan- 
f  heòir  ?  An  ann  a  chionn  gu  bheil  eagal  air  romhad 
a  ta  e  ga  d'  thàladh  ?  Am  bheil  thu  'm  barail  gur 
treas  thu  na  esan?  Amhairc  air  na  neamhaibh 
agus  feuch,  agus  faic  mullach  nan  rèull  cia  àrd  a  ta 
iad  An  urrainn  thusa  stad  a  chuir  air  a'  ghrein 
bho  ruith  a  cùrsa,  agus  an  toir  thu  air  a  ghealaich 
nach  deabaich  i  ?  An  urrainn  thu  aireamh  nan 
rèull  innse,  no  an  caisg  thu  searraga  nan  neimh  ? 
An  urrainn  duit  àithne  thoirt  do  uisgeachaibh  na 
fairge,  aghaidh  na  talmhuinn  a  chòmhdachadh  ? 
An  urrainn  duit  na  h-uaibhrich  isleachadh ;  agus 
an  ceangaii  thu  an  aghaidhean  an  diomhaireachd  ? 
Gidheadh  is  iad  so  cuid  do  dh'obair  ar  Eìgh-ne,  an 
Ti  a  ta  sinne  a'  teachd  'na  àinm  dha  t'ionnsaidhs' 
air  an  là'  'n  diugh,  a  chum  gu'm  biodh  tu  air  do 
thoirt  fo  ùghdarras-san.  Uime  sin^  tha  mise^  a' 
toirt  bàrlinn  dhuibh  a  rithist,  'na  àinm-san,  sibh- 
fèin  a  strìochdadh  d  a  cheannardaibh-san."  ^ 

Aig  an  àm  so  bha  muinntir  Anam-an-duine  ann 
an  imcheist,  agus  cha  robh  fios  aca  ciod  a  theireadh 
iad ;  uime  sin  thaisbean  Diabolus  e-fèin,  agus 
ghabh  e  os-làimh  freagradh  a  thoirt,  agus  labhair 
e  mar  so  ri  muinntir  a'  bhaile : — 

"  A  dhaoine  uaisle,  ars'  esan,  m'  iochdaranan 
dìleas,  ma  tha  'na  thuirt  am  maor  so  mu  thimchioll 
mòrachd  Shaddai  ceart,  bithidh  sibh  an  còmhnaidh 


1  Fèumaidh  ministearan  Dè  buanacbadb  e:u  dùrachdach  airabhi 
ouireadh  pheacach,  gu  gabhail  ri  tairgseachaibhtròcair  agusmaith- 
eaaas  ann  an  Criosd  losa. 

le  eagal  roimli-san  air  'ur  cumail  ann  an  daorsa. 
Seadh,  ma  tlia  e  cho  grathail  leibh  smuaineachadh 
air  a  leithid  a  neach  cumhachdach/  am  feadh  'sa 
ta  e  fad  às  uaibh  ?  Smuainichibh  ma  ta,  cionnas 
is  urrainn  duibh  giùlan  leis,  ma  thìg  e  chòmhnaidh 
'n  'ur  measg  ?  Cha'n  ionann  sin  's  mar  thachair 
dhomhsa  bhur  prionnsa-sa  air  an  teid  sibh  cho 
dàna,  's  gu'm  faod  sibh  fearas-chuideachd  a  dhean- 
amh  dhiom  mar  do  fhionnan  feòir.  Air  an  aobhair 
sin,  thugaibh  fainear^  ciod  is  feumail  dhuibh  a 
dheanamh,  agus  cuimhnichibh  na  saorsainnean  a 
dheònaich  mise  dhuibh.  A  bhàrr  air  sin,  ma  tha 
na  h-uile  ni  a  thuirt  an  duine  so  fìor,  cionnas  a  ta 
e  tachairt  gu  bheil  iochdaranan  Shaddai  nan  tràiU- 
ean  cho  mòr  anns  gach  àite?  Cha'n  eil  'san 
t-saoghai  cho  mi-shona  riu,  cha'n  eil  dream  'san 
t-saoghal  cho  mòr  air  an  sàrachadh  riu.  Thoir 
fainear,  Anam-an-duiùe ;  b'fhearr  leam  gu'm  robh 
sibhse  cho  duilich  air  son  mise  f  hàgail,  *s  tha  mis' 
air  sibhs'  fhàgail.  Tha  saorsainn  agaibh,  ma's 
aithne  dhuibh  a  cleachdadh  :  seadh,  tha  Rìgh  agaibh 
mar  an  ceudna_,  ma's  urrainn  duibh  a  thaisbeanadh 
cionnas  a  bheir  sibh  gràdh  agus  ùmhlachd  dha.'' 

'Nuair  a  chuala  Anam-an-duine  a  chàinnt  so^ 
chruadhaich  iad  fathast  an  cridheachan  ni  bu  mhò 
an  aghaidh  cheannardan  Shaddai.  Chuir  smuain- 
eachadh  air  a  naomhachd-san  iad  fo  an-earbsa  :  ^ 
uime  sin,  an  deigh  beachd  aithghearr  a  ghabhail 
mu' n  chùis  so,  chuir  cuideachd  nan  Ifrinneach,  am 
freagradh  so  a  leanas  uapa  ieis  an  tròmbaidearj 
eadhon,  gu'n  robh  iad  a  rùnachadh  gramachadh  ri 
Diabolus^  ach  nach  striochdadh  iad  gu  bràth  do 
Shaddai.  Mar  sin  cha  robli  ann  ach  diomhanas 
bàirlinn  tuilleadli  a  tlioirt  dhoibh,  oir  b'fliearr  leo 

1  Tha  Diabolus  a  feuchainn  ri  uabhas  a'  chuir  orra  le  mòrachd 
Dhè. 

♦  2  Tha  Diabolus  '§:an  cuir  ann  an  an-earbsa,  agua  iad  a  fàs  ni's 
Boiosa  agus  ni's  miosa. 

bàsachadh  na  striochdadh.  Bha  cùisean  a  nise 
coltach  ri  dol  air  an  ais  gu  tìirj  agus  gu'n  robh  ani 
baile  cho  fad  às  's  nach  cluinneadh  iad ;  gidheadh 
cha  do  chàill  na  ceannardan  d'am  b'aithne  ciod  a 
b'urrainn  an  Tighearn  a  dheanamh^  am  misneach. 
Uime  sin,  chuir  iad  bàirlinn  eile  d'an  ionnsaidh  ni 
bu  ghèire  agus  ni  bu  ro  bhagarraiche  na  bhàirhnn 
mu  dheireadh,  ach  mar  bu  mhò  ghuidh  iad  orra 
bhi  rèidh  ri  Saddai,  *s  ann  a  b'fhaide  theich  iadsan 
air  falbh.  Hos.  xi.  2.  *Nuair  a  ghàirm  iad  orra, 
an  sin  dh'imich  iadsan  uatha;  seadh^  ged  ghairm 
iad  orra  chum  an  Tì  is  ro  Airde. 

Mar  sin  sguir  iad  dhe  bhi  cur  bairlinnean  d'an 
ionnsaidh,  agus  thoisich  iad  ri  smuaineachadh  air 
dòigh  eile  chleachdadh  dhoibh.^  Chruinnich  na 
ceannardan  an  ceann  a  chèile,  chum  gu'n  smuain- 
icheadh  iad  nam  measg  fèin,  ciod  a  dheanadh  iad 
fathast  gus  am  baile  bhuannachd,  agus  a  shaoradh, 
bho  aintighearnas  Dhiaboluis.  An  sin  sheas  Cean- 
nard-fèin-mhothachadh  suas  agus  thubhairt  e : — 

''  Mo  bhràithrean  is  i  mo  bharail-sa  : 

'8a  cheud  dite,  gu'n  tilg  sinne  gun  sgur  le  ar 
croinn-thabhaiU  a  stigh  air  a'  bhaile,  gus  an  cùm 
sinn  iad  fo  ghnà  eagal  agus  bhruaidlean  a  latha 
agus  a  dh'òidhche ;  oir  bacaidh  so  an  ceannairc 
spioradail  bho  fhàs  ni's  treise.  Oir  tàlaidhear 
leòghann  le  gnàth  shàrachadh. 

San  dara  dite,  'nuair  a  nithear  so,  comhairlich- 
eam  gu'n  dean  sinne  le  aon  aonta  achanaich  a  chuir 
suas  gu  ar  Tighearna  Saddai,  leis  am  feuch  sinn  do 
ar  Righ  cor  Anam-an-duine^  agus  mar  a  tha 
gnothaichean  a'  dol,  agus  anns  an  iarr  sinn  math- 
anas  air  air  son  nach  do  shòirbhich  leinn  ni  b'f hearr, 
mar  an  ceudna,,  guidhidh  sinn  gu  dùrachdach  air 
son  cobhair  bho  'Mhòrachd,  agus  gu'n  deònaicheadh 
e  d  a  dheagh-ghean  tuiìleadh  àrmailt  agus  neirt  a 


1  Sgiur  na  ceannardan  do  bhàirlinn  agus  thoisich  iad  ri  ùrnuigh. 

chuir  d*ar  'n  ionnsaidh-ne^  maiUe  ri  ceannard 
trèubach  air  an  ceann,  a  chum  's  nach  càiil  a 
Mhòrachd  toradh  an  deagh  thoiseachaidh  so^  ach 
gu'n  toir  e  buaidh  iomlan  air  a*  bhaile. 

Dh'aontaich  iad  uile  ris  a  chomhairle  so  a  thug 
an  Ceannard  urramach  Fèin-mhothachadh,  agus 
shuidhich  iad  gu'n  rachadh  achanaich  a  chuir  le 
cabhaig  mhòir  le  duine  iomchuidh  gu  Saddai.  B'e 
so  brìgh  na  h-achanaich  : — 

"  A  Rìgh  ro-ghràsmhor,  agus  ghlòrmhoir^  a, 
Thighearn  an  t-saoghail  is  feàrr,  agus  fhir-togail 
Anam-an-duine,  àrd-uachdaran  urramaich  air  t' 
aithne-sa  chuir  sinne  ar  beatha  ann  an  cunnart. 
agus  air  t'iarrtas-sa  rinn  sinn  cogadh  ri  baile  iom- 
raiteach  Anam-an-duine.  Nuair  a  chaidh  sinne 
suas  na  aghaidh,  a  rèir  ar  'n  ùghdarrais,  an  toiseach 
thairg  sinn  cumhachan  sìthe.  Mata  xxii.  5.  Gnàth. 
i.  Sech.  vii.  10 — 13.  Ach  a  Rìgh  mhòir,  chuir  iad 
an  neo-bhrìgh  ar  comhairle,  agus  cha  b'àill  leo 
bheag  do  ar  'n  achmhasan  :  dhùin  iad  an  geatachan, 
mar  sin  chùm  iad  sinne  a  mach  às  a*  bhaile.  Mar 
an  ceudna,  shuidhich  iad  an  gunnachan,  bhrùchd 
iad  a  mach,  agus  rinn  iad  gach  càlldachd  oirnne  a 
bha  'nan  comas ;  ach  lean  sinne  iad,  le  caismeachd 
an  deigh  caismeachd  a'  toirt  dioladh  comain  dhoibh, 
agus  rinn  sinn  ròinn  chasgradh  air  a'  bhaile. 

^'  Is  iad  DiaboluSj  As-creideamh,  agus  Morair-na- 
toile  na  curaidhean  mòr  a  tha  'n  ar  'n  aghaidh,  tha 
sinn  a  nis  n'  ar  cairtealaibh  geamhraidh,  ach  tha 
sinn  fathast  le  làmh-laidir  a'  teannachadh  agus  a' 
sàrachadh  a'  bhaile. 

''^Tha  sinn  a'  smuaineachadh,  nam  biodh  aon 
uair,  aon  charaid  gramail  againn  anns  a'  bhaile,  a 
chùl-neartaicheadh  fuaim  ar  bairlinnean  mar  bu 
chòir,  gu'n  striochdadh  an  sluagh  ;  ach  cha  robh  a 
h-aon  an  sin  ach  nàimhdean,  cha  robh  neach  sam 
bith  ann  a  labhradh  as  letli  ar  Tighearna  ris  a' 
bhaile ;  uime  sin^  ged  rinn  sinne  na  b'urainn  duinn. 

gidheadh  tha  Anam-an-duine  buanachadh  ann  an 
eeannairc  a'  t'  aghaidh-sa. 

^^  A  nis,  a  Righ  nan  rìgh,  deònaich  mathanas 
dhuinne  do  sheirbhisich  neo-bhuadhach,  a  bha  cho 
beag  tàirbhe  ann  an  obair  cho  ro  ion-mhiannaichte, 
ri  ceannsachadh  Anam-an-duine :  agus  'se  ar  'n 
iarrtas  a  Thighearna,  gun  cuireadli  tu  tuiUeadh 
àrmailt  chum  a'  bhaile,  gu  cheannsachadh ;  agus 
duine  mar  cheann-feadhna  orra  d*am  bi  gràdh  aig 
a'  bhaile  agus  roimh  am  bi  eagal  orra. 

^*  Cha'n  eil  sinn  a'  labhairt  mar  so,  mar  gu'm 
bitheamaid  deònach  an  cogadh  a  threigsinn,  (oir 
b'fhearr  leinn  bàsachadh  anns  an  àraich  na  sin  a 
dheanamh,  ach  a  chum  gu'm  bi  Anam-an-duine  air 
a  bhuannachd  do  d'  Mhòrachd.  Mar  an  ceudna, 
tha  sinn  a*  guidhe  air  do  Mhòrachd  gu'n  dean  thu 
cabhag  anns  a'  chuis  so,  chum  an  deigh  do'n  bhaile 
bhi  air  a  cheannsachadh,  gu'm  bi  sinn  aig  saorsainn 
gu  bhi  coilionadh  tuiUeadh  dhe  do  ruintean  gràs- 
mhor-sa.     Amen."  ^ 

Chuireadh  an  achanaich  so  le  cabhaig  a  chum  an 
Rìgh,  leis  an  deagh  dhuine  sin,  Gràdh-do-dh'- 
Anam-an-duine. 

'Nuair  a  ràinig  an  achanaich  an  lùchairt  chaidh 
a  toirt  do  Mhac  an  Rìgh.''^  Air  dhàsan  a  gabhail 
lèubh  e  i,  agus  a  chionn  gu*n  do  thaitinn  a  brìgh 
ris  gu  math,  leasaich  e  i,  agus  mar  an  ceudna,  chuir 
e  rithe,  ann  an  cuid  a  nithe.  An  deigh  dhà  a 
h-ath-leasachadh  agus  cuir  rithe  mar  chunnaic  e 
iomchuidh,  ghiùlan  e  i  chum  an  Righ,  le  'làmh- 
aibh  fèin :  agus  air  dhà  ùmhlachd  a  dheanamh, 


1  Bu  chòir  do  mhinistearaii  Dhè  amharc  ri  'm  Maighstear  air- 
son  neirt  chum  cridheachan  pheacach  a  cheannsachadh  ;  bu  chòir 
dhoibh  a  bhi  'g  ùrnaigh  air  an  son  co  math  ri  bhi  searmonachadh 
dhoibh. 

2  'Se  Mac  Dhe  ar  Fear-tagraidh  maille  rìs  an  Athaìr,  trid  san  tha 
slighe  againn  gu  dol  a  steach  chum  an  Athar,  agus  is  ann  a  rahàin 
mar  a  ta  ar  'n  nrnaighean  air  an  tairgse  suas  'na  ainm-san  a  tha 
iad  air  an  èisdeachd  agus  air  am  freagradh. 

thug  e  seachad  i,  agus  labhair  e  le  ùghdarras  às 
a  leth. 

'Nuair  a  chunnaic  an  Rìgh  an  achanaich,  bha  e 
aoibhneach,  agus  bha  aoibhneas  ni  bu  ro  mhò  air  a 
chionn  gu'n  chuir  a  Mhac  fèin  aonta  rithe.  Mar  an 
ceudna  bu  taitneach  leis  a  chluinntinn  gu'n  robh  a 
luchd-muinntir  a  bha  air  càmpachadh  an  aghaidh 
Anam-an-duinej  cho  misneachail  anns  a'  ghniomh, 
agus  cho  seasmhach  'nan  rùintibh,  agus  gu'n 
d'fhuair  iad  cheana  beagan  buaidh  air  a'  bhaile 
iomraiteach  sin. 

Uime  sin  ghairm  an  Righ  Emanuel  a  Mhac  dha 
ionnsaidh ;  agus  fhreagar  esan^  **  Tha  mi  'n  so, 
Athair."  An  sin  thubhairt  an  Rìgh^  ^^  Tha  thios 
agad  fein,  cho  math  'sa  th'  agamsa  air  còr  baile 
Anam-an-duine,  mar  an  ceudna^  tha  fhios  agad 
ciod  a  rùnaich  sinn  da  thaobh,  agus  ciod  a  rinn 
thusa  chum  a  shaoradh.  Uime  sin,  a  Mhic  thig  a 
niSj  agus  uUaich  thu  fèin  air  son  a  chogaidli  so^  oir 
thèid  thu  gu  m'  champa-sa  tha  fa  chomhair  a'  bhaile. 
Mar  an  ceudna  sòirbhichidh  leat,  an  sin^  oir  bheir 
thu  buaidh,  agusceannsaichidh  tuAnam-an-duine." 

An  sin  fhreagair  Mac  an  Rìgh,  ^^  Tha  do  lagh  an 
taobh  a  stigh  do  m'  chridhe :  is  e  mo  thlaclid  do 
thoil  a  dheanamh,"  Eabh.  x.  7—9.^  'Se  so  an 
latha  as  an  robh  fadachd  ormsa,  agus  an  obair  ris 
an  dh'fheith  mi  cho  fada.  Uime  sin  deònaich 
dhomhsa  uiread  a  dh*àrmailt  'sa  chì  thu  iomchuidh 
ann  ad  gliliocas,  agus  thèid  mì,  agus  saoraidh  mi 
Anam-an-duine  do  bhaile-sa  tha  dol  a  dhìth,  o 
Dhiabolus  agus  o  'chumhachd.  Is  tric  a  bha  mo 
chridhe  air  a  chràdh  an  taobh  stigh  dhiom  air  son 
a'  bhaile  thruaigh  so,  Anam-an-duine  ;  ach  a  nise 
tha  gàirdeachas  air,  a  nise  tha  e  subhacli ;  agus 
leis  a  sin  a'  ràdh  i^um  e  thairis  air  na  beanntaibh 
le  aoibhneas,  agus  thuirt  e,  cha  do  mheas  mi  nam' 
chridhe  ni  sam  bith  tuiUeadh  a's  daor  air  son  Anam- 

1  Am  Mac  ullamh  gu  toil  an  Athar  a  choilionadh.  Salm  xl» 
7,  8. ;  Eabh.  x.  7—8. 

^n-duine ;  air  do  shonsa  Anam-an-duine ;  tha  latha 
'n  dioghaltais  ann  am  chridhe ;  agus  is  aoibhneach 
mi,  Athair_,  gu'n  d'rinn  thusa  mise  'nam  cheannard 
an  slàinte-san.  Eabh.  ii.  10.  Toisichidh  mi  a  nis 
ri  iadsan  a  shàrachadh  a  bha  'nam  plàighean  do  mo 
bhaile  Anam-an-duine^  agus  saoraidh  mi  e  bho'n 
làmhaibh-san." 

'Nuair  a  thuirt  Mac  an  Rìgh  so  r'a  Athair,  air 
bàll  shiubhail  an  naigheachd  mar  dhealanach  air 
feadh  na  cùirte ;  agus  'se  a  b'  aona  chainnt  dhoibh 
ciod  a  bha  Emanuel  gu  dheanamh  air  son  baile 
iomraideach  Anam-an-duine  ?  Cha'n  urrainn  thu 
a  smuaineachadh  cho  mor  sa  bha'n  luchd-frith- 
ealaidh  air  an  lionadh  le  aoibhneas  leis  an  ni  so 
bh'ann  an  rùn  a  Phrionnsa.  Seadh,  bha  iad  cho 
mòr  air  an  lionadh  leis  an  obair  so,  agus  le  iom- 
chuidheachd  a  chogaidh,  's  gu'n  do  mhiannaich  na 
morairean  a  b'urramaiche  agus  na  h-àrd-uaislean  a 
b'inbhich'  a  bh'anns  an  rìoghachd  ùghdarras  fhaot- 
uinn  fo  Emanuel,  gu  còmhnadh  a  dheanamh  ann 
an  toirt  baile  truagh  Anam-an-duine  air  ais  a  rithist 
gu  Saddai. 

An  sin  chaidh  acho'dhùnadhgu'n  rachadh  cuid- 
eiginn  le  naigheachd  a  chum  a'  chàimp*,  a  dh'inn- 
seadh,  gu'n  robh  Emanuel  a'  teachd  a  dh'ath-aiseag 
Anam-an-duine,  agus  gu'n  robh  e  gu  àrmailt  cho 
cumhachdachd  a  thoirt  leis  's  nach  b'urrainn  daibh 
cuir  'na  aghaidh.  O  !  cia  ealamh  'sa  bha  luchd 
àiteachaidh  nan  neimh  gu  ruith  le  luaths  a  chum 
an  'naigheachd  so  a  ghiùlan  chum  a  chàmp'  a 
bh'aig  Anam-an-duine  !  'Nuair  a  thuig  na  ceann- 
ardan  nach  e  mhàin  gu'n  robh  an  Rìgh  gu  Emanuel 
a  Mhac  a  chur  uaithe,  ach  mar  an  ceudna  gu'n 
robh  e  'na  mhòr  thlachd  leis  a  Mhac  fèin  a  dhol 
air  an  teachdaireachd  so  le  Saddai  mòr  'Athair, 
chum  an  aoibhneis  a  thaisbeanadh  thug  iad  a  leithid 
a  dli'iolach  asda  's  gu'n  do  reub  an  talamh  le 
'fuaim  :  seadh^  thug  mac-talla  nam  beann  freag- 
radh^agus  chriothnaich  agus  chrathadhDiabolus  fèin» 

Ged  nach  do  chuir  an  naigheachd  so  a  bheag  sam 
bith  a  dh'iomagain^  air  baile  Anam-an-duine^  oir 
mo  thruaighe,  bha  iad  cho  mor  air  mhi-chèill,  gu 
sonraichte  le'n  ana-measarrachd  agus  le'n  ana- 
miannaibh,  gidheadh  bha  Diabolus  an  uachdaran 
fo  mhòr  iomagain,  oir  bha  'chuid  luchd-coimhid  an 
còmhnuidh  a  mach  aige-san^  a  thug  fios  d*a  ionn- 
saidh  mu  na  h-uile  nithe,  agus  dh'innis  iad  dha 
ciod  a  bha  iad  a'  deanamh  aig  a'  chùirt,  agus  gu'n 
tigeadh  Emanuel  gun  teagamh  gu  h-aithghearr  le 
àrmailt  a  chum  ionnsaidh  a  thoirt  air-san.  Cha 
robh  uiread  a  dh'eagal  air  Diabolus  à  h-aon  sam 
bith  eile  'sa  bheir  roimh  'n  Phrionnsa  so.  Oir  ma 
tha  cuimhne  agad^  dh'innis  mi  dhuit  cheana  gu'n 
do  mhothaich  Diabolus  cudthrom  a  làimhe  roimhe 
so ;  air  chòr  s  gu'n  robh  an  tuilleadh  eagail  air,  do 
bhrìgh  gur  esan  a  bha  gu  teachd  'na  aghaidh. 
Dh'innis  mi  dhuit  gu'n  do  ghabh  Mac  an  Rìgh  os 
làimh  teachd  o'n  chùirt  a  chum  Anam-an-duine 
a  thearnadh,  agus  gu'n  d*rinn  'Athair  ceannard  àr- 
mailt-san  dheth ;  air  do'n  àm  teachd,  ghabh  e  a 
thuras,  agus  thug  e  leis  cùig  ceannardan  urramach 
le'm  feachdaibh. 

1.  B'e  Creideamh  òirdheirc  an  ceud  Cheannard: 
b'e  Gealladh  a  b'f  hear-brataich  dha  :  ghiùlan  esan 
a'  bhratach  dhearg  ;  agus  'se  bu  shuaicheantas  dha, 
an  t-Uan  Naomh*  agus  sgiath  òir.  Eoin  i.  29. ; 
Ephes.  vi.  16. 

2.  B'e  Deagh-dhòchas  urramach  an  dara  Ceann- 
ard :  b'e  Earbsa  a  b'fhear-brataich  dhasan;  ghiù- 
lan  esan  a  bhratach  ghòrm^  agus  'se  bu  shuaichean- 
tas  dha  trì  acraichean  òir^  Eabh.  vi.  16. 

3.  B'e  Gràdh  treun  an  treas  Ceannard :  b'e 
Trùacantas  a  b'fhear-brataich  dhasan ;  ghiùlan 
esan  a  bhratach  uaine ;  agus  "se  bu  shuaicheantas 
dha  triùir  dhilleachdanan  lomnochd  air  an  gabhail 
'na  uchd.     1  Cor.  xiii. 

4.  B'e  Neo-chiontas  neo-sgàthach  an  ceathramh 

Ceannard:  b*e  Neo-lochdach  a  b*fhear-brataich 
dhasan:  ghiùlan  esan  a'  bhratach  gheal ;  agus  'se  bu 
shuaicheantas  dha  trì  chalmannan  òir^  Mata  x.  16. 

5.  B'e  Foighidinn  ionmhuinn  fhior  rioghail  an 
cùigeamh  Ceannard  :  b'e  Fad-fhulangas  a  b'fhear- 
brataich  dhasan !  ghiùlan  esan  a  bhratach  dhubh  : 
agus  'se  bu  shuaicheantas  dha^  trì  saighdean  troimh 
chridhe  òir.* 

B*iad  so  ceannardan  Emanueil ;  b'iad  so  am  fir- 
bhrataichean,  am  brataichean,  agus  an  èuaichean- 
tasan^  agus  bha  deich  mìle  fear  aig  gach  aon  diubh 
fòpa,  (Eabh.  vi.  12.)  B'e  an  Ceannard  Creidimh 
a  threòraich  am  feachd,  agus  b'e  an  Ceannard  Foigh- 
idinn  bu  cheann-iùil  do  dheireadh  na  h-àrmailt. 
B'iad  an  triùir  eile  le*n  cuid  daoine  tròmlach  an 
àirm;  agus  bha'm  Prionnsa  fèin  a'  siubhal  'na 
charbad  air  an  ceann, 

'Nuair  a  thoisich  iad  air  imeachd^  shèid  na  tròmb- 
aidean,  dheabaich  an  àrmachd,  agus  bha  na  brat- 
aichean  a'  luasgadh  anns  a'  ghaoth.  Bha'n  t-iomlan 
do  dh'àrmachd  a'  Phrionnsa  do'n  òr,  agus  shoillsich 
e  mar  a'  ghrian  anns  na  spèuraibh.  B'àrmachd 
dhearbht'  àrmachd  nan  ceannardan,  agus  bha  iad 
coltach  ri  na  rèulltaibh  loinnreach.  Mar  an  ceudna, 
thàinig  cuid  mar  shaighdearan^  dhe'n  saor  thoil  fèin 
bho  'n  chùirt  a  thaobh  a  ghràidh  a  bh'aca  do'n  Rìgh 
Saddai,  agus  do  shaoradh  baìle  Anam-an-duine. 

Air  àithne  'Athair  thug  Emanuel  leis^  dà  f hich- 
ead  'sa  ceithir  deug  do  reitheachan-cogaidh,'*  agus 
dà  chrànn-tabhaill  dèug  gu  clachan  9,  thilgeadh 
leo  :  rinneadh  gach  aon  diu  so  de  dh'òr  fiorghlan, 
agus  ghiùlan  iad  leo  iad  so  ann  an  cridhe  agus  ann 

l  'Nuair  a  tha'n  Slanaighear  a'  cathachadh  an  aghaidh  an  dia- 
bhoil,  tha  e-fèin  a'  teachd  le  creideamh,  dòchas,  gràdh,  neo-chiontas, 
agus  foighidinn  'na  chuideachd;  agusa  stiùradh  a'  chogaidh. — Faic 

Salra  xlv.  4. 2  Na  h-ainglean. 3  Tha  tri  fìchead  leabhair  agus 

a  sea  anns  a'  Bhioball  Naomh,  a  ta  cumhachdach  tre  Dhia  gu 

diangnichean  laidir  an  Diabhoil  a  leagadh. 4  Shlacanan-bristidh- 

bhalachan. 

an  teis-meadhon  am  feachd  air  an  turas  gu  Anam- 
an-duine. 

Mar  sin  chaidh  iad  air  an  aghaidh  gus  an  tàinig 
iad  mar  ùidhe  thrì  mìle  do'n  bhaile,  agus  stad  iad 
an  sin  gus  an  tàinig  a'  chèud  cheathrar  cheannardan 
gu  Emanuel.  An  sin  thainig  iad  gu  Anam-an-duine, 
agus  an  uair  a  chunnaic  na  seann  saighdearan  a  bha 
*sa  chàmpa  gu'n  tàinig  armailt  as  ùr  g'an  còmhnadh, 
thug  iad  a  leithid  a  dh'iolach  fa  chòmhair  ballachan 
a'  bhaile,  's  gu'n  chuir  e  an  ath  eagal  air  Diabolus. 
Mar  sin  chàmpaich  iad  fa  chomhair  a'  bhaile^  ach 
cha*  b'  ann  mar  a  rinn  an  ceathrar  cheannardan  eile 
iad  fèin  a  shuidheachadh  a  rinn  iadsan,  a  mhàin  an 
aghaidh  gheatachan  Anam-an-duine,  ach  chuartaich 
iad  e  air  gach  taobh,  agus  theannaich  iad  e  air  a 
chulthaobh  agus  air  a  bheulthaobh^  ionnus  ge  b'e 
taobh  a  shealladh  Anam-an-duin'  a  nis'^  chitheadh 
e  àrmailt  chumhachdach  a'  cur  seisd  ris.  A  thuil- 
leadh  air  so^  thilgeadh  torran  suas  'na  aghaidh^  bha 
Tòrr-a'-Ghràis  air  an  darna  taobh,  agus  Tòrr-a- 
Cheartais  air  an  taobh  eile.  A  bhàrr  orra  sin,  bha 
caochladh  bruachan  beaga,  agus  cnuic  ann^  mar  a 
ta  Cnoc-na-glan-f  hìrinn,  agus  Brùachan-gun-pheac- 
eadh,  far  an  robh^  mòran  dhe  na  croinn-thabhaill 
air  an  suidheachadh  an  aghaidh  a  bhaile :  chaidh 
ceithir  dhiubh  a  shuidheachadh  air  Tòrr-a-Ghràis, 
agus  uireadeile  air  Tòrr-a-Cheartais;  agus  chaidh 
a  chuid  eile  dhiu  a  shuidheachadh  anns  na  h-àitibh 
bu  f  hreagarraich  mu'n  cuairt  do'n  bhaile,  Chaidh 
cùig  dhe  na  reitheachan-cogaidh  a  b'f  hearr^  'se  sin  ri 
ràdh^  dhiu-san  bu  mhò,  a  shuidheachadh  air  Tòrr- 
na-Claisdeachdjtòrrachaidhathogaildlù  do  Gheata- 
na-cluaise,  a  chum  a'  bhriseadh  agus  fhosgladh.* 

1  FeucDaidli  Dia  an  Spioraid  Sìorruidh,  a  chluais  a  dh'èisdeas  a 
tlioirt  mu'u  comasach  caochla  tearnaidh  sam  bith  a  bhi  air  oib- 
reachadh  air  an  anam.  Feumaidh  am  peacach  a  bhi  air  a  thoirt  gu 
eisdeachd  ri  guth  Dhè,  mar  a  ta  e  air  fhoillseachadh  'na  iliacal ;  an 
sin  thig  e  gu  bhi  mothachail  dhe  chòr  caillte,  agus  teichidh  e  gu 
Criosd  air  son  mathanais  agus  sìth. 


A  BHRATACH  BHAN  AIR  A  TOGAIL  AIR  TORR-A-'GHRAS. 


CAIBIDIL  V. 

Thu^  Emanuel  cuireadh  do  dh'Anam-an-duine  striochdadh,  sgaoil 
e  mach  a  bhratach  bhàn  le  a  calmainibh  òir  air  tùs,  an  siu  a 
bhratach  dhearg,  agus,  mu  dheireadh,  a  bhratach  dhubh — A 
theachdaireachd — Sheòl  muinntir  a'  bhaile  e  gu  Diabolus  air  son 
tìos  freagradh— Chuir  Diabohis  a  choire  as  an  leth-san — Dh'ullaich 
Emanuel  gu  ionnsaidh  a  thoirt  air  a'  bhaile — Chuir  Diabolus  Rag- 
air-gèiUeadh  le  cumhachaibh  sìthe-^Dhiult  Emanuel  iad — Thug 
na  Ceannardan,  eadhon,  Boanerges  agus  Fèin-mhothachadh 
ionnsaidh  air  Geata-na-cluaise,  ach  chuireadh  an  teieheadh  orra — 
Mar  an  ceudna  thugan  Ceaunard  Deagh-dhòchas,  agus  an  Cean- 
nard  Gràdh  ionnsaidh  air  Geata-na-sùla — Chaidh  iomadh  Ifrinn* 
each  a  mhàrbhadh — Chaidh  a  bhratach  bhàn  a  sgaoileadh  a 
mach  a  rithist — Thairg Diabolus a bhi  na  fhear-ionaidfoEmanuel, 
agus  am  baile  ath-leasachadh— Chuir  Emanuei  an  cèiU  gu'n 
tilgeadh  e  mach  e — Air  do  Dhiabohjs  fliaicinn  gu'm  fèumadh  e 
bhi  air  a  cheannsachadh,  dh'òrdaich  e  d'a  chuid  ceannardan  na 
h-uile  olc  a  bha  'nan  comas  adheanamh  do  dh'Anam-an-duine — 
Chaidh  an  ionnsaidh  a  thoirt— Bhriseadh  agus  dh'fhosgladh 
Geata-na-cluaise — Ghabh  an  triùir  Cheannardan  so,  eadhon, 
Boanerges,  Fèin-mhothachadh,  agus  Breitheanas  seilbh  air  tigh 
Fhir-na-coguis— Mhàrbhadh  Claon-bhreth,  Droch-theagamh, 
agus  Ifrinnich  eile— Chuir  muinntir  a'  bhaile  achanaich  a 
dh'ionnsaidh  Emanueil — Cha  tug  e  freagradh — Bhriseadh  agus 
dh'fhosgladh  an  Caisteal— Dh'inntrig  Eraanuel  a  steach  do'n 
bhaile  le  greadhnachas,  agus  chaidh  e  do'n  chaisteil — Chuireadh 
Diabolus  ann  am  priosan,  agus  thilgeadh  a  mach  as  a'  bhaile  e — 
Phill  Emanuel  do'n  càmp. 

*NuairachunnaicbaileAnam-an-duine  a  bhuidh- 
ean  mhòr  shàighdearan  a  thàinig  'na  aghaidh,  agus 

na  reitheachan-cògaìdh  agus  na  croinn-thabhaill  a 
thug  iad  leo,  agus  na  torran  air  an  robh  iad  air  an 
suidheachadh ;  maiUe  ri  dealradh  an  àrmachd ;  agus 
luasgadh  am  brataichean,  chuir  so  thuige  iad  gu*m 
beachdan  atharrachadh  caochla  uairean;  ach  cha 
b'ann  ni  bu  trèubhaiche  a  dh'fhàs  iad,  ach  ni  bu 
ghealtaiche.  Oir  ged  bha  iad  roimhe  so  de'n  bharail 
a  bhi  tearuinte  gu  leòir,  gidheadh  thoisich  iad  a 
nise  ri  smuaineachadh  nach  b'urrainn  neach  sam 
bith  innse  ciod  a  thàrladh  dhoibh. 

'Nuair  a  chuartaìch  an  deagh  Phrionnsa  Emanuel 
am  baile,  'sa  cheud  àite,  dh'àithn  e  a  bhratach  bhàn 
a  bhi  air  a  togail  suas  a'  measg  nan  crann-thabhaill 
òir  a  bh'air  an  suidheachadh  air  Tòrr-a'-Ghràis. 
Bha  dà  aobhar  aig  air  son  so  a  dheanamh :  1 .  A 
leigeadh  ris  do  dh'Anam-an-duine  gun  robh  e* 
comasach  agus  deònach  air  tròcair  a  thaisbeanadh 
fathast^  nam  pilleadh  iad  ris.  2.  A  chum  nam  b'e 
's  gu'm  buanaicheadh  iad  'nan  ceannairc,  gur  ann  bu 
lugha  bhiodh  do  leithsgeul  aca  nan  sgriosadh  se  iad. 

Mar  sin,  chaidh  a  bhratach  bhàn  le'  trì  chalmain- 
ibh  òir  a  sgaoileadh  a  mach  rè  dhà  latha,  a  chum 
ùine  agus  cothrom  a  thoirt  dhoibh  gu  smuaineach- 
adh,  Ach  dh'fhan  iadsan  cho  beag  ùmhail  's  ged 
nach  biodh  gnothach  aca  ris,  agus  cha  tug  iad  freag- 
radh  sam  bith  do  rabhadh  càirdeil  a  Phrionnsa. 

An  sin  dh'àithn  e  dhoibh  bratach  dhearg  a 
Cheaimaid  Breathanais^  d'am  bu  shuaicheantas  an 
àmhuinn  thèintèach  loisgeach,  a  thogail  suas  air 
Tòrr-a'-Cheartais :  Bha  i  so  a  luasgadh  'sa  ghaoith 
fa'n  comhair  rè  iomadh  latha ;  ach  cha  tug  a  bhrat- 
ach  dhearg  ni's  mò  do  chaochladh  orra^  na  thug  a 
bhratach  bhàn. 

Dh'àithn  Emanuel  a  rithist  gu'n  sgaoileadh  a 
sheirbhisich  a  mach  bratach  dhubh  an  dùlain  nan 
aghaidh^  d'am  bu  shuaicheantas  tri  peileirean  lois- 
geach  tairneanaich.  Ach  bha  Anam-an-duine  cho 
caoin-shuarrach  uimpe  so,  'sa  bha  iad  umpa-san  a 

cliuireadh  suas  roimhe  sin.  'Nuair  a  chunnaic  ani 
Frionnsa  nach  druigheadh  aon  chuid  tròcair,  na 
breitheanas,  na  cuir  an  gniomh  breitheanais,  air 
cridhe  Anam-an-duine,  bha  e  ro  bhrònach,  agus 
thubhairt  e,  ^*^  'S cinnteach  *s  ann  bho'n  aineolas  air 
cleachdaidhibh  cogaidh,  a  tha  'm  baile  'gan  ghiùlain 
fèin  cho  neònach  so,  agus  cha'n  ann  bho  dhùlan 
uaigneach  air  bith  a  tha  iad  a'  toirt  dhuinne,  no 
bho  chaoin-shuarrachas  mu'm  beatha.  Theagamh 
gu  bheil  iad  eòlach  air  an  dòighibh  cogaidh  f èin,  ged 
dh*f  haod  iad  a  bhi  aineolach  air  an  rathad  air  an 
gnà  leamsa  cogadh  a  dheanamh  ri  m'  nàmhaid 
Diabolus/'^ 

Uime  sin^  chuir  e  teachdaireachd  a  dh'ionnsaidh 
Anam-an-duin*  a  dh'innse  dhoibh  ciod  a  bha  e  a 
ciallachadh  leis  na  comharraidhibh  ud  agus  le  bhi 
sior  sgaoileadh  a  mach  nam  brataichean,  agus  mar 
an  ceudna  chum  gu*m  biodh  fios  aige  co  dhiù  a 
ròghnaicheadh  iad  gràs  agus  tròcair,  na  breitheanas^, 
agus  cuir  an  gniomh  breitheanais. 

Rè  na  h-ùìne  so  uile  chum  iad  na  geatachan 
dùinte  cho  daingean  'sa  b'urrainn  doibh  le  glasaibh, 
le  clòidheanaibh,  agus  le  crannaibh.  Mar  an 
ceudna,  dhùbail  iad  am  freiceadanan_,  agus  bha'n 
luchd-faire  cho  furachail  'sa  bha  'nan  innieachd. 
Os  bàrr  thog  Diabolus  a  mhisneach  agus  chleachd 
e  uile  chùmhachd  chum  am  baile  bhrosnachadh  gu 
còmhstrì  'nan  aghaidli. 

Thug  muinntir  a'  bhaile  am  freagradh  so  a  lean- 
as  do  theachdair  a  Phrionnsa : 

"  Le  cead  do  mhòrachd,  a  thaobh  nan  nithe  bha 
thu  a'  fìosrachadh  dhinne  le  do  theachdaire,  eadhon, 
co  dhiù  a  ghabhas  sinn  ri  do  thròcair,  no  thuiteas 
sinn  le  do  clieartaSj  tha  sinne  ceangailte  le  lagh 
agus  le  gnàth  an  àite  so,  agus  cha'n  urrainn  duinn 
freagradh  cinnteach  sam  bith  a  thoirt  dhuit.*    Oir 


lCh 

2 


Clia'n  ann  mar  ni  an  saoghal  cogadh  a  tha  Criosda  'ga  dheanarah. 
Cha'n  eil  togradh  cridhe  'u  duiae  'ua  staid  neo-iompaichte  air 

tha  e  an  agliaidh  lagh^  uachdranachd,  agus  còir- 
dhligheach  rìoghal  ar  Rìgh-ne^  aon  chuid  sìth  no 
cogadh  a'  dheanamh  as  èugmhais-san.  Ach  ni  sinn 
so,  guidliidh  sinn  air  'ur  prionnsa  a  theachd  a  chum 
a'  bhalla^  agus  freagradh  a  thoirt  dhuit  an  sin  mar 
chì  e  iomchuidh  agus  feumail  air  ar  son-ne/' 

'Nuair  a  chuar  an  deagh  Phrionnsa  Emanuel  am 
freagradh  so,  agus  a  chunnaic  e  tràiUeachd  agus 
daorsa  an  t-sluaigh,  agus  cia  toileach  'sa  bha  iad 
air  fantuinn  ann  an  slàbhraibhibh  an  aintighearna 
Dhiaboluis,  chuir  so  doilgheas  air  a  chridhe.  ^  Agus, 
an  uair  a  thug  e  fainear  gu'm  b'urrainn  neach  air 
bith  a  bheatha  chaitheamh  gu  toileach  fo  thràiU- 
eachd  an  fhamhair  sin^  bha  cràdh  air. 

An  deigh  do  mhuinntir  a*  bhaile  innse  do  Dhia- 
bokis  gu'n  robh  am  Prionns*  a'  feitheamh  orra  air 
son  freagradh ;  dhiùlt  esan  freagradh  a  thoirt  dhà, 
agus  ged  a  chùm  e  air  cho  math  'sa  b'urrainn  da, 
gidheadh  bha  'chridhe  air  crith  le  eagal.^ 

An  deigh  sin,  thubhairt  e,  ^^  thèid  mi  fèin  sios 
a  chum  a'  gheata,  agus  bheir  mi  dha  am  freagradh 
a  chì  mi  iomchuidh;''  mar  sin  chaidh  e  sios  g\i 
Geat'-a-bheòil,  agus  labhair  e  ri  Emanuei  raar  a 
leanas,  gidheadh  ann  an  cainnt  nach  tuigeadh  am 
baile : 

'*  O  thusa  Emanuel  mhòir,  a  Thighearn  an 
t-saoghal  uile,  is  àithne  dhomh  thu_,  is  tusa  Mac 
Shaddaì  mhòir!  C'arson  a  thàinig  tu  ga  mo 
phianadh,  agus  ga  mo  thilgeadh  a  mach  à  mo 
shèilbh?  1.  Is  math  a  ta  fios  agad,  gu'm  buin 
am  baile  so  Anam-an-duine  dhomhsa,  a  thaobh 
còir  bhuaidh ;  choisinn  mi  e  le  làn  chothrom.  Agus 
an  toirear  a  chreacli  o'n  f  hear  laidir,  no  an  leigear 


son  gabhail  ri  tròcair,  ni  mò  tha  ea^al  air  roi'  bhaorraidhean  breith- 
eanaia  (faic  Rom.  ii.  4,  5.)  ach  tha  e  air  a  thoirt  am  braighdeanas 
le  Sàtan  a  rèir  a  thoile. 

1  Tha  Criosd  air  a  chràdh  air  son  amaideachd  Anam-an-duine. 

2  Tha  eagal  air  Sàtan  'nuair  a  thòisicheas  an  t-anam  ri  èisdeachd 
ri  Criosd, 

a'  chobliartach  dhligheach  as?  2.  Mar  an  ceudna, 
is  leam  am  baile  so  Anam-an-duin'  a  thaobh 
aomadh  an  toil  fèin.  Dh'f  hosgail  iad  geatachan  am 
baile  dhomh,  mhionnaich  iad  a  bhi  dìleas  dhomh, 
agus  dh'aidich  iad  gu  follaiseach  gu'm  bu  nihis'  an 
rìgh.  A  bhàrr  air  sin  thug  iad  dhomh  an  caisteal 
aca ;  seadh,  chuir  iad  an  t-iomlan  do  neart  Anam- 
an-duine  fo'm  cheamisal-sa. 

Os  barr,  dhiùlt  am  baile  so  Anam-an-duine 
thusa :  thilg  iad  do  lagh^  t'ainm^  t'iomhaigh,  agus 
na  h-uile  ni  is  leatsa,  air  an  cùlthaobh ;  agus  'nan 
àite  sin  ghabh  iad  mo  lagh-sa^  m*  àinm-sa  m' 
iomhaigh-sa,  agus  na  h-uile  ni  a  bhuineas  dhomh- 
sa.^  Feòraich  ri  d'  cheannardaibh  fèin,  agus  inn- 
sidh  iad  dhuit  gu'n  do  thaisbean  Anam-an-duine, 
gràdh  agus  rioghalachd  dhomhsa,  anns  na  h-uile 
freagradh  a  thug  iad  d'am  bhairlinnean ;  ach  nochd 
iad  an  còmhnaidh  suarrachas,  dìmeas,  agus  tàir 
dhuitsa  agus  do  na  bhuineadh  dhuit.  A  nise,  thusa 
neach  is  tu  an  t-Aon  chothromach  agus  naomha, 
(agus  dha  nach  bu  chòir  aingidheachd  a  dheanamh) 
imich  ma  ta  guidheam  ort,  uamsa^  agus  fàg  mi  gu 
siochail  ann  an  sèilbh  mo  chòrach  dhgheach.'' 

Labhradh  an  duan  so  ann  an  cainnt  Dhiaboluis 
fèin.  Oir  ged  is  urrainn  e  labhairt  ris  na  h-uile 
dhaoine  'nan  cainnt  fèin  (air  neo  cha  bhiodh  e  'na 
chomas  am  buaireadh  mar  tha  e  deanamh),  gidheadh 
tha  cainnt  shònraichte  aige  dha  fèin,  agus  is  i  sin 
cainnt  an  t-sluic  ifrinneil  no'n  dubh-aigein. 

Uime  sin,  cha  do  thuig  Anam-an-duine  e,  ni  mò 
chunnaic  iad  mar  a  bha  e  crupadh  agus  a*  cromadh 
am  feadh  'sa  sheas  e  fa-chomhair  Emanueil  am 
Prionnsa-san. 

Rè  na  h-ùine  so  uile,  mheas  iadsan  gu'n  robh  e 
cho  laidir  agus  cho  cùmhachdach  's  nach  b'urrainn 
iad  cuir  'na  aghaidh  air  sheòl  sam  bith.     Uime  sin, 

1  Tha  Sàtan  air  tùs  am  mealladh  gu  peacachadh,  agus  an  sin  a' 
tionndadh  gu  bhi  na  fhear-caaaid. 

am  feadh  'sa  bha  e  'g  achanaich  mar  so,  gu'm  biodh 
e  air  a  cheadachadh  dha  fantainn  anns  a'  bhaile, 
agus  nach  tugadh  Emanuel  uaithe  e  a  dh'aindeoin, 
rinn  an  luchd-àiteachaidh  uaiU  as  a  thrèubhantas, 
ag  ràdh,  '^  Cò  tha  comasach  air  cogadh  ris  V* 

'Nuair  a  chuir  Diabolus  crioch  air  na  bh'aige  ri 
ràdh,  labhair  Emanuel  am  Prionnsa  òirdheirc : 

''  A  mhealltair  a  tha  thu  ann,  tha  nì-èigin  agam 
ri  ràdh  riut^  ann  an  àinm  m'Athar^  'na  m'  ainm 
fèin,  agus  as  leth,  agus  air  son  math  a'  bhaile 
thruaigh  so  Anam-an-duine.  Tha  thus'  a*  gabhail 
ort  gu  bheil  còir  dhh'gheach  agad  air  a'  bhaile 
thruagh  so,  'nuair  a  ta  e  ro  shoiUeir  do  dh'  uilc 
chùirt  m'  Athar-san  gur  ann  le  do  bhreugaibh  agus 
le  do  mheaUtaireachd  a  fhuair  thu  steach  mar  a 
f huair  thu  air  a'  gheatachaibh ;  chuir  thu  brèugan 
as  leth  m'  Athar  agus  as  leth  a  lagha,  agus  mar 
sin  mheaU  thu  muinntir  a'  bhaile.  Tha  thus'  a' 
gabhail  ort  gu'n  do  ghabh  an  sluagh  riut  mar  an 
rìgh,  mar  an  ceannard,  agus  mar  an  tighearna,  's 
ann  troi'  fhòiU  agus  chèilg  a  thacbair  sin  mar  an 
ceudna.  A  nise,  ma's  e  "s  gu'n  gabhar  ri  hvèug- 
aibh,  ri  seòUachd  pheacach,  agus  ris  gach  uile  ghne 
chealgaireachd  uabhasach,  ann  an  cùirt  m'  Athar- 
san  ('s  ann  'na  chùirt-san  a  dh'fheumas  breth  a  bhi 
air  a  toirt  ortsa,)  ma  ghabhar  riu  sin  air  son  coth- 
rom  agus  ceartas,  an  sin  ceadaichidh  mise  gur 
leatsa  Anam-an-duine  le  còir-bhuaidh.  Ach  cò  an 
gadaich,  cò  an  t-aintighearna  ?  cò  an  diabhol  a 
tha'n  sin  nach  fhaodadh  bùadhachadh  mar  a  rinn 
thusa  ?  'S  urrainn  mise  a  dhearbhadh,  O  Dhiabol- 
uis,  nach  'eil  Udeadh  do'n  fhirinn  anns  na  bheil 
thus'  a'  gabhail  ort  mu  thimchioU  na  buaidh  a 
thug  thu  air  Anam-an-duine.  Am  bheil  thu 
saoilsinn  gu  bheil  e  ceart  dhuit^  breugan  a  labhairt 
mu  dhèibhinn  m'  Athar,  agus  esan  a  thaisbeanadh 
do  dh'Anam-an-duine  mar  am  meaUtair  is  mò 
th'anns  an  t-saoghal  ?    Ciod  an  lethsgeul  a  th'agad 

air  son  a  bhi  le  d'  f  hiosrachadh  fèin,  a'  fiaradh  fior 
chiall  agus  bhrìgh  an  lagha  ?  Mar  an  ceudna,  an 
robh  e  na  ni  math  dhiut-sa  creach  a  dheanamh  de 
neo-chiontas  agus  de  aonfhìllteachd  Anam-an-duine 
a  ta  nis  'na  bhaile  truagh  ?  Seadh,  thug  thu  buaidh 
air  Anam-an-duine  le  bhi  gealltainn  sonas  doibh  le 
iad  a  bhriseadh  lagh  m'  Athar-san  agus  a  chuir 
suarrach,  'nuair  a  bha  fìos  agads'^  oir  cha  b*urrainn 
thu  gu'n  fhios  a  bhi  agad  air  bho  t'fhiosrachadh 
fèin,  gu'm  b'e  sin  an  dearbh  dhòigh  gu  iadsan  a 
sgrios.  Mar  an  ceudna,  tre  ghàmhlas  mhìll  thu 
iomhaigh  m'Athar  ann  an  Anam-an-duine,  agus 
chuir  tliu  suas  t'iomhaigh  fèin  'na  h-àite,  ni  bha  'na 
mhòr  thàire  do  m'  Athair,  na  an-tromachadh  air 
do  pheacadh-sa,  agus  'na  chron  do-ghiulainte  do 
bhaile  càiUte  Anam-an-duine/' 

'^  A  bhàrr  air  sin  (mar  nach  biodh  annta  so  uile 
ach  nithe  beag  leatsa)  cha'n  e  a  mhàin  gu'n  do 
mheall  agus  gu'n  do  sgrios  thu  an  t-àite  so ;  ach 
mar  an  ceudna,  le  do  bhrèugaibh  agus  le  do  dhòigh- 
ibh  cealgach  chuir  thu  iad  an  aghaidh  an  saorsainn 
fèin.  Cionnas  a  bhrosnaich  thu  iad  an  aghaidh 
ceannardan  m'  Athar  a  chuireadh  leis-san  a  chum 
an  saoradh  o'n  daorsa?  Na  nithe  so  uile,  agus 
mòran  eile  a  thuiUeadh  orra  so  rinn  thu  le  d'fhios- 
rachadh  fèin  an  aghaidh  na  còrach,  agus  mar  dhì- 
mheas  do  m'  Athair  agus  d'a  lagh ;  agus  le  rùn  am 
baile  truagh  so  Anam-an-duine  chuir  fo  'dhiùmadh- 
san  gu  siorruidh.  Uime  sin,  thainig  mis'  a'  dhean- 
amh  dioghaltas  air  son  na  coire  a'  rinn  thusa  do  m' 
Athair_,  agus  a  bhuntainn  riut-sa  air  son  do  thoibh- 
euman  leis  an  tug  thu  air  a'  bhaile  thruagh  so 
toibheum  a  thoirt  d'a  ainm.  Seadh,  air  do  cheanns'^ 
a  phrionnsa  'n  t-sluic  ifrinneil  diolaidh  mis  e." 

•^  Air  mo  shon  fein,  O  Dhiaboluis,  tha  mi  air 
teachd  a'  t'  aghaidh  le  cùmhachd  dligheach  a  thoirt 
Anam-an-duine  le  buaidh-chaithream  às  do  mheur- 
aibh  loisgeach.    Oir  is  leamsa  'm  baUe  so,  O  Dhia- 

boluis,  agus  sin  le  còir  chìnnteach,  mar  tha  e  ri 
fhaicinn  leo-san  uile  a  rannsaicheas  gu  dìchiollach 
na  còraichean  is  sine  agus  is  ro  fhìrinniche,  agus 
tagraidh  mise  mo  chòir  air,  gu  àmhluadh  do 
d*ghnùis-sa.'* 

*^  AiR  Tus,  Oir  thog  m'  Athair  Anam-an-duine, 
agus  dhealbh  se  e  le  làimh  fèin.  An  lùchairt  ann 
am  meadhon  a'  bhaile  thog  e  chum  a  thaitneas  fein. 
Uime  sin,  is  le  m'  Athair  am  baile  so,  agus  feumaidh 
an  neach  a  chuireas  an  aghaidh  na  fìrinn  so,  brèug 
a  chuir  air  anam  fein." 

^'  'San  daba  AiTE,  Is  leamsa  *m  baile  so  Anam* 
an-duine." 

**  1.  Oir  is  mise  òighre  m'  Athar,  a'  cheud  ghin, 
agus  mòr  thlachd  a  chridhe.  (Eabh.  i.  2.  Eoin 
xvi.  1 6.)  Uime  sin,  thàinig  mise  nuas  a  t'  aghaidh 
a  thagairt  mo  chòir,  a  thoirt  air  ais  m'òighreachd 
fèin  as  do  làmhan-sa. 

'^  2.  A  thuiUeadh  air  so,  mar  a  ta  dlighe  agus 
còir  agam-sa  air  Anam-an-duine  a  thaobh  's  gur  mi 
òighre  m'  Athair ;  mar  sin  tha  còir  agam  air  mar 
an  ceudna  do  bhrìgh  gu'n  tug  m'  Athair  dhomhs*  e. 
(Eoin  xvii.)  Bu  leis-san  e  agus  thug  e  dhomhs'  e ; 
oir  cha  tug  mi  aig  àm  sam  bith  òilbheum  do  m' 
Athair,  chum  gu'n  tugadh  e  uams'  e  gu  thabhairt 
dhuit-sa.  (Isa.  L.  1.)  Ni  mò  reic  mi  mo  bhaile 
ionmhuinn  riut-sa.  'Se  Anam-an-duine  mo  thlachd, 
mo  thaitneas^  agus  aoibhneas  mo  chridhe/' 

^' S.  Is  leams'  Anam-an-duine  a  thaobh  luach, 
cheannaich  mi  dhomh  fein  e.  A  nis,  a  chionn  gu'm 
bu  le  m'  Athair  agus  leams'  e,  do  bhrìgh  gu'm  bu 
mhise  'òighre-san,  agus  mar  an  ceudna,  a  chionn 
gu'n  do  cheannaich  mi  dhomh  f6in  e  le  luach  mòr, 
uime  sin,  leis  na  h-uile  còir  dhligheach  is  leams'  am 
baile  so,  agus  cha'n  eil  annads'  ach  fear-foir-èigin, 
an-tighearna,  agus  slaoightear  a  ta  cumail  sèilbh 
air  a  dh'aindeoin.  B'e  so  an  t'aobhar  mu'n  do 
cheannaich  mis  e;  eadhon,  pheacaich  Anam-an^ 

duine  an  aghaidh  m'  Athar,  agus  thubhairt  m'- 
Athair,  anns  an  la  'sam  briseadh  iad  a  lagh  gu'm 
bàsaicheadh  iad.  Is  fhasa  do  nèamh  agus  do'n 
talamh  dol  thairis,  na  do  m'Athair  'fhacal  a  bhris- 
eadh,  (Mata  v.  18.)  Uime  sin,  *nuair  a  pheacaich 
am  baiie  so  le  èisdeachd  ri  d'bhreugaibh-san,  thainig 
mise  "san  eadraiginn  agus  gheall  mi  do  m' Athair  gu'n 
deanainn  dioladh  air  son  easaontais  Anam-an-duine; 
agus  ghabh  m'Athair  rium  mar  ràtlian.  Mar  sin, 
^nuair  a  thàinig  an  t-àm  a  chaidh  a  chomharrach- 
adh^  thug  mise  corp  air  son  cuirp,  anam  air  son 
anma^  ìbeatha  air  son  beatha,  fuil  air  son  fala,  agus 
shaor  mi  mo  bhaile  ionmhuinn  Anam-an-duine."  ^ 

^'  4.  Cha  d'rinn  mi  so  a  chuid  'sa  chuid ;  tha 
lagh  agus  ceartas  m'Athar  a  nis'  air  an  riarachadh^ 
agus  làn-thoilichte  gu'm  biodh  Anam-an-duine  air 
a  shaoradh,  oir  bha  iad  araon  anns  a  bhagradh  an 
aghaidh  'easaontais. 

'^5.  Tha  mi  air  teachd  a  mach  an  diugh  a' 
t'aghaidh-sa  le  àithne  m'Athar;  Vesan  a  thuirt 
rium,  Rach  sios  agus  saor  Anam-an-duine,  Eoin 
iii.16,  17. 

*'  Uime  sin,  biodh  e  aithnichte  dhuit-sa  (O 
thusa  thobair  na  cèilge),  agus  mar  an  ceudna  do'n 
bhaile  amaideach  Anam-an-duine,  nach  tàinig  mis' 
a*  t'aghaidh  an  diugh  as  èugmhais  m'Athar. 

**  A  nis/'  ars'  am  Prionnsa  òirdheirc,  ^^  Thafacal 
agam  ri  ràdh  ri  Anam-an-duine.  Ach  cho  luath 
'sa  chaidh  iomradh  gu'n  robh  facal  aige  ri  labh- 
airt  ris  a'  bhaile  ùmanta  sin^  chaidh  freiceadanan 
dùbailt  a'  chuir*^ir  na  geatachaibh,  agus  àithne 
thoirt  do  dh'uile  mhuinntir  a'  bhaile  gu'n  èisdeachd 
ris;  ach  chaidh  e  air  aghaidh  agus  thuirt  e,  ^^  O 
bhaile  neo-shona  Anam-an-duine^  tha  mi  air 
mo  ghluasad  le  truas  agus  bàigh  dha  do  thaobh-sa. 
Ghabh  thu  ri  Diabolus  mar  do  rìgh^  agus  tha  thu  air 

l  Thug  ar  SUÌnaighear  losa  Chrìosd,  e  fèin  air  ar  son-ne,  chum 
gu'n  saoradh  e  sinn. 

teachd  gu  bhi  a'  d'bhanaltrum  agus  a*  d*sheirbhiseach 
do  dh'Ifrinneich  an  aghaidh  do  Thighearn  agus  do 
Righ.  Dli'fhosgaii  tliu  do  gheatachan  dhasan^  ach 
dhùin  thu  gu  daingean  iad  nam'  aghaidh-sa;  dh'èisd 
thu  ris-san,achdhùin  thu  do  chluasan  riumsa;  ghabh 
thu  ris-san  agus  ris  an  truaiglie  a  thug  e  ort ;  agus 
ged  a  tha  mise  teachd  le  slàinte  do  t'ionnsaidh, 
cha'n  eil  sùim  agad  dhiom.  A  thuilleadh  air  sin, 
thug  thu  thu-fe'in^  agus  na  h-uile  ni  bh'annad  de  'm 
chuid-sa,  do  'n  nàmhaid  is  mò  a  th'aig  m'Athair 
agus  agamsa.  Striochd  thu  thu-fèin  dhà,  bhòidich 
agus  mhionnaich  thu  a  bhi  dìleas  dhàsan.  A' 
bhaile  thruaigh  Anam-an-duine !  Ciod  a  ni  mìse 
riut  ?  An  saor  mi  thu  ?  An  sgrios  mi  thu  ?  Am 
buail  mi  thu,  agus  am  bleith  mi  thu  gu  luathair,  no 
'n  dean  mi  cusbair  de'n  ghràs  is  sàibhre  dhiot? 
Ciod  a  ni  mi  riut  ?  Eisd  riumsa  agus  mairidh  tu 
beò.  Anam-an-duine,  tha  mise  tròcaireach,  agus 
gheibh  thusa  mi  mar  sin ;  na  dùin  a  mach  às  do 
gheatachan  mi.  Dan.  v.  2.  Eoin  xii.  47.  Lucas 
ix.  56," 

'^  Ni  mò  tha  rùn  orm  cron  a  dheanamh  dliuit, 
O  Anam-an-duine ;  c'arson  a  tha  thu  a'  teicheadh 
cho  fada  bho  do  charaid^  agus  a  gramachadh  clio  dlù 
ri  do  nàmhaid?  Gu  cinnteach  is  àill  leanij  gu'm 
biodh  tu  brònach  air  son  do  pheacaidh,  mar  bu 
chùbhaidh  dhuit;  ach  na  càill  t'earbs'  à  do 
bheatha,  cha'n  ann  gu  do  dhochann  a  tha'n  ar- 
mailte  mhòr  so^  ach  gu  do  shaoradh  o  d'  dhaorsa, 
agus  a  chum  do  thoirt  gu  ùmhlachd  dhomh-sa." 

*'  'Se  m'  ùghdarras-sa  cogadh  a  dheanamh  ri 
Diabolus  do  rìgh,  agus  ris  na  h-uile  Ifrinneach  a 
ta  maille  ris ;  oir  is  esan  an  duine  laidir  fo  àrm- 
achd  a  ta  gleidheadh  an  tighe,  agus  cuiridh  mise 
a  mach  e;  fèumaidh  mi  a  chreach-san  a  roinn, 
feumaidh  mi  'àrmachd  a  thoirt  uaithe,  feumaidh 
mi  a  thilgeadh  a  mach  às  a  dhaingneach,  agus 
feumaidh  mi  ionad  ccHiSS^ftdli  a  dheanamh  dhomh 

fèiii  dhe.  Bithidh  iios  aig  Diabolus  air  a  so,  O 
Anam-an-duine,  'nuair  a  dh'fneumas  e  mis'  a  lean- 
tainn  ann  an  slàbhraidhibh,  agus  ni  Anam-an- 
duine  gàirdeachas  ri  sinfhaicinn." 

*'  B'urrainn  domhsa  thoirt  air  imeachd  agus 
t-fhagail  air  bàll ;  ach  tha  mi  rùnachadh  buntainn 
ris  air  a  leithid  do  dhòigh^  's  gu'm  bi  e  ri  f  haicinn 
agus  air  aideachadh  leis  na  h-uile^  cho  laghal  'sa 
bhios  an  cogadh  a  ni  mise  ris.  Ghlac  esan  Anam- 
an-duine  le  fòiU,  agus  tha  e  'ga  chumail  le  fòir- 
neart  agus  le  cèilg,  ach  ni  mise  riusgte  agus  lom- 
nochd  e  ann  an  seailadh  na  h-uile  chì  e.  Tha  mo 
bhriathrans'  uile  firinneach,  tha  mi  cùmhachdach 
a  chum  tearnaidh,  agus  saoraidh  mi  Anam-an- 
duine  às  a  làimh-san.** 

Labhradh  a'  chainnt  so  gu  sònraichte  air  son 
Anam-an-duine,  ach  cha'n  èisdeadh  iad  rithe. 
Dhùin  iad  Geata-na-cluaise,  chùm  iad  glaiste  agus 
crainnte  e,  chuir  iad  freiceadan  air,  agus  dh'àithn' 
iad  nach  rachadh  a  h-aon  de  luchd-àiteachaidh 
Anam-an-duine  a  mach,  agus  nach  leigte  a  h-aon 
o  'n  chàmp  a  steach  do'n  bhaile :  mheall  Diabolus 
iad  cho  uabhasach,  's  gu'n  d'  rinn  iad  na  nithe  so 
uile  an  aghaidh  an  Tighearn  agus  am  Prìonnsa 
dligheach ;  uime  sin,  cha  robh  e  air  a'  cheadachadh, 
gu'n  tigeadh  duine^  no  guth,  no  fuaim  duine  a 
bhuineadh  do'n  f  heachd  ghlòrmhor,  a  steach  do'n 
bhaile.^ 

1  Se  ùghdarras  Chriosd  o  'Athair  nèamhaidh  cogadh  a  dhean- 
amh  ri  S^tan,  agus  an  t-anam  a  shaoradh  o  'chùmhachd.  Anns  a 
chàinnt  so  ri  Anam-an-duine  tha  e  taisbeanadh  tìor  teist  'Shàtain, 
mar  mhealltair,  mar  bhreugair,  mar  aintighearn,  agus  mar  nàmhaid 
Dhè  agus  dhuine.  Tha  Criosd  a'  tagairt  còir  air  Anam-an-duine 
dha  fein  a'  thaobh  's  gu'n  do  cheannaich  se  e,  oir  cbeannaich  se  e 
le  'fhuil  phrìseil.  Tha  e  labhairt  ris  mar  a'  chuid  fèin,  oir  cha 
tainig  e  do'n  t-saoghal,  chum  gu'n  dìteadh  e  an  saoghal,  ach  a 
chum  gu'm  biodh  an  saoghal  air  a  shaoradh  trid-san.  (Eoin  iii.  17.) 
Ach  am  feadh  a  bha  Auam-an-duine  fo  chumhachd  Shàtain,dhiùlt 
e  na  tàirgseachan  gràsmhor  so  uile.  A  leubhadair,  am  bheil  so  a' 
bualadh  riut-sa?  Oeasnaich  thu  fèin,  ua  diult  an  tròcair  so  chum 
do  dhitidh  fèin. 

'Nuair  a  chunnaic  Emanuel  gu'n  robh  Anam-an- 
duine  air  f  hiUeadh  mar  so  ann  am  peacadhj  thug  e 
àithne  d'a  armailt  gu  lèir  a  bhi  uUamh.  A  nise, 
cha  robh  dòigh  laghail  sam  bith  air  a'  bhaile  a' 
ghlacadh,  ach  dol  a  steach  air  na  geatachaibh,  agus 
gu  h-àraid  air  Geata-na-cluaise^  mar  am  priomh 
gheata,  uime  sin,  dh'àithn'  e  d'a  cheannardaibh  an 
an  reitheachd,  an  cròinn-thabhaiU,  agus  an  daoine 
a  thoirt  leo  agus  an  suidheachadh  fa-chomh- 
air  Geata-na-sùla  agus  Geata-na-cluaise,  chum 
gu'n  glacadh  e  am  baile. 

'Nuair  a  dh'uUaich  Emanuel  na  h-uile  nithe  gu 
cath  a  thoirt  do  Dhiabolus,  chuir  e  rithist  a  dh'- 
fhiosrachadh  de  mhuinntir  Anam-an-duinCj  an 
striochdadh  iad  leo  fèin ;  no'n  robh  iad  a  rùnach- 
adh  feuchainn  gus  a  cheann  is  faide  mach  ?  An  sin 
ghàirm  iad  fèin  agus  Diabolus  comhairle  chogaidh 
agus  rùnaich  iad  cumhachan  àraid  a  thàirgse  do 
dh'Emanuel,  's  nam  b'e  's  gu'n  gabhadh  e  riù,  gu'n 
aontaicheadh  iadsan  ri  strìochdadh.  B'e  'n  ath  ni^ 
co  rachadh  air  an  teachdaireachd  so.  A  nise,  bha 
anns  a'  bhaile^  seann  duine^  Ifrinneach  d'am  b'ainm 
Rag  air-gèiUeadhj  duine  daobhaidh'na  dhòigh,  agus 
fear  mòr  ghnothaichean  do  Dhiabolus;  chuir  iad 
uapa  esan,  agus  chuir  iad  briathran  'na  bheul  a 
labhradh  e.  Mar  sin  chaidh  e  do'n  chàmpa  gu 
Emanuel,  agus  chomharraich  iad  àm  gu  èisdeachd 
a  thoirt  dhà.  Mar  sin  thàinig  e,  agus  an  deigh 
dha  deas-ghnàth  no  dhà  Ifrinneach  a  chleachdadh, 
labhair  e  mar  so  agus  thuirt  e.  (Tit.  i,  16.)  '^  A 
Mhaighstir  Mhòir  chum  gu'm  bì  e  aithnichte  do 
na  h-uiìe  dhaoine  cia  cho  teò-chridheach  'sa  tha'm 
Prionnsa  mo  mhaighstir-sa,  chuir  e  mise  dh'innse 
do  d'Mhòrachd,  gur  fearr  leis  na  dol  a  chogadh,  an 
darna  leth  de  bhaile  Anam-an-duine  a  thoirt  thairis 
do  d'làmhaibh-san.  Chuireadh  mise  dh'fhaotainn 
fios  an  gabh  do  Mhòrachd  ris  a  chumha  so."* 

J  Gabh  beachd  air  na  cumhachaa  so. 

An  sin  thuirt  Emanuel,  ^^  Is  leam  fèìn  an  t-iom- 
lan,  thugadh  dhomh  e  mar  thiodhlaiceadh  agus 
cheannaich  mi  e,  uime  sin,  cha  chàiU  mi  gu  bràth 
an  darna  leth/* 

Rag-aib-geilleadh.  *'A  mhaìghstir,  thuirt  mo 
mhaighstir-sa  gu'm  bì  esan  rèidh  ri  thus  a  bhì  a' 
d'Thighearn  a  thaobh  ainm  agus  tiodal  air  an  iom- 
lan,  ma's  e  's  gu'm  faod  esan  a  mhàin  earrann  dhe 
a  sheilbheachadh,  Luc.  xiii.  25/' 

Emanuel.  '^^  Is  leamsa  n  t-iomlan;  cha'n  ann  a 
mhàin  a  thaobh  àinm  agus  facail  ach  le  fior  chòir ; 
uime  sin,  ma  bhios  cuid  sam  bith  agamsa  de  dh'- 
Anam-an-duine,  bithidh  an  t-iomlan  dheth  agam.'' 

Rag-air-geilleadh.  "  A  Mhaighstir,  Faic  cia 
cho  so-riaraichte  'sa  ta  mo  mhaìghstir-sa !  Tha  e 
'g  ràdh  gu'm  bi  e  toilichte,  ma's  e  's  gu'n  cuirear 
air  leth  dha  àite-èigin  an  Anam-an-duine,  mar 
àite-còmhnaidh  uaigneach,  agus  bithidh  tusa 
a'  d'  Thighearn  air  an  iomlan  de'n  chuid  eile^ 
Gniomh.  v.  1— 5.'* 

An  sin  f  hreagair  am  Prionnsa  òirdheirc^  ''  Gach 
ni  a  bheir  an  t-Athair  dhòmhsa,  thig  e  a'  m'ionn- 
suidh  ;  agus  na  h-uile  thug  e  dhomh  cha  chàiU  mi 
a  bheag,  cha  chàill  ladhar  no  fuiitean  diu ;  uime 
sin,  cha  toir  mi  dha  a'  chùil  is  lugha  'n  Anam-an- 
duine  chum  còmhnaidh  ghabhail  innte,  bithidh  an 
t-iomlan  agam  dhomh  fèin." 

Rag-aib-geilleadh.  ^'  A  mhaighstir,  abair  'nan 
tugadh  mo  thighearn-sa  ^n  t-iomlan  de'n  bhaile 
thairis  dhuit-sa  ach  air  a'  chumha  so  a  mhàin, 
'nuair  a  thig  e  do  n  dùthaich  so,  gu'm  faigh  e  air 
sgàth  an  t-seann  eòlais^  aoidheachd  mar  fhear- 
turais  car  dà  làtha,  no  deich  làithean,  no  mìos^  no 
mar  sin  ;  nach  faod  an  t-sochair  bheag  so  a  bhi  air 
a  deònachadh  dhà  ?  '' 

Emanuel.  ^'  Cha'n  f  haod.  Thàinig  e  mar  fhear- 
turais  gu  Daibhidh,  's  cha  d'fhan  e  fada  maille  ris, 
agus  gidheadh  theab  Daibhidh  anam  a  chàll  ris  a' 

sìn.  (2  Sam.  xiì.  1 — 5.)  Cha'n  aontaich  mi  gu'm 
faigh  e  fasgadh  gu  bràth  tuiUeadh  ann  an  Anam- 
an-duine." 

Rag-air-geilleadh.  ^'  A  mhaighstir  tha  thu 
coltach  ri  bhi  glè  neo-iochdmhor.  Abair  gu'n 
striochd  mo  mhaighstir-sa  do  na  h-uile  ni  a  thuirt 
do  Mhòrachd,  air  chumha  gu*m  faod  a  chàirdean 
agus  a  luchd-dàimh  ^  ann  an  Anam-an-duine,  cead 
reic  a's  ceannach  a  bhi  aca  anns  a'  bhaile^  agus 
gu  n  sealbhaich  iad  na  h-àitean  còmhnaidh  a  ta  aca 
'n  dràst ;  nach  deònaich  thu  sin  a  mhaighstir  ?  " 

Emanuel.  ^^  Cha  deònaich  ;  tha  sin  an  aghaidh 
toil  m*  Athar.  (Rom.  vi.  13.  Colos.  iii.  5.  Gal. 
V.  24.)  Oir  na  h-uile,  agus  gach  uile  seòrsa 
Ifrinnich  a  th'  aig  an  àm  so^  na  bhios  aig  àm  air 
bith  air  am  faotainn  ann  an  Anam-an-duine,  cha'n 
e  mhàin  gu'n  càill  iad  am  fearann  agus  an  saorsainn, 
ach  caiUidh  iad  am  beatha  mar  an  ceudna." 

Rag-aib-geilleadh.  A  mhaighstir^  nach  faod 
mo  mhaighstir,  agus  mo  thighearna  mòr-sa,  ni- 
èigin  do  sheann  chàirdeas  a  chumail  suas  ri  Anam- 
an-duine,  le  litrichibh,  le  luchd-turais,  le  cothrom- 
aibh  a  thaobh  tuiteamais,  agus  le'n  leithidibh  sin, 
ma's  e  's  gu'n  tabhair  e  thairis  an  t-iomlan  dhuit-sa. 
Eoin  X.  8." 

Emanuel.  Cha'n  fhaod  air  chòr  sam  bith^  oir 
tha  leithid  sin  de  cho'chomunn,  de  chàirdeas,  de 
chaidreamh,  no  de  dhlù-eòlas  ge  b'e  dòigh  air  a 
bheil  e  air  a  chumail  suas,  a'  truailleadh  Anam-an- 
duine,  a'  tarruinn  air  falbh  an  aignidhean  uamsa, 
agusa'  cur  an  sìth  rim'  Athair-sa  ann  an  cunnart.'' 
Rag-air-geilleadh.  ^'^A  mhaighstir  mhòir^  a 
chionn  gu  bheil  mòran  chàirdean,  agus  sin  càirdean 
ionmhuinn  aig  mo  mhaighstir-sa  ann  an  Anam-an- 
duine,  (Rom.  vi.  12,  13,)  ma's  e  's  gu'm  falbh  e 
uatha,  nach  faod  e  eadhon  de  fhiùghantas  agus  de 
dheagh-ghean  fèin,  beagan  de  chomharraidhean  air 

1  Am  peacadh  a^us  Aua-miann  feòlmhor. 

a  ghradh  agus  air  a  speis  a  bh'aìge  dhoibh  a  bhuil- 
eachadh  orra,  mar  a  chì  e  iomchuidh,  chum  an 
deigh  dha  falbh,  gu'm  faod  Anam-an-duine  amharc 
air  na  comharaidhibh  caoimhneis  sin  a  fhuair  iad 
uair-èigin  bho'n  seann  charaid^  agus  gu'n  cùimh- 
nich  iad  air-san  a  bha  roimhe  so  na  Rìgh  orra 
agus  air  na  h-amannaibh  suilbheara  mheal  iad  air 
uairibh  mar  ri  chèile,  am  feadh  'sa  chòmhnaich  iad 
fèin  agus  esan  cuideachd  ann  an  sith." 

Emanuel.  "Cha'n  fhaod;  oir  ma's  e  's  gun 
sealbhaich  mis'  Anam-an-duine,  cha  cheadaich, 
agus  cha'n  aontaich  mi  gu'm  bi  am  fuigheal,  an 
t-iarmad,  no'n  smodan  is  lugha  de  Dhiabolus  air 
fliagail  às  a  dheigh^  mar  chomharraidhean  no  mar 
thiodhlacadhan  air  am  buileachadh  air  neach  sam 
bith  ann  an  Anam-an-duine,  chum  tabhairt  gu'n 
cùimhne  an  co-chomunn  òillteil  a  bha  eatorra 
roimhe.*' 

Rag-air-geilleadh.  ^'  A  mhaighstir,  tha  aon  ni 
eile  agam  ri  chuir  an  ceill_,  agus  an  sin  sguiridh  mi. 
(2  Righ.  i.  1 — 7.)*  Abaù'  an  deigh  dha  mo  mhaigh- 
stirs'  Anam-an-duine  fhàgail,  gu*m  biodh  aig 
neach  èigin  dhiù-san  a  bhiodh  fathast  a'  chòmh- 
naidh  anns  a*  bhaile,  gnothach  cho  cudthromach, 
*s  nam  b'e  gu'n  dearmadair  e,  gu'n  cuireadh  e  as 
dà;  agus  abair,  nach  biodh  neach  sam  bith  eile 
cho  comasach  air  cobhair  a  dheanamh  anns  a*  chùis 
sin  ri  mo  mhaighstir  agus  ri  mo  Thriathsa;  nach 
fhaodair  cuir  air  son  mo  mhaighstir  air  aobhair  cho 
dian  ris  a'  so  ?  No  mar  f haod  e  a  theachd  a  stigh 
do'n  bhaile^  nach  faod  e  fein  agus  an  neach  d'am 
buin  an  gnothaich,  còmhlachadh  ann  an  aon  de  na 
bailltean-beaga  a  ta  dlù  do  dh'Anam-an-duine,  agus 
an  cìnn  a  chuir  cuideachd,  agus  an  comhairle  a 
chur  r'a  chèile  an  sin  ? ''  ^ 

1  A  leubhadair  gabh  beachd  air  na  cumhacbaibh  so ;  leubh  iad 

aon  uair  uile. 2  Cha'n  urrainn  sibh  sèirbhis  a  dheanamh  do 

Dhia  agus  do  Mhamon.      'Se  seirbhis  roinnte  *n  t-sheirbhis   is 

B'e  so  an  aon  mu  dheireadh  de  na  cumhachan 
ceilg-lùbach  agus  mììlteach  sin  a  thairg  Rag-air- 
ge'illeadh  do  dh'Emanuel  as  leth  a  mhaighstir  Dia- 
bolus ;  ach  cha  deònaicheadh  Emanuel  dha  e  ;  oir 
thuirt  e  cha'n  urrainn  ni  sam  bith  tachairt  ann  an 
Anam-an-duine,  'nuair  a  dh'fhàgas  do  mhaighstir-s' 
e,  nach  faod  a  bhi  air  a  rèiteachadh  le  "m  Athair-sa. 
(1  Sam.  xxviii.  15.)  A  bharr  air  sin,  bithidh  e  na 
thàire  mhòr  do  ghHocas  agus  do  dh'eòlas  m'  Athair- 
sa^  gun  rachadh  neach  airbithbho  Anam-an-duine 
gu  Diabolus  a  dh'iarraidh  comhairle  sam  bith  air, 
'nuair  a  ta  e  air  a  roimh-àithneadh,  anns  gach  uile 
ni  le  ùrnaigh  agus  aslachadh^  an  iarrtasan  a  dhean- 
amh  aithnichte  do  m'  Athair-sa,  (2  Righ.  i.  2,  8,) 
a  nise  nam  b'e  's  gu'm  biodh  an  cumha  so  air  a 
dheònachadh^  bhiodh  sin  a'  fosgladh  dorus  ann  an 
Anam-an-duine  do  Dhiabolus,  agus  do  na  h-Ifrinn- 
ich  gu  bhi  dèilbh  agus  a'  gniomhachadh  droch- 
bheartan  ceannairceach,  gu  mòr  chràdh  do  m'  Athair 
agus  dhòmhsa,  agus  gu  lèir-sgrios  Anam-an-duine." 

'Nuair  a  chuala  Rag-air-gèiUeadh  am  freagradh 
so  ghabh  e  chead  do  dh'Emanuel  agus  dh'imich  e, 
'g  ràdh,  *^Gun  innseadh  e  d'a  mhaighstir  ciod  a 
thachair  eatorra.''  Mar  sin  thàinig  e  gu  Diabolus 
ann  an  Anam-an-duine,  agus  dh'innis  e  dha  *'  nach 
ceadaicheadh  Emanuel  air  chumha  sam  bith,  gu'm 
biodh  gnothach  aige  gu  bràth  tuilleadh  ri  neach  sam 
bith  anns  a'  bhaile,  air  dha  bhi  aon  uair  a  mach 
às."  'Nuair  a  chuala  Anam-an-duine  agus  Dia- 
bolus  so,  cho-dhùin  iad  le  aon  aonta,  gu  n  cleach- 
dadh  iad  an  dichioll.gu  Emanuel  a  chumail  a  mach 
as  a'  bhaile,  agus  chuir  iad  Droch-theagamh  a 
dh'innseadh  sin  do  n  Phrionnsa  agus  d'a  cheann- 

cruaidh  de  na  h-uile.  Cha'n  eil  Sàtan  iar  doigh  sam  bith  an  aghaidh 
muinntir  abhi  gabhail  orra  bhi  diadhaidh,  ma's  e  's  gu'n  gabh  iad 
saorsa  air  uairibh  'nan  seann  pheacannas  agrus  gu'n  gràdhaich  iad 
'nan  cridheachaibh  iad.  Thafhios  aige  ma's  e  's  gu'n  ceadaichear 
dhà  ù^hdarras  no  deagh-ghean  air  bith  a  shealbhachadh  anns  a' 
chridhe,  gur  leis  fèin  e  mu  dheireadh. 

ardaibh.  Mar  sin  thàinig  an  seann  duine  uasal  so 
suas  gu  mullach  Geata-na-cluaise,  agus  dh'èigh  e 
ris  a'  chàmpa  èisdeachd  ris  ;  agus  thuirt  e,  **  Dh'- 
àithneadh  dhomhsa  le  m'  àrd  Thighearn  iarraidh 
oirbhse  innse  do  dh'Emanuel'ur  Prionnsa,  gu  bheil 
Anam-an-duine  agus  an  Rìgh-san  a'  rùnachadh  an 
taobh  a  thèid  iad  gu'n  tèid  iad  ann,  cò  dhiù  is  seas- 
amh  no  's  tuiteam  dhoibh,  agus  gur  nidiomhain  do 
bhur  Prionnsa-sa  bhi  smuaineachadh  gu'm  faigh  e 
Anam-an-duine  gu  bràth  fo  'smachd,  mar  urrainn 
e  a  ghlacadh  le  làmhachas  laidir/'  Chaidh  cuid- 
èigin  agus  dh'innis  e  do  dh'Emanuel  ciod  a  thuirt 
seann  Droch-theagamh,  Ifrinneach  a'  bh'anns  a' 
bhaile.  Fhreagair  am  Prionnsa,  ''  Feumaidh  mise 
cumhachd  mo  chlaidheimh  fheuchainn,  (Eph.  vi. 
170  C)ir  a  dh'aindeoin  gach  ceannairc  a  rinn 
Anam-an-duine  am  aghaidh-sa,  cha  leig  mi  dhiom 
an  sèisdeadh,  ach  gu  cinnteach  glacaidh  mi  'm  baile 
agus  saoraidh  mi  e  bho  'nàmhaid."  An  sin  dh'àithn 
e  gu'n  rachadh  an  Ceannard  Boanerges,  an  Ceann- 
ard  Fèin-mhothachadh,  an  Ceannard  Breitheanas, 
agus  an  Ceannard  Gearr-sios  gu  Geata-na-cluaise, 
le  tròmpaidibh  a'  sgalartaich,  le  brataichibh  sgaoilt' 
a  mach,  agus  a  deanamh  iolaich  air  son  a  chatha. 
Mar  an  ceudna  dh'òrduich  e  gu'n  rachadh  an  Ceann- 
ard  Creidimh  maiUe  riù ;  agus  gu'n  suidhicheadh 
an  Ceannard  Deagh-dhòchas  agus  an  Ceannard 
Gràdh  iad  fèin  an  òrdugh  fa  chomhair  Geata-na- 
sùla.  Mar  an  ceudna,  dh'òrduich  e  do'n  chuid  eile 
de  'Cheannardan  agus  de'n  cuid  daoine  iad  fèin  a 
shuidheachadh  anns  an  dòigh  a  b'fhearr  a  b'urrainn 
iad  an  aghaidh  an  nàmhaid,  mu'n  cuairt  do'n  bhaile, 
agus  rinneadh  na  h-uile  nithe  mar  a  dh'àithn  e. 
Dh'òrduich  e  am  facal  freiceadan,  agus  b'e  'm  facal 
aig  an  àm  so,  "Emanuel.''  An  sin  shèirmeadhcaism- 
eachd,  thoisich  na  reitheachan-cogadh  air  slacadh 
a  bhalla,  thilg  na  cròinn-thabhaill  clachan  a  steach 
do*n  bhaile,  agus  mar  so  thoisich  an  cath.     A  nis 

stiùr  Diabolus  e-fèin  muinntir  a'  bhaile  anns  a 
chogadh,  aig  gach  geata ;  uime  sin,  bha'n  strìgh  nì 
bu  chruaidhe,  ni  b'ifrinneil,  agus  ni  bu  chronaile  do 
dh'Emanuel.  'Sann  mar  so  a  làimhsich  agus  a 
chàraich  Diabolus  agus  Anam-an-duine  an  deagh 
Phrionnsa,  rè  mòran  làithean.  Bu  shealladh  e  a 
b'f  hiù  f  haicinn^  mar  a  gliiùlan  ceannardan  Shaddai 
iad  fèin. 

An  tùs  thug  an  Ceannard  BoanergeS;,  gu'n  tàire 
sam  bith  a  thoirt  do  chàch^  trì  ionnsaidhean  trèun' 
an  dèigh  a'  chèile  air  Geata-na-cluaise,  air  dhòigh 
's  gu'n  chriothnaicheadh  a  phuist.  Mar  an  ceudna, 
ghreas  an  Ceannard  Fèin-mhothachadh  cho  dlù  sa 
b'urrainn  e  a  chòmhnadh  Bhoanergeis^  agus  air 
dhoibh  fhaicinn  gu'n  do  thòisich  an  geata  ri  fàil- 
neachadh,  dh'àithn  iad  gu'n  leanadh  na  reitheachan 
air  a  bhualadh.  Chaidh  an  Ceannard  Fèinmhotha- 
chadh  suas  giè  dhlù  do'n  gheata^  ach  dh'iom- 
aineadh  e  air  ais  le  mòr  neart,  agus  fhuair  e  trì 
leòintean  anns  a'  bheul.  Agus  bha  na  saighdearan  ^  a 
thàinig  de'n  saor  thoil  fèin  chum  a  chath,  a'  sior  dol 
mu'n  cuairt  a  toirt  misneach  do  na  ceannardaibh. 

Air  son  trèubhantais  an  dithist  cheannardan  so^ 
chuir  am  Prionnsa  fios  orra  chum  a  phailliun  fèin  ; 
agus  dh'iarr  e  orra  an  anail  a  leigeadh  rè  tamuill 
gus  am  faigheadh  iad  ni-èigin  chum  an  ùrachaidh. 
Mar  an  ceudna,  thugadh  aire  gu'm  biodh  leòintean 
a'  Cheannard  Fhèin-mhothachaidh  air  an  leigheas, 
a  bhàrr  air  sin,  thug  am  Prionnsa  slàbhraidh  òir  do 
gach  aon  diù,  agus  dh'iarr  e  orra  deagh  mhisneach 
a  bhi  aca. 

Cha  robh  an  Ceannard  Deagh-dhòchas  no  an 
Ceannard  Gràdh  idir  air  dheireadh  anns  a'  chath  ro 
ghàrg  so,  oir  chog  iad  cho  dian  aig  Geata-na-sùla, 
's  gu'n  do  theab  iad  a  bhriseadh  troimhe.  Fhuair 
iadsan  mar  an  ceudna  dùais  bho'n  Phrionnsa^  mar  a 
fhuair  a'  chuid  eile  do  na  ceannardan^  do  bhrìgh 

i  Na  h-aiiiglean. 

gu'n  do  ghiiìlan  siad  iad-fein  gu  gaisgeil  mu'n  cuairt 
do'n  bhaile.^ 

Anns  a  chath  so  chaidh  iomadaidh  do  cheann- 
ardan  Dhiaboluis  a  mhàrbhadh,  agus  cuidde  dhaoine 
a  bhaile  a  leòn.  Chaidh  aon  cheannard  a  mhàrbh- 
adh  d'am  b'ainm  UaiU,  shaoil  leis  an  fhear  so  nach 
b'urrainn  do  neach  sam  bith  puist  Geata-na-cluaise 
a'  charrachadh,  no  cridhe  Dhiabohiis  a*  chrioth- 
nachadh.  Chaidh  fear  eile  d'am  b'ainm  Ceannard 
Fèin-thearuinnte  a  mhàrbhadh ;  bu  ghnà  le  Fèin- 
thearuinnte  so  a*  ràdh^  gu*n  robh  na  dòiU  agus  na 
bacaich  ann  an  Anam-an-duine  còmasach  air  geat- 
achaibh  a  bhaile  a'  ghleidheadh  an  aghaidh  àrmailt 
Emanueil,  (2  Sam.  v.  6.)  Sgoilt  an  Ceannard  Fèin- 
mhothachadh  ceann  a  Cheannaird  Fhèin-thearuinnte 
le  claidheamh  dà-làimhe,  ach  fhuair  e-fe'in  trì  lotan 
anns  a'  bheul. 

A  bharr  orra  so,  bha  Ceannard  eile  d*am  b'àinm 
Ràiteachas,  fear  ro  chronail,  b'esan  bu  cheannard 
air  buidhean  dhiùsan  a  thilg  leusan-teine^  sàighdean, 
agus  bàs ;  fhuair  esan  mar  an  ceudna  lot  bàis  anns 
a  bhroilleach,  o  na  Cheannard  Deagh-dhòchas  aig 
Geata-na-sùla.^ 

Mar  an  ceudna,  bha  fear  eile  d'am  b'ainm  Moth- 
achadh,  cha  bu  cheannard  esan,  ach  bha  e  do  ghnà 
To  thèoma  ann  an  brosnachadh  Anam-an-duine  gu 
ceannairc,  fhuair  esan  leòn  anns  an  t-sùil  le  aon  do 
shàighdearan  Bhoanergeis^  agus  mhàrbhadh  an 
ceannard  fein  e,  mar  be  gu'n  thàr  e  às  le  gràide. 

Ach  cha'n  fhaca  mi  riamh  rè  mo  bheatha  a  leithid 
a  sgàth  air  Morair-na-toile  :  cha  b'urrainn  e  ni  sam 

1  Is  ann  bho  èisdeachd  athigcreideamh,agusèisdeachdtrefhacal 
Dè.  Tha  firinnean  an  t-soisgeil  air  au  sèirm  ann  an  cluasaibh 
dhaoinè  le  ministearaibh  dìleas  an  tsoisgeil,  air  an  cuideachadh  le 
ièin'mhothachadh ;  air  do'n  pheacach  a  bhi  neo-thoileach  air 
fitriochdadh  cuiridh  e  'nan  aghaidh.  Ged  tha'n  saoghal  'na  thrSill, 
aig  Sàtan,  cha'n  urrainn  e  gu'n  mhòr-chiataidh  a'ghabhail  de  fhior 
luchd-Ieanmhuinn  Chriosd,  'nuair  a  chi  e  cionnas  a  ta  iad  a'  caith- 
eainh  am  beatha  araon  ann  an  dòchas  agus  ann  aa  gràdh, 

2  Tha  nàimhdeas  do'n  fhìrinn  air  a  lughdachadh. 

bith  a  dlieanamh  mar  a  b'àbhaist  dha,  agus  tha  cuid 
ag  ràdh^  gu'n  d'fhuair  esan  mar  an  ceudna  leòn 
anns  an  lùrgainn  agus  gu'm  faca  cuid  do  shaigh- 
dearan  a*  Phrionns'  e  an  deigh  sin  a'  falbh  'sa 
chràbail  air  a'  bhalla. 

Cha  toir  mi  mion-chunntas  dhuit  air  ainmibh  nan 
saighdearan  a  chaidh  a  dhochann,  a  leòn  agus  a 
mhàrbhadh  anns  a'  bhaile ;  oir  nuair  a  chunnaic 
iad  puist  Geata-na-cluaise  a'  crith  agus  gu'n  robh 
Geata-na-sùla  gu  h-inbhe  bhig  air  a  bhriseadh 
troimhe,  agus  gu'n  do  mhàrbhadh  an  ceannardan^ 
chàiU  mòran  do  na  h-Ifrinnich  am  misneach ; 
leagadh  iad  mar  an  ceudna  leis  na  h-urchraichibh 
a  thilg  na  croinn-thabhaill  òir  a  steach  gu  meadhon 
baile  Anam-an-duine. 

Bha  fear  d'am  b'ainm  Spèis-do  n-olc,  de  fhior 
mhuinntir  a'  bhaile,  ach  b^Ifrinneach  e,  f  huair  esan 
lot  bàis  ann  an  Anam-an-duine,  ach  cha  d'èug  e 
gu  uair-èiginn  an  deigh  sin. 

Mar  an  ceudna,  fhuair  Droch-theagamh  lot  tròm 
anns  a'  cheann^  bha  cuid  ag  ràdh  gu'n  deach  cÒpan 
a'  chìnn  a  bhriseadh ;  ach  so  aon  ni  do'n  tug  mi  'n 
aire^  nach  robh  e  riamh  an  deigh  sin  comasach  air 
uiread  do  dh'olc  a  dheanamh  do  dh'  Anam-an-duine, 
'sa  rinn  e  roimhe.  Theich  seann  Chlaon-bhreth 
agus  Fear-leam-leat.^ 

'Nuair  a  chrìochnaicheadh  an  cath^  dh'àithn  am 
Prionnsa,  gu'n  rachadh  a!  bhratach  bhàn  a  chuir 
suas  air  Tòrr-a'-Ghràis  aon  uair  eile  fa-chomhair 
baile  truagh  Anam-an-duine,  a  leigeadh  ris  gu'n 
deanadh  Èmanuel  fathast  tròcah'  air.* 

'Nuair  a  chunnaic  Diabolus  a'  bhratach  bhàn  air 
a  sgaoileadh  a  mach  a  rithist^  agus  air  dhà  fios  a 

1  Ged  tha  facal  na  firinn,  naar  a  ta  e  air  a  chuir  an  cèill  le  min- 
istearaibh  an  t-Soisg^eil  fathast  air  adhiùltadh,  gidheadh  tha  drùigh- 
eadh  air  a  dheanamh  leis.  Tha  fèin-thearainnteachd  agus  uaiU 
dhiomhain  air  an  sgrios,  beachd  mheallta  agus  fèin-thoil  air  an 
lagachadh,  ajjus  claou-bhreth  air  gèiUeadh. 

2  Trocair  mhathaidh  air  a  tairgse  rithist. 

bhi  aige  nach  ann  air  a  shonsan  a  chuireadh  suas 
i,  ach  air  son  Anam-an-duine ;  smuainich  e  'na 
inntinn  gu'n  cleachdadh  e  innleachd  eile,  a  dh'fhaic- 
inn  an  leigeadh  Emanuel  dheth  an  sèisdeadh  agus 
am  falbhadh  e^  'nan  gealladh  esan  ath-leasachadh. 
Mar  sin  thàinig  e  sìos  aon  fheasgar  chum  a  gheata^ 
tacan  math  an  deigh  dol  fodha  na  ghrèin,  agus 
d'iarr  e  facal  de  dh'  Emanueil,  neach  a  thàinig  air 
bàll  chum  a*  gheata,  agus  thuirt  Diabolus  ris : 

^'  A  chionn  gu  bheil  thu  taisbeanadh  leis  a'  bhrat- 
aich  bhàn^  gu  bheil  thu  gu  h-iomlan  deònach  air 
sìth  agus  air  sàmhchair,  mheas  mi  iomchuidh  innse 
dhuit^  gu  bheil  sinne  ullamh  gu  gabhail  ri  sith  air 
cumhachaibh  a  dh'fhaodas  tusa  dheònachadh. 

'^  Tha  fios  agam  gu  bheil  thusa  air  do  thoirt  do 
chràbhadh,  agus  gur  taitneach  leat  naomhachd ; 
seadh,  agus  gur  e  sin  an  t-àrd  chrìoch  a  th'agads'  air 
son  cogadh  a  dheanamh  ri  Anam-an-duine,  chum 
gu'm  biodh  e  'na  ionad-còmhnaidh  naomha.  Thoir 
air  falbh  t'àrmailt  o'n  bhaile^  agus  bheir  mise  air 
aomadh  gu  t'iarrtas. 

*'  Air  tùs;,  Sguiridh  mi  do  gach  uile  chòmh-strì 
riut^  agus  tha  mi  toileach  a  bhi  am  fhear-ionaid 
dhuit,  gu  seirbhis  a  dheanamh  dhuit  ann  an  Anam- 
an-duine,  ged  a  bha  mi  a'  t'  aghaidh  roimhe  so. 

^^  1.  Cuiridh  mi  ìompaidh  air  Anam-an-duine 
gabhail  riutsa  mar  an  Tighearna^  agus  tha  fios  agam 
gur  ann  is  luaithe  a  ni  iad  sin,  'nuair  athuigeas  iad 
gur  mise  t-fhear-ionaid. 

^'  2.  Feuchaidh  mi  dhoibh  ciod  anns  an  deach  iad 
am  mearachd,  agus  gu  bheil  aingidheachd  a'  seasamh 
anns  an  t'slighe  chum  na  beatha  bhith-bhuan. 

"  3.  Feuchaidh  mi  dhoibh  an  lagh  naomha  ris 
am  feum  iad  a  bhi  air  an  co-chumadh,  eadhon  an 
dearbh  lagh  sin  a  bhris  iad. 

'^  4.  Earalaichidh  mi  iad  gur  èigin  doibh  ath-leas- 
achadh  a  rèir  do  lagha-sa. 

'^5.  Agus  a  bhàrr  air  sin,  chum  nach  diobair  ni 

air  bith  dhiù  so^  cuiridh  mise  suas  agus  cumaìdh  mi 
suas  ministrealachd  iomchuidh  air  chùl  luchd-mìn- 
eachaidh,  ann  an  Anam-an-duine^  air  mo  chosg  fèin. 

**  6.  Gheibh  thu  uainne  do  ghnà,  bhadhna  'n 
deighbliadhna,  an  nì  chìthu  iomchuidh  agair  oirnne, 
mar  chomharradh  air  ar  'n  ùmhlachd  dhuit-sa/'^ 

An  sin  fhreagar  Emanuel  e,  •*  O  thusa  tha  làn 
de  chèilg,  cia  iomlaideach  do  ròidean  ?  Cia  tric  a 
chaochail  thu  agus  a  dh'ath-chaochail  thu,  a' 
feuchainn  ri  seilbh  a  chumail  fathast  de  mo  bhaile- 
sa  Anam-an-duine,  ged  is  mise  's  fior  òighre  air, 
mar  chaidh  a  chuir  an  cèill  roimhe  gu  soilleir  ? 
'S  tric  a  thàirg  thu  do  chuid  cumhachan  mar  tha, 
's  chan  eil  iad  so  mu  dheireadh  a  bheag  sam  bith 
ni's  feàrr.  (2  Cor.  xi.  14.)  Agus  an  uair  a 
dh^fhairtHch  ort  mealladh  ann  ad  chruth  dùaich- 
nidh  fein^  chuir  thu  ort  cruth  aingil  sholais,  agus 
a  nise  chum  meallaidh  b'àiU  leat  taisbeanadh  mar 
mhinistear  na  fireantachd." 

Ach  biodh  fhios  agad,  O  Dhiaboluis,  nach  f haod- 
ar  sùim  a  ghabhail  do  dh'  aon  ni  is  urrainn  duit-sa 
thairgse,  oir  cha'n  eil  ni  air  t'aire  ach  mealladh ; 
cha'n  eil  aon  chuid  treibhdhireas  annad  a  thaobh 
Dhè^  no  gràdh  do  dh'Anam-an-duine ;  a  rithist  cia 
uaithe  a  tha  na  tàirgseachan  so  a'  sruthadh,  ach 
o  do  sheòltachd  pheacach  agus  o  do  chèilg  ?  An 
neach  sin  a  thairgeas  cumhachan  le  rùn  an  dream 
a  bheir  creideas  dha  a  sgrios,  is  còir  a  threigsinn 
maille  ris  na  h-uile  ni  a  their  e.  Ma's  e  's  gu  bheil 
fireantachd  cho  ionmhuinn  a  nis*  ann  do  shùilibh, 
cionnas  a  thachair   e  gu'n  do  dhlù-lean  tbu  ri 

]  A  leubhadair  ^abh  deagh  bheachd  air  na  cumhachaibh  so.  Ara 
fear  aidmheil  air  Criosd  thu  ?  Faic  cho  fad  'sa  cheadaicheas  Sàtau 
dhut  dol ;  ni  h-eadh,  cho  fad'sa  threòraicheas  e-fèin  thu  g:u  ath- 
leasachadh,  raa's  e  's  gu'n  ceadaichear  dha  gnà  shèilbh  a  bhi  aige 
air  do  chridhe.  (Vaìc  Bom.  ix.  agus  x.  caib.)  Na  fòghnadh  ath- 
leasachadh  o'n  leth  a  raach  leat.  Faodaidh  neach  mòran  a  labhairt 
mu  thimchioll  e  fèin  ath-leasachadh,  agus  gidheadh  a  bhi  fathaat  na 
thràill  aig  Sàtan. 

H 

aingidheachd  'san  àm  a  chaidh  seachad?  ^*  Tha 
thu  labhairt  a  nise  mu  ath-leasachadh  ann  an 
Anam-an-duine,  agus  ma's  a  h-àill  leamsa^  gu'm 
bì  thu  fèin  air  ceann  an  ath-leasachaidh  sin,  agus 
fios  agad  rè  na  h-ùine  uile^  nach  toir  an  ceum  is 
faide  is  urrainn  duine  dol  gus  an  lagh  agus 
'f  hìreantachd  a  choihonadh^  air  falbh  a  mhallachd 
gu  bràth  anns  an  tomhas  is  lugha  bho  Anam-an- 
duine;  oir  air  do  lagh  a  bhi  air  a  bhriseadh  le 
Anam-an-duine,  agus  mallachd  air  a'  cur  an  cèill  le 
Dia  'na  aghaidh  air  son  a  bhriseadh^  cha'n  urrainn 
e  gu  bràth  le  ùmhlachd  sam  bith  a  bheir  e  do'n 
ìagh  uaithe  sin  a  machj  e-fèin  a  shaoradh  uaithe. 
Gu'n  a  bheag  sam  bith  sl'  ràdh  mu'n  ghnè  do  dh  ath- 
leasachadh  a  bhios  air  a  thoirt  air  aghaidh  ann 
an  Anam-an-duine^  'nuair  a  thig  an  Diabhol  gu 
bhi  na  fhear-cronachaidh  peacaidh.  Tha  fios 
agad  nach  eil  anns  na  h-uile  nithe  thuirt  thu  'n 
an  dràst'  ach  fòill  agus  ceilg;  is  i  so  mar  gu'm 
b'eadh  a*  cheud  chuilbheart ;  is  amhail  sin  is  i  a 
chuilbheart  mu  dheireadh  i  a  th'agad  ri  chleachd- 
adh.  Is  iomadh  neach  a  dh'aithnicheas  tu  'nuair 
a  thaisbeanas  tu  do  ladhar  sgoilte  dhoibh;  ach  cha 
mhòr  a  dh'aithnicheas  tu  'nuair  a  chuireas  tu  thu 
fèin  ann  an  cruth  aingil  solais.  Ach  cha  shoirbh- 
ich  thu  an  aghaidh  mo  bhaile-sa,  O  Dhiaboluis, 
oir  tha  gràdh  agam  f  hathast  do  dh'Anam-an-duine." 

''  A  thuilleadh  air  sin^  cha'n  ann  a  thoirt  slàinte 
do  dh'Anam-an-duine  as  leth  an  gniomharran  fèin 
a  thàinig  mise^  nam  b'ann,  bhithinn  coltach  riut- 
sa;  ach  ged  bhrosnaich  iad  m'  Athair-sa  gu  fèirg 
le'm  peacaibh,  agus  ged  nach  urrainn  iad  tròcair 
fhaotainn  tre'n  lagh,  gidheadh  thàinig  mise  chum 
gu'm  bi  Anam-an-duine  air  a  dheanamh  rèidh  ri 
m*  Athair  tromham-sa^  agus  as  leth  na  rinn  agus 
na  ni  mi  air  an  son.'' 

'^  Tha  thu  'g  ràdh  gu'n  cuir  thu  am  baile  so  fo 
ùmhlachd  do  'n  ni  a  ta  math  ged  nach  eil  a  h-aon 


AN   COGADH    NAOMH.  Iì5 

da  iarraidh  ort.  Chuir  m'  Athair  mise  g*  a 
shealbhachadh,  agus  a  chum  gu'n  stiùir  mi  f  hèin  e 
na  leithid  do  dhòigh  'sa  bhios  taitneach  'na 
làithair-san.  Uime  sin,  sealbhaichidh  mise  mi 
fhèin  e :  Cuiridh  mi  à  seilbh  agus  tilgidh  mi  mach 
thu :  Cuiridh  mi  suas  mo  bhratach  fèin  nam 
meadhon :  Mar  an  ceudna^  riaghlaidh  mi  iad 
le  laghaibh  nuadh^  le  ceannardaibh  nuadh,  le 
rùintibh  nuadh,  agus  le  shghibh  nuadh :  Seadh^ 
spionaidh  mi  sios  am  baile  so  agus  togaidh  mi 
rithist  e^  agus  ni  mi  glòir  a'  Chruinne-chè  dheth.''  ^ 
'Nuair  a  chunnaic  Diabolus  gu'n  d'f  huaras  a  mach 
e  'na  uile  chuilbheartaibh,  chuireadh  gu  h-àmh- 
luadh  e ;  ach  air  do  thobair  na  h-aingidheachd,  na 
corraich,  agus  a  mhi-rùin,  a  bhi  ann  fèin,  an  agh- 
aidh  Shaddai,  a  Mhic,  agus  a  bhaile  ionmhuinn 
Anam-an-duine,  neartaich  se  e-fèin  a  chum  cath 
às  ùr  a  thoirt  do  dh'Emanuel  am  Prionns'  òirdheirc, 
agus  chaidh  gach  aon  diù  an  òrdugh  'nan  rian 
fèin,  an  aghaidh  a'  chèile  gus  an  cath  a  chur. 
Cliàill  Diabolus  na  h-uile  earbsa  bh'aige  sèilbh  a' 
chumail  do'n  bhaile,  uime  sin,  rùnaich  e  na  h-uile 
dochann  a  b'urrainn  e  dheanamh  (nam  b'e  da  rireadh 
gu*m  biodh  e  'na  chomas  cròn  sam  bith  a  dhean- 
amh)  do  dh'àrmailt  a  Phrionns'  agus  do  dh'  Anam- 
an-duine,  oir  mo  thruaighe !  cha  b'e  sonas  a'  bhaile 
bh'air  aire^  ach  a  sgrios  gu  tur,  agus  nochd-làrach 
a  dheanarah  dheth,  mar  a  ta  e  nise  ri  f  haicinn  gu 
soilleir^  (Marc  ix.  26,  27.)  Uime  sin,  dh'àithn  e  d'a 
cheannardaibh  'nuair  a  chitheadh  iad  nach  b'urr- 
ainn  doibh  am  baile  chumail  ni  b'fhaide,  gu'n 
deanadh  iad  na  h-uile  cron  agus  dolaidh  a  bha  nan 
comas  air^  a'  reubadh  'sa  toirt  as  a'  chèile,  daoine^ 
mnathan,  agus  clànn.  "  Oir"  ars'  esan  **  is  fearr 
duinn  an  t-àite  lèir-sgrios  gu  tur,  agus  fhàgail  'na 
dhùn  fàs,  na  gu'm  biodh  e  'na  ionad-còmhnaidh  do 
dh'Emanuel." 

1  Fèumaidh  na  h-uile  ni  a  bhi  auadh  ann  an  Anam-an-doine. 

Anv*do  fhios  a  bhi  aig  Emanuel  gu'n  crìoch- 
naicheadh  an  ath  chath  le  sèilbh  a  thoirt  dhàsan 
air  a'  bhaile,  thug  e  òrdugh  rìoghal  do  gach  oifìg- 
each,  àrd-cheannard^  agus  fear-cogaidh  a  bha  'na 
fheachd,  a  bhi  cinnteach  iad  fèin  fheuchainn  mar 
ghaisgich  an  aghaidh  Dhiaboluis  agus  an  iomlain 
do  na  h-Ifrinnich;  ach^  a  bhi  ciùin,  fàbharach^ 
agus  tròcaireach  do  sheann  luchd-àiteachaidh  Anam- 
an-duine. 

Air  do'n  latha  teachd^  sheas  daoine  a'  Phrionnsa 
gu  trèubhach ;  agus  thionndaidh  iad  an  uile  neart 
an  aghaidh  Geata-na-cluaise  agus  Geata-na-sùla, 
mar  a  rinn  iad  roimhe.  B'e  am  facal  cath,  chois- 
NEADH  Anam-an-duine :  mar  sin  thug  iad  an  ionn- 
saidh  air  a  bhaile.  Mar  an  ceudna,  chuir  Diabolus 
le  'f heachd  fèin  'nan  aghaidh  às  an  leth  a  stigh^  agus 
chog  a  phriomh  thighearnan  agus'  àrd  cheannardan 
re  tamaill  gu  gùineideach  an  aghaidh  àrmailt  a 
Phrionnsa. 

An  deigh  do'n  Phrionns'  agus  d'a  cheannardaibh 
òirdheirc  trì  no  ceithir  de  dh'ionnsaidhean  comh- 
arraichte  a  thoirt,  bhriseadh  Geata-na-cluaise  na 
spealgan,  agus  chaidh  na  cràinn  (Isa.  xxix.  18. 
XXXV.  5.)  agus  na  clòidheanan  leis  an  robh  e  air  a 
dhùnadh  gu  daingean  an  aghaidh  a  Phrionnsa^  a 
bhriseadh  nam  mìle  bloidh.  An  sin  shèirm  tròm- 
baidean  a'  Phrionnsa,  thug  na  ceannardan  iolach, 
chriothnaich  am  baile,  agus  theich  Diabolus  g'a 
dhaingneach.  'Nuair  a  bhrist  feachd  a  Phrionnsa 
an  geata  troimhe,  thàinig  e-fein  agus  shuidhich  e 
a  rìgh-chathair  ann ;  mar  an  ceudna^  chuir  e  suas 
a  bhratach  làimh  ris^  air  tòrr  a  chaidh  chuir  suas  a 
chum  nan  crann-thabhaill  bu  treise  a  shuidheach- 
adh  air.  B*e  àinm  an  tòrra,  Tòrr  Sàr-èisd,  agus 
ghabh  am  Prionnsa  còmhnaidh  air.  Mar  an  ceud- 
na,  dh'àithn  e  gu'n  leanadh  na  cròinn-thabhaill  òir 
air  tilgeadh  air  a  bhaile^  gu  h-àraid  air  sl'  chaisteal, 
a  chionn  's  gur  ann  an  sin  a  theich  Diabolus  air  son 

fasgaidh.  A  nise^  bha'n  t-sràid  dìreach  o  Grheata- 
na-cluaise,  eadhon  gu  tigh  an  t-Seanachaidh  a 
bh'anns  a'  bhaile  mu'n  do  ghlac  Diabolus  e^  agus 
bha'n  caisteil^  dhe'n  d'rinn  Diabolus  uaimh  dhòlas- 
ach  rè  ùine  fhada,  làimh  ri  *thigh-san.  Uime  sin, 
reitich  na  ceannardan  gu  h-ealamh  an  t-sràid  le'n 
croinn-thabhaill,  air  dòigh  's  gu'n  robh  rathad  air 
fhosgladh  gu  fìr-mheadhon  a'  bhaile.  Dh'òrduich 
am  Prionnsa  gu'n  rachadh  an  Ceannard  Boanerges, 
an  Ceannard  Fèin-mhothachadh,  agus  an  Ceannard 
Breitheanas,  gun  dàil  suas  gu  geata  Fhir-na-coguis. 
Chaidh  na  Ceannardan  fo  làn  àrmachd  a  steach  do 
dh'Anam-an-duine,  agus  le'm  brataichibh  sgaoilt' 
a  machj  chaidh  iad  air  an  aghaidh  gu  tigh  an  t- 
Seanachaidh  a  bha  gu  h-inbhe  bhig  cho  laidir  ris  a' 
chaisteal.^  Mar  an  ceudna^  thug  iad  reitheachan- 
cogaidh  leo  chum  an  oibreachadh  an  aghaidh  geat- 
achan  a'  chaisteil.  'Nuair  a  thainig  iad  gu  tigh 
Fhir-na-coguis^  bhuail  iad  an  dorus  agus  dh'iarr  iad 
fosgladh.  A  nis'  a  thaobh  's  nach  robh  làn  f hios 
fathast  aig  an  t-seann  duine  uasal  ciod  a  bh'air  an 
aire^  chum  e  dùinte  a  gheatachan  rè  na  h-ùine 
bha'n  cath  so  dha  chuir.  Ach  dh'iarr  Boanerges 
dol  a  steach  air  a  gheata-san,  agus  a  chionn  nach 
do  fhreagair  neach  sam  bith^  bhuail  e  an  geata  le 
ceann  a  h-aon  de  na  reitheachan-cogaidh,  agus  thug 
so  air  an  t-seann  duine  uasal  clisgeadh_,  agus  air  a 
thigh  criothnachadh.  An  sin  thainig  an  Seanach- 
aidh  nuais  a  chum  a  gheata,  agus  mar  a  b'fhearr  a 
b'urrainn  e  le  bilibh  critheanach^  dh'fharraid  e  cò 
bh'an  sin  ?  Fhreagair  Boanerges_,  '^  Tha  sinne  ann, 
ceannardan  agus  cinn-fheadhna  Shaddai  mhòir, 
agus  Emanueil  a  Mhic,  agus  tha  sinn  ag  iarraidh 
sèilbh  air  do  thigh-san  air  son  feum  ar  Frionnsa' 
òirdheirc''  Le  sin  a'  ràdhthug  an  reithe-slachdaidh 
crathadh  eile  do'n  gheata :  thug  so  air  an  t-seami 

1  'Nuair  a  ta  na  cluasan  air  am  fòsgladh  tha'n  rathad  a  dh'ionR- 
saìdh  na  coguis  direach,  agus  uaipe  sin  chura  a'  chridhe. 

duine  uasal  criothnachadh  ni  hu  mhò,  agus  cha  bu 
dàna  leis  gu'n  an  geata  fhosgladh ;  agus  chaidh  an 
triùir  cheannardan  a  dh'àinmicheadh  roimhe  a 
steach.  A  nise  bha  tigh  an  t-Seanachaidh  na  àite 
freagarrach  do  dh'Emanuel,  agus  bha  e  dlù  ri 
aghaidh  a  chaisteil;  an  ùaimh  sin  anns  an  robh 
Diabolus ;  oir  bha  eagal  air  a  nise  teachd  a  mach  à 
dhaingneach.  A  thaobh  an  t-Seanachaidh^  chum 
na  ceannardan  iad  fèin  gle  leth-oireach  air ;  or  cha 
robh  fìos  sam  bith  aige  fhathast  ciod  na  nithe  mòr' 
a  bh'ann  an  rùn  Emanuel^  air  dhòigh  's  nach  b'eòl 
dha  ciod  a  smuainicheadh  e^  no  ciod  a'  chrìoch  gus 
an  tigeadh  na  tùsan  bagarrach  so.  Mar  an  ceudna, 
ruith  an  sgèul  air  feadh  a'  bhaile.  gu'n  do  ghlacadh 
tigh  an  t-Seanachaidh,  gu  n  do  shealbhaicheadh  a 
sheòmraichean,  agus  gu'm  b'e  a  lùthchuirt  an  t- 
ionad  cogaidh;  air  bàll  ghabh  iad  maoim,  agus 
dhlnnis  iad  e  do  thuilleadh  dhe  'chàirdean,,  agus 
tha  fhios  agad  gu  bheil  sgèula  daonnan  coltach  ri 
muc  shneachd  nach  càill  a  bheag  sam  bith  le  bhi  'ga 
tionndadh,  mar  sin  ann  an  ùine  ghearr  cho'dhùn  am 
baile  gu  h-iomlan  nach  ruigeadh  iad  a  leas  earbsa  à 
ni  sam  bith  o'n  Phrionns'  ach  leir-sgrios ;  b'e  so  an 
t*aobhar  a  chuir  eagal  orra,  gu'n  do  chriothanaich 
an  Seanachaidh,  agus  gu'n  robh  *na  ceannardan  gle 
choimheach  ris.  Thainig  mòran  a  dh'fhaicinn^  ach 
^nuair  a  chunnaic  iad  le'n  sùilibh  na  ceannardan  anns 
an  lùchairt,  agus  an  reitheachan-cogaidh  a  gnàth 
shlacadh  geatachan  a'  chaisteil  chum  an  leigeadh 
sios,  bha  'n  geilt  air  a  daingneachadh ;  agus  mheud- 
aich  Fear-na-coguis  an  eagal-san,  oir  cò  sam  bith 
a  thigeadh  dha  ionnsaidh,  no  a  bhruidhneadh  ris, 
eha  labhradh  e  mu  ni  sam  bith,  cha'n  innseadh  e 
dhoibh  ni  sam  bith^  *s  cha'n  èisdeadh  e  ni  sam  bith , 
ach  gu'n  robh  bàs  agus  lèir-sgrios  a  nis'  a'  feitheamh 
air  Anam-an-duine.^ 

''  Oìv'  ars'  an  seann  duine-uasal,  "  tha  fios  agaibh 

1  Dreuchd  na  coguis  'nuair  a  ta  i  air  a  dùsgadh. 

uile  gu'n  robh  sibh  gu  lèìr  fealltach  do'n  Phrionns' 
Emanuel,  a  bha  roimhe  so  air  a  chuir  suarrach,  ach 
a  tha  nis  iomraiteach  òr-bhuadhach  agus  glòrmhor ; 
oir  cha'n  e  mhàin  gu  bheil  e  nise  d'  ar  'n  iom- 
dhruideadh,  ach  thàinig  e  steach  a  dh'aindeoin,  air 
ar  geatachaibh;  mar  a  ta  sibh  fèin  a'  faicinn;  a 
bhàrr  air  sin,  tha  Diabolus  fèin  a  teicheadh  roimhe, 
agus  a  ta  sibh  a'  faicinn,  gu'n  d'rinn  e  mo  thigh-sa 
na  dhaingneach  an  aghaidh  a'  chaisteil.  Ach  mise, 
pheacaich  mi  gu  mòr  ann  a  fantainn  a'm'  thosd 
'nuair  bu  chòir  dhomh  labhairt,  agus  ann  an  ceartas 
f  hiaradh  'nuair  bu  chòir  dhomh  a'  chuir  an  gniomh.^ 
Tha  e  fior,  gu'n  d'rinn  Diabolus  peanas  orm  air  son 
gnothach  a  ghabhail  ri  laghannaibh  Shaddai ;  ach 
mo  thrùaighe  !  's  beag  is  fiach  sin?  An  dean  sin 
ath-dhioladh  air  son  gach  ceannairc  agus  ar-a-mach 
a  rìnn  mi,  agus  a  cheadaich  mi  a  bhì  air  a  chur  an 
gniomh  gun  chronachadh  ann  am  baile  Anam-an- 
duine  ?  O  tha  ball-chrith  orm  ri  bhi  smùaineach'- 
adh  ciod  a'  chrìoch  gus  an  tig  na  tùsan  eagalach 
agus  ùabhasach  so ! 

Am  feadh  a  bha  na  ceannardan  treubhach  so 
gniomhach  ann  an  tigh  an  t-seann  Seanachaidh, 
bha'n  Ceannard  Gearr-sios  a  cheart  cho  gniomhach 
ann  an  earrannaibh  eile  de*n  bhaile  a  glacadh  nan 
cùl  shràidean  agus  nam  ballachan.  Mar  an  ceudna, 
dhlù-lean  e  Morair-na-toile  gu  dian ;  cha  do  chead- 
aich  e  dha  fois  a  ghabhail  ann  an  cùil  sam  bith ; 
ruaig  se  e  cho  teann  *s  gu'n  d'fhuadaich  e  a  chuid 
daoine  uaithe,  air  dhòigh  's  gu'm  bu  bhuidhe  leis  a 
cheann  a  sparradh  ann  an  tòll.  A  thuilleadh  air 
sin,  ghearr  an  saighdear  trèubhach  sin  triùir  do 
cheannardan  Mhorair-na-toile  sios  a  chum  an  làir ; 
b'e  ainm  a  h-aon  diù  seanna  Chlaon-bhreith,  am 
fear  a  chaidh  chiùrradh  anns  a  cheannairc ;  rinn 
Morair-na-toile  an  duine  so  na  fhear  gleidhidh  air 

1  'Nuair  a  ta  choguis  air  a  dùsgadh  cha'n  fheuch  i  ri  leisgeul  a' 
ghabhail. 


120  AN  COGADH  NAOMH. 

Geata-na-cluaise,  agus  mhàrbhadh  e  leis  a*  Cheann- 
ard  Gearr-sios.  Bha  fear  eile  d*am  b'àinm  Cùl-ri- 
math,  a  bha  'na  cheannard  air  an  dà  ghunna  bha 
roimhe  so  air  muUach  Geata-na-cluaise,  chaidh  esan 
mar  an  ceudna  a  sgathadh  sios  chum  an  làir  leis  a' 
Cheannard  Gearr-sios.  A  thuiUeadh  orra  so,  bha 
fear  eile  ann,  d'am  b  ainm  an  Ceannard  FoiUj  duine 
aingidh^  ach  chuir  Morair-na-toile  mòr  mhuinghinn 
ann,  sgath  an  Ceannard  Gearr-sios  am  fear  so  chum 
an  làir  mar  chàch.  Mar  an  ceudna,  rinn  e  casgradh 
mòr  air  saighdearaibh  Mhorair-na-toile,  mhàrbh  e 
mòran  dliiùsan  a  bha  laidir  foghainteach,  agus  lot 
e  mòran  a  bha  glè  sgairteil  tapaidh  air  taobh  Dhia- 
boluis.  Ach  b'Ifrinnich  iad  so  uile,  cha  do  chiurr- 
adh  a  h-aon  de  ghnà-mhuinntir  Anam-an-duine. 

Rinneadh  càsgradh  mòr  aig  Geata-na-sùla,  far  an 
robh  an  Ceannard  Deagh-dhòchas  agus  an  Ceann- 
ard  Gràdh  air  an  suidheachadh ;  oir  mhàrbh  an 
Ceannard  Deagh-dhòchas  le  làmhaibh  fèin,  fear 
d 'am  b'àinm  an  Ceannard  DàU,  chuir  e  'n  ruaig 
air  a  dhaoine,  mhàrbh  e  mòran,  ach  lòt  e  ni  bu  ro 
mhò  dhiù,  air  chor  's  gu'm  b'èigin  do'n  chòrr  an 
cìnn  fhalach  ann  am  frògaibh.  B'e  'n  Ceannard 
DàU  so  fear  gleidhidh  Geata-na-sùla ;  bha  mìle  fear 
aigefodha^  agus  b'iad  sin  iadsan  a  chog  le  uird- 
mhòra. 

Bha  aig  a'  gheata  cheudna  fear  d  am  b'ainm 
Droch-theagamh,  mu'n  cuala  sibh  iomra  roimhe ; 
b'fhior  sheann  duine  e,  air  an  robh  fèusag  a  bha 
ruigheachd  sios  gu  'chrios;  'se  bu  chainntear  do 
Dhiabolus,  agus  rinn  e  mòr  dhochann  ann  am  baile 
Anam-an-duine ;  ach  mhàrbh  an  Ceannard  Deagtì- 
dhòchas  esan. 

Anns  na  laithibh  sin  bha  na  h-Ifrinnich  'nan 
sìneadh  màrbh  anns  gach  oisinn,  ged  bha  iomad- 
aidh  dhiù  beò  fathast  ann  an  Anam-an-duine.^ 

l  B'Ifrinnich  na  h-uiie  h-aon  a  chaidh  a  mhàrbhadh.     Chaidh 
na  ^■àn^-mìanuw  agus  na  tograidhean  peacach  a  bha  ri  aintigh- 

Chruinnicheadh  ri  chèile  an  seann  Seanachaidh^ 
Morair-na-toile^maille  ri  cuid  eile  dechìhn-fheadhn' 
à  hhaile^  eadhon^  [iadsan  aig  an  robh  fios  gu'm 
feumadh  iad  seasamh  agus  tuiteam  maille  ri  Anam- 
an-duine,  agus  an  deigh  an  comhairle  chuir  cuid- 
eachd,  cho-aontaich  iad  an  iarrtas  a  chuir  gu 
Emanuel,  am  feadh  a  bha  e  'na  shuidh  ann  an 
geat'  a'  bhaile.  'Se  so  brìgh  na  h-achanaich  achuir 
iad  gu  Emanuel :  eadhon,  ^'  Gu'n  robh  iadsan 
seann-luchd-àiteachaidh  a'  bhaile  thruaigh  Anam- 
an-duine^  ag  aideachadh  am  peacaidh,  agus  gu'n 
robh  iad  ro  bhrònach  gu'n  do  chuir  iad  f earg  air  a 
Mhòrachd  Rìoghail-san,  agus  b'e  'n  guidhe  gu  n 
caomhnadh  e  am  beatha." 

Cha  tug  e  freagradh  sam  bith  do'n  achanaich  so, 
agus  mheudaich  sin  an  trioblaid.  A  nise,  rè  na  h- 
ùine  sin  uile^  bha  na  ceannardan  ann  an  tigh  an 
t-Seanachaidha'sìorbhualadh  geatachana  'chaisteil, 
leis  na  reitheachaibh-cogaidh  a  chum  an  leigeadh 
sios.  An  deigh  began  ùine,  saothair  agus  dragh, 
chaidh  geat'  a  chaisteil  d'am  b'ainm  Do-fhosgladh 
a  bhriseadh  na  mhìrean,  agus  rinneadh  rathadchum 
an  daingneich  anns  an  d'f  holaich  Diabolus  e-fèin.* 
An  sin  chaidh  teachdaireachd  a  chuir  sios  gu  Geata- 
na-cluaise,  oir  bha  Emanuel  fathast  a  chòmhnaidh 
an  sin_,  a  dh'innseadh  dha  gu'n  d'rinneadh  rathad 
ìì  steach  air  geatachaibh  caisteil  Anam-an-duine. 
Ach  O  I  cia  mar  shèirm  na  tròmbaidean  air  feadh 
càmpa  a'  Phrionnsa,  air  chiinntinn  'na  teachdair- 
eachd  so,  a  chionn  gu*n  robh  an  cogadh  a  nise  dlù 
do  bhi  air  a  chrìochnachadh,  agus  bha  Anam-an- 
duine  fèin  fagus  do  bhi  air  a  chuir  fa  sgaoil ! 

An  sin  dh'èirich  am  Prionns'  às  an  àite  'san  robh 
e,  agus  leis  a'  chuid  bu  fhreagarraiche  do  na  fir 
chogaidh  air  son  na  h-ionnsaidh  sin,  chaidh  e  suas 

earnas  thar   an  anam  a  'sg^rios,   ach  dh'fhàgadh  na  coraafian    a 
dhèiibheadh  ann  le  Dia  air  tùs  gun  dochann. 
1  An  cridhe  air  a  cheannsachadh  mu  dheireadh. 

sràid  Anam-an-duine  gu  tìgh  an  t-seann  Seanacli- 
aidh.  Bha  am  Prionnsa  tein  air  èideadh  gu  h- 
iomlan  ann  an  àrmachd  de  dh'òr,  agus  thrìall  e 
suas  am  baile  le  'bhratach  air  a  giùlan  roimhe  ;  ach 
chùm  e  'ghnùis  mar  gu'm  b'eadh  glè  leth-oireach 
na  h-uile  ceum  de*n  t-slighe,  air  dhòigh  's  nach 
b'urrainn  an  sluagh  aithneachadh  cò  dhiù  a  bh'air 
aire  gràdh  no  fuath  dhoibh-san.  Thàinig  muinntk 
a'  bhaile  mach  anns  na  h-uile  dorus  a  dh'fhaicinn, 
agus  bha  mòr  iongantas  orra  r'a  phearsa  agus  r  a 
ghlòir,  ach  bha  neònachas  orra  ris  cho  leth-oireach 
'sa  bha  suidheachadh  a  ghnùis ;  oir  labhair  e  riù  ni 
bu  mhò  le  'ghniomharraibh  agus  le  'oibre,  na  le 
briathraibh  agus  le  aoidhealachd.  Ach  rinn  am 
baile  truagh  Anam-an-duine,  mar  a  ta  na  h-uile 
uUamh  gu  dheanamh  'na  leithid  sin  do  chor^  's  ann 
a  mhìnich  iad  giùlan  Emanueil  d'an  taobh-san,  ceart 
mar  rinn  bràithrean  loseiph  a  ghiùlan-san  d'an 
taobh  fèin^  càlg-dhìreach  an  rathad  tuaitheal ;  oir^ 
ars'  iadsan^  nam  bu  toigh  le  Emanuel  sinne^  leig- 
eadh  e  ris  dhuinn  e  an  dara  cuid  le  facal  no  le 
gniomh,  ach  cha'n  eil  e  deanamh  aon  chuid  dhiù 
sin,  uime  sin^  is  fuathach  le  Emanuel  sinn.  A  nise 
ma  tha  fuath  aig  Emanuel  dhuinne^  bithidh  Anam- 
an-duine  air  a  chuir  gu  bàs ;  air  dhòigh  's  gu'n  tig 
e  gu  bhì  na  dhùn-aolaich.  Bha  fios  aca  gu'n  do 
bhrist  iad  lagh  'Athar  agus  gu'n  robh  iad  maiUe  ris 
an  nàmhad  Diabolus  'na  aghaidh  fèin ;  agus  b'aithne 
dhoibh  gu'n  robh  fios  aige  a'  Phrionns'  Emanuel  air 
so  uile ;  oir  bha  iad  làn  dearbhta  dheth  gu'n  robh  e 
mar  Dhia,  fiosrach  air  na  h-uile  nithe  a  th'  air  an 
deanamh  anns  an  t-saoghal.  Thug  so  orra  smuain- 
eachadh  gu'n  robh  an  staid  ro  thruagh,  agus  gu'n 
deanadh  an  deagh  Phrionnsa  nochd-làrach  dhiù. 

Mar  sin  cho-dhùin  iad,  nach  robh  àm  sam  bith 
bu  fhreagarraiche  gu  sin  a  dheanamh  na  'n  t-àm  so. 
Ach  a  dh'aindeoin  air  so  uile,  thug  mi  'n  aire 
shònraichte  nach  b'urrainn  an  luchd-àiteachaidh 

'nuair  a  chunnaic  iad  e  a'  siubhal  air  feadh  a' 
bhaile,  gu'n  bhi  crùbadh,  a'  cromadh,  a'  sleuchdadh, 
agus  bha  iad  toileach  an  duslach  imlich  dheth  a 
chasan  :  mar  an  ceudna,  b'e  'n  uile  dhùrachd  agus 
an  iarrtas  gu'n  tigeadh  e  gu  bhi  'na  Phrionnsa^  'na 
Cheannard,  agus  'na  Fhear-dionaidh  dhoibh.  A 
thuilleadh  air  sin,  labhradh  iad  aon  r'a  chèile,  mu 
mhaise  a  phearsa,  agus  cia  mòr  a  thug  e  barrachd 
air  muinntir  ìnbheach  an  t-saoghail  ann  an  glòir 
agus  ann  an  trèubhantas.  Ach  d'an  taobh  fèin  na 
crèutairean  truagha  bha  an  smuaintean  caochlaidh- 
each  agus  a'  ruith  gus  na  h-uile  ea-dòchas.  Seadh;, 
a  thaobh  mar  bha  iad  air  an  luasgadh  air  an  ais 
agus  air  an  adhart,  thàinig  Anam-an-duine  gu  bhi 
mar  bhàll  air  a  bhualadh  a  nùU  agus  an  nàll,  agus 
mar  roileig  roimh  chuairt  ghaoith.^ 

'Nuair  a  thàinig  Emanuel  gu  geatachan  a'  chais- 
teil,  dh'àithn  e  do  Dhiabolus  e  theachd  a  làthair, 
agus  e  fèin  a  thoirt  thairis  d'a  làmhaibh-san.  Ach 
O,  cia  cho  leisg  'sa  bha  'n  Uile-bhèist  air  teachd  am 
follais !  cia  mar  stìog  e  !  cia  mar  chrup  e  !  gidheadh 
thàinig  e  'n  làthair  a  Phrionnsa.  Air  àithne 
Emanueil^  cheangail  iad  Diabolus  gu  daingean  ann 
an  gèimhlibh,  chum  a  ghleidheadh  cìnnteach  fa 
chomhair  a'  bhreitheanais  a  shònraich  e  air  a  shon. 
Ach  dh'  aslaich  Diabolus  às  a  leth  fèin  nach  cuir- 
eadh  Emanuel  e  a  chum  na  dòimhne,  ach  gu'n 
ceadaicheadh  e  dha  imeachd  a  mach  à  Anam-an- 
duine  ann  an  sìth.^ 

'Nuair  a  cheangail  Emanuel  e  ann  an  gèimhlibh 
thug  'se  e  gu  àite  na  fèiUe^  far  'n  do  rùisg  se  e  fa 
chorahair  Anam-an-duine,  de  'àrmachd  as  an  d'rinn 

1  'Nuair  a  ta  'm  peacach  air  a  dhùsgadh  gu  mothachadh  de  dh'- 
olc  a  pheacaidh  agus  de  dh'oirdheirceis  an  t-Slànaighear,  cha'n 
urrainn  e  gu'n  mòr-thlachd  a'  ^habhail  dheth  agus  a'  dhùrachd- 
ainn  gu'm  bì  e  'na  Thij^jhearn  os  a  cheann,  ged  is  gaun  is  urrainn 
e  dòchas  a  bhi  ai^e  ri  beannachadh  cho  mòr. 

2  Cha'n  urrainn  a  h-aon  ach  Criosd  Sàtan  a'  chuir  a  mach  as  a 
chridhe. 

e  uaill  cho  mòr.  B'e  so  aon  do  ghniomharra  buaidh- 
ehaithream  Emanueil  thar  a  nàmhaid,  agus  rè  na 
h-ùine  sin,  bha  tròmbaidean  a  Phrionns'  òirdheirc 
a'  sèirm  gu  dian ;  mar  an  ceudna,  rinn  na  cean- 
nardan  iolach;  agus  she'irm  na  sàighdearan  le 
aoibhneas.  An  sin  ghairmeadh  air  Anam-an- 
duine  gus  am  faiceadh  e  toiseach  buaidh-chaith- 
ream  Emanueil  os  a  cheann-san  anns  an  robh 
urrad  do  dh'earbs'  aca,  agus  às  an  d'  rinn  iad 
uaiU  cho  mòr  anns  na  laithibh  'san  d'rinn  e  miodal 
riù. 

Air  dha  Diabolus  a'  rusgadh  am  fianais  Anam- 
an-duine,  agus  fa  chomhair  ceannardan  a'  Phrionnsa, 
anns  an  ath  àite  dh'àithn  e  gu  m  biodh  Diabolus  air 
a'  cheangal  le  slàbhraidhibh  ri  rothaibh  a'  charbaid. 
(Eph.  iv. )  An  sin  air  dha  an  Ceannard  Boanerges 
agus  an  Ceannard  Fèin-mhothachadh  fhàgail  mar 
fhreiceadan  air  geatachaibh  a'  chaisteil,  a  chum 
cuir  an  aghaidh  neach  sam  bith  dhiùsan  a  bha  'nan 
luchd-leanmhuinn  air  Diabolus  roimhe  so,  a  dh'- 
fhaodadh  ionnsaidh  a  thoirt  air  a  shealbhachadh, 
mhàrcaich  e  gu  buadhach  os  a  cheann  troi  bhaile 
Anam-an-duine  gu  h-iomlan,  a  mach  air  Geata-na- 
sùla^  agus  fa  chomhair,  a  dh'ionnsaidh  a  chòmhn- 
aird  far  an  robh  a  chàmpa. 

Ach  cha'n  urrainn  thu  a  smuaineachadh,  o  nach 
robh  thu  an  sin,  mar  bha  mise^  ciod  au  iolach  a 
bh'ann  an  càmpa  Emanueil  'nuair  a  chunnaic  iad 
an  t-ain-tighearn'  air  a  chùibhreachadh  le  làmhaibh 
am  Prionns'  òr-bhuadhach^  agus  air  a  cheangal  ri 
rothaibh  a  charbaid.  Thuirt  iad  gu'n  tug  e  bruid 
am  bràighdeanas,  agus  gu'n  chreach  e  uachdran- 
achdan  agus  cumhachdan. 

Mar  an  ceudna,  rinn  na  sàighdearan  a  thàinig 
de*n  saor-thoil,  a  nuas  a  dh'fhaicinn  a'  chathB;, 
iolach  le  guth  cho  labhar,  agus  shèirm  iad  cho  bìnn- 
cheòlach,  's  gu'n  tug  iad  orrasan  a  bha  chòmh- 
nuidh  anns  na  flaitheas  is  àirde  amharc  a  nuas  a 


AN  COGADH  NAOMII,  125 

dh'fhaicinn  aobhar  na  gìòire  sin.  Luc.  xv„ 
7—10.1 

A  bhàrr  air  sin,  bha  mòr  iongantas  orrasan  do 
mhuinntir  a'  bhaile  a  chunnaic  an  sealladh  so.  Tha 
e  fior,  cha  b'urrainn  iad  innse  ciod  a'  chrìoch  gus 
an  tigeadh  nithe  d'an  taobh  fèin^  rinneadh  na 
h-uile  nithe  na  leithid  a  dhòigh  ùrramaich ;  agus 
cha'n  urrainn  domhsa  innse  cionnas^  ach  bha 
cùisean  coltach  ri  bhi  f àbharach  a  thaobh  a'  bhaile : 
oir  'nuair  a  chunnaic  iad  rìan  Emanueil,  bha  'n 
sùilean,  an  cìnn,  an  cridheachan,  agus  an  inntinn- 
ean_>  agus  na  h-uile  buaidh  eìle  dhiù  air  an  lionadh 
leis. 

'Nuair  a  chriochnaich  am  Prionnsa  flath-mhais- 
each  an  earrann  so  de  'bhùaidh-chaithream  thar 
a  nàmhaid  Diabolus,  dh'fhuadaich  e  air  falbh  e 
le  tarchuis  agus  nàire,  a'  toirt  aithne  dha  gu'n 
Anam-an-duine  a  shealbhachadh  ni  bu  mhò.  An 
sin  theich  an  uile-bhèist  so  air  falbh  o  Emanuel, 
chaidh  e  mach  a  fir-mheadhon  a  chàmp'^  a  chòmh- 
naidh  ann  an  ionadaibh  tiorama  na  tìre  neo- 
thorraich:  ag  iarraidh  fois  ach  cha'n  fhaigh  e. 
Mata  xii.  43. 


1  Aoibhneas  na'n  ainglean. 


NA  PRIOSANAICH  a'  SIUBHAL  DO'N  CHAMPA. 

CAIBIDIL  VI. 

Bha  mòr  bhrùaìdlean  air  muinntir  a'  bhaile  a  thaobh  rian  nan 
ceannardan — Dh'òrduich  am  Prionnsa  Morair-na-tuigse,  Fear-na- 
coguis,  agus  Morair-na-toile  a  chuir  am  priosan— Air  do  dh'Anam- 
an-duine  a  bhi  ann  an  teanndachd  mhòr,  chuir  iad  achanaich 
chum  a'  Phrionnsa  le  fear  da'm  b'àinm  Maiream-beò — Cha 
d'fhuair  iad  freagradh — Chuir  iad  an  ath  achanaich  le  fear  d'am 
b'ainm  Beò-iarrtas — Gheall  am  Prionnsa  gu'n  smuainicheadh  e 
air  an  iarrtas— Chuir  iad  àchanaich  eile  d'a  ionnsaidh,  agus  chomh- 
arraicheadh  seann  Deagh-ghniomh  gu  dol  leatha,  ,ach  chuir 
Fear-na-coguis  naaghaidh — Chaidh  Beò-iarrtas  leathaagus  chaidh 
Deur-shùileachmaille  ris — Chuir  am  Prionnsaair  son  namprios- 
anach  chum  a  chaimp — Bha  eagal  air  a'  bhaile — An  dòigh  air  an 
deachaidh  na  priosanaich  sios— 'Nuair  a  bha  iad  an  lathair  a' 
Phrionnsa  dhìt  siad  iad  fèin  agus  fhuair  iad  mathanas,  thugadh 
an  luideagan  dhiù,  agus  thugadh  tiodhlaicean  saoibhir  dhoibh — 
Chuireadh  Ceannard  Creideamh  a  ghabhail  sèilbh  air  a  chaisteal 
agus  dh'òrduicheadh  do'n  Cheannard  Gearr-sios  agus  do'n  Chean- 
nard  Breitheanas  am  baile  fhagail — An  t-aoibhneas  a  bha  air 
Anam-an-duine  'nuair  a  fhuair  iad  am  mathanas — Ghuidh  iadair 
a  Phrionnsafantuinn  maille  riu  gu  siorruidh — Dh'aontaich  e  agus 
gheall  e  theachd  an  ath  latha — Thog  e  a'  chairtealan  anns  a'  chais- 
teal — Bha  muinntir  Anam-an-duine  làn  aoibhneis  agus  iarrtanach 
a  cheannardan  a  bhi  air  chairtealan  nam  measg. 

Bha  'n  Ceannard  Boanerges  agus  an  Ceannard 
Fèin-mhothachadh  'nan  daoine  bha  làn  de  mhòr- 
achd  agus  de  chùmhachd;  bha  'n  aghaidhean 
mar  aghaidhean  leòghan,  agus  am  briathran  mar 

bheuchdaicii  na  fàh^ge;  agus  bha  iad  fathast  air 
chairtealan  ann  an  tigh  Fhir-na-coguis.  Uime 
sin,  'nuair  a  choisinn  am  Prionns'  Ard  agus  Cumh- 
achdach  na  h-urrad  so  de  bhuaidh  thar  Diaboluis, 
bha  tuilleadh  ùine  aig  muinntir  a'  bhaile  gu  bhi 
gabhail  beachd  air  gniomharraibh  nan  ceannardan 
òr-bhuadhach  so.  Ach  rinn  na  ceannardan  na 
h-uile  ni  air  dhòigh  cho  grathail  agus  cho  uabhas- 
ach,  agus  faodaidh  tu  bhi  cìnnteach  gu'n  robh 
òrdugh  uaigneach  aca  dheanamh  mar  sin^  oir  le  sin 
chum  iad  am  baile  fo  ghnà  chràdh  cridhe^  air  chor 
's  (nam  barail  fein)  gu'n  robh  iad  an  teagamh  an 
èireadh  gu  math  do  dh'  Anam-an-duine  an  dèigh 
so,  ionnas  nach  b'aithne  dhiobh  rè  ùine  àraid,  ciod 
bu  chiall  do  dh'  fhois,  no  do  shocair,  no  do  shith, 
no  do  dhòchas. 

Cha  tàinig  am  Prionnsa  fein^  fathast  a  chòmh- 
naidh  do  bhaile  Anam-an-duinC;,  ach  bha  e  'na 
PhàiUiun  rìoghal  anns  a'  chàmpa^  agus  ann  am 
meadhon  àrmailt  'Athar.  Mar  sin  aig  àm  freagarr- 
ach^,  chuir  e  òrdugh  sònraichte  chum  a*  Cheannard 
BoanergeSj  bàirlinn  a  thoirt  do'n  iomlan  do  mhuinn- 
tir  Anam-an-duine  a  theachd  gu  cùirt  a'  chaisteil, 
agusfa'n  comhair,  gu'n  gabhadh  e  Morair-na-tuigse, 
Fear-na-coguisj  agus  an  gineal  comharraichte  sin, 
Morair-na-toile,  agus  gu'n  cuireadh  e  'nan  triùir 
ann  am  priosan  iad,  mar  an  ceudna,  freiceadan  a 
chuir  'gan  gleidheadh^  gus  am  faiceadh  esan  iom- 
chuidh  innseadh  ciod  a  dheanta  riù.  Mhèudaich  so 
gu  mòr  iomagain  a'  bhaile ;  oir  shaoil  iad  a  nise^ 
gu'n  robh  am  fiamh  a  bh'orra  roimhe  mu  thimchioll 
sgrios  Anam-an-duine  air  a  dhàingneachadh.  Oir 
b'e  'n  t-aon  ni  bu  mhò  bha  cur  do  thrioblaid  orra  a 
nise^,  ciod  am  bàs  a  gheibheadh  iad,  agus  an  ùine 
bhiodh  iad  a' ,  bàsachadh ;  seadh_,  bha  iad  fo  eagal 
gu'n  òrduicheadh  Emanuel  an  t-iomlan  dhiù  chum 
na  dòimhne^  an  t-ionad  roimh  an  robh  eagal  air 

'  Prionnea  Diabolus  fèin;  oir  bha  fios  aca  gu'n  do 

thòill  iad  e.  Mar  an  ceudna,  chràidh  e  gu  goirt  iad 
gu'm  fe'umadh  iad  bàsachadh  leis  a  chlaidheimh  fo 
nàire  f  hoUaisich^  le  làimh  Prionnsa  cho  math  agus 
cho  naomh'.  A  thuiUeadh  air  sin,  bha  iad  fo  mhòr 
thrioblaid  mu  thimchioll  'nan  daoine  chuireadh  ann 
am  prìosan,  oir  b'iad  sin  an  cinn-iùil  agus  an  cùl- 
taice,  agus  do  bhrìgh  's  gu'n  do  chreid  iad  'nam  b'e 
^s  gu'n  rachadh  na  daoine  so  a  ghearradh  às,  nach 
biodh  'nam  bàs-san  ach  tùs  lèir-sgrios  do  bhaile 
Anam-an-duine.  Uime  sin,  chuir  iad  fein  agus  na 
daoine  bha  'sa  phrìosan,  achanaich  a  chum  a 
Phrionns*  Emanueil  le  fear  d'am  b'àinm  Maiream- 
beo.  Mar  sin  thàinig  e  gu  cairtealan  a  Phrionnsa, 
agus  chuir  e  an  cèill  an  achanaich ;  b'iad  na  briath- 
ran  so  a  leanas  brìgh  na  h-achanaich : 

^^  Ard-uachdarain  mhòr  agus  mhiorbhuiUich, 
thusa  bhuadhaich  air  Diabolus,  agus  a  cheannsaich 
Anam-an-duine.  Tha  sinne,  luchd-àiteachaidh  neo- 
shona  a'  bhaile  ro  thrùaigh  sin,  a'  guidhe  gu  h-iriosal 
gu'm  faigh  sinn  deagh-ghean  ann  do  shealladh-sa, 
agus  nach  cùimhnicheadh  tu  ar  'n  eas-aontas  'san 
àm  a  chaidh  seachad,  na  peacadh  cìnn-fheadhna  ar 
baile-ne,  a  rinn  sinn  'na  t'-aghaidh,  ach  caomhainn 
sinn  a  rèir  lionmhorachd  do  thròcair,  agus  na  faigh- 
eamaid  bàs^  ach  maireamaid  beò  ann  a'  t'f  hianais : 
mar  sin  bithidh  sinn  deònach  a  bhi  'nar  seirbhisich 
dhutsa,  agus  ma's  iomchuidh  leats'  e^  ar  lòn  a 
thional  fo  do  bhòrdsa. — Amen," 

Mar  sin  chaidh  Maiream-beò  leis  an  achanaich 
chum  d!  Phrionnsa^  agus  ghabh  am  Prionns'  i,  ach 
cha  tug  e  fios  freagradh  'sam  bith  dha.  Chuir  so 
an  tuille  trioblaid  air  baile  Anam-an-duine,  gidh- 
eadh  'nuair  a  smùainich  iad  gu'm  fèumadh  iad  aon 
chuid  achanaich  a  chuir  da  ionnsaidh  no  bàsachadh^ 
oir  a  nise  cha  b'urrainn  iad  ni  sam  bith  eile  a 
dheanamhj  uime  sin^  chuir  iad  an  comhairle^  ri 
cheile  a  rithist,  agus  chuir  iad  an  ath-achanaich 
uapa,  a  bha  glè  choltach  ris  a'  cheud  achanaich. 

B'e  n  ath  cheist,  cò  leis  a  Qhuireadh  iad  an 
achanaich  so ;  oir  cha  chuireadh  iad  i  le  Maiream- 
beò^  (oir  smuainich  iad  gu'n  do  ghabh  am  Prionns' 
òilbheum  air  son  an  dòigh  air  'n  do  ghiùlan  se  e 
fein  'na  làthair)  mar  sin  thug  iad  an  oidheirp  an 
Ceannard  Fèin-mhothachadh  a  chuir  leatha,  ach 
thuirt  esan  nach  rachadh^  's  nach  bu  dàna  leis 
aon  chuid  dol  le  achanaich  gu  Emanuel  às  leth 
luchd-ceannairc ;  no  bhi  'na  fhear  tagraidh  air  son 
reubalaich.  Gidheadh,  ars'  esan,  tha  ar  Prionnsa- 
ne  math^  agus  faodaidh  sibh  a  ghabhail  oirbh  fein 
a  cur  le  h-aon  de  mhuinntir  'ur  baile,  ma's  e  "s 
gu'n  tèid  e  le  còrd  mu  'cheann,  agus  tagairt  air  son 
tròcair  a  mhain. 

Troimh  eagal  rinn  iad  maille  'sa  chùis  so  cho 
fad  'sa  b'  urrainn  iad,  agus  ni  b'  fhaide  na  bha  e 
iomchuidh^  ach  air  dhoibh  eagal  'a  ghabhail  mu 
dheireadh  às  a  chunnart  anns  an  robh  iad,  smuain- 
ich  iad^  le  mòr  fhìamh  agus  dì-misneach,  an 
achanaich  a  chuir  le  fear  d'am  b'àinm  Beò- 
iarrtas ;  a  nise  bha  'm  fear  so  a  chòmhnaidh  ann 
am  bothan  glè  shuarach  ann  an  Anam-an-duine, 
agus  thàinig  e  air  iarrtas  a  choimhearsnaichean. 
Mar  sin  dh'innis  iad  dha  ciod  a  rinn  iad,  agus 
ghuidh  iad  air-san  dol  le'n  achanaich  chum  a' 
Phrionnsa.  An  sin  thuirt  Beò-iarrtas,  '^  C'arson  nach 
deanainn-sa  mo  dhìchioll  chum  baile  cho  uarram- 
ach  ri  Anam-an-duine  a  thearnadh  bho'n  sgrios  a 
thòill  e?"  Uime  sin^  thug  iad  an  achanaich  dha^  agus 
dh  mnis  iad  dha  cia  mar  dh'fheumadh  e  labhairt 
ris  a'  Phrionnsa^  agus  ghuidh  iad  le'n  uile  dhùrachd 
gu'n  soirbhicheadh  leis.  Mar  sin  ràinig  e  pàilHun 
a'  Phrionnsa,  agus  dh'iarr  e  labhairt  r'a  Mhòrachd  ; 
dh  mnseadh  an  teachdaireachd  sin  do  dh'Emanuel, 
agus  thàinig  am  Prionnsa  mach  a  dh'ionnsaidh  an 
duine.  'Nuair  a  chunnaic  Beò-iarrtas  am  Prionnsa, 
thuit  e  air  aghaidh  chum  an  làir^  agus  dh'èigh  e 
mach^  ^^  O  gu  maireadh  Anam-an-duine  beò  a' 

I 

t'fhianais !"  agus  thaisbean  e  an  achanaich  *na 
làthair.  'Nuair  a  leubh  am  Prionns'  an  achanaich, 
thionndaidh  e  air  falbh  rè  tàmuiU,  agus  ghuil  e,  ach 
air  dha  cumail  air  fèin^  phìll  e  rithist  ris  an  duine 
(a  bha  rè  na  h-ùine  so  uile  na  laidhe  aige  a  chasaibh 
a*  glaodhaich  mar  air  tùs)  agus  thuirfc  e  ris,  '*  Imich 
romhad  gu  t'àite  fèin^  agus  smuainichidh  mis'  air 
t-iarrtaisibh.*'^ 

A  nis  faodaidh  tu  a  smuaineachadh,  eadar  ciont 
agus  eagal,  nach  b'urrainn  iadsan  a  chuir  an  teachd- 
aire  uapa,  gu'n  bhi  sealltainn  le  h-iomadh  cìocras, 
agus  mòr  uabhas  cridhe,  gus  an  cluinneadh  iad  ciod 
a  thachradh  do'n  achanaich :  mu  dheireadh  chun- 
naic  iad  an  teachdaire  a'  teachd  air  ais ;  agus  an 
uair  a  thàinig  e  dh'fharraid  iad  dheth  cionnas  a 
shòirbhich  leis  ?  Ciod  a  thuirt  Emanuel  ?  Agus 
ciod  a  thachair  do'n  achanaich  ?  Ach  thuirt  e  riù 
nach  innseadh  e  ni  sam  bith  gus  an  ruigeadh  e  am 
prìosan  far  an  robh  Morair-a-bhaile,  Morair-na- 
toile,  agus  an  Seanachaidh.  Mar  sin  chaidh  e  air 
aghaidh  gu  tigh  a'  phrìosain,  far  an  robh  iadsan 
ceangailte^  agus  lean  sluagh  mòr  e  a  chluinntinn 
ciod  an  naigheachd  a  bh'aige.  'Nuair  a  thàinig  e 
gu  geata  'phrìosain,  bha  cruth  Mhorah^-a'-bhaile  a' 
sealltainn  aognaidh  glaisneulach^  mar  an  ceudna^, 
chriothnaich  an  Seanachaidh;  ach  thuirt  iad, 
^^  Cluinneamaid  a  dheagh  dhuin'  uasail,  ciod  a  thuirt 
am  Prionnsa  cumhachdach  riut  ?"  An  sin  fhreagar 
Beò-iarrtas,  '^  'Nuair  a  thàinig  mise  gu  pàiliiun  an 
Tighearna,  ghairm  mi,  agus  thàinig  e  mach ;  an  sin 
tliuit  mi  sìos  aig  a  cliosaibh,  agus  thug  mi  dha  m' 
achanaich  (a  thaobh  mòralachd  a'  phearsa,  agus 
glòir  a  ghnùise  cha  b'urrainn  mi  seasamh  air  mo 

1  Mu'u  ruig  am  peacach  aithreachail  air  beachdaibh  soiUeir  mu'n 
t-soisgeil,  mothaichidh  se-e  fèin  air  a  dhìteadh :  tlia  'n  tuigse,  a 
<;hoguÌ3,  agus  an  toil  ann  an  daorsa,  agus  tha  an  t'anani  fo  mhòr 
eagal  agus  dùrachdach  'na  urnaighibh  air  son  tròcair,  ach  cha'n 
eil  freagradh  air  a  thoirt  gu's  am  beil  na  h-iarrtasan  air  an  dùsgadh 
agustior  chìocras  air  son  Chriosd  air  a'  bheothachadh. 

cliasaibh.)  'Nuair  a  ghabh  esan  an  achanaich^ 
ghlaodh  mise  **  O  gu  maireadh  Anam-an-duine  beò 
a*  t'fhianais !"  Mar  sin  'nuair  a  sheall  e  lè  tamuiU 
rithe,  thionndaidh  e  mu'n  cuairt  agus  thuirt  e 
riums'  a  sheirbhiseach,  **  Imich  romhad  gu  fàite 
fèin  a  rithist,  agus  smuainichidh  mis'  air  t-iarrtas- 
aibh."  Os-bàrr  thuirt  e^  "  Tha'm  Prionnsa  chum 
an  do  chuir  sìbh  mise,  'na  neach  cho  maiseach  agus 
cho  glòrmhor,  's  nach  urrainn  a  h-aon  a  chì  e  gun 
ghràdh  a  thoirt  dha  agus  gun  eagal  a  bhi  orra 
roimhe:  gu  h-àraid,  *s  ann  mar  sin  a  thachair 
dhomhsa  de'm  thaobh  fèin,  ach  cha*n  aithne 
dhomh  ciod  a'  chrìoch  gus  an  tig  na  nithe  so.*' 
'Nuair  a  chuala  iad  am  freagradh  so  bha  iad  uiie 
ann  an  teagamh^  's  cha  b'aithne  dhoibh  ciod  an 
cìall  a  bheireadh  iad  às  an  nì  a  thuirt  am  Prionnsa. 
Air  do'n  phrìosan  a  bhi  air  a  rèiteachadh  do'n 
dòmhladas,  thoisich  na  prìosanaich  na  measg  fèin 
ri  briathraibh  Emanueil  a  mhìneachadh.  Thuirt 
Morair-a'-bhaile  nach  robh  an  f  hreagairt  coltach  ri 
bhi  reasgach ;  ach  thuirt  Morair-na-toile  gu  n  robh 
i  a'  bagairt  uilc ;  agus  cho'dhùin  an  Seanachaidh, 
gu'm  bu  teachdaire  bàis  i.  A  nis'  iadsan  a  dh'fhàg- 
adhj  agus  a  sheas  air  an  cùlthaobh^  agus  nach  b'urr-- 
ainn  an  ni  bha  na  prìosanaich  a'  ràdh  a  chlùinntinn 
ceart,  rinn  cuid  dhiù  grèim  air  aon  earrainn  de'n 
chàinnt,  agus  cuid  eile  air  beagan  f  hacal  de  dh'earr- 
ainn  eile  dh'ì;  rug  pàirt  dhiù  air  an  nì  a  thuirt 
an  teachdaire^  agus  pàirt  eile  air  barail  nam  prìos- 
anach  air  cainnt  an  teachdaire^  air  dhòigh  's  nach 
robh  a  h-aon  sl  tuigsinn  nan  cùisean  gu  ceart; 
agus  cha'n  urrainn  thu  a'  ghabhail  a  steach  ciod  an 
ùtarais  a  rinn  an  sluagh  so,  agus  ciod  an  eas-aonachd 
a  bha  nis'  ann  an  Anam-an-duine.^  Oir  iadsan  a 
chuala  cearban  de  na  bh'  air  a  labhairt,  ruith  iad 
air  bàll  air  feadh  a'  bhaile^  fear  a'  glaodhaich  a 

1  Tha  beachdan  an-earbsach  a'  cur  troì  cbèile  ann  an  Anaui- 

an'duine. 

mach  aon  ni,  agus  fear  eile  ni  a  bha  càlg-dhìreach 
an  aghaidh  sin;  agus  na  h-uile  fear  dhiù  dearhhta 
gur  e  fèin  a  bha  ceart,  oir  thuirt  iad  gu'n  cuala  iad 
le'n  clùasaibh  ciod  a  chaidh  a'  ràdh^  uime  sin»  nach 
b'urrainn  iad  a  bhi  air  am  mealladh.  Theireadh 
fear,  **  'S  cinnteach  gu'm  bi  sinn  uile  air  ar  màrbh- 
adh ;"  theireadh  fear  eile,  **  Cha  n  eil  teagamh 
nach  bi  sinn  uile  air  ar  teàrnadh ;  agus  theireadh 
an  treas  fear,  nach  gabhadh  am  Prionnsa  gnoth- 
aich  ri  Anam-an-duine ;  agus  theireadh  an  ceath- 
ramh  fear,  gu'm  biodh  na  priosanaich  air  an  cuir  gu 
bàs  air  bàll;  agus  mar  a  thuirt  mi  cheana^  bha 
na  h-uile  fear  a  dearbhadh,  gur  e-fèin  a  bha  ceart, 
agus  gu'n  robh  càch  uile  am  mearachd.  Uime 
sin,  bha  trioblaid  air  muin  trioblaid  aig  Anam-an- 
duine ;  oir  'nan  tàrladh  do  neach  a  bhi  dol  seachad, 
agus  gu'n  cluinneadh  e  'choimhearsnach  ag  inns- 
eadh  a  sgèul,  dh*innseadh  esan  sgèul  a  bhiodh  càlg- 
diiìreach  an  aghaidh  sin,  agus  bhòidicheadh  nah-uile 
fear  gur  ann  aige  fein  a  bha'n  fhìrinn.  Ni  h-eadh, 
thubhairt  cuid  dhiù,  gu'n  robh  am  Prionns'  a  rùn- 
achadh  an  cuir  gu  bàs  leis  a  chlaidheimh.  A  nise 
thòisich  am  feasgair  air  cìaradh,  uime  sin  bha  'm 
baile  truagh  Anam-an-duin'  ann  an  ioma-cheist 
ghòirt  rè  na  h-òidhche  sin  uile,  gus  an  athmhadainn.^ 
Ach  cho  fad  'sa  b'urrainn  mis'  a  thuigsinn  'se  na 
facail  a  thuirt  an  Seanachaidh,  a  thog  an  iorghuiU 
so  uile,  'nuair  a  dh'innis  e  dhoibh  a  reir  a  bharail- 
san  gum  bu  teachdaireachd  bàis  fios  freagradh  a 
Phrionnsa.^  B'e  so  a  chuir  eagal  air  Anam-an- 
duine ;  oir  anns  na  h-amaibh  a  chaidh  seachad  bha 
meas  fàidh  aig  a'  bhaile  sin  air  an  t-Seanachaidh, 
V  agus  gu'n  robh  a  bhreitheanas  co'ionann  ris  an 
taisbeanadh  a  b'f  hearr ;  agus  mar  so  bha  Anam-an- 
duine  'na  uabhas  dha  fèin. 


1  Fhuair  Anam-an-duine.  mach  olc  peacaidh. 

2  Ciod  nach  dean  cionta. 

Thòisich  iad  a  nise  ri  toradh  an  ràg-mhuinneal- 
achd  fèin  agus  an  strigh  mhi-laghail  an  aghaidh  am 
Prionns'  a  mhothachadh^  oir  bha  iad  fèin  agus 
cinn-fheadhna  baile  Anam-an-duine,  air  an  claoidh 
le  eagal  agus  le  cionta. 

'Nuair   a  thàinig  na  prìosanaich  beagan  d*an 
ionnsaidh  fèin,  rùnaich  iad  achanaich  eile  a  chur  a 
dh'ionnsaidh  a'  Phrionnsa  air  son  am  beatha ;  mar 
sin  chuir  iad  an  treas  achanaich^  agus  is  iad  na  . 
briathran  so  a  leanas  a  brìgh : 

^^  A  Phrionns'  Emanueii  Chumhachdaichj  a 
Thighearna  nan  uile  shaoghal,  agus  a  Mhaighstir 
na  Tròcair,  tha  sinne^  do  bhaile  truagh,  bochd, 
dìblidh,  a  ta  dol  bàs^  ag  aideachadh  do'  d'  Mhòrachd 
urramach  agus  ghlòrmhor-sa,  gu'n  do  pheacaich 
sinn  an  aghaidh  t'Atliar  agus  a'  t'  aghaidh  Fèin, 
agus  nach  airidh  sinn  tuilleadh  gu'n  goirte  do 
bhaile-sa  dhìnn,  oir  'se  a  thoill  sinne  a  bhì  air  ar 
tilgeadh  do'n  t-sloc.  Ma  mharbhas  tu  sinn,  thoiU 
sinn  e.  Ma  dhìteas  tu  sinn  a  chum  na  dòimhne, 
cha'n  urrainn  duinn  ach  a'  ràdh  gu  bheil  thusa 
fireanta.  Cha'n  urrainn  duinn  gearan  ciod  air  bitli 
bìnn  a  bheir  thu  oirnn.  Ach  oh !  rìoghaicheadh 
tròcair,  agus  ruigeadh  i  oirnne !  O  deanadh  tròcair 
greim  oirnne,  agus  ar  saoradh  bho  ar  n-uile  easaon- 
tas,  agus  seinnidh  sinn  mu  d'  thròcair,  agus  mu  d' 
bhreitheanas.     Amen/* 

'Nuair  a  chuireadh  i  so  r*a  chèile,  rùnaich  iad  a' 
cuir  a  dlVionnsaidh  a'  Phrionnsa  mar  a  cheud  ach- 
anaich,  ach  b'e  cheist  cò  rachadh  leatha.  Tliuirt 
euid,  rachadh  esan  a  chaidh  leis  a'  clieud  te,  ach 
chuir  feòghainn  eile  'na  aghaidh,  a  chionn  nach  do 
shoirbhich  leis  ni  b'fhearr  roimhe.  A  nise  bha 
seann  duine  anns  a'  bhaile,  d'am  b'ainm  Deagh- 
ghnìomh;  duine  aig  nach  robh  ach  an  t*àinm  a 
mhàin,  oir  cha  robh  ni  sam  bith  de'n  ghnè  sin  ann ; 
bha  cuid  a'  togairt  esan  a  chuir  leatha,  ach  chuir  an 
Seanachaidh  'nan  aghaidh :  *'  Oir"  ars'  esan,  **  tha 

sinn  an  dràsd  an  eisimeil  tròcair,  agus  aig  aslachadh 
air  a'  son,  uime  sin,  bithidh  e  càlg-dhìreach  an 
aghaidh  na  h-achanaich  a  cuir  le  Deagh-ghniomh ; 
'nuair  a  ta  'n  achanaich  fèin  a'  glaodhaich  air  son 
tròcair.  A  thuilleadh  air  sin,  nam  b'e  *s  gu'm 
fàighnicheadh  am  Prionnsa  ris,  an  uair  a  gheibh- 
eadh  e  'n  achanaich,  Ciod  is  àinm  dhuit?  agus  gu'n 
abradh  esan,  'se  is  àinm  dhomh  Seann  Deagh- 
ghniomh :  Ciod  i  ar  barail^  nach  e  so  a  theireadh 
Emanuel  ?  Seadh_,  am  bheil  Seann  Deagh-ghniomh 
fathast  beò  ann  an  Anam-an-duine !  ma  tha  saor- 
adh  Seann  Deagh-ghniomh  sibh  o  bhur  teanndachd- 
aibh.  Agus  ma's  e  's  gu'n  abair  esan  sin,  tha 
mise  cìnnteach  gu  bheil  sinne  càillte,  cha'n  urrainn 
mìle  Seann  Deagh-ghniomharra  Anam-an-duine  a 
thearnadh" 

An  deigh  do'n  t-Seanachaidh  na  h-aobharan  a 
bh'aige  ìnnse,  air  son  Seann  Deagh-ghniomh  a 
bhacadh  o  dhol  leis  an  achanaich  gu  Emanuel, 
chuir  a  chuid  eile  do  na  prìosanaich  agus  do  chinn- 
feadhna  Anam-an-duine  'na  aghaidh  mar  an 
ceudna^  mar  sin  chaidh  Seann  Deagh-ghniomh  a 
chuir  air  cùl,  agus  chòrd  iad  teachdaire  a  dheanamh 
rithist  do  Bheò-iarrtas ;  mar  sin  chuir  iad  fios  air, 
agus  dh'aontaich  esan  air  ball.  A  nise  dh'iarr  iad 
air  an  ro  aire  ghabhail  nach  tugadh  e  òilbheum 
sam  bith  aon  chuid  le  'chàinnt  no  le  'ghiùlan  do'n 
Phrionnsa,  air  eagal  leis  a  sin  a  dheanamh  gu'n 
tugadh  e  lèir-sgrios  air  Anam-an-duine. 

'Nuair  a  chunnaic  Beò-iarrtas  gu^n  feumadh  e 
dol  air  an  teachdaireachd  so  rithist,  ghuidh  e  gu'n 
rachadh  Deur-shùileach  maille  ris.  A  nise  bha 
Dèur-shùileach  so  na  dhlù  choimhearsnach  do 
Bheò-iarrtas,  duine  bòchd,  duine  do  spiorad  briste^ 
gidheadh  b'f hear  e  a  bha  ro  fhreagarrach  an  cois 
achanaich.  Mar  sin  dheònaich  iad  gu'n  rachadh  e 
maiUe  ris.  Uime  sin,  chaidh  iad  air  ceann  an 
gnothaìch  :    chuir  Beò-iarrtas  còrd  m  a  cheann, 

agus  dh'imich  Dèur-shuileach  a'  fàsgadh  nan  dòrn. 
Mar  so  chàidh  iad  gu  pàilliun  a'  Phrionnsa. 

Aig  an  àm  so  cha  robh  iad  cùidhteas  eagal  le'n 

sìor  theachd  gu'mbiodh  iad  'nan  sgriosdo'nPhrionn- 

sa,  uime  sin,  'nuair  a  thàinig  iad  gu  dorus  a  phàill- 

iun,  ghabh  iad  air  tùs  an  leisgeul  fèin_,  a  chionn  a 

bhi  teachd  cho  tric  a  chuir  dragh  air  Emanuel; 

agus  thuirt  iad,  nach  e  tlachd  sam  bith  a  bh'aca 

ann  a  bhi  g  an  cluinntinn  fèin  a  bruidheann,  a  thug 

an  sud  an  diugh  iad,  ach  gu'n  chuir  an  èigin  thuige 

iad  gu  teachd  a  chum  a  Mhòrachd^  oir  thuìrt  iad, 

nach  robh  fois  aca  latha  no  dh'oidhche,  air  son  an 

easaontais  an  aghaidh  Shaddai^  agus  an  aghaidh 

Emanueil  a  mhic.     Mar  an  ceudna,  bha  iad  de*n 

bheachd  gu'n  chuir  ni-èigin  de  ghiulan  Bheò-iarrtas 

mìothlachd  air  a  Mhòrachd,  air  an  turas  mu  dheir- 

eadh,  agus  gu  m  b'e  sin  a  b'aobhar  gu'n  do  phìU  e 

falamh,  agus  as  eugais  an  deagh-ghean  bu  lugha 

fhaotainn   bho    Phrionnsa   cho    tròcaireach.     Air 

dhoibh  an  leisgeul  a  ghabhail,  thiJg  Beò-iarrtas  e 

fèin  sios  air  an  làr,  aig  casaibh  a'  Phrionnsa  chùmh- 

achdaich,  mar  a  rinn  e  an  ceud  uair_,   ag  ràdh, 

'^  O !   gu'm    maireadh   Anam-an-duine  beò  a'  t*- 

fhianais !''  agus  leis  a  sin  a',  ràdh  thug  e  seachad 

'achanaich.    'Nuair  a  leubh  am  Prionns'  an  achan- 

aich,  thionndaidh  e  a  leth-taobh  rè  tamuill,  mar  a 

rinn  e  roimhe,   agus  air  dha  teachd  a  rithist  a 

dh'ionnsaidh  an  àite  far  an  robh  an  teachdaire  'na 

laidhe  air  an  làr,  dh'fharraid  è  dheth,  ciod  a  b'àinm 

dha,  agus  ciod  a  meas  a  bh  air  ann  an  Anam-an- 

duine^  anns  gur  esan,  os  ceann  chàich  uile,  a  rach- 

adh  a'   chur  dha  ionnsaidh-san   air  a  leithid  a 

ghnothach.  An  sin  thuirt  an  duine  ris  a'  Phrionnsa^ 

*'0  na  biodh  corruich  air  mo  Thighearna;  agus 

c'arson  a  dh'f hiosraicheadh  tu  air  son  àinm  a  leithid 

a  chù  marbh  'sa  ta  mis'  ann  ?  Rach  seachad,  guidh- 

eam  ort,  agus  na  gabh  aire  sam  bith  dhiomsa,  do 

bhrìgh  gu  bheil  èu-coltas  ìnbhe  cho  mòr  eadar  mis' 

agus  tusa,  mar  is  math  a  ta  fhìos  agad.  Ach  ciod 
an  t-aobhar  a  bh'aig  muinntir  a'  bhaile  air  son  mis* 
a  chuir  air  an  teachdaireachd  so  gu  mo  Thighearna^ 
'sann  doibh  fèin  is  fearr  is  aithne  e^  ach  cha  b'urr- 
ainn  e  bhi  gur  ann  a  chionn  gu'n  do  shaoil  iad  gu'n 
robh  deagh-ghean  agams*  ann  an  sùilibh  mo  Thigh- 
eama.  Air  mo  shonsa  tha  gràin  agam  dhiom  fèin, 
cò  ma  ta  aig  am  biodh  meas  orm  ?  Gidheadh, 
b'àiU  leam  mairsinn  beò,  agus  gu  maireadh  mo 
cho-luchd  baile  beò  mar  an  ceudna ;  agus  a  chionn 
gu  bheil  araon  iad-fèin  agus  mise  ciontach  de 
dh  euceartan  mòra,  uime  sin_,  chuir  iad  mise^  agus 
tha  mi  air  teachd  'nan  ainms'  a'  ghuidhe  air  mo 
Thighearn  air  son  tròcair.  Uime  sin,  gu  ma  toil 
leatsa  tròcair  a  dheònachadh^  ach  na  feoraich  cò 
sinne  do  sheirbhisich." 

An  sin  thuirt  Prionns'  Emanuel,  ^^Agus  cò  e 
am  fear  sin  is  còmpanach  dhuit  anns  a'  ghnothach 
chudthromach  so_,  agus  ciod  is  àinm  dhà?  "  *'  Tha  ' 
arsa  Beò-iarrtas,  **coimhearsnach  bochd,  agus  aon 
de  mo  dhlù  chòmpanaich,  agus  le  cead  bhur  'n 
òirdhearcais  Rìoghail-sa'  'se  Dèur-shùileach  is 
ainm  dha^  fear  do  mhuinntir  Anam-an-duine.  Tha 
fios  agam  gu  bheil  mòran  de'n  ainm  sin  a  ta  faoin, 
ach  tha  mi'n  dùil  nach  bi  diùmadh  air  mo  Thigh- 
earn,  air  son  gu'n  tug  mise  mo  choimhearsnach 
bochd  maiUe  rium.'' 

An  sin  thuit  Dèur-shùileach  air  aghaidh  air  an 
an  làr,  agus  thuirt  e,  *^  O  mo  Thighearna,  cò 
mise  cha'n  aithne  dhomh  mi-fèin,  na  cò  dhiù  a  ta 
m'  àinm  fior  no  feallsa,  gu  h-àraid  'nuair  a  smuain- 
icheas  mi  ciod  a  thuirt  cuid  roimhe,  eadhon,  gu'n 
tugadh  an  t'ainm  so  dhomh  do  bhrìgh  gu'm  b'e 
Aithreachas  m'  athair.  Tha  droch  clòinn  aig 
deagh  dhaoine,  agus  is  minig  a  ghin  na  trèi-dhir- 
ich  cealgairean.  Mar  an  ceudna,  'se  so  an  t-àinm 
a  ghàirm  mo  mhàthair  dhiomh  o  bha  mi  'sa 
chreadhail^  ach  cò  dhiù  is  ann  air  son  àitidheachd 

m'  eanachainn,  no  taiseachd  mo  chridhe;  a  ghior  i  an 
t'àinm  so  dhiora,  cha'n  urrainn  mi  innse.  Tha  mi 
à  faicinn  salachair  'na  m'  dhèuraibh  fèin,  agus 
truaillidheachd  'nam  ùrnaighibh.  Ach  guidheam 
ort  (agus  e  gul  rè  na  h-ùine  so  uile)  nach  cùimh- 
nicheadh  tu  ar  lochdan  'n  ar  'n  aghaidh_,  agus  nach 
biodh  corraich  ort  air  son  neo-iomchuidheachd  do 
sheirbhisich^  ach  rach  gu  tròcaireach  thairis  air 
peacadh  Anam-an-duine^  agus  na  cuir  dàil  ni  s 
faide  ann  do  ghràs  a  ghlòrachadh. 

Air  àithne  Phrionnsa  dh'èirich  iad^  agus  sheas 
iad  le  chèile  air  chrith  na  làthair,  agus  labhair  e  riù 
mar  a  leanas : 

^^  Rinn  baile  Anam-an-duine  àr-a-mach  ro  dhoil- 
ghiosach  an  aghaidh  m'  Athar-sa^  'san  lath'  anns 
na  chuir  iad  cùl  ris  mar  an  Rìgh,  agus  a  ròghnaich 
iad  dhoibh-fèin,  breugadair,  mortair,  agus  tràill 
mheallaidh  mar  an  ceannard.  Oir  rinn  an  Dia- 
bolus  sOj  a  ghabh  air  a  bhi  'na  phrionns'  oirbhse, 
*sa  bha  uair-eigin  cho  measail  agaibh,  ceannairc 
an  aghaidh  m'  Athar  agus  am  aghaidh  fein,  eadhon 
ann  ar  lùchairt,  agus  ann  ar  cùirt  is  àirde,  a'  saoil- 
sinn  gu'm  faigheadh  e  'bhi  'na  Phrionns'  agus  na 
Rìgh.  Ach  air  dha  a  bhi  gu  tràthail  air  fhaotainn 
a  mach  agus  air  a  ghlacadh,  chaidh  a  cheangal  le 
slàbhraidhibh  air  son  àingidheachd^  agus  thilgeadh 
e  maille  riusan  bu  chòmpanaich  dha  do'n  t-slòc, 
thairg  se  e  fèin  dhuibh  mar  righ  agus  ghabh  sibhse 
ris. 

''^Tha,  agus  bha  so  re  ùine  fliada,  'na  thàire 
mhòr  do  m'  Athair-sa ;  uime  sin,  chuir  m'  Athair 
feachd  chùmhachdach  chum  ar  toirt  gu  ùmhlachd. 
Ach  tha  fìos  agaibh  fèin  cionnas  a  bhuin  sibh  ri 
na  daoinibh  sin,  ri'n  ceannardaibh,  agus  ri'n  comh- 
airlibh.  Rinn  sibh  ceannairc  'nan  aghaidh^  dhùin 
sibh  'ur  geatachan  orra^  thug  sibh  dùbhlan  dhoibh, 
agus  chog  sibh  le  Diabolus  nan  aghaidh.  Mar  sin 
chur  iad  gu  m'  Athair  air  son  tuiUe  neirt,  agus 

thainig  mise  le  mo  dliaoinibh  chum  ar  ceannsach- 
adh.  Ach  mar  hhuin  sibh  ris  na  seirbhisich,  is 
amhuil  a  bhuin  sibh  ri  ''n  Tighearna.  Sheas  sibh 
gu  nàimhdeil  'nam  aghaidhs',  dhùin  sibh  'ur  geat- 
achan  orm^  thionndaidh  sibh  cluas  bhodhar  rium, 
agus  chuir  sibh  &  m'  aghaidh  dio  f  had  'sa  b'urrainn 
duibh ;  ach  a  nise  thug  mise  huaidh  oirbh.  An 
do  ghlaodh  sibh  air  son  tròcair  f  had  'sa  bha  dùil 
agaibh  ri  buadhachadh  a'  m'  aghaidh  ?  Ach  a  nis' 
air  dhomh  am  baile  ghlacadh,  tha  sibhse  glaodh- 
aich ;  ach  c  arson  nach  do  ghlaodh  sibh  roimhe  so^ 
'nuair  a  bha  bratach  bhàn  mo  thròcair^  bratach 
dhearg  mo  cheartais^  agus  a'  bhratach  dhubh  a 
hhagair  casgradh,  a  bh'air  an  cur  suas  gu  bhur 
gairm  da  h-ionnsaidh  ?  A  nis'  air  dhomhsa  bhur 
ceannard  Diabolus  a  cheannsachadhj  tha  sibh  a' 
teachd  do  m'  ionnsaidh-s'  air  son  fàbhair ;  ach 
c'arson  nach  d'rinn  sibh  comhnadh  leamsa  n  agh- 
aidh  nan  cumhachdach  ?  Gidheadh  smuainichidh 
mis*  air  bhur  'n  achanaich,  agus  freagraidh  mi  i  air 
dòigh  a  bhios  a  chum  mo  ghlòir  fein.^ 

*'  Rachaibh  agus  iarraibh  air  a'  Cheannard  Boan- 
erges,  agus  air  a*  Cheannard  Fein-mhothachadh  na 
priosanaich  a  thoirt  a  màireach  do  m'  ionnsaidh 
do'n  chàmpa ;  agus  ahraibh  ris  a*  Cheannard  Breith- 
eanas  agus  ris  a  Cheannard  Gearr-sios  fantainn 
anns  a'  chaisteal^  agus  deagh  aire  thoirt  gu'n  cum 
iad  an  t-iomlan  sàmhach  ann  an  Anam-an-duine, 
gus  an  cluinn  iad  uamsa  rithist."  An  sin  thionnd- 
aidh  e  uapa,  agus  chaidh  e  air  ais  d'a  phàilliun 
rìoghail. 

1  "  Is  còir"  do  dhaoina  "  ùrnaigh  a  dheauamh  do  ghnà  agus 
gun  fhannachadh."  Tha'n  treas  achanaich  ni's  ro  iriosail  'na 
cheud  achanaich,  oir  mar  is  tric  a  ni  sinn  ùrnaigh  le  durachd,  's 
ann  is  ro  eòlaich  a  dh'f  hàsas  sinn  air  ar  fior  staid.  Ma's  ann  as 
leth  ar  deagh  ghniomharran  a  thagras  sinn,  bithidh  ar  'n  achan- 
aichean  gu  cinnteach  air  an  diultadh,  ach  buanaicheamaid  ann  a 
bhi  'g  aslachadh  tròcair ;  "  air  cridhe  briste  agua  brùite  cha  dean 
Diatiir."    Salmli.  17. 

Air  do  na  teaclidairean  am  fios  freagradli  so 
f  haotainn  bho'n  Phrionnsa,  phiU  iad  gu'n  còmpan- 
aich  a  rithist :  Ach  mu'n  deach  iad  fada^  thoisich 
iad  ri  smuaineachadh,  nach  robh  a  rùn  f  hathast  air 
a  Phrionnsa  tròcair  a  dheanamh  air  Anam-an- 
duine  ;  chuir  so  a  leithid  do  throimhe-cheile  inntinn 
orra^  mu  thimchioll  ciod  a  thachradh  do  dh*  Anam- 
an-duine^  's  gur  gann  a  b'urrainn  doibh  an  teachd- 
aireachd  innse,  'nuair  a  ràinig  iad  far  an  robh  no 
prìosanaich  ceangailte. 

Mu  dheireadh  thàinig  iad  gu  geatachaibh  a 
bhaile,  far  an  robh  muinntir  a'  bhaile  a'  feitheamh 
le  iomaguin  ri  'n  teachd  air  ais,  gus  an  cluinneadh 
ìad  ciod  am  freagradh  a  fhuaìr  an  achanaich. 
Ach  thuirt  iadsan  riù  gu'm  feumadh  iad  dol  chum 
a'  phriosain,  agus  an  teachdaireachd  innse  an  sin. 
Mar  sin  chaidh  iad  chum  a'  phrìosain  le  cuid- 
eachd  mhòr^  nan  deigh,  agus  'nuair  a  ràinig  iad 
geatachan  a'  phriosain,  dh'innis  iad  a'  cheud  chuid 
de  chàinnt  Emanueil,  cionnas  a  thilg  e  orra  am  mi- 
dhìlseachd  d'a  Athair  agus  d'a  fèin,  agus  gu'n  ròghn- 
aich  iad  Diabolus^  gu'n  ghabh  iad  ris,  gu  n  chog 
iad  air  a  shon,  gu'n  d'èisd  iad  ris,  agus  gu'n  robh 
iad  air  an  riaghladh  leis,  ach  gu'n  d'rinn  iad  tàir  air 
Emanuel  agus  air  a  dhaoine.  Chuir  so  faiteachas 
agus  gruaim  air  na  priosanaich^  ach  lean  na  teach- 
dairean  air  labhairt,  ag  ràdh ;  thuirt  am  Prionnsa 
ruinne,  fathast  gu'n  smuainicheadh  esan  air  ar  'n 
achanaich^  agus  gu'm  freagradh  e  i  ann  an  dòigh  a 
bhios  a  rèir  a  ghlòire  fe'in.  Agus  an  nuair  a  làbh- 
radh  na  briathran  so,  rinn  Dèur-shùileach  osna 
thròm.  Air  cluinntinn  so  dhoibh  bha  iad  uile  fo 
mhòr  thrioblaid,  agus  cha  robh  fhios  aca  ciod  a 
theireadh  iad  :  mar  an  ceudna  bha  iad  làn  eagail, 
agus  bha  snuagh  a'  bhàis  ri  fhaicinn  air  aghaidìiibh 
cuid  dhiù.  A  nise  bha  anns  a  chuideachd  teangaire 
ro-chomharraichte,   gidheadh  cha  robh  ann    ach 

1  Smuamtean  beadaidh. 

duine  gnn  diù,  agus  'se  h'  àinm  dha  Seann  Bhead- 
aidh ;  dh'f heòraich  am  f ear  so  do  na  teachdairean 
an  d'innis  iad  na  h-uile  smid  a  thuirt  Emanuel. 
Fhl-eagair  iadsan,  ^'  Gu  dearhh  cha  d'innis."  *^  'S 
e  sin  ar  leam/'  ars'  esan,  ^'  ach  ciod  tuilleadh  a 
thùirt  e  ruìbh  T*  An  sin  thosd  iad  car  tacain,  ach 
mu  dheireadh  dh 'innis  iad  an  t-iomlan,  ag  ràdh, 
**  Dh'iarr  am  Prionns'  oirnne  innse  do'n  Cheann- 
ard  Boanerges  agus  do'n  Cheannard  Fèin-mhoth- 
achadh,  na  prìosanaich  a  thoirt  sios  d'a  ionnsaidh- 
san,  a  màireach,  agus  gu'n  gabhadh  an  Ceannard 
Breitheanas  agus  an  Ceannard  Gearr-sios  cùram 
do'n  chaisteal  agus  de'n  bhaile^  gus  an  cluinneadh 
iad  uaithe-san  a  rithist,  agus  'nuair  a  dh'àithn  am 
Prionnsa  dhoibh  sin  a  dheanamh,  air  bàll,  thionnd- 
aidh  e  a  chùl  riù^  agus  chaidh  e  d'a  phaiUiun 
rìoghail/* 

A  nise  chuir  an  teachdaireachd  so^  gu  h-àraid  an 
ròinn  mu  dheireadh  dh'i,  eadhon,  gu'm  fèumadh  na 
prìosanaich  dol  a  mach  do'n  chàmpa  a  dh'ionn- 
saidh  a'  Phrionnsa,  mòr  thrioblaid  orra,  agus  le  aon 
ghuth  chuir  iad  suas  glaodh  a  ràinig  na  flaitheis. 
Air  dhoibh  so  a  dheanamh,  dh*ullaich  gach  aon  de'n 
triùr  iad-fèin  gu  bàsachadh,  agus  thuirt  an  Seana- 
chaidh  ^  riù,  '^  'Se  so  a  nis'  an  ni  às  an  robh  eagal 
ormsa;"  oir  cho-dhùin  iad,  mu'n  rachadh  a'  ghrian 
fo  a  maireach,  gu  m  biodh  iad  air  an  cuir  gu  bas. 
Agus  bha  'm  baile  gu  h-iomlan  ag  earbsa,  gu'm 
fèumadh  iad  uile  an  ni  ceudna  fhulang  uair-èigin. 
Uime  sin,  chaith  Anam-an-duine  an  òidhche  sin  ri 
bròn  ann  an  saic-eudach  agus  ann  an  luathaire. 
A  nise  'nuair  a  thàinig  an  t-àm  do  na  priosanaich 
dol  an  làthair  a'  Phrionnsa,  chòmhdaich  siad  iad 
fèin  ann  an  èideadh  bròin,  le  còrdaibh  mu'n  cìnn. 
A  thuiUeadh  air  sin  thaìsbean  an  t-iomlan  de 
mhuinntir  a'  bhaile  iad  fèin  air  a*  bhalla  agus  iad 
uile  air  an  èideadh  ann  an  earradh  bròin,  ann  an 

1  A  choguis. 

dòchas,  leis  an  t-sealladh  so  theagamh  gu  m  biodh 
am  Prionnsa  air  a  ghluasad  le  truas.  Ach  O  !  cia 
mar  bha  'n  luchd-tùairsgeul  ^  a  bh'ann  an  Anam- 
an-duine,  a  nis'  a'  ruith  ^nam  buidhnibh  an  sud 
'san  so  air  feadh  sràidibh  a'  bhaile,  a  giaodhaich 
mar  bha  iad  a'  ruith  gu  baaireasach,  fear  a'  glaodh- 
aich  aon  ni,  agus  fear  eile  glaodhaich  ni  a  bha 
càlg-dhìreach  an  aghaidh  sin,  gus  an  robh  iad  gu 
ìnbhe  bhig  an  coinneamh  Anam-an-duine  a  chuir 
as  a  chiall. 

B*e  so  an  dòigh  air  an  deach  na  priosanaich  sios 
do'n  chàmpa :  chaidh  an  Ceannard  Boanerges  le 
freiceadan  ròmpa,  agus  lean  an  Ceannard  Fèin- 
mhothachadh  as  an  deigh  agus  chaidh  na  priosan- 
aich  sios  eatorra  ceangailte  le  slàbhraidhibh ;  agus 
dh*imich  am  freiceadan  le  brataichibh  sgaoilte  a 
mach  rompa  agus  'nan  deigh,  ach  dh'imich  na  prios- 
anaich  le  spioradaibh  tùrsach. 

Bha  na  priosanaich  uile  ann  an  eideadh-bròin, 
chuir  iad  còrdan  mu'n  cìnn,  dh'imich  iad  a'  bual- 
adh  an  uchd,  ach  cha  bu  dàna  leo  an  sùilean  a 
thogail  suas  ri  nèamh.  Mar  so  chaidh  iad  a  mach 
air  geata  Anam-an-duine,  gus  an  tàinig  iad  gu 
meadhon  feachd  a'  Phrionnsa,  dh'àrdaich  sealladh 
agus  glòir  na  feachda  an  àmhghar  gu  ro  mhòr. 
Cha  b'urrainn  iad  cumail  orra  fèin  n'a  b'fhaide,  ach 
ghlaodh  iad  a  mach,  ^^  O  na  daoine  neo-shona  a  ta 
sinn  ann  !  O  am  baile  truagh  Anam-an-duine  !" 
Bha  gleadhraich  mhuiadach  an  slabhraidhean  agus 
glaodhaich  nam  prìosanach/nafhuaim  ro  dhubhach. 

'Nuair  a  thàinig  iad  gu  dorus  pailliun  a' 
Phrionnsa^  thilg  iad  sios  iad  fèin  air  an  làr  ;2  an 
sin  chaidh  teachdaire  a  steach  agus  dh'innis  e  do 
dh'Emanuel,  gu'n  tàinig  na  priosanaich  a  nuas. 
Chaidh  am  Prionns'  an  sin  suas  air  rìgh-chathair, 
agus  chuir  e  air  son  nam  prìosanach ;  air  dhoibh 

1  Smuaintean  diomhain. 2  Tha  'u   tui^se,   an  toil,  agus  a' 

choguis  air  an  irioslachadh  an  làthair  Chriosd. 

teachd  'na  làthairchriothnaichiadj  agus  dh'f halach 

iad  an  aghaidean  leis  an  nàire.     An  nise  mar  thar- 

ruine  iad  dlù  do'n  àite   'san  robh  e  'na  shuidhe, 

thilg  iad  sios  iad  fèin  'na  làthair ;  an  sin  thuirt  am 

Prionnsa  ris  a'  cheannard  Boanerges,  "  Ahair  ri  na 

prìosanaich  seasamh  air  ancasaibh:"  an  sin  sheas 

iad  air  chrith^   agus  thuirt  esan,   '^  An  sibhse  na 

daoine  bha  roimhe  so  'nar  seirbhisich  do  Shaddai  ?" 

''  Is  sinn^  a  Thighearn,  is  sinn,"  ars'  iadsan.     An 

sin  thuirt  am  Prionnsa,  '*  An  sibhse  na  daoine  sin 

a  cheadaich  dhùibh  fèin  a  bhi  air  'ur  truaiUeadh 

agus  air  'ur  salachadh  leis  an  fhear  ghràineil  sin 

Dhiabolus?*'     Fhreagair  iadsan,  **  Rinn  sinn  tuiUe 

'sa  cheadachadh,  a  Thighearn,  oir  roghnaich  sinn 

e  de  ar  deòin."     An  sin  dh'fheòraich  am  Prionnsa^ 

^'  Am  biodh  sibh  deònach  gu'mmaireadh  'ur  tràiU* 

eachd  fo  'an-tighearnas-san  chofad  's  bu  bheò  sibh  V' 

An  sin  thuirt  na  prìosanaich,  '*  Bhiodh,   a  Thigh- 

earna,  bhiodh^  oir  bha  'iòidean  taitneach  do  ar  feòil^, 

agus   dh'fhàs   sinn  'n   ar  coimhich   do    staid    ni 

b'fhearr.'*     '^Agus,"  ars'  esan,  "'nuair  a  thàinig 

mise  'n  aghaidh  a'  bhaile  so  Anam-an-duine^   an 

robh   sibhse    làn-mhiannachadh^    nach  fhaighinn 

buaidh  oirbh?''     *'  Bha,  a  Thighearna,  bha,'*  ars' 

iadsan.     ^'  Agus  ciod  am  peanas,  a  shaoileas  sibh 

fèin,  a  tha  na  peacannan  so  agus  gach  peacadh  mòr 

agus  uabhasach  eile  de'm  bheil  sibh  cionntach,  a' 

toiUtinn  uamsa?''   ars'  am  Prionnsa.     Fhreagair 

iadsan,  ^'  Tha  iad  a*  toilltinn  araon  am  bàs  agus  an 

sloc,  a  Thighearna ;  oir  cha  do  thoiU  sinne  ni  sam 

bith  ni's  lugha."  Dh'f  heòraich  e  rithist^  "  An  robh 

a  bheag  sam  bith  aca  ri  ràdh,  an  aghaidh  a'  phean- 

ais  a  dh'aidich  iad  fèin  a  thoill  iad^  a  bhi  air  a' 

chuir  an  gniomh  orra  ?"     Thuirt  iadsan^  '^  Cha'n 

urrainn  duinn  ni  sam  bith  a'  ràdh,  a  Thighearna ; 

tha  thusa  cothromachj  oir  pheacaich  sinne."    An 

sin  thuirt  am  Prionnsa,  "  C'arson  a  tha  na  cùird  so 

air'ur  cìnn  ?"   Fhreagair  na  priosanaich^  "  Tha  na 

cùird  ^  a  chum  ar  toirt  guàit*  an dìtheachaidh,  mar 
a  h-àill  leatsa  tròcair  a  dheanamh."  (Gnàth.  v. 
22.)  Dh'fheòraich  e  mar  an  ceudna^  ^^  An  robh  na 
h-uile  de  mhuinntir  Anam-an-duine  ag  aontachadh 
anns  an  aidmheil  so  ?"  Fhreagair  iad^  *'  Tha  an 
t-iomlan  de  mhuinntir^  dhuthchasach  a'  bhaile,  a 
Thighearna;  ach  cha'n  urrainn  duinne  bheag  a' 
radh  mu  thimchioll  nan  ^lfrinneach  a  thàinig  a 
chum  ar  baile.  'nuair  a  fhuair  an  t-an-tighearna 
seilbh  oirnn.^ 

An  sin  dh'àithn  am  Prionnsa  teachdaire  ghairm_, 
gu  cuir  an  cèill,  le  fuaim  tròmbaid,  gu'n  d'fhuair 
am  Prionnsa^  Mac  Shaddai^  ann  an  ainm  'Athar, 
agus  air  son  glòir  'Athar,  buaidh  iomlan  thar  Anam- 
an-duine,  agus  gu'n  leanadh  na  prìosanaich  e  ag 
ràdh  Amen.     Rinneadh  so  a  rèir  àithne. 

Air  bàll  shèirm  an  ceòl  a  bh'anns  na  h-àrdaibh 
gu  ro  bhìnn.  Thug  na  ceannardan  a  bh'anns  a' 
chàmpa  iolach,  agus  shèinn  na  saighdearan  òranan 
buaidh-chaithream  do'n  Phrionnsa,  bha  na  brat- 
aichean  a'  snàmh  'sa  ghaoith,  agus  bha  aoibhneas 
mòr  anns  gach  àite^  ach  cha  d'ràinig  e  fathast 
cridheachan  muinntir  Anan-an-duine. 

Dh'iarr  am  Prionnsa  na  prìosanaich  a  theachd  a 
rithist  'na  làthair^  'nuair  a  thàinig  iad  chriothnaich 
iad.  Agus  thuirt  esan  riù,  "^  Gachpeacadh,  eucairt, 
agus  aingidheachd^  a  chuir  sibhse,  an  t-iomlan  de 
bhaiie  Anam-an-duine,  bho  àm  gu  àm  an  gniomh 
an  aghaidh  m'  Athar  agus  a'm'  aghaidhsa,  tha 
cumhachd  agus  àithne  agamsa  bho  m'  Athair  am 
mathadh^  agus  a  rèir  sin  tha  mise  dha  mathadli 

1  Peacana. 2  Comasan  au    anama. 3  Truaillidheachdan 

agus  anamiannan. 4  A  leubhadair,  a'  bheilthus'air  t-irioslach- 

adh'  raar  so  an  làthair  Chriosd  ?  a'  bheil  do  pheacannan  ro  ghr/ìin- 
eil  ann  ad  shealladh  fèin,  agus  a'  bheil  thu  a'  miannachadh  gu'm 
biodh  iad  air  an  ceannsachadh  an  taobh  a  stighdhiot?  '"•  Ma 
dh'aidhicheas  sinn  ar  peacannan  tha  esau  lirrinneach  chum  ar 
peacannan  a  mhathadh  dhuinn,  agus  ar  glanadli  o  gach  uile  neo- 
t'hireantachd."  (1  Eoiu  i.  9.)  Tha  aoibhueas  ann.s  na  nòamhaibh 
air  son  aon  pheacach  an  ui  aithreachas. 

dhuibh."  Agus  air  dha  so  a  ràdh,  thug  e  dhoibh 
mathanas  mòr  agus  coitchean^  air  a  sgrìobhadh  air 
clàr-sgriobhaidh^  agus  air  a  sheuladh  le  seachd 
sèulachaibhj  agus  dh'àithn'  e  do  Mhorair-a'-bhaile, 
do  Mhorair-na-toile^  agus  do'n  t-Seanachaidh,  a 
chuir  an  cèill,  agus  a  thoirt  fainear  gu'm  biodh  e 
air  a  chuir  an  cèill  mu  e'irigh  na  grèine  am 
maireach,  air  feadh  baile  Anam-an-duine,  gu  lèir. 

A  thuiUeadh  air  sin^  rùìsg  am  Prionnsa  na 
priosanaich  de'n  èididhean  bròin,  '*  agus  thug  e 
dhoibh,  maise  an  àite  luaithre,  ola  aoibhneis  an 
àite  bròin  èididhean  mòlaidh  an  àite  spiorad  airs- 
neil.*'     Isa.  Ixi.  3. 

An  sin  thug  e  do  gach  aon  de'n  triùir,  se'udan 
òir^  agus  clachan  luachmhor,  agus  thug  e  dhiù 
an  cùird,  agus  chuir  e  slàbhraidhean  òir  mu'm 
muinnealan,  agus  fàileachan  'nan  cluasaibh.  A 
nis  'nuair  a  chuala  na  prìosanaich  briathran  gràs- 
mhor  a'  Phrionnsa  Emanueil^,  agus  a  chunnaic  iad 
na  h-uile  nithe  a  rinneadh  dhoibh,  's  beag  nach 
deach  iad  nan  neul,  oir  bha  an  gràs,  an  tròcair,  am 
mathanas,  cho  obann,  cho  glòrmhor,  agus  cho  mòr, 
's  gur  gànn  a  bha  iad  comasach  a  ghiùlan.  Seadh, 
chaidh  Morair-na-toile  gu  glan  na  neul,  ach  thainig 
am  Prionnsa  dha  ionnsaidh,  chuir  e  'ghàirdeanan 
sìorruidh  fodha,  ghlac  e  'na  uchd  e,  phòg  se  e^  agus 
dh'iarr  e  air  a  bhi  do  dheagh-mhisneach^  oir  gu'm 
biodh  na  h-uile  ni  air  an  coimhlionadh  a  rèir  'f  hac- 
ail-san.  Mar  an  ceudna,  thaisbean  e  caoimhneas 
do'n  dithist  eile,  agus  ghlac  e  'na  uchd  iad^  agus 
phòg  se  iad  ag  ràdh,  *^  Gabhaibh  so  mar  leasachadh 
comharraidh  air  mo  gràdh,  air  mo  chàirdeas,  agus 
air  mo  thruas  dhuibh;  agus  tha  mi  'g  àithneadh 
dhuit-sa,  a  Sheanachaidh  an  ni  sin  a  chunnaic  agus 
a  chuala  tu,  a'  chur  an  ceill  ann  am  baile  Anam-an- 
duine." 

An  sin  bhriseadh  an  cùibhrichean  nam  mìribh 
nan  làthair^  agus  thilgeadh  iad  leis  a'  ghaoith,  agus 

rinneadh  an  ceuman  farsuinn  fodlipa.  An  sin 
thuit  iad  sios  agus  phòg  iad  casan  a'  Phrionnsa, 
agus  f  hliuch  iad  le  deòir  iad ;  mar  an  ceadna^ 
ghlaodh  iad  a  mach  le  guth  àrd,  ag  ràdh^  '*  Gu 
ma  beannaichte  gu'n  robh  glòir  an  Tighearna 
bho'n  àite  so."  An  sin  dh'àithneadh  dhoibh  èiridh, 
a's  dol  do'n  bhaile  agus  innse  do  dh'Anam-an- 
duine  ciod  a  rinn  am  Frionnsa.  Dh 'àithn  e,  mar 
an  ceudna,  gu'n  cluicheadh  fear-ciùil  le  pìob  agus 
le  tabor  rompa  air  fad  na  sh'ghe  gu  Anam-an- 
duine.  An  sin  choimhhonadh  dhoibh  an  ni  ris 
nach  robh  sùil  aca  riamh,  agus  shealbliaich  iad  an 
ni  nachrobh  iad  riamh  ag  earbsa.  Mar  an  ceudna^ 
ghairm  am  Prionnsa  an  Ceannard  òirdheirc  Creid- 
eamh,  agus  dh'àithn  e  dha-fèin  agus  d'a  fho-cheann- 
ardan  imeachd  le'm  brataichibh  sgaoihe,  roimh 
uaislean  Anara-an-duine,  gus  an  ruigeadh  iad  am 
baile.  A  thuilleadh  air  sin,  dh'àithn  e  do'n 
Cheannard  Creideamh,  a  dhol  a'  steach  le  'bhrat- 
aichibh  sgaoilte,  air  Geata-na-sula  le  'dheich  mìle 
fear_,  am  feadh  a  bhiodh  an  Seanachaidh  a'  lèubh- 
adh  a  mhathanais  choitchinn  ann  am  baile  Anam- 
an-duine,  agus  leantainn  air  aghaidh  mar  sin 
troimh  àrd  sràid  a  bhaile,  suas  gu  geatachan  a* 
chaisteil,  agus  seilbh  a  ghabhail  annta,  air  chionn 
d'a  Thighearna  ruigheachd.  A  bhàrr  air  sin^ 
dh'aithn  e^  iarraidh  air  a  Cheannard  Breitheanas 
agus  air  a  Cheannard  Gearr-sios  an  daingneach 
laidir  fliàgail  dhasan,^  agus  baile  Anam-an-duine 
fhàgail  le  cabhag_,  agus  dol  chum  a'  Phrionnsa 
do'n  chàmpa. 

A  nise  bha  'm  baile  cùibhteas  uabhas  nan  ceud 
cheithrear  cheannardan  agus  an  daoine.  s 

Faodaidh    tu    smuaineachadli    gu'n    robh  mòr 

1  An  cionta  air  a  thoirt  air  falbh. 

2  'Nuair  a  chòmhlaicheascieideamh  agrus  mathanas  a'chèile,  tha 
breitheanas  agus  coimhlionadh  nam  bagraidheau  a'  rà}j;ail  a'  chridhe. 

3  Isbeannaichte  iadsan  athuair  mathauas  'nau  euceartaibh,agu8 
d'am  bbeil  am  peacanuaa  air  am  falach.    Rom.  iv.  7. 

chràdh  inntinn  air  o!  chuid  sin  de  mhuinntir  a' 
bhaiìe,  a  dh*f  h^uth  rè  na  h-ùine  so  uile  ri  sgeula 
bàis  nam  priosanach  a  chluinntinn.  Ni  mò  b'urr- 
ainn  iad  am  beachd  a  shuidheachadh  air  aon  smuain 
sam  bith^  seadh^  bha  'n  cridheachan  coltach  ri 
meidh  air  udalan  ann  an  làimh  chriothanach.  Ach 
mu  dheireadh^  air  dhoibh  a  bhi  dùr-bheachdachadh 
le  fadachd  thar  balla  Anam-an-duine,  shaoil  leo 
gu'm  fac  iad  cuid.eigin  a'  teachd  chum  a'  bhaile ; 
smuainich  iad  a  rithist  cò  dh'f  haodadh  a  bhi  ann  : 
mu  dheireadh  dh*aithnich  iad  gur  e  na  prìosanaich 
a  bh'ann ;  ach  cha'n  urrainn  duit  a'  ghabhail  a 
steach  ciod  an  t-iongantas  a  bh'  orra,  gu  h-àraid 
nuair  a  chunnaic  iad  ciod  an  t-uidheam,  agus  ciod 
an  onoir  leis  na  chuireadh  dhachaidh  iad  !  Chaidh 
iad  sios  do'n  chàmpa  air  an  èideadh  le  dubh,  ach 
phill  iad  air  an  ais  do'n  bhaile  ann  an  culaidhibh 
geala  ;  chaidh  iad  sios  do'n  chàmpa  le  còrdaibh, 
ach  phill  iad  air  an  ais  le  slàbhraidhibh  òir ;  chaidh 
iad  sios  do'n  chàmpa  le'n  casaibh  ann  an  geimhhbh^ 
ach  phiiì  iad  air  an  ais  le'n  ceumaibh  air  an  dean- 
amh  farsuinn  fopa  ;  chaidh  iad  do'n  chàmpa  fo 
fhiamii  bàis,  ach  phìll  iad  air  an  ais  le  dearbh- 
bheachd  beatha;  chaidh  iad  sios  do'n  chàmpa 
le  cridheachaibh  dubhach^  ach  thàinig  iad  air  an 
ais  ie  pìob  agus  tabor  a'  cìuich  rompa.  Cò  luath 
'sa  thàinig  iad  gu  Geata-na-sùla,  ghabh  baile  truagh 
sgàthach  Anam-an-duine  orra  fèin  iolach  a  thoirt ; 
agus  rinn  iad  a  leithid  do  dh'iolaicli  'sa  thug  air  na 
ceannardaibh  ann  an  armailt  a'  Phrionnsa  ìeum  r*a 
fuaim.  Mo  thruaighe  !  na  creutairean  bochda,  cò 
b'urrainn  coire  chuir  orra^  bho'n  thàinig  an  càird- 
ean  màrbh  gu  beatha  rithist ;  oir  bha  e  dhoibhsan 
mar  bheatha  bho'n  èug,  cinn-fheadhna  Anam-an- 
duine  fhaicinn  le  leithid  do  mhaisealachd.  Cha 
d^amhairc  iad  air  son  ni  sam  bith  ach  an  tuadh 
agus  an  stochd ;  achfeuch  aoibhneas  agus  subhach- 
as,  comhf  hort  agus  sòlas^  agus  ceòl  cho  binn  'nan 

cuideachd,  bu  leòir  gu  duine  tinn  aiseag  gu  slàinte. 
(Isa.  xxxiii.  24.)  Mar  sin  'nuair  a  thàinig  iad  suas 
chur  iad  fàilte  air  a'  chèile :  ^^  Se  bhur  beatha,  'se 
bhur  beatha,  agus  gu  ma  beannaichte  gu'n  robh 
an  Tì  sin  a  chaomhain  sibh."  Mar  an  ceudna  thuirt 
iad,  "  Tha  sinn  a!  faicinn  gu  bheil  e  gu  math  maille 
ruibhse,  ach  cionnas  a  thàrlas  do'n  bhaile?  An 
èirich  gu  math  do  dh'Anam-an-duine  ?''  An  sin 
fhreagair  an  Seanachaidh  agus  Morair-a'-bhaiie, 
'^  Oh  !  tha  sgeula  !  deagh  sgeula  !  deagh  sgeula  do 
mhath  !  agus  do  mhòr  aoibhneas  do'n  bhaile  bhochd 
Anam-an-duine  V'  An  sin  thug  iad  an  ath  iolach 
a  thug  fuaim  do'n  talamh.  An  deigh  so  dh*f  heòr- 
aich  iadsan  ni  bu  ro  mhionaidiche  cionnas  a  thach- 
air  do  chùisean  'sa  chàmpa,  agus  ciod  an  teachd- 
aireachd  a  bh'aca  bho  Emanuel  do'n  bhaile.  An 
sin  dh'innis  iad  dhoibh  na  h-uile  ni  a  thachair  anns 
a'  chàmpa,  agus  gach  ni  a  rinn  am  Prionnsa.  Thug 
so  air  Anam-an-duin'  iongantas  a  ghabhail  ri  gliocas 
agus  ri  gràs  a'  Phrionnsa  Emanueil^  an  sin  dh'innis 
iad  an  ni  a  f huair  iad  fein  uaithe  air  son  an  iomlan 
de'n  bhaile^  agus  dh'aithris  an  Seanachaidh  e  anns 
na  briathraibh  so,  '^  Mathanas^  mathanas,  math- 
ANAS  do  dh'Anam-an-duine ;  agus  bithidh  fios  aig 
Anam-an-duine  am  màireach  air  a  so."^  Air  àithne- 
san^  thug  iad  bàirlinn  do  dh'Anam-an-duine, 
còmhlachadh  a  maireach  ann  an  àite  na  fèille^  chum 
gu'n  cluinneadh  iad  am  mathanas  coitcheann  air  a 
lèubhadh  ann  an  sin. 

Ach  cò  is  urrainn  a  smuaineachadh  an  caochla 
a  rinn  an  t-iomradh  so  ann  an  Anam-an-duine ! 
Cha  dh'fhuair  a  h-aon  de  dhùthchasaich  a'  bhaile 
cadal  an  oidhche  sin  tre  aoibhneas ;  bha  subhachas, 
ceòl,  agus  sèinn  anns  gach  tigh  ;  'se  b'aon-obair  do 
dh'Anam-an-duine^  a  bhi  'g  aithris  agus  ag  eisd- 
eachd  sgèulachd  mu  shonas  Emanueil :  agus  b'e  so 
ònn  an'   òrain   ùile:    **0h!  an  còrr  dhe  so   aig 

1  O  an  t-aoibhneas  a  tha  leawtainD  mathanas  peacaidh  ! 

èiridh  na  grèine  1  tuilleadh  dhe  so  am  màìreach  ! 
Cò  shaoileadh  mu'n  tiàth  so  'n  dè,  gu'm  biodh  an 
diugh  dhuinn  mar  a  tha  e  ?  Agus  cò  shaoileadh  gu*m 
pilleadh  na  prìosanaich  a  chaidh  sios  ann  an  geimh- 
libh  iaruinn  le  slàbhraidhibh  òir  mu*m  muinealan  ! 
Seadh,  iadsan  a  mheas  iad  fèin  toillteannach  a  bhi 
air  an  dìteadh  le'm  breitheamh^  air  àithne-san 
chuireadh  fa-sgaoil  iad,  cha'n  ann  a  chionn  gu'n 
robh  iad  neo-chiontach^  ach  air  sgàth  tròcair  a' 
Phrionnsa  a  mhàìn.  An  e  so  cleachdadh  gnàth- 
aichte  Phrionnsachan  ?  An  àbhaist  dhoibh  a  leithid 
so  do  chaoimhneas  a  nochdadh  do  luchd-ceannairc  ? 
Cha'n  àbhaist !  cha'n  eil  an  cleachdadh  so  ach  a 
mhàin  aig  Saddai,  agus  aig  Emanuel  a  Mhac/' 

A  nis'  air  do'n  mhadainn  teachd,  thàinig  Morair- 
a-bhaile,  Morair-na  toile_,  agus  an  Seanachaidh,  sios 
gu  àite-na-fe'iUe  aig  an  àm  a  shuidhich  am  Prionnsa, 
far  an  robh  muinntir  a'  bhaile  feitheamh  orra ;  agus 
'nuair  a  ràinig  iad,  thàinig  iad  anns  na  trusganaibh 
agus  anns  a'  ghlòir  sin  leis  an  d'uidheamaich  am 
Prionnsa  iad  an  là  roimhe  sin,  agus  bha  an  t-sràid 
air  a  soillseachadh  le  'n  glòir  :  mar  sin  chaidh 
Morair-a'-bhaile,  an  Seanachaidh,  agus  Morair-na- 
toile  sios  gu  Geat'-a'-bheòil,  a  bh'  aig  ceann  shios 
àite-na-fèiìle,  a  chionn  gur  ann  an  sin  bu  ghnà  leo 
bho  shean  a  bhi  lèiibhadh  gnothaichean  foilaiseach 
a*  bhaile.  Thàinig  iad  an  sin  'nan  uidheamaibh, 
agus  dh'imich  an  luchd-ciùil  rorapa.  A  nise  bha 
fadachd  ro  mhòr  air  an  t-sluagh  chum  ìàn-fhios- 
rachadh  fhaotainn  mu'n  chùis. 

An  sin  dii'èiiich  an  Seanachaidh  suas,  agus  lèubh 
e  am  mathanas  ann  an  àirde  'ghutha.  Ach  'nuair  a 
thàinig  e  chum  nam  briathran  so,  "  An  Tighearna, 
AN  TiGHEARNA  DiA,  iochdmlior  agus  gràsmhor,  a' 
mathadh  aingidheachd  agus  eusaontais,  agus  peac- 
adh,  agus  mathar  dhoibh-san  na  h-uile  pheacannan 
agus  toibheum,  &c."  (Ecsod.  xxxiv.  Marc.  iii.) 
cha  b'urrainn  iad  gun  leum  le  aoibhneas.     Oir  an 

sin  bha  ainm  na  h-uile  duìne  an  Anam-an-duine  air 
an  gabhail  a  steach :  mar  an  ceudna,  bha  sèulachan 
a  mhathanais  nan  sealladh  ro  mhaiseach. 

'Nuair  a  sguìr  an  Seanachaidh  de  lèubhadh  a 
mhathanais,  ruith  muinntir  a'  bhaile  aìr  a'  bhalla, 
leum  iad  air  le  aighear,^  agus  chròm  siad  iad 
fèin  seachd  uairean  le*n  aghaidhibh  ri  pàilliun 
Emanueil,  a'  deanamh  àrd  iolach  le  aoibhneas,  agus 
ag  ràdh,  "  Maireadh  Emanuel  beò  gu  bràth."  An 
sin  thugadh  àithne  do  dh'òganaichibh^  Anam-an- 
duìne,  na  cluig  a  shèirm  le  aoibhneas^mar  sin  sheirm- 
eadh  na  cluig^  shèinn  an  sluagh,  agus  chluich  an 
ceòl  ann  an  Anam-an-duine. 

'Nuair  a  chuir  an  Seanachaidh  crioch  air  leubh- 
adh  a'  mhathanais^  dh'òrduich  Emanuel  na  h-uile 
tròmpaid  a  bh'anns  a  chàmp  a  shèirm,  agus  na 
brataichean  a  sgaoileadh  a  mach,  an  darna  leth 
dhiu  air  Tòrr-a'-Ghràis,  agus  an  leth  eile  air  Tòrr- 
a'-Clieartais.  Dh'àithn  e  mar  an  ceudna,  do  na 
ceannardaibh  uile  iad  fèin  a  thaisbeanadh  fo'n 
làn-armachd,  agus  do  na  saighdearaibh  iolach 
aoibhneis  a  dheanamh.  Cha  robh  an  Ceannard 
Creideamh  ^  fèin  *na  thosd  an  latha  sin,  ged  bha  e 
'sa  chaisteal,  ach  o  mhullach  na  daingnich  nochd  se 
e-fèin  le  f uaim  tròmpaid  do  dh'Anam-an-duine,  agus 
do  chàmpa  a*  Phrionnsa. 

Mar  so  leig  mi  ris  dhuibh  an  dòigh  a  ghabh 
Emanuel  gu  baile  Anam-an-duin'  ath-aiseag  o  bhi 
fo  riaghladh  agus  fo  chumhachd  an  an-tighearna 
Diabolus. 

'Nuair  a  chrìochnaicli  am  Prionns'  an  taisbean- 
adh  follaiseach  so  de  aoibhneas,  dh'òrduich  e  d'a 
cheannardaibh  agus  d'a  shaighdearaibh  beagan  do 
lùth-chleasan  cogaidh  f heuchainn  do  dh'Anam-an- 
duine*     Thòisich  iad  air  bàll  ri  so  a  dheanamh. 

1  Tha  iad  a  nis  a'  saltairt  air  an  Iheoil. — 2  Smuaintean  beothail 
agus  blàth. — 3  Cha  bhi  an  CreideanQh  'na  thosd  'nuair  a  ta  Anam- 
au-duine  air  a  shaoradh. — 4.  Tha  'm  Prionna'  a'  taisbeanadh  » 
ghràsaa  t'a  chomhair  Anam-aQ-duiae. 

Ach  Oh  I  cia  cho  clis,  ealamh^  seolta^  agus  fearail^ 
a  thaisbean  na  fìr  chogaidh  an  eòlas  anns  na  lùth- 
chleasaibh  sin  do  bhaile  Anam-an-duine. 

Thàinig  an  t-iomlan  do  mhuinntir  Anam-an- 
duine  mach  mar  aon  duine  chum  a  chàimp^  a  chliùth- 
achadh  a  Phrionnsa'  agus  a  thoirt  buidheachas  dha 
air  son  Honmhorachd  a  dheagh-ghean^  agus  a'  ghuidhe 
gu'm  bu  toil  le  'Mhorachd  a  theachd  le  'dhaoin  gu 
Anam-an-duine,  agus  an  cairtealan  a  ghabhail  an 
sin  gu  bràth.  Rinn  iad  so  air  dhòigh  ro  iriosal, 
'gan  cromadh  fèin  chum  an  làir  seachd  uairean  'na 
làthair.  An  sin  thuirt  e,  ^'  Gach  uile  shìth  gu'n 
robh  dhuibhse  :"  mar  sin  thàinig  muinntir  a'  bhaile 
am  fagusg  agus  bhean  iad  ri  bàrr  na  slait-rìoghail  òir, 
ag  ràdh ;  ''  Oh!  nach  ann  a  ghabhadh  am  Prionnsa 
Emanuel,  agus  a  cheannardan  agus  fhir-chogàidh, 
còmhnaidh  gu  sìorruidh  ann  an  Anam-an-duine ; 
agus  nach  aun  a  bhiodh  a  reitheachan-cogaidh  agus  a 
chroinn-thabhaiU  air  an  tasgaidh  anns  a'  bhaile  air 
son  feum  agus  air  son  seirbhis  a'  Phrionnsa,  agus 
air  son  cobhair  agus  neirt  Anam-an-duine.  "  Oir" 
ars'  iadsan_,  "  tha  àit'  againn  air  do  shon  fèin,  tha 
àit'  againn  air  son  do  dhaoine,  tha  àit'  againn  mar 
an  ceudna  air  son  t*innealan  cogaidh,  agus  ionad  gu 
tigh-taisg  dha  do  charbadan.  Dean  so  Emanueil, 
agus  bhi  a'  d'  Rìgh  agus  a'  d'  Cheannard  ann  an  Anam- 
an-duine  gu  bràth.  ^  Seadh^  riaghail  thusa  mar  an 
ceudna  a  rèir  uile  iarrtas  t*  anama^  agus  dean  uach- 
daranan  agus  prionnsachan  fothad  dhe  do  cheann- 
ardan  agus  dhe  t'fhir-chogaidh^  agus  bithidh  sinne 
^n-ar  seirbhisich  agad  agus  bithidh  do  lagh  mar 
riaghailt  dhuinn."' 

Osbarr,  ghuidh  iad  air  a  Mhòrachd  an  cor  a 
thoirt  fainear,  "  oir/'  ars'  iadsan,  ^*  ma's  e  'san 
deigh  an  gràs  so  uile  bhuileachadh  oirnne,  do  bhaile 
truagh  Anam-an-duine^  gu'm  falbh  thu  fè'm  agus 
do  cheannardan  agus  gu  m  f àg  sibh  sinne,  bàsaichidh 

1  Abair  e  agus  cùm  ris  Anam-aii-duine. 

Anam-an-duine.  ^^  Seadh/'  ars'  iadsan,  ^^  ma's  e 
's  gu'n  imich  thusa,  ar  'n  Emanuel  beannaichte 
uainne  nis^  an  deigh  dhuituiread  do  mhath  a  dhean- 
amhair  ar  son,  agus  uiread  à  thròcair  a  thaisbeanadh 
dhuinn  ;  thèid  as  do  ar  'n  aoibhneas,  agus  thig  ar 
nàimhdean  an  dara  h-uair  oirnne  le  ni's  mò  do 
chorruich  na  air  tùs !  Uime  sin,  guidheamaid  ort, 
O  thusa  thlachd  ar  sùile,  neart  agus  beatha  ar  baile 
bochd,  gabh  ris  an  achanaich  so  a  nis'  a  chuir  sinne 
suas  ri  ar  Tighearna,  agus  thig  a  ghabhail  còmh- 
naidh  'nar  meadhon;  bitheamaid  'nar  sìuagh  dhutsa. 
A  thuiUeadh  air  so^  a  Thighearna,  cha'n  eil  fhios 
againne  nach  eiì  mòran  do  na  h-Ifrinnich  am 
falach  ann  an  Anam-an-duine  gus  an  ìatha  'n  diugh, 
agus  brathaidli  iad  sinne  a  rithist  do  làmhaibh 
Dhiaboluis,  nuair  a  dh'fhàgas^'tusa  sinn ;  agus  co 
aig  tha  fios  ciod  na  rùintean  cuilbheartach,  na  feall- 
chomhairleanj  agus  na  h-innleachdan  a  dh'f haodadh 
a  bhi  eatorra  cheana  mu  thimchioU  nan  dearbh 
nithe  so :  tha  eagal  oirnne  tuiteam  a  rithist  'na 
làmhaibìi  an-iochdmhor-san.  Uime  sin,  guidheam- 
aid  ort  thu  còmhnaidh  a  ghabhail  ann  ar  lùchairt, 
agus  tighean  nan  daoine  is  inbhiche  a  th'ann  ar 
baile^  mar  chairtealan  dha  do  shaighdearaibh  agus 
dh'an  airneis."^ 

An  sin  thuirt  am  Prionnsa,  ''  Ma's  e  's  gu'n  tig 
mise  chum  'ur  baile,  an  ceadaich  sibh  dhomh  an 
ni  a  rùnaich  mi  a'm  cliridhe  an  aghaidh  mo  nàimh- 
dean  fèin  agus  'ur  naimdean-sa  chuir  an  gniomh  ? 
agus  an  cuidich  sibh  leam  gu  sin  a  dheanamh  f' 

Fhreagair  iadsan,  ^'  Och  cha'n  eil  fhios  againn 
ciod  a  ni  sinn,  cha  do  shaoil  leinn  uair-eigin  gu'm 
bitheamaid  cho  feaUtach  do  Shaddai  agus  a  dhearbh 

1  'Nuair  a  ta  'n  t-anam  a  'faotainn  mathanais  tha  e  gu  treidhir- 
each;;  agU3  gu  dùrachdaoh  a'  mianuachadh  gu'n  gabhadh  Criosd 
eòmhuaidh  ann  gu  siòrruidh  :  feumaidh  an  cridhe  bhi  gu  h-iomlan 
air  a  chur  air  leth  gu  'sheirbhis-sau.  is  aithne  do'n  anam  iomp- 
aichte  uach  fhaod  e  earbs'  as  fèin  no  à  neart  fèin  ;  gidheadh  mo 
thruaighe  !  tha  e  gu  tric  uUamh  gu  sin  a  dheanamh. 


152  AN  COGADH  NAOMH. 

sinn  a  bhi :  ciod  ma  ta  a  their  sinn  r'  ar  Tigh- 
earna  ?  Na  ciiireadh  e  earbsa  *na  naoimh,  gabhadh 
am  Prionnsa  còmhnaidh  ann  ar  caisteal,  agus  dean- 
adh  e  daingneach  dhe  ar  baile  ;  cuireadh  e  a  cheann- 
ardan  òr-bhuadhach.  agus  a  shaighdearan  trèubh- 
ach,  os  ar  ceann.  Co-eignicheadh  e  sinn  le  'ghaol, 
thugadh  e  buaidh  oirnn  le  'ghràs,  agus  fòireadh  e 
oirnn^  mar  a  rinn  e  air  a'  mhadainn  sin  a  lèubhadh 
ar  mathanas  dhuinn,  an  sin  strìochdaidh  sinn  dhasan 
ar  Tighearn,  agus  d'a  shlighibh,  agus  aontaichidh 
sinn  ri  'fhacal  an  aghaidh  nan  cumhachdach.* 

^^  Aon  fhacal  eile,  agus  cò-dhùnaidh  do  sheirbh- 
isich,  agus  cha  chuir  sinn  tuiìleadh  dragh  air  ar 
Tighearna.  Cha'n  aithne  dhuinne  doimhneachd 
ghliocais  sa  ar  Prionnsa.  Cò,  aig  am  biodh  a  chiall 
reusanta,  shaoileadh,  gu'n  sruthadh  uiread  a  mhill- 
seachd  "sa  tha  sinn  a'  sealbbachadh  an  tràthsa,  bho 
na  dhèuchainnibh  searbh  leis  an  deach  ar  dearbh- 
adh  air  tùs?  Ach  a  Thìghearna,  rachadh  solus 
air  thoiseach,  agus  leanadh  gràdh  'na  dheigh  :  seadh, 
gabh  sinn  air  làimh^  agus  treò]  aich  sinn  le  do  chomh- 
airlibh,  agus  bìtheadh  na  h-uile  ni  chum  math  do 
sheirbhisich^  thig  gu  Anam-an-duin'  ar  baile-ne, 
agus  dean  mar  chì  thu  iomchuididh.  No,  a  Thigh- 
earna,  thig  chum  ar  baile,  agus  dean  na's  àill  leat, 
a  mhàin  cùra  sinn  bho  bhì  peacachadh^  agus  dean 
sinn  feumail  do  d'  mhòrachd." 

An  sin  thuirt  am  Prionnsa  ri  Anam-an-duine, 
^^  Pillibh  chum  ar  tighean  an  sìth,  aontaichidh  mi 
gu  toileach  ri  bhur  'n  iarrtas.  Am  màireach  ath- 
arraichidh  mi  mo  phàìlìiun  rìoghal^  bheir  mi  suas 
m'  àrmailt  fa  chomhair  Geata-na  sùla,  agus  thèid 
mi  steach  do'n  bhaile,  gabhaidh  mi-fèin  sèilbh 
air  'ur  caisteil,  agus  cuiridh  mi  mo  shaighd- 
earan  os  'ur  ceann ;  ni  mi  fathast  nithe  ann  an 
Anam-an-duine    nach    urrainnear    an    coimeas    a 

1  Cùin  suas  rno  cheumarjnaD  ann  a'  d'shlitjhibh,  chum  nach 
uleamhnaich  mo  chasan.     Sahii  svii.  5. 

dheanamh  ann  an  rìoghachd,  'nan  dùthaich  air  bith 
eile  fo  nèimh."^ 

An  sin  rinn  muinntìr  Anam-an-duine  iolach, 
agus  phìll  iad  gu'n  tighean  an  sìth :  agus  dh'innis 
iad  do'n  luchd-dài;nh  agus  do'n  cairdibh  am  math 
a  gheall  Emanuel  do  dh'Anam-an-duine.  ^^  Am 
màireach'"  ars  iadsan  ^*  thig  e  steach  do  arbaile-ne, 
agus  gabhaidh  e-fèin  agus  a  dhaoine,  còmhnaidh 
ann/* 

An  sin  chaidh  luchd-àiteachaidh  baile  Anam-an- 
duine  le  cabhag  chum  nan  craobhan  uaine,  agus 
nan  cluaintean  gòrma,  a  thional  gheugan  agus 
bhlàthan^  chum  an  sgaoileadh  air  an  t-sràid  air 
chionn  d'am  Prionnsa  Mac  Shaddai  teachd  ;  mar 
an  ceudna,  rinn  iad  blàth-fhleasgan,  agus  oibrich- 
ean  grìnn  eile,  a'  nochdadh  cia  cho  aoibhneach  'sa 
bha,  agus  abhitheadh  iad  air  anEmanuel  aghabh- 
ail  a  steach  do'n  bbaile  :  sgaoil  iad  na  nithe  so  air 
an  t-sràid  na  h-uile  ceum  o  Gheata-na-sùla  gu 
Geat'-a'-chaisteil,  an  t-ionad  anns  an  robh  am 
Prionnsa  gu  bhi.  Mar  an  ceudna,  dh'uidheamaich 
iad  na  bha  do  cheòl  an  Anam-an-duine  fa  chomhair 
a  theachd,  chum  cluich  roimhe  gus  an  lùchairt, 
ionad  comhnaidh. 

Aig  an  àm  shuidhichte  thàinig  e  am  fagus  do 
dh'Anam-an-duine,  agus  dh'fhosgladh  na  gcatachan 
dha ;  an  sin  chòmhlaich  cinn-fheadhna  agus  sean- 
airean  a'  bhaile  e  agus  dh'fhàiUich  iad  a  bheatha  le 
mìle  fùran.  An  sin  dh  èirich  e  agus  chaidh  e-fèin, 
agus  a  sheirbhisich  uiìe  a  steach  do  dh'Anam-an- 
duine.  Mar  an  ceudna,  chaidh  seanairean  a'bhaile 
a  steach  roimhe  sl  deanamh  aoibhneis  gus  an  tàinig 
iad  gu  geatachan  a'chaisteil.  Bha  e  sgeudaichte  le 
àrmachd  do  dh'òir,  mharcaich  e  'na  charbad  rìogh- 
ail,   sheirm    na    tròmpaidean  mu'n    cuairt    dha, 

1  Ma  ghràdhaiclieas  neach  tnise,  coiraliididh  e  m'fhacal,  agua 
gràdhaichidh  m  Athair  esan,  ajjus  thig  sinn  d'a  ionnsaidh,  agus  Qi 
sina  còmhQaidh  maille  ris. — Eoin  xiv.  23. 

sgaoileadh  na  brataichean,  lean  a  dheich  mìle  e^ 
agus  rinn  seanairean  Anam-an-duine  gàirdeachas 
roimhe.  A  nise  bha  ballachan  a'  bhaile  iomrait- 
eich  sin  air  an  lionadh  leis  an  luchd-àiteachaidh, 
a  chaidh  suas  orra  ghabhail  beachd  air  teachd  air 
aghaidh  a'Phrionnsa  bheannaichte,  agus  air  àrmaih 
rìoghail.  Mar  an  ceudna,  bha  gach  uinneag,  gach 
mullach  tighe,  agus  gach  àite  air  na  tighean  air  am 
b'urrainn  duine  seasamh^  air  an  dòmhlachadh  leis 
gach  seòrsa  muinntir,  a  dh'fhaicinn  cionnas  a  bha 
'm  baile  gu  bhi  air  a  lionadh  le  math. 

'Nuair  a  ràinig  ara  Prionnsa  tigh  an  t'Seanach- 
aidh,  dh'òrduich  e  teachdaire  a  chur  a  chum  a* 
Cheannard  Creideamh,  a  dh'fhaicinn^  an  robh 
caisteal  Anam-an-duin  air  uidheamachadh  air  son 
a  ìàthaireachd  rìoghail-s'  a'  ghabhail  a  steach,  (oir 
dh'fhàgadh  an  caisteal  aig  a  Cheannard  sin),  agus 
thàinig  fios  gu'n  robh.  (Gniomh.  xv.  9.)  An  sin 
dh'òrduicheadh  do'n  Cheannard  Creideamh  teachd 
a  mach  le  *fheachd  a  chòmhlachadh  a  Phrionnsa, 
a  rèìv  sin  thàinig  e,  agus  threòraich  se  esan  do'n 
chaisteal.  (Ephes.  iii.  17.)  Air  dha  so  a  bhi  air 
a  dheanamh^  ghabh  am  Frionnsa  maille  ri  'cheann- 
ardaibh  cumhachdach  agus  fhir-chogaidh,  an  cair- 
tealan  an  oidhche  sin  anns  a'  chaisteal,  gu  mòr 
aoibìmeas  baile  Anam-an-duine. 

Be  'n  ath  nì  a  bha  'na  chùram  air  muinntir  a' 
bhaiie^  cionnas  bu  chòir^  dhoibh  ceannardan  agus 
saighdearan  a'  Phrionns'  a  shuidheachadh  air 
chairteaian  nam  measg,  cia  cho  làn  'sa  lionadh  iad 
an  tighean  leo ;  oir  bha  leithid  a  mheas  aig  gach 
duine  bh'ann  an  Anam-an-duin  a  nis'  air  Emanuel 
agus  air  a  dhaoinibh,  's  nach  robh  ni  sam  bith  'gan 
cràdh  cho  mòr  ris  chò  cumhang  'sa  bha'n  tighean, 
oir  bu  mhiann  leis  gach  aon  diù  aoidheachd  a  thoirt 
do'n  iomlan  de  dh'àrmailt  a'  Plirionnsa ;  mheas  iad 
e  mar  an  glòir  frithealadh  dhoibh,  agus  anns  na 
lathaibh  ud  ruitheadh  iad  air  an  iarrtas-san  mar 

ghillean-frithealaidh.       Mu  dheireadh    shuidhich 
iad  air, 

1.  Gu'm  biodh  an  Ceannard  Neo-chiontas  air 
chairtealaibh  maille  ri  Reuson. 

2.  Gu'm  biodh  Foighdinn  air  chairtealaibh  ann 
an  tigh  Fhir-na-h-inntinn.  B'e  Fear-na-h-inntinn 
so  an  cleireach  a  bha  roimhe  so  aìg  Morair-na-toile 
rè  àm  na  ceannaìrc. 

3.  Dh'òrduicheadh  gu'm  biodh  an  Ceannard 
Gràdh  air  chairtealaibh  maille  ri  Aigneadh. 

4.  Dh'òrduicheadh  gu'm  biodh  an  Ceannard 
Deagh-dhòchas  air  chairtealaibh  maille  ri  Morair- 
a'-bhaile.  A  nis'  a  thaobh  tigh  an  t-Seanachaidh 
a  bhi  dlù  do'n  chaisteal,  agus  a  chionn  gu'n  d'òrd- 
uich  am  Frionnsa  dha^  caismeachd  a  thoirt  do 
dh'Anam-an-duine  nam  b'  e  's  gu'm  biodh  aobhar 
air  a  shon ;  uime  sin  dh'iarr  e-fèin,  gu'm  biodh  an 
Ceannard  Boanerges,  agus  an  Ceannard  Fèin- 
mhothachadh,  agus  an  cuid  daoine  uile  air  chairt- 
ealaibh  maille  ris-san. 

5.  Thug  Morair-na-toile  leis  an  Ceannard  Breith- 
eanas,  agus  an  Ceannard  Gearr-sios,  agus  an  cuid 
daoine^  a  chionn  gu'n  robh  e  nise  gu  riaghladh  fo 
na  Phrionns'  air  son  math  Anam-an-duine^  mar 
rinn  e  roimhe  fo'n  aintighearna  Diabolus  chum  a 
mhòr  chron  agus  a  dhochuinn.  (Rom.  vi.  19. 
Eph.  iii.  17.) 

6.  Bha  an  Ceannard  Creideamh  agus  a  dhaoine 
fathast  anns  a  chaisteal.  'S  ann  mar  sin  a  bha  'm 
Prionnsa,  a  cheannardan,  agus  a  shaighdearan  air 
chairtealaibh  an  am  baile  Anam-an-duine.^ 

1  Gabh  beachd  mar  tha  ceannardan  a'Phrionns'  air  an  suidheach- 
adh  ann  an  Anam-an-duine.  Creideamh,  anns  a' Chridhe.  Foigh- 
idiun  anns  an  Inntinn,  a  bha  roimhe  sin  'na  seirbhiseach  do'n  Toii 
ThruaiUidh.  Tha  sèilbh  aig  Deagh-dhochas  de'n  Tuijjse.  Tha  na 
h-Aignidhean  urahal  do  Charthanas,  no  do  Gri^ìdh  Dhè.  Tha'n 
Rèuson  umhal  do  Neo-chiontas.  Tha  sèilbh  ai^  Fèin-mhothachadh 
de'n  Choguis ;  agus  tha'n  Toil  fo'ùghdarras  Bhreitheanais  agus 
co-honadh  nam  bagraidhean  fo'm  beil  i  fathast  a'  riaghladh  au 
Anma. 


CUIRT  DHEUCHAI.NN  NAN  IFIUNNEACH. 

CAIBIDIL  VII. 

Ghabh  luchd-àìteachaidh  Anam-an-duìne  tlachd  annanlàthaireachd 
Emanueil — Rinn  esan  ièisd  do  mhuinntir  a  bhaile — Chuireadh 
cumachd  nuadh  air  Anam-an-duine — Rinneadh  inneal  mior- 
bhuileach  co^aidh — Rinneadh  uachdaran  de  Mhorair-na-toile — 
Dh'orduicheadh  dha rannsachadii  air  son  nan  Ifrinneach — Shuidh- 
icheadh  Morair-na-tuigse  na  Mhorair-a-bhaile  a  rithist — Rinn- 
eadh  Eòlas  ua  Sheanachaidh — Chuireadh  dealbh  a'  Phrionns* 
agus  Athar  air  o;eatachaibh  a'  chaisteil — Shuìdhicheadh  cùirt  a 
chnirdèucliainn  air  nah-lfrinnich— Dh'iheuchadh  Fear-aicheadh- 
Dhe,  Ana-miannach,  As-creideamh,  Di-chuimhnich-math,  Sìth- 
fheallsa,  agus  cuid  eile,  agus  fhuaradh  ciontach  iad — Bhrist  As- 
creideamh  a«)  priosan,  agus  thar  e  as  gu  Diabolua — Bha  cràdh  air 
Diabolus  'nuair  a  chual'  e  an  ni  a  bha  iad  a'  deanamh  ann  an 
Anam-an  duine — Cliaidh  na  priosanaich  eiie  chur  gu  bàs — Mliol 
am  Prionns'  an  ni  sin  a  rinn  muinntira'  bhaile,  agus  dh'òrduich 
e  Fèin-fhiosrachadh  'na  cheannard  air  cuideacbd  shaighdearan  a 
chuireadh  air  chois  ann  an  Anam  an-duine — Thug  Seanairean  a' 
bhaile  buidheachas  do'n  Phrionns'  air  son  a  dheagh-ghean  dhoibh- 
8an. 

A  nise^  shaoil  le  cìnn-fheadhna  agus  le  seanair- 
ibh  Anam-an-duine  nach  faigheadh  iad  an  leòir  gu 
bràth  de'n  Phiionns'  Emanuel ;  bha  leithid  do 
thlachd  aca  'na  phearsa,  'na  ghniomharraibh,  'na 
bhriathraibh  agus  'na  ghiùian,  oir  bha  iad  sin  uile 
cho  taitneach,  agus  cho  ion-mhiannaichte  leo-san. 
A  nise,  ged  a  b'e  caisteal  Anam-an-duin'  ionad 

tàimhe,  agus  ged  a  b'e  aii  iarrtas  gu  n  gabhadh  e 
còmhnaidh  ann  gu  bràth,  gidlieadh  ghuidh  iad  air 
a  thighinn  gu  tric  a  shealtainn  nan  sràidean^  nan 
tighean,  agus  air  muinntir  a'  bhaile.  **  Oir,'*  ars' 
iadsan,  '^  Ard-uachdarain  urramaich,  is  e  do  lath- 
aireachd,  do  shealiadh,  t'aoidh,  agus  do  bhriathran 
beatha,  neart  agus  aoibhneas  Anam-an-duiue." 

A  thuilleadii  air  sin,  gliuidh  iad  gu'm  biodh  an 
t-siighe  dha  ionnsaidh-san  do  ghnà  fosgaiite  rèidìi 
dhoibh-san  ;  air  an  aobhar  sin  dh'àitlm  e  gu'm 
biodh  na  geatachan  fosgailte,  chum  gum  faiceadh 
iad  a  ghniomliarran,  daingneaclidan  an  àite,  agus 
lùchairt  rioghaii  a'  Phrionnsa. 

'Nuair  a  labhair  esan^  thosd  iadsan  uiìe  gu  èisd- 
eachd  ;^  agus  an  uair  a  dh'imich  esan,  b'e'n  toii- 
inntinn-san  blii  *g  àtharrais  air-san  'na  imeachd. 

A  nise  rinn  Emanuel  cùirm  do  bhaile  Anam-an- 
duine,  agus  tliàinig  muinntir  a'  bliaiie  a  dli'ionn- 
saidli  a*  cliaisteil  a  cliompairteacliadii  dlil.  Aig  a 
chiiirm  so  clia  do  bheathaicli  e  iad  ie  lòn  a  dh'fhàs 
aon  chuid  air  raointibli  Anam-an-duine,  no  anns  an 
iomlan  do  rìogliaclid  a'  Cliruinne-cliè  uile.  Bu  lòn 
e  thàinig  o  chùirt  'Athar ;  chaidh  mias  an  deigh 
mèis  a  chuir  fa'n  comhair  agus  dh'àithneadh  dhoibh 
itheadh  gu  saor.^  Ach  'nuair  a  chuireadh  mias  as 
ùr  air  am  beuithaobh^,  theireadh  iad  do-ghnà  os  n- 
iosal  r'a  chèile^  ciod  a  th  ann  ?  Oir  cha  robh  fhios 
aca  c'  ainm  a  theireadh  iad  ris.  (Ecsod.  xvi.  15.) 
Dh*òl  iad  mar  an  ceudna,  de'n  uisge  rinneadh  'na 
fhion,  agus  bha  iad  ro  shubhach  maille  ris.  Bha 
ceòl  aca  am  feadh  a  bha  iad  'nan  suidhe  aig  a' 
bhòrdj  agus  dh'ith  an  duine  biadh  ainglean^  agus 
thugadh  dha  mil  as  a'  charraig.  Mar  sin  dh'itli 
Anam-an-duin'  an  lòn  a  chleachdadh  'sa  chùirt  a 
mhàin ;  seadh^  fhuair  iad  a  nis'  an  sàtli  dhe. 
(Salm  Ixxviii.  24,  25.)     Clia  b'  ann  aon  chuid  do 

1  TUa  iad  a'  foghlunauaithe-san. — 2  Gealladh  an  deigh  geallaidh. 

mhuinntir  dùthaich  no  baile  Anam-an-duin'  a  bha  n 
luchd-ciùil^  a  chluich  aig  a  bhòrd,  ach  b'  iad  àrd 
luchd-ciùil  nan  òran  a  sheinneadh  aig  cùirt  Shaddai. 

An  uair  a  theirig  a'  chùirm,  chuir  Emanuel  a 
mach  toimhseachanan  neònach  do  dhiomhaireachd- 
aibh,  do  bhaile  Anam-an-duine,  a  dheilbheadh  le 
Rùn-fhear  'Athar,  agus  le  eòlas  agus  le  ghocas 
Shaddai ;  cha'n  eil  an  samhail  so  do  thoimhseach- 
anaibh  ann  an  riòghachd  sam  bith. 

Rinneadh  iad  so  air  an  Rìgh  Saddai  fèin,  air 
Emanueì  a  Mhac^  agus  air  na  gniomharraibh  's  air 
na  coganaibh  a  rinn  e  ri  Anam-an-duine. 

Mar  an  ceudna,  mhìnich  Emanuel  fein  cuid  de 
na  toimhseachanan  so ;  agus  Oh  !  cia  mar  bha  iad 
air  an  soiUseachadh !  chunnaic  iad  an  ni  nach  fhac 
iad  riamh  roimhe ;  cha  b*  urrainn  doibh  a  shaoilsinn 
gu'n  gabhadh  nithe  cho  ainneamh  filleadh  ann  am 
briathraibh  cho  tearc  agus  cho  sìmplidh,  Dh'innis 
mi  dhuibh  roimhe  cò  mu  thimchioll  a  bha  na 
cruaidh-cheisdean  so ;  agus  'nuair  a  dh'f huasgladh 
iad,  thuig  an  sluagh  iad  gu  soilleir ;  seadh^  dh'aith- 
nich  iad  gu'm  bu  dearbh  iomhaigh  do  dh'  Emanuel 
fèin  a  bh'  annta;  oir  an  uair  a  lèubh  iad  na 
cruaidh-cheisdean  anns  a'  chlàv-sgrìobhaidh,  agus  a 
dh'amhairc  iad  air  aghaidh  a'  Phrionnsa,  bha'n  dara 
h-aon  cho  coltach  ris  an  aon  eile,  's  nach  b*urrainn 
Anam-an-duine  gun  a'  ràdh,  ^^  Se  so  an  t-Uan ;  'se 
so  an  lobairt;  'se  so  an  t-Agh  Ruadh;  'se  so  a 
Charraig ;  'se  so  an  Dorus ;  agus  is  e  so  an  t-Slighe ;" 
maille  ri  mòran  nithe  eile.  ^ 

Mar  so  chuir  e  air  falbh  muinntir  Anam-an- 

1  Na  sgriobturan  naomha. — 2  'Nuair  a  tha  Criosd  a'  toirt  cuir- 
eadh  do'n  anam  gu  cùirm  an  t-soisgeil,  tha  e  'ga  bheathachadh  le 
nithibh  neamhaidh,  agus  ni  h-ann  le  sògh  na  talmhuinn.  Cha'n  e 
òrauan  amaideach  an  ceòlanns  ambheil  an  t-anamath-nuadhaichte 
a'  gabhail  tlachd,  &c.,  "Ach  an  salmaibh,  agus  an  laoidhibh,  agus 
au  òranaibh  spioradail."  Le  teagasg  spiorad  Dhè,  is  urrainn/an  t- 
anam  an  sgriobtur  a  thuigsinn  'nuair  a  ta  e  labhairt  mu  Chriosd 
anu  an  co  shamhlachdaibh  agus  ann  am  t'aidheadaireachd. 

duine,  làn  do  dh*aoibhneas,  agus  do  dh'iongantas, 
'nuair  a  chunnaic,  a  thuig,  agus  a  thug  iad  fainear 
ciod  an  aoidheachd  a  fhuair  iad  o  Emanuel,  agus 
ciod  na  diomhaireachdan  a  dh'fhoillsich  e  dhiobh ; 
cha  b^  urrainn  iad  gun  bhi  labhairt  mu  thimchioll 
fèin,  agus  mu  thimchioll  a  ghniomharran^  aig  an 
tighibh,  agus  'nan  ionadaibh  ro  uaigneach.  Seadh^ 
bha  leithid  do  thlachd  aig  muinntir  a'  bhaile  dhe'm 
Prionnsa,  's  gu'n  seinneadh  iad  uime  'nan  cadal, 

A  nise  bha  e  ann  an  cridhe  a'  Phrionns'  Emanueil 
baile  Anam-an-duin'  a  chumadh  as  ùr^  agus  a  chuir 
anns  an  t-suidheachadh  bu  ro  thaitniche  leis^  agus 
bu  fhreagarraiche  gu  math  agus  tearuinnteachd 
Anam-an-duine,  air  an  robh  a  nise  coltas  soirbh- 
eachaidh.  Mar  an  ceudna  bha  leithid  do  spèis  aige 
do  'n  bhaile  iomraiteach  sin,  's  gu'n  d'uUaich  e 
tearmann  da  nam  b'e  *s  gu'n  eireadh  ceannairc  an 
leth  a  stigh  do'n  bhaile,  no  gu'n  tugta  ionnsaidh  air 
le  nàimhdibh  o'n  leth  a  mach. 

'S  e  cheud  ni  a  dh'àithn  e  na  cròinn-thabhaill 
mhòra  a  thug  e  bho  chùirt  Athar  a  shuidheachadh 
air  barra-bhallaibh  a'  chaisteil,  agus  air  na  tùir  a 
thogadh  as  iir  le  Emanuel  o'n  thàinig  e  do'n 
bhaile.  Mar  an  ceudna,  dheilbh  Emanuel  inneal 
gu  clachan  a  thilgeadh  o  chaisteal  Anam-an-duine, 
a  mach  air  Geat'-a'-bheòil;  b'inneal  e  nach  gabhadh 
cuir  'na  aghaidh^  's  nach  b'urrainn  gu'n  chasgradh 
a  dheanamh ;  uime  sin,  a  thaobh  nan  gniomharran 
miorbhuileach  a  rinneadh  leis,  'nuair  a  chleachdt' 
e,  cha  robh  ainm  air/  agus  gu'n  fhios  nach  èireadh 
cogadh  dh'earbhadh  a  ghleidheadh  agus  a  riaghladh 
ris  a'  Cheannard  òr-bhuadhach,  Creideamh.  Air 
dha  so  bhi  deante,  ghàirm  Emanuel  air  Morair-na- 
toile^  agus  dh  aithn  e  dha  an  aire  ghabhail  de  na 
geatachaibh  de  'n  bhalla  agus  de  'na  tùir  ann  an 

1  'Se  so  ùrnaig:b,  tha  i  gu  cìnuteach  naiorbhuileach  a  thaobh 
cumhachd,  cha'n  urraiuti  iomradh  nò  ainm  a  buaidh  a  chuir  aa 
cèill  gu  lèir.     Mata  xxi.  22, 

Anam-aii'duine  :  mar  an  ceiidna,  thug  am  Prionnsa 
dha^  cead  riaghladh  os  ceann  àrmailt  a  bhaile,  agus 
àithne  shònraichte  ga'n  seasadh  e  an  aghaidh  gach 
ceannairc  agus  àimhreit  a  dh'fhaodadh  eiridh  an 
aghaidh  sìth  ar  Tighearn  an  Rìgh,  agus  an  aghaidh 
sìth  agus  sàmhchair  a'  bhaile.  A  thuilleadh  air 
sin,  thug  e  ùghdarras  dha,  nam  b'e  's  gu*m  faigheadh 
e  a  h-aon  de  na  h-lfrinnich  am  falacli  ann  an  cùil 
air  bith  an  giacadh,  agas  am  màrbhadh,  air  neo  an 
cuir  ann  an  àite  tearuinnte,  chum  gu'n  rachadh 
buntainn  riu  a  rèir  an  lagha. 

An  sin  ghàirm  e  Morair-na-tuìgse^  seann  Mhor- 
air-a'-bhaiie^  agus  shaidhich  e  rithist  e  fhad  's  bu 
bheò  e^  'san  dreuchd  anns  an  robli  e  roimhe,  mar 
an  ceudna,  dh'àithn  e  dha  lùchairt  coltacli  ri  tùr- 
didean  a  thogail  dlù  do  Gheata-na-sùla.  TuiU- 
eadh  eile,  dh'àithn  e  dha^  a  bhi  lèubhadh  ann  an 
taisbeanadh  nan  diomhaireachd  rè  uile  laithean 
a  bheatha,  chum  gu'm  b'aithne  dha  cionnas  a 
choimhlionadli  e  'dlireuchd  gu  ceart. 

Mar  an  ceudna,  rinn  e  Eòlas  'na  Sheanachaidh, 
cha  b'ann  a  thaobh  tàir  sam  bith  do  sheann  Fhear- 
na-coguis^  a  bha  roimhe  sin  na  Sheanachaidh ;  ach 
a  chionn  gu'm  b'e  a  rùn  rìoghail  dreuchd  eile  thoirt 
do  Fhear-na-coguis ;  dreuclid  mu'n  d'innis  e  do'n 
t-seann  duine  uasal  gu'n  cluinneadli  e  an  còrr  an 
deigh  so. 

An  sin  dh'òrduich  e  dhoibh  iomhaigh  Dhiaboluis 
a  spionadh  a  nuas  bho'n  àite  'san  robh  i  air  a  suidh- 
eachadh ;  agus  a  sgrios  gu  tur,  a  bleath  gu  luaithre, 
agus  a  tilgeadh  leis  a  ghaoith,  an  taobh  a  muigh  do 
bhalla  sl  bhaile,  agus  cosìas  Shaddai  Athar  maille 
ri  choltas  fèin  a  chuir  suas  a  rithist,  air  geatachaibh 
a'  chaisteil;  agus  gu'm  biodh  e  ni  bu  ro  mhaisiche 
air  a  tharruinn  na  bha  e  riamh  roimlie  ;  do  bhrìgh 
gu*n  robh  araon  E-fèin  agus  Athair  air  teachd  gu 
Anam-an-duine  ann  an  tuiile  gràis  agus  tròcair  na 
thàinio;  iad  roimhe.     Mar  an  ceudna,  dh'àithn  e 

'snar  onoir  do  dh'Anam-an-duine,  àinm  a  bhi  gu 
soilleir  air  a  tharruinn  air  eudan  a'  bhaile,  leis  an 
dr  is  ro  fhearr.     Tais.  xxii.  4. 

An  deigh  so  a  bhì  air  a  dheanamh,  dh'òrduich 
Emanuel  na  trì  Ifrinnich  mhòr  ud  a  ghlacadh^ 
eadhon  dàMhorair-a'-bhaile  abh'ann  mu  dheireadh, 
is  e  sin  ri  'g  ràdli,  As-creideamh  agus  Ana-miann- 
ach,  maille  riDì-chuimhnich-math^an  Seanachaidh, 
A  thuilleadh  orra  so,  chaidh  cuid  dhiubhsan  dhe'n 
d'rinn  Diabolus  bùirdeiseich  agus  luchd-riaghlaidh 
ann  an  Anam-an-duine^  a  chuir  am  priosan  leis  a 
ghaisgeach  threubhach,  àrd~urramach/agus  fhlath- 
mhaiseach  Morair-na-toile. 

'S  iad  so  ainmean  an  luchd-riaghlaidh,  Fear- 
aicheadh-Dhè,  Cruas-cridhe,  Sìth-fheallsa.  'S  iad 
so  ainmean  nam  bùirdeiseach,  Cion-firinn,  An- 
lochdmhor,  Uabhar  agus  an  leithidean  sin.  Chaidh 
iad  so  a  chuir  ann  am  priòsan  duinte  ;  agus  b'e  ainm 
a  mhaoir  Dìleas  ;  b'e  an  Dìleas  so  a  h-aon  diùbhsan 
a  thug  Emanuel  maille  ris  bho  chuirt 'Athar.  a' 
cheud  uair  a  rinn  e  cogadh  ri  Diabolus  ann  am 
baile  Anam-an-duine. 

An  deigh  so  thug  am  Prionns'  àithne  gu'n  rach- 
adh  na  trì  daiiìgneachdan  làidir  a  thog  na  h-Ifìinn- 
ich  ann  an  Anam-an-duine^  air  àithne  Dhiaboluis 
(faic  taobh  80)  a  leagadh.  B'  obair  gìè  fhad'  i  so, 
a  thaobh  ani  meudachd,  a  chionn  gu'n  robh  na 
clachan,  am  tiodh^  an  t-iarunn,  agus  an  t-iomlan 
do'n  treamsgal  r'a  bhi  air  aghiùlan  gu  taobh  a  mach 
a  bhaile.^ 

'Nuaìr  a  rinneadh  so^  dh'òrduich  am  Prionnsa, 
do  Mhorair-a'-bhaile  agus  do  luchd-riaghlaidh 
Anam-an-duine  mòd  a  shuidheachadh  chum  nan 
Ifrinnich,  a  bha  fo  chùram  Dhìlis  am  maor,  fheuch- 
ainn  a;;iis  an  cuir  gu  bàs. 

iFeumaidhan  t'heòil  majlle  ri  h  an-tograidhean  a^us  a  h-ana- 
mainnan  a  bhi  air  a  so;rios  anns  aa  anam  ath-nuadhaichte.  'S 
obaii'  i  a  dh  'fheumas  ùine  ogus  saothair,  agus  is  ann  a  mhAin  air 
iarrtas  ao  t-Slànaif^hear  is  urrainn  so  a  bhi  'deanta. 

L 

'Nuair  a  thàinig  an  t-àm,  agus  aslmidh  am  mòd, 
a  rèir  gnàiths  baile  Anam-an-duine,  thugadh  a  nuas 
na  prìosanaich,  air  an  ceangal  ri  chèile  le 
slàbhraidhibh.  Uime  sin^  'nuair  a  chaidh  an  cuir 
an  làthair  Mhorair-a'-bhaile,  an  t'-Seanachaidh^ 
agus  a  chuid  eile  do  'n  chuideachd  urramaich,  an 
toiseach  ghairmeadh  an  luchd-deuchainn,  agus  an 
sin  mhionnaicheadh  na  fianaisean.  B'  iad  so  ain- 
mean  an  kichd-deuchainn ;  Creideas,  Ironraic, 
Treidhireach^  Fuath-do'n-olc,  Gràdh  do~Dhia,  Seas- 
a-chòir,  Inntinn-nèamhaidh,  Measarra,  Taingeal^ 
Deagh-obair,  Eud-air-son-Dè,  agus  Iriosal.^ 

B'  iad  ainmean  nam  fianaisean,  Fiosrach,  Innis- 
fìrinn,  Fuath-do-bhreugan,  maiUeriMorair-na-toile, 
agus  'òglach,  nam  biodh  feum  orra. 

Mar  sin  chuireadh  na  prìosanaich  air  beulthaobh 
amhòid;  an  sin  thuirt  Dean-ceartas,  cleireach  a' 
bhaiìe,  ^'  A  nihaoir,  thoir  Fear-àicheadh-Dhè  an 
làthair  a'  mhòid.*'  An  sin  thuirt  an  clèireach^ 
"  Fhir-aicheadh-Dhè,  tog  do  làmh.  Tha  thu  ri 
bhi  air  t'fheuchainn  an  so  mar  Fhear-àicheadh- 
Dhè  mar  f hear-sàrachaidh  air  baile  Anam-an-duine, 
a  chionn  gu'n  do  theagaisg  agus  gu'n  dh'aicheadh 
thu  gu  h-aingidh  agus  gu  mallaichte  nach  eil  1  >ia 
ann,  agus  mar  sin,  nach  eil  sùim  air  bith  ri  bhi  air 
a  ghabhail  do'n  diadhachd.  Rinn  thu  so  an  aghaidh 
bith,  onoir,  agus  glòir  an  Rìgh,  agus  an  aghaidh 
sìth  agus  tearuinnteachd  baile  Anam-an-duine. 
CÌ0d  a  tha  thu  'g  ràdh^  am  beil  no  nach  eil  thu 
ciontach  de'n  chùis-dhìtidh  so  ?" 

Feab-aicheah-Dhe.    *^  Cha'n  eil  mi  ciontach. 

Fear-Gairm.  ^^Thoir  leat  Fiosrach,  Innis- 
firinn,  agus  Fuath-do-bhreugan  chum  a'  mhòid. 

Cleireach.  An  sin  thuirt  an  clèireach,  "  Sibhse, 
fhianaisean  an  Rìgh^  amhaircibh  air  a  phrìosanach 
air  beulthaobh  a'  mhòid,  an  aithne  dhuibh  e  ?" 

1  Far  a'  bbeil  n.ibuadban  so  air  am  Jaotainn  bithidh  am  peacadh 
■»;r  fheuchaiun  agua  air  a  dhiteadh. 

FiosRACH.  An  sin  thuirt  Fiosrach,  ^'  Le'r  cead 
's  aithne  gu  math,  s  e  Fear-àicheadh-Dhè  is  ainm, 
dha,  hu  mhòr  a  phlàigh  e  re'  ioma  bhadhna  ann  am 
baile  truagh  Anam-an-duine. 

CLEiREAeH.  '^Tha  thu  cinnteach  gur  aithne 
d  huit  e  ! 

FiosRACH.  ^^  An  aithne  dhomh  e !  le*r  cead, 
s  math  sin  is  aithne  dhomh  e,  bha  mi  roimhe  so 
ro  thric  'na  chuidcachd  gu  bhi  aineolach  air  an 
dràsta.  Is  Ifrinneach  e^  mac  Ifrinnich,  b'aithne 
dhomh  'athair  agus  a  sheanair. 

Cleireach.  **'S  math  a  thuirt  thu:  tha  e  ^na 
sheasamh  an  so  air  a  chasaid  mar  Fhear-àicheadh- 
Dhe,  &:c.,  agus  tha  e  air  a  chuir  às  a  leth  gu'n  do 
theagaisg  agus  gun  dh'àicheadh  e  nach  eil  Dia  ann_, 
agus  mar  sin  nach  'eil  sùim  air  bith .  ri  bhi  air  a 
ghabhail  do'n  diadhachd.  Fhianaisean  an  Rìgh, 
ciod  a  tha  sibhse  *g  ràdh  ris  a'  so  ?  Am  beil  no 
nach  'eil  e  ciontach  ? 

FiosRACH.  ^'  LeT  cead,  bha  mi-fhin  agus 
e-fèin  aon  uair  cuideachd  ann  an  Sràid-nan-daoighear 
agus  bha  e  'n  tràth  sin  a'  labhairt  mu  chaochla  bar- 
alaichean^  agus  aig  an  àm,  agus  anns  an  àite  sin 
chuala  mi  e  'g  ràdh,  *  da  thaobh  fèin  nach  robh  e 
creidsinn  gu'n  robh  Dia  ann.'  Ach  ars'  esan, 
^  Ma  dh'  iarras  a'  chuideachd  anns  am  bi  mi,  agus 
cor  nan  amannan  dh'iom  e,  's  urrainn  mi  aideachadh 
gu  bheil  Dia  ann  agus  gabhail  orm  a  bhi  diadhaidh 
,  mar  an  ceudna.' '' 

An  sin  thuirt  an  cleireach^  *^  Ciod  a  tha  thusa  'g 
ràdh,  Innis-fhìrinn^  ri  luchd-breithe  an  Rìgh,  mu 
thimchoill  a'  phrìosanaich  air  beulthaobh  a  mhòid  %" 

Innis-firinn.  ^'  Le'rceadj  bha  mise  'nam  dhlù 
chòmpanach  roimhe  so  aige-san  (agus  is  aithreach 
leam  a  nise  gu'n  robh)  agus  is  minig  a  chuala  mi  e 
'g  ràdh,  le  mòr  uaill,  gun  robh  e  creidsinn  nach 
robh^  aon  chuid  Dia,  no  Aingeal,  no  Spiorad  ann." 
Cleireach.     *'  C'àite  'n  cuala  tu  e  'g  ràdh  sin  V' 

Innis.  '^  Chuala  an  an  Sràid-an-sgainneil,  an 
Sreath-na-toibheum^  agus  ann  an  iomadh  àit'  eile 
a  thuilleadh  orra  ?'* 

Cleireach.     '*  Am  bheil  thu  glè  eòlach  air  ?" 

Jnnis.  -''S  aithne  dhomh  gur  Ifiinneach  e^ 
agus  gur  duine  òillteil  e  gu  bhi  g  àicheadh  Dhè  : 
b'e  Dùlan-do-mhath  a  b'athair  dha,  agus  bha  tuil- 
leadh  cloinne  aige  air  chùl  an  fhir  so/' 

Cleireach.  *'  Fhuath-do-bhreugan,  seall  air  a' 
phrìosanach  air  beulthaobh  a  inhòid,  an  aithne 
dhuit  eT' 

FuATH.  '^  Le'r  cead,  's  e  Fear-àicheadh-Dhè  a 
ta  ann,  aon  do  na  truaghanan  is  gràineile  a 
dh*fhiosraich  mi  riamh,  no  ris  an  robh  gnothach 
agam  rè  mo  bheatha.  Chuala  mi  e  'g  ràdh,  nach 
eil  ànn  aon  chuid  Dia,  no  saogahal  ri  teachd,  no 
peacadh,  no  peanas  an  deigh  so^  agus  gu'm  bù  cho 
math  dol  do  thigh-striopachaiS;,  ri  dol  a  dh'èisdeachd 
searmoin." 

Cleireach.  '*  C'àite  'n  cuala  tu  e  'g  ràdh  nan 
nithe  sin?'* 

FuATA.  ^'  Chuala  ann  an  Sreath-nam-pòitear, 
direach  aig  ceann  Sràid-nan-daoighear,  ann  an  tigh 
'san  robh  Aindiadhachd  a'  chòmhnaidh." 

Cleireach.  "A  mhaoir,  thoir  leat  e^  agus 
thoir  a  steach  Ana-miannach  (Ana-miannaich  tha 
thu  ann  an  so  air  do  chasaid  a*t'fhear-sàrachaidh 
air  baile  Anaman-duine)  a  chionn  gu'n  dotheagaisg 
thu  le  briathiaibh  truaiilidh,  agus  le  cleachdadh 
deamhnaidh  agus  foilleil,  gu  bheil  e  ceadaichte  agus 
tarbhach  do  dhuine  saorsa  a'  ghablìail  na  ana- 
miannaibh  feòhnhor^  agus  air  do  shon  fèin,  nach 
d  aicheadh  thu^  agus  Bach  àicheadh  gu  bràth  toil- 
inntinn  pheacach  air  bith  dhuit  fèin  cho  fhad  's  is 
e  Ana-miannach  t'ainm.  Ciod  a  tha  thu  'g  ràdh 
a  bheil  no  naeh  'eil  thu  cioniach  de  n  chùis-dìt- 
idh  so  V* 

Ana-miannacii.  x'ln  sin  thuirt  Ana-iniannach. 
'*^Le'r  cead,  is  duine  àrd-inbheach  mi  a  thaobh 

breitli,  agus  bha  mi  air  mo  cleaclidadh  ri  toilinn- 
tinn,  ri  fearas-chaideachd,  agus  ri  àilghios.  Cha  bu 
ghnà  leam  a  bhi  air  mo  chronachadh  air  son  mo 
dheanadais,  ach  dh'fhàgadh  migu  mo  thoil  fèin  mar 
gu  m  bu  lagh  i. 

Agus  tha  mi  da  mheas  gle  neònach  gu'm  bithinn 
an  diugh  air  mo  ghàirm  gu  cunntas,  air  son  an  ni' 
cha'n  e  a  mhàin  a  tha  mise  deanamh,  ach  an  ni  mar 
an  ceudna  gu  h-inbhe  bhig,  a  tha  na  h-uile  dhaoine 
a'  deanamh,  agus  a'  gràdhachadh  aon  chuid  an  uaig- 
neas  no'm  follais. 

Cleireach.  **  A  dhuine,  cha'n  eil  sinne  a' 
gabhail  gnothaich  ri  t'àrd-inbhe^  (ged  is  ann  mar 
a  b'àirde  t'inbhe  a  b'fhearr  bu  chòir  dhuit  a  bhith) 
ach  tha  gnothach  againne,  agus  tha  sin  agad  fèin, 
ris  a'  chùis-dhitidh  a  thugadh  a  steach  a'  t'aghaidh  ; 
ciod  a  tha  thu  g  ràdh^  am  bheil  no  nach  'eil  thu 
ciontach  ?" 

Ana-miannach^  '*  Cha*n  'eil  mi  cionntach." 
Cleireach.  **  Fhir-ghairm^  èigh  air  na  fian- 
uisibh  tighinn  a  làthair^  agus  fianais  a  dheanamh/* 
Fear-gairm.  '*A  dhaoine  uaisle,  fhianaisean 
an  Rìgh,  thigibh  agus  deanaibh  fianais  do  ar 
Tighearn  an  Rìgh,  an  aghaidh  a'  phrìosanaich  air 
beulthaobh  a'  mhòid." 

Caeireach.  '^  Thig  an  so,  Fhiosraich,  seal  air  a' 
phrìosanach.     An  aithne  dhuit  e  ?" 

FiosRACH.  ^'  Le'r  cead,  ^s  aithne  dhomh.  'S  e 
Ana-miannach  is  àinnl  dha  ;  is  mac  e  do  Bhèisd- 
eil^  rugadh  e  ann  an  Sràid-a'-mhacnuis ;  bu 
nighean  i  do  Dhroch-thogradh.  'S  math  a  b'aithne 
dhomh  an  teaghlach  uile.*" 

Cleireach.  ^^  Am  beil  no  nach  eil  e  ciontacli 
do  na  nithe  a  th'air  an  cuir  as  a  leth." 

FiosRACH.  *^  Le'r  cead,  mar  thuirt  e,  bha  e  'na 
dhuine  mòr  da  rìreadh ;  ach  tha  e  tuilleadh  is  mììe 
uair  ni's  mò  ann  an  aingidheachd^  na  tha  e  thaobh 
a  shinnsearachd." 

Cleireach.  *^  Ach  ciod  is  aithne  dhuit  mu 
thimchioll  a  ghniomharran  fa  leth  V* 

FiosRACH.  '^  'S  aithne  dhomh  gur  fear  mhionnan 
e,  gur  breugadair  e,  agus  gur  fear-brisidh  na 
Sàbaid  e  ;  's  aithne  dhomh  gur  fear-striopachais, 
agus  fear  neo-ghlaine  e  ;  is  aithne  dhomh  gu  bheil 
e  ciontach  do  mhòran  uilc/' 

Cleireach.  "  C'àite  'm  b'àbhaist  da  a  chuid 
aingidheachd  a  chuir  an  gniomh^  'n  ann  an  cùil- 
ibh  uaigneach^  no  'n  ann  gu  follaiseach  agus  gu 
beag-narach  ? 

FiosRACH.  ^'  Le'r  cead^  b'àbhaist  air  feadh  a ' 
bhaile  gu  lèir.'' 

Cleireagh.  ^'  Innis-fhirinn,  ciod  a  th'agadsa 
ri  *g  ràdh  an  aghaidh  a  phrìosnaich  air  beulthaobh 
a  mhòid  ? 

Innis.  *'Le'rcead,  is  aithne  dhomh  gu  bheil 
na  h-uile  ni  a  thuirt  a'  cheud  fhianais  ceart,  agus 
mòran  tuilleadh  a  bharrachd  orra." 

Cleireach.  '^  Ana-mhiannaich^  am  beil  thu 
cluinntinn  ciod  a  tha  na  daoine  uaisle  so  ag  ràdh  ?" 

Ana-miannach.  ^^  Bha  mi  riamh  de  na  bheachd 
gu*m  b'e  làn  shaorsa  a'  ghabhail  anns  na  h-uile  ni 
a  mhiannaicheadh  duine,  a'  bheatha  bu  shona 
a  b'urrainn  e  chaitheamh  air  thalamh ;  uime  sin, 
cha  do  dhealaich  mi  riamh  ris  a'  bheachd  so_,  ach 
chaith  mi  uile  làithean  mo  bheatha  'san  t-saorsa 
sin.  A  nis'  air  dhomh  fein  a  leithid  a  thaitneas 
f  haotuinn  annta^  cha  robh  mi  riamh  cho  doichioUach 
's  gu'n  cleithinn  an  chù  air  muinntir  eile.'* 

Chuirt.  An  sin  thuirt  an  luchd-breithe.  '^'  Is 
leòir  a  chainnt  fèin  gu  dhìteadh,  uime  sin,  a  mhaoir' 
thoir  air  falbh  e,  agus  thoir  As-chreideamh  an 
làthair  a  mhòid." 

Cleireach.  ^^  As-chreideamh,  tha  thu  'n  so  air 
do  chasaid  fo  ainm  As-creideamh  (a't  f  hear  sàrach- 
aidh  air  baile  Anam-an-duine,)  a  chionn  gu'n  do 
chuir  thu  gu  fealltach  agus  gu  h-aingidh  an  aghaidh 
ceannardan  Shaddai  mhòir,   'nuair  a  bha  thu  an 

dreuchd  ann  an  Anam-an-duine,  'nuair  a  tliàinjg 
iadsan  a  dh'iarraidli  sèilbh  air  a'  bhaile ;  seadh, 
thug  thu  dùbhlan  do  'ainm,  do  'fheachd  agus  do 
dh'  aobhar  an  Rìgh,  bhrosnaich  agus  thug  thu 
adhartas  do  bhaile  Anam-an-duine  gu  àr-a-mach  a 
dheanamh,  agus  cuir  an  aghaidh  feachd  an  Rìgh, 
ceart  mar  rinn  Diabolus,  do  cheannard.  Ciod 
a  tha  thu-fein  a'ràdh  ris  a  chùis-dìtidh  so,  am 
beil  no  nach  eil  thu  ciontach  ?" 

An  sin  thuirt  As-creideamh^  '^Cha'n  aithne 
dhomh  Saddai ;  ghràdhaich  mi  mo  sheann 
Phrionnsa,  mheas  mi  gu'm  b'e  mo  dhleasnas  a  bhi 
fh'inneach  do'm  ghàirm,  agus  mo  dhìchioil  a 
chleachdadhgu  ìnntinnibh  dhaoine  Anam-an-duine 
aomadh  a  chum  na  bha  'nan  comas  a  dheanamh, 
gu  cogadh  an  aghaidh  choigrich  agus  eilthirich^ 
'san  cumail  a  mach  as  sl'  bhaile.  A  nise  cha  do 
chaochail  mi  mo  bharail  air  eagal  dragh,  ged 
tha'n  t  aite  agus  an  riaghladh  agaibhs'  an  dràsta." 

Chuirt.  An  sin  thuirt  an  luchd-breithe, '^' Tha 
sibh  a'  faicinn  gu  bheil  an  duine  do-cheannsail, 
agus  a'  dion  a  shlaoightearachd  le  cainnt  atmhoir, 
agus  a  cheannairc  le  dòchas  ladarna.  Uime  sin, 
thoir  air  falbh  e,  a  mhaoir,  agus  thoir  Dì-chuimh- 
nich-math  ann  an  làthair  a'  mhòid. 

Cleireach.  "  A  Dhì-chuimhnich-math,  tha 
thu  an  so  air  do  chasaid  fo  àinm  Dì-chuimhnich- 
math  (a'  t^fhear-sàrachaidh  air  baile  Anam-an- 
duine)  a  chionn  an  uair  a  bha  'n  t-iomlan  de 
ghnothaichibh  a'  bhaile  ann  a'd  làimh,  gu'n  do 
dhì-chuimhnich  thu  gu  tur  freasdal  doibh  anns  an 
ni  a  bha  math,  agus  gu'n  deach  thu  an  cobhoinn 
ris  an  an-tighearna  Diabolus  an  aghaidh  Shaddai 
an  Rìgh,  an  aghaidh  a  cheannardan^  agus  uile 
fheachd  chum  easonoir  do  Shaddai,  chum  briseadli 
a  lagha,  agus  a  chum  cunnart  sgrios  iomlan  a 
a  thoirt   air    baile    iomraiteach    Anam-an-duine. 

Ciod  a  tha  thu-fèin  ag  ràdh  lis  a'  chùis-dhitidh  so 
am  beil  no  nach  eil  thu  ciontach?'' 

An  sin  thuirt  Di-chuimhnicli-math^  "^  A  dhaoine 
uaisle,  a  thaobh  na  cùis-dhitidli  so  leis  a'  bheil  mi 
air  mo  chasaid  ann  'ur  làthair-sa,  guidheam  oirbh 
'  cuiridh  mo  dhi-chuimhne  as  leth  m'aois,  agus  cha'n 
ann  as  leth  mo  dhaobhachd  ;  as  leth  boil  m' 
eanchainn,  agus  cha'nannas  leth  caoin-shuarachas 
ni*  inntinn,  agus  an  sin^  tha  dòchas  ;igam  a  bhur 
suairceas  gu'n  gabh  sibh  mo  lethsgeul  agus  nach 
toirsibh  mòr  pheanas  dhomh,  ged  tha  mi  ciontach/" 

An  sinthuirt  an  luchd-breithe,  '*A  Dhi-chuimh- 
nich-mhath,  's  ann  le  d'  dheòin  a  bha  thu  cho  dì- 
chuimhneach  air  math^  agus  cha*n  ann  a  thaobh 
laigse  na  aois  ;  agus  do  bhrigh  gu'n  robh  gràin 
agad  do  nithibh  math  a  chumaii  ann  ad  chuimhne» 
'S  math  a  chuimhnicheadh  tu  droch  nithe,  ach  cha'n 
fhuihgeadh  tu  aon  uair  smuaineachadh  air  nithibh 
matha,  uime  sin,  tha  thu  a'  deanamh  lethsgeul  dhe 
t'aois,  agus  de  boile  t'eannchainn,  chum  gu'n 
còmhdaicheadh  tu  do  shlaoightearachd,  an  dùil  na 
breitheamhna  a  mhealladh.  Ach  cluinneamid  ciod 
a  th'aig  na  fianaisean  ri'g  ràdh." 

FuATH.  Le'r  cead,  chuala  mis'  an  Di-chuimh- 
nich-math  so  'g  ràdh^  nach  b'urrainn  e  riamh 
smuainteachadh  air  math  fhulang/  nach  b'urrainn 
rè  cairteal  na  h-uaracli." 

Cleikeach.     "  C'àit'  an  cuala  tu  e  'g  ràdh  sin  ?/ 

FuATH.  ^'  Chuala  ann  an  Sràid-gach-mi-stà, 
anns  an  ath  dhorus  do  chomharradh  na  Coguis  air 
a  losgadh  le  iarrunn  dearg." 

Cleireach.  ^'  Fhiosraich.  ciod  a  th'agadsa  ri 
ràdh  an  aghaidh  a  phriosanaich  a  tha  aig  beul- 
thaobh  a'  mhòid  ? 

FiosRACH.  '^  Le'r  ceud,  is  aithne  dhòmh-sa  an 
duine  so  gu  gle  mhath,  is  mac  Ifrinneich  e^,  b'e  ainm 
athar  Spèis-do'n  olc,  agus  da  thaobh-san,  's  minig 
a  chuala  mi  e  'g  ràdh^  gu'n  do  mheas  e  gu'm  b'e 

ea^hon  smuaineachadh   mu  mhath  an  ni  bu  mhi- 
thaitnich  a  bh'auns  an  t-saoghal" 

CLeireach.  '^  C  ait'  an  cuala  tu  e  'g  ràdh  nain 
briathran  so  V 

FiosRACH.  **Chualaann  an  Sràid-na-feola,  dìr- 
each  muchoinneamh  na  h-eaglais/' 

Cleireach.  ^^  Thig  an  so,  Innis-fhìrinn,  agus 
thoir  t'fhianais  mu  thimchioll  a'  phrìosanaich  air 
beulthaobh  a  mhòid." 

Innis.  *^Le'r  cead^  chuala  mise  e 'g  ràdh  gu 
tric,  gu'm  b'fhearr  leis  a  bhi  smuainteachadh  air  na 
nithibh  is  gràineile^  na  air  na  nithidh  a  th'air  an 
cuir  sios  anns  na  Sgriobtniribh  Naomha.'^ 

Cleireach.  '*  C'àit  an  cuala  tu  e  'g  ràdh  a 
leithid  sin  a  chainnt  ghrathail  ?" 

Innis.  Chuala  ann  an  iomadh  àite  :  gu  h-àraid 
ann  an  Sràid-na-gràinealachd,  ann  an  tigh  Bheag- 
naraich,  agus  ann  an  Sràid-na-neo-ghlaine,  aig 
comharradh  a  Mhic-mhìllte,  an  ath  dhorus  da. 
Thearnadh-do'n-t-sloc." 

CnuiRt.  ^^  A  mhaoir  thoir  Cruas-cridhe  gu. 
beulthaobh  a'  mhòid." 

Cleireach.  '^  A  Chruais-chridhe,  tha  thu  an 
so  air  do  chasaid  fo  ainm  Cruas-cridhe  (a'  t'fhear- 
sàrachaidh  air  baile  Anam.an-duine),  a  chionn  gu'n 
do  lion  thusa  gu  truaillidh,  agus  gu  h-aingidh  baile 
Anaman-duine  le  neo-aithreachas  agus  an-iochd, 
'gan  cumail  bho  aghartas  agus  bròn  air  son  an  eas- 
aontais,  rè  uile  aimsir  an  cùl-sleamhnachaidh  agus 
an  ceannairc  an  aghaidh  an  Rìgh  Saddai  beann- 
aichte.  Ciod  a  tha  thu  'g  ràdh  ris  a'  chùis-dhìtidh 
so,  am  beil  no  nach  'eil  thu  ciontach  ? 

Cruas.  Le'r  cead,  cha  b'aithne  dhomh  riamh 
rè  mo  bheatha  uile  ciod  bu  chiall  do  dh'aghartas 
no  do  bhròn  ;  tha  mise  do-dhrùìghte,  cha'n  'eil 
spèis  agam  do  dhuine  sam  bith ;  ni  mo  dhrùigheas 
doilgheas  dhaoine  orm  :  cha  ruig  an  osnaich  mo 
chridhe  ;   ge  b'e  uair  a  iii  ini  olc,   ge  b'e  uair  a  ni. 

mi  eucoir,  is  ceòl  dhomhs  'e,  am  feadh  is  bròn  e  do 
chàch. 

Chuirt.  ^*  Tha  sibh  a'  faicainn  gur  fìor  Ifrinn- 
each  an  duine  so,  agus  gu'n  do  dhìt  se  e-fein. 
Thoir  air  falbh  e,  a  mhaoir^  agns  thoir  Sìth-fheall- 
sa  gu  beulthaobh  a'  mhòid." 

"^  A  Shìth-fheallsa,  tha  thu  'n  so  air  do  chasaid 
fa  ainm  Sìth-fheallsa,  (a'  t'  fhearr-sàrachaidh  air 
baile  Anam-an-duine)  a  chionn  gu'n  do  chuir^, 
agus  gu'n  chùni  thu  baile  Anam-an-duine  gu  ro 
aingidh  agus  gu  deamhnaidh,  ann  an  sìth-fhallsa 
chunnartach,  agus  bhreugach,  agus  ann  an  fèin- 
thearuinnteachd  mhallaichte,  rè  a  chùl-sleamhnach- 
aidh  agus  a  cheannairc  ifrinneil,  mar  eas-onair 
do'n  Rìgh,  chum  briseadh  a  lagha,  agus  gu  mòr 
chron  do  bhaile  Anam-an-duine.  Ciod  a  tha  thu 
'g  ràdh_,  am  beil  no  nach  'eil  thu  cionntach  de'n 
chùis-dhitidh  so  ? 

An  sin  thuirt  Sìth-fheallsa,  a  dhaoine  uaisle, 
agus  sibhse  a  ta  nis  'n  'ur  suidhe  mar  bhreitheamh- 
nan  ormsa,  tha  mi  'g  aontachadh  gur  e  Sìth  is 
ainm  dhomh^  ach  tha  mi  gu  tùr  ag  àicheadh  Sìth- 
fheallsa  mar  m'ainm.  Nam  b'e  toil  bhur  'n-Onoir 
cuir  air  son  cuid  sam  bith  a  tha  mion-eòlach  orm, 
no  air  son  na  mna-giùine  bh'aig  mo  mhàthair  'nuair 
a  rugadh  mi^  no  air  son  nan  goistidhean  a  bh'aig  mo 
bhaisteadh,  dhearbhadh  iadsan  gur  e  sìth  is  ainm 
dhomh,  agus  nach  e  Sìth-fheallsa.  Uime  sin, 
cha'n  urrainn  mi  freagradh  sam  bith  a  thoirt  air  a' 
chùis-dhìtidh  so,  a  chionn  nach  'eil  m'ainm  air  a 
ghabhail  a  steach  innte^  agus  tha  m'  fhior  ainm 
coltach  ri  mo  chleachdaidhibh.  Bu  duine  mise 
leis  'm  bu  toil  an  comhnuidh  a  bhi  beò  ann  an 
bìth,  agus  mheas  mi  an  ni  bu  toil  leam  fèin,  gu'm 
faodadh  muinntir  eile  spèis  a  bhi  aca  dha  mar  an 
ceudna.  Uime  sin,  an  uair  a  chithinn  aon  air 
bith  de  m'  choimhearsnaichean  air  an  sàrachadh 
le    mi-shuaimhneas    inntinUj    dheanainn   m'    uile 

dhichioll  gu  *n  cobhah' ;  agus  is  iomadh  eiseamplair 
de  m'  dheagh  ghnè  so  a  dh'fhaodainn  ainmeach- 
adh  :  mar : — 

'^  1.  'Nuair  a  chlaon  ar  haile-ne  Anam-an-duin' 
air  tùs  0  shlighibh  Shaddai,  thòisich  agartasan  mi- 
shuaimhneach  ri  cuid  dhiù  air  son  an  ni  a  rinn 
iad ;  air  dhomhsa  bhi  duiHch  am  faicinn  cho  mi- 
shuaimhneach,  air  bàll  ghleidh  mi  dòigh  gu  sìth  a 
chuir  orra  rithist. 

"^2.  'Nuair  a  bha  riannan  an  t-seann  saoghail 
agus  Shodoim  ann  an  cleachdadh,  nam  b'e  's  gu^n 
do  chuir  ni  sam  bith  bruaiilean  orrasan  a  bha 
leantainn  nan  seann  ghnàthan  sin,  rinn  mise  mo 
dhìchioll  gu  'n  cuir  sàmhach  a  rithist,  agus  thug 
mi  orra  an  cleachdadh  gun  bhruaillean  'sam  bith. 

*'  3.  'Nuair  a  thòisich  an  cogadh  eadar  Saddai 
agus  Diabolus^  ma  thug  mi  'n  aire  do  dh-aon  air  bith 
do  mhuinntir  Anam-an-duin'  air  an  robh  eagal  à 
sgrios,  bu  ghnà  leamsa  le  dòigh  air  chòr-eigin 
an  sìtheachadh  a  rithist.  Uime  sin,  a  chionn  gu'n 
robh  mi  an  còmhnaidh  am  dhuine  do  ghnè  cho 
feumail,  agus  ma  s  e  's  gu'm  bheil  fear  deanamh  na 
sìthe  'na  dhuine  cho  airidh  'sa  tha  cuid  a  cumail 
a  mach,  uime  sin,  a  dhaoine  uaisle,  sibhse  a  tha 
cho  ainmeil  air  son  còir  agus  ceartas  ann  an  Anam- 
an-duine,  bitheam  air  mo  uiheas  leibhse,  mar 
dhuine  nach  'eil  a'  toilhinn  a'  ghnàthachaidh  an» 
iochdmhor  so_,  ach  a  ta  airidh  air  saorsainn,  agus 
mar  an  ceudna  comas  aicheamhail  agradh  air  mo 
luchd-casaid." 

An  sin  thuirt  an  Clèireach,  ^^  Fhir-ghairm,  thoir 
caismeachd  fhollaiseach.'* 

Fear-gairm,  ^'  A  chionn  gu'n  d'aicheadh  am 
prìosanach  air  beulthaobh  a  mhòid  an  t'àinm  a  thug- 
adh  dha  anns  a'  chùis-dhìtidh,  tha  na  breitheamh- 
nan  ag  iarraidh  ma's  e  's  gu  bheil  neach  air  bith 
'san  àite  so  is  urrainn  fios  a  thoirt  dhoibh  mu  ainm 
a'  phrìosanaich  so,  iad  a  theachd  air  an  aghaidh  agus 
fianaìs  a  dheanamh." 

An  sin  thàinig  dithis  a  steach  a  chum  a'  mhòid 
a  dh'innise  ciod  a  b'aithne  dhaibh  mu  thirachioll 
a'  phrìosanaich ;  b*e  ainm  ar  darna  h-aon  diù 
Rànnsaich-firinn,  agus  ainm  an  aon  eile  Daing- 
nich-firinn, 

An  sin  thuirt  Rannsaich-firinn^  '^  Le'r  ceud/' — 

Chuirt.  *'  Stad,  cuiribh  air  a'  mhionnaibh  e  ;' 
mar  so  mhionnaich  iad  e.     An  sin  thuirt  e. 

Rannsaich  Le'r  cead,  b'aithne  dhomhsa  an 
duine  so  bho  bha  e  'na  leanabh,  agus  is  urrainn 
mi  ràdh  gur  e  Sìth-fheallsa  is  ainm  dha.  B'e 
Miodal  a  b'àinm  d'a  athair^  b'aithne  dhomh  e-san, 
agus  theireadh  iad  Baintighearna  FòiU-bheadradh 
mar  ainm  ri  'mhàthair  mu  n  do  phòs  i,  agùs  'nuair 
a  rugadh  am  mac  so,  thug  iad  Sìth-fheallsa  mar 
ainm  air.  Is  mise  bu  chòmpanach-cluiche  dha, 
ach  bha  mi  beagan  ni  bu  shine  na  esan ;  agus  an 
uair  a  b'  àbhaist  d'a  mhàthair  a  ghàirm  dhachaidh 
o  'chluich,  bu  ghnà  leatha  ràdh,  '^  a  Shtth-fheallsa, 
a  Shìth-f  heallsa  thig  dhachaidh  gu  luath,  no  bheir 
mis*  ort !''  Seadh,  b*aithne  dhomh  e  'nuair  a  bha 
e  'na  naoidhean ;  agus  ged  nach  robh  mise  'n 
tràth  sin  ach  beag^  tha  cuimhne  agam  'nuair  a 
bhiodh  a  mhàthair  'na  suidhe  aig  an  dorus  leis^  no 
'ga  bheadradli  na  h-uchd,  ghairmeadh  i  dheth 
fichead  uair  an  deigh  a'  chèile,  mo  Shìth-fheallsa 
bheag !  agus  mo  Shìth-fheallsa  bhòidheach  !"  &c. 

An  sin  thuirt  Daingnich-firinn,  '*  Le'r  cead^  tha 
na  h-uile  ni  a  thuirt  a  cheud  fhianais  ceart ;  'se 
Sìth-fheallsa  is  ainm  dha'n  duine  so,  is  mac  e  do 
Mhiodal,  agus  is  i  Baintighearna  FòiU-bheadradh^ 
a  mhàthair.  Agus  chunnaic  mis'  uair  gu'm  biodh 
fearg  air  riù-san  a  theireadh  ainm  sam  bith  eile  ris 
ach  Stth-fheallsa^  oir  theireadh  e  gu'n  robh  iad  a' 
fanaid  agus  ag  èìgheach  frith-ainm  air ;  's  ann  an 
uair  a  bha  Sìth-f  heallsa^  'na  dhuine  mòr,  agus  a  bha 
na  h-Ifrinnich  a'  riaghladh  ann  an  Anam-an-duine^ 
a  bha  so." 

Chuirt.  **  A  dhaoine  uaisle^  chuala  sibh  ciocl 
air  'n  do  mhionnaich  an  dithis  fhianaisean  so  :  A 
nise  a  Shìth-fheallsa,  dh'àicheadh  thusa  gur  e 
Sìth-fheallsa  is  ainm  dhuit^  gidheadh  tha  thu  a* 
faicinn  gu'n  do  mhionnaich  an  dithis  dhaoine  còire 
so  gur  e  sin  t'ainm.  A  thaobh  an  leisgeul  a  th'agad, 
cha'n  ann  a  chionn  gur  duine  sìochail  thu,  no  air 
son  gur  fear-deanamh  sìth  thu  a  measg  do  choimh- 
earsnaichean,  a  tha  thu  an  so  air  do  chasaid  mar 
fhear  droch-bheairt,  ach  a  chionn  gu'n  do  chuir^ 
agus  gu'n  do  chùm  thu  baile  Anam-an-duine  gu 
h-aingidh  agusgu  deamhnaidh,  ann  an  sìth  fheallsa^ 
bhreugach  agus  mhailaichte,  araon  rè  an  cùl- 
sleamhnachaidh  agus  an  ceannairc  an  aghaidh  an 
Rìgh,  càlg-dhìreach  an  aghaidh  lagha  Shaddai, 
agus  mar  an  ceudna,  gu  mòr  sgrios  a  thoirt  air  baile 
Anam-an-duine  :  's  e  gu'n  d'  àicheadh  thu  t'ainm 
na  th'  agad  do  leisgeul  air  do  shon  fèin.  Ach  tha 
thu  faicinn  gu'  bheil  fìanaisean  an  so  a  dhearbhadh 
gur  tus'  an  duine. 

'*  A  thaobh  na  sìth  a  bha  thu  deanamh  a  measg 
do  choimhearsnaich  dhe'n  d'rinn  thu  uiread  do 
dh'uaiU,  biodh  fhios  agad  an  t-sìth  sin  nach  eil  'na 
còmpanach  do  dh'fhirinn  agus  do  naomhachd,  agus 
a  tha  dh'easbhuidh  deagh-bhunaite^  gu  bheil  i  air 
a  stèidheadh  air  a'  bhrèig,  agus  tha  i  araon  cealgach 
agus  mallaichte,  mar  a  thuirt  Saddai  mòr;  uime 
sin,  cha  do  shaor  do  dhion-chainnt  thu  bho'n  choire 
a  tha  air  a'  cuir  às  do  leth^  ach  an  àitè  sin  'sann  a 
tha  thu  air  t'fhilleadli  anns  an  iomlan/* 

"  Ach  gairmeamaid  na  fianaisean  a  tha  gu 
teisteanas  a  thoirt  mu  na  nithe  air  son  am  beil  thu 
air  do  chasaid,  agus  cluinneamaid  ciod  a  th'  aca- 
ran  ri  'g  ràdh." 

Cleireach.  *'  Fhiosraich,  ciod  a  tha  thusa  'g 
ràdh  an  aghaidh  a'  phrìosanaich  air  beulthaobh  a' 
mhòid  V 

FiosRACH.     ^^  Le'r  cead,  rinn  an  duine  so  le  m' 

fhiosracliadli  fèin^  bho  cheann  fhada,  a'  chèaird 
dhe  Anan-an~duine  a  chumail  ann  am  fois  pheac- 
ach,  am  fir-mheadhon  uile  chollaidheachd,  a  neo- 
ghlaine,  agus  a  mhi-riaghailt,  agus  thuirt  e  'nam 
èisdeachd-sa,  rachamaid,  rachamaid,  teicheam- 
aid  0  gach  uile  thrioblaid,  ge  b'e  sam  bith  aobhar 
air  son  a'  bheil  iad  a'  tighinn,  agus  leanamaid 
beatha  shuaimhneach  agus  shìochail^  ged  nach 
biodh  i  air  a  suidheachadh  air  deagh  bhunait/' 

Cleireach.  '*  Fhuath-do-breugaibh,  ciod  a 
th'  agadsa  ri  ràdh  ?" 

FuATH.  "  Le*r  cead,  chuala  mise  e  'g  ràdh  gur 
fearr  sìth  ged  a  b'ann  rathad  na  h-eas-ionracais  a 
bhitheadh  i,  na  doilghios  maiUe  ris  an  fhìrinn. 
Cleireach.  C  àit'  an  cuala  tu  e  'g  ràdh  sin  ?" 
FuATH.  "  Chuala  ann  an  Cùirt-na-h-amaid- 
eachd,  ann  an  tigh  Bhaoghalta  an  ath  dhorus  do 
chomharradh  an  Fhèin-mhealladh.  Chuala  mi-fèin 
e  'g  ràdh  so  fìchead  uair  anns  an  àite  sin." 

Cleireach.  '^  Tha'n  dearbhadh  so  làn-shoilleir, 
Thoir  air  falbh  e  'mhaoir,  agus  thoir  Cion-fìrinn  à 
chum  a  mhòid. 

A  Chion-fhìrinn,  tha  thu  an  so  air  do  chasaid  fo 
ainm  Cion-fìrinn  (a*  t'  fhear-sàrachaidh  air  bàile 
Anam-an-duine)  a  chionn  gu'n  do  chleachd  thu 
t'uile  dhìchioll,  a  chum  na  h-uile  fuigheal  do  lagh 
agus  de  choltas  Shaddai,  afliuaradh  ann  an  Anam- 
an-duine  a  dhubhadh  às,  agus  a  mhiUeadh  gu  tùr, 
a  chum  eas-tirram  do  Shaddai  agus  cunnart  sgrios 
iomlan  do  bhaile  iomraiteach  Anam-an-duine ; 
rinn  thu  so  an  deigh  a  thuiteam  o  Rìgh  gu  Diabolus 
an  t-aintighearna  mi-rùnach  sin.  Ciod  a  tha  thu- 
fèin  ag  ràdh,  am  beil  no  nach  eil  thu  ciontach  de*n 
chùis-dhìtidh  so  ?" 

CioN-FiRiNN.  ^'  Le'r  cead,  cha'n  eil  mi  ciontach." 
An  sin  chaidh  na  fìanaisean  a  ghairm- 
Fiosrach.    ^'  Le'r  cead,  bha  mise  mi-fein  'nam 
sheasamh  làimh  ris  an  duine  so,  'nuair  a  bha  e 

spioiiadh  sìos  dealbh  Shaddai  le  lamhaibh  fein  ; 
agus  an  uair  a  bha  e  a'  cur  suas  iomhaigh 
adharcach  na  bèiste  Diabolus,  'na  dearbh  àite-san. 
'S  e  so  esan  mar  an  ccudna,  a  rèub  agus  a  sràc, 
agus  a  thug  fainear  an  t-iomlan  do  dh'fhugheal 
lagh  an  rìgh,  air  an  d'fhuair  e  grèim  ann  an 
Anam-an-duine,  a  bhi  air  a  chaithe  às ;  rinn  e  na 
nithe  so  uile,  air  òrdugh  Dhiabolus/' 

(^LEiREACH.  "^  Cò  a  bhàrr  ortsa  a  chunnaic  e  a' 
deanamh  so?" 

FuATH.  '*  Le'r  ceud,  chunnaic  mise,  agus  iom- 
adii  aon  eile  a  bhàrr  orm  :  oir  cha'n  ann  aon  cliuid 
am  falach,  no  ann  an  càil  a  chaidh  sin  a  dhean- 
amli,  ach  ann  an  làthair  nan  uile,  seadh,  rògh- 
naicheadh  leis-^an  a  dheanamh  ann  am  follais,  oir 
ghabh  e  mòran  tlachd  ann.'' 

Cleibeach.  "  A  Chion^f  hìrinn,  cionnas  a  bha 
dli'aghaidh  agad'  na  theireadh  nach  'eil  thu  ciontach, 
*nuair  a  bha  thu  a'  d'  dhearbh  f  hear-gnìomhachaidii 
air  a  leithid  so  do  dli'aingeaclid  f  hollaiseacli  V* 

CioN-piRiNN.  '^  Le'r  cead,  nach  fheumainn  ni- 
èìgin  a'  ràdh,  agus  an  robh  mo  chàinnt  ach  a 
rèir  m'ainme ;  rinn  a  leithid  sin  feum  dhomhsa 
roimhe  so,  agus  cha  robh  fhios  agam  le  Cion-firinn 
a  labhairt,  nach  fliaodainn  an  t-socliair  cheudna  a 
bhuannachd  an  dràsda." 

Cleireach.  "  A  mhaoir,  thoirair  falbli  e^,  agus 
thoir  An-iochmhoir  gu  beulthaobh  mhòid. 

An-iochdmhor,  tha  thu  'n  so  air  do  chasaid  fo 
ainm  An-iochdmhor,  (a'  t'  fhear-sàraichaidh  air 
baile  Anam-an-duine)  a  chionn  gun  do  dhùin 
thusa  gu  ro  chealgach  agus  gu  ro  aingidh  suas 
gach  uile  innidh  trnais,  agus  nacli  ceadaicheadh  tu 
do  bhaile  bochd  Anam-an-duine  caoidli  a'  dhean- 
amh  air  son  a  thruaighe  fèin,  ^iuair  a  chùl-sleamli- 
naich  e  bho  'Rìgli  diighoach,  acli  chuir  thusa 
bacadh  air,  a'  sìor  thionndadli  air  falbh  inntinn  o 
na  smuaintibh  sinn  a  bha  'g  aomadh  gu  slig-h  an 

aitlireachais.  Ciod  a  tha  thu  'g  ràdh  ris  a'  chùis- 
dhitidh  so  ?     Am  beil  no  nach  'eil  thu  ciontach?" 

An-iochdmhor.  *'  Cha'n  'eil  mi  ciontach  do 
dh'an-iochdmorachd^  's  e  na  rinn  mise  uile  mis- 
neach  a  chuir  annta^  a  rèir  m'  ainme,  oir  cha'n  e 
An-iochdmhor  is  ainm  dhomhsa^  ach  Glac-mis- 
neach  ;  agus  bha  cràdh  orm  a  bhi  faicinn  Anam- 
an-duiiie  ag  aomadh  gu  dubhachas/' 

Cleireach.  *'Cionnas!  athathu  'gaicheadt'ainm, 
agus  ag  ràdh  gur  e  Glac-misneach  is  ainm  dhuit 
agus  nach  e  An-iochdmhor  ?  Gairm  air  na  fìan- 
aisibh  :  Ciod  a  tha  sibhse  f  hianaisean  ag  ràdh  ris 
a'  so  ì" 

FiosRACH.  '^  Le*r  cead,  'se  An-iochdmhor  is  ainm 
dha,  oir  is  e  sin  an  t'ainm  a  ghoir  e  dheth  fein 
anns  gach  uile  chùis  chudthromach  ris  an  robh 
gnothach  aige.  Ach  tha  tlachd  aig  na  h-Ifrinnich 
80  aiiimeannan  fealisa  a  thoirt  orra  f^in  :  tha  Sànnt 
'ga  chleith  fèin  fo  ainm  Caomhantachd,  no  le 
leithid  sin  a  dh'ainm ;  is  uiTaìnn  Pròis,  an  uair 
a  bhios  aobhar  air  a  shon^  Dealbhach,  Grinn,  no'n 
leithidibh  sin  a  dh'ainmean  a  thoirt  air  fèin  ;  agus 
is  urrainn  càch  gu  lèir  an  ni  ceudna  a  dheanamh  V 

Cleireach.  "  Innis-fhìrinn,  ciod  a  th'agadsa  ri 
'g  ràdh?" 

Innis.  '^  Le'r  ceud^  'se  An-iochmhoris  ainm  dha; 
b'aithne  dhomhsa  e  bho'n  a  bha  e  'na  leanabh, 
agus  rinn  e  na  h-uile  aingeachd  a  th'  air  a  chuir 
às  a  leth  ;  ach  tha  buidhean  ann  diù  aig  nach  'eil 
aithne  air  cunnart  a*  pheanais  shìorruidh,  nime 
sin,  cha'n  abair  iad  ach  muinntir  dhubhach  rià-san 
a  tha  feucbainn  gu  dìchioliach  cionnas  a  sheach- 
nas  iad  an  staid  sin.'* 

Cleieeach  '*  A  mhaoir,  thoir  Uabhar  gu  beul- 
thaobh  a'  mhoid.  Uabhair,  tha  thus  an  so  air  do 
chasaid  fo  ainm  Ubhar  (a'  t'  f  hear-sàrachaidh  air  baile 
Anam-an-duine),  a  chionn  gu'n  do  theagaisg  thusa 
gu   rb   cheannairceach,    agus  gu  ro  dheamhnaidh 

ào  dii'Anam-an.duine,  cuir  gu  h-uaiblireach  agus 
gu  neo-sgthach  an  aghaidh  nam  barnaigidhean  a 
tbugadh  dhoibh  le  ceannardaibh  an  Rìgh  Saddai. 
Mar  an  ceudna^  a  chionn  gu'  do  theagaisg  thu  do 
dh'Anam-an-duine  labhairt  gu  tàireil  mu  thim- 
chioll  an  Rìgii  mòr  Saddai ;  agus  a  thuilleadh  air 
sin  gu'n  do  bhrosnaich  thu  Anam-anduin'  an  dà 
chuid  le  briathraibh  agus  le  eseamplairibh,  àirm  a 
thogail  an  aghaidh  an  Rìgh,  agus  a  mhic  Emanueil. 
Ciod  a  tha  thu  'g  ràdh,  am  beil  thu  ciontach  de'n 
chuis-dhitidh  so,  no  nach  'eil? 

Uabhar.  ^^  A  dhaoine  uaisle,  bha  mise  an 
còmhnaidh  ani  dhuine  misneachail  agus  treubh- 
ach,  agus  cha  bu  ghnà  leam  'nuair  a  bhithinn  anns 
a'  chunnart  bu  mhò,  sèapadh  as  an  rathad  no  mo 
cheann  a  thoirt  fodha ;  ni  mò  a  thaitinn  'e  riabh 
rium  daoine  fhaicinn  a'  cur  an  làimh  'nam  boin- 
eidibh  dh'an  nàimhdibh.  Seadh,  ged  bhiodh  an 
nàimhdean  coltach  ri  dheich  uiread  a  chothrom  a 
bhi  aca  orra.  Cha  bu  ghnàleamsa  a  bhi  seaUtainn 
air  cò  b'e  mo  nàmhad,  no  ciod  an  t'aobhar  mu*n 
robh  sinn  thar  a  chèile.  Oir  bu  leòir  leamsa  nam 
b'e  's  gu'n  deanainn  còmhrag  mar  dhuine  treun^ 
agus  gu  n  tugainn  buaidh. " 

Chuirt.  **  Uabhair^  cha'n  ann  air  son  thu  a  bhi 
a'  d'  dhuine  treun,  misneachail^  agus  gramail  an 
àm  eigin,  a  tha  thu  air  do  chasaid  an  so,  ach  a 
chionn  gu'n  do  ghabh  thu  ort  an  treubhantas  so^ 
chum  baile  Anam-an-duin'  a  tharruinn  gu  cean- 
nairc  an  aghaidh  an  Rìgh  mhòir  agus  Emanuel  a 
Mhac.  'S  e  so  a  choire  a  tha  air  a  chuir  as  do  lcth. 
^'  Ach  cha  tug  e  freagradh  sam  bith  dha  sin." 

An  sin  thuirt  am  breitheamh  ris  an  luchd-dèuch- 
ainn,  "  A  dhaoine  uaisle,  chunnaic  sibh  fèin  na 
daoine  so,  chuala  sibh  an  dion-chainnt,  agus  an 
teisteanas  a  thiig  na  fìanaìsean  'nan  aghaidh ;  c'ia'n 
eil  ri  dheanamh  a  nis'  ach  smuaineachadii  ciud  a 


178  AN  COGADH  NAOMH. 

bhreth  bu  chòir  dhuibh  a  rèir  fìrinn  agus  ceartais 
a  thoirt  orra/'* 

An  sin  chaidh  an  luchd-deuchainn  a  leth-taobh 
agus  labhair  iad  eatorra  fèin. 

An  sin  thuirt  Creideas  fear-riaghlaidh  an  luchd- 
deuchainn,  "  A  dhaoine  uaisle^,  mu  thimchioll  nam 
prìosanach  so  aige  a'  mhòd,  tha  mise  mi-fèin  a' 
creidsinn  gu'  bheil  iad  uile  toiltinneach  air  a 
bhàs/'  '^  Gle  cheart/'  arsa  lonraic^  "  tha  mise 
dìreach  dhe  do  bheachd-sa/'  *^  O  ciod  an  tròcair 
a  th 'ann"  arsa  Fuathdo'n-olc^  ^*gu'n  do  chuireadh 
an  làimh  an  leithid  sin  do  dhaoidhearan  V'  "^  Tha 
sin  ceart,"  arsa  Gràdh-do-Dhia^  **  'se  so  aon  de  na 
lathaibh  is  aoibhniche  a  chunnaic  mise  riabh."  An 
sin  thuirt  Seas-a'-chòir,  **  Thafios  agamsa  ma  bheir 
sinn  bìnn  a'  bhàis  orra  gu'm  bi  Saddai  fèin  rèidh 
rithe."  ^^  Cha'n  eil  mise  a'  cur  sin  idir  an  teagamh, " 
ars'  Inntinn-nèamhaidh,  ^^  agus  an  uair  a  thèid  na 
h-uile  leithidean  so  a  bhèistean  a  thilgeadh  a  mach 
às,  ciod  am  baile  maiseach  a  bhios  ann  an  Anam- 
an-duine?"  An  sin  thuirt  Measarra,  **  Cha'n 
àbhaist  dhomhsa  breth  obann  a  thabhairt,  ach  tha'n 
cionta-san  cho  follaiseach  's  nach  urrainn  duine  sani 
bith  aig  am  beil  a  lèirsinn  gu'n  a'  ràdh  gu^m  beil 
na  prìosanaich  toillteaneach  air  a'  bhàs/'   **  Gu  ma 


1  A  Ipubhadair  gabh  beachd  shònraichte  dedh'ainmibh,  de  chiont- 
aibh,  agus  de  leisgculaibh  nan  Ifrinneach  so.  Ma's  e  's  gu  'n  ceas- 
naich  thu  do  chridlie  fèin  gheibh  thu  mach  ^u'n  robh  àm  ann,  anns 
an  robh  uachdaranachd  aca  so  uile  thairis  oi't,  agus^u'n  tugiad  gu 
tric  oidhearp  air  a  thoirt  ort  a  bhi  beò  guii  Dia  anns  an  t-saoghal, 
tlachd  a'  gliabhail aun  an  ana-miannaibh  peacaoh  na  feòìa,  bagraidh- 
ean  agus  geallaidheau  Dhè  a'  cliuir  an  teagamh,  ani  math  a  dhi- 
chuimhneachadh,  a  bhi  cruaidhchridheach,  a  bhi  'gad'  thàladh  gu 
sith  f  heaìlsa,  fuath  a  thoirt  do'n  fhirinn,  a  bhi  an-iochdmhor  ri 
t'anam  lèin,  agus  thu  fèin  àrdachadh  an  aghaidh  Dhè.  'Nuair  atha 
na  droch  thograidhean  so  air  an  toirt  gu  deuchainn,  tha  cuid  dhiù 
ag  oidhearpachaJh  an  leisgeul  fèin  a'  ghabhail,  agus  cuid  a'  feuch- 
aiua  ri  ainmibh  deagh-bheusan  a  thoirt  orra  fèin,  agus  cuid  eile 
dhiù  a'  seasamh  a  mach  gu  follaiseach  an  aghaidh  lagh  Dhè,  ach 
far  a  bheil  Criosd  a'  riaghladh  anns  a'  chridhe,  feumaidh  e  bhith 
gu'm  bi  iad  uile  air  an  dìteadh. 

beannaichte  gu'n  robli  Dia,"  arsa  Taingeil,  '^gu 
bheil  na  slaoightearan  ann  am  prìosan  tearainte/' 
'^  Tha  mis'  a'  cur  leat  anns  an  ni  so  air  mo  ghlùn- 
aibh  rùisgte/'  arsa  Iriosal.  ''  Tha  mis'  aoibhneach 
mar  an  ceudna/'  arsa  Deagh-obair.  An  sin  thuirt 
an  duine  teò-chridheach  dìleas,  Eud-airson-Dhè, 
^'  Gearr  às  iad,  bha  iad  rè  ùine  fhada  nan  plàigh  do 
dh'Anam-an-duine^  agus  ag  iarraidh  a'  sgrios." 

Air  dhoibh  uile  co-aontachadh  mu  bhinn  nàm 
prìosanach^  thàinig  iad  air  bàll  do'n  chùirt. 

Cleireach.  "  A  dhaoine  uaisle  tha  Vur  luchd- 
deuchainn^  freagraibh  bhur  'n  ainmean;  am  beil 
sibh  uile  aon-sgeulach  mu'n  bhìnn  a  thug  sibh  a 
mach  ?" 

LucHD-DEucHAiNN.     ^^  Tha,  lc'r  cead.'* 
Cleibeach.     *'  Cò  labhras  air  ur  son?'' 
LucHD-DEucHAiNN.      **  Labhraidh  ar  riaghlair.'* 
Cleireach.     ^^  Chaidh  sibhse  a  dhaoine  uaisle  a 
tha  'n'ur  luchd-dèuchainn,   a  ghàirm  air  son  ar 
Tighearn  an  Rìgh,  chum  seirbhis  a  dheanamh  dha 
an  so,  ann  an  cùis  beatha  agus  bàis,  chuala  sibh 
dèuchainn  gach  aoii  fa  leth  de  na  prìosanaich  air 
beulthaobh  a'  mhòid  ;  ciod  a  tha  sibh  ag  ràdh,  am 
beil  no  nach  'eil  iad  ciontach  dhe  na  h-eacoirean  sin 
air  son  am  beil  iad  air  an  casaid  an  so?" 
RiAGHLAiR,   *^  Le'r  cead,  tha  iad  ciontach." 
Cleibeach.     ^^  A  mhaoir^  gabh  cùram  dhe  na 
priosanaich." 

Rinneadh  so  anns  a'  mhadainn,  agus  chaidh  bìnn 
a'  bhàis  a  thoirt  a  mach  orra  'san  fheasgair,  a  re'ir 
an  lagha. 

Air  do'n  mhaor  a  leithid  a  dh'  àithne  fhaotainn, 
chuir  e  iad  uile  anns  a'  phrìosan  a  b'fhaide  stigh, 
chum  an  gleidheadh  an  sìn  gus  an  ath  mhadainn, 
an  t-àm  a  chaidh  a  chomharrachadh  chum  an  cur 
gu  bàs. 
Ach  eadar  an  t-àm  an  deach  am  bìnn  a  thoirt  a 

mach,  agus  anns  an  robh  iad  gu  bhi  air  an  cuir  go 
bàs,  bhrist  a  h-aon  de  na  priosanaich  d'am  b*ainm 
As-creideamh  am  prìosan  agus  thàr  e  às,  agus  d'f  hàg 
e  am  baile,  agus  dh'  fhalaich  se  e-fèin  anns  gach 
àite  am  b'urrainn  e,  gus  am  faigheadh  e  an  ath 
chothrom  air  olc  a  dheanamh  do  dh'Anam-an-duine. 

'Nuair  a  thug  Dìleas  am  maor  an  aire^  gu*n  do 
theich  As-creideamhj  bha  e  fo  mhòr  chàmpar,  a 
chionn  gu'm  b'e  am  prìosanach  so  an  dearbh  f  hear 
bu  mhiosa  do'n  bhannal ;  uime  sin,  chaidh  e  agus 
dh'innis  e  mar  thachair,  do  Mhorair-a'-bhaile,  do'n 
t'Seanachaidh,  agus  do  Mhorair-na4oile,  agusfhuair 
e  òrdugh  uatha  rànnsachadh  air  a  shon  air  feadh 
Anam-an-duine.  Mar  sin  rànnsaicheadh  am  baile, 
ach  cha  b'  urrainn  iad  a  leithid  sin  a  dhuine 
f  haotuinn  air  f  had. 

'S  e  na  f  huair  iad  do  bhr^th  uime  uile  gu'm  robh 
e  tamull  am  falach  mu  thaobh  muigh  a'  bliaile, 
agus  gu'm  faca  feadhainn  eigin  pladhadh  dheth, 
'nuair  a  thàr  e  as  à  Anam-an-duine  ;  thuirt  fear  no 
dithis  gu'm  faca  iadsan  e  air  taobh  muigh  a'  bhaile, 
a'  gabhail  thar  a  chòmhnaird.  A  nise  'nuair  a  bha 
e  glan  air  falbh,  thuirt  fear  d'am  b'ainm  Sùil- 
f  hianais,  gu'n  d'imich  e  troimh  na  h-ionadaibh 
tioram  gu  lèir^  gus  na  chòmhlaich  e  Diabolus  a 
charaid,  air  Tom-geat'-ifrinn. 

Ach  Oh !  ciod  an  sgèula  brònach  a  dh'innis  an 
seann  sionach  do  Dhiabolus,  mu  thimchioll  an 
atharrachaidh  anabarraich  a  rinn  Emanuel  ann  an 
Anam-an-duine ! 

Air  tìis,  dh'innis  e  dha,  cionnas  a  fhuair  Anam- 
an-duine  mathanas  coitcheann  bho  Emanuel,  an 
deigh  beagan  moiUe,  agus  a  thug  iad  cuireadh  dha 
a!  steach  do'n  bhaile,  agus  a  thug  iad  an  caisteal 
dha  mar  a  sheilbh.  Mar  an  ceudna,  gu'n  do  ghairra 
iad  a  shaighdearan  a'  stigh  do'n  bhaile,  agus  gu'n 
robh  iad  a'  stri  cò  aca  aig  a:n  bu  mhò  bhiodh  air 
chairteihbh  dhiù ;  tuilleadh  eile  gu'n  tug  iad  aoidh- 

eachd  dha  fèin  gu  h-aoibhneach.  **  Ach  'se  sgeul 
is  cràitiche  agus  is  doranaiche,  O  athair/'  ars'  As- 
creideamh,  ^^gu*n  do  spion  e  sìos  t'iomhaigh-sa, 
agus  gu'n  do  chuir  e  'n  suas  iomhaigh  fèin  na  h-àite, 
agus  gu*n  do  chuir  e  do  cheannardan-sa  a  dreuchd, 
agus  a  cheannardan  fèin  a  chuir  'nan  àite.  Seadh, 
agus  an  ceannairceach  sin  Morair-na-toile^  am  fear 
a  shaoileadh  neach  nach  tionndaidheadh  uainne  gu 
bràth,  tha  e  nise  cho  mòr  ann  an  deagh-ghean 
Emanueil  *sa  bha  e  riamh  a'  d'  dheagh-ghean-sa. 
A  bhàrr  air  so  uile,  fhuair  Morair-na-toile  ùghd- 
arras  sònraichte,  rànnsachadh  a  dheanamh  agus  na 
h-uile  Ifrinneach  a  gheibheadh  e  ann  an  Anam-an- 
duine,  a  ghlacadh,  agus  a  chuir  gu  bàs :  agus  ghlac 
e  cheana  agus  chuir  e  am  priosan,  ochdnar  de 
chàirdean  ro  dhìleas  mo  thriath  ann  an  Anam-an- 
duine.  A  bhàrr  air  so,  's  ann  le  doilghios  a  tha  mi 
'ga  labhairt,  chaidh  am  feuchainn  uile,  agus  an 
dìteadh,  agus  cha'n  'eil  teagamh  agam  nach  'eil  iad 
uile  air  an  cuir  gu  bàs  ann  an  Anam-an-duine 
roimhe  so.  Dh'innis  mi  do  mo  thighearna  gu'n 
deach  ochdnar  a  dhìteadh,  agus  bu  mhi  f  hèin  an 
naothamh  fear,  a  dh'fuiHgeadli  gun  teagamh,  mar 
bhith  gu'n  d'rinn  mi  lùim  air  tàrsainn  as  uapa." 

'Nuair  a  cliuala  Diabolus  an  sgeula  brònach  so, 
thug  e  beuchd  às  raar  dhràgon,  agus  thug  e  duibh- 
nèul  air  na  speuraibh  le  'bheuchdaich,  agus 
mhionnaich  e  gu'm  feuchaidh  e  ri  bhi  dioghailte 
fhathast  air  Anam-an-duine  air  son  an  ni  so.  Mar 
sin  chuir  e-fèin  agus  As-creideamh  an  comhairle 
cuideachd  cionnas  a  bhuannaicheadh  iad  baile 
Anam-an-duin'  a  rithist.^ 


1  Chaidh  naprìosanaich  eile  chùr  gu  bàs,  ach  thàr  Ascreideamh 
as  !  Cia  cho  flor  'sa  tha'u  ni  so,  nach  eil  eadhou  an  creidheach  fèiu 
gu  h-iomlan  saor  bho  an  nàrahad  so  an  anama.  Tha  so  gu  coth- 
roraach  air  a  leigeadh  rìs.  Ain  t'eadh  a  tha  'n  t'anam  a'  deanarah 
gàirdeachas  anu  an  làthaireachd  Dhe,  cha'n  'eil  àite  sam  bith  do 
as-creideamh  au  siu,  tha  e  air  fhuadach  air  falbh  rè  tamuil,  ach  tha 
e  a  dealbh  tuiUeadh  aimhleas,  agus  ath-phillidh  e  air  bàll. 

A  nis*  a  chionn  so  thàinig  an  latha  anns  an  robh 
na  prìosanaich  ann  an  Anam-an-duine  gu  bhi  air 
an  cuir  gu  bàs^  (Rom.  viii.  13_,  agus  vi.  12,  13,  14.) 
Mar  sin  thug  Anam-an-duine  iad  a  chum  na 
croiche,  ann  an  doigh  ro  shòlaimte ;  oir  thuirt  am 
Prionnsa  gu'm  feumadh  so  a  bhi  deante  le  baile 
Anam-an-duine  fèin,  '^  chum  's  gu'm  faic  mi "  ars' 
esan,  ^^togarrachd  mo  bhailesaoirte  Anam-an-duine 
air  m'  f  hacal  agus  air  m'  àithntibh-sa  choimhid ;  a 
chum  gu'm  beannaich  mi  Anam-an-duine  air  son  a 
ghniomh  so.  (Gal.  v.  24.)  Is  ro  thoil  leam  dear- 
bhadh  air  treibhdhireas ;  uimesin,  cuireadh  Anam- 
an-duin'  a  làimh  air  tùs  air  na  h-Ifrinnich  so  chum 
an  sgrios." 

Mar  sin  mhàrbh  Anam-an-duin'  iad  air  iarrtas 
am  Prionnsa :  ach  's  gann  is  urrainn  duit  a'  chreid- 
sinn  an  dragh  a  bh'aig  Anam-an-duin'  anns  na 
h-lfrinnich  so  a  chuir  gu  bàs,  oir  air  dhoibh  a  bhi 
air  an  toirt  a  chum  na  croiche  agus  fios  cinnteach 
a  bhi  aca  gu'm  feumadh  iad  bàsachadh,  an  sin 
ghlac  iad  misneach,  agus  air  do  f huath  mi-rùnach 
a  bhi  aca  uile  'nan  cridhe  do,  dh'  Anam-an-duine, 
ehuir  iad  an  aghaidh  daoin'  a'  bhaile.  Uime  sin, 
b'eigin  do  dhaoine  Anam-an-duin'  eigheach  air  son 
cobhair  ris  na  ceannairdaibh  agus  ris  na  fìrchogaidh. 
A  nise  bha  rùnaire  aig  Saddai  mòr  anns  a'  bhaile, 
agus  bha  daoine  Anam-an-duine  ro  ionmhuinn  leis ; 
bha  esan  aig  àit'  à  chrochaidh,  agus  air  dha  daoine 
a*  bhair  a*  chluintinn  ag  èigheach  an  aghaidh 
ceannairceachd  nam  prìosanach,  dh'èirich  e  agus 
chuir  e*  làmhan  air  làmhaibh  dhaoine  Anam-an- 
duine.  Mar  sin  chroch  iad  na-h  Ifrinnich  a  bha  nam 
plàigh,  nan  cràdh,  agus  nam  masladh  do'n  bhaile.^ 

1  Tha  e  na  ni  cruaidh  an  fheòil  maiUe  r'a  h-au-toj?raibh  agus  a 
h-ana-miannaibh  a  chèusadh— tha  sinn  neo-chomasach  air  so  a 
dheanamhanu.arneartfèin.  'SeanSPIORAD  NAOMHAdh'fhèumaa 
an  obair  so  a  dheanamh.  Ma  mharbhas  sinn  tre'n  Spiorad  gniomh- 
ara  nacolla  bithidh  ainn  beò.     Rom.  viii.  13, 

'Nuair  a  rinneadh  an  deagh  obair  so,  thàinig 
ani  Prionnsa  nuas  a  dh'  f  haicinn^  agus  a  labhairt  gu 
caoimhneil  ri  daoine  Anam-an-duine^  agus  a  neart- 
achadh  an  làmhan  na  leithid  a  dh'obair.  Agus 
thuirt  e  riùj  gu'n  do  chuir  e  dearbhadh  orra^  leis  a 
ghniomh  so  a  rinn  iad,  agus  gu'n  d*  fhuair  e  iad 
'nam  muinntir  aig  an  robh  gràdh  d*a  phearsa^  a  bha 
coimhid  a  laghannan,  agus  aig  an  robh  meas  air 
'onair.  Thuirt  e,  a  bhàrr  air  sin^  gu'n  nochdadh 
esan  dhoibh  nach  cailleadh  iad  a  bheag  air  bàs  nan 
doidhearan  ud^  oir  gu'n  deanadh  esan  ceannard  eile 
dhoibh,  dhe  fear  dhiù  fein.  Agus  gu'm  biodh  an 
ceannard  so  'na  uachdaran  air  mìle  fear^  air  son 
math  agus  buannachd  baile  Anam-an-duin*  a  tha 
a  nis'  a  soirbheachadh. 

An  sin  ghairm  e  dha  ionnsaidh  fear  d*  am  b' 
ainm  Frithealadh,  agus  dh*  iar  re  air  a'  dhol  gu 
luath  suas  gu  Geat'-a'-chaisteil,  agus  fèoraich  an 
sin  air  son  fear  d'am  b'ainm  Fèin-fhiosrachadh,  a 
bha  feitheamh  air  a  cheannard  òirdheire  sin,  an 
Ceannard  Creideamh,  agus  abair  ris  tighinn  an  so. 
Rinn  an  teachdaire  mar  a  dh'  àithneadh  dha.  A 
nise  bha  'n  duine  uasal  òg  so  a'  feitheamh  gus  am 
faiceadh  e  an  ceannard  ag  ionnsachadh  agus  a*  cur 
an  òrdugh  a  dhaoine  ann  an  Lios-a'-chaisteil.  An 
sin  thuirt  Frithealadh  ris,  **  A  dhuin  uasail,  is  àill 
leis  a'  Phrionnsa  gu'n  tigeadh  tu  a  dh'fhaicinn  a 
Mhòrachd  gun  dàii.''  An  sin  thàinig  e  agus  rinn  e 
ùmhlachd  dha.  A  nise  b'aithne  do  dhaoin  a' 
bhaile  Fèin-fhiosrachadh  gu  to  mhatli^  or  rugadh 
agus  dh  araicheadh  e  ann  an  Anam-an-duine  ; 
b  aithne  dhoibh  mar  an  ceudna  gu'm  bu  duine 
deagh-bheusach,  treubhach,  agus  tuigseach  ann  an 
gnothaichibh  e ;  a  bhàrr  air  sin  bha  e  maiseach  'na 
phearsa,  deas-chainnteach,  agus  gle  bhuadhail  anns 
gach  ni  a  ghabhadh  e  os  làimh. 

Uime  siUj  bha  cridheachan  muinntir  a*  bhaile 
làn  aoibhneis,  'nuair  a  chunnaic  iad  gu*n  robh  a 

lèitliid  a  thlachd  aig  a*  Phrionnsa  Mn  ann  am 
Fèin-fhiosrachadh,  's  ga'n  robh  e  dol  a'  dheanamk 
ceannard  dheth. 

Mar  sin  le  aon  aonta  chròm  iag  an  glùn  fa 
chomhair  Emanueil,  agus  thuirt  iad  le  luath-ghair 
^'  Maireadh  Emanuel  beò  gu  bràtk/'  An  ^  * :i 
thuirt  am  Prionnsari  Fèin-fhiosrachadh,  **  chunn- 
acas  iomchuidh  leam-sa,  gu'm  biodh  tu-sa  a*  d* 
cheannard  os  ceann  mìle  fear  ann  mo  bhaile  ro 
ionmhuinn  Anam-an-duine/'  An  sin  chròm  Fèin- 
fhiosrachadh  a  cheann  agus  rinn  e  aoradh^  agus 
thuirt  e,  *'  maireadh  an  Rìgh  beò/'  An  sin  dh'- 
òrduich  am  Prionnsa  do  Rùnaire  an  Righ, 
ùghdarras  ceannard  thar  mìle  fear  a*  sgrìobhadh 
do  Fhèin-fhiosrachadh  ;  rinneadh  so  gun  dàil,  agus 
chuir  am  Prionnsa  'shèula  ris.  'S  an  sin  chuireadh 
e  a  dlilonnsaidh  a'  cheannaird,  le  Frithealadh. 

A  nis  cho  luath  'sa  f  huair  an  ceannard  'ùghdarras, 
shèirm  e  a  thròmpaid  air  son  saighdearan^  agus 
thàinig  daoine  òga  da  ionnsaidh  gu  h-ealamh ; 
seadh,  chuir  cinn-fheadhna  a'  bhaiie  am  mic  gu 
bhi  air  an  gabhail  'nan  saighdearan  fodha-san« 
Mar  so  bha  'n  ceannard  Fèin-fhiosrachadh  fò 
òrdugh  Emanueil  air  son  math  do  dli'  Anam-an- 
duine.  Mar  an,  ceudna  bha  aige-san  fo-cheannard 
fodha  d'am  b'ainm  Eòlach,  agus  b'e  fear  d*am 
b'ainm  Meoghair  a  b'fhear-bràtaich  dha.  Cha  ruig 
mi  leas  a  chuid  eile  do  *chuid  luchd-riaghlaidh 
ainmeachadh.^  B'e  bhratach  bhàn  a  bh'aige-san^ 
air  son  baile  Anam-an-duine ;  agus  b'e  'n  suaich- 
eantas  an  leòghann,  agus  ara  mathghamhuin  màrbho 
1  Sam.  xvii.  36,  S7. 

Air  do'n  Plirionnsa  piUtinn  chum  a  lùchairt, 
chaidh  seanairean  a'  bhaile,    eadhon,    Morair-a'- 


l  Tha  fèin-fhioflrachadh  'na  mhòr  fheum  do'n  anam  iompaichte, 
Air  do  Dhaibhidh,  cuimhneachadh  airtròcairibh  agusEV'f  saorsainn- 
ìbh  a  shealbhaich  e  'san  àm  a  chaidh  seachad,  ghiac  e  raisneach  gu 
cath  an  aghaidh  Gholiath. 

bhaile,  an  Seanachaidh,  agus  Morair-na-toile  gu 
comh-ghàirdeachas  a  dheanamh  maiUe  ris,  agus  air 
dhòigh  shònraicht'  a  thoirt  tàing  dha  air  son  a 
ghràidh,  a  chùram,  agus  an  caomh-thruas  a  thais- 
bean  e  d'a  bhaile  fèin  Anam-an-duine,  a  bhios  fo 
chomain  dha  gu  bràth.  An  sin  an  deigh  tamull 
de  cho-chomunn  taitneach  a  bhi  eadar  riù_,  chuir 
daoine  a'  bhaile  crìoch  air  an  teachdairenchd  ga 
sòlaimte^  agus  phiU  iad  gu'n  àite  fèin  a  rithist. 

CAIBIDIL  VIII. 


CUIRM  NEO-CHURAM  FEOLMHOR. 

Dh'ath-nuadhaich  Einanuel  còraichean  Anama-an-duine  lesochar- 
aibh  nuadh — Dh'òrduicheadh  Fear-na-copjis  na  mhini.stear  a 
shearmonachadh  do'n  t-shiagh  lo  sheòladh  sònraichte  an  Ard- 
rùnaire — Dh'innis  Emanuel  dhoibh  cionnas  a  bhuineadh  iad 
r'a  cheannardaibh,  agjus  chuir  e  iad  air  am  faicill  roimh  na 
h-Ifrinnich  a  dh'tTiuirich  an  cleith  ann  an  Anaman-duine, 
dh'òrduich  e  rànnsachadh  air  an  son,  an  glacadh,  ag^us  an  cuir 
gu  bàs — Thu^adh  aodach  ^r'mn  geal  do'n  t-sluagh,  agus  coH>h- 
airlean  cia  mar  a  chaitheadh  iad  an  trusganan.  Bha  Anaman- 
duine  ann  an  staid  ghlòrmhoir— Rinneadh  Sìth-Dhè  'na  uach- 


186  AN  COGADH  NAOMH. 

daran  air  a'  bliaiìe  agua  air  a'  chaisteal — Mhair  so  rè  ùine,  an 
deigh  sin  thoisich  Neo-chùram'feòlmhor  ris  an  luchdàiteachaidh 
aomadh — Rinn  Emanuel  caoidh  a  chionn  a  bhi  laicinn  so — Cha 
d'èisd  iad  ris  an  Ard-rùnaire — Dh'fhag  Emanuel  atn  baile — 
Chaidh  cuireadh  a  chuir  air  Ea^al-Dè  a  dh'ionnsaibh  na  cùirme 
a  rinn  Neo-chùram-feolmhor  ;  dh'innis  e  do  na  h-aoidhibh  gu'n 
d'fhalbh  ara  Prionnsa,  ag^us  thug  e  ràbhadh  dhoibh  mu  staid 
chutinartach  a'  bhaile — Dbùisgeadh  Fearna-cognis,  agus  dh' 
allsjjaich  iad  uile,  agus  loisg^eadh  Neo-churam  feòlmhor  agus  a 
thigh — Chaidh  iad  giis  an  Ard-rùnaire,  dliiult  esan  an  leigeadh 
a  stigh — Bha  tinneas  mòr  ann  an  Anaman-duine» 

Shuidhich  Emanuel  latha  'san  ath-nuadhaicheadh 
agus  anns  am  meudaicheadh  e  còraichean  Anam- 
an-duine,  anns  an  leasaicheadh  e  caochla  giamhan 
annte,  chum's  gum  biodh  cuing  Anam-an-duine 
leis  a  sin  mi  bu  shochraiche.  (Eabh.  viii.  13,  Mat. 
xi.  28 — 30.)  Rinn  e  so  defhialachd  agus  de  uaisle 
fein^  gun  iarrtas  sam  bith  dhe'n  tàobh-san.  Mar 
sin  an  uair  a  chuir  e  dh'  iarraidh  nan  seann  chòr- 
aichean_,  agus  a  chunnaic  e  iad,  chuir  e  seachad 
iad,  agus  thubhairt  e  "  A  nis'  an  nì  a  ta  aosda  agus 
air  fàs  sean_,  tha  e  fagus  do  dhol  as  an  t-sealladh, 
agus  gheibh  baile  Anam-an-duine  còraichean  nuadh, 
ni's  fearr,  ni's  ro  sheasmhaiche  agus  ni's  daingne 
gu  mòr."  Aig  a*  bheil  am  brìgh  anns  na  briath- 
raibh  aith-ghearr  so  a  leanas : — 

"  Tha  mis'  Emanuel,  Prionnsa  na  Sith,  agus 
neach  aig  am  beil  mòr  ghràdh  do  bhaile  Anam-an- 
duine,  ann  an  ainm  m'  Athar  agus  de  mo  thruach- 
antas  fèin,  a*  toirt,  a'  deonachadh,  agus  a'  tiomnadh 
do'm  bhaile  ionmhuinn  Anam-an-duine  : 

^*  1.  Làn  mhathanas  gu  saor  anns  gach  uile 
eucoir,  lochd,  agus  cionta  a  rinneadh  leo  an  aghaidh 
m'  Athar,  a'm'  aghaidh  fèin,  an  aghaidh  an  coimh- 
earsnaichibh,  no  *nan  aghaidh  fèin,  Eabh.  vii.  12, 
13.     Eoin  xvii.  8,  14. 

^^  2.  Tha  mi  toirt  dhoibh  an  lagh  naomh',  agus 
mo  Thiomnadh,  maille  ris  gach  ni  a  ta  air  a  chuir 
sios  ann,  air  son  an  comhfhurtachd  agus  an  sòlais 
jBÌorruidh,  2  Pead.  i.  4. ;  2  Cor.  vi.  1. 

"3.  Tha  mi  toirt  dhoibh  mar  an  ceudna,  cuibhrionn 
de'n  dearbh  ghràs  agus  de'n  mhaitheas  a'  ta  ghabhail 
còmhnuidh  ann  an  cridhe  m'  Athar  agus  'n  am 
chridhe  fèin.     Eoin  L  16. 

'^  4,  Tha  mi  a'  tabhairt,  a'  deònachadh,  agus  a' 
buileachadh  orra  gu  saor,  an  saoghal,  agus  na  tha 
ann_,  air  son  am  matha,  (1  Cor.  iii.  21^  22.)  Agus 
bithidh  a  leithid  a  chumhachd  ac'  os  an  ceann  'sa 
bhios  freagarrach  ri  onoir  m'Atharj  ri  mo  ghlòir-sa, 
agus  r*  an  comhfhurtachd  fèin;  seadh,  tha  mi  a 
deònachadh  dhoibh  sochairean  a  bhuineas  do 
bheatha  agus  do  bhàs,  do  nithibh  a  ta  làthair,  agus 
do  nithibh  a  ta  ri  teachd.  Cha  bhi  'n  t-sochair  so 
aig  cathair,  baile  no  comunn,  sam  bith_,  ach  a  mhàin 
aig  mo  bhaile-so  Anam-an-duine. 

'^  5.  Tha  mi  a'  tabhairt  agus  a'  deònachadh  dhoibh 
làn  chomas ;  teachd  do  m'ionnsaidh  ann  am  lù- 
chairt,  aig  gach  uil'  àm  (gu  mo  lùchairt  air  nèamh 
no  air  an  talamh)  chum  an  uireasbhuidh  a  dheanamh 
aithnichte  dhomhsa  an  sin^  agus  a  bhàrr  air  sin_,  tha 
mi  a'  gealltainn  dhoibh  gu'n  èisd  mi  riù,  agus  gu'm 
fuasgail  mi  orra  'nan  uile  theanndachd,  Eabh.  x.  19, 
20,  Mat.  vii.  7. 

"6.  Tha  mi  a*  tabhairt  làn  chumhachd  agus 
ùghdarras  do  bhaile  Anam-an-duine,  an  t-iomlan 
de  gach  seorsa  Ifrinneach  a  gheibhear  aig  àm  sam 
bith,  no  bho  àite  sam  bith,  na'm  fogaraich  anns  a* 
bhaile,  no  timchioU  air  a'  rannsàchadh  a  mach,  a 
ghlacadh,  a  dheanamh  nan  tràiUibh,  agus  a  lann* 
adh  às. 

^*7.  Osbarr  tha  mi  tabhairt  ùghdarrias  do  mo 
bhaile  ionmhuinn  Anam-an-duine,  gu'n  iad  a  chead- 
achadh  do  dh*  eilthireach  no  do  choigreach  sam 
bith,  no  do*n  iarmad,  a  bhi  'na  muinntir  shaor  de 
dh'  Anam-an-duine,  no  co-roinn  a  bhi  aca  'na  shoch- 
araibh  oirdheirc.  Ach  bunaidh  gach  tiodhlac, 
sochair,  agus  saorsa  a  ta  mi  'buileachaidh  air  baile 
iomraiteach  Anam-an-duine,  do  na  seann  duthchas- 

aich,  agus  do  f  hior  luchd-àiteachaidh,  tha  mi  'g 
ràdh,  gur  ann  doibhsan  agus  do'n  sliochd  dhligh- 
each  'nan  deigh  a  bhuineas  iad^  (Eph.  iv.  22.  Col. 
iii.  5—9  ;)  agus  bithidh  na  h-Ifrinnich  gu  lèir,  ciod 
air  bith  seòrsa,  inbhe,  dùthaich,  no  rìoghachd  d'am 
bi  iad,  air  an  dùnadh  a  mach  o  chòir  a  bhi  aca 
annta." 

Mar  sin  an  uair  a  fhuair  baile  Anam-an-duine 
an  còraichean  gràsmhor  o  làimh  Emanueil,  còraich- 
ean  a  ta  annta  fèin  mòran  ni*s  farsuinne  na  ghabhas 
leigeadh  ris  anns  na  briathraibh  aithghearr  so,  thug 
iad  leò  iad  gu  àite  na  fèille,  agus  lèubh  an  Seanach- 
aidh  an  sin  iad  ann  an  làthair  an  t-sluaigh  uile. 
An  deigh  so  a  dheanamh_,  thugadh  air  ais  iad  gu 
geataibh  a  chaisteil,  agus  an  sin  ghearradh  iad  gu 
maiseach  air  na  dorsaibh  ann  an  litrichibh  òir.^  (2 
Cor.  iii.  3.  ler.  xxxi.  33.  Eabh.  viii.  10,)  chum 
gu'm  biodh  iad  a  ghnà  aig  Anam-an-duine  'nan 
sealladh,  agus  gu'm  faiceadh  iad  ciod  an  t-saorsa 
bheannuichte  a  bhuilich  am  Prionnsa  orra,  chum 
gu'm  biodh  an  aoibhneas  air  a  mheudachadh  annta 
fèin,  agus  an  gràdh  air  ath-nuadhachadh  do'n  deaghi 
Emanuel  mòr. 

O  ciod  an  t-aoibhneas  !  ciod  an  comhf  hurtachd  ! 
ciod  an  sòlas,  a  shaoileas  tu,  a  ghabh  sèilbh  air  cridh- 
eachaibh  muinntir  Anam-an-duine  ?  Shèirm  iad 
na  cluig,  chluich  an  luchd-ciùil,  dhàmhs  an  sluagh^ 
thug  na  ceannardan  iolach,  bha  na  brataichean  a' 
snàmh  sa'  ghaoith,  agus  shèideadii  na  trombaidean 
airgid,  agus  bu  bhuidh  leis  na  h-Ifrinnich  a  nis' 
an  cinn  a  thoirt  fopa,  bha'n  aogais  coltach  ri  muinn- 
tir  a  bhiodh  fada  màrbh. 

An  uair  a  bha  so  thairis,  chuir  am  Prionnsa  fìos 


1  Se  cùmhuant  nan  gràs  a  ta  air  a  chiallachadh  leis  na  còraich- 
ibh  nuadha-so  ;  tha  shochairean  air  ancuir  an  cèill  an  so.  Thae  ^u 
bhi  air  a  sgriubhadh  air  clàraibh  a'  chridhe.  1  ha  tios  aig  a'  chriosd- 
aidh  g\i  bheil  so  uile  »ir  son  a  mhath,  agua  tha  e  deanamh  gàird- 
«achaa  ann. 

aìr  seanairibh  Anam-an-duine^  agus  labhair  e  riù 
mu  thimchioll  na  ministrealachd  a  bha  rùn  air  a 
shuidheachadh  'nam  measg ;  ministrealachd  a  mhi- 
nicheadh^  agus  a  theagaisgeadh  dhoibh  na  nithe  a 
bhuineadh  do*n  staid  'san  àm  a  ta  làthair  agus  'san 
am  a  ta  ri  teachd. 

'*"  Oir/'  ars'  esan,  ^^  mar  bi  luchd-teagaisg  agus 
luchd-seòlaidh  agaibh,  cha  chomasach  dhuibh  eòlas 
a  bhi  agaibh  air  toil  m'Athar,  agus  mar  bi  eòlas 
agaibh  oirre,  is  cinnteach  nach  dean  sibh  i."  ler. 
X.  28,  1  Cor.  ii.  14. 

'Nuair  a  chuir  seanairean  Anam-an-duine  an 
cèill  an  naigheachd  so  do'n  t-sluagh,  thàinig  am 
baile  gu  h-iomlan  'nan  ruith  còmhla,^  (oir  thaitinn 
i  gu  math  riù^  a  thaobh  ciod  air  bith  ni  a  rinn  am 
Prionnsa  nis,  thaitinn  e  ris  an  t-sluagh,)  agus 
dh'aslaich  iad  gu  lèir  le  aon  aonta  air  a  Mhòrachd, 
gu'n  suidhicheadh  e  ministearlachd  'nam  measg  a 
theagaisgeadh  dhoibh  araon  lagh  agus  breitheanas, 
reachd  agus  àithnte  ;  chum  gu'm  biodh  iad  air  am 
fòghlum  anns  na  h-uile  ni  math  Dh'innis  e  dhoibh 
gum  faigheadh  iad  an  achanaich ;  agus  gu'n  suidh- 
icheadh  e  dithis  mhinistearan  'nam  measg,  an  dara 
fear  dhiù  bho  chùirt  'Athar,  agus  am  fear  eile  de 
mhuinntir  Anam-an-duine. 

**  Am  fear  a  ta  bho'n  chùirt,"^  ars'  esan  **  is 
neach  e  nach  'eil  a  blieag  sam  bith  ni's  lugha  inbhe 
agus  urram  na  m'  Athair  no  mise.  (2  Pead.  i.  21. 
1  Cor.  ii.  10.  Eoin  i.  1.  Eoin  xvi,  7.  1  Eoin  v.  7.) 
Agus  is  e  Ard-rùnaire  tigh  m'  Athar-sa,  oir  is 
esan  a  ta,  agus  a  bha  do  ghnà  na  phriomh  fhear 
deachdaidh  air  uile  laghaibh  m'  Athar,  agus  tha  e 
cho  eòlach  air  na  h-uiie  rùn-diomhair,  ri  m'  Athair 
no  rium  fèin.  Seadh,  is  neach  e  a  ta  co-ionann 
nàduir  ruinne,  agus  tha  e  co-ionann  ruinn  a  thaobh 
gràidh  agus  dìllseachd  do  dh'Anam-an-duine,  agus 

1  N;ì  deadh  smuaiutean  cunuuUa.         2  Aa  S^jioiad  Naouili. 

mar  an  ceudna  a  chum  a  mhath  sìorruidh  a  chuir 
air  aghaidh. 

'^  Agus  is  e  so  an  neach,"  ars'  am  Prionnsa,  ^^  a 
dh'fheumas  a  bhi  'na  àrd  fhear-teagaisg  dhùibh: 
oir  is  es-an,  agus  es-an  a  mhàin,  a  tha  comasach  air 
na  h-uile  nith  a  tha  àrd  agus  os  ceann  cumhachd 
nàduir  a  theagasg  dhùibh  gu  soiUeir.  Is  esan  a 
mhàin,  an  TI  sin  d 'an  aitl^e  dòighean  agus  ròidean 
m'  Athars'  aig  aJ  chùirt,  ^ii  mò  a  ta  neach  air  bith 
eile  cho  comasach  ris-san  gu  bhi  leigeadh  ris  cionnas 
a  tha  cridhe  m'  Athar  aig  gàch.^,  anns  gach  ni,  's 
air  gach  aobhar  a  thaobh  Anam-an-duine.  Oir 
mar  nach  aithne  do  dhuine  sam  bith  nithe  dhuine, 
ach  an  spiorad  sin  a  ta  ann  an  duine.  (Eoin  xiv. 
26;  xvi.  13;  1  Eoin  ii.  27^)  ceart  mar  sin  cha'n 
aithne  do  dhuine  sam  bith  nithe  m'  Athar-sa  ach 
d'  a  Rùnaire  urramach  agus  cumhachdach.  Ni 
mò  is  urrainn  neach  sam  bith  (ann  an  coimeas 
ris'San^  innseadh  do  dh'Anam-an-duine  ciod  a  ni 
iad  a  chum  iad  fèin  a  choimhid  ann  an  gràdh  m' 
Athar-sa.  Mar  an  ceudna,  is  es-an  a  ta  comasach 
nithe  a  chaidh  as  bhur  beachd  a  thoirt  gu  bhur 
cuimhne,  agus  is  urramn  nithe  ri  teachd  innseadh 
dhùibh.  Uime  sin,  feumaidh  sibh  am  barrachd 
meas  a  bhi  agaibh  air  an  fhear-theagaisg  so,  araon 
ann  bhur  càileachdaibh  agus  ann  bhur  breithnich- 
ibh,  na  bhios  agaibh  air  a*  chuid  eile  de  bhur 
luchd-teagaisg ;  cha'n  urrainn  e  bhi  nach  dean 
mòrachd  a'  phearsa  òirdheirceas  a  theagaisg,  agus 
cho  ro  ealanta  *sa  tha  e  chum  còmhnadh  a  dheanamh 
ribh  ann  an  achanaichibh  a  chuir  suas  a  dh'ionns- 
aidh  m'  Athar  air  son  cobhair,  ann  an  dòigh  a 
thaitneas  ris,  bhur  ceangal  gu  gaol  a  thoirt  dha, 
eagal  a  bhi  oirbh  roimhne,  agus  an  aire  thoirt  nach 
cuir  sibh  doilghios  air.     1  Tesal.  i.  5,  6. 

^^  Is  urrainn  d'an  TI  so  beatha  agus  lùgh  a  chuir 
anns  na  h-uile  ni  a  their  e ;  seadh,  agus  a  chuir 
ann  bhur  cridheachaibh  mar  an  ceudna.    Is  urrainn 

an  TÌ  sofàidhean  a  dheanamh  dhibh,  agus  a  thoirt 
oirbh  gu'n  innis  sibh  ciod  a  bhios  ann  an  deigh  so. 
(Gnionih.  xxi.  10_,  11.)  Is  ann  leis  an  neach  so  a 
dh'fheumas  bhur  n-uiie  achanaichean  a  chuireas 
sibh  a  dh'ionnsaidh  m'  Athar  agus  do  m'  ionnsaidh- 
sa  bhi  air  an  deachdadh;  agus  às  easbhuidh  a 
chomhairle  agus  a  sheòladh-san  fhaotuinn  an 
toiseach,  'na  tigeadh  ni  sam  bith  a  steach  do  bhaile 
no  do  chaisteal  Anam-an-duine,  air  eagal  gu'n 
gràinich  agus  gu*n  cur  e  doilgheas  air  an  neach 
urramach  so.  (lud.  20.  Eph.  vi.  18.  Rom.  viii. 
26.  Taisb.  ii.  7,  H,  17,  29.  Eph.  iv.  30.  Isa. 
Ixiii.  10.) 

''  Thugaibh  an  aire,  tha  mi  'g  ràdh,  nach  cràdh 
sibh  e^  oir  ma  chràdbas  faodaidh  e  cogadh  'n  'ur  'n 
aghaidh,  agus  ma  's  e  's  gu'm  bi  e  aon  uair  air  a 
bhrosnachadh  leibhse,  gu  e  fèin  a  chuir  an  òrdugh 
catha  'n  'ur  'n  aghaidh,  is  dùilghe  dhuibh  sin  na 
ged  rachadh  dà  legion  deug,  a  chuir  bho  chùirt  m' 
Athar  aJ  chogadh  ribh. 

*'  Ach  ma  dh'èisdeas  sibh  ris  agus  ma  ghràdh- 
aicheas  sibh  e ;  ma  bheir  sibh  sibh  fèin  thairis  d'a 
theagasg,  agus  gu'n  iarr  sibh  conaltradh  agus 
comunn  a  cliumail  ris,  chì  sibh  gur  e  deich  cuairt 
is  fearr  na  ni  sam  bith  anns  an  t-saoghal  air  fad. 
Seadh,  dòirtidh  e  mach  gaol  m'  Athar  ann  'ur 
cridheachaibh,  agus  cha  bhi  sluagh  ann  cho  glic' 
agus  cho  beannaichte  ri  muinntir  Anam-an-duine/ 
Rom.  V.  5.     Eph.  i.  13,  14. 

An  sin  ghàirm  am  Prionnsa  air  an  t-seann  duine 
uasal,  Fear-na-coguis,  a  bha  roimh  sin  'na  Shean- 
achaidh  ann  an  Anam-an-duine,  agus  dh'innis  e 
dha,  bho'n  a  bha  esan  sàr-eòlach  air  lagh  agus  air 
riaghladh  a'  bhaile,  agus  mar  an  ceudna^  deas- 
chàinnteach,  agus  comasach  air  toil  a  mhaiglistir  a 
chuir  an  cèill  gu  cothromach  dhoibh,  a  thaobh  nan 
uile  ghnothaichean  saoghalta  agus  dùthchasach, 
uime  sin,   gu'n  deanadh  e    esan    cuideachd    'na 

mhinistear  ann  am  baile  maiseach  Anam-an-duine^ 
a  thaobh  gach  uile  lagh,  reachd,  agus  breitheanas 
a  bhuineadh  do'n  bhaile  iomraiteach  sin.  Agus 
cha'n  f  haod  thu"  ars'  am  Prionnsa,  a  bhi  teagasg 
ach  deagh  bheusan  modhanail,  agus  dhleasanasan 
daonna  agus  nàdurrach/  ach  na  gabh  do  dhànadas 
ort  fein  a  dhol  a  dh'fhoillseachadh  nan  diomhair- 
eachdan  àrda  sin  a  ta  folaichte  ann  an  uchd  Shaddai 
m*  Athar,  oir  cha'n  aithne  do  dhuine  sam  bith  na 
nithe  sin,  's  cha  mhò  is  urrainn  do  neach  sam  bith 
am  foiUseachadh  ach  do  rùnaire  m'  Atharsa  mhàin. 

"  'S  ann  do  mhuinntir  Anam-an-duine  tha  thusa, 
ach  tha'n  t-Ard-rùnaire  a'  fantainn  maille  ri  m* 
Athair ;  uime  sin^  mar  is  aithne  dhuit-sa  laghan 
agus  gnàthan  a*  bhaile,  is  amhail  sin  is  aithne 
dhasan  toil  m'  Athar  agus  na  nithe  bhuineas  da. 
Air  an  aobhar  sin,  Fhir-na-coguis,  ged  rinn  mise 
thu  a'  d'  mhinistear  agus  a'  d*  shearmonaiche  do'n 
bhaile,  gidheadh,  a  thaobh  na  nithe  is  aithne  do'n 
Ard-rùnaire,  agus  a  theagaisgeas  e  do'n  t-sluagh 
so,  na  nithe  sin  feumaidh  tusa  ionnsachadh  uaithe 
agus  a  bhi  a'  d*  fhòlumach  aige,  cho  math  ris  à 
chuid  eile  de  mhuinntr  Anam-an-duine. 

**  Fumaidh  tu,  uime  sin,  dol  da  ionnsaidh-san, 
air  son  fiosrachadh  agus  eòìas  air  na  h-uile  nithe 
àrd  agus  diomhair;  oir  ged  a  tha  spiorad  'san 
duine,  is  èigin  do  dh'  anail  an  neach  so  tuìgse  a 
thoirt  dha.  (lob  xxxii.  8.)  Uime  sin,  a  Sheanach- 
aidh,  bì  iriosal,  agus  cuimhnich  gu'  bheil  na  h- 
Ifrinnich  nach  do  ghleidh  an  ceud  inbhe,  ach  a 
dh'fhàg  an  àite-còmhnaidh  fein^  nam  prìosanaich 
a  nis'  anns  an  t-sloc^  bì-s'  uime  sin^  toilichte  le  do 
staid. 

1  'Se  'n  Spiorad  Naomh'  a  dh'fheumas  do  is^hnà  a  hhi  'na  àrd 
fhear  teagaisg  agus 'ua  aon  fhear-fofjhlum  alr  na  nithibh  sin  a 
bhuineas  do  shhìinte.  Tha  a'  cho{3;uis,  fo  'ria^hìadh-san,  gu  bhi 
toirt  ràbhaidh,  agus  a'  seòladii  ar  giùlan  a  r^ir  !agha  Dhè. 

**  Rinn  mi  thus'  a'  d'  fhear-ionaid  m'  Athar  air 
thalamh,  anns  na  nithibh  a  dh'ainmich  mi  cheana ; 
agus  bithidh  cumhachd  agad  iad  sin  a  theagasg  do 
dh*Anam-an-duine,  seadh,  agus  an  smachdachadh, 
mur  bi  iad  deònach  èisdeachd  ri  t'iarrtasaibh-sa 
chum  an  deanamh. 

"  Agus  a  Sheanachaidh^  a  chionn  gu  bheil  thusa 
sean  agus  lag,  leis  cho  liugha  droch  làimhseachadh 
'sa  f  huair  thuj  uime  sin  tha  mis'  a'  toirt  comas 
dhuit  uair  sam  bith  is  àiU  leat,  dol  a  dh'ionnsaidh 
mo  thobar,  agus  mo  phiob  fhiona-sa,  agus  òl  as  à 
sin  gu  saor  de  dh'fhuil  m'  fhion-dhearc-sa  oir  tha 
fion  a  ghnà  a'  ruith  à  mo  phiob-fhionasa.^  Leis  a, 
so  a  dheanamh,  cuiridh  tu  air  falbh  gach  leannta 
salach,  agus  cronail^  à  do  chridhe  agus  à  do  ghoile. 
Soillsichidh  e  mar  an  ceudna  do  shùilean,  agus 
neartaichidh  e  do  chuimhne  chum  gach  ni  a  theag- 
aisgeas  Rùnair  Ard-urramach  an  Rìgh  a  ghabhail 
a  stigh  agus  a  chumail." 

An  uair  a  chuir  am  Prìonnsa  crìoch  air  labhairt 
mar  so^  agus  a  ghabh  Fear-na-coguis  an  dreuchd 
ìe  mòr  bhuidheachas,  labhair  e  gu  sònraichte  ri 
muinntir  a'  bhaile : — 

^*  Faicibh/'  ars'  am  Phrionnsari  Anam-an-duine^ 
**  mo  ghràdh  agus  mo  chùram  d'ur  taobh^  chuir  mi 
ris  gach  sochair  eile  dheònaich  mi  dhuibh,  an 
tròcair  so ;  luchd-sermonachaidh  a  chomharrach- 
adh  dhuibh,  tham'  Rùnair  uasal,  urramach  gus 
na  h-uile  diomhaireachd  arda  theagasg  dhuibh; 
agus  tha'n  duine  uasal  so/'  agus  e  sothadh  ri  Fear- 
na-coguis,  gus  na  h-uile  nithe  saoghalta  a  theagasg 
dhuibh,  oir  is  e  sin  a  dhreuchd-san.  Cba'n  'eil  e 
air  a  bhacadh  o  ni  sam  bith  a  chuar  e  aig  an  Ard- 
rùn-fhear  a  chuir  an  cèiU  dhuibh;  ach  a  mhàin 

l  'S  ann  a  mhàin  le  bhi  aiordola  dh'ionnsaidh  fuil  Chriosda  mar 
air  a  doirteadh  air  ar  son-ne,  is  urrainn  ar  coguiseaii  a  bhi  air  an 
l^lanadh,  agus  a  bhitheas  sinn  comaaach  air  sèirbhis  a  dheanamh 
<io'n  Dia  bheò.    Eabh.  ix.  14. 

'     N 

cha'n  f haod  e  ghabhail  air  fèin  a  bhi  na  fhear- 
foillseachaidh  nan  diomhaireachdan  àrda  sin ;  oir  Ì8 
ann  aig  an  Ard-rùn-fhear  a  mhàin  a  tha  eòlas^ 
ùghdarras  agus  cumhachd  chum  am  foiUseachadh 
agus  am  mìneachadh  do  dh' Anam-an-duine.  Faod- 
aidh  esan,  agus  mar  an  ceudna  a'  chuid  eile  de 
mhuinntir  a'  bhaile  labhairt  umpa;  seadh,  agus  mar 
a  bhitheas  cothrom  aca,  faodaidh  iad  am  farrach  air 
càch  a  chèile  chùm  math  an  iomlan  dhiù.  Bu 
mhath  leam  gu  n  tugadh  sibh  fainear  na  nithe  so 
agus  gu'n  deanamh  sibh  iad,  oir  bithidh  iad  sin  chum 
^ur  beatha,  agus  'ur  lathachan  a  shìneadh. 

**  Theirinn  aon  ni  fathast  ri  mo  Sheanachaidh 
ionmhuinn^  agus  ris  an  iomlan  de  bhaile  Anam-an- 
duine ;  cha'n  f haod  sibh  taic  no  earbsa  chur  à  ni 
sam  bith  dhe  na  tha  do  dh*  ùghdarras  aìg  an  t-Sean- 
achaidh  a  theagasg  dhuibh,  a  thaobh  'ur  dùil  agus 
'ur  dòchas  mu'n  ath-shaoghal ;  tha  mi  'g  ràdh^  mu  n 
ath-shaoghal,  oir  tha  mi  rùnachadh  saoghal  eile  a 
thoirt  do  dh'Anam-an-duine  'nuair  a  thig  crìoch 
air  an  t-saoghal  so  dhuibh ;  ach  air  son  an  ni  sin, 
feumaidh  sibh  gu-iomlan  'ur  taic  a  leagadh  air  agus 
a  bhi  an  urra  ri  'ur  fear-teagaisg  de'n  cheud  òrdugh. 
Seadh,  cha'n  f haod  an  Seanachaidh  fèin  sùil  a  bhi 
aige  ri  beatha  bho  na  nithibh  sin  a  ta  e-fèin  a' 
foiUseachadh,  feumaidh  'earbsa  air  son  an  ni  sin  a 
bhi  air  a  stèidheadh  air  teagasg  an  t-searmonaich' 
eile.  ^Mar  an  ceudna,  thugadh  an  Seanachaidh  an 
aire,  nach  gabh  e  teagasg  sam  bith,  no  ceann 
teagasg,  ged  a  bhiodh  e  a  rèir  eòlas  riaghailteach 
fèin,  mar  'eil  e  air  a  thoirt  dhale  'ardfhear-teagaisg.'' 

An  dèigh  do'n  Phrionnsa  nithe  a  shuidheachadh 
mar  so  ann  an  Anam-an-duine^  chaidh  e  air  aghaidh 
a  thoirt  rabhaidh  f  heumail  do  sheanairibh  a'  bhaile^ 
cionnas  a  bhuineadh  iad  ris  na  ceannardaibh  òir- 
dheirc  agus  urramach  a  bha  maiUe  ris-san  bho  chùirt 
'Athar.     ^'  Tha  gràdh  aig  na  ceannardaibh  so/' 

1  Gabh  beachd  air  so- 

ars'  esan,  **do  bhaile  Anam-an-duine,  agustha  iad 
fior  f  hreagarrach  agus  ro  dhìleas  gu  cathan  Shaddai 
a  chur  an  aghaidh  nan  Ifrinneach,  chum  am  baile  a 
theasairginn .  Uime  sin,  tha  mi  a'  sparradh  oirbhs', " 
ars*  esan,  "  O  a  luchd-àiteachaidh  Anam-an-duine^ 
a  tha  a  nis'  a'  soirbheachadh,  nach  buin  sibh  gu 
reasgach  ri  mo  cheannardaibh-sa  no  ri  n  daoinibh ; 
bho'n  is  daoine  iad  a  thaghadh  a  mach  a  mòran  air 
son  math  a'  bhaile  ^  agus  ged  a  tha  cridheachan  agus 
aghaidhean  leòghan  aca,  uair  air  bith  a  ghairmear 
iad  chum  cogadh  ri  eas-cairdibh  an  Rìgh,  agus  ri 
naimhdibh  baile  Anam-an-duine ;  gidheadh^  ma  ni 
am  baile  a  bheag  sam  bith  de  thàire  orra^  l^heir  e 
an  tapadh  agus  am  misneach  uapa;-  uime  sin, 
gràdhaichibh  agus  altrumaibh  iad,  cuidichibh  leo, 
cuiribh  ann  'ur  'n-uchd  iad,  agus  cha'n  e  mhàin 
gu'n  cog  iàd  air  'ur  son^  ach  fuadaichidh  iad  air  falbh 
uaibh  na  h-uile  Ifrinneach  a  tha  'g  iarraidh  'ur  lèir 
sgrios,  agus  a  sgriosas  sibh  ma  bhitheas  e  so-dheanta 
dhoibh. 

'^Ma  thàrlas  do  dh-aon  sam  bithde  na  ceannard- 
an  so  a  bhi  tìnn  no  lag,  agus  neo-chomasach  air  an 
dreuchd  ghràidh  sin  a  choimhlionadh^  a  tha  iad  a' 
dùrachdainn  a  dheanamh  le'n  uile  chridhe,  agus  a 
ni  iad  nuair  a  ta  iad  slàn  fallan^  (Eabh.  xii.  12, 
Isa.  XXV.  3.)  na  deanaibh  dimeas  no  tàir  orra,  ach 
an  àite  sin  neartaichibh  agus  misnichibh  iad,  ged 
bhiodh  iad  anmhainn  agus  ullamh  gu  bàsachadh  ; 
oir  is  iad  'ur  balla-diona,  'ur  freiceadan,  'ur  geata- 
chan,  *ur  glasan^  agus  'ur  cròinn-druididh.  (Taisb. 
iii.  2.  1  Tesal.  v.  14.)  Agus  am  feadh  a  tha  iad 
lag  's  nach  urrainn  iad  mòran  a  dheanamh,  na 
bithidh  ag  earbsa  nithe  mòra  uapa,  oir  is  mò  tha 
dh'f heum  aca  air  cobhair  f  haotainn  uaibhse  :  gidh- 
eadh  an  uair  a  tha  iad  air  ghleus,  tha  fhios  agaibh 

1  Gràsan  air  an  taghadh  o  shubhailcibh  coitclieann. 

2  Cha'n  urrainn  dò  Shàtan  ar  gràsan  a  lagachadh  raar  is  urrainn 
duinn  fein. 

ciod  an  treubhantas^  agus  na  lùth-chleasan  cogaidh 
is  urrainn  doibh  a'  dheanamh,  agus  a  ni  iad  air 
bhur  son.^ 

**  A  bhàrr  air  sin  ma  bhios  iadsan  lag,  cha'n 
urrainn  baile  Anam-an-duine  a  bhi  làidir ;  ma  bhios 
iadsan  làidir  an  sin  cha'n  urrainn  Anam-an-duine  a 
bhi  lag :  cuimhnichibh  mar  an  ceudna,,  ma  bhios 
iadsan  euslan,  gur  ann  de'n  bhaile  fein  a  ghabh  iad 
an  galair ;  uime  sin^  tha  bhur  tearuinnteachd  fèin 
an  urra  ri'n  slàinte-san  agus  ris  an  di-bheatha  bheir 
sibh  dhoibh. 

''  Na  nithe  so  thuirt  mi  ribh,  do  bhrìgh  gu  bheil 
gràdh  agam  dhuibh :  Uime  sin,  thugaibh  an  aire 
gu'm  bi  sibh  toigheach  anns  na  h-uile  nithibh  a 
dh'àithn  mise  dhùibh,  a  chionn  gur  sluagh  sibh  aig 
a'  bheil  an  leas  mar  mhuinntir  fa  leth^  an  earbsa  ri 
òrduighibh  agus  ri  àitheantaibh  'ur  Tighearn  a 
choimhid.  'San  ath  àite,  O  Anam-an-duine^  tha 
mi  a*  toirt  faireachadh  dhuibh,  mu  thimchioll  nan 
nithe  mu  bheil  feum  agaibh  air  rabhadhfhaotainn,  a 
dh'aindeoin  an  ath-leasachaidh  a  ta  aig  an  àm  air  a 
dheanamh  Vur  measg,  uime  sin  èisdibh  rium  gu 
furachair.  Tha  sàr-fhios  agam-sa^  agus  bithidh 
fìos  agaibh  fèin  an  deigh  so^  gu  bheil  cuid  a  dh'lfrinn- 
ich  chrost  agus  do-rèitichte  fathast  a'  fantainn  ann 
an  Anam-an-duine^  a  tha  chean'^  a'  deilbh  as-inn- 
leachdan  cuilbheartach  'nur  'n  aghaidh  am  feadh  a 
tha  mis'  a  làthair  maille  ribh,  agus  an  uair  a  bhios 
mis'  às  an  làthair,  a  chleachdas  gu  h-aon-sgeulach 
an  tuilleadh  dìchiU  chum  'ur  toirt  gu  lèir-sgrios, 
agus  gu  staid  fada  nis  miosa  na  tràilleachd  na 
h-Eiphit ;  is  iad  càirdean  follaiseach  Dhiaboluis, 
uime  sin,  bithibh  air  'ur  faiciU.  (Mat.  vii.  21,  22.) 
B'  abhaist  dhoibh  còmhnaidh  ghabhail  maille  ri  'm 
Prionnsa  anns  a'  chaisteal,  an  uair  a  bha  As-cred- 
eamh  'na  Mhorair  air  a*  bhaile  so,  ach  o  n  thàinig 

1  Is  iad  'na  ceannardan  nQÌnistearan  an  t-soisgeil,  thugamaid 
an  aire  cia  mar  a  bhuineas  sinn  riù. 

mise  an  so  tha  iad  sl  fuireach  mar  is  trice  *s  na 
h-iomallaibh  agus  anns  na  baliachaibh,  agus  rinn  iad 
dhoibh  fe'in  an  sin  garaidhean  agus  uamhan,  tuili 
agus  frògan  agus  daignichean  làidir.  (Rom.  vii.  18.) 
Uime  sin,  O  Anam-an-duine !  's  ann  is  ro  dhùilghe 
a  bhitheas  e  dhuitse  an  glacadh^  an  claoidh,  agus  an 
cur  gu  bàs,  a  rèir  aithne  m'  Athar-sa.  Ni  mo  is 
urrainn  sibh  an  glan  chuidhteachadh^  ni's  lugha  na 
leagas  sibh  siosballachan  'ur  baile,  ni  nach  bu  mhath 
leam  sibh  a'  dheanamh  air  chòr  sam  bith.^  Am 
bheil  sibh  a'  farraid  rium,  *  Ciod  a  ni  sinn  ma  ta?" 
Bithibh-sa  dìchiollach ,  agus  bithibh  fearail;  gabhaibh 
beachd  air  an  daingnichibh,  faighibh  a  mach  na 
h-àitean  a  tha  iad  a  taghal,  thugaibh  an  ionnsaidh 
orra^  agus  na  deanaibh  sìth  riu  ;  ciod  air  bith  àit' 
anns  am  beil  iad  a'  tàmh^  a  taghaich,  no  g'am  falach 
fèin^  no  ciod  air  bith  cumhachan  sìthe  a  thairgeas 
iad  dhuibh,  fuathaichibh  iad ;  agus  bithidh  na  h-uile 
cìiis  gu  math  eadar  sibhse  agus  mise.  Agus  a  chum 
gur  ann  is  feàrr  a  dh'f  haodas  sihh  an  eadar-dheal- 
achadh  bho  dhùthchasaich  Anam-an-duine;,  bheir 
mi  dhuibh  ainmean  an  cìnn-fheadhna ;  eadhon,  iad 
so  a  leanas:  Strìopachas,,  Adhaltrannas,  Mort, 
Fearg,  Mi-naire,  Ceilg,  Droch-shùil,  Misg,  Ruidh- 
tearachd,  lodhal-aoradh,  Drùidheachd,  Connsach- 
adh,  Co-fliarpus,  Corraich,  Còmhstri,  Aimhreite^ 
Saobh-chreideamh.  Is  iad  so  cuid  de'n  cinn-fheadh- 
na-san,  O  Anam-an-duine  !  a  dh'iarras  do  thilgeadh 
bun  os-ceann  gu  bràth  :  tha  mi  'g  ràdh,  gu  bheil 
iad  so  am  falach  ann  an  Anam-an-duine,  ach  seall 
le  geur-bheachd  ann  an  lagh  do  Rìgh^  agus  chì  thu 
an  sin  an  dealbh  'san  cruth  agus  comharraidhean 
eile  leis  am  faod  thu  an  aithneachadh.^ 

1  Cha  bu  mhatli  le  Criosd  gu'a  cuirearaaid  às  dhuinn  fèin  chum 
leis  a'  ain  gu'n  sgriosamaid  'ur  peacannan. 

2  Ged  nach  eil  aig  an  truailleachd,  a  tha  fantainn  anns  a  chriosd- 
aidh,  seilbh  air  a'  chridhe,  gidheadh  tha  i  fathast  am  falach  'san 
leth  a  stigh  dheth,  ach  le  beachd-smuaineachadh  dùrachdach  au 
fecal  Dè  tha  i  air  a  faotainn  a  mach  agus  air  a  h-aithneacliadh. 

'*  Uime  sin,  b'àiU  leam  gnm  biodh  aithne  chinnt- 
each  agaibh  orra,  O  bhail'  Anam-an-duine,  ma 
cheadaichear  dhoibh  so  a  bhi  ruith  air  ais  agus  air 
adhart  mu'n  cuairt  do'n  bhaile  mar  is  miann  leo^ 
grad  ithidh  iad  suas  'ur  'n  innidh  mar  nathraichean 
neimhe ;  puinnsionaichidh  iad  'ur  ceannardan, 
gearraidh  iad  fe'ithean  'ur  saighdearan,  brisidh  iad 
cloidheanan  agus  croinn-druididh  'ur  geatachan, 
agus  tionndaidh  iad  'ur  baile  a  tha  nis  cho  ro  àiUidh, 
gu  bhi  'na  fhàsach  aonaranach,  agus  'na  chàrn 
sgrios.  Uime  sin,  chum  gu'n  gabh  sibh  misneach 
gus  na  slaoightearan  so  a  chur  an  làimh  ge  b'e  air 
bith  àit'  am  faigh  sibh  iad,  tha  mi  toirt  dhuibhse  a 
Mhorair-a'-bhaile,  a  Mhorair-na-toile,  agus  a  Shean- 
achaidh,  maiUe  ri  uile  luchd-àiteachaidh  Anam-an- 
duine,  làn  chumhachd  agus  ùghdarras,  rannsachadh 
air  son  na  h-uile  seòrsa  Ifrinneach,  ge  b'e  àit'  am 
faigh  sibh  iad  'g  am  falach  fèin  an  taobh  a  stigh,  no 
an  taobh  a  muigh  de  bhaUachaibh  a*  bhaile,  an 
glacadh  agus  an  crochadh.  Shuidhich  mi  minis- 
treileachd  sheasmhach  'n  'ur  measg,  agus  mo  cheud 
cheithir  cheannardan  a  thàinig  an  aghaidh  maigh- 
stir^  agus  triath  nan  Ifrinneach  a  bh'ann  am  baiF 
Anam-an-duine^  ma  bhios  feum  air,  agus  ma 
dh'iarrar  orra  e_,  teagaisgidh  iad  sibh  cha'n  ann  a 
mhàin  gu  h-uaigneach^  ach  searmonaichidh  iad  do'n 
bhaile  gu  foUaiseach  araon  teagasg  math  agus  faUain, 
a  threòraicheas  sibh  air  an  t-sUghe.  Ni  iad  searmon 
dhuit  gach  seachdain,  seadh,  ni  gach  latha,  ma 
bhios  feum  air,  O  Anam-an-duine !  agus  teagaisgidh 
iad  teagasgan  cho  feumail  duit,  agus  ma's  e  's  gu'n 
toir  thu  fainear  iad_,  ni  iad  math  dhuit  mu  dheireadh. 
Agus  thoir  an  ro-aire  nach  caomhainn  thu  na  daoine 
sin  a  chaidh  àithneadh  dhuit  a  ghlacadh  agus  a 
cheusadh.*' 

**A  nise,  mar  chomharraich  mise  mach  na 
slaoightearan  air  an  ainm,  thugaibh  an  aire,  snàig- 
idh  cuid  diù  a  steach  'n  ur  measg  fèin  chum  'ur 


AN  COGADH  NAOMH.  199 

mealladh,  agus  gabhaidh  iad  orra  bhi  glè  èudmhor 
air  son  diadhachd.^  Agus  mur  dean  sibhse  faire, 
ni  iad  ni's  mo  chàll  dhuibh  na  tha  sibh  a'  smuaint- 
eachadh.  Taisbeanaidh  iad  so  iad  fèin  dhuibh  air 
chaochla  dòigh  na  rinn  iad  sin  a  dh'ainmicheadh 
roimhe.  Uime  sin,  deanaibh  faire  agus  bithibh 
stuama,  agus  na  ceadaichibh  dhuibh  fèin  a  bhi  air 
^ur  bràth." 

Air  do'n  Phrionns'  am  baile  a'  chur  an  òrdugh 
às  ùr^  agus  a  theagaisg  e  iad  anns  na  nithibh  a  bha 
feumail  air  an  son_,  an  sin  shònraich  e  là  eile  anns 
am  builicheadh  e  tuilleadh  comharraidh  urraim  air 
bair  Anam-an-duine ;  comharradh  a  dheanadh  an 
eadar-dhealachadh  o  na  h-uile  sluagh  a  ta  chòmh- 
naidh  ann  an  rìoghachd  a  Chruinne-che.  Cha 
b'f  hada  gus  an  tàinig  an  latha  chomharraicheadh, 
agus  choinnich  am  Prionns'  agus  a  sluagh  aig  lùch- 
airt  an  Rìgh^  far  an  do  labhair  Emanuel  riù  mar  a 
leanas.  "  M'Anam-an-duine,  'sann  a  tha  'n  ni  sin 
a  tha  mise  gu  dheanamh^^  gu  bhur  deanamhs' 
aithnichte  do*n  t-saoghal  gur  leam-sa  sibh,  agus 
mar  an  ceudna,  gu  bhur  'n-eadar-dhealachadh  ann 
*ur  sealladh  fèin  o  gach  uile  mhealltair  a  dh'f  haodas 
goid  a  stigh  'nur  measg." 

An  sin  dh'àithn  e  dhoibhsan  a  bha  'ga  f  hritheal- 
adh  dol  do  dh'àite-coimhid  an  ionmhais,  agus  na 
trusganan  geal'  agus  deah-ach  a  thoirt  leo,  "a 
dh'ullaich  mise  agus  a  thaisg  mi "  ars'  esan  **  air 
son  Anam-an-duine."  An  sin  thug  iad  leo  na 
deiseachan  geala,  agus  chaidh  an  sgaoileadh  a  mach 
fa  chomhair  àn  t-sluaigh,  (Taisb.  xix.  8.) ;  agus 
thugadh  comas  dhoibh  an  ghabhail  agus  an  cur  umpa 
a  rèir  meud  gach  neach.  Mar  sin,  chaidh  an  sluagh 
a  sgeudachadh  le  anart  grìnn^  geal  agus  glan, 

An  sin  thuirt  am  Prionnsa  riù,  "  Is  e  so,  O 
Anam-an-duine,  m'  eideadh  shuaicheantais-sa,  agus 

1  Rabhadh  gu'n  bhi  air  ar  mealladh  le  aingidheachd  spioradail. 

2  Glaine  agus  naomhachd. 

an  comharradh  leis  a*  bheil  mo  sheirbhisich  air  an 
aithneachadh  seach  muinntir  eile.  Seadh,  is  ni  so 
a  tha  mi  toirt  do  gach  aon  is  leam,  agus  as  easbhuidh 
nach  ceadaichear  do  dhuine  sam  bith  mo  ghnùis 
fhaicinn.  Uime  sin,  caithibh  iad  air  mo  sgàth-sa, 
a  thug  dhuibh  iad,  agus  mar  an  ceudna,  'nam  b'àiil 
leibh  gu'n  aithnichte  leis  an  t-saoghal  gur  leam-sa 
sibh.'' 

(A  nis*,  an  saoil  sibhse  cionnas  a  dheàlraìch 
Anam-an-duine  ?  Bha  e  maiseach  mar  a'  ghealach, 
glan  mar  a  ghrian^  agus  uamhasach  mar  armailt 
le'm  brataichibh.) 

'*  Cha'n  eil  prionnsa,  no  rìgh,  no  duine  cumhachd- 
ach  anns  a'  Chruinne-chè,  a  tha  toirt  an  èididh  so 
ach  mi  f èin ;  uime  sin  mar  thubhairt  mi  ribh  cheanaj 
bithidh  sibh  air  'ur  'n-aithneachadh  leis  gu*m  buin 
sibh  dhomhsa. 

*'  A  nis,"  ars*  esan,  **  thug  mi  dhuibh  mo  chul- 
aidh-shuaicheantais,  bheiream  dhuibh  mar  an 
ceudna  àithne  mu  thimchioll  nan  trusgan  so ;  agus 
feuchaibh  gu'n  toir  sibh  deagh  aire  do  'm  bhriath- 
raibh. 

1.  "  Cùmaibh  oirbh  iad  na  h-uile  latha,  air  eagal 
gu'n  saoil  muinntir  eile  air  uairibh  nach  buin  sibh 
dhomhsa^  Ecl.  ix.  8. 

2.  ''  Cumaibh  do  ghnà  geal  iad  oir  is  eas-urram 
dhomhsa  iad  a  bhi  salach,  Taisb.  iii.  2. 

3.  '^  Uime  sin^  trusaibh  o'n  talamh  iad  chum  's 
nach  bi  roisean  orra. 

4.  ^^  Thugaibh  an  aire  nach  càiU  sibh  iad,  air 
eagal  gu'n  imich  sibh  lomnochd  agus  gu'm  faic  iad 
bhur  nàire. 

5.  '^  Ach  ma  shalaicheas  sibh  iad,  (ni  nach  math 
leam-sa,  ach  is  àit  le  Diabolus^)  greasaibh  gus  an 
ni  sin  a  dheanamh  a  ta  sgrìobht*  ann  am  lagh^ 
(Taisb.  vii.  15 — Vj,)  chum  as  gu'n  seas  sibh  fathast^ 
agus  nach  tuit  sibh  fa  'm  chomhair,  agus  fa  chomh- 
air  mo  righ-chathrach;,  (Luc.  xxi.  36.)     Mar  an 

ceudna,  'se  so  an  dòigh  gu  thoirt  ormsa  nach  fàg 
agus  nach  trèig  mi  sibh  am  feadh  a  bhios  sibh  an  so, 
ach  gu'm  fan  mi  ann  am  baiF  Anam-an-duine  gn 
bràth/' 

A  nis,  bha  Anam-an-duine^  agus  a  luchd-àit- 
eachaidh,  mar  shèula  air  làimh  dheas  Emanueih 
C'àit'  a  nis'  an  robh  baile,  no  cathair^  no  comunn  a 
choimeasaicheadh  Emanuel  ri  Anam-an-duine  ? 
Baile  air  a  shaoradh  o  chumhachd  Dhiaboluis  I 
Baile  dh'an  robh  spèis  aig  an  Rìgh  Saddai^  agus  a 
chuir  e  Emanuel  gu  ath-chosnadh  o  uachdaran  an 
t-sluic  iochdraich ;  baile  anns  am  b'ionmhuinn  le 
Emanuel  còmhnaidh  a  ghabhail,  agus  a  ròghnaich 
e  air  son  ionad-taimh  rioghail ;  baile  a  dhaingnich 
e  air  a  shon  fèin.  Bha  aig  Anam-an-duine  nis, 
Prionnsa  ro  urramach^  ceannardan.  agus  luchd- 
cogaidh  òirdheirc^  àirm  dhearbhte,  agus  trusganan 
cho  geal  ris  an  t-sneachd.  Agus  is  mòr  luach  nan 
sochairean  sin;  nam  b'urrainn  Anam-an-duine  am 
meas  mar  sin,  agus  feum  a  dheanamh  dhiù  chum 
na  crìche  air  son  an  do  bhuihcheadh  air  iad. 

An  uair  a  chuir  am  Prionnsa  crìoch  air  a'  bhaile 
chur  an  òrdugh  mar  so,  a  thaisbeanadh  gu'n  robh  mòr 
thlachd  aige  ann  an  oibribh  a  làmhan,  agus  gu'n  robh 
taitneas  aig'  anns  a  mhath  a  rinn  e  air  son  Anam- 
an-duine,  dh'òrduich  e  a  bhrataich  fein  a  thogail 
suas  air  barra-bhalia  a  chaisteil.     Agus  an  sin, — 

1 .  Thàinig  e  shealUainn  orra  gu  minig :  cha  robh 
latha  nise  nach  tàinig,  an  darra  cuid  esan  d'an 
ionnsaidh,  no  seanairean  Anam-an-duine  d'a  ionn- 
saidhsan  gu'  lùchairt.  (2  Cor.  vi.  16.)  A  nise  dh'im- 
icheadh  iad  cuideachd,  a'  còmhradh  mu  thimchioll 
gach  ni  mòr  a  rinn  e,  agus  a  gheall  e  fathast  a 
dheanamh  air  son  a'  bhaile.  Is  minig  a  bhiodh  e 
fèin  agus  Morair-a'-bhaile,  Morair-na-toile,  agus  am 
fo-shearmonaiche  còir  Fear-na-cogais,  agus  an  Sean- 
achaidh,  cuideachd  mar  so.  Cia  cho  gràsmhor ! 
cho  gràdhach !  cho  suairc' !  agus  cho  caoimhneil 

agus  a  bhuin  am  Prionnsa  beannaichte  so  ri  bail' 
Anam-an-duine !  anns  gach  sràid,  anns  gach 
gàradh^,  agus  anns  gach  àite  eile  gus  an  tàinig  e, 
f  huair  na  bochdan  a  bheannachd  ;^  seadh^  phògadh 
e  iad^  agus  nam  biodh  iad  tìnn  chuireadh  e  làmhan 
orra  agus  dheanadh  e  slàn  iad.^  Mhisnich  e  mar 
an  ceudna  na  ceannardan  gach  làtha^  theagamh 
gach  uair  de'n  latha,  le  làthaireachd  agus  le 
'bhriathraibh  gràsmlioir ;  oir  faodaidh  sibh  a  thuig- 
sinn  gu'n  cuireadh  fìamh-ghaire  fhaicinn  air-san 
riù,  tuiUeadh  treòir,  tuilleadh  beatha,  agus  calm- 
achd  annta,  na  ni  sam  bith  eile  fo'n  ghrèin. 

Bhiodh  am  Prionnsa  nis  a'  toirt  cùirmean  doibh, 
agus  bhiodh  e  maille  riù  mar  bu  tric ;  is  gànn 
seachduin  a  rachadh  seachad  gun  chùirm.  (1  Cor. 
V.  8.)  Rinn  sinn  iomradh  air  aon  chùirm  a  bh'aca 
maille  ri  chèile^  ach  bha  leithid  sin  ni  bu  ghnàth- 
aichte  aca  nis  ;  bha  na  h-uile  latha  nise  'na  latha- 
cùirme  do  dh'  Anam-an-duine.  Agus  an  uair  a 
thiUeadh  iad  gu'n  àitibh-tàimhe,  cha  b'ann  le  làimh 
f  halamh  a  leigeadh  e  air  falbh  iad,  gheibheadh  iad 
fàinne,^  slàbhraidh  òir,*  làmh-fhàile,^  clachgheaP 
no  ni-èiginn  eile  ;  bha  Anam-an-duine  nis  cho  ion- 
mhuinn  leis  agus  cho  priseil  'na  shealladh. 

2.  An  uair  nach  tigeadh  na  seanairean  agus 
muinntir  a'  bhaile  d  a  ionnsaidh-san^  chuireadh 
esan  pailteas  teachd-an-tìr  d'an  ionnsaidh-san ;  lòn 
a  thàinig  o'n  chùirt,  fion  agùs^aran  a  dheasaicheadh 
air  son  bòrd  *Athar;  chuireadh  e  leithid  so  do 
bhiadh  sòghair  d'an  ionnsaidh,  agus  chòmhdaicheadh 
e  am  bùird  leis  air  chor,  's  cò  sam  bith  a  chitheadh 
e  gu'n  aidicheadh  e  nach  b'urrainn  a  leithid  a  bhi 
air  fhaicinn  ann  an  rìoghachd  sam  bith  eile.  .^ 

3.  Mur  tigeadh  Anam-an-duine  a  shealltain  air  ' 
cho  tric  's  bu  mhiann  leis,  rachadh  esan  a  mach 

1  Smuaintean  acrach  — 2  Faic  an  sonaa  a  th'ann  a  bhi  dlù  ri 
Dia. — 3  Comharradh  air  aonadh. — 4  Coinharradh  air  urram, — 
5  Comharradh  air  maise. — 6  Comharradh  air  mathanas. 

d'an  ionnsaidh,  bhuaileadh  e  aig  an  dorsaibh,  agus 
dh'iarradh  e  comas  dol  a  steach,  chum  's  gu'm  biodh 
càirdeas  air  a  chumail  suas  eadar  e-fèin  agus  iad- 
san ;  nan  cluineadh  iad  e  agus  gu'm  fosgaladh  iad 
dha,  mar  bu  tric  leo  dheanamh^  nam  biodh  iad  aig 
an  tigh/  an  sin  dh'ath-nuadhaicheadh  e  a  ghaol 
dhoibh,  agus  dhaingnicheadh  se  e,  le  comharradh 
as  ùr  air  a  chàirdeas  a  bha  mairsinn.  Tais.  iii.  20. 
Dan.  V.  2. 

Nach  b'iongantach  an  sealladh  a  nis'  a  bhi  fàic- 
inn,  anns  an  dearbh  àite  'san  robh  a  chòmhnaidh 
aig  Diabolus  uair-eigin,  agus  far  an  tug  e  aoidh- 
eachd  do  na  h-Ifrinnich  chum  lèir-sgrios  Anam-an- 
duine  ach  beag,  Prionnsa  nam  Prionnsa  'na  shuidhe 
ag  itheadh  agus  ag  òl  maiUe  riu^  agus  a  cheannardan 
treun,  a  luchd-cogaidh,  na  trompadairean  maiUe  ri 
fir-chiùil  agus  mnathan-ciùil  'Athar,  'nan  seasamh 
mu'n  cuairt  doibh  a'  frithealadh  orra !  Bha  cùpan 
Anam-an-duine  a'  cur  thairis  a  nise^  bha  'amraichean 
a'  sruthadhfiona  nise,  dhlth  enise,  smior  a'  chruith- 
neachd^  agus  dh'ol  e  mil  agus  bainne  as  a'  charraig! 
A  nis,  thubhairt  e,  "  Cia  mòr  a  mhaitheas  dhomh  ! 
oir  o'n  uair  a  f  huair  mi  deagh-ghean  'na  shùilibh, 
cia  urramach  a  bha  mi !" 

Dh'òrduich  am  Prionnsa  beannaichte  fear- 
dreuchd  às  'ur  anns  a'  bhaile,  neach  ro  chiatach 
d  am  b 'ainm  Sìth-Dhè,  (Col.  iii.  15.)  Chuireadh 
an  duine  so  os-ceaim  Mhorair-na-toile,  Mhorair-a'- 
bhaile,  an  t-Seanachaidh^  Fearr-na-coguis,  Fear-na- 
h-inntinn,  agus  os  ceann  an  iomlain  de  mhuinntir 
Anam-an-duine.  Cha  b'ann  do  mhuinntir  a'  bhaile 
bha  e,  ach  thàinig  e  maille  ri  Prionnsa  Emanuel 
o'n  chùirt.  Bha  commun  mòr  eadar  e  fèin  agus  an 
Ceannard  Creideamh^  agus  an  Ceannard  Deagh- 
dhòchas:  tha  cuid  ag  ràdh  gu'n  robh  iad  deala, 
agus  is  e  sin  mo  bharail  fein  cuideachd,  (Rom.  xv. 
13.)    Rinneadh  an  duine  so  na  làn  uachdaran  air 

1  An  cunnart  a  th'ann  an  smuaintibh  aeachranach. 

a'  bhaile,  gu  h-àraid  air  a'  chaisteal^  agus  bha  'n 
Ceannard  Creideamh  gu  chobhar  an  sin.  Agus 
ghabh  mi  beachd  shònraichte,  am  feadh  a  chaidh  na 
h-uile  ni  air  adhart  ann  an  Anam-an-duine  mar  bu 
mhiann  leis  an  duin'-uasal  shuairce  so^  gu'n  robh  am 
baile  ann  an  staid  ro  shona.  Cha  robh  a  nis'  eas- 
còrdadh,  trod,  no  gniomharran  ain-diadhaidh  sam 
bith  air  feadh  a'  bhaile  ;  dh'f  han  gach  duine  ann  an 
Anam-an-duine  dlù  air  ceann  a  mhathais  fèin. 
Thug  na  h-uaislean  na  h-oifigich,  na  saighdearan, 
agus  na  h-uile  bh'ann  an  dreuchd,  an  aire  do'n  ni 
a  dh'àithneadh.  Agus  a  thaobh  mnathan  agus  clann 
a'  bhaile/  chaidh  iad  mu'n  cuairt  d'an  gnothaichibh 
gu  h-aoibhneach_,  a'  sìor  obair  agus  a.'  sìor  shèinn 
o  mhoch-thràth  gu  feasgar ;  air  chòr  a's  nach  robh 
ni  ri  fhaotainn  anns  a'  bhaile  gu  h-iomlan,  ach 
càirdeaS;,  sith^  aoibhneas,  agus  slàinte.  Agus  mhair 
so  rè  an  t-sàmhraidh  ud  uile. 

Ach  bha  duine  ann  am  baile  Anam-an-duine 
d'am  b'ainm  Neo-chùram-feòlmhor ;  agus  an  deigh 
na  chaidh  de  thròcair  a  bhuileachadh  air  Anam-an- 
duine,  thug  an  duine  so  e  gu  tràilleachd  agus 
daorsa  mhòr  agus  ghoirt.  Tha  cunntas  aithghearr 
air  fèin  agus  air  a  ghniomharraibh  mar  a  leanas  : 
An  uair  a  ghabh  Diabolus  sealbh  air  a*  bhaile  an 
toiseach^  thug  e  leis  àireamh  mòr  do  dh'Ifrinnich, 
agus  nam  measg  bha  fear  d'am  b'ainm  an  Duine- 
mi-fhèin.^  ceatharnach  a  bha  cho  smioral,  tapaidh 
ri  aon  sam  bith  aig  an  robh  sealbh  an  tràth  sin  air 
Anam-an-daine.  Air  do  Dhiabolus  a  thuigsinn 
gu'n  robh  am  fear  so  'na  dhuine  teòma  agus  dàhna, 
chuir  se  e  a  thoirt  iomadh  droch-bheart  gu  buil,  ni 
a  shoirbhich  leis  ni  b'f  hearr^  agus  air  dhòigh  a  thug 
ni's  mò  de  thaitneas  d'a  thriath,  na  b'urrainn  a 
mhòr  chuìd  dhiù-san  a  thàinig  maiUe  ris  o'n  t-sloc 
a  dheanamh.  Uime  sin,  air  dha  f  haicinn  gu'n  robh 
e  cho  freagarrach  ris  an  ni  a  bha  'na  bheachd, 

1.  Breithneachadh  naomha,  deagh  smuaintean.— 2.  Fèin  speis. 


AN  COGADH  NAOMH.  205 

dh'àrdaich  e  gu  inbhe  e,  agus  rinn  se  e  an  ath 
dhuine  do  Mhorair-na-toile,  mu  thimchioU  an  do 
lahhair  sinn  mòran  a  cheana.  A  nis'  air  do  Mhorair- 
na-toile  bhi  ro  bhuidheach  air  'san  àm  sin^  thug  e 
dha  a  nighean^  Baintighearna-gun-eagal,  'na  mnaoi. 
B'e  an  Neo-chùram-feòlmhor  so,  mac  an  Duine- 
mi-fhèìn,  agus  na  Baintighearna-gun-eagal.  Air 
do  leithid  so  a  phòsaidhean  neònach  a  bhi  air  an 
deanamh  ann  an  Anam-an-duine,  bha'n  sluagh  cho 
mòr  air  an  toinneamh  air  a'  chèilcj  's  gu'm  bu 
chruaidh  an  ni  ann  an  cuid  a  choirean,  f  haotuinn  a 
mach  cò  bha  de  dhùthchasaich  a'  bhaile  agus  cò 
nach  robh^  oir  b'ann  de  shUochd  Mhorair-na-toile 
an  Neo-churam-feòlmhor  so,  ged  a  b'lfrinneach  a 
thaobh  nàduir  a  b'athair  dha. 

Chaidh  an  Neo-chùram-feòlmhor  so  gu  mòr  r'a 
dualachas  athar  agus  a  mhàthar,  bha  e  fèineil,  bha 
e  gun  eagal,  agus  bha  e  'na  f hear  tur.  beadaidh ; 
cha  robh  naigheachd,  no  teagasg,  no  atharrachadh^ 
no  bruidhean  mu  atharrachadh,  a  dh'fhaodadh  aig 
àm  sam  bith  a  bhi  dol  air  adhart  ann  an  Anam-an- 
duine,  nach  fheumadh  Neo-churam-feòlmhor  ni- 
èigin  a  bhi  aige  ri  g  ràdh  mu  dhèibhinn:  ach 
chuireadh  e  cùl  riù-san  bu  laige  shaoileadh  e^  agus 
bhiodh  e  an  comhnaidh  air  an  taobh  bu  treise 
bhiodh.i 

A  nise  an  uair  a  rinn  Saddai  cumhachdach  agus 
Emanuel  a  mhac  cogadh  ri  Anam-an-duine,  bha 
an  Neo-chùram-feòlmhor  so  ro  theòma,  agus 
bhrosnaich  e  iad  'nan  ceannairc,  agus  chuir  e  thuige 
iad  gu  bhi  fearail  cruaidh  gu  cur  an  aghaidh  àrm- 
ailt  an  Rìgh;  ach  an  uair  a  chunnaic  e  gu'n  do 
ghlacadh  baiF  Anam-an-duine,  agus  na  thachair  an 
dèigh  sin,  ghabh  e  air-fèin  sèirbheis  a'  dheanamh 
do  n  Phrionnsa  an  aghaidh  a  nàimhdean. 


1  A  luchd-aideachaidh  an  t-8oisgeil,  bithibh  air'ur  faicill  an  aah- 
aidh  Neo-churam  feòlmlior !  bheir  e  oirbh  bun  a'  chur  ann  'ur 
socharaibh,  an  àite  sealltainn  amhàin  ri  losa  bhur  Ti"-hearna  aeus 
ar  Maighistear.  "  ^ 

Agus  aìr  dha  meud-èigin  eòlais  fhaotainn  air  sin 
a  bha  taitneach  do  dh'Emanuel^  ghabh  e  air  fèin 
dol  an  cuideachd  muinntir  a*  bhaile.    A  nise  bha 
fhios  aige  gu'n  robh  cumhachd  agus  neart  Anam- 
an-duine  mòr_,  agus  gu'n  taitneadh  e  ris  an  t-sluagh, 
nam  moladh  e  an  spionnadh  agus  an  glòir.     Uime 
sin,  thòisich  e  air  labhairt  mu  chumhachd  agus  mu 
neart  Anam-an-duine,  agus  bha  e  d!  cumail  a  mach 
gu  dian  nach  b'urrainn  e  bhi  air  a  ghlacadh.  Bhiodh 
e  an  darna  h-uair  a'  moladh  nan  ceannardan,  agus 
an  croinn-thabhaiU,  agus  an  reitheachan-cogaidh^ 
agus  an  uair  eiF  a'  moladh  am  ballachan-dionajagus  an 
daingnichean  làidir ;  agus  na  dhèigh  sin,  ag  cur  an 
cèiU  'nan  dearbhachdan  a  bh'aca  bho'm  Prionnsa, 
gu'm  biodh  Anam-an-duine  sona  gu  bràth.    An 
uair  a  chunnaic  e  gu  n  do  dhrùigh  a  chainnt  air 
cuid   de  mhuiuntir    a'    bhaile,    bhuanaich  e   air 
labhairt,  agus  air  siubhal  dha  bho  shràid  gu  sràid, 
o  thigh  gu  tigh,  agus  o  dhuine  gu  duine,  cha  mhòr 
nach  d'  rinn  e  Anam-an-duine  cho  feòlmhor  mi- 
chùramach  ris  f  èin ;  mar  sin  chaidh  iad  o  chonalt- 
radh  gu  cùirmibh,  agus  o  chùirmibh  gu  fearas- 
chuideachd,  agus  mar  sin  sios;  (a  nise  bha  Emanuel 
fathast  ann  am  bail'  Anam-an-duine,  agus  thug  e 
fainear  gu  glic  an  gniomharran)  bha  Morair-a'-bhaile, 
Morair-na-toile^   agus  an    Seanachaidh,    mar    an 
ceudna  air  an  togail  le  'briathraibh  an  Ifrinnich 
mhiodalaich  so ;  air  dhoibh  a  dhì-chuimhneachadh 
gu'n  tug  am  Prionnsa  rabhadh  dhoibh,   an  aire 
thabhairt  gun  bhi  air  am  mealladh,  le  cleas  Ifrin- 
neach  sam  bith,  agus  a  bhàrr  air  sin  dh'innis  e 
dhoibh,  nach  robh  tearainnteachd  agus  soirbheach- 
adh   a'  bhaile  cheutaich   so    Anam-an-duine,   a* 
co-sheasamh  cho  mòr  'na  dhaingnichibh  agus  'na 
spionnadh  'san  àm,  sa  bha  e  ann  an  cleachdadh  a 
dheanamh  dhe'n  ni  sin  a  bh'aige,  air  a  leithid  do 
dhòigh,   'sa  bheireadh  air   Emanuel  fantainn  an 

taobh  a  stigh  d'a  chaisteil/  Oir  b'e  fior  teagasg 
Emanueil,  gu*n  tugadh  Anam-an-duine  an  aire 
nach  di-chuimhnicheadh  iad  a  ghràdh  fèin  agus 
gràdh  'Athar ;  mar  an  ceudna,  gu'n  irioslaicheadh 
siad  iad  fèin  air  dhòigh  *s  gu'm  fanadh  iad  an 
còmhnaidh  ann.  A  nise  cha  b'e  'n  rathad  gu  sin 
a  dheanamh  gràdh  a  thoirt  do'n  Ifrinneach  so 
Neo-chùram-feolmhor :  bu  chòir  dhoibh  èisdeachd 
a  thoirt  ^'am  Prionnsa,  eagal  a  bhi  orra  roimhe, 
agus  gràdh  a  thoirt  dha,  agus  na  h-Ifrinnich  so  a 
chlachadh  gu  bàs,  agus  an  aire  a'  ghabhail  gu'n 
gluaiseadh  iad  'sna  siighibh  a  chomharraich  am 
Prionnsa  mach  dhoibh,  an  sin  bhiodh  an  sìth  mar 
abhainn^  agus  am  fireantachd  mar  thonnaibh  na 
fàirge. 

A  nis'  an  uair  a  bhreithnich  Emanuel  gu'n  robh 
cridheachan  muinntir  Anam-an-duine  air  fàs  fuar, 
agus  an  gràdh  air  lùghdachadh  dha,  troimh  chuil- 
bheartachd  Neo-chùram-feòlmhoir. 

Air  tùs,  rinn  e  caoidh  os-ceann  an  staid  maille 
ris  an  Ard-rùn-f  hear,  ag  ràdh,  '^  O  nach  ann  a 
thu^  mo  shluagh  èisdeachd  dhomh,  agus  nach  ann 
a  ghluais  Anam  an-duine  ann  mo  shlighibh !  bheath- 
aichinn  iad  le  smior  a'  chruithneachd,  agus  le  mil 
as  a'  charraig  chumainn  suas  iad."  An  deigh  sin, 
thubhairt  e  'na  chridhe,  '^  piUidh  mi  dh'ionnsaidh 
na  cuirte^  agus  thèid  mi  gu  m'  àite  gus  an  toir 
Anam-an-duine  fainear  agus  gus  an  aidich  iad  an 
lochd/'     Agus  rinn  e  so, 

1 .  Do  bhrìgh  gu*n  do  leig  iad  dhiu  a  bhi  tighinn 
a  shealltainn  air  mar  bu  ghnà  leo^  cha  tàinig  iad  a 
chum  a  lùchairt  rìoghail  mar  anns  na  h-àmaibh  a 
chaidh  seachad. 

2.  Do  bhrìgh  nach  robh  umhail  aca  co  dhiubh 
a  thàinig  esan  a  shealltainn  orra-san  no  nach 
d'thainig. 

l  Cha'n  e  an  gràs  a  t'huair  a  t-anam  ach  an  gràs  a  tha  e  cuniail 
an  cleachdadh  a  ghieidheas  e  bho  chunnartaibh  aimsireil. 

3,  Do  bhrìgh  na  cùirmean-gràidh  a  b'àbhaist  a 
bhi  eadar  am  Prionns'  agus  iad-san,  ged  bha  e  *g 
an  deanamh  fathast,  agus  a'  toirt  cuireadh  dhoibh- 
san  d'an  ionnsaidh,  gidheadh  dhearmaid  iad  tighinn, 
no  tlachd  a'  ghabhail  annta. 

4.  Cha  d'fheith  iad  r'a  chomhairlean  no  r  a 
sheòladh,  ach  dh'fhàs  iad  ceann-laidir  agus  muin- 
ghinneach  annta  fèin,  a'  creidsinn  gu'n  robh  iad  a 
nìse  làidir  agus  do-cheannsaichte,  agus  gu'n  robh 
Anam-an-duine  tearuinte,  agus  nach  b'urrainn  a' 
nàmhad  ruigheachd  air^  agus  gu'n  robh  a  staid  do- 
atharraichte  gu  bràth.^ 

Mar  a  thubhairt  mi,  rinn  Emanuel  an  toiseach 
caoidh  os  ceann  an  staid^  an  sin  chleachd  e  meadh- 
onnan  gu  thoirt  orra  thuigsinn  gu'm  bu  chunnartach 
an  rathad  air  an  robh  iad  ag  imeachd.  Oir  chuir 
e  an  t-Ard-rùn-fhear  d'an  ionnsaidh,  a  thoirmeasg 
a  leithid  a  ròidean  doibh ;  ach  air  dà  uair  do  na 
thàinig  e,  fhuair  e  iad  aig  cùirm  ann  an  tigh  Neò- 
chùram-feòlmhor_,  agus  air  dha  thuigsinn  nach  robh 
iad  toileach  reusonachadh  mu  thimchioll  cùisean  a 
bhuineadh  d'am  math,  bha  doilgheas  air  agus 
dh'fhalbh  e.*^  An  uair  a  dh'innis  e  so  do  Phrionnsa 
Emanuel  bha  araon  diùmadh,  agus  doilgheas  air, 
agus  dh'ullaich  e  chum  pilltinn  gu  cùirt  'Athar, 
A  nise  b'e  so  an  dòigh  'san  do  tharruinn  e  air  falbh. 

1 .  Chum  se  e-f^in  an  cleith,  agus  ni  bu  leth-oirich 
na  bu  ghnà  leis,^  eadhon  am  feadh  a  bha  e  fatliast 
maiUe  riù  ann  an  Anam-an-duine. 

2.  Ma  thàinig  e  'nan  cuideachd  cha  robh  a 
chàinnt  riù  cho  taitneach  agus  cho  càirdeil  'sa  bha 
i  roimhe  sin. 

3.  Ni  mò  a  chuir  e  dh'ionnsaidh  Anam-an-duine, 
am  biadh  blasda  bho  'bhòrd  a  b'àbhaist  dha. 

1  Bheir  neo-churam-feolmhor  oirnn  Criosd  a  dheannad,  cuiridh 
e  cràdh  air  an  Spiorad  Nàomh',  agus  sgriosaidh  e  au  t-anam. 

2  Chràdh  iad  an  Spiorad  Naomh'  agus  Criosd. 

3  Cha'n  eil  Criosd  a'  dol  air  falbji  còmhladh. 

4.  An  uair  a  thàinig  iad  'ga  fhaicinn^  ni  a  rinm 
iad  an  dràsta  'sa  rithist^  cha  robh  e  cho  furas  gutk 
fhaotainn  dheth,  'sa  bha  e  roimhe  sin.  Dh'fhaod- 
Bdh  iad  bualadh  uair,  no  dha,^  ach  cha  ghabhadh  e 
mv  giin  robh  e  gan  cìuinntiun ;  an  àite  roimhe  sin 
iian  cluinneadh  e  fuaim  an  cas  ruitheadii  e  agus 
choinnicheadh  e  an  leth  na  slighe  iad^  agus  bheireadh 
e  orra,  agus  ghabhadh  e  'na  uchd  iad. 

Rinn  Emanuel  mar  so,  chum  toirt  orra  smuain- 
eachadh  orra  fèin  agus  pilltinn  d'a  ionnsaidh-san. 
Ach  mo  thruaìghe  !  cha  tug  iadsan  fainear,  eha  do 
thuig  iad  a  ròidean,  cha  robh  suim  aca  dhiù,  agus 
<?ha  do  dhrùigh  iad  orr^,  ni  mo  dhrùigh  cuimh- 
neachadJi  air  fhàbharaibh  roimhe  sin  orra.  Uime 
sin,  dh'fhalbh  e  os  n-iosal,  air  tùs  o  luchairt,  an 
sin  gu  geat  a'  bhaile,  agus  an  dèigh  sin  o  Anam- 
-an-duine/  gus  an  aidicheadh  iad  an  cionta_,  agus 
gus  an  iairadh  iad  a  ghnùis  ni  bu  dhìirachdaiche, 
(Esec.  xi.  21,  Hos.  v.  15,  Lebh.  xxvi.  21—24.) 
Leig  Sìth-Dhe  mar  an  ceudna  dheth  a  dhreuchd, 
agus  cha  riaghladh  e  ni  b'fhaide  anns  &  bhaile. 

Mar  so,  ghluais  iad  'na  aghaidh,  agus  ghluais 
esan  a  rithist.ann  an  rathad  dioghaltais  'nan  agh- 
aidh-san.  Ach  mo  thruaighe  !  bha  iad  air  chionn 
so  air  an  cruadhachadh  air  a  leitliid  do  dhòigh,  agus 
dheoghail  iad  a  stigh  teagasg  Neo-chùram-feòl- 
mhor  cho  mòr,  's  nach  d'rinn  dol  air  falbh  am 
Frionnsa  drùigheadh  sam  bith  orra,  ni  mo  chùimh- 
HÌch  iad  air  an  dèigh  dha  falbh  ;  agus  uime  sin  cha 
d'rinn  iad  caoidh  air  son  e  a  bhi  às  an  làthair.  ler. 
ii.  32. 

A  nis  bha  là  air  an  dVinn  Neo-chùram-feòl-mhor, 
cùirm  a  rithist  do  bhail'  Anam-an-duine,  agus  bha 
anns  a'  bhaile  aig  an  àm  sin  neach  d'am  b'ainni 
Eagal-De,  fear  air  nach  robh  a  bheag  do  mheas 

1  Oibhrea.'h'idh  an  aigui(ihean„  2  Gabli  b^>achd  air  so. 

a  nise  ged  bha  e  glè  urrarnach  riomhe  sin.^  Bhs 
mhiànn  air  seann  Neo-chùram-feòlmhor,  nam  b'ur- 
rainn  e_,  esan  a  mhealladhj  a  mhi-ghnàthachadh 
agus  a  thruailleadh  mar  a  rinn  e  air  càch^  agus  uime 
sin,  thug  e  cuireadh  dha  chum  na  cùirme  maille 
r*a  choimhearsnachaibh  ;  mar  sin  an  uair  a  thàinig 
an  latha  chaidh  a  chomharrachadh,  thaisbean  e 
maille  ris  a'  chuid  eile  de  na  h-aoidhean ;  agus  air 
dhoibh  suidhe  sios  aig  a'  bhòrd,  dh'ith  agus  dh'òl 
iad,  agus  bha  iad  uile  subhach,  ach  Eagal-Dè  a 
mhàin^  neach  a  shuidh  mar  gu*m  bu  choigreach  e, 
agus  cha  d'ith  e  mìr,  ni  mò  bha  e  subhach.  'Nuair 
a  thug  Neo-chùram-feòlmhor  so  fainear,  thubh- 
airt  e : — 

^^  Is  dòcha  leam  nach  'eìl  thu  a'  d'shlàinte,  Eag- 
aiì-Dè  ?  Tha  thu  mar  nach  biodh  tu  ro  mhath  an 
darra  cuid  a'  d'  chorp  no  a*  d'  inntinn,  no  annta  sin 
araon.  Tha  iocshlainnt  agam-sa  a  rinn  Dì-chuimh- 
nich-math,  agus  ma  ghabhas  tus'  i,  tha  dùil  agam 
gu'n  dean  i  briagha  sunntach  thu^,  agus  rii's  iom- 
chuidh  air  son  còmpanas  a  chumaìl  ruinne  aig  a' 
chùirm. 

Eagal-De. — Fhreagair  an  seann  duin'-uasal  gu 
modhail,  '^  Gu'n  robh  math  agad  air  son  do  shuair- 
ceis^  ach  le  do  chead  cha'n  'eil  a  bheag  do  dhèidh 
agam  air  t'iocshlainnt.  Theirinn  facal  no  dha  ri 
muinntir  Anam-an-duine :  sibhse  a  sheanairean 
agus  a  chinn-fheadhna  a'  bhaile,  is  ioghnadh  leam 
fèin  'ur  faicinn  co  sunntach  aighearach,  an  uair  a 
ta  Anam-an-duine  ann  an  staid  cho  muladach.'' 

Neo-churam-feolmhor.  "  Mar  'eil  mi  meallta, 
tha  feum  agad  air  cadal  a  chavaid.  Nach  bi  thu 
cho  math  'sa  dhoi  a  laidhe  agus  pràmhan  cadail  a 
dheanarali,  agus  aig  an  àm  cheudna  bithidh  sinne 
subhach.*' 

1  Cha'n  'eil  dacl  a  dh'ilieairt  air  eag'aì  De.  an  uair  a  t^iia'ri  t-anam, 
air  a  ahuaineadh  anu  an  N(;o-churain  fedhnhor,  ach  iar  a'  hheil  e, 
cuiriilh  e  bacadh  o  dhol  air  lalbh  gu  tùr  o  Dhia. 

Eagal-De.  *^  A  dhuine,  nam  biodh  srad  do 
thrèidhireas  ann  do  chridhe,  cha  b'urrainn  duit  a 
dheanamh  mar  a  rinn  thu  agus  mar  a  tha  thu  a' 
deanamh.'' 

Nea-chubam-feolmhob.  '^Ciod  a  tha  thu  'g 
ràdh  V' 

Eagal-De.  *'  Na  cuir  casg  air  mo  sheanachas. 
Is  fìor  gu'n  robh  baile  Anam-an«duine  làidir,  agus 
(air  chumha)  do-ghlact ;  ach  lagaiche  sibhs'  e  a 
mhuinntir  a  bhaile,  agus  tha  e  nise  fosgailte  d'a 
nàimhdibh  ;  's  cha'n  àm  so  gu  bhi  tosdach  no  miod- 
al;  is  tus  a  Neo^churam-fheòlmhoir  gu  cuilbheart- 
ach  a  rùisg  Anam-an-duine,  agus  a  dh'f  huadaich 
air  falbh  a  ghiòir  uaithe ;  lèag  thu  sios  a  thuraidean^ 
bhris  thu  a*  gheatachan,  agus  mhìll  thu  a  ghlasan 
agus  a  'chròinn-druididh. 

A  nise  gus  a'  chùis  a  mhìneachadh  :  tha  e  soill- 
eir  riamh  o'n  àm  an  d'fhàs  thusa  agus  tìghearnan 
Anam-an-duine  cho  mòr  aig  a'  chèile;  gu'n  robh 
diùmadh  air  Neart  Anam-an-duine  agus  dli'èirich 
e  nis'  agus  dh'fhalbh  e.  Ma  chuireas  neach  sam 
bith  an  teagamh  gur  i  an  fliìrinn  a  th'agam-sa, 
dh'fharraidinn,  c'àit'  am  bheil  Prionnsa  Emanuel  ? 
c'uin  a  chunnaic  duine  no  bean  ann  an  Anam-an- 
duine  e  ?  c*uin  a  chuala  sibh  uaithe,  no  bhlais  sibh 
a  bheag  d'a  bhiadh  deagli-bhlasda?  Tha  sibh  a 
nis'  aig  cùirm  maille  ris  an  Ifrinneach  òillteil  so, 
ach  cha'n  esan  bhur  Prionnsa ;  uime  sin^  tha  mi 
'g  ràdh,  ged  bha  bhur  nàimhdean  o'n  leth  a  muigh 
neo-chomasach  air  buaidh  fhaotainn  oirbh,  nan  tug 
sibh  an  aire,  gidheadh  o  chiontaich  sibh  an  aghaidh 
bhur  Prionnsa,  bha  bhur  nàimhdean  o'n  leth  stigh 
ro  chruaidh  air  bhur  son.'' 

Neo-churam-peolmhor.  ^*  Mo  nàire  !  mo  naire  ! 
Eagail-Dè,  nach  leig  thu  idir  dhiot  do  chladhair- 
eachd  ?  Am  blieil  sgàth  ort  roimh  chuiseig  ?  Cò 
rinn  dochair  ort  ?  Faic,  tha  mis'  air  do  thaobh, 
ach  a  mhàin  tha  thus'  a'  cur  an  teagamh_,  ach  tha 

mis'  air  son  a  bhi  muìnghinneach.  A  bharr  air  sin, 
an  àm  so  gu  bhi  dubhach  ?  Nithear  cùirm  air  son 
subhachais ;  c 'arson  a  tha  thusa  ma  ta  a  nise  gu  do 
nàire  fèin^  agus  gu  dragh  dhuinne,  a'  tighinn/iir  a 
leithid  a  chainnt  fheargaich  mhuladaich^  an  uair 
bu  chòir  dhuit  a  bhi  g  ithe  's  ag  ol  'sa  bhi  subh- 
ach  V 

Eagal-De.  Is  ceart  dhomh  a  bhi  dubhach,  oir 
dh'fhag  Emanuel  bail'  Anam-an-duine  :  tha  mi  'g 
ràdh  a  rithist  gu'n  d'fhàlbh  e,  agus  is  tus'  an  duine 
a  dh'fhuadaich  e ;  seadh,  dh'fhàlbh  e  gun  uiread 
agus  faireachadh  a  thoirt  do  mhaitliibh  Anam-an- 
duine  gu'n  robh  e  a'  fàlbh_,  agus  mar  'eil  sin  'na 
chomharradh  air  diùmadh_,  tha  mise  aineolach  air 
cleachdaibh  na  diadhachd. 

"  A  nis'  a  mhorairean  agus  a  dbaoine-uaisle,  oir 
is  ann  ribhse  a  tha  mi,  labhairt,  rinn  'ur  claonadh- 
sa  a  chuid  's  a  chuid  o  Emanuel,  a  bhrosnachadh 
gu  imeachd  uaibh,  ni  a  rinn  e  lion  beag  a's  beag. 
chum  gu'm  biodh  sibhse  tuigseach  dheth,  agus  gu'm 
biodh  sibh  air  bhur  'n  ath-nuadhachadh  le  sibh- 
fein  irioslachadh  :  ach  an  uair  a  chunnaic  e  nach 
tug  neacli  sam  bith  fainear ;  ni  mò  a  ghabh  iad  gu 
cridhe  na  tionnsgainnean  eagalach  so  d'a  chorraich 
agus  d'a  bhreitheanais,  dh'fhalbh  e^  agus  so  chun- 
naic  mi  le  mo  shùiKbh.  Uime  sin^  am  feadh  a  tha 
sibh  a'  deanamh  uaiU,  chaidh  às  do  bhur  neart,  tha 
sibh  coltach  ri  Samson  an  uair  a  cliail  e  'fhalt. 
Faodaidh  sibhse  agus  uachdaran  so  bhur  cùirm 
sibh-fèin  a  chrathadh,  agus  a  shaoilsinn  gu'n  dean 
sibh  mar  air  àmaibh  eile  ;  ach  o  nach  urrain  sibh  ni 
sam  bith  a  dheanamh  as  eugmhais  Emanueil^  agus 
o'n  dh'imich  esan  uaibh,  pillidh  'ur  cùirme  gu 
osnaich,  agus  'ur  subhachas  gu  tuireadh.*' 

An  sin  air  do'n  fho-shearmonaiche,  seann  Fhear- 
na-coguis  so  a  chluinntinn,  chhsg  e,  agus  labhair  e 
mar  so : 

Fear.    '^  Gu  cinnteach  mo  bhràithean,  tha  eagal 

orm  gur  e  an  f  hirinn  a  tha  Eagal-De  ag  innseadh 
dhuinn :  oir  air  mo  shon  fèin,  cha'n  fhaca  mi  mo 
Prionnsa  bho  cheann  fhada.  Cha  chuimhne  leam 
an  latha.  Ni  mò  is  urrainn  mi  ceisd  Eagal-De  a' 
fhreagairt.  Tha  eagal  orm  gu'  bheil  gach  cùis  gu 
h-olc  maiUe  ri  Anam-an-duine.*' 

Eagail.  *'  Seadh,  tha  fios  agam-sa  nach  fhaigh 
sibh  e  ann  an  Anam-an-duine,  oir  dh'imich  e  air 
fàlbh  air  son  lochdan  nan  seanair,  do  bhrìgh  gu'n 
d*ìoc  iad  mi-chaoimhneas  do-fhulang  an  èirig  a 
ghràis. 

An  sin  dh'fhàs  nèul  air  an  fho-shearmonaiche 
mar  gu'm  biodh  e  gu  tuiteam  sios  fuar  màrbh  aig  a 
bhòrd^  dh'fhàs  mar  an  ceudna  na  h-uile  bha  'san 
lathair,  ach  fear-an-tighe  na  aonar,  aognuidh  glas- 
neulach.  Ach  air  dhoibh  teachd  beagan  chuca  Ìèìn, 
agus  aontachadh  ri  creideas  a  thoirt  do  dh'Eagal- 
Dè  agus  do  na  thubhairt  e,  (a  nise  bha  Neo-chur- 
am-feòlmhor  air  dol  gu  'sheòmar-uaigneach^  oir 
cha  bu  toil  leis  a  leithid  sud  do  gnothaichean  cianal 
muladachj)  thòisich  iadsan  ri  'n  comhairle  chuir 
r'a  chèile  ciod  a  b'fhearr  dhoibh  a  dheanamh,  araon 
ri  fear-an-tighe,  air  son  iadsan  a  tharruinn  gu  olc^ 
agus  mar^  an  ceudna  chum  gràdh  Emanueil  ath- 
chosnadh. 

An  sin  thàinig  an  ni  a  dh'iarr  am  Prionns'  a' 
dheanamh  ris  na  faidhibh  brèige,  a  dh'eireadh  suas 
chum  baile  Anam-an-duine  a  mhealladh  gu'n  aire. 
Mar  sin  air  dhoibh  a  cho'dhùnadh  gu'm  b'aon  diù 
Neo-chùram-feòlmhor,  ghlac  iad  e^  agus  loisg  iad  e 
fein  agus  a  thigh,  oir  b'lfrinneach  e  a  thaobh  nad- 
uir. 

An  deigh  dhoibh  so  a'  dheanamh,  rinn  iad  cabh- 
ag  a'  shealltainn  air  son  Emanueil,  am  Prionnsa. 
Agus  dh'iarr  iad  e,  ach  cha,  d'fhuair  iad  e  ;  (Dan. 
¥.  6.  an  sin  bha  iad  ni  bu  dearbhta  gu'm  b'i  n  fhir- 
inn  a  bha  'sna  thubhairt  Eagal-Dè,  agus  thòisich 
iad  ri  iomachoir  ghoirt  a'  chur  orra  fèin  air  son  an 

gniomharran  gràineil,  ain-diadhaidh;  oir  cho'-dhuii 
iad  gnm  b'iad  bu  choireach  ri'm  Prionns'  g'am 
fàgail. 

An  sin  dh'aontaich  iad  dol  a  dh'ionnsaidh  an 
Ard-Rùnair^  neach  ris  an  do  dhiùlt  iad  èisdeachd 
riomhe  sin^  agus  air  an  do  chuir  iad  dòilgheas  le'n 
gniomharraibh,  a  dh'fhiosrachadh  dheth,  (oir  b'fhear 
seallaidh  e,)  c'àit'  an  robh  Emanuel,  agus  cia  mar 
a  gheibheadh  iad  achanaich  a  sheòladh  d*a  ionn- 
saidh.  ^  Ach  cha  leigeadh  an  t-Ard-Rùnair  a  stigh 
iad  a  chum  labhairt  ris  mu'n  chùis  so^  ni  mò 
a  cheadaicheadh  e  dhoibh  teachd  a  dh'ionnsaidh  a 
lùchairt-rìoghail,  agus  cha  tigheadh  e  a  mach  d'an 
ionnsaidh,  (Isa.  Ixiii.  1 0.  Eph.  iv.  80.  1  Tesal.  v. 
19.) 

A  nis  bu  latha  gruamach  agus  dorch  e  so,  bu 
latha  neòii  agus  tiugh-dhòrchadas  e  do  dh'Anam- 
an-duine.  Chunnaic  iad  gu'n  robh  iad  amaideach, 
agus  thòisich  iad  ri  bhi  tuigsinn  ciod  an  càll  ana- 
barrach  a  rinn  còmpanas  agus  briathran  Neo-cHùr- 
am-feolmhor  do  bhaile  truagh  Anam-an-duine. 
Ach  bha  iad  aineolach  mu  ciod  tuilleadh  a  bha  gu 
theachd  orra  fathast.  A  nise,  thoisich  Eagal-Dè  a 
rithist  ri  fàs  measail  aig  daoinibh  a'  bhaile,  agus 
bha  iag  uUamh  air  a  ghabhail  mar  f  hàidh. 

An  uair  a  thàinìg  latha  na  Sàbaid,  chaidh  ìad  a 
dh'èisdeachd  an  fho-shearmonaiclie.  Bha  'cheann- 
teagaisg  o'n  fhàidh  lonas^  ^'  lad-san  a  bheir  fain- 
ear  diomhanasa  breugach,  cuiridh  iad  cul  r'an  tròc- 
airibh  fèin/*  (lonasii.  8.)  Bhaleithid  a  chumhachd 
agus  a  dh'ughdarras  an  cois  na  searmoin  sin,  agus 
a  leithid  a  thruime-inntinn  air  an  t-sluagh,  is  gur 
gànn  a  chualas  no  chunncas  a  shamhail.  An  uair  a 
chriochnaicheadh  an  t-searmoin,  is  ann  aìr  èigin  a 
b'urrainn  doibh  dol  dachaidh  no  dol  air  cheann  an 
gnothaichean  air  feadh  na  seachduin,  Hos.  vii.  18. 

1  Chaidh  iad  a  dh'ionnsaidh  an  Spioraid-Naoimh,  ach  tha  e  air  a 
chradh,  &c. 

Clia'n  e  a  mhàin  gu'n  do  nochd  e  am  peacadh  do 
dh*Anam-an-duine^  ach  chriothnaich  e  'nan  làthair, 
ie  mothachadh  air,  a  pheacadh  fèin,  a*  glaodhaich 
a  mach  mar  a  bha  e  searmonachadh,  *'  An  duine 
truagh  a  ta  mi  ann  !  gu'n  deanainn  a  leithid  a  ni 
aindiadhaidh  !  Gu'm  bithinn-sa  !  fear  a  ta  'na  shear- 
monaiche  !  a  chuir  am  Prionns'  air  leth  gu  bhi 
teagasg  a  lagha  do  dh'  Anam-an-duine,  gu*m  bith- 
inn-sa  fèin  beò  cho  mi-churaraach,  agus  gu'm  bith- 
inn  a  measg  na  ceud  f  headhnach  a  f  hùaradh  'sa 
chionta.  Bha  'm  peacadh  so  mar  an  ceudna  an 
aghaidh  mo  dhleasnais  shònruichte  fèin  ;  bu  chòir 
dhomh  glaodhaìch  a  mach  an  aghaidh  na  h-aind- 
iadhachd^  ach  'sann  a  leig  mise  le  Anam-an-duine 
laidhe  a*  gabhail  tlachd  innte  gus  an  d^fhuadaich  e 
Emanuel  air  falbh  a  chrìochaibh.*'  Chuir  e  na  nithe 
so  mar  an  ceudna  às  leth  thighearnan  agus  uaislean 
Anam-an-duine,  gus  'do  h-eab  iad  dol  às  an  ciail. 
Salm  Ixxxviii. 

Bha  mu'n  àm  so  mar  an  ceudna  tinneas  mòr  ann 
an  Anam-an-duine  agus  bha  mhòr  chuid  d'an 
luchd-àiteachaidh  air  an  claoidh  gu  goirt.  Thug- 
adh  na  ceannardan  cuideachd,  agus  an  luchd-cogaìdh 
gu  bhi  ann  an  cor  lag  leis,  rè  ùine  f hada ;  air  chòr 
is  nan  tugadh  nàmhaid  ionnsaidh  orra  nach  b'urrainn 
aon  chuid  muinntir  a'  bhaile  no  na  ceannardan,  a 
bheag  a  dheanamh  a  nis'  anns  am  biodh  stà.  O  cia 
iomadh  gnùis  ghlas-neulach^  cia  iomadh  làmh  lag, 
cia  iomadh  glùn  anmhunn,  agus  cia  iomadh  fear- 
tuisleach  a  bha  a  nis  r'am  faicinn  a'  siubhal  sràidean 
Anam-an-duine  !^  an  so  bha  osnaich,  an  sin  bha 
plòsgartaich,  agus  an  sud  *nan  laidhe  bha'n  dream 
a  bha  ullamh  gu  dol  'nan  neul.  Eabh.  xii.  12,  13. 
Taisb.  iii.  2.  Isa.  iii.  24. 

Mar  an  ceudna,  bha  na  trusganan  a  thug  Eman- 
uel  dhoibh,  air  an  droch  càradh ;  bha  cuid  dhiu 

1  Biieir  am  peacadh  air  achorp,air  ananain,agus  air  nagrasaiblj 
a  bhi  ÌSkg. 

air  an  reubadh^  cuid  air  an  srachdadh,  agus  an  t- 
iomlan  diù  salach  ;  bha  cuid  diù  mar  an  ceudna  ah 
an  ceangal  cho  làs  orra,  agus  gu'm  biodh  a  cheucì 
phreas  air  an  rachadh  iad  seachad  ullamh  air  ar^ 
sguabadh  dhiù. 


CAIBIDIL    IX. 


NA     H-IFRINNICH     A 


Smi>HEACHADH    UILG     AN    AGHAIDH 
ANAM-AN-DUINE. 


Bha  luchd-àiteachai(l!i  Anam-an  duinw  ann  an  teanndachd  mhòr— 
Chuir  iad  an  comhairle  ri  Eagal-J.è  ciod  a  dheanadh  iad — Chuir- 
eadh  Morair-a'-bhaile  chum  na  cùirte  le  achanaich — Am  iiosr 
f'reagradh  michaoimhneii  a  fhuair  e — Bhuanaich  iad  ann  an  cur 
achanaichibh — Chruinnieii  na  h-lfrinnicli  a  bh'annt;  abhaile  ann 
an  tigh  Dhò-bheirt.a^usshuidhich  iad  reall-ehomiiairleanaghaidh 
Anam-anduine — Chuir  iad  sun  iitir  a  dh'  ionnsaidh  am  Prionn- 
sa — Gàirdeaehas  Dhiaboluis  agus  achòmpaicli — Ani  fios-freagairt 
'AQ,us  an  comhairle — As-innleachd  Fhir-na-ceil^e — Dh'atharraich 
Sànnt,  Mi-nàire,  ag;us  Fear^  an  ainmean,agusthuarasd!aicheadh 
iad  le  Mòrair-na-toile,  agus  ie  buidhean  eile  mar  shèirbhisich-— An 
doiaidh  a  rinn  iad  d'am  maighstiribh  agus  do'u  bhaile  gi  h  iom.- 

3an — Bha  Auara-an-duine  ann  an  cor  dubhach — Tuilleadìi  con- 
altraidh  ri  Diabolus — Thog;adh  àr.nailt  de  luchd-teagamh  ga 
ionnsaidh  athoirt  air  abhaile — Fhuair  Mean-ràonsaehadh  a  mach 
ani  feall-chomhairle — Ghabh  muiuntir  a"  bhaile  naaoira,  agus  bha 
iad  air  ana  faicill. 


An^  deigh  cuid  do  dh'  ùine  a  chaithe  anns  a'  chor 
chianail  agus  dhòlasach  so,  choraharraich  am  fo- 
shearmonaiche  latha  trasgaidh,  chum  iad  fèin  irios- 
lachadh  a  chionn  gu'n  robh  iad  cho  aingidh  an  agh- 
aidh  Shaddai  mhòr  agus  a  Mhic;  agus  dh'àithn  e  gu'n 
deanadh  an  Ceannard  Boanerges  searmoin  dhoibh. 
Air  do'n  latha  teachd  a  chaidh  a  shònrachadh,  ghabh 
an  Ceannard  sin  mar  bhonn-teagaisg  na  briathran 
so,  ^'  Gearr  sios  e  c'arson  a  ta  e  fàsachadh  na  tal- 
mhuinn  V*  (Lucas  xiii.  7.)  Agus  bu  drùighteach 
an  t-searmon  a  rinn  e.  'S  a  cheud  àite,  nochd  e 
aobhar  nam  briathran^  eadhon,  "  a  chionn  gu'n  robh 
an  crànn-fige  neo-thoriach ;"  an  sin  nochd  e  ciod  a 
bh'air  a'  ghabhail  a'  steach  anns  a'  bhìnn^  eadhon, 
*'  aithreachas  no  lèir-sgrios.'*  An  sin  nochd  e  gur 
ann  le  ùghdarras  Shaddai  fèin  a  chuireadh  a  bhìnn 
so  an  cèiU.  Agus  'san  àite  mu  dheireadh^,  nochd  e 
na  h-aobharan  a  bh'air  son  so  a  dheanamh^  agus  an 
sin  cho-dhùin  e  a  shearmoin.  Mar  an  ceudna,  bha 
e  glè  dhìleas  ann  an  co-chur  ari  teagaisg,  ionnas 
gu'n  tug  e  air  baile  truagh  Anara-an-duine  crioth- 
nachadh:  oir  bhuadhaich  an  t-searraoin  so,  cho 
math  ris  an  t-searmoin  air  ball  roimhe  so^  gu  ro 
mhòr  air  cridheachaibh,  rahuinntir  Anara-an-duine, 
agus  rinn  e  còmhnadh  anabarrach  chura  na 
bhuidhne  a  chaidh  a  rahosgladh  leis  an  t-searmoin 
roimhe  a  churaail  'nan  dùisg.  A  nis'  is  gànn  a  bha 
bheag  r'a  chluinntinn  no  r'a  f haicinn  acli  dubhach- 
as  agus  tuireadh,  agus  dò-bhròn. 

An  deigh  na  searmoine  chruinnich  iad  an  ceann 
a'  chèile  agus  chuir  iad  an  comhairle  cuideachd 
ciod  a  b'fhearr  dhoibh  a  dheanamh  ;  agus  thubh- 
airt  ani  fo-shearmonaichej  ^'  Cha  dean  mise  ni  sam 

bith  giis  an  cuir  mi  air  tùs  mo  chomhairle  ri 
Eagal-Dè.  Oir  mar  is  esan  is  mò  bha  tuìgsinn  na 
sinne  do  dh'  inntinn  ar  Prionnsa  'san  àm  a  chaidh 
seachad,  is  ro  choltaiche  gur  e  is  mò  tlia  tuigsinn 
dh'i  a  nise  mar  an  ceudna,  'nuair  a  ta  sinn  air 
pilltinn  a  rithist  chum  an  ni  sin  a  ta  ceart/*  Mar 
sin  chuir  iad  fios  air  Eagal-Dè,  agus  dh'  iarr  iad  a 
ehomhairle  ciod  a  b'fhearr  dhoibh  a  dheanamh. 
An  sin  fhreagair  an  seann  duine  uasal^  ^^  Is  i  mo 
bharail-sa  gu'm  bu  chòir  do  bhaile  Anam-an-duine 
ann  an  latha  so  àmhghair,  achanaich  iriosal  a  chur 
gu  Emanuel  am  Prionnsa  air  an  do  chur  iad 
corraich_,  chum  gu'm  pill  e  gu  gràsmhor  riu  a 
rithist,  agus  nach  glèidh  e  'fhearg  gu  bràth.'' 

Dh'aontaich  muinntir  a'  bhaile  gu  h-aon-sgeul- 
ach  r'a  chomhairle-san ;  air  bàll  chuir  iad  an  ach- 
anaich  an  òrdugh  agus  chòrd  iad  air  a  cur  le 
Morair-a'-bhaile.  Mar  sin  ràinig  e  cùirt  Shaddai, 
far  an  deach  Emanuel  Prionnsa  Anam-an-duine. 
Acb  bha  'n  geata  dùinte,  agus  faire  theann  air  a 
cumail  air,  agus  b'èigin  do  fhear-iomchar  na 
h-achanaich  seasamh  a  muigh  rè  ùine  mhòr.  (Tuir. 
iii.  8,  44.)  An  sin  dh'iarr  e  gu'n  rachadh  neach- 
èigin  a  steach  a  dh'ionnsaidh  a  Plirionns'  a  dh'innse 
dha  cò  bha  na  sheasamh  aig  a  gheata,  agus  ciod  an 
gnothach  air  an  robh  e.  Mar  sin  chaidh  teachdaire 
agus  dh'  innis  e  do  Shaddai  agus  do  dh'  Emanuel  a 
Mhac,  gu'n  robh  Morair-bhaile  Anam-an-duine  aig 
geata  cùirt  an  Rìgh,  ag  iarraidh  cead  a  steach  gu 
làthaireachd  a  Phrionnsa.  Mar  an  ceudna,  dh'innis 
e  'n  teachdaireachd  a  bh'aig  Morair-a'-bhaile.  Ach 
cha  tigeadh  am  Prionns'a  nuas,  's  chacheadaicheadh 
e  'n  geata  bhi  air  fhosgladh^  ach  chuir  e  am  fios 
freagrairt  so  leanas  da  ionnsaidh :  ^^  Thionndaidh 
iad  riumsa  an  cùl,  is  cha'n  1  an  aghaidh  ;  ach  a  nis* 
ann  an  àm  an  airc'  their  iad  rium,  **  Eirich,  agus 
teasairg  sinn."  Ach  nach  faod  iad  a  nise  dol  gu 
Neo-chùram-feòlmhor,  a  dh'ionnsaidh  an  deach  iad 


AN  COGADH  NAOMH.  219 

'niiair  a  phìU  iad  uamsa,  agus  am  fear-iùil,  an  tigh- 
earna,  agus  am  fear-dion  a  dheanarah  dheth-san  ? 
C'arson  a  tha  iad  a  nis  'nan  airc  a  teachd  do  m' 
ionnsaidh-sa,  a  chionn  nan  soirbheachadh  gu'n 
deachaidh  iad  air  seachran/'     ler.  ii.  27^,  28. 

Chuir  am  freagradh  so  mòr  bhruaidlean  agus 
iomagain  air  Morair-a'-bhaile,  Tuir.  iv.  7,  8.  Oir 
chunnaic  e  rithist  ciod  an  t-olc  a  bh'ann  a  bhi 
cumail  comunn  ri  Ifrinnich,  mar  a  ta  Neo-chùram- 
feòhnhor  agus  a  leithid.  'Nuair  a  chunnaic  e  nach 
robh  a  bheag  do  dh'earbsa  (fathast)  ri  còmhnadh 
o'n  chùirt^  aon  chuid  air  a  shon  fèin  no  air  son  a 
chàirdean  ann  an  Anam-an-duine,  bhuail  e  air 
uchd,  agus  phìU  e  a'  gul  agus  a'  caoidh  air  son  cor 
brònach  Anan-an-duine. 

'Nuair  a  thàinig  e  mar  uidhe  seallaidh  do'n 
bhaile^  chaidh  seanairean  agus  cìnn-f  headhna  Anam- 
an-duine  mach  'na  chòdhail.  Ach  dh'innis  e  a 
sgèul  dhoibh  air  dhòigh  cho  inuladach,  's  gu'n  do 
ghlaodh  an  t-iomlan  dhiù  mach,  agus  ghuil  iad,  agus 
rinn  iad  caoidh ;  mar  an  ceudna  chuir  iad  luaithre 
agus  duslach  air  an  cìnn,  agus  saic-eudach  air  an 
leasraidh,  agus  dh'imich  iad  a'  caoineadh  air  feadh 
a'  bhaile ;  ni  'nuair  a  chunnaic  a  chuid  eile  de 
mhuinntir  a'  bhaile  rinn  iad-san  mar  an  ceudna 
guil  agus  caoidh.  Mar  sin  bha  so  na  là  tèinn  agus 
achmasain,  agus  àmhghair  do  dh'Anam-an-duine.^ 

An  ceann  beagan  ìiine,  chuir  iad  an  comhairle 
r'a  chèile  a  rithist  ciod  a  dheanadh  iad,  agus  mar 
a  rinn  iad  roimhe  chuir  iad  an  comhairle  ris  an 
duine  urramach  sin,  Eagal-Dè,  neach  a  dh'innis 
dhoibh,  nach  robh  dòigh  air  bith  a  b'fhearr  nan 
dòigh  a  ghabh  iad,  's  nach  bu  chòir  dhoibh  mi- 
mhisneach  air  bith  a  ghabhail  air  son  an  di-beatha 


]  'Nuair  a  ta  'n  t  anam  ann  an  cor  cùl-sleamhnachaidh,  le  neo- 
chùram-feòlmhor  feumaidh  e  bhi  air  a  mliosgladh  leis  au  dearbh 
dhòigh  bheothail  searmonachaidh  a  dh'  f  heumadh  e  'nuair  a  bha  e 
màrbh  ann  an  peacadh  agus  ann  an  eucairt. 

fhuair  iad  aig  a'  chùìrt;  seadh^  ged  chòmhlaìcheadh 
caochla  de'n  achanaichean  ri  tosd  no  ri  achmhasan. 
'^  Oir/'  ars*  esan,  '^'^is  e  dòigh  Shaddai  mhòir  toirt 
aìr  daoine  feitheamh^  agus  foighidinn  a  chleach- 
dadh,  agus  bu  chòir  dhoibh-san  a  th'ann  an  uireas- 
bhuidh  a  bhi  toileach  feitheamh  ri  àm-san/' 

An  sin  ghabh  iad  misneach,  agus  chur  iad  a 
rithist,  agus  a  rithist;^  cha  robh  latha,  no  uair,  anns 
nach  fhaodte  còmhlachadh  ri  neach-èigin  air  an 
tsh'ghe  eadar  Anam-an-duine  agus  cùirt  Rìgh 
Saddai,'-^  a'  marcachd  le  mòr  chabhaig  le  achanaich- 
ibh  as  leth  Anam-anduine,  a  chum  gu'm  pilleadh 
am  Prionnsa  d'an  ionnsaidh. 

Mar  so  bha  an  t-slighe  làn  theachdairean,  a'  dol 
agus  a'  tighinn,  agus  a'  còmhlachadh  a  cheile,  rè 
a'  gheamhraidh  fhada,  ghnùtha,  fhuair  agus  bhuain 
sin.5 

Faodaidh  tu  cùimhne  Bhi  agad  gun  d'innis  mi 
dhuit  roimhe,  an  deigh  do  dh'  Emanuel  Anam-an- 
duine  a'  ghlacadh,  agus  am  baile  chuir  an  òrdugh 
as  ùr,  gu'n  dh'fhan  ann  an  iomadh  àite  falaich 
mòran  de  na  seann  Ifrinnich,  a  thàinig  aon  chuid 
mailìe  risanan-tighearna,  'nuair  a  ghlac  e  am  baile, 
no  a  riigadh  agus  a  dh'àraicheadh  ann.  Agus  bha 
'n  tuill,  an  uamhan,  agus  an  àiteachan  falaich^  aon 
chuid  ann  am  ballachaibh  a'  bhaile,  fopa,  no  mu'n 
cuairt  doibh.*  'Se  cuid  de'n  ainmean  Strìopachas, 
Adhaltrannas,  Mort,  Fearg,  Mi-naire,  Cèilg,  Droch- 
shuil,  Toibheum,  agus  an  slaoightire  cunnartach 
sin,  Seann-sànnt.  Bha  iad  so  maiUe  ri  mòran  eile, 
fathast  a  chòmhnaidh  ann  am  baile  Anam-an-duine, 

1  Faic  a  nis  obair  au  thir  chùl-sleamhnaich  'nuaira  dhùisgeare. 

2  larrtasan  gearanach. 

6  Is  geamhradh  e  da  rìreadh  'nuair  a  tha  solus  glòrmhorgrian  na 
hionracais  air  a  thoirt  air  falbh.  Tha  fèum  sònraichte  air  ùrnaigli 
an  sin.  Ged  dh'thaodadh  freagairt  sìth  a  bhi  fada  gun  tighinn,  gidh- 
eadh  is  còir  do  dhaoine  ùrnaigh  a  dheanadh  do  ghnà  agus  gun 
fhannachadh  ;  maireannach  ann  an  ùrnaigfi. 

4  Tha  'm  peacadh  fathast  am  falach  anus  an  flieòil. 

eadhon  an  deigh  do  dh*Emanuel  Diabolus  a  sgiurs- 
adh  as  a'  chaisteal. 

Thug  an  deagh  Phrionnsa  barantas  do  Mhorair- 
na-toile,  agus  do'n  iomlan  de  bhaile  Anam-an-duine 
na  h-uile  dhiu  so  a  rànnsachadh  a  mach^  a  ghlacadh, 
agus  a  sgrios,  oir  b'Ifrinnich  iad  a  thaobh  nàduirj 
nàimhdean  do  'n  Phrionnsa,  agus  a  dh'iarr  baile 
beannaichte  Anam-an-duin*  a  lèir.sgrios.  Ach 
dhearmad  Anam-an-duine  na  h-Ifrinnich  ud  a 
ghlacadh  agus  a  sgrios  ;^  uime  sin  d'fhàs  na  sloight- 
earan  ud  uidhe  air  'nuidhe  ni  bu  dàine  ann  an  iad 
fèin  a  thaisbeanadh  am  foliais,  agus  thug  buidheann 
àraid  de  dhaoine  Anam-an-duine  caidreamhdo  chuid 
dhiu,  chum  mòr  dhoilghios  a'  bhaile. 

'Nuair  a  chunnaic  na  Morairean  Ifrinneach  so 
gu'n  do  chuir  Anam-an-duine,  a  thaobh  a  pheacaidh 
corraich  air  Emanuel  am  Prionnsa,  agus  gu'n  do 
thrèig  e  iad,  chruinnich  iad  aig  tigh  fear  d'ani 
b'ainm  Dò-bheart,  a  bha  mar  anceudna'na  Ifrinn- 
each,  agus  chuir  iad  an  comhairle  cuideachd  a 
dh*fhaicinn  cionnas  a  dh'fhaodadh  iad  Anam-an- 
duine  thoirt  thairis  a  rithist  do  Dhiabolus.  Bha 
cuid  air  son  aon  nì,  agus  cuid  eile  air  son  nì  eile, 
na  h-uile  fear  air  son  a  dhòigh  fèin.  Mu  dheireadh 
chomhairlich  Mi-naire  gu'n  tairgeadh  cuid  dhiù  iad 
fèin  mar  shèirbhisich  do  dhùthchasaich  a  bhaiìe ; 
^^oir,"  ars'  esan,  '^  ma  bheir  Anam-an-duine  cosnadh 
dhoibh^  an  sin  bithidh  e  ni's  fhusa  dhuinne  am  baile 
ghlacadh."  Ach  thuirt  Mort,  ^'  Cha'n  fhaodar  so 
a'  dheanamh  an  tràthsa^  oir  tha  Anam-an-duin' 
aig  an  àm  ann  am  mòr  chorraich,  a  chionn  gu'n 
robh  e  aon  uair  cheana  air  a  ribeadh  le  ar  caraid-ne 
Neo-chùram-feòlmhor,  a  thug  air  corraich  a  chuir 
air  a  Phrionnsa,  agus  cionnas  a  dheanadh  e  an 
rèite  rithist  r'a  Thighearn,  ach  leis  na  daoine  so  a 


1  Cha  do  ghabh  Anam-anduine  comhairk!  u'  Phrionns'  cur  a.-* 
do  clli'ana-miuuuaibh  peacach  na  feòla. 

sgrios  ?  Uime  sin,  bitheamaid  glic  mar  na  sionnaicli, 
oir  ma  mliarbhar  sinn  chaidh  às  duinn^  ach  f had  's 
is  beò  sinn  faodaidh  sinn  mòr  chron  a  dheanamh 
dhoibh/'  An  sin  chòrd  iad  ga'n  rachadh  Htir  a 
chuir  'nan  àinm  gu  Diabolus,  a  leigeadh  ris  dha 
còr  baile  Anam-an-duine,  agus  cia  cho  mòr  'sa  bha 
'm  Prionns'  an  grùaim  ris.  "  Mar  an  ceudna 
faodaidh  sinn/*  arsa  cuid,  "  ar  ràn  innse  dha,  agus 
a  chomhairle-san  iarraidh." 

Mar  sin  sgrìobhadh  litir  air  bàll  agus  chuireadh 
i  le  Mi-naomh :  b*e  so  earrann  de  bhrìgh  na  litir- 
each: 

**  O  Athair  mhòir,  agus  a  Dhiaboluis  a'  Phrionn- 
sa  chumhachdaich,  tha  dòchas  againn  gu'n  tig  am 
baile  so  a  rithist  gu  bhi  'na  ionad-còmhnaidh 
dhuit-sa  ;  oir  tha  e  gu  mòr  air  cùi-sleamhnachadh 
o  Phrionns'  Emanùel,  agus  tha  e  air  an  trèigsinn; 
seadh^  agus  ged  a  chuir  iad  iomadh  uair  às  a  dheigh 
chum  pilleadh  d'an  ionnsaidh,  gidheadh  cha'n  'eil 
iad  a'  bhuadhachadh,  na  faotainn  fìos  freagairt 
bàigheil  uaithe.  Mar  an  ceudna,  tha  na  Morairean^ 
'na  Ceannardan,  na  h-x^rd-uaislean^  agus  gach  inbhe 
th'anns  a  bhaile  gle  thìnn  agus  lag;  ach  tha'n 
t'iomlan  dhinne  tha  'n-ar  'n-Ifrinnich  a  thaobh 
nàduir,  fallan,  beothail  agus  sgairteil/* 

^Nuair  a  thàinig  Mi-naomh  (oir  b'esan  am  fear- 
iomchar)  leis  an  litir  so  gu  Tòm-geata-ifrinn, 
bhuail  e  aig  a'  gheata  umha  air  son  fosglaidh.  An 
sin  d'fhosgail  Cerberus^  an  dorsair  dha,  agus  chuir 
esan  'n  litir  leis  an  tàinig  e  bho  na  h-lfrinnich  ann 
an  Anam-an-duine  'na  làimh.  An  sin  thug  an 
dorsair  a  steach  i,  d'a  Thriath  Diabolus,  agus 
thubhairt  e,  "  Bheirear  sgeul  do  m'  Thriath^  bho 
Anam-an-duine;  agus  bho  ar  cairdibh  dìieas  anns 
a'  bhaile  sin." 

An  sin  chrunnich  an  ceann  a  chèile  Beelsebub, 
Lucifer,  Apolionmaille  ris  a'  chuid  eile  de'n  ghràisg^ 
a  chluinntinn  ciod  an  naigheachd  a  thàinig   bho 

Anam-an-duine.  Mar  sin  lèubhadh  an  litir,  agus 
shfas  Cerberus  làimh  riù.  'Nuair  a  lèubhadh  an 
litir  gu  foilaiseach,  agus  a  rinneadh  aithnichte  a 
brìgh  anns  gach  oisinn  de'n  t-sioc,  dh'òrduicheadh 
gu'n  rachadh  clag  nam  màrbh  a  shèirm  air  bàll  le 
aoibhneas.  Mar  sin  shèirmeadh  an  clagj  agus  rinn 
na  prionnsachan  gàirdeachas  a  chionn  's  gu'n  robh 
Anam-an-duine  coltach  ri  tighiiin  gu  ìe'ir-sgrios. 
A  nise  b'e  so  bu  cheòl  do'n  chlag,  ^*  Tha  baile 
Anam-an-duin'  a^  teachd  a  ghabhail  còmhnuidh 
maille  ruinne  deanaibh  àite  do  dh'Anam-an-duine.'' 

'Nuair  a  chuairtich  iad  an  deas-ghnà  oiliteil  so, 
chruinnich  iad  an  ceann  a  chèile  a  rithist^  a  chur 
an  comhairle  cuideachd  ciod  am  fios  freagairt  a 
chuireadh  iad  gu'n  càirdibh  ann  an  Anam-an  duine^ 
agus  a  chionn  gu'n  robh  an  gnothach  ag  iarraidh 
cabhaig,  dh'fhag  iad  an  t-iomlan  de'n  chùis  aig 
Diabolus  ri  dheanamh,  do  brigh  gu'm  b'e  Triath 
an  àit'  e.  Mar  sin  sgrìobh  e  freagrairt  do'n  litir  a 
thug  Mi-naomh  da  ionnsaidh^  agus  chuir  e  leis-san 
i  chum  nan  Ifrinneach  ann  an  Anam-an-duine, 
agus  b'e  so  a  brigh : 

A  dheisciobuil  agus  a  chlann  ghràdhach^  fhuair 
sinn  'ur  litir  thaitneach  o  làimh  'ur  Mi-naomh  dhì- 
leis,  agusrinnsinfimòr  ghàirdeachas,  'nuairachun- 
naic  sinn  gu'n  robh  càirdean  againn  fathast  ann  an 
Anam-an-duine^  a  bha  'g  iarraidh  ar  'n-onoir  a' 
chur  air  chois  agus  dioghaltas  a  dheanamh  às  ar 
ieth  anns  a'  bhaiìe  sin  a  lèir-.^giios.  Mar  an  ceudna, 
biia  aoiblmeas  oirnn  a  chluinntinn  gu  bheil  iad  air 
cùl-sleamhnachadh,  gu'n  do  chuir  iad  corraicìi  air 
am  Prionnsa,  agus  gu'n  do  thrèig  e  iad.  Tha 
taitneas  againn  mar  an  ceudna,  ann  an  cluinntinn 
gu  bheil  iadsan  cho  èuslainteach,  agus  gu  bheil 
sibhse  a  mealtainn  slàinte,  agus  treòir.  Is  subhach 
a  bhitheamaid^  na'm  b'urramaid  am  baile  so  fhaot- 
ainn  a  rithist  fo  cheannsail.  'S  cha  chaomliainn 
sinne  ar  iùr,  ar  seòitachd^  ar  cuilbheartachd  agus 

ar  'n  innleachdan  ifrinneach  chum  so  a  thoirt  chum 
na  crìche  niiannaichte. 

^'Gabhaìbh  so  chum  bhur  sòlasachaibh,  'nuair  a 
bheir  sinne  an  ionnsaidh  air  a  rithist  agus  a  ghlacas 
sinn  e,  bheir  sinn  an  oidheirp  bhur  nàimhdean-s' 
uile  mhàrbhadh  leis  a'  chlaidheimh,  agus  ni  sinn 
àrd  uachdranan  agus  ceannardan  dhibhse  air  an 
àite.  'S  cha  ruig  sibh  a  leas  eagal  a  bhi  oirbh 
(ma's  e  's  gu'm  faigh  sinn  e  gu  bràth  tuille)  gu'm 
bi  sinn  a  chaoidh  air  ar  tilgeadh  a  mach  as ;  oir 
thig  sinn  leis  am  barrachd  neirt,  agus  mar  sin  ni 
sinn  greim  air  ni's  ro  dhaingne  na  rinn  sinn  air  tìis. 
A  bhàrr  air  sin^  tha  e  na  lagh  aig  a  Phrionnsa^  a 
tha  iadsan  ag  aideachadh  an  dràsda,  ma's  e  ^s  gu'm 
faighsinne  iad  an  darauair,  gu'm  bi  anstaiddheirean* 
nach  ni's  niiosa  na  an  toiseach.    Mata  xii.  43,44,  45. 

*'  Uime  sin,  Ifrinnichibh  dhìleis,  cleachdaibh  'ur 
dichioll  chum  laigsinn  baile  Anam-an-duin'  a  rann- 
sachadh  agus  fhaotainn  a  mach.  Mar  an  ceudna^ 
b'àill  leinn  gu'n  tugadh  sibhse  sibh  fèin  an  oidheirp 
air  an  lagachadh  ni's  mò  agus  ni's  mò.  Cuiribh 
fìos  d*ar  'n  ionnsaidh-ne  ciod  na  meàdhonan  a 
b*fhearr  dhuinn  a  chleachadh  a  chum  ath-bhuann- 
achd ;  co  dhiù  is  ann  le  iompaidh  a  chur  orra  ani 
beatha  a  chaithe  gu  diomhain  agus  gu  neo-gheam- 
naidh,  no  le'm  buaireadh  gu  teagamh  agus  an- 
earbsa,  no  am  fearr  dhuinn  am  baile  shèideadh  suas 
le  f ùdar  an  àrdain  agus  an  f  hèin-speis,  no  nachfearr. 
TJime  sin,  O  Ifrinnichibh  ghaisgeil,  agus  fhior 
mhacaibh  an  t-slùic,  bithibhse  an  còmhnaidh  ullamh 
gus  an  ionnsaidh  a  thoirt  às  an  taobh  stigh,  'nuair 
a  bhios  sinne  deas  gu  ghlacadh  le  ainneart  an  letk 
a  mhuigh.  A  nise  gu'n  soirbhich  leibhse  ann  'ur 
rùn,  agus  leinne  ann  ar  'n  iarrtasai  h,  ni  is  e 
dùrachd  'ur  Diabolus  mòr,  nàmhad  Anam-an-duine, 
agus  esan  a  chriothnaicheas  'nuair  a  smuainicheas 
e  air  a  bhreitheanas  ri  teachd."^ 

l   A  clireideacha  !  deaaaibh  faire   agus  ùrnaig:h,  air  eagal  gu'a 
tuit  8ibh  ann  am  buaireadh.     Tha  bhur  n'umhdean  spioradaii  do 

'Nuair  a  thàinig  Mi-naomh  air  ais  a  rithist  gu 
Anam-an-duine^  chaidh  e  gu  tigh  Dhò-bheirt  (oir 
b'e  sin  an  t'àit'  anns  na  chruinnich  an  luchd-feall- 
chomhairle.)  Rinn  iad  gàirdeachas  'nuair  a  chunn- 
aic  iad  gu'n  do  phiil  an  teachdaire.  An  sin  liubhair 
e  an  litir_,  ni  a  mheudaich  an  aoibhneas  gu  mòr. 
Dh'fheòraich  iad  cionnas  a  bha  'n  càirdean. 
Fhreagair  Mi-naomh,  ''  Tha  iad  uile  gu  math,  tha 
iad  cho  math  's  is  urrainn  iad  a  bhi  'nan  àite.  Mar 
an  ceudna^  shèirm  iad  na  cluig  le  aoibhneas  an 
uair  a  lèubh  iad  'ur  litir-sa." 

'Nuair  a  lèubh  iad  an  litir  so,  agus  a  chunnaic 
iad  gu'n  tug  i  misneach  dhoibh  'nan  obair,  thoisich 
iad  a  rithist  ri  dealbh,  cionnas  a  choriionadh  iad 
an  droch-bheart  an  aghaidh  Anam-an-duine.  Agus 
b'e  an  ceud  ni  a  thug  iad  fainear  gu'm  biodh  na  h- 
uile  ni  air  a  chumail  cho  uaigneach  bho  Anam-an 
duine  'sa  b'urrainn  doibh.  "  Na  cluinneadh  Anam- 
an-duine  ciod  a  tha  sinn  a*  dealbh  'na  aghaidh." 
B'e  'n  ath  ni,  ciod  na  meadhona  a  chleachdadh  iad 
chum  Anam-an-duin'  a  lèir-sgrios.  An  sin  tliubh- 
airt  Cèilg,  '*  Mo  chàirdean  Ifrinneach,  sheòl  ar 
tighearnan,  uaislean  an  t-sluichd  dhuinne  na  trì 
dòighean  so. 

1.  "  Feuchainn  ri  Anam-an-duine  a  lèir-sgrios  le 
'chomh-èigneachadh  gu  beatha  dhiomhain  agus  neo 
gheamnaidh  a  chaithe. 

2.  ^^  Le'm  buaireadh  gu  teagamh  agus  an-earbsa. 

3.  *^  Le  ionnsaidh  a  thoirt  air  an  sèideadli  suas 
le  fùdar  an  àrdain  agus  an  f hèin-speis. 

"  A  nis  ar  leam  ma  shèideas  sinn  suas  iad  le 
àrdan,  faodaidh  sin  beagan  a  dheanamh ;  agus  ma 

glinà  ullamh  gus  an  cothrom  a  ghabhail  air  neo-chùram  agus  leisg 
spioradail ;  agus  bithidh  Sàtan  dà  uair  ni's  gniomhaiche  'nuair  a 
thauana-mianna  peacach  na  feòla  ag  oibreachadh  anns  an  anam. 
Tha  trì  dòighean  a  tha  Sàtan  a'  dealbh  chum  an  tanam  a  sgrios — 
caithe-beathaaingidh — tròcairDhèa'chur  an  teagamh — àrdan  agua 
fèin-speia.  A  chriosdaidh,  is  leòir  a  h-aon  diù  so  chum  do  sgrios, 
mar  tiorc  an  Tighearu  'ua  thròcair  neochriochnacli. 

bhuaireas  sinn  iad  gu  neo-gheamnaidheachrl,  faod- 
aidh  sin  còmhnadh  a  dheanamh  :  Ach  a  rèir  mo 
bheachd-sa,  'se  'n  dòigh  bu  ro  chìnntiche,  nam 
b'urramaid  am  brosnachadh  gu  an-earbsa ;  oir  an 
sin.  anns  a'  cheud  àite^  chuireadh  iad  an  teagamh 
firinn  gràdh  am  Prionnsa  dhoibh^  agus  cuiridh  sin 
mòr  chorraich  air-san.  Ma's  e  's  gu'n  soirbhich  so 
bheir  e  orra  sguir  gu  h-ealamh  de  bhi  cur  achan- 
aichean  d'a  ionnsaidh  ;  an  sin  slàn  le  aslachaidhibh 
dhùrachdach  air  son  cobhrach  agus  comhnaidh  ; 
agus  tha  iad  ullamh  gu  teachd  gus  a  cho-dhùnadh 
so,  ^^  'S  sò  math  a  bhi  'n-ar  tàmh,  's  gun  bhi  dean- 
amh  stà/'  Dh'aontaich  iad  gu  h  aon-sgeulach  ris 
a  chomhairle  so. 

'S  i  an  ath  cheist,  cionnas  a  bheir  sinn  an  deaibh 
so  air  a  h-aghart?  Fhreagair  an  duine  ceudna, 
*^'  Cuireadh  a  mheud  de  ar  càirdean  'sa  tha  toileach 
iad  fèin  a'chur  an  cunnart  a  chum  aobhair  am 
prionns'  a'  chur  air  aghart,  iad  fèin  ann  an  cruth 
eile  le  trusganaibh,  atharraicheadh  iad  an  ainmean, 
agus  rachadh  iad  a  chum  na  fèiììe  coltach  ri  muinn- 
tir  a  thigeadh  o  dhùthaich  chein,  agus  tairgeadh 
siad  iad  fèin  mar  sheirbhisich  do  bhaile  iomraiteach 
Anam-an-duine,  agus  gabhadh  iad  orra  bhi  'g  iarr- 
aidh  buannachd  am  maighstirean,  oir  leis  a  sin  a 
dheanamh,  faodaidh  iad  ann  an  ùine  ghearr  am 
baile  thruaiUeadii  'sa  shalachadh,  ionnas  's  nach  e 
mhàin  gu'm  bi  an  tuille  corraich  air  am  Frionnsa 
riù,  ach  mu  dheireadh  gu'n  tiìg  e  air  falbh  iad  gu 
tùr.  (Tais.  iii,  16.)  Agus  an  uair  a  thàrlas  so,  tuit- 
idh  iad  gu  furast  mar  chreich  do  ar  prionnsa-ne 
Diabolus  ;  seadh,  tuitidh  iad  'na  bheul  ìeo  fèin. 

Bha  an  t-iomlan  do  na  h-Ifrinnich  eaìamii  gu 
toiseachadh  annsan  oidheirp  so  ;  ach  cha  do  mheas- 
adh  iomchuidh  gu'n  rachadh  iad  uile  air  an  aghart, 
liime  sin,  thagh  iad  Sannt,  Mi-nàire^  agus  Fearg. 
(4hoir  Sannt,   Crionnta-giic    dhe  fèin  mar  ainm  : 

ghòìr  Mi-nàire,  Sugradh-gun-lochd  dhe  fèin ;  agus 
b'e  Deagh-èud  an  t-ainm  a  ghoir  Fearg  dhe  fe'in. 

Mar  sin  air  latha  fèille  thàinig  iad  gu  àite  a 
nihàrgaidh,  b*  fhoghainteach  an  triùir  bhalach  iad 
ri  'm  faicinn,  agus  bha  iad  air  an  sgeudachadh  le 
drògaid  (Deut.  xxii.  11.),  a  bha  air  sheòl  cho  geal 
ri  trusganaibh  mhuinntir  Anam-an-duine  fèin  a 
nis ;  mar  an  ceudna  labhradh  iad  cànain  Anam-an- 
duine  fìor  mhath.  Agus  a  chionn  nach  d'iarr  iad 
duaisean  mòr  thuarasdlaicheadh  iad  gu  h-ealamh^ 
agus  gheall  iad  mòran  seirbhis  a  dheanamh  d'am 
Oiaighstiribh.i 

Thuarasdalaich  Fear-na-h-inntinn  Crionnta-glic^ 
agus  thuarasdalaìch  Eagal-De  Deagh-èud.  Cha 
b'urramn  Sùgradh-gun-lochd  maighstir  fhaotainn 
cho  ealamh  ri  càcli,  do  bhrìgh  gu'n  robh  Anam-an- 
duine  fo  bhròn ;  ach  an  ceann  tamaìU,  a  chionn 
gu'n  robh  an  Càrghus  ach  beag  thairis,  thuarasdal- 
aich  Morair-na-toil  Sùgradh-gun-lochd,  gu  bhi  'na 
ghille-frithealaidh  aige;  agus  mar  so  fhuair  iad 
maighstirean  gu  leir. 

Air  do  na  slaoightearan  so  dreuchd  fhaotainn  ann 
an  tighibh  dhaoine  Anam-an-duine^  thòisich  iad  air 
bàll  ri  mòr  chron  a  dheanamh  annta ;  oir^  air 
dhoibh  a  bhi  aingidh,  aincheardach,  agus  cuilbheart- 
ach  cha  b'f  hada  gus  na  thruaiU  iad  na  teaghlaich- 
ean  anns  an  robh  iad;  seadh,  thruaill  iad  am 
maighstirean  gu  ro  mliòr,  gu  h-araid  Crionnta-glic, 
agus  esan  d'an  goirte  Sàgradli-gun-lochd.  Cha  robh 
uiread  a  spèis  aig  a  mhaighstir  fèin  dhàsan  d'an 
goirte  Deagh-eud,  oir  thug  e  'n  aire  ann  an  tiota 
nach  robh  ann  ach  crochaìre  cealgach ;  ni  'nuair  a 

1  Cha  chrionachd  Sriniit,  cha  shùsrradh  gu'ii  lochd  Mi-naire, 
cha'n  èud  air  son  math  Fearg:,  ged  a  tlia  iad  ^u  tric  a'  ^abliail  nan 
ainmean  so  dhoibh  fèin,  agus  ^eà  a  dh'fliaodadi)  iad  a  bhi  air  an 
gabhail  le  cuid  an  iomrall  'nan  àite.  A  Chriosdaidb  bi  air  t'  fhaicill 
air  eagal  gu'm  bi  peacannan  air  an  cleith  lo  ainm  deajrh  bhuadli- 
annan  ;  'nuair  a  tha'n  t'anam  ann  aii  cor  cùlsleamhnaiihaidh, 
iaodaidh  cealgaireachd  siubhal  an  àite  naomhachd. 

dh'aithnich  an  slaoightear,  dh'fhàg  e  an  tigh  le 
cabhag,  air  neo  cha  teagamh  nach  crochadh  a 
mhaighstir  e.^ 

'Nuair  a  thug  na  dàighearan  so  an  as-lnnleachd- 
an  air  an  aghart  an  fhad  so^  agus  a  thruaili  iad  am 
baile  cho  mòr  *sa  b'urrainn  doibh,  anns  an  ath  àite 
chuir  iad  an  comhairle  cuideachd,  ciod  an  t-àm 
anns  am  b*fhearr  do  Dhiabokis  am  prionnsa  às  an 
leth  a  muigh,  agus  dhoibh  fèin  às  an  leth  a  stigh 
de*n  bhaiie,  an  ionnsaidh  a  thoirt  air  Anam-an- 
duine  ghlacadh;  dh'aontaich  an  t-iomlan  dhiùgu'm 
b'e  là  fèiile''^  a  b'fhearr  air  son  na  h-oibreach  sin ; 
oir  gu'm  biodli  muinntir  a'  bhaile  dripeii  an  ià  sin. 
Agus  gabhaibh  so  an  còmhnaidh  mar  riaghaiit^  gur 
ann  an  uair  is  cabhagaich  muinntir  anns  an  t-saogh- 
al,  is  lugha  tha  a  dh'eagal  orra  a  bhi  air  an  glacadh 
gu'n  fhaireachdainn.2 

'^  Mar  an  ceudna^'*  ars*  iadsan,  "  is  urrainn 
duinne  aìr  a  ieithid  sin  a  là,  cruinneachadh  an 
ceann  a  chèiie^  gun  a  bheag  a  dh  amharus  a  bhi  air 
a  chuir  oirnn ;  agus  ma*s  e  "s  gu'n  diobar  ar  'n 
ionnsaidh,  agus  gu'm  buadhaichear  oirnn,  'sann  is 
fearr  a  glieibh  sinn  sinn  fèin  fhaiach  anns  an 
dòmhiaclid,  agus  tàrsainn  as.*' 

Air  dhoibh  còrdadh  air  na  nithibh  so^  sgrìobh  iad 
litir  eiie  dh'ionnsaidh  Dhiaboiuis^  agus  chuir  iad  i 
ie  Mi-naomh,  sgrìobhadli  i  mar  a  leanas : — 

*^  A  Dhiaboluis^  ar  triath  mòr,  agus  fhir-aitruim 
ar  beatha ;  cha'n  urrainn  neach  sam  bith  innse  cia 
cho  subhach  ^sa  bha  sinne  'nuair  a  chuala  sinn  mu 
do  dhian-thogradh-s'  gu  còmhnadii  leinne  ann  ar  'n 
ionnsaidli  chum  Anam-an-duine  sgrios !  ach  iadsan, 
a  chuir  iad  fèin,  mar  rinn  sinne^  an  aghaidh  gach 


1  Cha'n  fiiada  's  urrainn  Eagal-Dè  caidreamh  a  thoirt  do  fhearg 
pheacach. 

2  Là  lan  de  g^nothaichibh  saoghalta. 

3  Ràbhadh  is  liù  an  tsaothair  do'n  chriosdaidh  a  chuimhneach- 
adh  'na  dheiiigeadh  ris  an  t-saoghal. 

uìle  clioltas  math^  ge  b'e  sam  bith  c'uin'  agus  c*àit' 
an  tachradh  e  oirnn.     Rom.  vii.  21,  Gal.  v.  17. 

'^  'Sa  cheud  àite,  ehuir  sinne  ar  comhairle  ri 
che'ile  mu*n  as-innleachd  thrì-fillte,  chuilbheart- 
ach  agus  ifrinnich,  a  sheòl  thusa  dhuinn  ann  do 
litir  mu  dheireadh;  agus  cho-dhùin  sinn,  ged  a 
fhreagradh  e  fior  mhath  an  seideadh  suas  le  fùdar 
an  àrdain,  agus  ged  dh'fhaodadh  am  buaireadh  gu 
caithe-beathafhuasgailte  agus  dhiomhain  còmhnadh 
a  dheanamh ;  gidheadh  ar  leinn  gur  e  am  brosnach- 
adh  gu  an-earbsa  an  dòigh  is  fearr  uile.  A  nis, 
smuainich  sinne  air  dà  dhòigh  chum  so  a  dheanamh ; 
an  ceud  dòigh,  an  deanamh  cho  truaillidh  's  is 
urrainn  duinn,  agus  an  sin  bithidh  tus'  ullamh  gu 
bualadh  orra  le  t'uile  neart.  Agus  de  na  h-uile 
cinneach  a,  th*  agad  sa  fothad,  ar  leinn  gur  e 
àrmailt  de  Luchd-teagamh  is  ro  choslaiche  ri 
buaidh  f  haotuinn  air  baile  Anam-an-duine.  Mar 
so  blieir  sinn  buaidh  orra ;  no  fosglaidh  an  slochd  a 
bheùl,  agus  tilgidh  an-earbsa  sios  a,nn  iad.  Mar  an 
ceudna,  chum  an  as-innleachd  so  a  thoirt  gu  buil, 
chuir  sinne  triuir  de  ar  'n  Ifrinnich  dhìleas  nam 
measg;  aguschuireadhas  aithne  iad  le  trusganaibh, 
mhùthadh  an  ainmean,  agus  ghabhadh  riu  le 
muinntir  a'  bhaile.  Air  Sannt  thugadh  Crionnta- 
glic,  agus  thuarasdalaich  Fear-na-h-inntinn  esan^ 
agus  is  beag  nach  eil  e  fèin  air  fàs  cho  olc  ri  ar 
caraid-ne.  Air  Mi-naire  thugadh  Sùgradh-gun- 
lochd,  fhuair  esan  gu  bhi  'na  ghille-fhrithealaidh 
do  Mhorair-na-toile — lion  esan  a  mhaighstir  làn  do 
dh'fhaoineachd.  Air  Fearg  thugadh  Deagh-eud, 
agus  fhuair  e  cairtealan  o  Eagal-Dè,  ach  mhi- 
thaitinn  e  ris  an  t-seann  duine  uasal  fhrionasach, 
agus  dh'fhuadaich  e  às  a  thigh  e;  seadh,  dh'innis  e 
fèin  dhuinne  uaithe  sin,  gu'n  do  thàr  e  as,  air  neo 
gu'n  crochadh  a  mhaighstir  e. 

*'  A  nise  chuidich  iad  so  gu  mòr  air  a  h-aghaidh  ar 
'n  obair  agus  ar  n  as-innleachd  an  aghaidh  Anam- 

an-duine;  ach  a  dh'aindeoin  nàdnr  connspaideacli 
agus  mi-rùnach  an  t-seann  duine  uasail  a  dh'ainm- 
lcheadh  mu  dheireadh,  tha  'n  dìthis  eile  sl'  soirbh- 
eachadh  gu  math  'nan  gnothaich,  agus  tha  iad  colt- 
ach  ris  an  obair  a  thoirt  gu  crìoch  ann  an  ealamhs, 

^^'S  e  an  ath  ni  a  rùnaich  sìnn  gu'n  toir  thus'  an 
ionnsaidh  air  a'  bhaile  air  là  fèiUe,  'nuair  a  tha  iad 
ann  am  meadhon  an  gnothaichean ;  oir  is  ann  an 
tràth  sin  is  ro  neo-chùramaiche  iad,  agus  is  lugha 
bhios  a  dhùil  aca  gu'n  toirear  ionnsaidh  orra.  Mar 
an  ceudna,  bithidh  iad  aig  a  leithid  sin  a  dh*  àm 
ni's  neo-chomasaiche  air  iad  fèin  a  dhion,  agus  air 
cur  a'  t'  aghaidh-sa.  Agus  an  uair  a  bheir  thus' 
ionnsaidh  ghàrbh  as  an  leth  a  muigh,  bithidh  sinne 
do  bhuidhean  ionmhuinn  agus  dhìleas  ullamh  chum 
a  ghnothaich  a  chur  air  aghart  as  an  leth  a  stigh. 
Mar  sin^  a  rèir  na  h-uile  coitas  bitliidh  sinne 
comasach  air  Anam-an-duine  a  chuir  gu  tiir  troimhe 
chèile^  agus  a  shlugadh  suas  mu'n  urrainn  iad 
teachd  d'an  ionnsaidh  fèin.'' 

A  nise,  rè  na  h-ùine  ud  uile  bha  na  h-Ifrinnich 
mar  so  a'  dealbh'  sgrios  Anam-an-duine,  bha  'ni 
baile  truagh  e  fèin  ann  an  cor  dubhach  agus  doil- 
ghiosach,  agus  sin  ann  an  cuid  do  bhrìgh  gu'n  do 
chuir  iad  a  leithid  a  chorrich  mhòir  air  Saddai  agus 
air  a  Mhac,  agus  ann  an  cuid  do  bhrìgh  leis  a  sin 
a  dlieanamh  gu^n  d'fhàs  na  nàimhdean  laidir  an 
leth  a  stigh  dhoibh  a  rithist ;  agus  mar  an  ceudna 
a  chionn,  ged  a  chuir  iad  iomadh  achanaich  gu 
Emanuel  am  Prionnsa,  agus  troimhe-san  a  chum 
Shaddai  *Athar,  air  son  mathanas  agus  deadhghean 
fhaotainn,  gidheadh  cha  d^  fhuair  iad  fathast 
uiread  is  aon  f hreagradh  caoimhneil ;  ach  an  cearfe 
aghaidh  sin^  troi  chuilbheartachd  agus  chealgair- 
eachd  nan  Ifrinneach  anns  a  bhaile,  dh'fhàs  an  cor 
ni  bu  dubhaiche^  agus  ni  bu  dubhaiche,  agus  sheas 
Emanuel  ni  b'  fhaide  as  uapa. 
Mar  an  ceudna^  bha  an  tinneas  fathast  a'  buadh- 

achadh  gu  tròm  ann  an  Anam-an-duine,  a  measg 
nali  ceannardan  agus  luehd-àiteachaidh  a'  bhaiìe. 
Cha  robh  a  h-aon  beothail  agus  sgairteil  ach  a 
nàimhdean  a  mhàin. 

Air  chionn  so  ghiùlanadh  an  litir  mu  dheireadh 
a'  sgriobhadh  leis  na  h-Ifrinnich  chum  an  Dubh- 
Shluic,  le  Mi-naomha.  An  sin  chaidh  Mi-naomh 
a  steach  do'n  t-sloc,  agus  chòmhlaich  a  thriath, 
Diabolus  e,  agus  chuir  e  fàiìte  air,  ag  ràdh,  **  'Se 
do  bheatha  a  sheirbhisich  dhìlis  ;  rinneadh  subhach 
mi  le  do  litir.''  Mar  an  ceudna^  chuir  a'  chuid  eile 
de  Mhorairean  an  t-sluic  fàilt  air.  An  deigh  do 
Mhi-naomh'  ùmhlachd  a  dheanamh  dhoibh  uile, 
thuirt  e^  **  Thugair  Anam-an-duine  do  m'  Thriath 
Diabolus,  agus  bitheadh  es-an  na  Rìghair  gu  bràth." 
Air  dha  so  a'  ràdh  thug  sloc  do-shàsaichte  na 
h-Ifrinn_,  a  leithid  do  sgread  òillteil  as,  's  gu'n 
chriothnaich  na  creagan  mar  gu'rn  biodh  iad  gu  dol 
'nan  sgealbaibh. 

An  sin  chuir  iad  an  comhairle  cuideachd  ciod  am 
fìos  freagradh  a  chuireadli  iad  air  ais,  agus  b'e 
Lucifer  an  ceud  fhear  a  labhair,  neach  a  thuirt, 
"  Tha  an  ceud  as-innleachd  a  shuidhich  na 
h-Ifrinnich  ann  an  Anam-an-duine  ro  choltach  ri 
soirbheachadh  :  eadhon,  gu'n  dean  iadsan  leis  gach 
meadhon  a  ta  'nan  comas  Anam-an-duine  fathast, 
ni's  ro  thruailHdh:  cha'n  eil  rathad  air  bith  cho 
cinnteach  gu  anam  a  sgrios  ris  a  so ;  theagaisg  ar 
seann  charaid  Balaam  an  dòigh  so  bho  chionn 
iomadh  bhadna,  agus  shoirbhich  e.  (Aireamh 
xxxi.  16.  Tais.  ii.  14  )  Uime  sin,  bitheadh  so  'na 
riaghailt  dhuinne,  agus  biodh  e  do  na  h-Ifrinnich 
niar  chleachdadh  gnàthaichte  anns  gach  linn :  oir 
cha  toir  ni  sam  bith  air  so  dìobradh,  ach  gràs,  ni 
tha  dùil  agamsa  nach  'eil  idir  anns  a'  bhaile  so.  Ach 
bu  mhath  leam  smuaineachadh  ni  bu  mhean,  an 
ann  air  là  fèille  bu  fhreagarraich  dhuinn  an  ionns- 
aidh  a  thoirt  orra,  a  chionn  gu'm  bi  iad  an  tràth 

sin  dripeil  le  gnothaichibh  ;^  do  bhrìgh  gur  ann  ris 
a'  so  a  tha  ar  soirbheachadh  gu  h-iomlan  an  urra 
'n-ar  'n-oidheirp.  Oir  mar  gabh  sinn  àm  freagarr- 
ach  d'ar  gnothaich,  faodaidh  an  t-iomlan  de  na  tha 
'n-ar  beachd  tighinn  gu  neo-ni.  Tha  ar  càirdean, 
na  h-Tfrinnich^  ag  ràdh,  gur  e  là  fèiUeis  freagarraich, 
a  thaobh  gu'm  bi  Anam-an-duine  ni's  cabhagaiche 
an  tràth  sin,  agus  ni's  lugha  dhùil  aca  ri  ionnsaidh 
a  bhi  air  a  toirt  orra.  Ach  ciod  ma  ni  iad  am 
freiceadan  a  dhùblachadh  air  na  laithibh  sin,  mar 
bu  chòir  do  nàdur  agus  do  reusan  a  theagasg  dhoibh 
a  dheanamh^  agus  ciod  ma  chumas  iad  a  leithid  de 
ghèir-fhaire  'sa  tha  cunnart  na  cùis  ag  agairt? 
Seadh,  ciod  ma  bhios  an  daoine  do  ghnà  fo  àrmachd 
air  na  laithibh  sin  ?  An  sin  faodaidh  sibhse,  mo 
mhorairean,  a  bhi  air  'ur  mealladh  ann  'ur  'n 
ionnsaidh,  agus  ar  càirdean  sa'  bhaile  a  thoirt  gu 
mòr  chunnart  sgrios  do-sheachainte/* 

An  sin  thubhairt  Beelsebub  mòr,  **  Is  math  a 
labhair  Morair  Lucifer,  ach  faodaidh  an  ni  a  tha 
'na  bheachd  tachairt  agus  faodaidh  e  gu'n  tachairt. 
Uime  sin,  feumaidh  sinne  fhaotainn  a  mach,  ma 
ghabhas  e  deanamh,  a'  bheil  a  leithid  de  mhoth- 
achadh  agus  de  dh'eòlas  aig  baile  Anam-an-duine 
air  a  chòr  mhìllte  anns  a'  bheil  e,  agus  air  an  as- 
innleachd  a  tha  sinne  a  dealbh  'na  aghaidh,  'sa 
bheir  air  faire  agus  freiceadan  a  chur  air  a'  gheat- 
achaibh,  agus  an  dùblachadh  air  laithibh  feille.^ 
Ach  an  deigh  rànnsachadh  ma  gheibhear  a  mach, 
gu  bheil  iad  neo-churamach,  an  sin  ni  latha  sam 
bith  an  gnothach,  ach  's  e  latha  fèiUe  is  fearr;  agus 
sin  agaibh  mo  bharail-sa  air  a*  chùis." 

A  chum  an  ni  so  fhaotainn  a  mach  ghairmeadh 
Mi-naomh  a  steach,  agus  air  dhoibh  fhiosrachadh 
dheth  f  hreagair  e  mar  a  leanas : 

1  Tha  cumrai^idhean  cunnartach.        2  Thoir  an  aire  dha  so. 
3  Teagasg  do  Chriosdaidhibh. 

Mi-NAOMH.  **  Mo  thighearnan,  cho  fad  's  is  ur- 
raìnn  mis'  a  bhreithneachadh,  tha  baile  Aman-an- 
duine  'san  àm  air  claonadh  'nan  creideamh  agus 
"nan  gràdh ;  thrèig  Emanuel  am  Prionnsa  iad ;  tha 
iad  a*  cur  iomadh  achanaich  gu  thoirt  air  ais^,  ach 
cha'n  eil  a  bheag  a  chabhag  air  a  freagairt  an  iarrt- 
ais  ni  mò  tha  mòran  ath-leasachaidh  'nam  measg." 

DiAB.  ^'  Is  math  leam  a  chluinntinn  nach  eil 
iad  deònach  ath-leasachadh  a  dheanamh,  gidheadh 
tlia  eagal  orm  à  'n-achanaichean.'  Tha  truailleachd 
an  caithe-beatha  a'  nochdadh  nach  eil  a  bheag  de 
dhùrachd  an  cridhe  anns  na  tha  iad  a'  deanamh, 
agus  as  eugmhais  a'  chridhe^  cha  mhòr  is  fiù  na  nì 
iad.'' 

Beel.  **  Ma's  e  sin  cbr  Anam-an-duine,  is  coma 
ciod  an  latha  a  bheir  sinne  an  ionnsuidh  air ;  cha 
dean  aon  chuid  an  ùrnaighean  no  *n  neart  a  bheag 
do  dh'fheum  dhoibh.'* 

Apolion.  "  'S  e  mo  bharail-sa,  gur  ann  a  thèid 
sinn  air  ar  'n  aghart  gu  sàmhach  socrach,  gu'n  ni 
sam  bith  a'  dheanamh  ann  an  cabhag.  Buanaich- 
eadh  ar  càirdean  ann  an  Anam-an-duine  air  a 
thruaiUeadh  agus  a  shalachadh,  le  bhi  feuchainn 
r'a  tharruinn  fathast  ni's  mò  gu  peacadh,  oir  cha'n 
eil  ni  coltach  ri  peacadh  gu  Anam-an-duine  a  sgrios. 
Ma  nithear  so,  agus  gu'n  soiibhich  leis^  sguiridh 
Anam-an-duine  leis  fèin  de  chaithris,  de  dh'achan- 
aich^  agus  de  na  h-uile  ni,  a  bhiodh  a  chum  a  dhion 
agus  a  thearuinteachd ;  dì-chuimhnichidh  e  'Eman- 
uel^  cha'n  iarr  e  a  chuideachd,  agus  ma  chuirear 
iompaidh  air  gu  bhi  beò  mar  so,  cha  bhi  cabhag  air 
a  Phrionnsa-san  a*  tighinn  d'a  ionnsaidh.  Rinn  ar 
caraid  dìleas,  Neo-chùram-fèolmhor,  le  aon  d'a 
chleasaibh,  fhògradh  às  a'  bhaile,  agus  c'arson  nach 
fhaodadh  Sànnt  agus  Mi-nàire,  leis  na  tha  'nan 

1   Clisgridh  Sàtan  'nuair  a  cliì 

E'n  naomh  is  laig'  air  'gbhinaibh  strìth. 
Ach  raar  tig  an  ùrnaigh  o'n  chridhe,"cha  mhòr  stà  a  bhios  innta. 

comas  fèin,  a  chumail  às  a'  bhaile?  Agus  tha 
sàr-fhios  agaibh  gun  dean  dithis  no  thriùir  do 
dh'Ifrinnich,  mabheirear  caidreamh  agus  di-bheatha 
dhoibh  le  baile  Anam-an-duine,  ni's  mò  gu  Emanuel 
a  chumail  uatha^  agus  gu  Anam-an-duinea  chosnadh 
dhuinne,  na  b'urrainn  àrmailt  sam  bith  a  dheanamh 
a  chuireadh  sinne  'na  aghaidh/'^ 

^^  Uime  sin  biodh  an  as-innleachd  so  air  an  do 
thoisich  ar  càirdean  ann  an  Anam-an-duine,  air  a 
thoirt  air  aghart  gu  dìchiollach,  leis  gach  seòltachd 
agus  cuilbheairt  a  dh'fhaodair  a  smuaineachadh ; 
agus  biodh  iad  a  sior  chuir  tuiUe  d'an  daoine,  ann 
an  aon  chruth  no  cruth  eile^,  a  mhealladh  mhuinn- 
tir  Anam-an-duine ;  agus  an  sin  theagamh  nach 
ruig  sinne  a  leas  cogadh  a  dheanamh  riù ;  no  ma 
dh'fheumair  sin  a  dheanamh,  mar  is  peacaiche  iad, 
's  ann  is  neo-chomasaich  a  bhios  iad  air  cur  'nar 
'n-aghaidh.  Agus  a  thuiUe  air  sin,  abair  ged 
thigeadh  Emanuel  d'an  ionnsaidh  a  rithist,  oir  is  e 
sin  an  ni  is  miosa  b'urrainn  tachairt,  nach  f  haod  na 
dearbh  mheadhonna  ceudna  fhogradh  uatha  aon 
uair  eiie  ?  Nach  f haod  e  le  'n  tuiteam  a  rithist 
ann  am  peacadh  a  bhi  air  fhuadach  uatha  gu  sìorr- 
uidh  ?  Agus  'nan  tarladh  so^  bheireadh  e  air  falbh 
a  reitheachan-cogaidh  a  chroinn-tabhaill,  a  cheann- 
ardan,  agus  a  shaighdearan^  mar  sin  dh'fhàgadh  e 
Anam-an-duine  ruisgte  agus  lomnochd.  'Nuair  a 
thùr  thrèigear  am  baile  mar  so  le  Thrionnsa,  nach 
fosgail  e  gheatachan  duibh  an  sin  le  cheart  deòin, 
agus  bheir  e  caidreamh  dhuibh  mar  anns  na  laith- 
ibh  o  shean  ?  Ach  gabhaidh  a  leithid  so  à  dh'obair 
mhòr  ùine." 

An  sin  thubhairt  Diabolus^  ^^  A  Mhorairean  agus 
uachdaranan  an  t-sluic,  agus  m'  fhior  chàirdean 
dìleas,  is  ann  le  mòr  an-fhurasj  mar  is  cubhaidh 
dhomh,  a  dh'èisd  mi  ribh  an  ùine  fhada  bha  sibh 

1  Far  a'  bheil  am  peacadh  a'  faotainn  caidreamh  agus  àrach 
dì&'n  eil  ait'  ann  do  smuaiuntibh  mu'n  tSlànaighear.    ^ 

a'  labhairt.  Ach  tha  mi  cho  dian-iarratach  air 
ath-shealbh  fhaotainn  air  mo  bhaile  ioraraiteach 
Anam-an-duine,  's  ciod  sam  bith  a  thachraSj  nach 
urrainn  mi  feitheamh  ni's  fhaide  ri  ceann-thàll 
comhairlean  cho  èisleineach  riù  so.  Uime  sin,  cuir- 
ibh  an  cleachdadh  *ur  'n-uìle  eòlas  agus  innleachd- 
an,  ann  an  cobhair  leamsa,  bho'n  tha  mi  nis  a'  dol 
a  dh'ath-aiseag  Anam-an-duine  mo  bhaile  fèin/* 

'Nuair  chunnaic  tighearnan  agus  uachdaranan  an 
t-sluic  cho  dian-thogarrach  'sa  bha  Diabolus  aÌF 
baile  truagh  Anam-an-duin*  a  sgrios^  cha  do  chuir 
iad  ni  b'fhaide  'na  aghaidh.  Gidheadh,  nam  biodh 
iad  air  comhairle  Apolion  a*  ghabhail^  dheanadh 
iad  am  baile  a'  chlaoidh  ni  bu  ro  ghoirte.  Ach  bha 
iad  deònach  na  h-uile  còmhnadh  a  b^urrainn  iad  a 
dheanamh  ris,  gun  fhios  ciod  am  feum  a  bhiodh  ae* 
air-san,  'nuair  a  bhiodh  iad  'san  tarruinn  cheudna 
air  an  son  fèin.  An  deigh  greis  chonnsachaidh 
cho-dhùnadh  a  rèir  mar  a  sheòl  na  h-Ifrinnich^  nach 
robh  aon  sam  bith  ni  bu  fhreagarraich  air  son  na 
h-ionnsaidh  so  na  feachd  de  Luchd-teagamh  òillteil. 
B'e  an  àireamh  a  mheasadh  iomchaidh  a  chum  sin 
a  dheanamh,  mu  thuaram  fichead  agus  deich  mìle 
fichead.  Mar  sin  Ve  'n  co-dhùnadh  gus  an  tàinig 
a  chomhairle  mhòr  so,  gu'n  togadh  Diabolus  gun 
dàil  saighdearan  ann  an  tìr  an  Teagamh,  a  tha  dlii 
do'n  àite  lis  an  abrar  Tòm-geat'-Ifrinn,  achuireadh 
e  an  aghaidh  baile  truagh  Anam-an-duine.  Mar 
an  ceudna  shònraicheadh,  gu'n  deanadh  na  tigh- 
earnan  so  iad  fèin  còmhnadh  ris  anns  a'  chogadh^ 
Je  n  dol  air  ceann  a  dhaoine  chum  an  stiùradh, 
An  sin  sgrìobh  iad  htir,  agus  chuir  iad  air  a  h-ais  i 
a  dh'ionnsaidh  nan  Ifrinneach  a  bha'n  cleith  ann 
an  Anam-an-duine^  agus  so  aon  ni  sònraicht'  a  bha 
innte — 

**Bho  ghainntir  dhorch'  uabhasach  na  h-Ifrinn, 
tha  Diabolus  maille  ri  uile  cho'chomunn  phrionns- 
achan  an  dòrchadaiS;,   a*  sgrìobhadh  a  chum   ar 

buidhean  dhìlis,  an  Anam-an-duine  agus  mu'n 
cuairt  d'a  bhallachaibh,  sJ  feitheamh  a  nis  gu  neo- 
fhoighidneach  ri  ar  freagairt  dhiabholaidh-ne,  do'n 
as-innleachd  mhi-rùnach  agus  ro  nimheil  sin  an 
aghaidh  baile  Anam-an-duine. 

"  A  chàirdean  dìleas,  tha  iadsan  a  ta  maiUe  ruinne 
ag  iarraidh  air  gach  aon  agaibh-s'  a  ta  ann  an 
Anam-an-duine,  bhur  'n  uile  chumhachd,  sheòlt- 
achd,  agus  ghhocaSj  maille  ri  comhairlibh  mealltach 
a  chkachdadh,  chum  baile  Anam-an-duine  atharr- 
uinn  ni's  mò  agus  ni's  mò  gu  peacadh  agus  ain- 
diadhachd,  chum  is  gu'n  crìochnaichear  peacadh 
agus  gu'm  beir  e  bàs. 

**  Oir  is  deimhinn  leinn  mar  is  gràineile^  mar  is 
peacaiche,  agus  mar  is  truaiUidh  a  ta  baile  Anam- 
an-duincj  gur  ann  is  neo-thoihch  a  bhios  Emanuel 
air  a  theachd  g*  an  cobhair,  aon  chuid  le  'lathair- 
eachd  no  le  'chòmhnadh ;  seadh,  mar  is  ro  pheac- 
aiche  iad  's  ann  is  laige  iad,  agus  mar  sin  's  ann  is 
neo-chomasaich  iad  air  seasamh  'n-ar  n-aghaidh-ne, 
'nuair  a  bheir  sinn  an  ionnsaidh  air  an  sgrios- 
Seadh,  faodaidh  e  bhi  gu'n  toir  e  air  an  Saddai 
cumhachdach  sguir  de  bhi  'g  an  dion,  agus  gu'n 
toir  e  a  cheannardan^,  a  shaigbdearan,  a  chròinn- 
tabhaill  agus  a  reitheachan-cogaidh  dhachaidh,  agus 
am  fàgail  glan  falamh;  an  sin  fosglaidh  baile 
Anam-an-duine  d'a  dheoin  duinne^  agus  faodaidh 
sinn  tighinn  air  gu  soirbh  agus  buadhachadh. 

**  A  thaobh  an  àma  's  an  tig  sinn  air  Anam-an- 
duine,  cha  do  làn  shuidhich  sinn  air  fathast ;  tha 
cuid  againn  dhe  n  aon  bheachd  ribh  fèin^  gur  e 
iatha  fèiUe,  no  latha  fèille  'm  òidhche,  gun  teagamh 
is  ro  fhearr.^  A  dh'aon  char,  bithibh-s'  ullamh_, 
agus  an  uair  a  chluinneas  sibh  fuaim  ar  druma-ne 

1  "  Latha  fèille  'm  òidhche."  Thug;aibh  au  aire  dhuibh  f^in, 
air  eagal  uairai*  bith  gu'm  bi  bhur  cridhe,  air  an  ro-luchdachadh 
le  geòcaireachd,  ag:us  le  misg,  agus  le  cùramaibh  rau  nithibh  na 
bheatbsa.    Lucas  xxi.  34. 

aq.  leth  a  muigh,  hithibh-sa  cheart  cho  ullamh  air 
an  troi-cheile  is  òiliteil  a  dlieanamh  as  an  leth  a 
stigh.  (l  Pead.  v.  8.)  Mar  sin  bithidh  Anam-an- 
duine  gun  mhearachd  air  a  shàrachadh  air  a  chul- 
thaobh  agus  air  a  bheulthaobh,  agus  cha  bhi  fios  aige 
cò  an  làimh  gus  an  tionndadh  e  air  son  còbhrach. 

'^  Tha  sinne  maille  ris  na  legionaibh  lionmhor  a 
tha'n  so  a'  cur  fàilt  oirbh,  o  ar  cairtealaibh  uabhasach 
anns  an  t-sloc  ro  sgreataidh,  a'  guidhe  gu'n  sòirbh- 
ich  leibhse  cho  ifrinneach  'sa  ta  sinne  sinn  fèin  a 
durachadh  sòirbheacliadh.  Chuireadh  i  so  le  Mi- 
naomh'  am  fear-iomchair  htrichean.'' 

An  sin  phill  Mi-naomha  chum  Anam-an-duine  ; 
agus  air  dha  doi  mar  a  rinn  e  riomhe^  gu  tigh  Dhò- 
bheairt,  fhuair^  e  na  h-Ifrinnich  crùinn,  a'  feitli- 
camh  ri  theachd-san  air  ais  ;  agus  thug  e  seachad 
a  litir  dhoibh. 

A  nise  b'e  so  an  staid  'san  robh  baile  truagh 
Anam-an-duine  aig  an  àm.  Thug  e  oilbheum  d'a 
Phrionnsa,  agus  thrèig  se  e ;  le  amaideachd  thug 
e  misneach  do  chumhachdan  na  h-Ifrinn  a  theachd 
'na  aghaidh,  chum  a  lèir-sgrios. 

Is  fior,  bha  roinn  mhothachaidh  aig  Anam-an- 
duine  air  a  pheacadh,  ach  fliuair  na  h-Ifrinnich  an 
làmh  a  stigh  a  rithist  ;  ghlaodh  e  ri  Emanuei,  ach 
thrèig  esan  e,  agus  cha  tug  a  glilaodhaich  air  ais 
fathast  e.  A  bharr  air  sin,  cha  robh  f  hios  aige  am 
pilleadh  e  a  cbaoidh  tuille ;  ni  mò  bha  fliios  aige 
air  cumhachd  agus  dìchioll  a  nàimhdean,  no  an 
dian-thogradh  chum  an  innleachd  ifrinneach  a 
dhealbh  iad  'na  aghaidh  a  chuir  an  gnìomh. 

Bha  iad  gun  amharus  fathast  a'  cur  aclianaich 
an  deigh  achanaich  a  dh'ionnsaidh  a'  Phrionnsa, 
ach  dh'fhan  esan  'na  thòsd.  Dhearmaid  iad  ath- 
leasachadh,  ni  a  bha  rèir  miann  Dhiabolus  ;  or  bha 
fios  aige,  'nan  tugadh  iad  spèis  do  pheacadh  'nan 
cridhe,  nach  èisdeadli  an  Righ  r'an  ìirnaigh  ;  uime 
sin,  dh'fhàs  iad  ni  bu  laige  agus  ni  bu  laige,  agus 

bha  iad  mar  roithlean  roimh  iia  chiiairt-ghaoith^ 
Dh'èigh  iad  r'an  Rìgh  air  son  cobhrach,  agus  aìg  an 
àm  cheudna  ghabh  iad  na  h-Ifrinnich  *nan  uchd, 
uime  sin,  ciod  a  dheanadh  rìgh  dhoibh  ?  Seadh^  a 
rèir  coltais  bha  measgachadh  a  nis'  ann  an  Anam- 
an-duine,  bha  na  h-Ifrinnich  agus  dùthchasaich  a' 
bhaile  ag  imeàchd  airna  sràidibh  cuideachd.  Thois- 
ich  iad  eadhon  ri  bhi  ann  an  sith  rià ;  oir  smuain- 
ich  iad^  do  bhrìgh  gu*n  do  lagaich  an  tinneas  cho 
mòr  iad,  gu'm  bu  diomhain  doibh  a  bhi  cathachadh 
'nan  aghaidh.  A  bharr  air  sin,  b'e  laigse  Anam- 
an-duine  an  dearbh  nì  a  neartaìch  a  nàimhdean  ; 
agus  thug  peacanna  Anam-an-duine  an  cothrom  do 
na  h-Ifrinnich.  Thoisich  eascairdean  a'  bhaile  ri 
bhi  gealltainn  dhoibh  fèin  sèilbh  air  ;  ^^  cha  robh 
raòran  eadar-dhealachadh  a  nis'  eadar  dùthchas- 
aich  Anam-an-duine  agus  na  h-Ifrinnich  bha  iad 
araon  coltach  ri  bhi  'nan  uachdaranan  air  a'  bhaile.^ 
Seadh,  lionmhoraich  agus  dh'fhàs  na  h-Ifrinn- 
ich,  agus  shearg  Anam-an-duine  gu  mòr.  Fhuair 
€Òrr  agus  aon  mhìie  deug  eadar  dhaoin  mhnatha 
agus  chlann,^  bàs  leis  a'  ghalair  ann  an  Anam-an- 
duine. 

Ach  a  nis,  mar  bu  mhiann  le  Saddai^  bha  neach 
anns  a'  bhaile  d'am  b'àinm  Mion-rannsachadh,  aig 
an  robh  mòr  spèis  do  dhùthchasaich  Anam-an- 
duine,  agus  bu  ghnàth  leis  siubhal  sios  agus  suas 
air  feadh  a  'bhaile,  a'  coimhead  agus  ag  èisdeachd, 
a  dh'fheuchainn  am  b'urrainn  da  aithneachadli,  an 
robh  droch  rùn  an  aghaidh  a'  bhaile  no  nach  robh. 
Oir  bha  eagal  daonnan  air  gini  tàrladh  olc  air  chor- 

1  A  ìèubhadair,  a'  bheil  thu  'g  aidmheil  a  bhi  a'  d'  fhear-lean- 
m]iainn  air  Ciiosd ?  Feuch  nach bi  thu  a  measgachadh  'san  t-saogh- 
al,  agus  aj^  iarraidh  Dhè  a^us  Mhamoin  a  chòrdadh.  Cia  rainig:, 
mo  thruai^h  !  a  tha  sinn  a'  faicinn,  "  nach  eil  niòr  eadar-dlìealach- 
aih  eadar  dùthchasaich  Anam-anduine  a^us  na  h-lfrinnich."  An 
e  so  do  chor  sa  ?  "  Cùirahnich,  uirae  sin,  cia  uaith  a  tìiuit  thu, 
agus  gabh  aithreachas,  àgus  dean  na  ceud  oibre."  Taisb.  ii.  5. 

2  ])eagh  smuairjtean,  dea»^h  bhreithnicheaf),ag-us  deagh  ìarrtasan 

èìginn  dà,  an  dara  cuid  o  na  li-Ifrimiich  an  letli 
stigh,  no  hho  chumhachd  èigin  an  leth  a  muigh.^ 
A  nise,  thàrladh^  air  do  Mhion-rannsachadh  a  bhi 
'g  eisdeachd  an  so  'san  sud,  gu'n  tàinig  e  gu  ionad 
d'an  goirte  Tòrr-na-gràinealachd,  ann  an  Anam- 
an-duine,  far  am  b'àbhaist  do  na  h-lfrinnich  coinn- 
eachadh ;  agus  air  dha  briot  a  chluinntinn  (oir 
b'e'n  oidhche  bh'ann)  dhiùthaich  e  gu  h-athaiseach 
chum  e'isdeachd ;  agus  cha  b'fbada  bha  e  'na 
sheasamh  aig  ceann  an  tighe.  gus  an  cual  e  neach 
ag  ràdh  le  dearbhachd,  nach  b'fhad  an  ùine  gus  an 
gabhadh  Diabolus  sealbh  a  rithist  air  Anam-an- 
duine,  agus  an  sin  gu'n  robh  na  h-Ifrinnich  a'  cur 
rorapa  an  t-iomlan  de  dhùthchasaich  Anam-an- 
duine  a*  chur  gu  bàs  leis  a  chlaidheimh,  agus 
ceannardan  an  Righ  a  mhàrbhadh  agus  a  sgrios^ 
agus  a  shaighdearan  gu  lèir  fhògradh  às  a'  bhaile. 

Thubhairt  e  mar  an  ceudna,  "  gu'n  robh  fios  aige 
gu'n  rohh  os  ceann  fichead  mìle  fear-cogaidh  air 
ulJachadh  le  Diabolus  air  son  an  rùin  sin  a  thoirt 
gu  crìchj  agus  gu^ii  bu  ghearr  an  ùine  gus  am 
faiceadh  iad  uile  le'n  suilibh  e/'  'Nuair  a  chuala 
Mean-rannsachadh  an  sgeula  so,  chaidh  e  gun  stad 
a  dh'ionnsaidh  tigh  Mhorair-a'-bhaile  agus  dh'innis 
e  dha  mar  a  chuaìa  e  :  agus  air  dhasan  fios  a'  chur 
air  an  fho-shearmonaiche,'^  dh'fhoiìlsich  e  an  gnoth- 
ach  dha,  agus  thug  esan  air  ball  caismeachd  do'n 
bhaiie,  oir  b'e  an  dràsd  am  priomli  shearmonaiche 
ann  an  Anain-an-duine;,  a  chionn  gu'n  robh  an 
t-Ard-rùnair  'san  àm  fo  dhoilgheas.^  Tliug  e 
fainear  air  bàll  clag  na  searmoin  a  sh^irm,  agus 
chruinnìch  an  sluagii :  thug  e  earal  ghearr  dhoibh 
faire  dheanamh,  agus  dh'innis  e  sgeui  Mhion-rann- 
sachaidh  mar  an  t-aobhar  air  a  son.  "^  Oir/'  arsa 
Fear-na-coguis,  *'  tha  feall-chomhairle  eagalach  air 
a  deilbh  an  aghaidh   Anam-an-duine,  gu  ar  mort 

1  Ceasoaichibh  sibh  iein.— -"^  Thuj^adh  caisaieachd  do'n  Cho^'uin 
a^us  do'a  'ì  uigse. — 'ò  An  Spiorivd  Naomh'  air  a  chràdh. 

uile  ann  an  aon  latha ;  cha'n  eil  an  sgeul  so  ri  bhi 
air  a'  cur  an  suarachas  "  Bha  mòr  ghràdh  aig 
Mion-rannsachadh  a  ghnà  do  dh'Anam-an-duine — 
is  duine  measarra  tuigseach  e — cha'n  eil  e  'na  f hear 
luathbheulach,  no  'na  neach  a  dh  aithriseas  sgeul 
gun  bhonn ;  ach  is  neach  e  leis  am  math  cùisean  a 
sgrùdadh  gu  'n  cùl,  agus  nach  labhair  mu  ni  sam 
bith  nach  bi  e  dearbhte  bhi  ceart.  Gairmidh  mi 
air,  agus  cluinnidh  sibh  fèin  e."  An  sin  thàinig  e, 
agus  dh'innis  e  a  sgeul  cho  pòncail,  agus  le  leithid 
a  dhearbhachdaidh  làìdir,  's  gun  do  làn  chreid 
Anam-an-duine  gu'm  b'ì  'n  fhìrinn  a  bh'aige.  Mar 
an  ceudna,  thubhairt  an  searmonaiche^  ^'  A  chuid- 
eachd,  tha  e  ro-choltach  gur  i  an  fhìrinn  a  th'ann, 
oir  bhrosnaich  sinne  Saddai  gu  fèirg,  agus  le'r 
peacannaibh  thug  sinn  air  Emanuel  am  baile 
fhàgail ;  bha  tuille  'sa  chòir  de  chomunn  againn  ri 
Ifrinnich,  agus  dhì-chùimhnich  sinn  ar  caomh- 
thròcairean ;  cha  n-iognadh  ma  ta  ged  bhiodh  an 
nàmhad,  araon  an  leth  a  stigh  agus  an  leth  a  muigh, 
a  rùnachadh  agus  a  deilbh  ar  sgrios ;  agus  nach  e 
80  an  t-aon  àm  'san  dàcha  e  so  a  dheanamh  ?  Tha 
'n  tinneas  an  dràsta  anns  a'  bhaile_,  agus  dh'fhàg  e 
sinn  glè  lag.  Is  iomadh  duine  treidhireach  a  ta 
cheana  màrbh  ;^  agus  tha  na  h-Ifrinnich  o  cheann 
ghoirid  air  fàs  ni's  treise  agus  ni's  treise.  A  thuiUe 
air  sin,  ars'  am  fo-shearmonaiche,  dh'innseadh 
dhomh  leis  an  deagh  dhuine  threidhireach  so_,  gu'n 
do  thuig  e  leis  na  chuala  e,  gu'n  robh  mòran 
litrichean  o  cheann  ghoirid  eadar  deamhnan  an 
t-sluic  agus  na  h-Ifrinnich  so,  mu  thimchioU  ar 
sgrios-ne/' 

An  uair  a  chuaF  Anam-an-duine  so  uile^  agus 
nach  b'urrainn  iad  cuir  'na  aghaidh,  ghuil  iad  gu 
goirt :  agus  thoisich  iad  as  ùr  ri  bhi  caoidh  an 
amaideachd,  agus  a  dùblachadh  an  achanaichean  a 
chum   Shaddai  agus  a  Mhic.      Mar  an  ceudna, 

1  Deagli-iarrtasan, 

Ndhlniiis  iad  a'  chùis  do  na  ceannardaibh  agus  do 
na  fìr-chogaidh  ann  an  Anam-an-duinej  agus  ghuidh 
iad  orra  bhi  de  dheagh  mhisnich,  agus  iad  fè'm 
ullachadh  gu  cath  a  chur  ri  Diabolus  aon  chuid 
tràth  latha  no  tràth  oidhche,  na'm  b'e  's  gu  n 
tigeadh  e,  mar  chaidh  innse  dhoibh,  an  aghaidh  a' 
bhaile. 

'Nuair  a  chuala  na  ceannardan  so,  air  dhoibh  fior 
ghràdh  a  bhi  ac'  a  ghnà  do  dh'Anam-an-duine^ 
^hruinnich  iad  cuideachd  chum  an  comhairle  chuir 
r'a  chèiìe  cionnas  a  thilgeadh  iad  bun  os  ceann  as- 
innleachdan  ladarna  agus  ifrinneach  Dhiaboluis 
agus  a  chàirdean  an  aghaidh  a'  bhaile  euslaintich, 
laig  so  Anam-an-duine,  a  tha  air  a  thoirt  gu  mòr 
bhochdainn;  agus  chòrd  iad  air  na  nithibh  sòn- 
raichte  so  a  leanas : 

1.  Gu'm  biodh  geatachan  Anam-an-duine  air  an 
cumail  dùinte^  agus  air  an  deanamh  daingean  le 
cloidheanaibh  agus  le  glasaibh,  agus  gu*m  biodh  na 
h-uile  neach  a  rachadh  a  mach  no  thigheadh  a 
steach,  air  an  ceasnachadh  gu  mion  le  ceannard- 
aibh  nam  freiceadain,  1  Cor.  xvi.  18,  chum  's  gu*m 
faigheadh  iad  a  mach  cò  bha  dealbh  an  sgrios, 
Tuir.  iii.  40. 

2.  Gu*m  biodh  mion  rannsachadh  air  a  dheanamli 
air  feadh  Anam-an-duine  gu  h-iomlan^  air  son  na 
h-uile  seòrsa  Ifrinneach;  agus  gu'm  biodh  tigh 
gach  duine  air  a  rannsachadh  bho  chleith  àrda  gu 
ursainn,  air  dhoigh  's  nam  biodh  e  so-dheanta  gu'm 
faighte  an  tuille  soilleireachd  air  na  h-uile  'nam 
measg-san  aig  an  robh  làmh  anns  na  h-as-innleach- 
daibh  so,  Eabh.  xii.  15,  16. 

8.  A  bhàrr  air  so  shònraicheadh,  cia  b'e  air  bith 
àite,  no  cò  sam  bith  neach  maille  ris  am  faighte  h- 
aon  de  na  h-Ifrinnich,  gu'n  rachadh  peanas  follais- 
each  a  dlieanamli  air  na  h-uile  de  mlminntir  a' 
bhaile  a  thug  fàrdach  agus  caidreamh  dhoibh,  chum 

Q 

an  nàire  fèin,   agus  rabhadh   do  mhuinntir   eile, 
ler.  ii.  34  ;  v.  26.  Esec.  xvi.  52. 

4.  A  thuilleadh  air  sin  rùnaicheadh  le  baile 
iomraiteach  Anam-an  duine,  gu'm  biodh  trasgadh 
follaiseach  agus  latlia  irioslachaidh  air  a  chumail 
air  fad  a'  bhaile  gu  h  iomlan,  chum  am  Prionnsa 
fhireanachadh,  agus  iad  fèin  isleachadh  'na  làthair 
air  son  an  easaontasa  'na  aghaidh-san,  agus  an 
aghaidh  Shaddai,  'Athar,  loel  i.  14;  ii.  15,  16.  A 
bhàrr  air  sin  slìònraicheadh_,  gu'n  rachadh  na  h-uile 
h-aon  ann  an  Anam-an-duine  nach  deanadh  an 
dichioll  ris  an  trasgadh  so  a  chumail,  agus  iad  fèin 
irioslachadh  air  son  an  ciontan,  ach  a  bheireadh 
fainear  an  gnothaichean  saoghalta  fèin,  no  gheibhte 
a'  siubhal  air  ais  agus  airaghaidh  air  na  sràidibh,  a 
ghlacadh  mar  Ifrinnich,  agus  gu'm  fuiligeadh  iad 
mar  an  leithid  sin,  air  son  an  gniomharran  ain- 
diadhaidh. 

5.  Os  bàrr  cho-dhùineadh,  gu'n  ath-nuadhaich- 
eadh  iad  an  irioslachadh  air  son  peacaidh,  agus  an 
achanaichean  ri  Saddai  air  son  cobhrach_,  le'n  uile 
dhùrachd ;  mar  an  ceudna,  chuir  iad  rompa  fios  a 
chuir  a  dh'ionnsaidh  na  cùirte,  mu  thimchioll  na 
h-uile  ni  a  dh'innis  Mion-rannsachadh  dlioibh, 
ler.  xxxvii.  4. 

6.  Mar  an  ceudna  shònraicheadh,  gu^n  rachadh 
tàing  a  thoirt  do  Mhion-rannsachadh,  air  son  a 
dhìchill  ann  a  blii  'g  iarraidh  math  am  baìle-san ; 
agus  a  chionn  gu'n  robh  e  mar  bu  dual  da,  a'  dùr- 
achdainn  an  sonas,  agus  mar  an  ceudna  a  bhi  cur 
as  d'an  nàimhdibh,  rinn  iad  e  'na  Cheannard  air 
lachd  beachdachaidh  gluasad  an  nàmhaid,  chum 
3ì}ath  Anam  an  duine. 

'Nuair  a  cho-dhuin  muìnntir  a'  bhaile  maille  r'an 
ceannardaìbh  mar  so,  rinn  iad  rannsachadh  mion 
air  son  Ifrinnich,  rinneadh  peanas  follaiseach  orra- 
j^an  aig  an  d'fhuaradh  aon  sam  bith  dhiù.  Choimh- 
ead  iad  an  tra^gadh,  agus  dh  ath-nuadhaich  iad  an 

achanaichean  chum  am  Prionnsa^  agus  chleachd 
Mion-rànnsachadh  'ùghdarras,  agus  an  ni  a  dh'earb 
Anam-an-duine  ris,  gu  firìnneach  agus  gu  treibh- 
dhireach ;  oir,  thug  se  e  fèin  thairisgu  h-iomlan  d*a 
dhreuchd,  cha*n  aim  a  mhàin  'san  leth  a  stigh  de'n 
bhaile,  ach  chaidh  e  mach  a  bheachdachadh,  a 
dh'fhaicinn_,  agus  a  chluinntinn. 

Agus  beagan  laithean  an  deigh  sin,  chaidh  e  gu 
Tòm-geat'-ifrinn,  a  dli'ionnsaidh  tìr  an  Luchd-teag- 
aimh^  far  an  cuala  e  gach  ni  a  chaidh  a'  labhairt 
ann  an  Anam-an-duine,  agus  thuig  e  gu'n  robh 
Diabolus  ach  beag  ullamh  air  son  a  thurais.  An 
sin  thàinig  e  air  ais  le  cabhaig,  agus  air  dha  ceann- 
ardan  agus  seanairean  Anam-an-duine  a  ghairm  an 
ceann  a  chèile,  dh'innis  e  dhoibh  c'àit'  an  robh  e, 
agus  ciod  a  chuala  agus  a  chunnaic  e ;  agus  nach 
mòr  nach  robh  Diabolus  ullamh  gu  triail  air  a  thu- 
ras,  agus  gu'n  d'rinn  e  seann  As-creideamh,  am  fear 
sin  a  bhris  am  prìosan  uair-èigin  ann  an  Anam-an- 
duine,  'na  àrd-cheannard  air  'fheachd;  b'e 'n  àir- 
eamh  mu  thimchioll  fichead  mìle,  agus  bu  Luchd- 
teagamh  an  t-iomian  dhiìi ;  agus  gu'n  robh  Dia- 
bolus  a'  cur  roimhe  àrd-phriormsachan  an  t-Sluic 
iochdraich  a  thoirt  leis  maille  ris,  mar  cheannard- 
aibh  os-ceann  an  Luchd-teagaimh.  Dh'innis  e 
dhoibh  mar  an  ceudna,  nach  robh  teagainh^  nach 
tigeadh  tuille  de  ghràisg  an  dubli-shluic  maille  ri 
Diabolus,  a  thoirt  Anam-an-duine  fo  cheannsal. 

Mar  an  ceudna  thuirt  e,  gu'n  do  thuig  e  bho  an 
Luchd-teagamh,  am  measg  an  robh  e,  gu'n 
d'rinneadh  seann  As-creideamh  'na  cheannard  aiv 
an  iomlan  de'n  f  heachd^  a  chionn  'nacli  robh  a  h- 
aoneiler'afhaotainn  ni  bu  dilse  do*n  ain-tighearnan; 
agus  a  chionn  gu'n  robli  mirùn  do-chasgaidli  aigc 
do  dh'Anam-an-duine.  "  A  tliuilleadh  air  sin," 
ars'  esan^  ^^  tha  cuimhne  aige  air  a  mhasladli  a  thug 
Anam-an-duine  dha,  agus  tha  e  cur  roimhe  e  fèin 
a  dhioladh  orra,  agus  a  chionn  gur  urrainn  esan 

air  dòigh  ni's  soirbhe  agus  ni's  seòlta  se'isd  a'  ehur 
ri  baile  Anam-an-duine,  na's  urrainn  do  dh'aon  sam 
bith  eile  de  na  prionnsachan,"     Eabh.  xii.  1. 


CAIBIDIL    X. 


DRUMATR    DHIABOLUIS    A    TOIRT    BAIRLINN    DO    DH'aNAM- 
AN-DUINE. 


Riniteatlh  mion-rànusachadh  air  son  nan  Ifrinneach  'nan  taobli  a 
3tigh  de'n  bhaile — Chuireadh  Sànnt  agus  Mi-nà're  ann  am  prios- 
an,  Qgus  dh'èug  iad  an  sin — Thàinig  feachd  de  Luchd-teagarah  au 
ao:haidh  Anam-an-duine — Na  ceannardan,  na  h-oifigich,  agus  na 
brataìchean — Chuir  an  aogais,  agus  fuaim  an  druma,  mòr  eagal 
air  muinntir  a'  bhaile — TÌiug  Diabolus  ionnsaidh  air  Geata-na- 
cluaise,  bhuaileadh  air  ais  e,  thue:  e  gairm  do'n  bhaile — Ghuidh 
an  luchd-àiteachaidh  air  an  Ard-rùnair  a  chomhairle  a  thoirt 
dhoibh — A  fhreagradh  — Ged  bha  Anam-an-duine  air'  an  sarach- 
adh  gu  goirt,  chuir  iad  rompa  cur  an  aghaidh  Dhiaboluis,  agus 
càrapar  a  chur  air  le'n  cròinn-thabhaill — Dh'fheuch  e  le  miodal 
ri'n  toirt  fo  ghpill — Fhreagair  Morair-ua-toile — Chuir  Diabolus 
roimhe  ionnsaidh  ghaiibheach  a  thoirt — Bha  Morair-na-toile 
agus  Fear-na-h-inntinn  ro  ealanta  'n  aghaidh  nan  Ifrinneach 
anns  a'  bhaile — Dh  'aontaich  na  ceannardan  dol  a  mach  agus  an 

i^nnsaidh  a  thoirt  air  an  nàmhaid,  thuireadh  au  teicheadh  orra 
agus  leonadh  iad — Thug  Diabolus  an  athghairm  do'n  bhaile — 
Freagradh  Mhorair-na-toile — Thug  Diabolus  ionnsaidh  obann  air 
Geat'-a-mhothachaidh,  agus  chaidh  e  stigh  do'n  bhaile — Theich 
lia  ceannardan  agus  an  daoine  a  dh'ionnsaidh  a  cbaisteil. 

An  nis*  an  uair  a  chuala  ceannardan  Anam-an- 
duine,  maiUe  ri  seanairean  a'  bhaile^  an  naidheachd 
so,  chunncas  iomchuidh  leo,  na  laghan  a  rinn  am 
Prionns'  agus  a  thug  e  dhoibh  an  aghaidh  nan 
Ifrinneach  a  chur  an  gniomh,  gun  tuiile  moille. 
Uime  sin^  rinneadh  rànnsachadh  dìchiollach  agus 
neo-leth-bhreitheach  anns  gach  tigh  an  Anam-an- 
duine^  air  son  an  iomlan  de  na  h-Ifrinnich.  A 
nise  fhuaradh  dithis  Ifrinneach  ann  an  tigh  Fhir- 
na-h-inntinn,  agus  ann  an  tigh  Mhorair-na-toile. 
Ann  an  tigh  Fhir-na-h-inntinn  fhuaradli  Sànnt^  ach 
dh'atharraich  e  'ainm  agus  thug  e  Crionnta-gUc  air 
fèin  Ann  an  tigh  Mhorair-na-toile  fhuaradh  Mi- 
nàire,  ach  dh'atharraich  e  'ainm  gu  Sùgradh-gun- 
loclid.  Rug  ceannardan  agus  seanairean  baile 
Anam-an-duine  air  an  dithis  so,  agus  chuir  iad  an 
làimh  iad  fo  chùram  Dhìhs  fear-gleidhidh  a' 
phrìosain;  agus  thug  an  duine  so  a  leithid  do 
ghàrbh  làimhseachadh  dhoibh,  agus  luchdaich  e  le 
iarunnaibh  iad,  air  dhòigh  's  gu'n  do  thuit  iad 
araon  ann  an  tinneas-caithe  ro  thròm,  agus  fhuair 
iad  bàs  anns  a'  phriosan;  thugadh  am  maighstirean 
mar  an  ceudna^  a  rèir  co-cheangal  aon-sgeulach 
nan  ceannardan  agus  nan  seanairean,  gu  àite  foU- 
aiseach  gu  peanas  a  dheanamh  orra^  chum  an  nàire 
fèin  agus  ràbhadh  do  na  chuid  eile  de  bhaile  Anam- 
an-duine. 

A  nise  b'e  so  dòigh  a  pheanais  anns  na  laithibh 
sin:  air  do  na  ciontaich  a  bhi  air  an  toirt  gu 
mothachadh  air  olc  an  gniomharran,  dh'òrdaicheadh 
dhoibh  an  lochdan  aideachadh  gu  follaiseach^  agus 
an  caithe-beatha  a  leasachadli  gu  faicilleach. 

An  deigh  so  dh'fheuch  ceannardan  agus  seanair- 
ean  Anam-an-duine  ri  tuilleadh  Ifrinneach  fhaot- 

ainn  a  mach  far  an  robh  iad  am  falach,  co-dhiù  a 
b*ann  an  garaidhibh,  an  uamhaibh,  an  tuill,  an 
cosaibh,  no'n  àite  sam  bitli  eile  am  faodadh  iad  a 
bhi,  aon  chuid  anns  a'  bhaile  no  mu  thimchioll  a* 
bhalla.  Ach  ged  a  b'urrainn  doibh  an  luirg  fhaic- 
inn  gu  soilleir,  agus  an  leantainn  eadhon  gu  beòil 
an  tùill  agus  an  garaidhean,  gidheadh  cha  robh  e 
'nan  comas  an  glacadh  agus  ceartas  a  chur  an 
gniomh  orra,  oir  bha  'n  shghean  cho  lùbach,  an 
daingnichean  cho  làidir,  agus  iad  fèin  cho  lùgh- 
mhor  gu  tearmunn  a  ghabhail  annta.^ 

Ach  bha  Anam-an-duine  a  nis'  a'  riaghladh  cho 
smachdail  os  ceann  nan  Ifrinneach  a  dh'fhagadh, 
's  gu'm  bu  bhùidhe  leo  crùbadh  's  na  cùiltibh : 
roimhe  so  dh'fhaodadh  iad  imeachd  gu  follaiseach 
an  àin-an-latha,  ach  a  nise  cha  robh  chridhe  aca 
sin  a  dheanamh;  bha  muinntir  Anam-an-duine 
'nan  còmpanaich  aca  uair-èigin,  ach  a  nise  mheas 
siad  iad  'nan  nàimhdibh  fuilteach.  Rinn  an  Ihor- 
f  hais  a  thug  Mion-rànnsachadh  an  deagh  atharrach- 
adh  so  ann  am  baile  Anam-an-duine. 

Air  chionn  so  fhuair  Diabolus  ullamh  am  feachd 
a  bha  e  a'  cur  roimhe  thoirt  leis  a  chum  Anam-an- 
duine  a  sgrios,  agus  chuir  e  ceannardan  agus  oifigich 
eile  os  an  ceann,  mar  a  chunnaic  e  iomchuidh. 
B'e  fein  an  Ceann-feadhna  agus  b'e  As-creideamh 
àrd-cheannard  na  feachd. 

1.  B'e  Dìan-chorraich  an  ceud  Cheannard,  bha 
esan  *na  cheannard  os  ceann  Luchd-teagamh-an- 
taghaidh;*  b'e  sgrios  a  Vfhear  brataich  dha, 
ghiùlain  esan  a'  bhratach  dhearg,  agus  b'e  shuaich- 
eantas  an  Dragon  Mòr  Dearg.  Tais.  xii.  8,  4,  13, 
15,  17. 


1  Nuair  a  tha'n  Criosdaidh  air  a  mhosgladh  gu  mothachachd  de 
ch!il-sleamhuachadh,  cha'n  eil  am  peacadh  cho  cumhachdach  'sa 
bha  e  roimhe,  ach  gidheadh  an  uair  a  mhothaicheas  e  an  cogadh  so 
"na  bhtiill,  bithidh  aige  ri  glaodhaich  a  mach  maille  ris  an  abstol, 
"  Och  is  duine  truagh  mi,  cò  a  shaoras  mi  ?" 

2  Luchd-teagarah-creideamh-an-taghaidh.  Luchd-teagamh- 
creideamh-na-gairme,  &c.  &c. 

2.  B'e  Fearg  an  dara  Ceannard,  bha  esan  'na 
cheannard  os  ceann  Luchd-teagamh-na-gairmej  b'e 
Dòrchadas  a  b*f  hear  brataich  dhasan^  ghiùlain  esan 
a  bhratach  ghlas,  agus  b'e  shuaicheantas  Nathair 
Theinnteach  Itealach.     Aire.  xxi.  6. 

3.  B'e  Damnadh  an  treas  Ceannard^  bha  esan 
'na  cheannard  os  ceann  Luchd-teagamh-gràis  ;  b'e 
Cion-beatha  a  b'fhear  brataich  dhasan,  ghiiilain 
esan  a  bhratach  dhearg^  agus  b'e  'shuaicheantas  an 
Dubh-shloc.     Mata  vi.  22,  23.     Tais.  ix.  I. 

4.  B'e  Do-shàsaichte  an  ceathramh  Ceannard, 
bha  esan  'na  cheannard  os  ceann  Luchd-teagamh- 
a-chreidimh;  b'e  Slugadh  a  b'fhear  brataich  dha- 
san,  ghiùlan  esan  a'  bhratach  dhearg,  agus  b'e 
^shuaicheantas  na  Gialan-fosgailte.    Gnà.  xxvii.  20. 

5.  B*e  Pronnasg  an  cùigeamh  Ceannard^  bha 
esan  'na  cheannard  os  ceann  Luchd-teagamh-na- 
buain-mhaireannachd  ;  b'e  Losgadh  a  b'fhear  brat- 
aich  dhasan^  ghiùlain  esan  a'  bliratach  dhearg  mar 
an  ceudna,  agus  b'e  ^shuaicheantas  Lasair-uaine-a'- 
bholaidh-bhreun.     Salm  xi.  6.     Tais.  xiv,  11. 

6.  B'e  Pian  an  seathadh  Ceannard,  bha  esan  'na 
cheannard  os  ceann  Luchd-teagarah-na-h-aiseirigh ; 
b'e  Cnàmh  a  b'f hear  brataich  dhasan,  ghiulain  esan 
a  bhratach  ghlas,  agus  b'e  'shuaicheantas  an  Dubh- 
chnuimh.     Marc.  ix.  44^  46,  48. 

7.  B'e  An-fhois  an  seachdamh  Ceannard,  bha 
€san  'na  cheannard  air  Luchd-teagamh-  slàinte ;  b'e 

,  Mi-shuaimhneas  a  bThear  brataich  dhàsan,  ghiùlan 
esan  a*  bhratach  dhearg,  agus  b'e  'shuaicheantas 
Cruth  aogaidh  a*  Bhàis.     Tais.  iv.  11 ;  vi.  8. 

8.  B'e  Uaigh  an  t-ochdamh  Ceannard^  bha  esan 
'na  cheannard  os  ceann  Luchd-teagamh-glòire,  b'c 
Truailleachd  a  b'fhear  brataich  dhasan,  ghiùlan 
esan  mar  an  eeudna  a'  bhratach  ghlas,  agus  b'e 
'shuaicheantas  Claigeann  agus  Cnàmhan  Dhaoine 
Mhàrbha.     ler.  v.  16. 

9.  B'e  Eu-dochas  a  naodhamh  Ceannard,  bhaj 
esan  'na  cheannard  os  ceann  Luchd-teagamh.sonais? 
b'e  An-earbsa  a  b'fhear  brataich  dhasan ;  ghiùlan 
esan  mar  an  ceudna  a  bhratach  dhearg,  agus  b'e 
'shuaicheantas  larunn  Teth  agus  Cridhe  Cruaidh. 
ler.  ii.  25.     1  Tim.  ji.  4.     Rom.  ii.  ò.^ 

B'iad  so  a  cheannardan,  an  armailtean,  am  brat- 
aichean,  agus  an  dathan,  agus  b'iad  so  an  suaich- 
eantais.  A  nis'  os  an  ceann  so  rinn  Diabolus 
seachd  ceannardan  ni  blnbhiche,  eadhon  Beelsebub, 
Lucifer,  Legion,  Apolion^  Piton,  Cerberus^  agus 
Belial ;  b'e  As-creideamh  an  t-àrdcheannard,  agu& 
Diabolus  fèin  an  Rìgh. 

Mar  an  ceudna  rinneadh  dhiù-san  de  na  seann 
saighdearan  a  bha  coitach  riu  fèin,  ceannardan  air 
cheudaibh,  agus  de  chuid  eile  dhiù  ceannardan  air 
ni  bu  mhò';  mar  so  rinneadh  suas  feachd  As- 
creidimh. 

Mar  sin  ghabh  iad  a  mach  o  Thòm-geat-ifrinn 
(oir  is  ann  an  sin  a  bha  a  choinneamh  aca),  agus 
thàinig  iad  uaithe  sin  càlg-dhireach  air  an  turas  a 
chum  baile  Anam-an-duine.  A  nise  mar  a  dh'ain- 
micheadh  cheana^  fhuair  am  baile  (a  rèir  mar  bu 
mhiann  le  Saddai, )  faireachadh  o  Mhion-rannsach- 
adh  gu'n  robh  iad  a'  tighinn.  Uime  sin  chuir  iad 
faire  dhiongmhalta  air  na  geatachaibh,  agus  dhiib-^ 
laich  iad  am  freieeadain ;  mar  an  ceudna  chuir  iad 
suas  an  cròinn-thabhaill  ann  an  àitibh  freagarrach, 
far  am  biodh  e  cothromach  dhoibh  clachan  mòra^ 
thilgeadh  a  mach  chum  cron  a  dheanamh  air  an 
nàmhaid  bhòrb. 

Ni  mò  b'urrainn  na  h-Ifrinnich  a  bha  sa'  bhaile 
an  cron  a  dheanamh  a  bha  rùn  orra;  oir  bha 
Anam-an-duine  na  fhaireachadh  a  nise.     Acli,  mo 

1  Tha  aìnmean  nan  ceannard  ag^us  iadsan  os  ceann  an  robh  iad, 
a  nochdadh  dhuinn  nan  tea^amhan  d'anro  bhuailtiche  an  creideuch 
■uuair  a  bheìrear  an  ionnsaidh  air  le  as  creideamh. 

2  Urnaighean  agua  achanaichean. 

thruaighe!  a  mhuinntir  bhochd^  ghabh  iad  eagal 
anabarrach  an  ceud  sealladh  a  fhuair  iad  de'n 
nàimhdibhj  agus  an  uair  a  chunnaic  siad  iad  a'' 
suidhe  sios  fa  chomhair  a'  bhaile,  gu  h-àraid  an 
uair  a  chual'  iad  fuaim  an  druma.  (l  Pead.  v.  8.) 
Bha  sOj  a  dh'innseadh  na  firinn,  ro  sgreataidh  r'a 
chluinntinn,  chuireadh  e  òillt  air  na  h-uile  duine 
mar  uidhe  seachd  mìle  mu  n  cuairt^  nam  biodh  iad 
'nan  dùisg  agus  ga  chluinntinn.  Mar  an  ceudna^ 
bha  luasgadh  am  brataichean  ùamhasach  agus 
cianail  ri  amharc  orra. 

'Nuair  a  thàinig  Diabolus  suas  an  aghaidh  a* 
bhaile,  tharruinn  e  'n  toiseach  dlù  air  Geata-na» 
cluaise,  agus  thùg  e  ionnsaidh  ghàrg  air,  a'  smuain- 
eachadh  gu'n  robh  a  chàirdean  ann  an  Anam-an- 
duine  ullamh  gus  an  gnothach  a  dheanamh  an 
taobh  a  stigh ;  ach  ghabh  na  ceannardan  roimhe 
an  sin.  Mar  sin  air  dha  fhaicinn  nach  d*f huair  e*n 
còmhnadh  ris  an  robh  sùil  aige  uatha,  agus  a 
chunnaic  e  'àrmailt  air  an  sàrachadh  leis  na  clach- 
aibh  a  bha  luchd  nan  cròinn-thabhaiU  a'  tilgeadh 
orra,  (oir  an  uair  a  bheir  sinn  fainear  anmhuinn- 
eachd  nan  ceannardan,  a  thaobh  an  tinneis  f  hada 
thrioblaideich  a  shàraich  Anam-an-duine,  is  treubh- 
ach  a  fhuaradh  iad),  b'èigin  da  teicheadh  air  ais 
bho'n  bhaile,  agus  e-fein  agus  a  dhaoin'  a  dhion 
ann  an  claìs-bhlàir  'san  raon^  far  nach  ruigeadh 
croinn-thabhaiU  a'  bhaile  orra.     Seum.  iv.  7. 

Chuir  e  rithist  suas  ceithir  tòrran  an  aghaidh  ii 
bhaile;  thug  e  Tòrr-Dhiaboluis  mar  ainm  air  a' 
eheud  fhear,  a*  toirt  ainm  fèin  air,  a  chum  an 
tuiUeadh  eagail  a  chur  air  baile  Anam-an-duine, 
dh'ainmich  e  na  trì  eile  mar  so :  Tòrr-Alecto, 
Tòrr-Mhegara,  agus  Tòrr-Thisiphone,  oir  is  iad  so 
ainmean  ban-ifi'innicheagalach  an  t-sluic  iochdraich. 
Mar  so  thòisich  e  ri  'chleasan  a  chur  an  gniomh  air 
Anam-an-dume,  agus  a  chàramh  mar  ni  ah  leòghaia 
air  a  chreich^  a'  feuchainn  ri  thoirt  air  tuiteam  le 

geilt  roimhe.  Ach,  mar  a  thubhairt  mi,  chuir  na 
ceannardan  agus  na  saighdearan  'na  aghaidh  cho 
gramail,  agus  rinn  iad  àr  cho  mòr,  le'n  cròinn- 
thabhaill,  is  gu'n  tug  iad  air  an  teicheadh  a 
ghabhail,  a  dh'aindeoin.  Uime  sin,  thoisich  Anam- 
an-duine  ri  misneach  a  ghlacadh. 

A  nis'  air  Tòrr-Dhiaboluis,  a  chuireadh  suas  air 
taobh  tuath  a*  bhaile,  chur  an  t-ain-tighearn  an 
àird  a  bhratach^  agus  b'  eagalach  an  sealladh  i,  oir 
dh*oibrich  e  innte  le  innleachd  dhiabhlaidh,  ann 
an  dòigh  suaicheantais,  lasair  dhian,  agus  dealbh 
Anam-an-duine  a  losgadh  innte. 

An  deigh  do  Dhiabolus  so  a  dheanamh,  dh'òrd- 
aich  e  d'  a  dhrumair  dol  na  h-uile  òidhche  dlù  do 
bhallachaibh  baile  Anam-an-duine,  agus  gairm  air 
son  fosaidh;  dh'òrdaicheadh  dha  so  a  dheanamh 
'san  òidhche,  oir  anns  an  latha  bha  iad  a  gabhail 
dha  le'n  cròinn-thabhaill ;  oir  thubhairt  an  t-ain- 
tighearna,  gu'n  robh  e  'n  geall  labhairt  ri  baile 
Anam-an-duine  a  bha  nise  fo  ùamh-chrith,  agus 
dh'àithn  e  gu*n  biodh  an  druma  air  a  bualadh  na 
h-uile  òidhche,  chum  tre  sgìos  gu'm  biodh  iad  air 
an  cur  thuige  gu  aontachadh  ris  a  sin,  ged  b'ann 
an  aghaidh  an  toile. 

Mar  sin  dh'eirich  an  drumair  agus  bhuail  e  a 
dhruma.  Ach  'nuair  a  leig  e  air  an  drumaireachd, 
nan  sealladh  neach  ri  baile  Anam-an-duine,  feuch 
dòrchadas  agus  bron,  agus  bha  an  solus  air  a  dhòr- 
chachadh  ann  a  speuraibh,  (Isa.  v  30.)  Cha  chu- 
alas  riamh  air  thalamh  fuaim  ni  b'uabhasaiche,  ach 
guth  Shaddai,  'nuair  a  labhras  e»  Ach  O !  mar 
chriothnaich  Anam-an-duine  !  cha  robh  sùil  aige  ri 
dad  a  nise  ach  a  bhi  air  a  ghrad  shlugadh  suas. 

'Nuair  a  bhuail  an  drumair  air  son  fosaidh, 
thuirt  e,  *'  Dh'iarr  mo  mhaighstear  orm  innseadh 
dhùibh,  ma  strìochdas  sibh  gu  toileach,  gu*m  faigh 
sibh  math  na  talmhuinn,  ach  ma  bhios  sibh  rag« 
mhuinealach_,  tha  e  a'  cur  roimhe  bhur  glacadb  le 

làimh-laidìr."  Ach  mu'n  do  sguir  e  do  dhrum- 
aireachd,  dh'fhalbh  sluagh  Anam-an-duineadh'ionn- 
saidh  nan  ceannard  a  bha  'sa  chaisteal,  ionnas  nach 
robh  a  h-aon  ann  gu  feart  a  thoirt  air  an  drumair 
so,  no  gu  freagradh  a  thoirt  da  ;  mar  sin  cha  do  lean 
e  ni  b'fhaide  an  òidhche  sin^  ach  phill  e  rithist  a 
dh'ionnsaidh  a  mhaighstear  gus  a'  chàmpa. 

'Nuair  a  chunnaic  Diabolus,  nach  b'urrainn  e  le 
drumaireachd^  Anam-an-duine  aomadh  gu  thoil^, 
chuir  e  an  ath  òidhche  a  dhrumair  as  easbhuidh  a 
dhruma,  a  leigeadh  fhaicinn  do  mhuinntir  a'  bhaile 
gu'n  robh  a  mhiann  air  cumhachan  a  thairgse 
dhoibh.  Ach  Viad  so  na  cumhachan,  gairm  do'n 
bhaile  iad  fèin  a  striòchdadh :  ach  cha  tug  iad  aon 
chuid  aire  no  èisdeachd  dha,  oir  chuimhnich  iad 
ciod  a  chosg  e  dhoibh  an  toiseach  èisdeachd  ris 
beagan  fhacal.^ 

An  ath  òidhche  chuir  e  Ceannard-Uaigh  uaith, 
an  Ceannard  eagalach  sin  ;  an  sin  thàinig  an 
Ceannard-Uaighdlù  dobhallacbaibh  Anam-an-duine 
agus  rinn  e  an  dùan  so  do 'n  bhaile.^ 

'*^0  a  luchd-àiteachaidh  a*  bhaile  cheannaircich 
Anam-an-duine  !  tha  mis'  a'  toirt  gàirm  dhuibh, 
ann  an  àinm  sl  Phrionnsa  Diabolus,  gu'm  fosgail 
sibh  gun  dàil  geatachan  bhur  baile,  agus  gu'n  toir 
sibh  comas  do'n  trìath  mhòr  a  thighinn  a  stigh. 
Ach  ma  bhios  sibh  fathast  ceannairceach,  sluigidh 
sinne  suas  sibh  mar  an  uaigh,  an  uair  a  ghlacas 
sinn  am  baile  leis  an  làimh  làidir.  Uime  sin,  thug- 
aìbh  fìos  dhomh  an  èisd  no  nach  èisd  sibh  ri  mo 
ghàirm. 

'*  'S  e  aobhar  na  gàirme  so/'  ars'  esan,  ^^  a  chionn 
gur  e  mo  thighearna  bhur  fìor  phrionnsa  agus  'ur 
trìath^  mar  a  dh'aidich  sibh  fèin  roimhe  so     Ni  mò 

1  Na  frea^air  air  ais  e  !  Rinn  Eubha  Crìlgdhireach  an  aghaidh  ao, 
agus  thuit  i.     Na  aontaich  ri  buaireadh. 

2  Bithidh  ea^al  a'  bhàis  ^u  minig  a'  cur  trioblaid  air  a  chriosd- 
aidh  'nuair  a  bhios  e  air  a  chuartachadh  le  teagamhanaibh  agus  1« 
eagalaibh. 

bheir  an  ionnsaidh  sin  a  thugadh  air  mo  thigheama, 
'nuair  a  bhuin  Emanuel  cho  an-uasal  ris,  air  a  chòir 
fèin  a  chàll,  agus  leigeadh  dheth  ionnsaidh  a  thoirt 
air  a*  chuid  f  èin  ath-chosnadh.  Smaointich  ort  fèin 
ma  ta,  O  Anam-an-duine  !  cò  aca  's  ann  air  son 
sìth  no  aisith  a  tha  thu  ?  Ma  strìochdas  tu  gu 
siochail,  an  sin  bithidh  ar  seann  chàirdeas  air  ath- 
nuadhachadh ;  ach  ma  *s  e  's  gu'n  diùlt  thu  agus 
gu*n  dean  thu  àr-a-mach  fathast,  na  biodh  duil  agad 
ri  ni  ach  teine  agus  claidheamh." 

'Nuair  a  chuala  baile  fànn  Anam-an-duine  teach- 
daireachd  an  fhìr-ghairme  so,  bha  ni  bu  mhò  bhru- 
aidlean  orra,  ach  clia  'tug  iad  aon  uair  freagairt 
do'n  cheannard,  mar  sin  dh'fhalbh  e  mar  thàinig  e. 

Ach  an  deigh  dhoibh  an  comhairle  chur  r'a  chèile^ 
agus  mar  an  ceudna  ri  cuid  de  'n  ceannardaibh, 
chaidh  iad  a  rithist  a  dh'ionnsaidh  an  Ard-Rùnaire 
air  son  comhairle  agus  seòlaidh ;  oir  b'e  an  t-Ard- 
Rùnair  so  am  priomh  shearmonaiche,  mar  dh'àin- 
micheadh  roimhe,  ach  cha  robh  e  ann  am  fònn  aig 
an  àm ;  agus  ghuidh  iad  air  na  trì  nithe  a  leanas  a 
dheonachadh  dhoibh ; 

1 .  Gu'n  sealladh  e  gu  sòlasach  orra,  agus  nach 
cumadh  's  e  e  fèin  cho  leth-oireach  uapa  'sa  bha  e 
deanamh.  Mar  an  ceudna  gu'n  aontaicheadh  e  ri 
èisdeachd  riù  an  uair  a  leigeadh  iad  ris  an  cor 
truagh  dha.  Ach  mar  fhreagairt  dha  so  dh'innis 
e  dhoibh,  "  Nach  robh  e  fathast  ann  am  fonn,  agus 
uime  sin  nach  b'urrainn  e  dheanamh  mar  bu  ghnà 
leis." 

2.  B'e  an  ath  ni  a  dh'iarr  iad,  gu'n  tugadh  e  a 
chomhairle  dhoibh  mu  thimchioU  an  gnothaichean 
cudthromach  aig  an  àm,  a  thaobh  *s  gu'n  robh  Dia- 
bolus  a  nis'  air  tighinn  agus  air  càmpachadh  fa 
chomair  a'  bhaile,  leis  cho  math  ri  fichead  mìle  de 
Luchd-teagamh.  A  thuiUe  air  sin  thubhairt  iad 
gu'm  bu  daoine  an-iochdmhor  araon  e-fèin  agus  a 
cheannardan^  agus  gu'n  robh  dèisinn  orra  rompa. 

Ach  thubhairt  esan,  *'  Feumaidh  sibh  sealltainn  ri 
lagh  a'  Phrionnsa,  agus  fhaicinn  ann  an  sin  ciod  a 
tha  dh'fhiachaibh  oirbh  a  dheanamh/' 

8.  An  sin  dh'aslaich  iad  gu'n  deanadh  a  mhòr- 
achd-san  còmhnadh  riù  ann  an  achanaich  a  chur  gu 
Saddai,  agus  Emanuel  a  mhac,  agus  gu'n  cuireadh 
e  a  làimh  sgrìobhaidli  fèin  rithe,  mar  chomharradh 
air  gu'n  ròbh  e  a'  co'  aontachadh  riusan  : — ^*  Oir,'* 
ars  iadsan,  **  a  Mhorair,  is  iomadh  aon  a  chuir 
sinne  uainn^  ach  cha  chomas  dhuinn  freagairt  sìthe 
fhaotainn,  ach  gu  cinnteach  faodaidh  a  h-aon  le  do 
làimh-sa  rithe,  math  fhaotainn  fathast  air  son 
Anam-an-duine/' 

Ach  b'e  uile  na  thug  e  do  fhreagairt  dha  so, 
**  Gu'n  do  chuir  iad  fearg  air  Emanuel  agus  mar 
an  ceudna  gu'n  do  chuir  iad  doilghios  air  fèin,  agus 
air  an  aobhar  sin  gu'm  feumadh  iad  fatast  com- 
pairteachadh  d'an  innleachdaibh  fein/' 

Bhuail  am  freagairt  so  a  thug  an  t-Ard-Rùnair 
orra  mar  chloich  mhuiUinn ;  seadh,  bhrùth  e  iad 
air  chor  's  nach  robh  fios  aca  ciòd  a  dheanadh  iad, 
gidheadh  cha  bu  dàna  leo  aontachadh  aon  chuid  ri 
iarrtasaibh  Dhiaboluis,  no  a  cheannardan,  (Tuir.  i. 
8.)  An  so  bha  Anam-an-duine  ann  an  teanntachd 
mhòr ;  bha  a  nàimhdean  uUamh  gu  a  shlugadh  suas, 
agus  dhearmaid  a  chàirdean  comhnadh  leis. 

An  sin  thòisich  Morair-a'-bhaile,  d'am  b'ainm, 
Morair-na-tuigse^  ri  mìneachadh,  gus  an  do  mhìnich 
mu  dheireadh  e  comhf hurtachd  o'n  ni  sina  thubhairt 
an  t-Ard-Rùnair,  ged  bha  e  a  rèir  coltais  searbh 
agus  mi-tliaitneach ;  oir  mhìnich  e  mar  bo  :  *'Air 
tùs,  an  lòrg  na  thuirt  mo  Thighearn/'  ars'  esan, 
**^  feumaidii  e  bhi  gu'n  seachnadh,  gu'm  fuiJing 
sinne  fathast  air  son  ar  peacannan.  2.  Ach  tha  na 
briathran  so  mar  gu'm  biodh  iad  a  ciallachadh  gu'm 
bi  sìnn  mu  dheireadh  air  ar  saoradh  o  ar  nàimhdibh, 
agus  an  deigli  beagan  tuille  dhoilgheasan,  gu'n  tig 
Emanuel  agus  gu'n  toir  e  furtachd  dhuinn."     A 

nise  bha  Morair-a*-bhaile  ni  bu  ro  mhion  ann  an 
rànnsachadh  biiathian  an  Ard-Rùnaire,  do  bhrìgh 
gu'n  robh  mo  Thighearna  tuille  'sna  fhàidh,  agus  a 
chionn  nach  robh  a  h-aon  d'a  bhriathraibh  gun 
seadh,  bha  iad  aig  gach  uile  h-àm  brìghoir  gu  ruig 
an  lide  bu  higha^  agus  bha  comas  aig  muinntir  a' 
bhaile  an  rànnsachadh,  agus  am  mìneachadh  cho 
math  'sa  b'urrainn  doibh.^ 

An  sin  chaìdh  iad  a  dh'ionnsaidh  nan  ceannardan, 
agus  dh'innis  iad  dhoibh  ciod  a  thuirt  an  t-Ard- 
rùnair^  agus  'nuair  a  chuala  iad  e,  bha  iad  gu  lèir  a 
dh'aon  bheachd  ri  Morair-a -bhaile ;  air  an  aobhar 
sin  thoisich  na  ceannardan  ri  misneach  a  ghabhail, 
agus  ri  uUachadh  air  son  ionnsaidh  threun  a  thoirt 
air  càmp  an  nàmhaid,  chum  cur  às  do  na  h-Ifrinn- 
ich  gu  h-iomlan.  agus  da  n  Luchdteagamh  luainn- 
each,  a  thug  an  t-an-tighearna  leis  chum  baile 
truagh  Anam-an-duine  a  sgrios. 

An  sin  dh'fhalbh  iad  uile  air  bàll  d'anàitibh  fèin, 
na  ceannardan  da'n  àitibh  fèin,  Morair-a*-bhaile  d'a 
àite-san,  am  fo-shearmonaiche  da  àite-san_,  agus 
Morair-na'-toile  d'a  àite-san.''^  Bha  fadachd  air  na 
ceannardaibh  gu  hhi  an  tarruinn  ri  obair  air  choir- 
eigin  air  son  am  Prionnsa,  oir  bu  toigh  leo  gniomh- 
arran  gàisgeil.  Chuir  iad  an  comhairle  r'a  che'ile 
an  atli  latha^  agus  chuir  iad  rompa  ceannarda 
'Dhiaboluis  a  f hreagairt  le  cròinn-thabhaill ;  agus 
b*amhail  a  thachair  mu  èirigh  na  gièine  an  lath'r 
na  mhàireach  ;  oir  ghabh  Diabolus  air  fèin  tighinn 
na  b'fhaigse  a  rithist,  ach  bha  clachan  nan  cròinn- 
thabhaill  dha  fèin  agus  d'a  àrmailt  mar  chonn- 
speachaibh.  Oir  mar  nach  eil  ni  sam  bith  a's  mò 
a  chuireas  a  ghris  air  baile  Anam-an-duine  na  fuaim 

1  AomaidSi  aii  b);ioiii'j  iN'aoiiilj*  an  cridiie  clium  nan  Sgriobturan 
a  r/ìnnsachadh,  agus  soilisichidh  e  ar  tuigse  ehum  an  tuigsinn. 
Cia  mòr  a  bheannuciid  comas  a  blii  agaiun  am  Bìoball  a  lèubhadh 
air  ar  son  fèin.  Gu  cinnteach  is  mòr  a  tba  ri  agairt  orra-san  leis 
am  b'àiìl  a  chumail  bho  mh\iinntir  eile. 

2  Cuiribh  an  aghaidh  an  Diablioil,'  agus  teichidh  uaibh. 

druma  Dhiaboluis,  mar  sin  cha'n  eil  ni  sam  bith  a's 
mo  a  chuireas  a  dh'òillt  air  Diabolus  na  croinn- 
thabhaill  Emanueil  air  an  deagh  chleachdadh.* 
Uime  sin,  b'èigin  do  Dhiabolus  an  teicheadh  a 
ghabhail  an  dara  uair,  agus  dol  ni  b'fhaide  às  na 
chaidh  e  roimhe^  (Sachar.  ix.  15.)  An  sin  thug 
Morair-a''bhaile  fainear  na  cluig  a  shèirm,  agus 
tàing  a  chur  a  dh'ionnsaidh  an  Ard-riìnaire  le  beul 
an  fho-shearmonaiche^  a  chionn  gu'n  robh  ceann- 
ardan  agus  seanairean  Anam-an-duine  airanneart- 
achadh  le  'bhriathraibh-san  an  aghaidh  Dhiaboluis. 

'Nuair  a  chunnaic  Diabolus  gu'n  robh  a  clieann- 
ardan  agus  a  shaighd^aran,  agus  àrd  thighearnan 
air  an  cur  fo  eagai  agus  air  am  bualadh  sios  leis  na 
clachaibh  a  thainig  o  na  cròinn-thabhaill,  oir 
thubhairt  e,  ^'  Feuchaidli  mi  r'an  glacadli  le  miodal, 
feuchaidh  mi  r'an  tàladh  gu  mo  lìon." 

Uime  sin,  an  ceann  tamaill  thàinig  e  chum  a' 
bhalla^  cha'n  ann  le  'dhruma,  no  leis  sl'  Clieannard 
Uaigh,  ach  a'  labhairt  cho  mìn  milis,  's  gu'n  saoilte 
gu  robli  e  'na  phrionnsa  sèimh  siothchail,  gun  rùn 
dioghaltais  air  bith  a  dheanamh  air  Anam-an-duine 
air  son  nan  lochdan  a  rinn  iad  air^  ach  a  mhain  a' 
dùrachdainn  leas  agus  buannachd  a'  bhaile  agus  a' 
iuchd-àiteachaidh.  Uime  sin  air  dha  gairm  a  thoirt 
do  mhuinntir  a'  bhaile  èisdeachd  ris,  labhair  e  mar 
a  leanas :— - 

"  O !  a  rùin  mo  chridhe,  a  bhaile  urramaich 
Anam-an-duine^  cia  iomadh  òidhche  a  chaithris 
mi,  agus  cia  iomadh  ceum  annranach  a  rinn  mi,  a 
dh'fheuch'  am  faodainn  math  a  dheanamh  dhuit. 
(1  Pead.  V.  8.  Taisb.  xii.  10.)  Gu  ma  fada  uamsa 
bhi 'g  iarraidh,  cogadh  a  dheanamh  ribh;  raa  bheir 
sibh  sibh  fe'in  thairis  gu  toileach  agus  gu  sìothchail 
dhomhsa.  Tha  fìos  agaibh  gu'm  bu  leain-sa  sibh  o 
shean,  (Mat.  iv.  8.)    Cuimhnichibh,  mar  an  ceudna;, 

1   Hnathr.tii  air  uu  cicachdadh  'ua  aghaidh  le  creideamh. 

am  feadh  a  bha  mise  'nam  uachclaran  oiibh,  agus  a 
bha  sibhse  'nur  'n  iochdaranaibh  agam-sa^  nach 
robh  ni  a  dh'easbhuidh  oirbh  de  uile  thaitneasaibh 
na  talmhuinn,  a  b'urrainn  mise,  bhur  tighearnagus 
"ur  prionnsa  fhaotainn  duibh,  no  b'urrainn  mi 
dhealbh  gu  toiìinntinn  a  thoirt  dhuibh.*  Thugaibh 
fainear^  cha  robh  riamh  cho  hutha  uair  dhògh- 
iniinneach,  dhorch^  thrioblaideach,  agus  chràiteach 
agaibh,  am  feadh  a  bha  sibh  agam-sa,  'sa  bh'  agaibh 
o  rinn  sibh  ar-amach  'nam  aghaidh,  ni  mo  bhitheas 
sìth  gu  bràth  tuille  agaibh,  gus  am  bì  sibh  fèin  agus 
mise  air  aon  sgeul  mar  a  bha  sinn  roimhe.  Biodh 
iompaidh  air  a  cur  oirbh  ma  ta^  gu  gabhail  riumsa 
rithist_,  agus  bheir  mi  dhuibh  bhur  seanna  chòraich- 
ean^  air  an  deanamh  farsainn  le  pailteas  de  shoch- 
airean,  air  chor  's  gu'm  bi  comas  agus  saors'  agaibh, 
.  i^ach  ni  a  tha  taitneach  a  ghabhail,  a  chumail,  agus 
a  mhealtainn.  Ni  mò  bhitheas  a  bheag  de  na  mi- 
mhodhalachdaibh  sin,  leis  an  do  chuir  sibh  tàmailt 
orm,  air  an  cur  an  ìre  dhuibh  leamsa  am  feadh  a 
bhios  grian  is  gealach  ann.  Ni  mò  ni  aon  sam  bith 
de  mo  chàirdibh^  gràdhach,  a  ta  *n  tràthsa  le  eagal 
romhaibhse,  'nan  luidhe  am  falach  an  garaidhibh, 
an  tùiU,  agus  an  uaimhibh,  ann  'an  Anam-an- 
duine^  dochair  oirbh  ni's  mò ;  seadh,  bithidh  iad 
dhùibh  'nan  seirbhisich,  agus  bheir  iad  dhùibh  d'am 
maoin^  agus  de  ciod  air  bith  a  thig  gu*n  làimh.^ 
Cha  ruig  mise  leas  tuilleadh  a'  ràdh,  is  aithne 
dhuibh  Mn  iad,  agus  bha  sibh  air  uairibh  gle 
thoilinntinneach  'nan  cuideachd ;  c'uime  ma  ta  a 
bhiodh  sinn  a  mach  air  a*  cheile  ?  Ath-nuaidhaich- 
eamaid  ar  seann  eòlas  agus  ar  càirdeas  a  rithist.* 

''  Tha'n  spèis  a  ta  agam  dhuibh^  'g  am  chur  thuige 
gu  bhi  labhairt  cho  saor  ribh_,  mar  a  ta  mar  an 


1  Lèubhaidh  Satan  nn  h-uile  pònc  pu  tuaìtheal. — 2  Peacaidhean. 
— 3  Toilinntinn  a  pheacaidh. — 4  Cha'n  ath-nuadhaich,  cha'n 
athnuadhaich  fo  phèiu  dànanadh  siorruidh. 

ceudna  eud  mo  chridhe  au'  son  mo  chàirdean  a  ta 
maille  ribh ;  uime  sin,  na  cuiribh  mise  gu  tuille 
dragha  no  sibh  fèin  gu  tuille  eagail ;  oir  bithidh 
sibh  agam  aon  chuid  le  sìth  no  le  cogadh.  Na 
bithibh  dha  bhur  deanamh  fein  suas  le  neart  agus 
spionadh  'ur  ceannardan,  no  'smuaineachadh  gu'n 
tig  ar  'n  Emanuel  a  dh'aithghearr  gu'r  cuideach- 
adh,  oir  cha  dean  e  stà'  dhùibh. 

*^  Tha  mise  air  tighinn  'nur  n-aghaidh  le  feachd 
chàlma  ghàisgeil,  agus  uile  àrd  phrionnsachan  an 
t-sluic  air  an  ceann.  A  bhàrr  air  sin,  tha  mo 
cheannardan  ni's  luaithe  na  iolairean,  ni's  trèise  na 
leòghainn^  agus  ni*s  ciocraiche  air  son  creiche  na 
madraidh-allaidh  an  anmoiche.  Ciod  e  h-Og  o 
Bhasan?  Ciod  e  Goliath  o  Ghat?  agus  ciod  e  ceud 
eile  de'n  leithidibh  sin,  ann  an  coimeas  ris  an  f  hear 
a's  lugha  de  mo  cheannardaibh-sa  ?  Cionnas  ma 
ta  bhios  dùil  aig  Anam-an-duine  ri  dol  às  o  mo 
làimh  agus  o  m'fheachd  T' 

Air  do  Dhiabolus  crìoch  a  chur  mar  so  air  a 
chàinnt  mhiodalach^  bhrosgalach,  chealgach,  agus 
bhrèugach  ri  Anam-an-duine,  fhreagair  Morair-a'- 
bhaiie  e  mar  a  leanas : 

*'  O  DhiaboluiSj  a'  Phrionns'  an  dòrchadais,  agus 
ùghdair  gach  uile  chèilg,  fhuair  sinn  deuchainn  gu 
leòir  de  do  mhiodal-sa^  agus  dh'fheuch  sinn  tuille 
'sa  chòir  de'n  chupan  sgriosail  sin  cheana.  Na'n 
èisdeadh  sinn  riuts'  a  rithist^  agus  mar  sin  àithn  ar 
Saddai  mòr  a  bhriseadh,  gu  dàimh  a  dheanamh 
riutsa^  nach  cuireadh  ar  Prionnsa  cùl  ruinn^  agus 
nach  tilgeadh  e  air  falbh  sinn  gu  bràth,  agus  air 
dhuinn  a  bhi  air  ar  tilgeadh  air  falbh  leis-san,  an 
urrainn  an  t-àit'  a  dh'ullaich  e  air  do  shon-sa  bhi 
'na  ionad  fois  air  ar  son-ne  ?  Os  bàrr,  O  thus'  a  ta 
falamh  de  gach  uile  fhìrinn,  is  fearr  leinn  bàsach- 
adh  le  do  làimh  na  aontachadh  ri  do  chèilg  mhiod- 
alach,  bhreugach/'^ 

1  Bheir  fèiu-fhiosrachadh  air  a'  chreideach  an^tolc  a  tli'ann  a 

B 

''Nuaira  chunnaic  an  t-an-tigliearna  nach  deanta 
bheag  de  bhi  seanachas  ri  Morair-a'-bhaile,  ias  a 
dhian-chorraich^  agus  chuir  e  riomhe  gu'n  tugadh 
e  ionnsaidh  a  rithist  air  baile  Anam-an-duine  le 
feachd  de  Luchd-teagaimh. 

An  sin  ghàirm  e  air  aidhrumair^  agus  am  feadh 
a  bha  e  a'  bualadh  a  dhruma,  bha  Anam-an-duine 
air  chrith  ;  an  sin  tharruinn  e  dlù  le  'fheachd^  agus 
chuir  e  a  chuid  daoine  an  òrdugh  catha  mar  so. 
Shuidhich  e  an  Ceannard  An-iochd  agus  an  Ceann- 
ard  Pìan  fa  chomhair  Geat'-a-mhothachaidh,  agus 
dh'òrduich  e  dhoibh  suidhe  sios  an  sin  air  son  a  chath. 
Dh'orduich  e  mar  an  ceudna,  nam  biodh  feum  air, 
gun  tigeadh  an  Ceannard  An-fhois  g'an  cuideach- 
adh.  Chuir  e  an  Ceannard  Pronnusg  agus  an  Ceann- 
ard  Uaigh  aig  Geata-na-sròine,  agus  dh'iarr  e  orra 
deagh  airè  'ghabhail  de'n  taobh  sin  de  bhaile  Anam- 
an-duine.  Ach  shuidhich  e  am  fear  gruamach  sin, 
an  Ceannard  Eu-dochas,  aig  Geata-na-sula,  mar 
an  ceudna  chuir  e  suas  a'  bhratach  eagalach  an  sin. 

A  nise  bha  'n  Ceannard  Do-shàsaichte  gu  aire 
ghabhail  de  charbadan  'Dhiaboluis,  agus  dh'òrd- 
uicheadh  dha  mar  an  ceudna  cùram  a'  ghabhail  de 
na  mhuinntir  agus  de  na  nithe  sin  a  bhiodh  aig  àm 
sam  bith  air  an  toirt  mar  chobhartaich  o'n  nàmhaid- 

A  nise  bha  Geat'-a'-bheoil  aig  luchd-àiteachaidh 
Anam-an-duine  mar  dhorus  gu  brùchdabh  a  mach 
air  an  nàmhaid,  uime  sin  rinn  iad  làidir  e,  oir  is 
ann  leis-san  agus  troimhe-san  a  chuir  muinntir  a* 
bhaiie  an  achanaichean  a  dh'ionnsaidh  Emanueil 
am  Prionnsa ;  is  ann  o  mhuUach  a  gheata  sin  cuid- 
eachd  a  bba  na  ceannardan  a  tilgeadh  le  n  cròinn- 
thabhaiìl  air  na  nàimhdibh,  agus  rinn  iad  mòran 
dochainn  air  armailt  an  ain-tighearna ;  uime  sin, 
dh'iarr  Dìabokis  nam  biodh  e  so-dheante,  Geat'-a'- 
bheoil  a  dhùnadli  le  salachar.^ 

bhi  'g  eiadeaclid  ri  baairidhibh  agus  miodal  Shàtain  a  thuigsinn . 
Bha  e  na  bhrèugaire  o  thùs.  Peacadh,  'se  crioch  nan  uithe  so,  am 
bàs. 

1  Feuchaidh  Sàtan  ri  bacadh  a  chur  air  ùrnaigh. 

A  nise  niar  a  bha  Diabolus  gu  dìchiollach  ag 
ullachadh  air  an  taobh  a  mach  gu  ionnsàidh  a  thoirt 
air  Anam-an-duine,  bha  na  ceannardan  agus  na 
sàighdearan  a  cheart  cho  dian  ag  ullachadh  'san 
taobh  a  stigh  de'n  bhaile.  Thog  iad  anaird  an 
cròinn-thabhaill^  chuir  iad  suas  am  brataichean, 
shèirm  iad  an  tròmpaidean,  agus  shuidhich  siad  iad 
fèin  'san  òrdugh  bu  shàbhailt  a  mheasadh  do  dh'- 
Anam-an-duine^  agus  bu  mhò  dheant'  a  dhochann 
air  an  nàmhaid^  agus  thug  iad  àithne  d'an  saigh^ 
deiribh  a  bhi  deas  air  son  a  chath*  aig  fuaim  na 
tròmpaide.  Ghabh  Morair-na-toile  mar  dhreuchd 
a  bhi  faire  an  aghaidh  nan  ceannairceach  a  bha  'san 
taobh  a  stigh,  agus  na  thàradh  e  dheanamh  chum 
an  glacadh^  no  an  tachdadh  'nan  tùiU  agus  'nan 
uamhaibhann  am  ballachaibh  baile  Anam-an-duine. 
Agus  a  dh'innseadh  na  firinn,  riamh  o  chaidh  a 
smachdachadh  air  son  a  chionta  nochd  e  uiread  a 
threidhireas  agus  a  threubhantas  ri  aon  air  bith 
anns  a'  bhaile^  oir  ghlac  e  aon  d'am  b'ainm  Sùgach, 
agus  a  bhrathair  Meadhrach,  dithis  mhac  a  sheir- 
bhisich,  Sùgradh-gun-lochd  (oir  ged  do  chaidh  an 
t-athair  a  chuir  an  làimh,  bha  na  mic  fathast  a  gabh- 
ail  còmhnaidh  ann  an  tigh  a  Mhorair),  tha  mi  'g 
ràdh  ghlac  e  iad,  agus  le  'làimh  fèin  spàrr  e  iad 
ris  a'  chrann  cheusaidh.  Agus  b'e  so  an  t-aobhar 
air  son  an  do  chroch  e  iad,  an  deigh  do'n  athair  a 
bhi  air  a  chur  fo  chùram  Dhìlis,  fear-gleidhidh  a* 
phriosain,  thoisich  a  mhic  r'  an  cleasaibh^  agus  bha 
iad  'gan  giùlan  fèin  ann  an  dòigh  mi-chiatach  a 
thaobh  nigheanan  am  maighstir,  ni  a  thainig  gu 
'chluasaibh.  A  nis'  air  do'n  Mhorair  a  bhi  neo- 
thoileach  duine  sam  bith  a  chuir  gu  bàs  gun  seall- 
tainn  roimhe,  cha  d'  rinn  e  grèim  orra  gu  h-obann, 
ach  chuir  e  luchd-rànnsachaidh  mach  a  dh'fhaicinn 
an  e  ^n  fhirinn  a  bh'ann,  gu'n  robh  iad  ciontach ; 
cha  b'fhada  gus  an  d'fhuair  e  fios,  oir  rug  a  dhithis 
sheirbhiseach,  d  am  b'ainm  Sgrùd-gu-ghyùnnd  agus 


260  AN  COGADH  NAOMH. 

Na-ceil-a-bheag^  orra  cuideachd  ann  an  dòigh  rahi- 
mhodhail  thairis  a's  thairis,  agus  dh'innis  iad  sin 
d'am  maighistear.  Uime  sin  an  uair  a  fhuair 
Morair-na-toile  làn  dhearbhachd  gu'n  robh  a'  chùis 
fìor,  thug  e  an  da  Ifrinneach  òg  so,  (oir  b'  Ifrinn- 
each  an  athair  a  thaobh  gin)  gu  Geata-na-sùla,  far 
an  do  thog  e  croich  anabarrach  àrd,  calg-dhireach 
fa  chomhair  Dhiaboluis  agus  'fheachd^  agus  an  sìn 
chroch  e  an  dà  shlaoightear  òg,  ann  an  dùbhlan  do'n 
Cheannard  Eu-dòchas,  agus  do  bhratach  egalach  an 
ain-tighearna/ 

A  nise  chuir  an  gniomh  Criosdail  so^  a  rinn  an 
gaisgeach  treun  Morair-na-toile,  mòr  athadh  air  a' 
Cheannard  Eu-dòchaS;  dhì-misnich  e  feachd  Dhia- 
boluis,  chuir  e  geilt  air  na  h-Ifrinnich  ann  an 
Anam-an-duine,  agus  chuir  e  neart  agus  misneach 
anns  na  Ceannardaibh  a  bhuineadh  do'n  Phrionns' 
Emanuel  ;^  oir  leis  a'  ghniomh  so  a  rinn  am  Morair, 
thuig  iadsan  a  bha  mach^  gu'n  robh  Anam-an-duine  - 
a'  cur  roimhe  cogadh^  agus  nach  deanadh  na  h- 
Ifrinnich  's  an  taobh  a  stigh  de'n  bhaile  na  nithe 
ris  an  robh  sùil  aig  Diabolus.  Agus  cha  b'e  so  an 
t~aon  dearbhadh  a  thug  an  laoch,  Morair-na-toile, 
air  a  threidhireas  do'n  bhaile^  agus  air  a  dhìlseachd 
d'a  Phrionnsa,  mar  a  chithear  an  deigh  so. 

A  nis'  an  uair  a  thuig  clànn  Shàinnt  a  bha 
chòmhnaidh  maille  ri  Fear-na-h-inntinn^  (oir 
dh'fhàg  Sànnt  clànn  maille  ri  Fear-na-h-inntinn, 
'nuair  a  chuireadh  esan  mar  an  ceudna  am  prìosan, 
agus  b'iad  an  ainmean,  Gramaich  agus  Gìonaich ; 
bha  iad  so  aige  ri  nighinn  dhiolain  do  dh'Fhear- 
na-h-inntinn,  tè  d'am  b'ainm  Gramaich-ri-olc) ; 
tha  mi  'g  ràdh^  'riuair  a  thuig  a  chlànn-san  cia  mar 
a  chàirich  Morair-na-toile  iadsan  a  bha  fuireach 

1  Caiseamachd  do  luchd-aidmheil  òga,  a^us  mar  an  ceudaa  do 
sheann  luchd-aidmheil.  Ge  b'e  ni  a  tlia  tighinn  dlù  air  neo-ghloine 
no  sànnt  feumaidh  e  bhi  air  a  spionadh  as  an  anam,  mu'n  urrainn 
e  sith  a  bhi  aige. 

2  Tha  claoidh  peacaidh  na  chomharradh  air  dochas  de  bheatha. 

maille  ris^  dh'fheuch  iad  ri  tarsainn  às,  air  eagal 
gu  n  tachradh  a  leithid  cheudna  dhoibh  fèin :  ach 
air  do  Fhear-na-h-inntinn  fìos  fhaighinn  air  a  so 
rug  e  orra  agus  chuir  e  ann  an  geimhhbh  iad  'na 
thigh  gu  madainn,  agus  air  dha  a  chuimhneachadh 
gu'n  robh  lagh  Anam-an-duine  'g  òrduchadh  na  h- 
uile  Ifrinneach  a  chur  gu  bàs,  agus  gun  teagamh 
gu'm  b  ann  diù  sin  iadsan,  gu  h-àraid  a  thaobh  an 
athar,  agus  tha  cuid  ag  radh  a  thaobh  am  màthar 
mar  an  ceudna_,  ghabh  e  iad  agus  chuir  e  giasan- 
làmh  orra,  agus  thug  e  iad  chum  an  dearbh  àit' 
anns  an  do  chroch  Morair-na-toile  clann  an  fhir 
da'n  goirte  Sùgradh-gun-lochd,  agus  chroch  e  an 
sin  iad. 

Ghabh  mainntir  a'  bhaile  mar  an  ceudna  mòran 
misnich  as  a'  ghniomh  so  a  rinn  Fear-na-h-inntinn, 
agus  chaidh  iad  chum  an  dùlain  gu  tuiUeadh  de  na 
h-Ifrinnich  so  a  bha  'cur  draghair  Anam-an-duine 
a  ghlacadh ;  ach  aig  an  àm  sin  stìog  a*  chuid  eile 
agus  laidh  iad  cho  falaichte,  's  gu'n  robh  e  do- 
dheant'  an  cur  an  làimh ;  mar  sin  rinn  iad  faire 
dhùrachdach  'nan  aghaidh.^ 

Mar  a  dh'innis  mi  roimhe,  ghabh  Diabolus  agus 
'fheachd  cuid  do  sgàth  agus  do  gheilt  ann  a  bhi 
faicinn  ciod  a  rinn  Morair-na-toile,  'nuair  a  chroch 
e  an  dithis  Ifrinneach  òg  ud ;  ach  ghrad  thionndaidh 
a  dhi-misnich  gu  dian  chorraich  agus  caothaich,  an 
aghaidh  Anam-an-daine,  agus  rùnaich  e  cath  a 
chur  ris.  Mar  an  ceudna,  bha  earbsa  agus  dòchas 
muinntir  a'  bhaile,  agus  nan  ceannardan  air  am 
meudachadh,  air  dhoibh  a  bhi  creidsinn  gur  iadsan 
a  clioisneadh  an  latha  mu  dheireadh^  is  ann  bu 
lugha  a  bha  dh'eagal  orra  às.  Rinn  am  Fo-Shear- 
monaiche  mar  an  ceudna^  searmoin  mu  thimchioll, 
agus  ghabh  e  mar  cheann-teagaisg,    *'  Gad,  bheir 

1  Tha  'n  còmhrag  eadar  creideamh  agus  as-creideamh  da  rìreadh 
dian  agusg:oirt.  Feumar  cur  às  dò  chaoin  shuarachas  mu  dhiadh- 
achd  agus  neo-chùram  mu  ghiùlan  neach. 

buidheann  buaidh  air ;  ach  bheir  esan  buaidh  mu 
dheireadh."  Uaithe,  sin  nochd  e  ged  bhiodh  Anam- 
an-duine  air  a  shàrachadh  gu  mòr  air  tùs,  gidheadh 
gu'm  faigeadh  e  gu  cinnteach  a'  bhuaidh  mu 
dheireadh.     Gen.  xlix.  1 9.^ 

An  sin  dh'òrduich  Diabolus  d'a  dhrumair  cais- 
meachd-chatha  a  bhualadh  an  aghaidh  a'  bhaile, 
agus  shèirm  na  ceannardan  a  bha  'sa  bhaile  mar 
an  ceudna  caismeachd  chatha  ^nan  aghaidh-san, 
ach  cha  robh  druma  aca,  b*ann  ie  trompaid  airgeid 
a  shèirm  iad.  An  sin  thàinig  Diabolus  agus  a 
dhaoine  dh'ionnsaidh  a'  bhaile  gu  ghlacadh,  agus 
bhuail  na  ceannardan  as  a*  chaisteil  maille  ri  luchd- 
nan-crainn-thabhaill  aig  Geat'-a*-bheoil,  orra  le'n 
uile  neart.  A  nise  cha  robh  dad  r'a  chluinntinn 
ann  an  càmpa  Dhiaboluis  ach  caothach  agus 
toibheum  sgreataidh;  ach  anns  a'  bhaile  deagh 
bhriathran,  ùrnaigh^  agus  seinn  shàlm:  fhreagair 
an  nàmhaid  le  cuinnealaibh  òillteil,  agus  le  uabhas 
an  druma;  ach  shèirm  am  baile  le  bualadh  an 
croinn-thabhaill,  agus  le  f uaim  bìnn  an  tròmpaidean. 
Mar  so  mhair  an  cath  rè  mòran  laithean  an  deigh 
a  chèile,  ach  a  mhàin  gu'n  robh  beagan  fosaidh  aca 
an  tràths'  agus  a  rithist ;  agus  ghabh  muinntir  a* 
bhaile  an  ùine  sin  g'an  ùrachadh  fèin,  agus  na 
ceannardan  g'an  deasachadh  fèin  air  son  an  ath 
dheabhaidh. 

Bha  ceannardan  Emanueil  air  an  eidheadh  le 
àrmachd  airgeid,  agus  na  saighdearan  le  àrmachd 
dhearbhta;  bha  sàighdearan  Dhiaboluis  air  an 
èideadh  le  iarunn^  gidheadh  cha  do  chum  e  a  mach 
na  peilearan  a  thàinig  o  chròinn-tabhaill  Emanueil. 
Bha  cuid  anns  a'  bhaile  air  an  ciùrradh,  agus  cuid 
eil  air  an  leòn  gu  goirt. 

A  nise  b'e  chùis  bu  mhiosa,  gu*n  robh  lighichean 
gànn  ann  an  Anam-an-duine,  oir  cha  robh  Emanuel 
a*  fantuinn  ann  aig  an  àm.    (Tais.  xxii.  2.    Sailm 

1  Fior  bhunait  dòchais. 

xxxviii.  5.)  Gidheadh  le  duileagaibh  craoibhe 
chumadh  beò  a'  mhuinntir  leointe ;  gidheadh  lobh 
an  lotan,  agus  bha  cuid  diù  anabarrach  deisinn- 
each.  Chaidh  iad  so  a  leanas  a  leòn  de  mhuinntir 
a'  bhaile;  fhuair  Morair-Reuson  leòn  anns  a' 
cheann.  Chaidh  an  gaisgeach  Morair-a'-bhaile  a 
leòn  'san  t-sùil.  Chaidh  Fear-na-h-inntinn  a  leòn 
sa  ghoile.  Fhuair  an  duine  còir  am  Fo-shearmon- 
aiche  urchair  dlà  d 'a  chridhe^  ach  cha  robh  a  h-aon 
diu  so  marbhtach.  Mar  an  ceudna  chaidh  mòran 
de*n  dream  bu  neo-inbhich^  na  iad  so,  cha'n  e 
mhàin  a  leòn,  ach  a  mhàrbhadh. 

A  nise  chaidh  aireamh  mhòr  a  leòn  agus  a  mhàr- 
bhadh  ann  an  càmpa  Dhiaboluis, 

Chaidh  an  Ceannard  Dian-chorraich  a  ìeòn,  agus 
mar  an  ceudna  an  Ceannard  An-iochd.  Thugadh 
air  a  Cheannard  Dàmnadh  an  ruaig  a  ghabhail, 
agus  dol  da  dhion  fèin  ann  arl  clais-bhlàir  ni  b'fhaide 
às  o  Anam-an-duine ;  chaidh  mar  an  ceudna  bratach 
Dhiabohiis  a  smàladh  ris  an  làr,  agus  chuireadh  an 
eanchainn  àfhear-brataich  an  Ceannard  Mòr-chron, 
le  peileir  cloiche,  ni  a  bha  gu  mòr  dhoilghios  agus 
nàire  d'a  Phrionnsa  Diabolus. 

Chaidh  mar  an  ceudna  mòran  de'n  Luchd-teag- 
aimh  a  mhàrbhadh  gu  buileach,  ged  chaidh  gu 
leòir  fhàgail  beò  dhiù  gu  thoirt  air  Anam-an-duine 
a  bhi  air  chrith  's  air  thuraman.  A  nise  rinn  a* 
bhuaidh  a  bhi  air  taobh  Anam-an-duine  air  an 
latha  sin^  misneach  mhòr  a  thoirt  do  mhuinntir  a* 
bhaile  agus  do  na  ceannardaibh,  agus  chòmhdaich 
e  càmpa  Dhiabolus  le  neul,  ach  rinn  so  a  luchd- 
cogaidh  ni  bu  ro  ghàirge.  An  sin  ghabh  Anam- 
an-duine  clos  air  an  ath  latha,  agus  dli'òrduich  iad 
na  cluig  a  bhualadh,  agus  shèirmeadh  na  tròmp- 
aidean  gu  h-aoibhinn,  agus  rinn  na  Ceannardan 
iolach  ghàirdeachais  timchioU  a'  bhaile. 

Mar  an  ceudna  cha  robh   Morair-na-toile  'na 

1  Srauaiateau  ciatach. 

thàmh^  ach  fhuaradh  gu  comharraichte  treubhach  e 
an  aghaidh  nan  Ifrinneach  anns  sl'  bhaile,  cha*n  e 
mhàin  gu'n  robh  e  'gan  cumail  fo  gheilt,  ach  ghlac 
e  mu  dheireadh  aon  d'am  b'àinm  Fear-leam-leat, 
slaoightear  air  an  d'rinneadh  iomradh  roimhe ;  oir 
b'esan^  ma  tha  cuimhne  agad,  a  thug  an  triùir 
fhear  gu  Diabolus,  a  thug  na  h-Ifrinnich  à  cuid- 
eachd  a'  Cheannaird  Bhoanergeis^  agus  a  chòmh- 
airlich  dhoibh  gabhail  aig  an  an-tighearna,  gu 
cathachadh  an  aghaidh  àrmailt  Shaddai.  Ghlac 
Morair-na-toile  mar  an  ceudna  Ifrinneach  comh- 
arraichte^,  d'am  b'ainm  Siùbhlach ;  bha  an  Siùbh- 
lach  so  'na  theachdair'  aig  na  slaoightearan  ann  an 
Anam-an-duine^  agus  b'àbhaist  dha  bhi  giùlan 
naigheachdan  air  ais  agus  air  adhart  eadar  Anam- 
an-duine  agus  an  càmpa;  chuir  am  Morair  air 
falbh  an  dithis  so  araon  a  dh'ionnsaidh  DhìHs,  maor 
a'  phrìosain^  le  òrdugh  an  cumail  ann  an  iarunn- 
aibh ;  oir  bha  rùn  air  an  toirt  a  mach  gu'n  cèusadh, 
an  nuair  bu  mhò  a  dheanadh  e  dh'fheum  do'n 
blìaile,  agusis  mò  a  bhiodh  e  chum  mi  mhisnich 
do  chàmp  an  nàmhaid. 

Mar  an  ceudna,  ged  nach  b'urrainn  Morair-a- 
bhaile  dol  mu'n  cuairt  mar  bu  ghnà  leis,  gidheadh 
thug  e  òrdugh  o  àm  gu  àm  do  mhuinntir  a'  bhaile^ 
iad  faire  dheanamh,  agus  a  bhi  air  am  freiceadan_, 
agus  mar  bhiodh  aobhar  air  a  shon,  iad  a  bhi  fearail 
tapaidh. 

Mar  an  ceudna  rinn  Fear-na-cogais,  an  sear- 
monaiche  na  bha  'na  chomas  gu  a  dheagh  theag- 
asgan  a  chumail  beò  ann  an  cridheachaibh  sluagh 
Anam-an-duine. 

An  ceann  iiine  ghoirid,  cho-aontaich  ceannardan 
agus  cùraidhean  Anam-an-duine  brùchdadh  a  mach 
air  càmpa  Dhiaboluis  'san  òidhche,  agus  b'e  sin 
amaideas  a  bhaile  (oir  se'n  òidhche  do  ghnà  is  fearr 
air  son  an  nàmhaid  gu  cogadh,  ach  'si  is  miosa  air 
son  Anam-an-duine)  ach  air  adhart  bhiodh  iad^ 


AN  COGADH  NAOMH.  265 

bha'rn  misneacli  cho  mòr,  agus  bha  iad  a'  saoilsinn 
uiread  de'n  bhuaidh-làraich  m\\  dheireadh  a  fhuair 
iad. 

Mar  sin  'nuair  thàinig  an  òidhche  a  shònraich- 
eadh,  thilg  ceannardan  treun  a'  Phrionnsa  crann- 
chur  co  rachadh  air  thoiseach  'san  ionnsaidh  nuaidh 
agus  chunnartaich  so,  an  aghaidh  Dhiaboluis,  agus 
thuit  an  crannchur  air  a  Cheannard  Creideamh, 
air  a'  Cheannard  Fèin-fhiosrachadh^  agus  air  a' 
Cheannard  Deagh-dhòchas,  dol  air  thoiseach  an 
àirm.  ('S  ann  an  uair  a  bha  am  Prionns'  a' 
chomhnaidh  'sa  bhaile  a  rinn  e  Fèin-fhiosrachadh 
so  'na  Cheannard.)  An  sin  chaidh  iad  a  mach  gu 
misneachail  agus  chòmhlaich  iad  ri  tròmalach 
feachd  an  nàimhdean.  A  nis'  air  do  Dhiabolus 
agus  d'a  dhaoine  a  bhi  fior-chleachdte  ri  obair  'san 
òidhche,  air  ball  ghabh  iad  a'  chaismeachd,  agus 
bha  iad  cho  ullamh  gu  cath  a  chur  riu,  a's  ged 
bhiodh  iad  air  fìos  a  chur  rompa  gu'n  robh  iad  a' 
tighinn.  Uime  sin  bhuail  iad  air  ìe'n  uile  neart, 
agus  bha  tròm-bhuilean  air  gach  taobh^  rinn  mar 
an  ceudna  druma-ifrinn  tòirm  òillteil,  aig  an  àm 
cheudna  shèirm  tròmpaidean  a'  Phrionnsa  gu  ceòl- 
mhor  binn.  Mar  so  thòisich  an  cath,  agus  bha  'n 
ceannard  Do-shàsaichte  a'  gabhail  cùram  de  chàrb- 
adaibh  an  nàmhaid,  agus  a*  feitheamh  gus  am 
faigheadh  e  creach  eigin. 

Chog  ceannardan  a'  Phrionnsa  gu  gaisgeil  fogh- 
ainteach,  os  ceann  na  dh'f haodt'  earbsa ;  leòn  iad 
mòran^  agus  chuir  iad  an  teicheadh  air  an  iomlan 
de  f heachd  Dhiaboluis.  Ach  mar  a  bha  na  gaisg- 
ich  churanta^  an  Ceannard  Creideamh,  an  Ceann- 
ard  Deagh-dhòchas,  agus  an  Ceanrjard  Fein-fhios- 
rachadh  air  an  tòir,  a'  gearradh  sios,  agus  a'  dian- 
leantainn  an  deigh  an  nàmhaid  tliuislich  an 
Ceannard  Creideamh  agus  thuit  e,  agus  chaidh  a 
chiurradh  cho  mòr  a's  nach  b'urrainn  e  èiridh  gus 
an  d 'rinn  an  Ceannard  Feln-fhiosrachadh  còmhnadh 

leis,  agus  chur  so  an  daoine  à  òrdugh;  bha  an 
Ceannard  mar  an  cendna  air  a  dhochann  cho 
cràiteach  a's  nach  b'urrainn  e  gun  bhi  'g  èigheach 
gu  h-àrd  ;  thug  so  air  an  dithis  cheannardan  eile 
dol  nan  neul,  a'  smuaineachadh  gu'n  robh  an 
Ceannard  Creideamh  air  a  leòn  gu  bàs ;  chuireadh 
an  daoine-san  mar  an  ceudna  troi  chèile,  agus  cha 
robh  toil  aca  cogadh  a  dheanamh. 

A  nis*  air  do  Dhiabolus  a  bhi  ro  fhaicilleach^ 
ged  is  ann  air  a  chaidh  aig  an  àm  gus  a  so,  air 
dha  toirt  fainear  gu'n  do  stad  an  luchd-tòrachd, 
a*  saoilsinn  gu'n  deach  na  ceannardan  an  dara  cuid 
a  leòn  no  mhàrbhadh,  rinn  e  stad  air  tùs,  an  sin 
tliionndaidh  e  mu'n  cuairt,  agus  thàinig  e  air  àrm 
a*  Phrionnsa  le  dian-chorraich  ifrinneach,  agus  air 
tachairt  dha  tighinn  dìreach  a  measg  an  triùir 
Cheannardan,  an  Ceannard  Creideamh,  an  Ceannard 
Deagh-dhòchas,  agus  an  Ceannard  Fein-f hiosrach- 
adh^  ghearr  a's  lot,  agus  bheubanaich  e  iad  cho 
uabhasach,  air  chòr  a's  eadar  mi-mhisneach  agus 
as-òrdugh,  agus  na  creuchdan  a  fhuair  iad,  agus 
mar  an  ceudna  call  mòran  fala,  gur  gànn  a  ÌDha  iad 
comasach  dol  a  dh'ionnsaidh  a'  bhaile  rithist,  ged 
bha  na  tri  buidhnean  a  b'fhearr  an  Anam-an-duine 
maille  riù.^ 

'Nuair  a  chunnaic  tromalach  arm  a'  Phrionnsa 
cionnas  a  bhuadhaicheadh  an  aghaidh  an  triùir 
cheannardan  so,  mheas  iad  gu'm  b'e  'n  gliocas  an 
teicheadh  a  ghabhail  anns  an  dòigh  a  b'f  hearr  agus 
bu  tearuinte  a  b'urrainn  iad,  agus  phill  iad  air  an 
ais  slighe  Geat'-a-bheòir^  agus  mar  sin  chrìochnaich- 
eadh  an  iorghuill  so.     Thug  obair  na  h-òidhche  so 

l|Tha'n  òidhehe  a'  ciallachadh  àm  treigsinn.  'Nuair  abhios  sinn 
air  ar  cuartachadh  le  teagarahaibh  agus  le  eagalaibh,  bitheamaid 
air  ar  faiciU  roi  fhèin-mhuinghiun,  ach  feitheamaid  ri  àm  an  Tigh- 
earn'  air  son  fuasglaidh,  'Nuair  a  bheir  sinn  ionnsaidh  air  uàmhaid 
ar  n-anman  ann  ar  neart  fèin,  feumaidh  sinn  earbsa  gu'n  teid 
creideamh,  dòchas,  agus  fèin-fhiosrachadh  a  leòn  agusa  lagachadh. 

2  Air  uairibh  bheir  Sàtan  air  naomh  a  bhriathra  fèin  àicheadh. 

uiread  a  mhisneach  do  Dliiabolus,  's  gu  n  robh  dùil 
aig'  an  ceann  beagan  laithean  buaidh  fhurasd  agus 
iomlan  fhaotainn  os  ceann  Anam-an-duine ;  uime 
sin,  thàinig  e  air  an  ath  latha  le  mòr  dhànadas  a 
dh'ionnsaidh  a'  bhaile,  agus  dh'iarr  e  fosgladh,  agus 
iad-fèin  a  thoirt  thairis  gun  dàil  d 'a  riaghladh-san. 
Thòisich  mar  an  ceudna  na  h-Ifrinnich  a  bha  'n 
taobh  a  stigh  ri  gluasad  a  rithist. 

Ach  fhreagair  an  gaisgeach  Morair-a'-bhaile^ 
agus  thuirt  e^  a  mheud  'sa  gheibheadh  e  gur  ann 
leis  an  làimh  làidir  a  dh'fheumadh  e  fhaotainn-,  oir 
fhad  's  bu  bheò  Emanuel  am  Prionnsa-san  (ged 
nach  robli  e  aig  an  àm  maille  riu  mar  bu  mhiann 
leo)  nach  tigeadh  an  latha  a  dh'aontaicheadh  iadsan 
ri  Anam-an-duine  a  thoirt-suas  do  neach  eile. 

Agus  air  cluinntinn  sin  do  Mhorair-na-toile, 
thuirt  e,  *^  A  nàmhaid  gach  uile  mhath,  tha  sinne 
luchd-àiteachaidh  bochd  bàile  Anam-an-duine^  sàr 
eòlach  air  do  riaghladh  agus  t'uachdaranachd-sa, 
agus  air  an  truaighe  sin  a  thig  gu  cinnteach  an  lorg 
ar  striochadh  dhutsa.  Uime  sin  ged  dh'fhuihg  sinn 
dhutsa  am  feadh  a  bha  sinn  aineolach  ar  giacadh, 
(mar  thuit  an  t-eun  nach  faca  'n  riob'  an  làimh  an 
eunadair),  gidheadh  o  chaidh  ar  tionndadh  o 
dhòrchadas  gu  solus,  thionndadh  sinn  mar  an  ceudna 
o  chumhachd  Shàtain  gu  Dia.  Agus  ged  dh'fhuihg 
sinn  mòran  calla  le  do  chuilbheartaibh-sa,  agus  le 
seòltachd  nan  Ifrinneach  a  tha  'san  taobh  a  stigh, 
agus  ged  thug  sinne  sinn  fe'in  mar  an  ceudna  gu  bhi 
ann  an  imcheist  mhòir_,  gidheadh  cha  toir  sinn 
sinn  fèin  thairis  dhutsa,  cha  leig  sinn  sios  ar 
n-àrmachd,  agus  cha  ghèiU  sinn  do  dh*  an-tighearna 
òiUteil  mar  thusa ;  cha  ghèiU ;  is  fearr  leinn 
bàsachadh  às  an  t-seasamh.  Os  barr^  tha  dòchas 
againn  gu'n  tig  ri  ùine  furtachd  o'n  chùirt,  agus 
uime  sin  cumaidh  sinn  suas  an  cath  fathast  a* 
t'  aghaidh-sa.''^ 

1  Is  còir  sùii  a  bhi  ri  cobhr.r  o'n  Tijhearna. 

Rinn  a  chàinnt  mhisneachail  so  a  labhair  an 
dithis  mhorairean  dànadas  Dhiaboluis  a  mhaolach- 
adh  ann  an  tomhas^  ged  a  las  i  fraoch  a  chorruich. 
Rinn  i  mar  an  ceudna  muinntir  a'  bhaile  agus  na 
ceannardan  a  mhisneachadh ;  seadh,  bha  i  'na 
leigheas  do  chrèuchd  a  Cheannaird  Creidimh :  oir 
tha  fios  agad,  gu'm  b'iomchuidh  agus  gu'm  b'fheum- 
ail  cainnt  ghramail  mhisneachail  a  labhairt  aig  an 
àm-so,  an  uair  a  bha  ceannardan  a'  bhaile,  agus  an 
luchd-cogaidh  an  deigh  tighinn  dachaidh  air  an 
ruaig,  agus  'nuair  a  bha'n  namhaid  cho  misneachail 
dàna  leis  o!  bhuaidh  a  dh'eirich  leo,  a's  gu'n  tainig 
iad  a  dh'ionnsaidh  a'  bhalla,  a  dh'iarraidhfosglaidh. 

Fhuaradh  Morair-na-toile  mar  an  ceudna  gu 
treubhach,  oir  am  feadh  a  bha  na  Ceannardan  agus 
na  saighdearan  anns  a'  mhachair,  bha  esan  fo  àrm- 
achd  anns  a'  bhaile,  agus  cia  b'e  àite  an  d'fhuair  e 
Ifrinnich,  mhothaich  iad  cudthrom  a  làimhe 
thoirteil,  agus  faobhar  a  chlaidheimh  ghèir  sgaitich ; 
leòn  e  mòran  de  na  h-Ifrinnich^  mar  tha  Connspaid, 
Cridheal,  Beadaidh,  agus  Monmhor ;  mar  an  ceud- 
na  rinn  e  bacach  iomadh  fear  dhiusan  bu  neo-in- 
bhiche,  ged  nach  urrainnear  an  tràth-sa  cunntas  a 
thoirt  mu  neach  sam  bith  a  mhàrbh  e  às.  B'e  an 
t-aobhar  gu'n  d'fhuair  Morair-na-toile  cothrom  air 
so  a  dheanamh  aig  an  àm-sa,  gu'n  robh  na  ceann- 
ardan  eile  'san  àraich  a*  cogadh  ris  an  nàmhaid. 
Oir  a  nise^,  smuaintich  na  h-lfrinnich  abhastigh,  is 
e  so  an  t-àm  dhuinne  giuasad  agus  buaireas  a 
dheanamh  anns  a'  bhaile ;  uime  sin  ghrad  thionail 
iad  'nan  aon  bhuidheann,  agus  thoisich  iad  ri 
ùspaird  mar  gu'm  bu  chuairt-ghaoth  agus  doinionn 
a  bhiodh  'sa  bhaile :  uime  sin,  ghabh  esan  an 
cothrom  so  gu  bualadh  orra  le  'dhaoine  'gan  gearradh 
agùs  'gan  sgathadh  sios  le  misnich  neo-sgàthach  ; 
ni  a  thug  air  na  h-Ifrinnich  grad  sgapadh  agus  an 
daingnichean  a  thoirt  orra. 

Rinn  an  ghniomh  treubhach  so,  a  shoirbhich  leis 

a'  Mhorair,  dioladh  ann  an  tomhas  air  son  an  eucoir 
a  rinneadh  le  Diabolus  air  na  ceannardaibh,  agus 
leig  e  fhaicinn  dhoibh  niar  an  ceudna,  nach  robh 
Anam-an-duine  gu  bhi  air  thoirt  thairis,  air  son 
cath  no  dha  a  chàll  ;^  uime  sin  chaidh  aobhar  uaili 
an  aintighearn  a  lùghdachadh  a  rithist,  tha  mi 
ciallachadh^  ann  an  coimeas  ris  na  dheanadh  e  nan 
d'fhuair  na  h-lfrinnich  uiread  do  bhuaidh  air  a' 
bhaile  'sa  fhuair  esan  air  na  ceannardaibh. 

Chuir  Diabolus  roimhe  deuchainn  eile  a  thoirt 
do  dh'Anam-an-duine ;  oir  smuainich  e,  bho'n 
bhuaidhich  e  orra  aon  uair  gu'n  rachadh  aig  air  a 
rithist ;  uime  sin  dh'òrduich  e  d'a  chuid  daoine 
bhi  deas  air  a  leithid  so  a  dh'uair  de'n  oidhche  gu 
ionnsaidh  as  ùr  a  thoirt  air  a  bhaile,  agus  thug  e 
teann-òrdugh,  gu'n  cleachdadh  iad  an  uile  neart  an 
aghaidh  Geat'-a'-mhothachaidhj  agusgu'm  feuchadh 
iadribriseadhastighdo'nbhaile  troimh-san;  agusb'e 
'm  facal  a  thug  e  d'a  chearnardaibh  agus  d'a  shaigh- 
deiribh,  ^  Teine-ifrìnn,'  '^Agus,"  ars' esan,  **ma 
bhriseas  sinn  a  stigh  mar  tha  mise  a'  miannachadh, 
aon  chuid  le  roinn,  no  leis  an  iomlan  d  ar  feachd, 
na  dì-chuimhnicheadh  iadsan  a  thèid  a  stigh  am 
facal.  Agus  na  biodh  dad  r'a  chluinntinn  ann  am 
baile  Anam-an-duine  ach  ^  Teine-ifrinn,  Teine- 
ifrinn,  Teine-ifrinn/  "  Bha  'n  drumair  mar  an 
ceudna  gu  bhi  bualadh  gun  lasachadh,  agus  luchd- 
iomchar  nam  bratach  gus  na  brataichean  a'  sgaoil- 
eadh  ;  bha  na  sàighdearan  cuideachd  gu  bhi  cho 
cruadalach  'sa  b'urrainn  iad,  agus  an  aire  thoirt  gu'n 
cogadh  iad  gu  fearail  misneachail  an  aghaidh  a'  bhaile. 

Mar  sin,  'nuair  a  thàinig  an  oidhche,  agus  a  rinn- 
eadh  na  h-uile  nithe  ullamh,  thug  e  grad  ionnsaidh 
air  Geat'-a-mhothachaidh,  agus  an  deigh  tacan  do 
chruaidh-ghleachd,  dK'fhosgail  e  na  geatachan  gu 
farsuinn  rèith.  Oir  a  dh'innse  na  fìrinn,  cha  robh 
na  geatachan  sin  ach  lag,  agiis  mar  sin  cha  bu  duil- 

1  Cba'n  eil  ni  sam  bith  ionann  ri  creideamh  gu  Sàtan  a  bhruthadh. 


270  AN  COGADH  NAOMH. 

ich  a  thoirt  orra  gèiUeadh.  'Nuair  a  shoirbhich  le 
Diabolus  an  f  had  so,  shuidhich  e  'n  Ceannard  Pìan 
agus  an  Ceannard  An-fhois  an  sin  ;  agus  dh'fheuch 
e  ri  fòirneadh  air  adhart,  ach  thàinig  ceannardan 
a  Phrionns*  a  nuas  agus  thug  iad  air  gu'n  robh  e 
ni  bu  deacaire  dha  dol  a  stigh  na  bu  mhiànn  leis. 
Agus  a  dh'innse  na  firinn^  rinn  iad  gach  strìgh  a 
bha  nan  comas  ;  ach  air  do'n  triùir  a  b'fhearr  agus 
a  b'f  hoghaintiche  de  na  ceannardaibh  a  bhi  air  an 
leòn,  agus  mar  sin  neo-chomasach  an  còmhnadh  bu 
mhath  leo  dheanamh,  (agus  air  do*n  chuid  eile 
tuiUeadh  'sa  chòir  a  bhi  aca  ri  dheanamh  leis  an 
Luchd-teagamh,  agus  leis  na  ceannardaibh  a  thàinig 
an  cois  Dhiaboluis)  chaidh  buadhachadh  orra  le  ain- 
neart,agus  cha  robh  iad  comasach  air  an  cumail  a  mach 
as  a'  bhaile.  Uime  sin,  thog  daoine  a'  Phrionns'  agus 
an  ceannardan  orra  chum  a  chaisteii,  oir  b'e  sin 
daingneach  laidir  a'  bhaile  :  agus  rinn  iad  so  ann  an 
cuid  air  son  an  tearuinteachd  fèin,  ann  an  tomhas 
air  son  tearuinteachd  a  bhaile,  agus  gu  h-àraid 
chum  còir-rìoghail  Anam-an-duine  a  ghleidheadh 
do  dh'Emanuel,,  oir  bha  leithid  sin  a  chòir  aig  air 
caisteal  Anam-an-duine.^ 

1  Tha  e  air  a  cheadachadh  do  Shàtan  air  uairibh  buadhachadh 
an  aghaidh  a'  Chriosdaidh  rè  tamuill  le  trioblaidibh  an  leth  amuigh 
agus  Je  dmgharaibh  cuirp,  agus  làmh-an-uachdar  fhaotainn  air  'inn- 
tinn  agus  air  'fhaireachdainn,  amhuil  ann  an  cor  Job,  agus  naomh 
urramach  eile.  An  sin  tha  an  t-anam  air  a'lionadh  le  teagamhaibh 
agus  le  eagalaibh,  agus  tha  e  air  a  thoirt  gu  staid  iosail  agus  fhann, 
ach  tha  creideamh  fathast  a'  cumail  seilbh  air  a'  chridhe,  agus  ann 
an  àra  iomchuidh  bithidh  am  priosanach  air  a  shaoradh  o  làimh  an 
nàmhaid. 

AMHLAICEADH  AN  LUCHD-TEAGAIMH. 

Sgaoil  na  h-Ifrinnich  air  feadh  a'  bhaile  agus  rinn  ìadolc  gun  chuinose 
— Bha  Diabolus  an  corraich  air  leth  ri  Morair-na-toile,  ach  theich 
esan  do'n  chaisteal— Rinneadh  Eagal-De  na  fhear-gleidhidh  air 
geataibh  a'  chaisteil — Sgrìobh  an  t-Ard-rùnair  achanaich  air  son 
Anam-an-duine— Chuir  an  Ceannard  Creideamh  an  làthair  na 
cùirte  i — Bha  Diabolus  air  bhoile  an  aghaidh  a  Cheannaird — PhiU 
esan  o'n  chùirt  le  fios-freagairt  fhàbharach,  mailleri  Htricliibh  do 
Mhorair-a'-bhaile  agus  do  dhream  eile — Chuir  Diabolus  agus  a 
Cheannardan  aii  chomhairle  ra  chèile — Chur  iad  rompa  falbh  o'n 
bhaile,agus  ionnaaidh  a  thoii'^  air  Anam-an-duine  a  sgrios  le  fòiU 
— Fhuair  an  Ceannard  Creideamhlitir  o  Emanuel,  ag  òrduchadh 
dha  a  chionneachadh  'sa  mhaehair — Bhuail  oa  Ceannardan  agus 
Diabolus  air  a'  cheile — Thàìnig  Emanuel  le  feachd  ùr--Chuireadh 
an  ruaig  air  Diabolus,  agus  mhàrbhadh  an  tiomlan  de'n  Luchd- 
teagaimh — Chaidh  Emanuel  arithist  a  stigh  do'n  bhaile — Ghabh- 
adh  ris  le  mòr  ghàirdeachas — An  dòigh  ghràsmhor  anus  an  do 
ghiùlan  se  e  fèin  d'an  taobh— Bha  Anam-an-duine  gu  dìchioUach 
a'  cumail  fodha  nan  Ifrinneach  a  dh'fhan  'san  taobh  a  stigh  de'n 
bhaile — Dh'adhlaiceadh  an  Luchd-teagamh,  gus  nach  d'fhagadh 
iarmad  diù. 

Air  do  na  ceannardaibh  teiclieadh  do*n  chaisteal^ 
fhuair  an  nàmhad,  gun  mhòran  strìghe,  sealbh  air  a' 
chuid  eile  de'n  bhaile,  agus  air  dhoibh  iad  fèin  a 
sgaoileadh  chum  gach  oisinn  mar  chaidh  iad  ah'  an 
aghart,  dh'èigh  iad  a  mach  mar  bha  iad  a'  triall, 

a  rèir  àithne  an  an-tighearna^  ^^  Teine4frinny  teine- 
ifrinn;"aìr  chor  às  nachcluinnte  dadrèseal  achgaoir 
òiUteil'^^  Teine'ifrinn/'maìììe  ri  tòirm  eagalach  druma 
Dhiaboluis.^  A  nise  sheall  na  neòil  dòrch  os  ceann 
Anam-an-duine,  agus  a  thaobh  coltais  bha  sgrios  a' 
feitheamh  air.*  Chuir  Diabolus  mar  an  ceudna  a 
shaighdearan  air  chairtealaibh  ann  an  tighibh  luchd- 
àiteachaidh  a'  bhaile.  Bha  tigh  an  Fho'shearmon- 
aiche,  tigh  Mhorair-a^-bhàile^  agus  tigh  Mhorair-na- 
toile  lòm-làn  de'n  Luchd-teagamh  choigreach  so. 

Seadh^  c'àite  an  robh  cùil^  bothan^  sabhal,  no  f  ail 
mhuc  nach  robh  a  nise  làn  de'n  ghràisg  so  ?  Chuir 
iad  muinntir  a'  bhaile  mach  às  an  tighibh,  agus 
ìaidh  iad  *nan  leapaichibh,  agus  shuidh  iad  aig  am 
bùird.  Mo  thruaighe  Anara-an-duine  !  Tha  moth- 
achadh  agad  a  nis^  air  toradh  a  pheacaidh^  agus 
ciod  an  nimh  a  bh'ann  am  briathraibh  miodalach 
Mhi-chùram-feòlmhor.  Rinn  iad  mòr  dholaidh  air 
gach  ni  air  an  d'ràinig  an  làmhan ;  chuir  iad  am 
baile  ri  theine  ann  an  iomadh  àite/  agus  mhìn- 
pronn  iad  mòran  naoidheanan  ;^  seadh  chuir  iad  às 
do 'n  chlainn  nach  d'rugadh  air  siubhal  am  màth- 
raichean  :^  oir  feumaidh  tu  thuigsinn  nach  b'urrainn 
a'  chùis  a  bhi  air  atharrachadh  dòigh  a  nise ;  oir 
ciod  a  choguis,  na'n  truas,  na  bhàgh,  'nan  t-iochd  a 
dh'fhaodhta  earbsabholuchd-teagamh  choimheachl* 
Agusbhuiniadgu  ro  bhrùideilri  mòran  debhoirionn- 
aich  Anam-an-duine,  eadar  òg  agus  shean,  air 
chor  's  gu'n  d'eug  iomadh  diù,  agus  bha  iad  ri  'm 
faicinn  'nan  laidh  aig  ceann  gach  sràide,  agus  anns 
gach  àite  leith-oireach  de'n  bhaile. 

1  'Nuair  a  tha'n  Criosdaidh  air  a  thoirt  iosal  le  pèin  agus  ^mh- 
ghar,  agus  'anam  air  a  lionadh  le  teagarnh  agus  eagal,  an  sin  hith- 
idh  teine-ifrinn  'na  fhuaim  uabhasach  dha. 

2  Toradh  eagalach  achìil-shleamhnachaidh. 

3  Cionta.  4  Deagh  smuaintean  anmhuinn. 

5  Breithneachadh  naomh  mu  rahath. 

6  Is  aonaranach  da  rìreadh  cor  an  anam  'nuair  a  thae  «ir  athoixt 
thairitt  na  chreach  do  theagamhaibh  spioradaìL 

'S  ann  a  bha  Anam-an-duine  a  nis',  a  rèir  coltais, 
'na  ionad  còmhnuidh  dhragoin,  'na  shàmhla  do 
dh'ifrinn,  agus  na  dhubh-dhòrchadas.  Bha  e  gu 
inbhe  bhìg  mar  an  fhàsach  neo-thorach  ;  cha  robh 
dad  a  rèir  coltais  ach  eantagach,  dris  a's  droighionn, 
agus  luibhean  lìadhaich  a'  còmhdachadh  aghaidh 
Anam-an-duine  a  nise.  Dh'innis  mi  roimhe  dhuit, 
gu'n  d'  f huadaich  an  Luchd-teagamh  Ifrinneach  so 
daoine  Anam-an-duine  às  an  leapaichibh ;  agus  a 
nis'  innsidh  mi  dhuit,  gu'n  do  lot  siad  iad,  seadh, 
is  beag  nach  do  chuir  iad  na  h-eanchainean  às  a 
mhòr  chuid  diù,  mar  do  chuir  as  an  iomlan.  Lot 
iad  Fear-na-coguis  gu  goirt,  agus  dhVargnaich  a 
lotan  air  a  leithid  a  dhòigh  is  nach  robh  fois  aige  a 
latha  na  dh'òidhche^  ach  bha  e  mar  gu'm  bitheadh 
e  air  bhioraibh,  agus  mar  bhith  gu'n  do  riaghail 
Saddai  an  t-iomlan,  cha'n  eil  teagamh  nach  do  thìir 
mhàrbh  iad  e,  Bhuin  iad  ri  Moiair-a'-bhaile  cho 
olc,  a's  nach  mòr  nach  do  dhàll  iad  e ;  agus  mur 
bith  gu'n  tug  Morair-na-toile  an  caisteal  air,  bha  a 
rùn  orra  ghearradh  na  bhioighdibh^  oir  bha  iad  'ga 
mheas  (a  reir  na  beachd  a  bh'aige  a  nise)  mar  an 
t-aon  duine  bu  mhiosa  ann  an  Anam  an-duine  an 
aghaidh  Dhiaboluis  agus  a  sgioba.^  Agus,  gun 
amharus,  bha  e  treubhach^  agus  cluinnidli  tu  tuiUe 
de  'threubhantas  an  dèigh  so. 

Dh'fhaodadh  neach  a  nise  siubhal  rè  iomadh 
latha  ann  an  Anam-an-dùine,  agus  gun  ach  gànn  a 
h-aon  fhaicinn  air  an  robh  coltas  duine  diadhaidh. 
Ohj  an  staid  eagalach  'san  robh  Anam-an-duin'  a 
nise  !  Bha  na  h-uiF  oisinn  làn  de  Luchd-teagamh 
choigreach ;  lion  iad  gach  tigh  le  tòirm  òillteiil,  le 
òranaibhfaoine;,  le  sgèulachdaibh  bhreugach,  agus  le 
cainnt  thoibheumacli  an  aghaidli  Shaddai  agus  a'  ^ 
Mhic^  Mar  an  ceudna  thàinig  a  nise  na  h-lfrinn- 
ich  sin  a  bha  'm  falach  anns  na  ballachaibli,  agus 

1  Tha  fuath  air  leth  aig'  Sàtan  do  thoil  air  a  naomhachadh. 

2  An  t-anam  lào  de  smuaiuteiìu  diombaiu  agus  de  thoibheuman. 

anns  na  tuill,  agus  anns  na  frògaibh,  a  bha  'm  bail' 
Anam-an-duine,  a  mach  agus  dh'fheuch  siad  iad- 
fèin,  agus  dh'imich  iad  gu  follaiseach  maiUe  ris  an 
Luchd-teagamh  a  bh*  ann  an  Anam-an-duine. 
Seadh,  bha  ni  bu  mhò  do  dhànadas  aca  san  a  nìse 
gu  bhi  'g  imeachd  nan  sràiden,  a*  taogal  thighean, 
agus  iad  fèin  a  nochdadh  gu  follaiseach,  na  bha  aig 
aon  sam  bith  de  mhuinntir  chòir  baile  truagh 
Anam-an-duine. 

Ach  cha  robh  fois  aig  Diabolus  agus  aig  a  dhaoine 
coigreach  ann  an  Anam-an  duine ;  oir  cha  tugadh 
aoidheachd  dhoibh  mar  thugadh  do  cheannardaibh 
agus  do  fheachd  'Emanueil ;  bha  muinntir  a*  bhaile 
cho  coimheach  riu  'sa  b'urrainn  iad ;  ni  mò  a  f  huair 
iad  a  bheag  de  na  nithe  a  bhuineadh  do  mhuinntir 
Anam-an-duine,  ach  sin  air  an  d'rinn  iad  gTeim 
da'n  aindeoin ;  dh'fhalaich  iad  na  dh'fliaod  iad  uatha^ 
agus  an  ni  nach  b'urrainn  iad  fhalach  f  huair  iad  an 
aghaidh  an  toiìe.  B'fhearr  leo-san,  na  deòirean' 
bochda,  an  àit'  a  bhi  aca  'nan  cuideachd,  ach  bha 
iad  'nam  braighdibh  aca  'san  àm,  agus  dh'fheumadh 
iad  a  bhi  mar  sin.  (Rom.  vii.)  Ach  thaisbean  iad 
uiread  'sa  b'urrainn  iad  do  dh'fhuath  dhoibh. 

Bha  na  ceannardan  mar  an  ceudna  a'  tiJgeadh, 
gu'n  lasachadh,  le  'n  croinn-thabhaill  o'n  chaisteal, 
ni  a  chuir  dòilgheas  agus  corraich  air  an  nàimhdibh. 
Thug  Diabolus  iomadh  ionnsaidh  air  geatachaibh  a 
chaìsteil  f hosgladh,  ach  rinneadh  Eagal-Dè  na  f hear 
gleidhidh  orra,  agus  bha  e  'na  dhuine  cho  misneach- 
ail,  treun,  a*s  gu'm  bu  diomhain  da  feuchainn  ri 
sin  a  dheanamh^  fhad  's  bu  bheò  esan,  uime  sin, 
bha  na  h-uiF  oidhearp  a  thug  Diabolus  'na  aghaidh 
gun  tairbh'  sam  bith  ;  gu  cinnteach  b'f  hearr  gur 
ann  aig  an  duine  sin  a  bha  an  t-iomlan  de  riaghladh 
Anara-an-duine.^ 

1  Ged  dh'fiiaodas  tHa^amhan  ag'us  ea^ulfiu  an  Criosdaidh  a  sh,ìr- 
aclsadh  rv.  ùine  fhacìa,  gidheadh  lar  h'.d  beil  eaga!  Dè  a'  gìeidheadh 
a'  chridììe,  a^us  e  fhatha^t  air  a  sheaìbhachadh  leis  ari  Soiorad 
Ntomha,  clia'a  urrainrì  Sàtar,  Lu^'dhju'hadh.     ler.  xxxii.  40. 

B'e  so  cor  Anam-aii-duine,  dlù  air  da  bhlìadhna- 
gu-leth ;  bha  meadhon  a'  bhaiìe  'na  ionad-cogaidh ; 
dh'fhuadaicheadh  muinntir  a  bhaile  gu  tùiìl  a's  gu 
oisinnibh,  agus  leagadh  glòir  Anam-an-duine  sios 
anns  an  duslach  ;  ciod  am  fois  ma  ta  a  b*urrainn  a 
bhi  aig  an  luchd-àiteachaidh,  ciod  an  t-sìth  a  b'urr- 
ainn  a  bhi  aig  Anam-an-duine?  Ged  nach  biodh 
an  nàmhaid  ach  air  laidhe  ùine  cho  fhada  'sa 
chòmhnard  an  aghaidh  a'  bhaile,  bu  leòir  e  gu  cur 
às  doibh  le  gort ;  ach  a  nise  tha  iad  'san  taobh  a 
stigh^  tha  'm  baile  ^na  bhùth,  'na  ionad-dion,  agus 
'na  dhaingneach  dhoibh,  an  aghaidh  a'  chaisteil; 
'nuair  a  bha  'm  baile  mar  so  *na  aghaidh  fèin,  agus 
'na  dhìdean  do  nàimhdibh  a'  neirt  agus  a'  bheatha : 
tha  mi  'g  ràdh^  'nuair  a  rinn  iad  feum  de  dh'  àitibh 
daingnicht'  a'  bhaile,  gu  iad  fèin  a  dhion  gus  an 
glacadh,  an  creachadh,  agus  an  tilgeadh  iad  an 
caisteil  bun-os-  ceann,  bha  so  oillteil ;  agus  gidheadh 
b'e  so  cor  bail'  Anam-an-duine  a  nise. 

An  deigh  do  dh'Anam-an-duine  bhi  anns  a  chor 
mhuladach  so,  ùine  cho  fhad  'sa  dh'ainmich  mi, 
agus  nach  do  shoirbhich  le  aon  achanaich  de'n 
chuir  iad  a  dh'ionnsaidh  am  Prionnsa  rè  na  h-ùine 
so^  thionail  seanairean  agus  cinn-fheadhna  Anam- 
an-duine  an  ceann  a'  chèile,  agus  an  deigh  meud- 
eigin  ùine  a  chaithe  ann  an  caoidh  an  staid  thruaigh, 
agus  na  breitheanais  uabhasach  a  bha  teachd  orra, 
cho'aontaich  iad  achanaich  eile  a  chuir  a  dh'ionn- 
saidh  Emanueil  air  son  cobhrach.  Ach  thuirt 
Eagal-Dè,  gu'n  robh  fios  aige-san  nach  do  ghabh, 
agus  nach  gabhadh  a  Thighearn  am  Prionnsa,  a 
chaoidh  achanaich  o  neach  sam  bith  mu  thimchioll 
nan  cùisean  so,  mur  biodh  làmh  sgrìobhaidh  an 
Ard-rùnaire  rithe,  agus  b'e  so,  ars'  esan,  an  t-aobhar 
nach  do  bhuadhaich  sibh  roimhe  so.  An  sin  thuirt 
iad  gu'n  cuireadh  iad  achanaich  eile,  agus  gu 
faigheadh  iad  làmh  an  Ard-rùnaire  a  chuir  rithe. 
Ach  thuirt  Eagal-Dè  a  rithist,  gu'n  robh  fios  aige- 

saa  nach  cuireadh  an  t-Ard-rùnair  a  làimh  ri  ach- 
anaich  sain  bith  nach  do  chuir  e  fèin  an  òrdughj, 
agus  a  thuilleadh  air  sin,  ars'  esan,  is  aithne  do*n 
Phrionnsa  iàmh  an  Ard-rùnaire  seach  na  h-uile 
làmh  eile  air  an  t-saoghal :  uime  sin  tha  e  do- 
dheanta  a  mhealladh  le  faoin-choltas  sam  bith: 
agus  is  e  mo  chomhairle-sa  dhuibh,  dol  a  dh'ionn- 
saidh  mo  thighearna,  agus  aslachadh  air  cuideachadh 
leibh.  A  nise  bha  e  fathast  a'  chòmhnaidh  'sa 
chaisteal,  far  an  robh  na  ceannardan  agus  na  daoine 
fo'n  àrmaibh  air  fad. 

An  sin  thug  iad  mòr  bhuidheachais  do  dh'Eagal-= 
Dè,  ghabh  iad  a  chomhairr,  agus  dh'fhalbh  iad  gu 
mo  thighearn,  agus  chuir  iad  an  cèill  an  t-aobhar 
mu'n  tainig  iad  d*a  ionnsaidh^  is  e  sin  ri  ràdh,  a 
thaobh  's  gu'n  robh  cor  Anam-an-duine  cho  brònach, 
na'm  b'e  toil  a  Mhòrachd,  achanaich  a  chur  an 
òrdugh  air  an  son  chuoi  Emanueì,  Mac  Shaddai 
ehumhachdaich^  agus  chum  an  Righ  agus  Athar 
irid-san. 

An  sin  thubhairt  an  t-Ard-rùaaÌr  riti,  ^^  Ciod  i 
^n  achanaich  bu  mhath  leibh  mis'  a  chur  an  òrdugh 
air  bhur  son?"  ^*^  S  e  av  Tighearn  e-fèin/'  ars' 
iadsan,  "  is  tìosraich  mu  chor  Anara-an-duine,  agus 
cionnas  a  tha  sinn  air  cùl-sleamhnachadh  agus  air 
claonadli  o'n  Phrionnsa;  is  aithne  dhuit  mar  an 
ceudna  cò  a  th'  air  teachd  'nar  n-aghaidh,  agus  mar 
n  ta  Anam-an-duine  a  nis  'na  iouad  cogaidh.  A 
Wuirr  air  a  sin,  is  eòl  do'm  thighearn,  an  làimh- 
seachadh  ana-cneasda a fhuair  ar  daoine,  ar  mnathan 
jif^us  ar  clann  uatha;  agas  mar  tha  na  h-lfrinnich 
a  thogadh  'sa  dh'àraicheadh  'nar  measg  fhèin  ag 
imeachd  air  sràidibh  Anam-an-duine  le  ni's  mò  de 
dhànadas  na  muinntir  a'  bhaile.  Uime  sin,  deanadh 
ar  Tighearn,  a  rèir  ghocais  Dè  a  ta  ann,  achanaich 
a  chur  an  rian  air  son  a  sheirbheisich  bhochda, 
chum  ar  Prionns'  Emanuel."  *'  Ko  mhath,"  ars* 
an  t- Ard-rùnair,  ^"  cuiridh  mis'  an  òrdugh  achanaich 

aìr  bhur  son,  agus  cuiridh  mi  mar  an  ceudna  mo 
làimh  fèin  rithe."  An  sin  thubhairt  iadsan,  "  C'uin 
a  ghairmeas  sinn  air  a  son  bho  ar  Tighearn?'* 
Fhreagar  esan,  '^  Feumaidh  sibh-fein  a  bhi  'san 
làthair  am  feadh  a  bhithear  'ga  deanamh ;  seadh, 
feumaidh  sibh  bhur  dùrachd  a  chur  rithe.  Is  i  mo 
làmh  agus  mo  pheann-sa  a  nì  i,  ach  feumaidh  gur 
leibhs'  an  dubh  agus  am  pàipear ;  air  neo  cionnas 
is  urrainn  sibh  a'  ràdh  gur  i  l^hur  n-achanaich-s'  i  ? 
Ni  mò  tha  feum  agamsa  air  achanaich  a  chuir  air 
mo  shon  fèin,  do  bhrìgh  nach  tug  mi  oilbheura." 

Thuirt  e  mar  an  ceudna,  *^  Cha  teid  achanaich 
uamsa  ann  am  ainm  fèin  chum  a  Phrionnsa,  agus 
mar  sin  chum  'Athar  trid-san,  ach  'nuair  a  tha  'n 
sluagh  d  am  buin  i  gu  h-ài-aid  ag  co-aontachadh  ris 
a'  chùis  le'n  cridhe  's  le'n  anam,  oir  feumaidh  sin  a 
bhi  air  ainmeachadh  innte.*'     Rom.  viii.  26,  27. 

An  sin  dh'aontaich  iad  gu  toileach  ris  a  sin  a 
thubhairt  an  t-Ard-rùnair,  agus  chaidh  achanaich 
a  chur  an  òrdugh  air  an  son  gu*n  dàil.  Ach  b'i  a 
cheist  cò  rachadh  leatha?  Chomhairlich  an  t-Ard- 
rùnair  gu'n  rachadh  an  Ceannard  Creideamh  leatha,  ^ 
oir  gu'm  bu  duine  deas-chainnteach  e.  Uime  sin 
ghàirm  iad  air  agus  chuir  iad  a'  chùis  fa  chomhair. 
**  Ma  ta^*'  ars*  an  Ceannard,  '^  tha  mi  ro  dheònach; 
agus  bacach  's  mar  tha  mi,  ni  mi  an  gnothaich-so 
air  'ur  son-sa  cho  ealamh^  agus  cho  dìleas  's  is 
nrrainn  domh."  B'e  so  a  leanas  brìgh  na  h-ach- 
anaich : — 

'^  O,  ar  Tighearn  agus  ar  n-àrd  Phrionns'  Eman- 
uel,  a  Phrionnsa  chumhachdaich,  fhad-fhulang- 
aich  !  Tha  gràs  air  a  dhortadh  ann  ad  bheul,  agus 
dhutsa  buinidh  tròcair  agus  mathanas,  ge  do  rinn 
sinne  ar-amach  a'  t'  aghaidh.  Tha  sinne,  nach 
airidh  a  so  suas  a  bhi  air  ar  n-ainmeachadh  ort,  no 
fòs  iomchuidh  air  comhpairt  fliaotainn  de  shochair- 
ibh   coitcheann,   a'  guidhe  ort,  agus  air  t'Athair 

1  Deiinaibh  uniaigh  ann  an  creideamh. 

tromhadsa,  ar  lochdan  a  thoìrt  air  falbh.  Tha  sino 
ag  aidmheil  gu  faodhadh  tu  ann  an  ceartas  ar 
tilgeadh  air  falbh  air  son  ar  cionta^  ach  na  dean  e 
air  sgàth  t'  ainme  fèin;  ach  gu  ma  fearr  leis  an 
Tighearna  fàth  a'  ghabhail  bho  ar  cor  truagh  air 
iochd  agus  tròcair  a  dhcanamh  oirnn.^  Tha  sinn 
air  ar  cuartachadh  air  gach  làimh ;  a  Thighearna, 
tha  ar  cul-sleamhnachadh  fèin  a'  toirt  achmhasan 
duinn,  tha  na  h-Ifrinnich  'san  taobh  a  stigh  d'ar 
baile  a  cur  eagail  oirnn,  agus  tha  feachd  sloc  an 
dubh  aigein  'gar  claoidh.  Is  e  do  ghràssan  a  mhàin 
is  urrainn  ar  teasairginn^  agus  cha^n  eil  fhios  againn 
cò  dh'ionnsaidh  a  theid  sinn,  achfa  t*  ionnsaidh-sa. 

*'  Os  barr,  O  a  Phrionnsa  ghràsmhoir,  lagaich 
sinn  ar  ceannardan,  agus  tha  iad  air  call  am  mis- 
neach,  tha  iad  tinn,  agus  o  chionn  ghoirid  chuireadh 
gumòr  an  ruaig  air  cuiddhiu,  agusdh'fhuadaicheadh 
asan  àraich  iad  le  neart  agus  feachd  an  an-tighearna. 
Seadh,  tha  na  ceannardan  trèubhach  sin  as  am  mò 
a  bha  ar  muinghinn  roimhe,  mar  dhaoine  leòinte. 
A  thuilleadh  air  sin,  a  Thìghearna,  tha  ar  naimhdean 
beothail,  agus  tha  iad  làidir ;  tha  iad  a  deanamh 
ùaill  agus  ràiteachas,  agus  a'  bagairt  ar  roinn  'nam 
measg  fèin  mar  chobhartaich.  Mar  an  ceudna 
bhuail  iad  oirnn  a  Thìghearna,  le  iomad  mìle  Fear- 
teagamh,  ris  nach  eil  fhios  againn  ciod  a  ni  sinn  ; 
tha  iad  gu  lèir  bòrb^  an-iochdmhor,  agus  tha  iad  a' 
toirt  dùbhlan  duinne  agus  duitse. 

^^  Dh'fhalbh  ar  ghocas-ne,  chaidh  às  d'ar  comas  ; 
a  chionn  gu  n  do  dhealaich  thusa  rinn  ni  mò  tha 
bheag  sam  bith  againn  a  dh^fhaodas  sinn  a  ràdh  is 
leinn-fèin,  ach  peacadh,  nàire^  agus  amhluadh 
gnùise  air  son  peacaidh.  Gabh  truas  dhinn^  O 
Thighearna,  gabh  truas  dhinne,  do  bhaile  truagh 
Anam-an-duine,  agus  tiorc  sinn  o  làmhaibh  ar 
nàimhdean.     Amen.'' 

]  Gheibh  ùrnaigli  a  chreidimh,  fo  threòrachadli  an  Spioraid 
Naoimh  grad  fhreagairt,  ge  b'eair  bith  cko  anmhuinn  's  d"am  bi  i. 

Chaidh  an  achanaich  so,  mar  dh'àinmicheadh 
cheana,  a  sgrìobhadh  leis  an  Ard-  rùnair,  agus  ghiùl- 
anadh  i  do'n  luchairt  leis  an  duine  fhoghainteach 
an  Ceannard  Creideamh.  A  nise  ghiùlan  e  i  a 
mach  air  Geat'-a'-bheòil,  oir  b'e  sin  an  dorus  air  an 
rachta  a  mach  as  a'bhaile  ;  agus  chaidh  e  dh'ionn- 
saidh  Emanueil  leatha.  Ge  b'e  air  bith  mar  a  ruith 
an  t-iomradh  cha'n  eil  fhios  agam^  ach  chuala  Dia- 
bolus  e.  Tha  mise  de'n  bheachd  so_,  a  chionn  gu'n 
do  thiJg  an  t-an-tighearn  air  bàll  e  air  muinntir 
bair  Anam-an-duine,  ag  ràdh,  '^  A  bhaile  cheann- 
aircich  agus  rag-mhuinealaich,  bheir  mis'  ort  sgur 
a  dh'aslachadh ;  am  bheil  thu  fathast  ag  achanaich  ? 
Bheir  mis'  ort  sgur."^  Seadh,  thuig  e  cò  'n  teach- 
dair"  a  chaidh  leis  an  achanaich  a  dh'ionnsaidh  a* 
Phrionns'  agus  bha  maraon  eagal  agus  caotliach  air. 

Uime  sin^  dh'àithn  e  a  dhrum'  a'  bhualadh  a 
rithist,  ni  ris  nach  b'urrainn  Anam-an-duin'  èisd- 
eachd ;  ach  'nuair  a  b'àill  le  Diabolus  a  dhrum' 
a'  bhualadh  dh'fheumadh  Anam-an-duine  'fhuaim 
fhulang.  Mar  sin,  bhuaileadh  an  druma,  agus 
chruinnich  na  h-lfrinnich  ri  chèile. 

An  sin  thubhairt  Diabolus^  ''  O  Ifrinniche  trèuna, 
biodh  fhios  agaibh,  gu  bheilear  a'  caitheadh  foiUe 
oirnn  ann  am  baile  ceannairceach  Anam-an-duine  ; 
oir  ged  tha  sinn  a  sealbh  air  a'  bhaile,  mar  tha  sibh 
a'  faicinn,  gidheadh  tha  na  truaghanan  sin  cho  dàna 
ladarna  's  gu  bheil  iad  fathast  a'  cur  gu  cùirt  Eman- 
ueil  air  son  còbhrach.  Tha  mi  toirt  fìos  dhuibh 
air  so,  chum  's  gu'm  bi  beachd  nis  fearr  agaibh 
fathast  cionnas  a  bhuineas  sibli  ri  baile  truagh 
Anam-an-duine.  Uime  sin,  O  Ifrinniche  dhlleis^ 
sàrachaibh  baiF  Anam-an-duine  ni's  mò  agus  ni's 
mò,  agus  deanaibh  cron  orra  le  bhur  cuilbheartaibh, 
èignichibham  mnathan  truaillibh  an  òighean,màrbh- 
aibh    an  clànn,   cuiribh  na  h-eanchainean  as  an 

1  Tha  fuath  ai^  Sàtan  do  dh'ùrnaigh  agus  tha  eagal  air  roimh  a 
buaidh. 

seanna  mhuinntir,  cuiribh  am  baile  ri  theine,  agus 
deanaibh  na  h-uile  droch-bheart  eile  a  dh'fhaodas 
sibh  ;  agus  biodh  sin  aca-san  mar  dhuais  uamsa,  air 
3on  an  ceannairc  aingidh  'nam  aghaidh." 

Tha  thu  faicinn  gu'm  b'e  so  an  t-òrdugh,  ach 
thàinig  ni-eigin  'san  rathad  a  bhac  e  bho  bhi  air  a 
chur  an  gniomh,  oir  chà  deach  a  bheag  a  dheanamh 
fathast  ach  a  bhi  fo  bhuaireas. 

'Nuair  a  sguir  Diabolus  a  labhairt  mar  so,  chaidh 
e  suas  gu  geataibh  a'  Chaisteil  agus  dh'òrduich 
e  dhoibh,  air  am  beatha  na  geatachan  f  hosgladh,  a 
chum  's  gu'n  tàradh  e-fèin  agus  a  dhaoine  a  steach. 

Thubhairt  Eagal-Dè  ris^  (oir  b'ann  air-san  a  bha 
curam  a'  gheata,)  ^^  Nach  rachadh  an  geata  fhos- 
gladh  dha-san,  no  do  na  daoine  a  bha  maille  ris." 
Thuirt  e  a  bhàrr  air  sin,  '^  An  deigh  do  dh'Anam- 
an-duine  fulang  rè  seal,  gu'm  biodh  e  air  a  dhean- 
amh  foirfe,  air  a  neartachadh,  agus  air  a  shocrach- 
adh." 

An  sin  thubhairt  Diabolus^  '^  Thugaibh  thairis 
dhomh-sa  ma  ta  na  daoine  a  chuir  achanaich  'nam 
aghaidh,  gu  h-àraid  an  Ceannard  Creideamh^^  am 
fear  a  ghiùlain  i  gu  bhur  Prionnsa ;  thugaibh  thairis 
an  slaoightear  sin  dhomh,  agus  fàlbhaidh  mi  bho'n 
bhaile." 

An  sin  dh'èirich  Ifrinneach  suas  d'am  b'ainm 
Aimideach^  agus  thubhairt  e,  *^  Tha  mo  thighearna, 
a'  toirt  tairgse  mhath  dhuibh,  is  fearr  dhuibh  gu'n 
rachadh  aon  duine  dhìth,  na  gu'm  biodh  am  baile 
gu  h-iomlan  air  a  sgrios." 

Ach  thubhairt  Eagal-Dè  ris:  ^^  Cia  fhada  bhios 
Anam-an-duine  air  a  chumail  a  mach  às  a'  ghàinn- 
tir,  an  dheigh  dha  a  chreideamh  a  thoirt  thairis  do 
Dhiabolus  ?  'S  ceart  cho  math  dhuinn  am  baile 
chàll  ris  a'Cheannard  Creideamh ;  oir  ma  chailleas 
sinn  an  darna  h-aon  diù  caillidh  sinn  an  t-aon  eile.'* 
Ach  cha  tubhairt  Aimideach  a  bheag  ris  a  so. 

1  Cha-n  urrainn  Sàtan  creideamh  fhulang;. 

An  sin  fhreagair  Morair-a'-bhaile  agus  thubhairt 
e,  *^'0  an-tighearna  sgriosail,biodhfhiosàgad^  nach 
èisd  sinne  ri  h-aon  de  d' bhriathraibh,  tha  sinn  a' 
cur  romhainn  cur  a  t*  aghaidh  cho  fhad  's  a  bhios 
ceannard^  duine,  crann-tabhaill,  agus  clach  r'a  tilg- 
eadh  ort  ri  'm  faotainn  am  baile  Anam-an-duine/' 

Ach  thuirt  Diabolus,  ^*  A'  bheil  dòchas  agaibh, 
a'  bheil  sibh  a'  feitheamh,  a*  bheil  sùil  agaibh  ri 
cobhair  agus  saorsainn?  Chuir  sibh  gu  Emanuel, 
ach  tha  ar  n-aingidheachd  a'  leantainn  cho  teann 
ribh  is  nach  leig  i  le  ùrnaighibh  neo-chiontach 
teachd  o  bhur  bihbh.^  A'  bheil  sibh  am  barail 
gu*m  buadhaich  sibh,  agus  gu  'n  soirbhich  leibh 
'san  ni  so  ?  Failnichidh  sibh  ann  bhur  n-iarrtas, 
cha  tèid  leibh  'nur  oidheirpibh;  oir  cha  mhis'  a 
mhain  a  ta  *n  ur  'n  aghaidh,  ach  'ur  n-Emanuel. 
Seadh^  is  esan  a  chuir  mise  'nur  'n-aghaidh  chum 
bhur  ceannsachadh.  Cò  ris  ma  ta  tha  sibh  ag 
earbsa,  no  cia  leis  a  thèid  sibh  às  ?" 

An  sin  thubhairt  Morair-a'-bhaile,  "  Pheacaich 
sinn  gun  amhuras,  ach  cha  dean  sin  còmhnadh  sam 
bith  riutsa,  oir  thubhairt  ar  n-Emanuel-ne,  agus 
sin  ann  am  mòr  dhìllseachd.  ^^  An  tì  a  thig  a  m' 
ionnsaidh,  cha  tilg  mi  air  chòr  sam  bith  a  mach  e.*' 
Dh'innis  e  dhuinn  mar  an  ceudna,  O  !  ar  nàmhaid, 
gu  mathar  gach  uile  ghne  pheacadh  agus  thoibheum 
do  chloinn  nan  daoine.  '^  Uime  sin  cha  dana  leinn 
gèiU  a  thabhairt,  ach  bithidh  sùil  againn  ri  tròcair, 
agus  feithidh  sinn  rithe." 

Air  chionn  so  bha  an  Ceannard  Creideamh  air 
piUeadh  air  ais  o'n  chùirt,  o  Emanuel,  gu  caisteal 
Anam-an-duine,  agus  thug  e  d'an  ionnsaidh  pacaid 
litrichean.  Air  do  Mhorair-a'-bhaile  achhiinntinn 
gu'n  robh  an  Ceannard  Creideamh  air  teachd,  thàr 
e  às  o  thòirm  beuchdaich  an  an-tighearna,  agus 
dh'fhàg  se  e  a'  sgàlartaich  ri  balla  a*  bhaile,  no  ri 
geataibh  a  chaisteil.     Chaidh  e  an  sin  suas  far  an 

1  Tilgidh  Sàtau  suas  n»  peacannau  a  chaidh  seachad.^ 

robh  an  ceannard  a*  fuireach,  agus  air  dha  fàilt  a 
chur  air,  dh'f  heòraich  e  cia  mar  a  bha  e,  agus  ciod 
an  deagh  naigheachd  a  bha  'sa  chuirt  ?  Ach  an 
uair  a  dh'f  harraid  e  sin  de'n  Cheannard  Creideamh 
lion  a  shùilean.  An  sin  thubhairt  an  Ceannard, 
**  Tog  do  mhisneach,  mo  thighearna,  oir  bithidh 
gach  cùis  gu  math  ri  ùine.''  Thug  e  an  sin  tarruinn 
air  a'  phacaid  htrichean  agus  chuir  e  seachad  i ; 
ach  ghabh  Morair-a'-bhaile  agus  a'  chuid  eile  de  na 
ceannardan  sin  mar  chomharradh  air  deagh  sgèula. 
A  nise  do  bhrìgh  gu'n  robh  àm  gràsmhor  air  teachd, 
chuir  e  fios  air  uile  cheannardaibh  agus  sheanaraibh 
a'  bhaile  a  bha  'sa  chaisteal,  agus  air  an  f  hreiceadan 
a  dh*innse  dhoibhgu'n  robh  an  Ceannard  Creideamh 
air  pilltinn  o'n  chùirt,  agus  gu'n  robh  ni-èigin  aige 
ri  chuir  an  cèill  dhoibh.  An  sin  thàinig  iad  uile 
agus  chuir  iad  fàilte  air,  agus  dh'f  haighnich  iad  ris 
mu  thimchìSll  a  thurais,  agus  ciod  an  deagh  naidh- 
eachd  a  bha  's  a  chùirt?  Fhreagair  e  iad  mar  a 
fhreagair  e  Morair-a'-bhaile  roimhe  sin,  gu'm 
biodh  gach  ni  gu  math  mu  dheireadh.  A  nis'  an 
uair  a  chuir  an  Ceannard  fàilt'  orra  mar  so, 
dh'f  hosgail  e  a*  phacaid,  agus  thug  e  a  mach  na 
h-uiread  de  Htrichibh  dhoibhsan  air  aji  do  chuir  e 
fios.  Bha  cheud  Htir  do  Mhorair-a'-bhaile,-  anns 
an  robh  air  ainmeachadh  : 

**  Gu'n  robh  am  Prionnsa  Emanuel  toihchte,  a 
chionn  Morair-a'-bhaile  bhi  cho  fìrinneach  agus 
dìleas  'na  dhreuchd,  agus  air  son  an  iomagan  mhòr 
a  bh*  air  as  leth  baile  agus  muinntir  Anam-an-duine; 
mar  an  ceudna^  dh*iarr  e  air  fios  a  bhi  aige  gu'n  d-o 
thaitinn  e  gu  math  ris  gu'n  robh  e  cho  treun  as 
leth  a'  Phrionns'  Emanueil,  agus  gu*n  ghabh  e  a 
chùis-san  os  làimh  cho  dileas  an  aghaidh  Dhiaboluis. 
Dh'ainmich  e  niar  an  ceudna  aig  deireadh  na 
litreach  gum  faigheadh  e  dhuais  gu  h-aithghearr.'' 

1  Is  taitneach  leis  at)  Tio;hearna  oibre  creidimh  agus  saoithrich- 
ean  gràitlh.  An  àm  iomchuidh  buainidh  an  creideachmurfannaich 
e.     (Kabh.  vi.  10.     Gal.  vi.  9.) 

Bha  'n  dara  litir  do'n  duine  urramach  Morair- 
na-toil,  anns  an  robh  air  ainmeachadh^  ^^  Gu'n 
robh  sàr  fhios  aig  a  Fhrionnsa  Emanuel  cia  cho 
gaisgeil  misneachail  'sa  bha  e  as  leth  onoir  a  Thriath^ 
an  uair  a  bha  e-fèin  as  an  fhianais,  agus  an  uair  a 
bha  àinm  fo  dhimeas  le  Diabolus.  Dh'ainmicheadh 
mar  an  ceudna,  gu'n  robh  a  Phrionnsa  buidheach 
air  a  chionn  gu'n  robh  e  cho  dìleas  do  dh'Anam- 
an-duine^  ann  a  bhi  cumail  smachd  agus  caithris 
cho  geur  air  na  h-  Ifiinnich  a  bha  fathast  am  falach 
'nan  tùill  anns  a'  bhaile  iomraideach  sin.  Dh'àinm- 
ich  e  mar  an  ceudna,  **  Gu'n  do  thuig  e  gu'n 
d'rinn  a'  Morair  le  'làimh  fèin  mòran  càsgraidh  air 
cìnn-iùil  nan  ceannairceach  an  sin,  ni  a  lagaich  gu 
mòr  misneach  an  nàrahaid,  agus  a  chuir  deagh 
eisempleir  roimh  an  iomlan  de  bhaile  Anam-an- 
duine_,  agus  nach  b'  fhada  gus  am  faigheadh  e  a 
dhuais." 

Bha  'n  treas  litir  do'n  fho'-shearmonaiche,  anns 
an  robh  air  ainmeachadh^  "^Gu'nrobh  a  Phrionnsa 
buidheach  air^  gu'n  do  choimhlion  e  a  dhreuchd 
cho  treidhireach  agus  cho  dìleaSj  agus  gu'n  do  chuir 
e  an  gniomh  an  ni  a  dh'earbadh  ris  le  'Thriath, 
ann  a  bhi  'g  earalachadh^  a  cronachadh,  agus  a' 
toirt  rabhaidh  roi-làimh  do  dh'Anam-an-duine  a 
rèir  reachdan  a'  bhaile.  Dh'ainmich  e  mar  an 
c€udna,  gu'n  do  thaitinn  e  gu  math  ris  gu'n  do 
ghairm  e  gu  trasgadh,  gu  saic-aodach  agus  luaithire, 
an  uair  a  rinn  Anam-an-duine  ceannairc :  mar  an 
ceudna  a  chionn  gu'n  do  chuir  e  air  son  cobhair  a 
Cheannaird  Boanergeis  gu  cuideachadh  leis  ann  an 
obair  cho  cudthromach,  agus  nach  b'  f  hada  gus  am 
faigheadh  esan  mar  an  ceudna  a  dhuais" 

Bha  'n  ceathramh  litir  do  dh'Eagal-Dè^  anns  an 
robh  air  a  chuir  an  cèill^  '^'  Gu'n  tug  a  Thriath 
fainear  gu'm  b'  esan  a  clieud  fhear  de  dh'uile 
mhuinntir  Anam-an-duine  a  dh'flioillsich  cèilg 
Mhi-churam-fheòhnhoir,   an   dearbh   neach   sin  a 

dh'aobharaich  le  'chuilbheartaibh  claonadh  agus 
dol  air  ais  na  diadhachd  ann  am  baile  beannaichte 
Anam-an-duine.  Os-barr  leig  a  Thriath  ris  da, 
nach  do  dhì-chuimhnich  e  fathast  a  dheòir  agus  a 
thuireadh  air  son  còir  Anam-an-duine."  Mar  an 
ceudna  ghabh  a  Thriath  beachd  air  gu'n  d'rinn  e 
mach  am  Mi-chùram-feòlmhor  so,  aig  a  bhòrd  fein 
a  measg  nan  aoidhean^  'na  thigh  fèin,  an  àirde  a 
shubhachais,  eadhon  an  uair  a  bha  e  'g  iarraidh  a 
dhroch-bheairt  a  thoirt  gu  buil  an  aghaidh  Anam- 
an-duine.  Thug  Emauuel  mar  an  ceudna  fainear, 
gu'n  do  sheas  an  neach  urramach  so^  Eagal-Dè,  gu 
gramail  aig  geataibh  a*  chaisteil  an  aghaidh  uile 
bhagraidhean  agus  ionnsaidhean  an  an-tighearna, 
agus  gu*n  do  chuir  e  muinntir  a'  bhaile  air  seòl 
chum  an  achanaich  a  chur  gu'm  Prionnsa,  air 
dhòigh's  gu  n  gabhadh  esan  rithe,  agus  gu'm  faigh- 
eadh  iad  freagairt  sìthe,  agus  nach  b'f hada  gus  am 
faigheadh  e  a  dhuais.*' 

An  deigh  so,  dh'fheuchadh  litir  a  chaidh  asgrìobh- 
adh  gus  an  iomlan  de  mhùinntir  Anam-an-duine, 
a'  cur  an  cèiU,  ^^  Gu'n  tug  an  Triath  fainear  cho 
tric  'sa  bha  iad  a*  cur  achanaich  d'a  ionnsaidh,  agus 
gu  faiceadh  iad  tuille  de  thoradh  an  dìchill  'san 
àm  ri  teachd."  Mar  an  ceudna,  ^^  Gu'n  robh  e 
toiUichte  gu'n  robh  an  cridhe  agus  an  inntinn  a 
nise  fa  dheòigh  cho  dian-shuidhichte  air-san  agus  air 
a  shlighibh,  air  dhòigh  's  nach  deanadh  aon  chuid 
miodal  no  cruaidh-chas,  an  toirt  gu  striochdadh 
do  dh'ionnsaidhibh  cuil-bheartach  an  iochdmhor 
Dhiaboluis."  Dh'ainmicheadh  mar  an  ceudna  aig 
deireadh  na  Htireach,  '^  Gu'n  d'fhàg  an  Triath 
baile  Anam-an-duine  ann  an  lamhaibh  an  Ard- 
rùnaire,  agus  fo  stiùradh  a  Cheannaird  Creideamh, 
ag  ràdh,  '  Feuchaibh  gu'n  toir  sibh  fathast  gèiU 
d'an  riaghladh-san,  agus  an  àm  iomchuidh  gheibh 
8ibh  bhur  duais.*  '* 

An  deigh  do'n  ghaisgeach,  an  Ceannard  Creid- 

imh^  a  litrichean  a  thoirt  seachad  dhoibh-san  d'am 
buineadh  iad^  dh'fhalbh  e  gu  ionad  còmhnaidh  an 
Ard-rùnaire,  agus  rinn  e  conaltradh  ris  an  sin ;  oir 
bha  iad  gle  mhòr  aig  a*  chèile,  agus  bha  ni  bu  mhò 
dh*  fhiosrachadh  aca  cia  mar  thàrladh  do  dh'Anam- 
an-duine  na  bh'  aig  an  iomlan  de  mhuinntir  a* 
bhaile.  Mar  an  ceudna  bha  mòr  spèis  aig  an  Ard- 
rùnair  do'n  Cheannard  Creideamh,  seadh,  is  iomadh 
greim  sòghair  a  chuireadh  d'a  ionnsaidh  o  bhòrd 
mo  Thighearna;  mar  an  ceudna  rachadh  deagh- 
ghean  a  thaisbeanadh  dhasan  an  uair  a  bhiodh  a* 
chuid  eile  de  dh'Anam-an-duine  fo  thìiirse.  An 
deigh  ròinn  ùine  chaitheadh  ri  seanachas  chaidh  an 
Ceannard  g'a  sheòmar  gu  gabhail  mu  thàmh.  Ach 
goirid  an  deigh  sin  chuir  mo  Tighearn  air  son 
a  Cheannaird  a  rithist ;  thàinig  an  Ceannard  d'a 
ionnsaidh^  agus  chuir  iad  fàiit  air  a  chèile.  An  sin 
thubhairt  an  Ceannard  ris  an  Ard-rtmair,  *'  Ciod 
a  th'  aig  mo  Tighearna  ri  'g  ràdh  r'a  ògiach  V'  Air 
do'n  Ard-rùnair  a  thoirt  a  leth-taobh,  agus  comh- 
arradh  no  dha  eiie  dhe  a  dheagh-ghean  a  thaisbcan- 
adh  dha,  thuirt  e,  '^  Rinn  mi  tlius'  a'  t'  Ard- 
cheannard  air  uile  àrmailtibh  Anam-an-duine, 
ionnas  uaithe  so  a  mach,  gu'm  bi  na  tha  de  dhaoine 
anns  a'  bhaile  fo  do  smachd-sa,  agus  treòraichidhtu 
mach  agus  a  steach  iad.  Uime  sin  stiùraidh  tu  an 
cogadh  air  son  do  Phrionns',  agus  air  son  Anam- 
an-duine^  an  aghaidh  Dhiaboluis.^" 

A  nise  thòisich  muinntir  a'  bhaile  ri  beachd  a 
ghabhail  air  a'  mhaoidhean  a  bh'aig  a'  Cheannard, 
araon  'sa  chùirt  agus  mar  an  ceudna  air  làimh  aa 
Ard-Rùnaire  an  Anam-an-duine ;  oir  cha  robh 
duine  sam  bitli  a  chuireadh  roimhe  comasach  air 


1  'Nuair  anithearCreideamh  'na  fhear-riaghlaidh  osceann  Anam- 
an-duine  bithidh  an  Luclid-teagainb  air  an  ceannsachadh  gn  h  aith- 
ghearr.  Thoir  lainear,  tha  n  Spiorad  Naomh'  n  toirt  na  hiiilhne 
»0  do  Chreidimh,  i"rea;^arrac'i'do'n  cljumhachd  afhuaradii  tre  Mhac 
Dììè,  a  dh'i'huilig  air  ar  tiou-ue,  agu3  air  aon  ar  slàinte. 

sòirblieachadh^  no  leithid  a  naigheachd  mhath  a 
thoirt  o  Emanuel»  sa  thug  esan.  Uime  sin,  air 
dhoibh  bròn  a  dheanamh  nach  d'rinn  iad  ni  bu  mhò 
dh'fheum  dheth  'n  àm  èigin,  chuir  iad  fìos^  le  'm 
fo*-shearmonaiche,  chum  an  Ard-Rùnair,  a'ghuidhe 
gu'm  biodh  na  h-uile  nith  a  bhuineadh  dhoibh  air 
an  cur  fo  riaghladh,  fo  chùram^  fo  ghleidheadh, 
agus  fo  stiùradh  a'  Cheannaird  Creideamh. 

An  sin  dh'fhàlbh  an  searmonaiche  air  a'  ghnoth- 
aich  sin,  agus  fhuair  e  am  freagrairt  so  bho  bheul 
a  thighearna,  gur  ann  aig  a  Cheannard  Creideamh 
a  bhiodli  riaghladh  an  iomlan  de'n  àrmailt  rìoghail 
air  son  math  Anam-an-duine,  an  aghaidh  nàimh- 
dean  an  rìgh.  An  sin  chròm  se  e-fèin  gu  làr,  agus 
thug  e  buidheachas  d'a  thighearn',  agus  phìll  e  agus 
dh'innis  e  'n  naigheachd  do  mhuinntir  a'  bhaile. 
Ach  rinneadh  so  cho  uaigneach  'sa  ghabhadh  dean- 
amh,  a  chionn  gu'n  robh  neart  mòr  fathast  aig  na 
naimhdibh  'sa  bhaile. 

An  uair  a  chunnaic  Diabolus  cho  neo-sgàthach 
'sa  sheas  Morair-a'-bhaile  'na  aghaidh,  agus  a 
mhothaìch  e  cho  fòghainteach  "sa  bha  Eagal-Dè, 
ghabh  e  mòr-chorraich,  agus  ghàirm  e  comhairle 
chogaidh  air  bàìl  gu  dìoghaltas  a  dheanamh  air 
Anam-an-duine.  An  sin  chruinnich  uile  Phrionns- 
achan  an  t-sluic  an  ceann  a  chèile,  agus  seann  As- 
creideamh  air  an  ceann,  mailie  ri  uile  cheannardaibh 
'fheachda,  agus  chuir  iad  an  comhairle  r'a  chèile 
ciod  a  dheanadh  iad.  A  nise  be  sùim  na  comhairie 
so,  cionnas  a  ghlacadh  iad  an  caisteal,  a  chionn  as 
eugais-san  nach  robh  làn-uachdaranachd  aca  air  a' 
bhaile.  Uime  sin,  chomhairlich  fear  mar  so,  agus 
fear  eile  mar  sud ;  ach  a  thaobh  's  nach  robh  iad 
aon-sgeulach  nam  beachd  dh'èirich  Apolion,  ceann- 
suidhe  na  comhairle,  agus  thubhairt  e,  ^'  Mo 
bhràithrean,  fàlbhamaid  o'n  bhaile  a  dhlonnsaidh 
a'  chòmhnaird  a  ritliist  oir  cha  dean  e  stà  sam  bith 
dhuinn  fantainn  an  so,  a  chionn  gu  bheil  an  caisteal 

fathast  ann  an  làmhaibh  ar  nàimhdean,  oir  tha  e 
do-dheante  dhuinn  a  ghlacadh,  cho  f  had  'sa  bhios 
cho  liugha  ceannard  treun  ann,  agus  am  fear  neo- 
sgàthach  sin^  Eagal-De  a'  gleidheadh  a  gheatachan. 
A  nis,  an  uair  a  dh'fhàlbhas  sinn  a  dh'ionnsaidh  a' 
chòmhnaird,  is  buidhe  leosan  beagan  lasachaidh. 
agus  theagamh  gu'm  fàs  iad  mi-chùramach  a  rithist, 
agus  bheir  a  bhi  mar  sin  buiUe  ni's  trùime  dhoibh 
na's  urrainn  duinne  a  thoirt ;  agus  theagamh  gu'n 
dean  ar  dol-ne  a  mach  às  a'  bhaile  na  ceannardan  a 
tharruinn  as  ar  deigh^  agus  tha  fhios  agaibh  nach 
robh  e  nasgaidh  dhoibh  an  uair  a  chog  sinn  roimhe 
riù  'san  àraich.  A  bhàrr  air  sin^  nam  faìgheamaid 
an  tarruinn  a  mach,  dh'fhaodamaid  luchd-feall- 
f halach  a  chuir  air  cùlthaobh  a'  bhaile,  a  bhrùchdadli 
a  stigh  agus  a'  ghabhadh  seaibh  air  a'  chaisteal." 

Ach  sheas  Beelsebub  suas  agus  fhreagair  e,  ag 
ràdh,  "  Tha  edo-dheanta  an  tarruinnair  falbh  uile 
bho'n  chaisteal ;  fanaidh  cuid  g'a  ghleidheadh ;  uime 
sin^  is  dìomhain  duinn  an  oidheirp  a  thoirt  air  an 
dòigh-so^  mur  bì  sinn  cinnteach  gu'n  tig  iad  uile 
mach."  Uime  sin  cho-dhùin  e,  gu'm  b'e  'n  dòigh 
bu  fhreagarraich  a  b'urrainn  iad  a  dhealbh,  an  ni 
sin  a  chomhairlich  Apolion  roimhe,  eadhon, 
muinntir  a'  bhaile  a  thoirt  gu  peacachadh  a  rithist. 
^'  Oir,''  ars'  esan,  ^'  cha'n  e  sinne  bhi  'sa  bhaile,  no 
*san  àraich,  no  ar  cogadh,  no  ar  màrbhadh  air  an 
daoinibh,  a's  urrainn  sealbh  a  thoirt  dhuinn  air  a' 
bhaile ;  oir  cho  fad  *sa  bhios  aon  'sa  bhaile  is  urr- 
ainn  o  chorra-mheur  a  thogail  *n-ar  n-aghaidli-ne, 
thèid  Emanuel  'na  aobhar/  agus  nia  thèid  esan 
^nan  aobhar  tha  fhios  ciod  a  ihacharas  duinne. 
Uime  sin,  ars'  esan,  is  i  mo  bharail-sa  nach  eil  seòl 
air  an  dòcha  iad  a  bhi  air  an  toirt  fo  dhaorsa  dhuinne 
na  dòigh  a  dhealbh  gu  thoirt  orra  peacachadh,  (2 
Pet.  ii.  18 — 21.)     Nam  biodh  sinne  air  ar  Luchd- 

1  Chau  urrajuear  Ana.n-an-duine  ghlacadh  mar  aonluicli  an 
luchd-^iteachaidh  ri  peacachadh. 

teagamh  uìle  fhàgail  aig  a  hhaile,  ars'  esan^  dhean- 
amaid  a  cheart  cho  math  'sa  rinn  sinn  o  nach  h'urr- 
ainn  sinn  sealbh  agus  uachdaranachd  a  thoh-t 
dhoibh  air  a'  chaisteal :  oir  is  ann  a  ta  Luchd- 
teagamh  tacan  o  làimh  coltach  ri  cunnaihbh  an 
aghaidh  an  cuirear  le  argamaidibh.  Gu  cinnteach 
nam  b'e  's  gu'm  faigheamaid  do'n  daingneach  iad_, 
agus  sealbh  a  thoirt  dhoibh  air^  choisneadh  sinn  an 
latha.  Uime  sin  fàlbhamaid  a  dh'ionnsaidha'  chòmh- 
naird,  (cha'n  ann  le  dùil  gu'n  lean  na  ceannardan 
ann  an  Anam-an-duine  sinn ;)  agus  cuireamaid  an 
tùs  ar  comhairle  arithist  ri  ar  n-Ifrinnichibh  dhìleas 
a  ta  fathast  'nan  daingnichibh  ann  an  Anam-an- 
duine,  agus  cuireamaid  an  tarruin  iad  ris  a'  bhaile 
bhràth  dliuinn,  oir  mar  dean  iadsan  e,  cha  tig  an 
latha  nithear  e."  Thug  na  nithe  so  a  labhair  Beel- 
sebub,  air  a'  chomhairle  gu  h-iomlan  a  bhi  de  dh'aon 
bheachd  ris-san,  is  e  sin  ri  ràdh_,  gu  m  b'e  'n  dòigh 
air  a'  chaisteal  a  ghlacadh,  a  thoirt  air  a'  bhaile 
peacachadh. 

An  sin  thubhairt  Lucifer,  '^  Tha  comhairle 
Bheelsebuib  barraichte  :  Thugamaìd  air  falbh  ar 
feachd  o  Anam-an-duine,  agus  na  cuireamaid  eagal 
orra  ni's  mò,  aon  chuid  le  sanasaibh,  le  bagraibh, 
le  fuaim  ar  druma,  no  le  meadhonaibh  dùsgaidh  sam 
bith  eile.  A  mhàin  laidheamaid  'san  àraich  astar 
'bheag  o  làimh,  agus  bitheamaid  mar  nach  biodh 
feart  againn  orra  (oir  tha  mi  faicinn  nach  eil  eagalan 
ach  'gam  mosgladh,  agus  a'  toirt  orra  iad-fèin  àr- 
machadh  ni's  mò.)  Tha  cuilbheart  eile  agam  mar 
an  ceudna  ann  am  bheachd,^  tha  fios  agaibh  gur 
baile  màrgaidh  Anam-an-duine,  agus  baile  aig  am 
bheil  tlachd  ann  am  malairt ;  uime  sin,  ciod  nan 
gabhadh  cuid  d'ar  n-Ifrinnich  orra  gur  muinntir 
iad  a  thainig  à  tir  chèin,  agus  nan  tugadh  iad  ìeo 
cuid  d'ar  bathair-ne  gu  f^ill  Anam-an-duine  gu 
reiceadh,  bu  choma  ciod  am  fiach  air  an  reiceadh 

1  Thoir  an  aire  dha  so. 

ìad  e,  ged  a  b'ann  air  a  leth-luach.  A  nise  biodh 
iadsan  a  bhios  ri  ceannachd  mar  so  aig  am  fèill-san 
seòlta  agus  dìleas  duinne^  agus  thèid  mis'  an  ràthan 
gu'n  dean  e  cùis,  Tha  dithis  ar  leam  a  ta  barraichte 
air  son  a'  ghnothaich  so^  eadhon  Glic-mu'n-pheigh- 
inn-agus-gòrach-mu'n-phùnd^  agus  Glac-an-sràbh- 
Vleig-cead-do'n-bhoitean ;  agus  cha'n  eil  an  dara 
fear  idir  air  dheireadh  air  a  cheud  fhear.  Mar  an 
ceudna,  ciod^  ged  a  chuireadh  sibh  maille  riusan 
Saoghal-blasda,  agus  Math-'san-àm ;  tha  iad  'nari 
daoine  suairce  agus  seòìta,  agus  'nam  fiorchàirdean 
agus  nan  luchd-cuideachaidh  leinne.  (Tais.  iii.  17-) 
Gabhadh  iad  so,  agus  cuid  eile,  os  làimh  a  chìiis 
80  maille  ruinne,  agus  biodh  ro  chùram  mòran 
ghnothaichean  air  Anam-an-duine,  agus  fàsadh  iad 
làn  agus  saoibhir,  agus  is  e  so  an  rathad  gu  buadh- 
achadh  orra;  nach  eil  cuimhne  agaibh  gu'n  do 
bhuadhaich  sinn  mar  so  air  Laodiceaj  agus  cia 
lionmhor  iad  aig  an  àm-sa  a  ta  sinn  a'  cumail  'san 
ribe  cheudna  ?  A  nis  'nuair  a  thòisicheas  iad  ail* 
fàs  làn,  dì-chuimimichidh  iad  an  staid,  agus  mur 
cuir  sinne  eagal  orra,  theagamh  gu'n  tuit  iad  nan 
cadal,  agus  mar  sin  gu'n  dearmaid  iad  am  faire  air 
a'  bliaile,  am  faire  air  a'  chaisteal,  clio  math  ri  'm 
faire  aig  na  geatachaibh,  agus  faodaidh  sinn  air  an 
dòigii  so  Anam-an-duine  a  luchdachadh  cho  mòr  le 
paiìteas,  is  gur  èigin  doibh  an  caisteal  a  dheanamh 
'na  thigh-lasgaidh,  an  àite  bhi  'na  dhaingneach  agus 
'na  ionad-còmhnaidh  shaighdearan,  air  a  neartach- 
adh  'n-ar  n-aghaidh-ne.  Mar  so,  ma  gheibh  sinn 
ar  bathar  agus  ar  maoin  a'  chur  an  sin,  tha  mi  a* 
meas  gu'r  beag  a  bhios  uainn  de'n  cliaisteal  a  clios- 
nadli,  A  bhàrr  air  sin,  na'ni  b'urrainn  sinne  a 
lionadh  le  leithid  sin  a'  sheòrsa  bhathair,  agus  na*n 
tugadhmaid  an  sin  ionnsaidh  obann  air,  bljiodli  e 
cruaidh  air  na  ceannardaibh  dion  a  ghai^haii  aiin. 
An  aithne  dhuit  an  cosamhìachd, — Mùchaidh  meail- 
taireachd  beairtis  am  facal ;  agus  a  rithist^  an  uair 

a  ta  'n  cridhe  air  a  ro-luchdachadh  le  geòcaireachd 
agus  le  misg,  agus  le  ro-chùram  mu  nithibh  na 
heatha  so,  thig  na  h-uile  olc  orra  gu  h-oban/^ 
Luc.  viii.  14.  xxi.  34,  85,  S6. 

''  Tuille  eile,  a  thighearnan/'  ars^  esan,  *'  tha  sàr 
fhios  agaibh,  nach  eil  e  furasd  do  mhuinntir  a  bhi 
air  an  Honadh  leis  na  nithibh  a  bhuineas  duinne^ 
gu'n  chuid  d'ar  n-Ifrinnich-ne  abhiaca  ^nan  luchd- 
muinntir,  'nau  tighibh  agus  'nan  seirbhis.  C'àit' 
am  beil  fear  de  mhuinntir  Anam-an-duine  a  ta  làn 
de'n  t-saoghal-so  aig  nach  eil  'nan  seirbhisich  agus 
'nan  luchd-frithealaidh,  Ana-caitheamh,  no  Stròdh- 
alachd,  no  cuid  eile  d'ar  bannal  Ifrinneach^  mar  a 
ta  Mi-stuamachd,  Spòrsalachd,  Mòr-chuis,  no  an 
leithidean  sin?  A  nis'  is  urrainn  iad  so  caisteal 
Anam-an-duine  a  ghlacadh,  no  chuir  na  smùid,  na 
dheanamh  mi-iomchuidh  mar  dhaingneach  do  dh'~ 
Emanuel,  agus  ni  aon  chuid  diù  sin  an  gnothaich. 
Seadh,  faodaidh  iad  so  a  dheanamh  air  ar  son-ne 
ni's  luaithe  na  feachd  fhichead  mìle  fear.  Uime 
sin,  is  i  mo  chomhairle-sa  gu'm  falbh  sinn  gu 
sàmhach,  gu'n  ionnsaidh  tuiUeadh  a  thoirt  air  a 
ehaisteal,  ^u  h-àraid  aig  an  àm-so,  agus  feuchamaid 
ri  ar  cuilbheart  nodha,  agus  faiceamaid  an  toir  sinn 
orra  iad-fèin  a  dhìtheachadh.^'^ 

Chaidh  a'  chomhairle  so  a  mholadh  gu  mòr  leis 
a,n  iomlan,  agus  mheasadh  nach  robh  na  bheireadh 
barrachd  oirre  ann  an  ifrinn,  eadhon,  Anam-an- 
duine  a  thachdadh  le  lànachd  de'n  t-saoghal  so, 
agus  a  chridhe  a  luchdachadh  le  nithibh  matha  na 
beathe  so.     Ach  faic  mar  a  chòmhlaich  cùisean  a 

1  Air  do  Shatan  fhaicinu  nach  ào  bhuadhaich  teagamhan  agus 
eagalan  air  Anam-an-duine,  tha  e  an  geall  fheuchainn  ciod  a 
ghabhas  deanamh  le  sòirbheachadh  saoghalta.  Tha  comhsamhlachd 
lior  nàdurrach  air  a  tharruinn  air  a'  chunnart  d'am  bheil  beairteas 
ag:us  socair  a'  fagail  an  fhir-aidraheil  buailteach.  Tha  esan  da 
rireadh  glic-mu'n-pheighirin,  &c.,  a  chuireas  'anam  an  cunnart 
fgrios  air  son  buannachdan  an  t-saoghail.  "  Ciod  an  tàirbhe  a  ta 
ann  do  dhuine  ged  chosuadh  e  an  saoghal  uiie  agus  anam  fèin  a 
ehall." 

clièile.  Dìreach  'nuair  a  bha  a'  chomhairle  Ifrinn- 
each  so  air  sgaoileadh,  fhuair  an  Ceannard  Creid- 
eamh  litir  o  Emanuel,  ag  innseadh  dha  gu'n  coinn- 
icheadh  se  e  air  an  treas  latha  an  deigh  sin  'san 
àraich,  anns  na  còmhnardaibh  tiomchioll  Anam-an- 
duine.  '^  Mise  a  choinneachadh  'san  àraich^  ars' 
an  Ceannard !  Ciod  a  tha  mo  Thriath  a'  ciallachadh 
leis  a  so  ?  Cha*n  urrainn  mi  a  thuigsinn  ciod  a  tha 
e  ciallachadh  le  mise  a  choinneachadh  'san  àraich. 
Uime  sin,  ghiulain  e  an  litir  a  dhlonnsaidh  an 
Ard-rùnaire  a  dh'fheòraich  a  bheachd-san  mu  tim- 
chioll  (oir  bha  mo  Thighearna  'na  fhear-seallaidh 
anns  gach  cùis  a  bhuineadh  do'n  Righ^  agus  air  son 
math  agus  comhfhurtachd  Anam-an-duine.)  Mar 
sin  dh'fheuch  e  an  litir  do  mo  Thighearn,  agus 
thubhairt  e  '^  Air  mo  shon-sa  dheth^  cha'n  eil  mi 
tuigsinn  ciod  is  brìgh  dhl.'*  An  sin  ghabh  mo 
Thighearn'  i  agus  leubh  e  i,  agas  air  dha  stad  beag 
a  dheanamh,  thubhairt  e,  '^  Bha  comhairle  mhòr 
aig  na  h-Ifrinnich  an  diugh  an  aghaidh  Anam-an- 
duine;  bha  iad  an  diugh  a'  dealbh  leir-sgrios  a' 
bhaile ;  agus  is  e  sùim  an  comhairle,  Anam-an-duine 
a  chuir  'na  leithid  do  rathad^  is  ma  's  e  's  gu'n  gabh 
se  e,  cha*n  eil  teagamh  nach  sgrios  se  e-fèin.^  A 
chum  so  tha  iad  ag  ullachadh  airson  am  baile 
f hagailj  a'  cur  rompa  dol  a  dh'ionnsaidh  na  h-àraich 
a  rithist,  agus  laidhe  an  sin  gus  am  faic  iad  an 
sòirbhich  le'n  cuilbheart  no  nach  soirbhich.  Ach 
biosa  deas  maille  ri  daoinibh  do  Thighearna  gu 
bualadh  air  na  h-Ifrinnich;  oir  bithidh  am  Prionnsa 
'san  àraich,  air  an  treas  là,  mu  ghlasadh  an  latha, 
mu  èiridh  na  grèine^  no  roimhe  sin,  le  feachd 
chumhachdach.  Mar  sin  bithidh  esan  air  am 
beulthaobh,  agus  bithidh  tusa  air  an  cuithaobh, 
agus  eatorraibh  le  chèile  cuirear  àsdo'n  àrmailt-san." 
'Nuair  a  chuala  an  Ceannard  Creideamh  so 
dh'fhalbh  e  dh'ionnsaidh  a'  chuid  eile  de  na  ceann- 

1  Thig  Dia  ri  am  na  h-airce. 

ardaibh,  agus  dh'ìnnis  e  dhoibh  gu'n  dh'fhuair  e 
e  litir  ho  làimh  Emanueil ;  agus  cionnas  a  mhinich 
an  t-Ard-rùnair  dha  i.  Mar  an  ceudna  dh'innis  e 
dhoibh,  ciod  an  t'ullachadh  a  dh'fheumadh  e-fèin 
agus  iadsan  a  dheanamh,  chum  a  ni  bha'n  rùn  an 
Tighearn  a  choilionadh.  An  sin  bha  aiteas  air  na 
ceannardaibh,agus  dh'aithn  an  Ceannard  Creideamh, 
gu'n  rachadh  tròmpadairean  an  Rìgh  uile  suas  gu 
barra-bhaliaibh  a'  chaisteil,  agus  gu'n  deanadh  iad 
an  ceòl  bu  taitnich'  a  bha  'nan  innleachd  an  sin, 
ann  an  èisdeachd  Dhiaboluis  agus  an  iomlan  de 
bhaile  Anam-an-duine.  Rinn  na  tròmpadairean 
mar  sin.  An  sin  chlisg  Diabolus,  agus  thuirt  e, 
^'  Ciod  is  ciall  da  so  ?  cha'n  e  caismeachd  ullachaidh 
gu  cath,  no  caismeachd  air  son  na  ruaige,  no 
caismeachd  catha  a  ta  ann  ?  Ciod  a  tha  na  daoine 
gun  chiall  sin  a'  smuaineachaidh,  gu'm  biodh  iad 
fathast  cho  sunntach  aighearach  ?"  A-n  sin  thubh- 
airt  aon  diù  fèin,  ^'  'Sann  a  tha  so  air  son  aoibhneis 
am  Prionnsa  Emanuel  a  bhi  teachd  a  shaoradh 
Anam-an-duine;  oir  tha  e  air  ceann  feachd,  agus 
tha  'm  fuasgladh  so  dlù  air  làimh."' 

Mar  an  ceudna  bha  iomagan  nach  bu  bheag  air 
muimitir  Anam-an-duine  mu'n  cheòl  bhìnn  so,  a 
rinn  na  tròmpaidibh ;  thubhairt  iad  ri  cach  a  chèile, 
''^  Cha*n  urrainn  e  bhi  gu'  bheil  so  chum  cron 
duinne.''  An  sin  thubhairt  na  h-Ifrinnich,  **  Is 
fearr  duinn  am  baile  fhàgail,  agus  leis  a  sin  a 
dheanamh,  bithidh  sinn  ni's  comasaiche  air  cath  a 
chur  ris  an  nàmhaid,  ma  thig  iad  oirnn  le  feachd 
o'n  taobh  a  mach/'  Mar  sin  ghluais  iad  air  falbh 
air  an  dara  latha bho  Anam-an-duine,  ach  chàmpaich 
iad  fa  chamhair  Geata-na-sìila,  air  dhòigh  cho 
uabhasach  'sa  bha  'nan  comas.  Cha  b'urrainn  iad 
fantainn  'sa  bhaile,  a  choinn  nach  robh  sealbh  aca 
air  an  daÌDgneach  làidir,  agus  a  chionn  gu'm  biodh 
e  ni  bu  chothromaiche  dhoibh  còmhrag,  agus  mar 
<m  ceudna  an  teicheadh  a'  ghabhail,  nam  b'  èigin 

e,  nam  biodh  iad  air  càmpachadh  san  achadh 
fhosgailt.  A  bhàrr  air  sin^  bhiodh  am  baile  'na 
uaigh  dhoibh,  an  àit*  a  bhi  'na  ionad  dìon^  nan  robh 
am  Prionnsa  air  teachd  agus  air  an  cuartachadh  gu 
dlù  ann.  Uime  sin,  theich  iad  do'n  raon^  a  chum 
gu'm  biodh  iad  far  nach  ruigeadh  na  croinn-thabh- 
aill  orra^,  leis  an  robh  iad  gu  mòr  air  an  trioblaid- 
eachadh  am  feadh  a  bha  iad  'sa  bhaile. 

Air  do'n  àm  a  bhi  air  teachd  anns  an  robh  na  ceann- 
a,rdan  gu  bualadh  air  na  h-Ifrinnich,  dh'ullaich 
siad  iad-fèin  gu  dùrachdach  air  son  catha ;  oir 
dh'innis  an  Ceannard  Creideamh  an  òidhche  roimhe 
sin  do  na  ceannardaibh^  gu'n  coinnicheadh  iad  am 
Prionns'  am  màireach  'san  raon.  Uime  sin,  rinn 
an  sgeul  so_,  gu'm  faiceadh  iad  am  Prionns'  am 
màireach  'san  raon,  mar  ola  do  theine  lasrach,  iad 
ni  bu  ro  thogarraiche  gu  dol  an  aghaidh  an  nàmhaid; 
oir  bha  iad  fèin  agus  am  Prionnsa  re  ùine  f hada  bho 
chèile,  mar  sin  bha  iad  ni  bu  dian-iarrataiche  air 
son  na  h-oibreach.  Air  do'n  uair  teachd^  tharruinn 
an  Ceannard  Creideamh  maille  ris  na  ceannardaibh 
eile,  a  mach  an  àrmailtean  as  a*  bhaile  mu'n  tainig 
an  latha.  Agus  air  dhoibli  uile  a  bhi  ullamh,  chaidh 
an  Ceannard  Chreideamh  air  cheann  na  feachd, 
agus  thug  e  am  Facal  catha  do  na  ceannardaibh^ 
agus  thug  iadsan  e  do  na  h-oifigich  agus  do  na 
sàighdeiribh  a  bha  fodhpa ;  agus  b'  e'm  Facal, 
''  Chlaidheamh  Phrionnsa  Emanueil  agus  sgiath  a 
Cheannaird  Creidimh ;"  is  e  sin  ann  an  canan 
Anam-an-duine,  '*  Facal  Dè  agus  Creidimh."  An 
sin  thoisich  a  charraid  agus  thug  na  ceannardan  an 
ionnsaidh  air  càmpa  Dhiaboluis  air  gach  taobh. 

A  nis  dh'f hàg  iad  an  Ceannard  Fèin-fhiosrachadh 
*sa  bhaile,  do  bhrìgh  nach  do  shlànaich  na  lotan  a 
rinneadh  air  leis  na  h-Ifrinnich  'san  iorghuiU  mu 
dheireadh ;  ach  an  'nuair  a  thuig  e  gu'n  robh  na 
eeannardaìbh  an  tarruinn,  ghrad  ghàirm  e  air  a 
chrasgaibh,  dh'eirich  e,  agus  ghabh  e  'sna  buinn  a 

chum  a  chatha,  ag  ràdh,  **  An  laidh  mis'  an  so, 
'nuair  a  ta  mo  bhràitkrean  'sa  bhlàr^  agus  an  uair 
a  dh'fhoillsicheas  Emanuel  am  Prionnsa  e-fèin  'san 
raon  d'a  sheirbhisich  ?  Ach  'nuair  a  chunnaic  an 
nàmhad  an  duine  a'  tighinn  le  'chrasgaibh  ghabh  e 
tuiUe  sgàth :  agus  thubhairt  e  ciod  a  mhisneach  a 
ta  aig  muinntir  Anam-an-duine  'nuair  a  ta  iad  a' 
cogadh  ruinne  air  an  crasgaibh.  Ach^  mar  thubh- 
airt  mi,  thoisich  na  ceannardan  ri  cath  agus  bu 
treubhach  a  chleachd  iad  an  àirm,  a'  sior  dheanamh 
iolach  mar  bha  iad  a*  bualadh  bheumannan, 
'^  Claidheamh  Phrionnsa  Emanueil  agus  sgiath  a 
Cheannaird  Creidimh." 

A  nise  'nuair  a  chunnaic  Diabolus  gu'n  robh  na 
ceannardan  air  teachd  a  mach^  agus  gu'n  do 
chuartaich  iad  cho  gaisgeil  a  dhaoine,  cho-dhuin  e 
nach  ruigte  leas  a  bhi  'g  earbsa  sìon  uatha,  aig  an 
àm-so,  ach  garbh-bheuman,  agus  cruas  an  claidh- 
eimh  dà-fhaobhair.  Uime  sin,  bhuail  e  mar  an 
ceudna  air  feachd  a  Phrionnsa  leis  an  iomlan  de 
àrmailt  sgriosail;  mar  sin  thoisich  an  cath.  B'  iad 
an  ceud  bhuidhean  ris  an  do  choinnich  Diabolus 
anns  a'  chath,  an  Ceannard  Creidimh  air  an  darna 
làimh,  agus  Morair-na-toile  air  an  làimh  eile ;  a 
nis  bha  builean  Mhorair-na-toile  mar  bhuilean 
cruaidhe,  agus  bhuail  e  le  'ghairdean  treun  air 
Luchd-teagamh-an-taghaidh,  oir  b'iadsan  freicead- 
an-dionaidh  Dhiaboluis,  agus  chum  e  còmhraig  riu 
rè  ùine  mhath,  a'  gearradh  'sa  sgathadh  sios  gu 
teoma.  A  nis'  an  uair  a  chunnaic  an  Ceannard 
Creideamh  an  Morair  an  tarruinUj  bhuail  e-fèin  le 
sgairt  air  a  bhuidheann  cheudna^  mar  sin  chuir  iad 
gu  mòr  as-òrdugh  iad.  Chaidh  an  Ceannard  Deagh- 
dhòchas  an  dàil  Luchd-teagamh-na-gàirme^,  a  bha 
'nan  daoine  calma,  ach  bha  'n  ceannard  'na  laoch 
gaisgeil ;  rinn  an  Ceannard  Fèin-fhiosrachadh  mar 
an  ceudna  cuid  do  chobhair  ris,  mar  sin  chuir  e  an 
teicheadh  air  Luchd-teagamh-na-gàirme.  Bha  cuid 

eìle  de  na  h-àrmaiìtibli  a'  dian-cliòmhrag  air  gach 
taobh,  agus  chog  na  h-Ifrinnich  gu  foghainteach. 
An  sin  dh*òrduich  an  t-Ard-rùnair  gu'n  rachadh 
tilgeadh  leisnacròinn-thabhaill  o  nachaisteal;  agus 
b'urrainn  a  chuid  daoine  clachan  a  thilgeadh  air  leud 
ròineig.  Ach  an  ceann  tacan^  thoisich  iadsan  d'am 
b'èigin  an  ruaig  a  ghabhail  roimh  cheannardan  a' 
Phrionnsa,  ri  cruinneachadh  a  rithist,  agus  thàinig 
iad  gu  misneachailair  cuithaobh  feachd  a  Phrionnsa ; 
uime  sin  thoisich  àrmailt  a'  Phrionnsa  ri  gabhail 
geilt;  ach  air  dhoibh  cuimhneachadh  gu  faiceadhiad 
aghaidh  am  Prionnsa  an  ùine  ghearr^  ghlac  iad 
misneachj  agus  chuireadh  cath  anabarrach  cruaidh. 
An  sin  rinn  na  Ceannardan  iolach,  ag  ràdh^ 
'*  Claidheamh  Phrionnsa  Emanueil,  agus  sgiath  a 
Cheannaird  Creideimh  \'  agus  leis  a  so  dh'aom 
Diabolus  air  ais,  a  smuaìneachadhgu*nrobh  tuilleadh 
cobhrach  am  fagus,  ach  cha  tainìg  Emanuel  fathast 
am  follais.  An  sin  dh'aom  iad  beagan  àir  an  ais  air 
an  dà  thaobh,  agus  rè  an  f  hosaidh  so,  mhisnich  an 
Ceannard  Creideamh  a  dhaoine,  a'  labhairt  riù  ann 
an  cainnt  dhrùidhteach  mar  a  leanas : 

^^  A  shàighdearan,  agus  abhràithrean  'san  oidheirp 
so^  tha  e  a'  cur  aoibhneas  orm  a  bhi  faicinn  feachd 
cho  curanta^  treun  'san  raon  air  son  Emanueil, 
agus  cho  dileas  *nan  gràdh  do  dh'Anam-an-duine., 
Nochd  sibh  sibh-fein  gus  a  nis,  mar  bu  chubhaidh 
dhuibh,  'nur  daoine  firinneach^  misneachail  an 
aghaidh  àrmailtean  Dhiaboluis  ;  air  chor  's  ge  mòr 
am  moit^  nach  eil  mòran  fàth  uaiU  aca  fathast  air 
son  na  bhuannaich  iad.  A  nis,  bithibh  misneachail 
mar  a  b*àbhaist,  agus  bithibh  treun,  fearail  a  mhàin 
an  aon  uair  so  ;  oir  beagan  mhionaidean  an  deigh 
do'n  ath  chath  toiseachadh,  chi  sibh  bhur  Prionnsa 
'ga  thaisbeanadh  fèin  'sa  bhlàr ;  oir  is  èigin  duinn 
an  dara  ionnsaidh  so  a  thoirt  air  an  an-tighearna  so 
Diabolus,  agus  an  sin  thig  Emanuel." 

Chaluaithe  chuiran  Ceannard  crioch  air  labhairt 

r*a  shaighdeiribh^  na  thàinig  neach  d'ani  b'àìnm 
Cabhag  'na  dheann-ruith  o'n  Phrionnsa,  a  dh'innse 
dha  gu'n  robh  Emanuel  am  fagus.  'Nuair  a  fhuair 
an  ceannard  an  naigheachd-so,  chuir  e  'n  cèill  i  do 
na  h-oifigich  eile,  agus  thug  iadsan  a  rithist  fios  d'an 
saighdeiribh  oirre.  Uime  sin,  dh'eirich  na  eeann- 
ardan,  agus  an  daoine  raar  dhream  a  thogadh'o  na 
mairbh,  agus  bhuail  iad  air  an  namhaid,  agus  ghlaodh 
iad  mar  a  rinn  iad  roimhe  ^^  Claidheamh  Phrionnsa 
Emanueil  agus  sgiath  a  Cheannaird  Creideamh." 

Mar  an  ceudna  ghrad-ghluais  na  h-Ifrinnich^ 
agus  rinn  iad  gach  strìth  a  bha  'nan  comas^  ach 
chàill  iad  a  nis  am  misneach,  agus  thuit  mòran  de'n 
luchd-teagaimh  fuar  màrbh  air  an  làr.  "Nuair  a 
bha  iad  còrr  agus  uair  a  thìm  ann  a*  mire  chatha, 
sùil  d*an  tug  an  Ceannard  Creideamhj  chunnaic  e 
Emanuel  a'  tighinn,  agus  thainig  e  le  'brataichibh 
a'  snàmh  anns  a  ghaoith,  le  tròmpaidibh  a'  sèirm, 
agus  bu  ghànn  a  bhean  casan  a  dhaoine  ris  an  làr, 
leis  cho  luath  'sa  bha  iad  a'  tighinn  a  dh'ionnsàidh 
nan  ceannardan  a  bha  "san  streup.^  An  sin  thionn- 
daidh  an  Ceannard  Creideamh  a  dhaoine  mu'n 
cuairt  le*n  aghaidh  ris  a'  bhaile.  Thainig  Emanuel 
air  an  taobh  eile,  agus  chuireadh  na  naimhdean 
eatorra  le  chèile  ;  an  sin  thoisich  iad  ri  cath  as  ùr, 
agus  cha  b'fhada  gus  an  do  chòmhlaich  Emanuel 
agus  an  Ceannard  Creideamh  a  che'ile,  a'  saltradh 
sios  nam  màrbh  fopa  mar  bha  iad  a'  teachd  air  an 
aghaidh.^ 

Ach  ^nuair  a  chunnaic  na  ceannardan  gu^n  robh 
am  Prionnsa  air  tighinn,  agus  gu'n  do  bhuail  e  air 
na  h-Ifrinnich  air  an  taobh  eile,  agus  gu'n  d'fhuair 
an  Ceannard  Creideamh  agus  a'  Mhòrachd  eatorra 
iad,  rinn  iad  àrd-iolaich,  agus  fhreagair  an  talamh 

1  'Nuair  a  ta  na  nàimhdean  eadar  Criosd  agus  creideamh,  tuitidh 
iad  o;un  tea^amh. 

2  Ni  creidimh  cruaidh-ghleachd  ri  Satan,  ach  cha  toir  e  buaidh 
gw  b-iomlan  air  gus  am  bi  an  Slanaighear  e  fein  an  làthair. 

do*!i  fhuaim,  ag  ràdh^  *^  Claidheamh  Emanueiì, 
agus  sgiath  a  Cheannaird  Creideamh."  A  nis' 
''nuair  a  chunnaic  Diabolus  gu  n  robh  e-fèin  agus 
^àrmailtean  air  an  cuartachadh  cho  teann  leis  a 
Phrionnsa  agus  le  'àrm  rioghail^  chuir  e-fèin  agus 
tighearnan  an  t-sluic  cùl  r'am  feachd,  thàr  iad  as, 
agus  dh'fhàg  siad  iad  gu  tuiteam  le  làimh  Emanueil^ 
agus  ìe  làimh  &  Cheannaird  urramaich  an  Ceannard 
Creideamh.  Mar  sin  thuit  iad  gu  lèir  sios  màrbh 
roimh  na  Phrionnsa,  agus  'fheachd  rioghail ;  cha 
d'fhagadh  fiù  aon  Fhear-teagamh  beò ;  laidh  iad 
màrbli  sgaoilte  air  an  làr  mar  aolaich. 

Nuair  a  bha  an  cath  seachad,  agus  a  stòl  na 
h-uile  nithe  'sa  chàmp,  thainig  ceannardan  agus 
seanairean  Anam-an-duine  an  ceann  a  chèile  a 
dh'fhàilteachadh  Emanueil  an  taobh  a  muigh  de'n 
bhaile,  agus  dh'fhàiltich  iad  a  bheatha,  a  *cur  mìle 
furan  air,  a  chionn  gu'n  robh  e  air  tighinn  a  rithist 
gu  criochaibh  Anam-an-duine.  Dan.  viii.  1.  Mar 
sin  sheall  e  orra  le  fèith-ghàire,  agus  thubhairt  e, 
'^  Sìth  gu'n  robh  dhuibh.'*  An  sin  rinn  iad  ullamh 
gu  dol  suas  a  dh'ionnsaidh  a'  bhaile ;  agus  chaidh 
iad-fèin  agus  am  Prionnsa  agus  am  feachd  ùr  a  thug 
e  leis  a  chum  a'  ehogaidh  gu  Anam-an-duine,  agus 
bha  iad  cho  aoibhneach  a  chionn  e  bhi  air  pìlltinn 
gu  gràsmhor  dh^an  ionnsaidh,  's  gun  d'  fhosgail  iad 
uile  gheatachana*  bhaile  chum  am  Prionns^a  ghabh- 
ail  a  steach.^ 

Agus  b'e  so  an  dòigh  agus  an  rian  'san  deach  e  a' 
steach  do  dh'Anam-an-duine : — 

1.  Mar  thubhairt  mi,  chaidh  uile  gheatachan  a* 
bhaile :  seadh^  agus  geatachan  a*  chaisteil  f hosgladh 
gu  farsainn  rèidh ;  shuidhich  na  ceannardan  iad- 
fèin  aig  geataibh  a*  bhailc;,  gu  fàilte  a  chuir  air  mar 
thigeadh  e  a'  steach  an  sin ;  agus  mar  bha  e  a* 
tarruinn  dlùt,   thubhairt  iad^  ^'O  gheatachan,  tog- 

1  Tha  làthaireacbd  Chriosd  da  rìreadh  taitneach  do'nanam  a  bha 
fad  air  a  shàrachadh  le  eagalaibh  agus  le  teagamhnaihh. 

aibh  suas  bhar  cìnn,  agus  bithibh  air  bhur  togail 
suas  a  dhorsas  siorruidh,  agus  thig  Righ  na  glòire 
stigh/*  Agus  thubhairt  iad  a  rithist,  '^'  Cò  e  Righ 
na  glòire/'  Agus  fhreagair  siad  iad-fein,  ag  ràdh. 
^^An  Tighearna  laidir  agus  cumhachdach,  an  Tigh- 
earna  treun  an  cath.  Togaibh  suas  bhur  cinn  a 
gheatachan,  agus  bithibh  air  bhur  togail  suas,  a 
dhorsan  siorruidh/'  &c. 

2.  Dh'òrduicheadh  mar  an  ceudna  dhoibh-san  a 
b'  ealanta  aig  ceòl  air  feadh  Anam-an-duine,  seinn 
fad  an  rathaid  o  gheataibh  a  bhaile  chum  a'  chais- 
teil,  a  thaisbeanadh  an  uiTam  d'a  Mhòrachd  bheann- 
aichte  ;  an  sin  f hreagair  na  seanairean  agus  a'  chuid 
eile  de  mhuinntir  Anam-an-duine  a  chèile,  mar  bha 
Emanuel  a'  dol  a  stigh  do'n  bhaile,  gus  an  d'ràinig 
e  geatachan  a*  chaisteil,  le  òranaibh  agus  fuaim 
thròmpaidibh,  ag  ràdh,  ^'  Chunnaic  iad  do  thriall, 
a  Dhè,  eadhon  triall  mo  Dhè,  mo  Righ^  'san  ionad 
naomhd.  Mar  sin  dh'imich  an  luchd-sèinn  air  thois- 
each,  an  luchd-ciùil  'nan  deigh,  am  meadhon 
mhaighdean  a  bualadh  thiompan." 

3.  Fhritheil  na  ceannardan,  a  reir  an  inbhe,  air 
a*  Phrionnsa  mar  chaidh  e  stigh  air  geataibh  Anam- 
an-duine  ;  chaidh  an  Ceannard  Creideamh  air 
thoiseach,^  agus  chaidh  an  Ceannard  Deagh-dhòchas 
maiUe  ris;  thainig  an  Ceannard  Gràdh  nan  deigh- 
san,  maille  ri  cuid  de  chòmpanaichibh,  agusiean  an 
Ceannard  Foighidinn  'nan  deigh  uile,  agus  thainig 
na  ceannardan  eile,  cuid  air  an  làimh  dheis,  agus 
cuid  air  an  làimh  chlì,  an  cuideachd  Emanueil  a 
steach  do  dh*Anam-an-duine.  Agus  re  na  h-ùine 
so  uile  bha  'n  t-iomlan  de  na  brataichibh  air  an 
sgaoileadh,  na  tròmpaidean  a'  sèirm,  agus  na  sàigh- 
dearan  gun  sguir  a'  deanamh  iolaich  ghairdeachais. 
Mharcaich  am  Prionnsa  fèin  a  steach  do'n  bhaile 
fo  làn  àrmachd,  a  bha  gu  h-iomlan  de  dh'òr  buailte, 

1  Theid  creideamh  air  thoideach,  àgus  leanaidh  deadh  oibre  ao 
còmhnaidh  aa  Slanaighear  'nuair  a  theid  e  stigh  do'n  anam. 

agus  'na  charbad,  aig  an  robh  a  phuist  de  dh'airgiod, 
'iochdar  de  dh^òr^  'uachdair  de  phurpuir,  agus  a 
mheadhon  air  a  chomhdachadh  le  gràdh  air  son 
nigheanan  Anam-an-duine. 

4.  Bha  lilidhean  agus  blàthan  air  an  sgapadh  air 
feadh  nan  sràidean  gu  lèir,  a  bh'  air  an  deanamh 
iongantach  maiseach  le  meuraibh  agus  le  gèugaibh 
de  na  craobhaibh  uaine  a  bha  fàs  ceithir-thimchioU 
a'  bhaile.^  Bha  gach  dorus  air  a  lionadh  le  muinn- 
tir^  a  rinn  deagh-mhaiseach  beulthaobh  an  tighean 
le  ni-èigin  neònach  agus  ro  bharraichte  a  thaisbean- 
adh  urram  do  dh'Emanuel  mar  bha  e  gabhail  seach- 
ad  air  na  sràidibh  ;  mar  an  ceudna  chuir  iad  f  èin 
fàilt  air  'san  dol  seachad,  le  iolaich  agus  caithream 
ghàirdeachais^  ag  ràdh,  '^  Beannaichte  gu  robh  am 
Prionns'  a  ta  teachd  ann  an  ainm  Shaddai  'Athar." 

5.  Chuir  seanairean  Anam-an-duine  a  rithist  fàilt 
air  Emanuel  aig  geataibh  a'  chaisteil,  eadhon, 
Morair-a'-bhaile,  Morair-na-toir,  am  Fo-shearmon- 
aiche^  Eòlas,  agus  Fear-na-h-inntinn,  maiUe  ri  cuid 
eile  de  mhaithibh  an  àite  ;  chròm  siad  iad  f^in  sios 
da,  phòg  iad  duslach  a  chas,  thug  iad  tàing,  bhean- 
naich  agus  chliùthaich  iad  a  Mhòrachd^  air  son 
nach  do  ghabh  e  fàth  'nan  aghaidh  air  son  am  peac- 
annan,  ach  an  àite  sin  gu'n  d'rinn  e  iochd  orra  'nan 
truaighcj  agus  gu'n  do  phill  e  do'n  ionnsaidh  le 
tròcairibh^  a'  thogail  suas  am  baile  gu  bràth.  Mar 
so  thugadh  air  aghaidh  e  dh'ionnsaidh  a'  chaisteil, 
oir  b'e  sin  an  lùchairt  rìoghail,  agus  an  t-àite  'san 
robh  e  gu  còmhnaidh  a  ghabhail ;  a  bha  air  uUach- 
adh  air  son  a  Mhòrachd  le  lathaireachd  an  Ard- 
rùnaire,  agus  le  obair  a  Cheannaird  Creideimh 
Mar  sin  chaidh  e  stigh. 

6.  An  sin  thainig  sluagh  Anam-an-duine  d'a 
ionnsaidh  do'n  chaisteal  a  dheanamh  bròin,  caoidh, 
agus  tuiridh  air  son  an  aindiadhachd,  leis  an 
d'fhògair  iad  e  as  a*  bhaile.     Mar  sin  'nuair  a 

1  Deagh  smuaintean  aoibhneach. 

thàinig  iad^chròm  siad  iad  fèin  gulàr  seachd  uairean, 
mar  an  ceudna  rinn  iad  caoidh  le  àrd-ghul,  agus 
dh'iarr  iad  mathanas  air  a'  Phrionnsa,  agus  ghuidh 
iad  gu'n  daingnicheadh  e  a  ghràdh  do  dh'Anam-an- 
duin'  a  rithist,  mar  o  shean. 

Fhreagair  am  Prionnsa  mòr  agus  thubhairt  e  riu, 
^^  Na  guilibh,  ach  imichibh^  ithibh  nithe  sultmhor 
agus  òlaibh  nithe  deagh-bhlasda,  agus  cuiribh 
cuibhrionnan  d'an  ionnsaidh-san  do  nach  d'ullaich- 
eadh  ni  sam  bith,  oir  is  e  aoibhneas  'ur  Tighearna 
bhur  neart.  Tha  mise  air  piUtinn  gu  Anam-an- 
duine  le  caomh-thròcairibh,  agus  bithidh  m'ainm 
air  àrdachadh  agus  air  a  dheanamh  urramach  leis." 
Mar  an  ceudna  ghabh  e  an  luchd-àiteachaidh  ud  'na 
uchd  agus  phòg  se  iad.  A  thuilleadh  air  sin,  thug 
e  slàbhraidh  òir  agus  fàinne,  do  sheanaraibh  agus 
do  mhaoir  baile-Anam-an-duine.  Chuir  e  raar  an 
ceudna  cluais-fhailean,  seudan,  làmh-fhailean,  agus 
nithe  eile  a  dh'ionnsaidh  am  mnathan.^  Bhuìlich 
e  fòs  ioma  ni  luachmhor  air  clann  dhligheach 
Anam-an-duine.2 

An  deigh  do  dh'Emanuel  am  Prionnsa,  na  nithe 
so  uile  a  dheanamh  air  son  baile  iomraiteach 
Anam-an-duine,  an  sin  thubhairt  e  riù,  air  tùs, 
*'  Nighibh  'ur  n-aodach,  an  sin  cuiribh  umaibh  *ur 
seudan,  agus  a  rithist  thigibh  d'am  ionnsaidhsa  gu 
caisteal  Anam-an-duine.''  Eccl.  ix.  8.  Mar  sin 
chaidh  iad  a  dh'ionnsaidh  an  tobair  a  chaidh  f hos- 
gladh  air  son  tigh  ludaih  agus  lerusaleim  chum 
ionnlaid  ann ;  agus  nigh  iad  ann  an  sin,  agus  rinn 
iad  an  aodach  geal,  agus  thàinig  iad  a  rithist  a 
dh'ionnsaidh  a'  Phrionnsa  do'n  chaisteal,  agus  anns 
an  uidheam  so  sheas  iad  'na  f  hianais.  Sach.  xiii.  1 . 
Tais.  vii.  14,  15. 

A  nise  bha  sonas  agus  gàirdeachas  air  feadli 
Anam-an-duine  gu  h-iomlan ;  oir   dheònaich   am 

1  Breithneachadh  naomha  an  anama. 

2  tsmuuiotean  òg  àumhainn  agus  uaomha. 

Prionns'  a  rithist  dhaibh  a  iàthaireachd,  agus  solus 
a'  glmuise ;  mar  an  ceudna  slièirm  na  cluig  agus 
dheah'aich  a'  ghrian  orra  gu  taitneach  rè  tamaiU. 

Bha  Anam-an-duine  a  nise  ni  bu  dùrachdaiche 
ag  iàrraidh  lèir-sgrios  a  thoirt  air  na  h-uile  a 
dh'fhàgadh  do  na  h-Ifrinnich  a  bha  fantainn  anns 
na  ballachaibh,  agus  anns  na  tuill  a  bha  aca  anns  a' 
bhaile,  oir  gus  an  latha  'n  diugh  fhuair  cuid  diii  as 
le'm  beatha  bho  làimh  an  luchd-tòireachd  ann  an 
Anam-an-duine.  Cha  robh  Morair-na-toile  riamh 
^na  chùis  eagail  cho  mòr  dhaibh  's  a  bha  e  nis ;  a 
chionn  gu'n  robha  chridhenibu  ro-shuidhichte  air 
an  rànnsachadli  a  mach  agus  an  geur-ìeanmhainn 
gu  bàs ;  bha  e  air  an  tòir  a  latha  agus  a  dh'oidhche, 
ionnas  gu'n  chuir  e  iad  ann  an  teanndachd  ro 
chruaidh,  mar  chithear  an  deigh  so.^ 

An  deigh  do  chùisibh  bhi  air  an  cur  an  rian  an 
fheadh  so  ann  an  Anam-an-duine,  dh'òrduicheadh 
leis  q!  Phrionnsa  bheannaichte,  Eraanuel,  gu'n  cuir- 
eadh  muinntir  sJ  bhaile  gun  dàil,  cuid-èigin  air  leth 
gu  dol  a  dh'ionnsaidìi  a  chòmhnaird  a  thiodhlaic- 
eadh  nam  màrbh  a  bha  an  sin,  a  thuit  ie  claidheamh 
Emanueil  agus  le  sgiath  a'  Clieannaird  Creidearah, 
air  eagal  gu'n  eireadh  droch  bholtrach  dliiù  a 
thruaiUeadh  an  àilidli  agus  a  dheanadli  cron  air 
Anam-an-duine.  Mar  an  ceudna,  a  chum  is  cho 
fad  'sa  bha  e  an  comas  a'  bhaiie,  gu'n  gearradli  iad 
as  àinm  agus  bith,  agus  cuimhneachan  nan  naimh- 
dean  sin,  an  Luchd-teagamh,  o  srauaintibh  a  bliaile 
iomraiteich  sin,  agus  a  luchd-àiteachaidh. 

Uime  sin  thugadh  òrdugh  le  Morair-a'-bhaile,  a 
bha  na  charaid  ghc  agus  dìleas  do  dh'Anara-an-duine 
gu'n  rachadli  muinntir  mu  thimchioli  a'  ghnotliaich 
fheumail  so  ;  agus  shònraicheadh  Eagal-Dè  agus 
Trèidhireacli'nan  luchd-coimhidos  ceann  namuinn- 

1  'Nuair  a  tha  an  t-anam  air  a'  shoillseachadh  le  làthairoachd  aa 
Tighearna,  thcid  dùraehd  as  iira  chleachdadh  ann  au  rauusachadh 
air  8CU  peacaidlì  agus  a  chuni  buaidh  a  thoirt  air. 

tir  a  bha  gus  na  mairbh  adhlacadh.  Bha  cuid 
gus  na  h-uaighean  fhosgladh,  cuid  gus  na  màirbh 
adhlacadh,  agus  cuid  eile  gu  dol  air  ais  agus  air 
aghaidh  air  feadh  nan  raon,  agus  mar  an  ceudna 
timchioll  chriochan  Anam-an-duine_,  air  eagal  gu'n 
robh  claigeann  no  cnàimh^  no  mìr  cnàimhe  Fir- 
teagaimh,  fathast  r*a  fhaotainn  air  uachdair  an 
talmhuinn  an  àit'  air  bith  teann  air  làimh  ;  ni  ma 
fhuaradh  dh  orduicheadh  do*n  luchd-siridh  comh- 
arradh  a  chuir  suas  làimh  ris,  chum  gu'n  amaiseadh 
an  luchd-adhlacaidh  air,  agus  gu'n  tiodhlaiceadh 
iad  e  às  an  t-sealladh,  a  chum  gu'm  biodh  ainm 
agus  cuimhne  Fir-theagaimh  Ifrinneach  airan  dubh- 
adh  a  mach  o  bhi  fo  neàmh;  agus  a  chum,  nan 
gabhadh  e  deanamh^  nach  biodh  f  hios  aig  a'  chlann 
agus  aca-san  a  bha  gu  bhi  air  am  breith  ann  an 
Anam-an-duine,  ciod  a  bh'ann  an  claigeann,  no  ann 
an  cnàimh,  no  ann  am  mìr  cnàimhe  Fir-teagaimh.^ 
Rinn  an  dreani  a  shònraicheadh  a  chum  na  crìche 
sin,  mar  a  dh'àithneadh  dhoibh,  thiodhlaic  iad  an 
Luchd-teagamh,  agus  gach  claigeann  agus  cnàimh,, 
agus  gach  mir  cnàimhe,  do  luchd-teagaimh,  ge  b'e 
àit'  an  d'fhuair  siad  iad,  agus  ghlan  iad  na  raoin- 
tean.  Thiodhlaic  iad  mar  an  ceudna  an  airni- 
chatha  maiUe  riù  fèin,  a  bha  nan  innealaibh  guin- 
each  bàis,  (b'iad  am  bùill-àirm  saighdean,  gathan, 
faircean,  leusan-teine,  agus  an  leithidean  sin ;) 
thiodhlaic  iad  mar  an  ceudna  an  eididliean-chog- 
aidh,  an  suaicheantais  agus  am  brataichean,  maille 
ri  bràtach  Dhiaboluis,  agus  na  h-uile  ni  eile  a  b'urr- 
ainn  doibh  f  haotainn  a  mheas  iad  a  bhi  aig  Fear- 
teagamh  Ifrinneach. 

Mar  so  thiodhlaic  iad  na  h-uile  seòrsa  Luchd- 
teasraimh  anns  na  raontaibh  timchioU  Anam-an- 


1  Is  còir  gach  fui{2:heall  de  na  teagamhaibh  leis  am  beil  an  creid- 
each  aira  chuairteachadh  a  thoirt  air  falbh,  ma  ghabhas  e  deanamh 
a  thaobh  gu  bheil  e  chum  eas-urram  do  ar  Tighearna,  agus  cronail 
do  ar  'n  anama. 

duine ;  ach  thàr  na  prionnsachan  agus  na  ceann- 
ardan^  maiUe  ri  seann  As-creideamh  am  priomh 
cheannard,  as.  Mar  an  ceudna  ghlac  Sìth-Dhe 
a  dhreuchd  fèin  a  rithist,  agus  ghnàthaich  se  e*  mar 
anns  an  àm  a  chaidh  seachad. 


CAIBIDIL     XII. 


GLACADH  AN  LUCHD  TEAGATMH. 

Rùnaich  Diabolus  ionnsaidh  eile  a  thoirtair  Anam-an-duinele  àrm- 
ailt  de  Dhaoine-fuilteach  agus  de  Luchd-teagamh— Mean-chùnu- 
tas  inu'n  àrrnailt  so— Rainig  iad  la  chomhair  Anam-an-duine — 
Ghuidh  muinntira'  bhaile  air  Emanuel  an  tearnadh — Sheol  am 
Prionnsa  do  na  ceaunardaibh  mar  a  dheanadh  iad— Mhair  an 
sèisd  ùine  fhada— Mu  dheireadh  dh'òrduich  Emauuel  do  na  ceann- 
ardaibh  dol  a  mach  a  chath  ri  Diabolus  agus  ri  àrmailt— Sgap  an 
Luchd-teagamh  'nuair  a  chunnaic  iad  daoine  a  Phrionnsa — Rin- 
neadh  priosanaich  de  na  Daoine-fuilteach— Chaidh  ceathar  de 
Luchd-teagamh  a  steach  do  dh'Anaraan-duine,  agus  thug  An- 
amharas  aoidheachd  dhoibh— Ghlac  Morair-na-toil  iad^ — Mar 
dh'fheuchadh  agus  marchuireadh  ^u  bàsiad— Ghlacadh  tuilleadh 
de  na  h-ifrinnich — Dh'orduich  Emanuel  do  mhuiuntir  a' bhaile 
comhlachadh  'na  lathair-san — Labl)air  e  riu,  dh'aithris  e  aghniom- 
harran  iialaidh,  a'  taisbeanadh  a  mach  a  ghràidh  d'an  taobh-san 
— A  gealltainn  gu'n  atharraichear  iad  gu  rioghachd  'Athar,  agus 
gu'n  cuirear  suas  ara  baile  a  rithist  ann  an  sin  air  dhòiglilro 

ghlòrmbor — Tha  e  a'  cò-dhunadh  le  bhi  '^  innae  dhoibh  ciod  a 
tha  Ìad  ^u  dheau&mh  gus  an  tig  e  rithist  a  cho-Honadh  na  h- 
oibreach  raòra  so. 

A  nis,  an  uair  a  ràinig  an  t-aintighearna^  maille 
ri  'sheanna  charaid  As-creidimh  Tom-geat'-ifrinn, 
chaidh  iad  air  ball  sios  do'n  t-sloc,  agus  air  dhoibh 
fèin  agus  d'an  còmpanaichibh,  co-chaoidh  a  dhean- 
amh  re  tamaill  air  son  an  cruaidh-fhortain,  agus  am 
mòr  chall  a  dh'fhuih'g  iad  anns  a'  chogadh  ri  Anam- 
an-duine,  mu  dheireadh  las  fraoch  am  fèirge,  agus 
rùnaich  iad  dioghaltas  a  dheanamh  air  son  a'  challa 
so ;  uime  sin,  ghairm  iad  comhairle  air  bàll  chum 
gu'n  smuainicheadh  iad  fathast  ni  b'fhaide  ciod  a 
dheanadh  iad  an  aghaidh  baile  iomraiteach  Anam- 
an-duine,  oir  cha  robh  a  dh'fhoighidinn  ac'  a 
dh'fheitheadh  ri  fhaicinn  ciod  a'  chrioch  gus  an 
tigeadh  comhairle  Lucifer  agus  Apolion,  oir  mheas 
an  ciocras  do-chasgadh  gach  latha  mar  bhiiadhna, 
gus  am  biodh  iad  air  an  sàsachadh  le  corp  agus 
anam,  le  feòil,  cnàmhan,  agus  le  uile  shòghmhor- 
achd  Anam-an-duine.  Uime  sin,  rùnaich  iad  ionn- 
saidh  eile  thoirt  air  a  bhaile  le  àrmailt,  de  Dhaoine- 
fuilteach  àgus  de  Luchd-teagamh. 

Tha'n  Luchd-teagamh  air  an  sloinneadh  a  rèir 
an  gnè,  cho  math  is  a  rèir  na  dùthcha  *san  d'rùgadh 
iad ;  'se  is  gnè  dhoibh  a  bhi  cur  an  teagamh  uile 
fhirinnibh  Emanueii,  agus  is  e  Tìr-an-teagamh  is 
dùthaich  dhoibli^  a  nis  tha  'n  tìr  sin  'na  laidhe  fada, 
fadaguTuath,eadarTìr-an-DòrchadaisagusGleann- 
Sgàile-a'-Bliàis.  Oir  ged  a  tha  na  duthchannan 
so  air  uairibh  air  an  ainmeachadh  mar  nach  biodh 
annt'  ach  an  aon  duthaich ;  gidheadh  gu  cinnteach 
is  da  thìr  iad,  a  tha  g;le  dhlù  da  chèiie ;  agus  tha 
Tìr-an-teagamh  'na  laidhe  eatorra,  agus  is  iad 
dùthchasaich  na  tìre-so,  a  thàinig  maille  ri  Dia- 
bolus  a  sgrios  Anam-an-duine. 

Is  muinntir  na  Daoine-fuilteach  a  th'air  an 
sloinneadh  a  reir  nàimhdeis  an  gnè,  agus  a  lèir  an 
iarrtais  an-iochdmhor  a  th'aca  gu  Anam-an-duine 

sgrios.  'Se  Tìr-gràin-do-mhath  ainm  na  dùthcha, 
tha  na  h-earrannan  is  faid'  as  dh'i  astar  mhòr  o 
Thir-an-teagamh,  gidheadh  tha  iad  araon  aVcòmh- 
lachadh  aig  an  tòm  d'an  goirear  Tòm-geat*-ifrinn, 
Tha  'n  sluagh  so  an  còmhnaidh  an  co-bhòinn  ris  an 
Luchd-teauamh,  oir  tha  iad  gu  h-aon-sgeulach,  a* 
cur  an  teagamh  creideamh  agus  dìlseachd  mhuinntir 
Anam-an-duine,  agus  mar  sin  tha  iad  araon  coimh- 
ionann  freagarrach  air  son  seirbhis  am  Prionnsa. 

An  sin  thog  Diabolus  àrmailt  eile  anns  na  duth- 
channan  so  an  aghaidh  Anam-an-duine,  anns  an 
robh  cùig  mìle  fichead  fear.  Dhiu  so  bha  cùìg  mìle 
deug  do  Dhaoine  fuilteach_,  agus  deich  mìle  d9 
Luchd-teagamh ;  agus  rinneadh  seann  As-creideamh 
a  rithist  'na  àrd-cheannard  air  an  fheachd. 

B'iad  ceannardan  an  Luchd-teagamh,  cìiignear 
de  na  seachd  cinn-fheadlma  bh'air  an  armailt 
Ifrinneach  mu  dheireadh,  agus  is  iad  so  an  ainmean^ 
Beelsebub,  Lucifer,  ApoKon,  Legion,  agus  Cerberus; 
agus  rinneadh  fo  cheannardan  agus  fir-bhrataich 
anns  an  armaih,  de  chuid  eile  de  na  ceannardaibh 
a  bh'orra  roimhe.  Ach  cha  robh  a  bheag.a  dh'earbs' 
aig  Diabolus  ann  an  treubhantas  an  Luchd-teagamh 
anns  an  ionnsaidh  so_,  oir  chuireadh  dearbhadii  air 
am  misneach  roimhe,  agus  chuir  muinntir  Anam- 
an-duine  an  ruaig  orra,  ach  'sann  a  bha  'n  t-iomlan 
de  dhòchas  'na  Dhaoine-fuilteach,  oir  bha  iad  uile 
nan  slaoightearan  borba,  agus  b'  eòl  dlia  gu'n  d'rinn 
iad  gniomliarran  gaisgeil  roimhe  so. 

A  thaobh  nan  Daoine-fuiheach,  b'iad  so  an 
ceannardan-san. 

1 .  Bha  'n  Ceannard  Caìn  os  ceann  nan  Daoine- 
fuilteach  Farmadach  agus  Feargach,  ghiùlan  'fhear- 
brataich  a  bhratach  dhearg^  agus  b'e  shuaicheantas 
cuaiUe  dubh  a  mhoirt.     Gen.  iv.  8. 

2.  Bha  'n  Ceannard  Nimrod  os  ceann  nan  Daoine- 
fuilteach  Aintighearnail  agus  f  liòirneartacli;  ghiùlau 

^fhear-brataich-san   a'  bhratach  dhearg,  agus  b'e 
shuaicheantas  Cù  Mòr  lùirg.     Gen.  x.  8^  9. 

3.  Bha  'n  Ceannard  Ishmael  os-ceann  nan 
Daoine-fuilteach  sgeigeil  agus  fanaideach ;  ghiùlan 
*fhear-brataich-san  a  bhratach  dhearg,  agus  b'e 
'shuaicheantas  neach  a  fanaid  air  Isaac  'Abrahaim. 
Gen.  xxi.  9,  10. 

4.  Blia  'n  Ceannard  Esau  os  ceann  nan  Daoine- 
fuilteach  a  thalaich  air  gu'n  sealbhaicheadh  neach 
eile  a  bheannachd  ;  mar  an  ceudna  os  an  ceann-san 
a  bha  air  son  am  falachd  a  dhioladh  aìr  mùinntir 
eile  ;  ghiùìan  fhear-brataich-san  a  bhratach  dhearg, 
agus  b'e  *shuaicheantas  neach  a'  deanamh  feall- 
fhalach  a  chum  lacob  a  mhort.  Gen.  xxvii.  42 — 46. 

5.  Bha  'n  Ceannard  Saul  os  ceann  nan  Daoine- 
fuiJteach  Farmadach-gun-chion-fath  agus  a  tha 
mallaichte  borb ;  ghiùlan  fhear-brataich-san  a 
bliratach  dhearg,  agus  b'e  'shuaicheantas  trì  gathan 
fuilteach  air  an  tilgeadli  air  Daibhidh  neo-chiontach. 
!  Sam.  xviii.  10. 

6.  Bha  'iì  Ccannard  Absalom  os  ceann  nan 
Daoine-fuilteach  a  mharbhas  athair  no  caraid_,  aìr 
son  glòir  an  t-saoghail  so ;  mar  an  ceudna  os  an 
ceann-8an  a  cliumas  beul-briagha  ri  neach  gus  an 
troimh-ìot  iad  e  le'n  claidhmhibh ;  ghiulan  'fhear- 
brataich-san  a'  bhratach  dhearg,  agus  ì 'e  'shuaich- 
eantas  am  Mac  an  dian  thòir  air  fuii  'Athar. 
i  Sam.  xix.  10;  xx.  28.     2  Sam.  xvi.  16,  17. 

7.  Bha  'n  Ceannard  ludas  os  ceann  nan  Daoine- 
fuilteach  a  reiceas  beatha  neach  air  son  duais,  agus 
mar  an  ceudna  os  an  ceann-san  a  bhrathas  caraid 
le  pòig;  ghiùlan  'fhear-brataich-san  a  bhratach 
dhearg,  agus  b'e  shuaicheantas  deich  buinn  f  hichead 
airgid  agus  tobha  na  croiche.     Mata  xxvi.  14,  16.^ 

8.  Bha  n  Ceannard  Pàp'  os  ceann  aon  bhuidhean ; 
oir  tha  'n  t  iomlan  de  na  spioradan  so  air  dol  an 
co-bhoinn  fodha-san  ;  ghiùlan  'f  hear-brataich-san  a 
>>]iratach  dhearg^  agus  b'e  'shuaicheantas  am  post, 

^n    lasair^    agus  an    t-ionracan    ceangailte   innte. 
Tais.  xiii.  7,  8.     Dan.  xi.  33.' 

A  nis  b'e  'n  t-aobhar  air  son  an  d  ath-chruinnick 
Diabolus  feachd  eile  cho  ealamh,  g'u'n  do  chuir  e 
mòran  tuille  muinghinn  'na  Dhaoine-fuilteach,  na 
chuir  e  roimhe  'na  Luchd-teagamh,  ged  a  rinn  iad- 
san  mar  an  ceudna  gu  minig  mòr  sheirbhis  dha  'na  , 
dhaingneachadh  ann  a  rioghachd.  Ach  chuir  e  gu 
tric  dearbhadh  air  na  Daoinefuilteach  so,  agus 
b'ainmig  a  phillanclaidheamh  falamh.  A  thuilleadh 
mr  sin,  b'eòi  dha  gu'n  leumadh  iad  so  mar  mhadraidh 
air  neach  sam  bith,  air  athair,  màtliair,  bràthair, 
piuthar^  prionnsa,  uachdaran,  seadh,  naair  Prionnsa 
nam  Prionnsa.  Agus  b'e  an  t-aon  ni  bu  mhò  a 
thug  a  misneach  dha,  gu'n  d'fiiuadaich  iad  Emaniv^ì 
fèin  uair-eigin  à  rioghachd  a  Cliruinne-che  -/^  agus 
c'arson,  ars'esan^  nach  fhaod  iad  fhuadach  o  Anam- 
4m-duine? 

Mar  sin  threòraicheadh  an  àrmaiìt  so,  an  aghaidbL 
Anam-an-duine  le'n  àrd  cheannard,  As-creidimh, 
A  nis  thug  Mean-rannsachadh,  Ceann-feadhn'-an- 
ìuchd-beachdachaidh,  sgeulgu  Anam-an-duine  gu'n 
robh  iad  a'  tighinn  :  uime  sin  dliùin  iad  an  geatachan, 
iigus  chuir  siad  iad-fein  anns  an  t-suidlieachadh 
dion'  a  b'fhearr  a  b'urrainn  iad, 

Mar  sin  thug  Diabolus  àrmailt  air  an  aghaidli, 
agus  cliuartaicli  e  Anam-an-duin<ì ;  shuidhiclieadh 

1  Is  luclid  geurleanaihuinn  (faic  Sahn  cxxxix.  19,)  na  Daoine- 
fuilteacli,  daoine  a  tba,  to  bhuaidh  na  h-inntinn-fheòlmhor,  a' 
taibbeanadh  an  n/ìimhdeas  an  aghaidli  Dhè.  Ged  tha  'n  Criosdaidh 
air  a  shaoradh  o  chumhachd  Shàtain,  gidheadh  feumaidh  iadaan 
uile  leis  an  àiil  am  beatha  a  chaitheadh  gu  diadhaidh  ann  an  losa 
€riosd  earbsa  gu'm  fuiling  iad  geur-leann)huinn  air  son  na  cùrach. 
Is  iad  an  ceannardan  an  dream  sin  a  bha  am  measg  an  hichd-gcur- 
leanmhuinnbu  nàimhdeile,  bho  Chain  a  mharbh  a  bhratliar,  chum 
a'  Phàpa — mu'm  bheil  e  air  a'  ràdh  ann  an  Leabhar  au  1  aisbean- 
aidh  e  bhi  air  mhisg  le  fuil  nan  naomh. 

2  Chuir  an  t-Abstol  Peadar  an  ceart  ni  so  as  lell)  nan  ludhach  <> 
shean,  "  An  duine  so,  a  thugadh  thairis  le  comhairle  cliinnteach 
agus  roimh-eolas  Dè,  ghlac  sibhse,agus  leh\mhaibh  dbroch  dhaoii.e 
<;luus  agus  mharbh  sibh  e."     Gniomh,  ii.  23. 

an  Luchd-teagamh  mu'n  cuairt  do  Gheat'-a-inhoth- 
achaidh,  agus  shocraich  na  Daoine-fuilteach  iad-fèin 
fa  ehomhair  Geata-na-sùla  agus  Geata-na-cluaise. 

'Nuair  a  shuidhich  an  àrmailt  so  iad-fèin,  chuir 
As-creideamh  bàii'Hnn  gàrg,  an  ainm  Dhiabohiis, 
"na  àinm  fèin,  an  ainm  nan  Daoine-fuiiteaeh,  agus 
an  àinm  chàich  a  blia  maille  ris^  gu  Anam-an-duine 
striochdadh,  Sb'  bagairt  'nan  seasadh  iad  fathast  'nan 
aghaidh,  gu'n  loisgeadh  iad  air  ball  am  baile  le  teine, 
Oir  cha  robh  na  Daoine  fuilteach  cho  mòr  an  air 
son  gu'n  striochdadh  Anam-an-duine,  'sa  bha  iad 
gu'm  biodh  e  air  a  sgrios,  agus  air  a  ghearradh  à 
tìr  nam  beò.  Tha  e  fior,  gu^n  do  chuir  iad  fios  d'an 
ionnsaidh  striochdadh,  ach  eadhon  ged  bha  iad  air 
sin  a  dheanadh  cha  riaraicheadh  e  na  daoine  so  : 
feumaidh  iadsan  fuil,  fuil  Anam-an-duine,  no  gheibh 
iad  bàs;  agus  is  ann  uaithe  sin  a  tha  iad  air  an 
sloinneadh.  Uime  sin,  ghleidh  Diabolus  na  Daoine- 
fuilteach^  so  gus  a  nis,  a  chum  gu'm  biodh  iad  air 
an  toirt  an  aghaidh  Anam-an-duine^  'nuair  a 
dh'fhàiligeadh  na  h-uile  meadhon  eile.  Sakn  xxii. 
16.     Isaiah  lix.  7.     ler.  xxii.  17. 

'Nuair  af huair  muinntir  a'  blmile  am  barnaigeadh 
searbh  so^  dhùisg  e  caochla  srouaintean  annta ;  an 
ùin*  bu  lugha  na  leth-uair  cho-aontaich  iad  am 
bairlinnean  a*  ghiùlan  a  chum  a  Phrionnsa  an  deigh 
dhoibh  sgriobhadh  aìg  iochdar,  "  O  Thighearna  bho 
dhaoinibh  fuileachdach  saor  Anam-an-duine.''  Salm 
lix.  2. 

Mar  sin  smuainich  e  air,  mar  an  ceudna  ghabh  e 
beachd  air  an  achanaich  ghoirid  a  sgrìobh  muinntir 
Anam-an-duine  aig  iochdar^  agus  ghàirm  e  air  a 
Chcannard  urramach  Creideamh,  agus  dh'iarr  e  air 
an  Ceannard  Foighidinn  a  thoirt  maille  ris,  agus 
an  taobh  sin  de  Anam-an-duin'  a  bh'  air  a  chuart- 
achadh  leis  na  Daoine-fuilteach  a  dhìon.     (Eabh. 

]  Cha'n  'eil  ni  a  thoilicheas  luchd-gèurleanmhuinn  ach  Anaui- 
iwi-duin'  a'  sgrios. 


AN  COGADH  NAOMH.  St)§ 

vì.  12^  15.)  Mar  sin  chaidh  an  Ceannard  Creideamh 
agus  thug  e  leis  an  Ceannard  Foighidinn,  agu3 
dhìon  iad  le  chèile  mar  a  dh'àithneadli  dhoibh,  an 
taobh  sin  de  dh'Anam-an-duine  abhaair  a  theann- 
achadh  leis  na  Daoine-fuilteach.' 

An  sin  dh'àithn  Emanuel  do'n  Cheannard  Deagh- 
dhòchas,  do'n  Cheannard  Gràdh^  agus  do  Mhorair- 
na-toile,  cùram  a  ghabhail  do'n  taobh  eile  de'n 
bhaile  an  aghaidh  an  Luchd-teagamh  ;  *^agus  cuir- 
idh  mi-fein/'  ars'  am  Prionnsa,  **  mo  bhratach  air 
barra-bhalla  bhur  caisteiL''  (Isai.  lix.  19.)  Air 
dha  so  a  dheanamh,  dh'àithn  e  gu'n  cuireadh  an 
Ceannard  treubhach  sin  Fèin-f hiosrachadh  a  dhaoine 
an  òrdugh  ann  an  àite  na  feiile,  agus  gu'n  cleachd- 
adh  e  iad  gach  latha  ri  làgh-chleasaibh  cogaidh  fa 
chomhair  mhuinntir  Anam-an-duine.  A  nis  mhair 
an  sèisdeadh  rè  ùine  fhada^  agus  is  iomadh  ionnsaidh 
gharbh  a  thug  na  nàimhdcan^  gu  h-àraid  na  Daoine- 
fuilteach,  air  Anam-an-duine ;  agus  is  iomadh 
làimhseachadh  goirt  a  thug  iad  do  chuid  de  mhuinn- 
tir  a'  bhaile,  gu  h-àraid  do'n  Cheannard  Fèin- 
àicheadhj  neach,  mar  bu  chòir  dhomh  innse  diiuibh 
roimhe  so,  dh'an  d'òrduicheadh  cùram  a  ghabhail 
de  Gheata-na-cluaise  agus  de  Gheata-na-sùla  an 
aghaidh  nan  Daoine-fiiikeach.  Bu  duine  òg  an 
Ceannard  Fèin-àicheadh  so,  ach  bu  duine  treun  e^ 
agus  b*ann  de  ghnà-mhuinntir  Anam-an-duin'  e, 
mar  a  bha  an  Ceannard  Fèin-fhiosrachadh  mar  an 
ceudna  ;  agus  rinn  Emanuel,  aig  a  dhara  pilltinn 
g'an  ionnsaidh,  na  cheannard  e  os  ceann  mìle  de 
mhuinntir  Anam-an-duine.  Air  do'n  cheannard  so 
a  bhi  'na  dhuine  ro  ghaisgeil^  agus  toileach  e-fèin 
a  chur  an  cunnart  air  son  math  a'  bhaile,  thug  e 
idlnadh  caismeachd  ghàiibheach  do  na  Daoine- 
fuilteach,  agus  chuir  e  iomadh  deabhaidh  glioirt 
riUj  mar  an  ceudna  mhàrbh  e  cuid  dhiu  ;  ach  anns 

1  Lecreideamh  agus  foighidinzi,  bheirear  buaidh  airgeurleanmh- 
HJnrii  le  ftin  aieheadh  tha  cumhachd  an  nàmhaid  soair  a  higachadh. 

4*  chòmhrag  fhuair  e  iomadh  athailt  'san  aodann^ 
agus  ann  an  àitibh  eile  de  'chorp. 

Mar  sin  an  deigh  beagan  ùine  chaitheamh  chum 
dearbhadh  a  chur  air  creideamh,  dòchas,  agus  gràdh 
baile  Anam-an-duine,  ghairm  Prionnsa  Emanuel  a 
eheannardan  agus  Thir-chogaidh  an  ceann  a  chèile, 
agus  ròinn  e  iad  nan  dà  bhuidhean,  agus  dh'àithn  e 
dhoibh  aig  àm  suidhicht,  gu  ro  mhoch  air  a 
mhaduinn,  brùchdadh  a  mach  air  na  naimhdibh  ; 
ag  ràdh,  ^^  Buaileadh  aon  leth  agaibh  air  an 
Luchd-teagamh,  agus  an  leth  eile  air  na  Daoine- 
fuilteach.  Sibhse  a  thèid  a  mach  an  aghaidh  an 
Luchd-teagaimh,  glacaibh  agus  màrbhaibh  a  mheud 
diu  *s  is  urrainn  duibh ;  ach  sibhse  a  theid  a  mach 
an  aghaidh  nan  Daoine-fuìlteach^namàrbhaibh  iad, 
ach  glacaibh  beò  iad/'     Rom.  xii-  14.  Mata  v.  44. 

Mar  sin  chaidh  na  ceannard  a  mach  mar  a 
dh'àithneadh  dhoibh  an  agliaidh  nan  naimhdean  : 
Chaidh  an  Ceannard  Deadh  dhòchas,  an  Ceannard 
Gràdh^  maiìle  ris  a  Cheannard  Neo-chiontas,  agus 
ris  a  Cheannard  Fèin-fhiosrachadh,  a  mach  an 
aghaidh  an  Luchd-teagaimh ;  agus  chaidh  an 
Ceannard  Creideamh^  agus  an  Ceannard  Foighidinn> 
maille  ris  a  Cheannard  Fe'in-aicheadh^  agus  cach  a 
bha  dol  an  co-bhòinn  riu,  a  mach  an  aghaidh  nan 
Daoine-fuilteach. 

'Nuair  a  chuimhnich  an  Luchd-teagamh,  an 
lunndraigeadh  mu  dheireadh  a  fhuair  iad,  cha  do 
leig  a  ghealtachd  dhoibh  seasamh  ri  cath^  ach  ghabh 
iad  an  ruaig  roimh  dhaoine  a  Plirionnsa,  a  lean  air 
an  tòir  agus  a  mhàrbh  mòran  diu,  ach  cha  b'urrainn 
doibh  amas  orra  uile.  A  nis  chaidh  cuid  dhiubhsan 
a  theich  dhachaìgh,  agus  shiubhail  a  chuid  eile  dhiù 
mar  fhògaraich,  air  faontradh  air  ais  agus  air  aghatrt 
air  feadh  na  diìthcha,  far  an  do  ghnàthaìch  iad 
mòran  de'n  cleasaibh  Ifrinneach  air  an  t-sluagh 
bhòrb  ;  oir  cha  do  chathaìch  an  sluagh  so  'nan 
aghaidh,^  uime  sin  rinn  iad  tràiUean  diù.     Mar  an 

1  Uha  cliathaich  Aa  creidcamh  gu  brath  an  aghaidh  Luchd-teagaimU, 

ceudna  nochdadh  siad  iad  fèin  an  dèigh  so  'nan 
cuideachdanfachomhair  Anam-an-duine^  ach  cha'n 
f  hanadh  iad  ann  ;  oir  nan  taisbeanadh  an  Ceannard 
Creidimh,  an  Ceannard  Deadh-dhochas,  no  an 
Ceannard  Fèin-fhiosrachadh  iad  fèin,  thàradh  iad- 
san  as. 

Rinn  iadsan  a  chaidh  an  aghaidh  nan  Daoine- 
fuilteach,  mar  a  dh'àithneadh  dhoibh,  cha  do 
mhàrbh  iad  a  h-aon  diù,  ach  thug  iad  a  chruaidh 
ionnsaidh  air  an  cuartachadh.  Ach  'nuair  a 
chunnaic  na  Daoine-fuilteach,  nach  robh  Emanuel 
anns  a'  bhlàr,  cho'-dhùin  iad  nach  mò  na  sin  a  bha 
e  ann  an  Anam-an-duine ;  uime  sin^  'nuair  a 
chunnaic  iad  na  nithe  a  rinn  na  ceannardan  mheas 
iad  nach  robh  annta  ach  toradh  mi-riaghailteach 
am  mac-meamna  bòrb  agus  amaideach  fein^  mar  sin 
rinn  iad  tàire  orra  an  àite  eagal  a  ghabhail  rompa, 
ach  mu  dheireadh  chuartaich  na  ceannardan  iad, 
aig  an  àm  cheudna  thàinig  iadsan  a  chur  an  ruaig 
air  an  Luchd-teagamh^  'gan  cobhair ;  mar  sin  an 
dèigh  beagan  strèup,  dhùirigeadh  na  Daoine- 
fuilteach  an  ruaig  a  ghabhail  mar  an  ceudna,  ach 
air  chionn  so  bha  e  ro  an-moch^  oir  ged  a  tha  iad 
cronail  agus  an-iochdmhor  far  am  faigh  iad  buaidh, 
gidheadh  cha'n  'eil  ach  gealtairean  anns  na  h-uile 
Dhaoine-fuilteach,  'nuair  a  chòmhlaicheas  iad  ri*n 
seise,  mar  sin  ghlac  na  ceannardan  iad,  agus 
thugadh  a  dli'ionnsaidh  Emanueil  iad. 

'Nuair  a  thugadh  iad  fa  chomhair  a'  Phrionnsa, 
agus  a  cheasnaicheadh  iad,  chunnaic  e  gu'n  d'thàinig 
iad  a  trì  caochla  Sìorrachdan^  ged  is  ann  à  aon  tìr  a 
thàinig  iad  uile. 

1.  Thàinig  aon  seòrsa  dhiù  à  Siorrachd-an-duine- 
dhoill,  agus  is  ann  ire  aineolas  a  rinn  iad  a  ni  a 
rinn  iad.     1  Tim.  i  13 — 15. 

2.  Thàinig  seòrsa  eile  dhiù  à  Siorrachd-an  eud- 
dhòill  agus  is  ann  tre  shaobh-chrabhadh  a  rinn  iad 
an  ni  a  rinn  iad. 

3.  Thainig  an  treas  seòrsa  dhiù  à  haile  a  Mhi- 
rùin,  ann  an  Siorrachd-an-f  harmaid_,  agus  is  ann  tre 
FHUATH  agus  GHAMHLAs  a  rinn  iad  an  ni  a  rinniad. 
A  thaobh  a  cheud  seòrsa  dhià  so,  a  thàinig  à 
Siorrachd-an-duine-dhòill,  (Gniomh  ix.  5,  6,)  'nuair 
a  chunnaic  iad  an  t-àit'  an  robh  iad,  agus  cò  an 
aghaidh  an  do  chathaich  iad,  chriothnaich,  agus 
ghuil  iad  mar  a  sheas  iad  'na  lathair ;  agus  a  mheud 
diù  'sa  dh'iarr  tròcair  bhean  e  ri  'm  bihbh  le  a 
shlait  rìoghail.  ^ 

Bha  iadsan  a  thàinig  à  Siorrachd-an-eud-dhoill 
(Eoin  viii.  40 — 43,)  a'  cumail  a  mach  gu'n  robh  e 
dh'ghèach  dhoibh  an  ni  a  rinn  iad  a  dheanamh^  a 
chionn  gu*m  bu  bhaile  Anam-an-duine  aig  an  robh 
a  laghan  agus  a  chleachdainean  eadar-dhealaichte 
o  gach  aon  mu'n  cuairt  dha ;  is  ro  bheag  dhiù  so  a 
b'urrainnear  a  thoirt  gu  olc  an  slighe  f  haicinn,  ach 
iadsan  a  chunnaic  agus  a  dh'iarr  tròcair  fhuair  iad 
mar  an  ceudna  deagh-ghean. 

A  nis  cha  d'rinn  iadsan  a  thàinig  à  baile  a  Mhi- 
rùin,  ann  an  Siorrachd-an-Fharmaid,  (Tais.  ix.  20, 
2 1 .)  aon  chuid  guil,  deasbaireachd,  no  aithreachas, 
ach  sheas  iad  a'  cnàmh  an  teangan  tre  mhòr-dhoil- 
ghios  agus  chaothach,  a  chionn  nach  fhaigheadh  iad 
am  miann  air  Anam-an-duine.  Thug  e  air  gach 
aon  fa  leth  de'n  t-seòrsa  so  mu  dheireadh^  maille  ris 
a'  chuid  sin  de'n  dà  sheòrsa  eile  nach  d'iarr  gu 
treidhireach  mathanas  air  son  an  lochdan,  e  fein  a 
cheangal  ann  am  bànn  gu  freagairt  air  son  na  rinn 
e  an  aghaidh  Anam-an-duine^  agus  an  aghaidh  a 
Righ,  aig  a'  mhòd^  mhòr  agus  choitcheann  a  tha 
gu  bhi  air  a  chumail  air  son  ar  Tighearn  an  Righ, 
far  an  suidhich  e  fe'in,  air  son  dùthaich  agus  riogh- 
achd  a'  Chruinne-ce. 

1  'Sann  bho  aineolas,- saobh-chrfìbhadli  no  mirùn  athanah-uile 
geur-leanmhainn  ag   eirigh.       Tha   tròcair  air  a   nochdadh    do'n 
cheud  dithis — 's  urrainn  m6r  chumhachd  Dhè  Saul  a  thionndaidh 
gu  bhi  na  Phòl — fear  gèur-leanmhainn  gu  bhi  na  naomh. 
2  Là  a  bhreitheanais. 

Agus  an  fhad  so  mu  thimchioll  an  dara  feachd  a 
chuireadh  le  Diabolus  a'  sgrios  Anam-an-duine* 

Ach  bha  ceathrar  de'n  Luchd-teagamh^  an  dèigh 
siubhal  air  allaban  air  feadh  na  dùthcha  rè  tamall^ 
air  dhoibh  fhios  a  bhi  aca  gu'n  robh  Ifrinnich 
fathast  anns  a'  bhaile,  a  bha  cho  dàna  's  gu'n  deach 
iad  a  steach  nam  measg  do  dh'Anam-an-duine. 
Chaidh  iad  gu  tighfear  d'am  b'àinm  An-amharas/ 
seann  Ifrinneach  ann  an  Anam-an-duine^  agus  fìor 
nàmhaid  guineach  do'n  bhaile  sin^  agus  ro  theoma 
a  measg  nan  Ifrinneach  an  sin.  Thug  e  caidreamh 
dhoibh  agus  dh'fhòir  e  orra  leis  na  nithibh  a 
b'fhearr  a  bha  'na  thigh.  An  ceann  tamall  beag 
dh'fheòraich  seann  An-amharus  de'n  Luchd-teag- 
amh  an  ann  à  aon  bhaile  thàinig  iad  uile  ?  (Oir 
bha  fhios  aige  gur  ann  a  aon  rìoghachd  a  thàinig 
iad,)  fhreagair  iadsan_,  ^^  Cha'n  ann,  no  a  aon  siorr- 
achd ;"  '^  oir  is  Fear-teagamh-an-taghaidh  mise," 
arsa  fear  dhiù ;  **  Is  Fear-teagamh-na-gàirmemise," 
arsa  fear  eile ;  ^^  Is  Fear-teagamh-slàinte  mise," 
ars'  an  treas  fear;  *' Agus  is  Fear-teagamh-gràis 
mise/'  ars'  an  ceathramh  fear.  **  Ro  mhathj''  ars' 
an  seann  duine  uasal,  '^  thigibh  o'n  t-siorrachd  is 
àill  leibh,  tha  mi  làn-chinnteach  gu  bheil  sibh  de 
dh'aon  rùn  riumsa,  agus  thasibh  di  beathte  uamsa." 
Mar  sin  bha  iad  toilichte  gu'n  d'fhuair  iad  fasgadh 
ann  an  Anam-an-duine.  '^  Cia  meud,''  ars'  An- 
amharus,  *'  a  thàinig  maiUe  rìbh  gu  sèisdeadh 
Anam-an-duiue  ?"  ^'  Thàinig,"  ars'  iadsan,  **  deich 
mìle  de  Luchd-teagaimh,  agus  cùig  mìle  deug  de 
dhaoine  fuilteach."  "  Tha  na  daoine  fuilteach  so," 
ars*  iadsan  ^^an  co'chrioch  ri  bhur  dùthaich-ne  ; 
ach  tha  sinn  a'  cluinntinn  gu'n  do  ghlacadh  na  h- 
uile  h-aon  de  na  truaghanan  bochd  le  feachd 
Emanueil."  *' Deich  mìle!"  ars'  an  seann  duine 
uasalj  ^^  Tha  mis'  ag  innse  dhùibh  gu'm  bu  mhòr  an 

1  Ged  a  tha  As-creideamh  air  fhuadach  air  falbh,  gidheadh  ma 
dh'fhanas  Aii-ainharus  gheibh  te  gamh  fasgadh. 

àrmailt  sin.  Ach  cionnas  a  thachair  nach  tug  sibh 
buaidh  air  bhur  naimhdibh,  air  dhuibh  a  bhi  cho 
lionmhor  ann  an  àireamh  V'  **  B'e  ar  'n  àrd- 
cheannard,"  ars'  iadsan,  ^'  an  ceud  duine  thàr  as." 
"  Ach  cò  b'e/'  arsa  fear-an-tighe,  '^'an  t-àrd  cheann- 
ard  gealtach  sin  ?"  '^^  B'e  uair-eiginn  Morair-a'- 
bhaile  ann  an  Anam-an-duine,"  ars'  iadsan,  '^  Ach 
guidheamh  ort  na  gairm  àrd-cheannard  gealtach 
dheth^  oir  cha  d*rinn  a  h-aon  eile  bho'n  aird-an-ear 
gus  an  aird-an-iar,  ni's  mò  de  sheirbhis  do  bhur 
prionnsa  Diabolus  na  As-creideamh ;  agus  'nan 
glacadh  iad  e  chaidh  a  chrochadh  gu'n  teagamh." 

*'  Mo  chreach/'  ars'  an  seann  duine  uasal,  **  nach 
robh  deich  mìle  de  Luchd-teagamh  air  an  deagh 
àrmachadh  an  tràths  ann  an  Anam-an-duine^  agus 
mi  fèin  am  cheannard  orra,  an  sin  chithinn  ciod  a 
b*urrainn  mi  a  dheanamh."  ^*^  Is  truagh !"  ars' 
ladsan^  **  nach  fhaiceamaid  sin ;  ach  ciod  e  am  math 
a  tha'n  sin  V'  ^'  Feuchaibh  nach  dean  sibh  bruidh- 
ean  ro  labhar^"  ars*  An-amharus,  ^'  Feumaidh  sibh 
a  bhi  ro  thosdach,  agus  aire  a  ghabhail  dhibh  fèin 
am  feadh  a  tha  sibh  an  so^  no  glacair  sibh,  do  bhrìgh 
gu  bheil  am  Prionnsa  agus  an  t-Ard-rùnair,  an 
ceannardan  agus  an  sàighdearan,  uile  anns  a*  bhaile 
an  tràths.  Agus  a  thuiUe  air  sin,  tha  Morair-na- 
toile  ann,  ar  nàmhad  ro  an-iochdmhor-ne,  agusrinn 
am  Prionnsa  fear-gleidhidh  nan  geatachan  dheth, 
agus  dh'àithn  e  dha  mion  rannsachadh  a  dheanamh 
leis  na  h-uile  dhichioll,  air  son  an  iomlan  de  na  h- 
Ifrinnich  agus  cur  as  dhoibh ;  agus  ma's  e  's  gu*n 
eirmis  e  oirbhs',  màrbhaidh  e  sibh^  ged  a  bhiodh 
'ur  cinn  de  dh'òr." 

Rènah-ùine  so  uile  sheas  aon  de  shàighdeara 
dìleas  Mhorair-na-toile,  d'am  b'ainm  DìchioU,  aig 
farchluais  fo  uinneag  seann  An-amharuis. 

Bu  duine  an  sàighdear  so  anns  an  robh  làn 
mhuinghinn  aig  a'  Mhorair^  agus  dh'an  d'  tug  e 
mòr  speis,  a'  chionn  gu'm  bu  duine  misneachail  e, 

agus  de  shaothair  neo-sgithichte  ann  an  rannsachadh 
air  son  Ifrinnich  chùin  an  glacadh.  2  Pead.  i.  10. 
Chuala  'n  duine  so  an  t-iomlan  de'n  chonaltradh  ; 
uime  sin,  chaidh  e  dh'ionnsaidh  a  Mliorair,  agus 
chuir  e  an  ceill  dha  e.  '^Am  hhei]  iad  an  sin?" 
ars' am  Morair;  *'is  math  is  aithne  dhomh  An- 
amharas,  oir  bhà  e  fèin  agus  mise  glè  àraid  rè  àm  ar 
cùl-sleamhnachaidh  ;  ach  cha'n  'eil  fhios  agam  c'àit* 
am  bhèil  e  chòmhnaidh  an  dràsd.''  ''^  Tha  fhios 
agam-sa/'  arsa  Dìchioll,  '^  agus  feuchaidh  mi  an 
rathad  dhuit  gu  àite  còmhnaidh."  Mar  sin  dh'imich 
am  Morair  agus  Dìchioll  le  chèile. 

A  nis  chaidh  Dìchioll  air  thoiseach,  agus 
dh'fheuch  e  an  t-sh*ghe  dha  gu  àite  còmhnaidh  An- 
amharuis.  ^^  Eisd  a  Mhorair,"  arsa  Dìchioll,  an 
aithneadh  tu  guth  an  t-seann  duine  'nan  cluinneadh 
tu  e?"  **  Dh'aithneadh  gu  math/'  ars'  am  Morair, 
^*^  ach  is  iomadh  latha  bho  nach  fhaca  mi  e.  Mar 
an  ceudna  's  aithne  dhomh^  gu  bheil  e  ro  chuilbh- 
eartach ;  gu  ma  h-e  dha  nach  tèid  e  às  uainn.  Cia 
mar  dh'eirmiseas  sinn  air  an  dorus  ?"  ars'  am  Morair. 
^'  Leig  eadar  mis*  agus  sin,"  arsa  Dìchioll."  Mar 
sin  sheòl  e  an  rathad  a  chum  an  doruis.  Bhris  am 
Morair  an  dorus  air  a'  cheud  tarruinn^  chaidh  e 
steach,  ghlac  e  iad  nan  cùignear,  agus  thug  e  thairis 
iad  do  Dhìleas,  am  maor,  gu'n  cuir  am  prìosan. 
Dh'innseadh  an  sgeul  so  do  Mhorair-a'-bhaile  air  a* 
mhaduinn,  ni  a  thug  mòr  thaitneas  do'n  Mhorair, 
cha'n  ann  a  mhàin  a  chionn  gu'n  do  ghlacadh  an 
Luchd-teagamh,  ach  do-bhrìgh  gu'n  do  chuireadh 
an  làimh  seann  An-amharas,  oir  bha  e  *na  mhòr 
thrioblaid  do  dh'Anam-an-duine^  agus  na  tliur 
bhruaillean  do  Mhorair-a'-bbaile.  Oir  ged  is  ioma 
tòir  a  bh'àir,  cha  do  ghlacadh  e  riamh  gus  a  so. 

B'e  an  ath  ni  na  prìosanaich  a  thoirt  gu  deuch- 
ainn.  Bha  làn  chomas  aig  Morair-na-toile  am 
màrbhadh  'nuair  a  ghlac  e  iad,  ach  mheas  e  aig  an 
àm  so  gur  mò  bhiodh  e  chum  onair  d!  Phrionnsa, 

comhfhurt  Anam  an-daine^  agus  mi-mhisneach  ati 
nàmhaid,  an  toirt  gu  ceartas  follaiseach. 

Air  do'n  latha  bhi  air  a  chomharrachadh,  shuidh 
am  mòd  ann  an  talla  'bhaile^  oir  b'e  sin  àit'  a' 
bhreitheanais ;  thugadh  na  prìosanaich  ceangailt 
ann  an  slàbhraidhibh  'nan  làthair;  ghàirmeadh  an 
luchd-breith ;  mhionnaicheadh  na  fìanaisean,  agus 
dh'fheuchadh  na  priòsanaich  air  son  am  beatha. 
'S  iad  an  t  aon  luchd-breith  a  dh'f heuch  Cion-firinn, 
An-iochdmhor,  Uabhar,  agus  a'  chuid  eile  de'n 
còmpanaich  a  dh'fheuch  iad  so. 

Air  tùs  thugadh  seann  An-amharas  an  làthair  a,' 
mhoid,  agus  lèubhadh  a  chùis-dhitidh  dha  mar  a 
leanas : 

An-amharais,  *'  Tha  thu  an  so  air  do  chasaid  fo 
ainm  An-amharus  a  t*fhear-sàrachaidh  air  baile 
Anam-an-duine,  (oir  is  Ifrinneach  thu  a  thaobh 
nàduir^)  agus  mar  an  ceudna  mar  neach  aig  am 
bheil  fuath  do'n  Phrionns'  Emanuel,  agus  rùnaich 
baile  Anam-an-duine  a  sgrios.  Mar  an  ceudna 
tha  thu  air  do  chasaid  air  son  a  bhi  toirt  aoidheachd 
do  naimhdibh  an  Righ,  an  deigh  nan  laghan  fallain 
a  rinneadh  calg-dhireach  an  aghaidh  sin  :  Oir,  1 . 
Chuir  thu  an  teagamh  firinn  a  theagaisg  agus  a 
staid  :  2.  Ann  an  guidhè  gu'm  biodh  deich  mìle  de 
Luchd-teagamh  ann:  3.  Ann  an  gabhail  roimh  an 
nàmhaid,  ann  an  aoidheachd,  agus  ann  am  misneach 
a  thoirt  dhoibh.  Ciod  a  tha  thu  'g  ràdh  ris  a'  chùis- 
dhìtidh  so  ?     Am  bheil  no  nach  *eil  thu  ciontach?" 

'^  A  Mhorair,"  ars'  esan,  ^'  cha'n  aithne  dhomh 
ciod  is  ciall  do'n  chùis-dhìtidh  so,  oir  is  e  An-amharas 
is  ainm  do'n  duine  a  tha  air  a  chasaid,  agus  cha'n  e 
Bin  m'ainm-sa ;  'se  is  aìnm  dhomhsa  Faighneachd- 
mu'n-chòir.  Gu  cinnteach  tha  fuaim  an  darna  h- 
aon  coltach  ris  an  aon  eile,  agus  is  aithne  dhuit-sa 
Mhorair  gu  bheil  mòr  eadar-dhealachadh  eatorra 
le  chèile ;  oir  tha  mi  'n  dùil  gu'm  faod  duine,  eadh- 
on,   anns  na  h-amannaibh  is  miosa^  agus  sin   mar 

an  ceudna,  a  measg  nan  daoine  is  miosa  feòrachadh 
inu  thimcliioll  nithe,  gu'n  bhi  ann  an  cunnart  a 
bheatha."^ 

An  sin  thubhairt,  Morair-na-toile^  oir  bha  e  air 
aon  do  na  fianaisean  :  ''  A  Mhorairj  agus  sibhs'  a 
bhreitheamhna  urramach,  agus  a  luchd-riaghlaidh 
Anam-an-duine;,  chuala  sibh  uile  gu'n  d'àicheadh 
am  priosanach  air  beulthaobh  a  mhòid  'ainm  ;  ach 
tha  fhios  agam-sa  gur  e  an  dearbh  dhuine  an 
aghaidh  am  bheil  a  chùis-dhìtidh_,  agus  gur  e  An- 
amharas  fhior  'ainm.  Is  aithne  dhomh  e  bho  cheann 
còrr  is  deich-bliadhna-fichead,  oir  bha  e  fèin  agus 
mise  (is  nàire  leam  &  ràdh)  'nar  còmpanaich  gle 
àraid,  "nuair  a  bha  Diabolus  'na  uachdaran  air 
Anam-an-duine;  agus  tha  mi  toirt  fianais  gur  Ifrinn- 
each  e  a  thaobh  nàduir,  fior  nàmhad  do  ar  Prionnsa- 
ne,  agus  neach  aigam  bheil  mòr  ghàmhlas  do  bhaile 
beannaichte  Anam-an-duine.  'S  minig  a  bha  e 
'nam  thigh-sa  ri  àmanna  ceannairc  còrragus  fichead 
òidhche  an  deigh  chèile  ;  agus  bu  ghnà  leinn  a  bhi 
conaltradh  an  tràth  sin  mar  bha  e  fèin  agus  a  Luchd- 
teagamh  sl'  conaltradh  bho  chean  ghoirid.  'S  iom- 
adh  latha  bho  nach  fhaca  mi  e  roimhe;  thug 
teachd  Emanueil  do  dh'Anam-an-duine  air  achair- 
tealan  atharrachadh  ;  ach  is  e  so  an  duine  a 
Mhorair/' 

An  sin  thubhairt  na  Breitheamhnan,  '^  bheil  ni 
sam  bith  tuille  agad  ri  ràdh/' 

**  Tha,''  ars'  an  seann  duine,  *^^tha  sin  agam  ;  oir 
cha  do  labhair  ach  aon  fhianais  fathast  a'm'  agh- 
aidh,  agus  cha'n  'eil  e  laghail  do'  dh'Anam-an- 
duine,  duine  air  bith  a'  chur  gu  bàs  à  beul  aon 
fhianais/'  An  sin  sheas  Dìchioll  suas  agus  thug  e 
fianais  air  na  chunnaic  agus  na  chuala  e^  mar  a 
chuireadh  an  cèill  cheana. 


1  Faodaidh  Ana-creidich  ag:u8  ana-criosdaidhean  a  bhi  air  aa 
gabhail  an  àite  luchd-lìosracliaidh  um'n  t'hìriun,  ach  bitliidh  iad 
air  ara  i'aotainn  a  maoh  agus  air  a  dhearbhadh  orra  nach  eil  annta 
-ach  luchd  an-aniharais. 

An  sin  tliuirt  na  Breitheamhnan^  ^^  An-amhar- 
ais,  tha  fianais  eile  an  so  a'  t*aghaidh,  agus  tha  a 
theisteanas  iomlan  :  1.  Mhionnaich  e  gu'n  'tug  thu 
cairtealan  do  na  daoin  so,  agus  gu'n  do  bheathaich 
thu  iad  ged  bha  fhios  agad  gu'm  b'Ifrinnich^  agus 
nàimhdean  do'n  Righ  iad.  2.  Mhionnaich  e  gu'n 
do  ghuidh  thu  gu'm  biodh  deich  mìle  dhiù  ann  an 
Anam-an-duine.  3.  Mhionnaich  e  gu*n  do  chomh- 
airlich  thusa  dhoibh  a  bhi  ro  thosdach  agus  an  aire 
ghabhail  dhiù  fein,  air  eagal  gu*m  biodh  iad  air  an 
glacadh  le  seirbhisich  an  Righ.  Tha  so  uile  a' 
dearbhadh  gur  Ifrinneach  thu  ;  oir  'nam  bu  charaid 
do'ri  Righ  thu,  ghlacadh  tu  fein  iad." 

An  sin  fhreagair  An-amharus_,  ^'  Bu  choigrich  na 
daoine  a  thàinig  a  dh'ionnsaidh  mo  thighe-sa,  agus 
thug  mi  steach  iad,  agus  an  d'thàinig  e  gu  bhi  'na 
chiont'  ann  an  Anam-an-duine  aoidheachd  a  thoirt 
do  choigrich  ?  Tha  e  fior  mar  an  ceudna,  gu'n  do 
bheathaich  mi  ìad,  agus  c'arson  a  biodh  cron  air 
fhaotainn  do  m'fhialaidheachd  ?  A  thaobh  an 
aobhair  a  bh'agam  air  son  a  bhi  guidhe  deich  mìle 
dhiù  a  bhi  ann  an  Anam-an-duine,  cha  d'innis  mi 
riamh  sin  aon  chuid  do  na  fianaisibh,  no  dhoibh 
fèin.  Dh'fhaodainn  a  bhi  guidhe  gu'm  biodh  iad 
air  an  glacadh,  agus  mar  sin  a'  durachdainn  gu 
math  do  dii'Aiìam-an-duine,  airson  na  thadh'fhios 
aig  neach  sam  bith  eile  air.  Mar  an  ceudna  dh'iarr 
mi  orra  an  aire  ghabhail  nach  tuiteadh  iad  ann  an 
làmhaibh  'nan  ceannardan,  ach  dh'fhaodadh  sin  a 
bhi  a  chionn  nach  bu  toil  ìeam  gu'm  biodh  neach 
air  bith  air  a  chur  gu  bàs,  agus  cha'n  ann  a  chionn 
gu'n  robh  toil  agam  gu'n  rachadh  naimhdean  an 
llìgh  as." 

An  sin  fhreagair  Morair-a'-bhaile,  '^  Ged  bu 
ghniomh  math  aoidheachd  a  thoirt  do  choigrich, 
gidheadh  gu'm  bu  cheannairc  aoidheachd  a  thoirt 
do  nàimhdibh  an  Rìgh  Agus  a  thaobh  ni  sam  bith 
tuilleadh  a  thuirt  thu,  cha'n  'eil  thu  ach  a  feuch- 

aìnn  ri  seapadli  as  agus  dàil  a  chur  ann  an  ceartas 
a*  chuir  an  gniomh.  Ged  nach  biodh  ni  sam  bith 
tuille  air  a  dhearbhadh  a'  t'aghaidh  ach  gur  Ifrinn- 
each  thu,  feumaidh  tu  a  rèir  an  lagha  bhi  air  do 
ehuir  gu  bàs  ;  ach  cairtealan  a  thoirt  do  dh'Ifrinn- 
ich,  am  beathachadh,  cuideachadh  leo,  agus  an 
dìon,  seadh^  Ifrìnnich  eilthireach^  iadsan  a  thàinig 
o  thìr  chèin,  a  dh'aon  ghnothach  a  sgrios  Anam-an- 
duine^  cha'n  f haodar  so  fhulang." 

An  sin  thubhairt  An-amharus^  *^  tha  mi  faicinn 
cia  mar  thàrlas  ;  feumaidh  mise  bàsachadh  air  son 
m'àinm,  agus  m'fhialaidheachd."  Agus  mar  sin 
dh'fhan  e  'na  thosd. 

An  sin  ghairmeadh  an  Luchd-teagamh  elthir- 
each  gu  beulthaobh  a'  mhòid^  agus  b'Fhearr-teag- 
amh-an-taghaidh  an  ceud  fhear  a  thugadh  an  làth- 
air  ;  mar  sin  lèubhadh  a  chàis  dhìtidh,  agus  a 
chionn  gu'm  bu  choigreach  e,  dh'innseadh  a  sùim 
dha  le  eadar-theangair ;  eadhon,  Gu'n  robh  e  an 
sud  air  a  chasaid  mar  nàmhad  guineach  do  dh'Em- 
anuel,  làn  do  mhi-rùn  do  dh'Anam-an-duine^  agus 
'na  eascaraid  d'a  theagasgaibh  fallain,  1  Eoin  iv.  19. 

Thubhairt  e,  '^  Gu'n  robh  e  'g  aideachadh  gu'm 
b'Fhear-teagamh-an-taghaidh  e,  agus  gu'm  b'e  sin 
an  t'aidmheil  anns  an  robh  e  riamhair  oideachadh." 
Agus,  ars'  esan,  ^^  Ma  dh'fheumas  mi  bàsachadh  air 
son  m'aidmheil,  bàsaicheam  mar  fhianais  air  son 
mo  chreidhimh,  agus  mar  sin  is  ann  is  lugha  tha  e 
cuir  a  chùram  orni." 

An  sin  fhreagair  am  breitheamh,  ^''Se  blii  cur  an 
teagamh  an  taghaidh  a  bhi  tilgeadh  bun  os  ceann 
aon  de  theagasgan  mòr  an  t-soisgeil;  eadhon,  uile- 
fhiosrachd,  cumhachd,  agus  toil  De',  a  bhi  toirt  air 
falbh  còir  Dhè  air  a'  chrèutair  fein,  a  bhi  lagachadh 
creidimh  Anam-an-duine,  agus  a  bhi  fàgail  slàint 
an  urradh  ri  oibribh,  agus  cha'n  ann  ri  gràs  •,  mar 
an  ceudna  tha  e  toirt  na  brèige  do'n  Fhacal,  agus 
a'   cur    mi-shuaimhneas    air   inntinnibh    muinntir 

Anam-an-duine,  uime  sin,  a  reir  nanlaglianna  is  ro 
òirdheirce,  feumaidh  e  bhi  air  a  chuir  gu  bàs/' 

An  sin  ghàirmeadh  Fear-teagamh-na-gàirm,  air 
beulaobh  a'  mhòid  ;  is  glè  bheag  eadar-dhealachadh 
a  bh'eadar  cùis  dhitidh  an  f  hir  so  agus  an  f  hir  eile, 
a  mhàin  gu'n  do  chuireadh  gu  sònraichte  as  a  leth 
a  bhi  'g  aicheadh  gàirm  Anam-an-duine. 

Dh'fheòraich  am  breitheamh  dheth  ciod  a  bh'aige 
ri  ràdh  ? 

Fhreagair  e,  ^^  nach  do  chreid  e  riamh  gu'n  robh 
a  leithid  a  ni  ann  is  gàìrm  shònraichteaguschumh- 
achdach  o  Dhìa  do  dh'Anam-an-duine^  ach  mar  a 
bha  iad  airan  gàirm  legàirmchoitcheann  an  Fliacail, 
no  leis  a  sin  fèin  ach  mar  a  tha  e  'gan  comhairleach- 
adh  an  t-olc  a  thrèigsinn^  agus  an  ni  sin  a  ta  ceart 
agus  math  a  dheanamh,  agus  ris  a  so  tha  gealladh 
de  shonas  air  a  cho-cheangal/' 

An  sin  thuirt  am  breitheamh,  *'  Is  Ifrinneach 
thu^  agus  dh'àicheadh  thu  earrann  mhòr  do  dh'aon 
de  fhìrinnibh  ro  dhearbhta  Prionnsa  Anam-an- 
duine  ;  oirghàirm  esan,  agus  chuala  am  baile  gàirm 
ro  shònraichte  agus  chumhachdach  'Emanueil,  leis 
an  robh  e  air  a  bheothachadh,  air  a  dhùsgadh,  agus 
air  a  shealbhachadh  le  gràs  neamhaidh  gu  bhi 
miannachadh  co-chomunn  ri  Phrionnsa,  seirbhis  a 
dheanamh  dha,  a  thoil  a  choilionadh,  agus  amharc 
ri  'shonas  de  ghean  math-san  a  mhàin.  Agus  air 
son  do  dhì-meas  de'n  deagh  theagasg  so  feumaidh 
tu  a  bhi  air  do  chuir  gu  bàs.*' 

An  sin  ghàirmeadh  Fear-teagamh-gràis,  agus 
lèubhadh  a  chùis-dhìtidh :  fhreagair  esan^  ^'  Ged  is 
anno  Thìr-an  teagamh  a  thàinige,  gu*m  bu  shliochd 
Phariseach  'athar,  a  chaith  a  bheatha  gu  measail 
a  measg  a  choimhearsnaichean,  agus  gu'n  do  theag- 
aisg  e  dha-san  a  bhi  creidsinn,  agus  mar  sin  tha 
agus  bithidh  mi  a'  creidsinn,  (ars'  esan)  nach  bi 
Anam-an-duine  gu  bràth  air  a  thearnadh  gu  saor 
tre  ghràs." 

An  sin  thubhairt  am  breitheamh,  **  Tha  lagh  a* 
Phrionnsa  soilleir  air  a  phùinc  so:  1.  Cha'n  ann 
o  oibribh  :  2.  Le  gràs  a  ta  sibh  air  bhur  tearnadh. 
Rom.  iii.  Eph.  ii.  Agus  tha  t'aidmheil-sa  air  a 
bhònntachadh  air  oibribh  na  feòla ;  oir  is  iad  oibre 
an  lagh  oibribh  na  feòla.  A  thuiUeadh  air  sin, 
anns  na  chuir  thus'  an  cèiU,  spùinn  thu  Dia  de 
'ghlòir^  agus  thug  thu  i  do  dhuine  peacach ;  spùinn 
thu  Criosd  dhe  feum  do-sheachainte,  agus  èifeachd 
na  rinn  agus  na  ghabh  e  os-làimh,  agus  thug  thu 
iad  80  araon  do  dh'oibribh  na  feòla.  Rinn  thu  tàir 
air  obair  an  Spioraid  Naoimh^  agus  dh  ardaich  thu 
toil  na  feòla,  agus  na  h-inntinn  a  tha  beò  a  rèir  na 
feòla,  agus  na  h-inntinn  a  tha  beò  a  rèir  an  lagha. 
Is  Ifrinneach  thu^  mac  Ifrinneach;  agus  feumaidh 
tu  a  bhi  air  do  chuir  gu  bàs."^ 

Air  bàll  fhuaradh  ciontach  iad  leis  an  luchd- 
breith.  An  sin  thubhairt  an  Seanachaidh,  ^^  Fhuar- 
adh  sibhse  a'  phriosanacha  air  beulthaobh  a  mhòid, 
ciontach  de  lochdan  mòr  an  aghaidh  Emanueil  ar 
Prionnsa-ne,  agus  an  aghaidh  sonais  baile  iomrait- 
each  Anam-an-duine :  lochdan  air  son  am  feum  sibh 
a  bhi  air  bhur  cur  gu  bàs. 

Mar  sin  thugadh  a  mach  binn  an  cèusadh :  b'e 
'n  t-àite  anns  an  robh  iad  uile  gu  bhi  air  cuir  gu 
bàs,  an  t-ionad  anns  an  do  chuir  Diabolus  an 
òrdugh  àrmailt  mu  dheireadhan  aghaidh  Anam-an- 
duine ;  ach  An-amharus  na  aonar,  a  chaidh 
chrochadh  aig  ceann  Sràid-na-dò-bheart,  direach 
fa  chomhar  a  dhoruis  fèin. 

'Nuair  a  fhuair  Anam-an-duine  an  fhad  so 
cùibhteas  an  naimhde  bha  cur  mi-shuaimhneas 
orra,  thugadh  òrdugh  teann  do  Mhorair-na-toile, 
maille  ri  Dìchioll  a  sheirbhiseach^  rannsachadh  air 
son  nan  Ifrinneach  a  bha  fathast  beò  anns  a'  bhaile, 

1  Cha'n  'eil  e  air  a  chiallachadh  gu  bheil  daoine  gu  bhi  air  an 
cuir  gu  bàs  air  son  am  barailean  cràbhach,  ach  nach  fhaodar  a 
cheadachadh  do  mhearachdaibh  fantainn  auns  an  inutinn. 

agus   na  bha   'nan  comas  a  dheanamh  chum  an 
glacadh.     B'iad  so  ainmean  cuid  dhiù,  Amaideach^ 
Dearmad-math,  Eagal-tràileil,  Cion-gràidh^  Cion- 
muinghinn,  Feòlmhor,  agus  Leisg.    Mar  an  ceudna 
dh'òrduicheadh  dha  clann  An-amharais  a  ghlacadh^ 
agus  a  thigh  a  leagadh;   b'e  Teagamh  a  mhac  bu 
shine ;  b'iad  an  ath  f headhaiftn  Beò-a-rèir-an-lagha, 
Cion-creidiihh/  Fiar-bheachd-mu-Chriosd,  Bearr- 
an-gealladh,    Mothachadh-feòhhhor,    Beò-air-fair- 
eachadh,  agus  Fein-speis.     Bha  iad  so  uile  aige  ri 
aon  mhnaoi,  agus  b*e  Cion-dòchais  a  Vainm  dhl ; 
b'e  seann  As-creideamh  bràthair  a  h-athar,   agus 
'nuair  a  dh'èug  seann  Doilleir  a  h-athair,  dh'àraich 
esan  i,  agus  thug  ei  do  dh'An-amharus  mar-mhnaoi. 
A  nis  ghlac  Morair-na-toile,  maille  ri  Dìchioll  a 
sheirbhiseach,    Amaideach   air  na   sràidibh,   agus 
chroch  se  e  ann  an  Cumhang-gun-tùr,  direach  fa 
chomhair  a  thighe  fèin.     B'e  so  Amaideach  leis  am 
b'àill    gu'n    tugadh    Anam-an-duine     thairis     an 
Ceannard  Creideamh  do  làmhaibh  Dhiaboluis,  air 
chumha  gu'n  tugadh   e  air  falbh  'fheachd   as  a' 
bhaile.     Mar  an  ceudna  ghlac   e   Dearmad-math 
aon  latha  am  feadh  a  bha  e  dripeil  air  an  fhèill, 
agus  chuir  e  gu  bàs  e  a  rèir  an  lagha.     A   nis  bha 
duine  bochd  onorach  ann  an  Anam-an-duine,  d'am 
b'ainm  Meamhrachadh,  neach  air  nach  robh  mòr 
mheas  ann  an  laithibh  a'  chùl-sleamhnachaidh ;  ach 
a  tha  nis  gle  mheasail  aig  maithibh  a'  bhaile.^  Bha 
iad  toileach  an  duine  so  àrdachadh  gu  h-urram  ;  a 
nis  bha  mòr-shaoibhreas  roimhe  so   aig  Dearmad- 
math  ann  an  Anam-an-duine,  agus  an  uair  a  thàinig 
Emanuel  chuireadh  air  leth  e  gu  feum  a'  Phrionnsa ; 
chaidh  sin  a  thoirt  a  nis  do  Mheamhrachadh  chum 
a  chuir  gu  buil  air  son  math  a'  bhaile,  agus  'na 
dheigh-san   d*a   mhac  Breithnich-ceart ;    bha  am 
Breithnich-ceart  so  aige  ri   Cràbhadh,    a  bhean, 
nighean  an  t-Sheanachaidh. 

1  Tha  meamhrachadh  tàrbhach  do'n  anara. 

An  deigli  so  ghlac  am  Morair  BeàiT-aii'gealladh ; 
a  nis  bu  shlaoightear  comharraichte  e  so,  oir  le 
'rianaibh-san  bha  mòran  de  chùineadh  an  Righ  air 
a  mhilleadh,  uime  sin,  rinneadh  eisimpleir  tbllais- 
each  dhe.  Chuireadh  an  -toiseach  e  air  stòU-nam- 
meirleach,  agus  an  sin  sgiùrsadh  e  leis  a  chloinn 
agus  leis  na  seirbhisich  ann  an  Anam-an-duine, 
agus  an  deigh  sin  chrochadh  e.  Faodaidh  gu'm  b'i 
iongantas  air  cuid  air  son  cho  an-iochdmhor  'sa 
chaidh  buintinn  ris  an  duine  so^  ach  tha  iadsan  a 
tha  nan  liichd-malairt  onorach  ann  an  Anam-an- 
duine  làn  sheadhail  dhe  ciod  an  dolaidh  mòr  a 
dh'fhaodas  aon  bhearradair  gheallaidhean  a  dhean- 
amh  ann  an  ùine  ghearr  do'n  bhaile.  Agus  ar 
leam-sa  gu'm  bu  chòir  buintinn  mar  so  ris  na  h-ùile 
h-aon  de  'ainm  agus  de  'chaithe-beatha. 

Mar  an  ceudna  ghlac  e  Mothachadh-feòhnhor, 
agus  chuir  e  am  prìosan  e,  ach  bhris  e  am  prìosan 
agus  thàr  e  as,  agus  cha  d'fhàg  an  daoidhear 
ladarna  fatliast  am  baile,  ach  tha  e  am  folach  anns 
na  h-uaimhean  Ifrinneach  trath  latha,  agus  a'  taghal 
thighean  dhaoine  onorach  a'  m'  oidhche.  Uime 
sin,  chuireadh  suas  rabhadh  follaiseach  an  àite  na 
fèille  ann  an  Anam-an-duine,  a'  cur  an  cèill  cò  sam 
bith  a  gheibheadh  a  mach,  a  ghlacadh  agus  a 
mhàrbhadh  Mothachadh-feòlmhor,  gu'm  biodh  e  air 
a  cheadachadh  dha  suidhe  aig  bòrd  a  Phrionnsa  an 
còmhnuidh,  agus  gu'm  biodh  e  air  a  dheanamh  na 
fhear-coimhead  'ionmhais  Anam-an-duine.  Dh* 
fheuch  iomadh  neach  ris  a  so  a  dheanamh,  ach 
dh'fhartlaich  orra,  ged  a  chunncas  gu  tric  e. 

Ghlac  am  Morair  Fiar-bheachd-mu-Chriosd, 
agus  chuir  e  am  prìosan  e,  far  an  d'èug  e  le  tinn- 
eas-caitheamh  athaiseach. 

Mar  an  ceudna  ghlacadh  Fèin-spèis,  ach  a  chionn 
gu'n  robh  mòran  chàirdean  aige  ann  an  Anam-an- 
duine,  chuireadh  dàil  'na  bhlnn  a  chuìr  an  gniomh  ; 
ach  mu  dheireadh  sheas  Fèin-aicheach  suas  agus 

thuirt  e,  ma's  e  's  gu  bheil  an  leithidean  so  a 
shlaoightearan  gu  bhi  air  an  ceadachadh  ann  an 
Anani-an-duine,  bheir  mi  thairis  mo  dhreuchd.  An 
sin  ghlac  se  e  bho'n  t-sluagh,  agus  thug  e  thairis  e 
d  a  shaighdearaibh,  far  an  do  chuireadh  gu  bàs  e. 
Ach  bha  cuid  ann  an  Anam-an-duine  a  rinn  gearan 
air  a  so,  ged  nach  fhaodadh  a  h-aon  diù  labhairt  a 
mach,  a  chionn  gu'n  robh  Emanuel  anns  a'  bhaile. 
Dh'innseadh  an  gniomh  treun  so  a  rinn  an  Ceannard 
Fein-aicheadh  do'n  Phrionnsa^  uime  sin  rinn  e  na 
Mhorair  e  ann  an  Anam-an-duine.  Mar  an  ceudna 
fhuair  Morair-na-toile  mòran  cliù  bho  Emanuel. 

An  sin  ghabh  am  Morair  Fèin-aicheadh  misneach, 
agus  lean  e  airtòir  nan  Ifrinneach  maille  ri  Morair- 
na-toiìe ;  agus  ghlac  iad  Beò-air-faireachadh  agus 
Beò-a-reir-an-lagha,  agus  chuir  iad  am  prìosan  iad 
gus  an  d'èug  iad.  Ach  air  do  Chion.creidimh  a  bhi 
na  cheatharnach  clis^  sgairteil ;  cha  b'urrainn  doibh 
i'iamh  a  chur  an  làimh,  ged  a  thug  iad  an  ionnsaidh 
gu  minig.i  Uime  sin,  fanaidh  e  fein  agus  beagan 
eile  dhiubhsan  is  cuilbheartaich  dhe'n  t-shliochd 
Ifrinneach  ann  an  Anam-an-duine,  gus  an  tig  an 
t'àm  anns  an  sguir  Anam-an-duine  dhe  bhi  chòmh- 
nuidh  ann  an  rioghachd  a  Chruinne-cè.  Ach 
dh'fhan  iad  'nan  tùill  agus  'nan  uaimhean ;  agus 
nam  b'e  's  gu'n  nochdadh  a  h-aon  diubh  iad  fèin 
dh'eireadh  am  baile  gu  h-iomlan  nan  aghaidh,  seadh, 
ghlaodhadh  eadhon  a  chlànn  bheag  fèin  ann  an 
Anam-an-duine  nan  deìgh  mar  an  deigh  mearlach, 
agus  dhùraichdeadh  iad  an  clachad  gu  bàs.  Rainig 
Anam-an-duine  a  nis  air  tomhas  èiginn  de  shìth 

1  Gu  cinnteach  is  cionta  mòr  an  gealladh  a  chuir  am  mi-shùim. 
Tha  e  deacaircuir  asdo  Mhothachadh-feòlmhor.  Far  an  còmhnaich. 
Kmanuel  anns  a'  chridhe  bàsaichidh  Fiar-bheachd-mu-Chriosd.  Do 
na  h-uile  dhroch-thograidhean  'se  Fèin-spèis  is  dorra  a  thoirt  fo 
cheannsal,  ach  's  urrainn  Fein-^icheadh  cuir  às  da.  Fanaidh  as- 
creideamh  fathast ;  tha  aig  a'  chreidmheach  fathast  ri  òsnaich  fo 
dhroch  cridhede  dh'as  creideamh,agusbithidh  sin  aigeri  dheanamh 
gus  an  coJmhhonar  a  chogadh,  agus  gus  an  cuir  an  truaillidheachd 
so  neo-thruailieachd  uimpe. 

agus  de  shàmhchair,  ghabh  a  Phrionnsa  còmhnuidh 
an  taobh  a  stigh  d'a  chriochaibh,  mar  aa  ceudna 
rinn  a'  cheannardan,  agus  a  shàigìidearan,  an 
dleasdanas^  agus  thug  Anam-an-duine  an  aire  do'n 
mhalairt  a  bh'aige  ris  an  tìr  chèin  ;  niar  an  ceudna 
bha  e  gle  bhicheanta  'na  ghnothaichibh.  Isa. 
xxxiii.  17.     Phil.  iii^  20.     Gnath.  xxxi. 

''Nuair  a  fhuair  Anam-an-duine  cuidhteas  uir- 
ead  de'n  naimhde  a  bha  cuir  mi-shuaimhneas  orra^ 
chuir  am  Prionnsa  fios  d'an  ionnsuidh,  agusshuidh- 
ich  e  latha  anns  an  còmhluicheadh  e  an  siuagh  uile 
ann  an  àite  na  feille_,  gus  an  d*thugadh  e  àithne 
dhoibli  mu  thimchioll  cuid  a  ghnothaichean  mu'n 
àm  ri  teachd^  agus  nam  b'e  *s  gu'n  d'thugadh  iadsan 
fainear  iad,  a  bhiodh  gu  tearuinteachd  agus  comh- 
fhurtachd  dhoibh  an  deigh  so,  agus  gu  dìtcadh  agus 
lèir-sgrios  an  cuid  Ifrinneach  dhùthchasach.  Mar 
sin  air  an  latha  shuidhicheadh  chruinnich  muinntir 
a  bhaile  an  ceann  a  chèile ;  thainig  Emanuel  a  nuas 
'na  charbad,  maiUe  ri  'cheànnardaibh  uile  a'  feith- 
eamh  air  le  mòr  ghreadhnachas.  An  sin  ghairmeadh 
tosd,  agus  an  deigh  beagan  chomharraidhean  gràidh 
a  thaisbeanadh  da  chèile,  thoisich  am  Prionnsa, 
agus  labhair  e  mar  a  leanas : 

'*  Anam-an-duine,  ànnsachd  mo  chridhe,  is  mòr 
agus  is  lionmhor  na  sochairean  a  bhuilich  mis'  ort ; 
sgar  mi  thu  bho  chàch,  agus  ròghnaich  mi  thu 
dliomh  fèin,  cha'n  ann  air  son  t'airidheachd^  ach 
air  mo  sgàth  fèin.  Mar  an  ceudna  shaor  mi  thu, 
cha'n  e  a  mhàin  bho  uamhas  lagh  m'Athar,  ach  o 
làimh  Dhiaboluis.  Rinn  mi  so  do  bhrìgh  gu'n  robh 
gràdli  agam  dhuit,  agus  a  chionn  gu'n  do  shuidhich 
mi  mo  chridhe  ort  chum  math  a  dheanamh  dhuit ; 
mar  an  ceudna  chum  gu'm  biodh  na  h-uile  nithe  a 
dh'fhaodadh  a  bhi  na  amladh  ann  do  shlighe  gu 
Phàras  air  an  toirt  as  an  rathad,  thug  mi  làn  riar- 
achadh  air  son  t'anma,  agus  cheannaich  mi  dhomh 
fein  tliu ;  le  luach,  cha'n  ann  le  nithibh  truaiUidh, 

mar  a  ta  airgìod  agus  òr^  ach  le  luach  fala,  m'  f  huil 
fèin,  a  dhoirt  mi  gu  saor  chum  do  cheannach  dhomh 
fèin.  Mar  sin,  O  Anam-an-duine^  rèitich  mi  thu 
ri  m'Athair,  agus  thug  mi  còir  dhuit  air  na  h-ion- 
adaibh-còmhnaidh  a  th'ann  am  baile  rioghail 
m'Athar,  far  am  bheil  nithe  nach  fhaca  sùìl,  agus 
nach  tàinig  ann  an  cridhe  duine  a  hhreithneachadh. 

"  A  thuilleadh  air  sin,  O  Anam-an-duine,  tha  thu 
a'  faicinn  ciod  a  rinn  mi !  agus  cionnas  a  thug  mi 
thu  a  mach  a  làmhan  do  naimhde ;  a  dh'ionnsaidh 
an  do  theich  thu  gu  ceannairceach  o  m'Athair,  agus 
leis  an  robh  thu  toileach  a  bhi  air  do  shealbhachadh, 
agus  mar  an  ceudna  air  do  sgrios.  Thàinig  mi  'ga 
d'ionnsaidh  air  tùs  le  mo  lagh,  an  deigh  sin  le  mo 
shoisgeul^  a  chum  do  dhùsgadh  agus  a'  nochdadh 
dhuit  mo  ghlòir.  Agus  is  aithne  dhuit  fèin  ciod  a 
bha  thu,  ciod  a  thuirt  thu^  ciod  a  rinn  thu,  agus  cia 
lion  uair  a  rinn  thu  ceannairc  an  aghaidh  m'Athar 
agus  a'm'  aghaidh  fèin  ;  gidheadh,  thàinig  mi  'ga 
d'ionnsaidh,  ghiulain  mi  le  do  chleachdainibh, 
dh'fheith  mi  ort,  agus  an  deigh  sin  uile  ghabh  mi 
riut  eadhon  dhe  mo  dheagh-ghean  agus  dhe  mo 
ghràs;  agus  cha  cheadaichinn  dhuit  a  bhi  air  do 
chàll,  mar  bu  mhiannach  leat  fèin  a  bhi.  Mar  an 
ceudna  chuairtich  mi  thu,  agus  chuir  mi  fo  àmhghar 
thu  air  gach  taobh,  chum  do  sgìtheachadh  dhe  do 
shh'ghibh,  agus  do  chridhe  a  thoirt  a  mhàin  le  cràdh, 
a  chum  a  bhi  toileach  gabhail  ri  math  agus  ri  sonas. 
Agus  an  uair  a  thug  mi  buaidh  iomlan  ort  thionn- 
daidh  mi  i  chum  do  bhuannachd.     Eph.  ii,  5,  6. 

Mar  an  ceudna  tha  thu  a'  faicinn  ciod  a  chuid- 
eachd  de  dh'àrmailt  m'Athar  a  shuidhich  mi  an 
taobh  a  stigh  do  d'  chriochaibh ;  ceannardan,  luchd- 
riaghlaidh,  sàighdearan,  fir-chogaidh,  innealan-cog- 
aidh,  agus  innleachdan  urramach,  chum  cosg  agus 
ceannsal  a  chuir  air  do  nàimhdibh :  's  aithne  dhuit 
ciod  a  tha  mi  a'  ciallachadh,  O  Anam-an-duine. 
Is  iad  sud  mo  sheirbhisich-sa,  agus  mar  an  ceudna 

do  sheirbhisich-san,  Anam-an-duine,  chum  do  dhìon, 
do  ghlanadh,  do  neartachadh,  agus  t'uidheamachadh, 
air  mo  shon  fèin,  agus  a  chum  t-ullachadh  air  son 
beannachd,  glòir,  agus  làthaireachd  m'  Athar  sa ; 
oir  chruthaicheadh  thusa^  Anam-an-duine,  chum  a 
bhi  air  t'  uidheamachadh  fa'n  comhair  so. 

A  thuilleadh  air  so,  tha  thu  a'  faicinn,  cionnas  a 
dhì-chuimhnich  mi  do  chùl-sleamhnachadh  minig, 
agus  a  leighis  mi  thu.  Gu  cinnteach,  bha  fearg 
orm  riut,  ach  phiU  mi  m'  fhearg  air  falbh,  a  chionn 
gu'n  do  ghràdhaich  mi  thu  fathast,  agus  tha  mo 
chorraich  air  sguir  ann  an  sgrios  do  naimhdean,  O 
Anam-an-duine.  Ni  mò  thug  do  mhathas  dha 
t'ionnsaidh  mi  a  rithist  an  deigh  dhomh  m*  aghaidh 
fhalach,  agus  mo  làthaireachd  a  thoirt  air  falbh 
uat  air  son  t'eusontais.  *S  ann  uat  fèin  a  bha  slighe 
a  chùl-sleamhnachaidh,  ach  's  ann  uamsa  bha  shghe 
agus  meadhona  t-ath-aiseag  gu  slàinte.  'S  mise 
shuidhich  callaid  agus  balla,  'nuair  a  bha  thu  tois- 
eachadh  ri  tionnda  gu  nithe  anns  nach  robh  tlachd 
agamsa.  'S  mis'  a  rinn  do  mhilis  searbh ;  do  latha 
na  h-oidhche ;  do  shlighe  mìn  draighneachail ;  agus 
mar  an  ceudna  a  chuir  gu  h-amhluadh  na  h-uile 
bha  g  iarraidh  do  sgrios.  Is  mis'  a  chuir  Eagal-Dè 
air  obair  ann  an  Anam-an-duine.  Is  mis'  a  bheoth- 
aich  do  Choguis  agus  do  Thuigse,  do  Thoil,  agus  t' 
Aignidhean,  an  deigh  do  chrionadh  mòr  agus  doil- 
ghiosach.  Is  mis'  a  chuir  beò  annad,  gu  mi  fèin 
iarraidh,  chum  agus  gu'm  faigheadh  tu  mi,  agus  air 
dhuit  m'  fhaotainn,  gu'm  faigheadh  tu  do  shtainte, 
do  shonas,  agus  do  shlànaighearachd  fèin.  Is  mis' 
a  sgiùrs'  na  h-Ifrinnich  à  Anam-an-duine,  an  dara 
uair,  a  thug  buaidh  orra,  agus  a  sgrios  iad  fa  chomh- 
air  do  shùl. 

^'  A  nis,  Anam-an-duine,  tha  mi  air  pìlltinn  a'  t' 
ionnsaidh  ann  an  sìth,  agus  tha  t'eusontais  a'  m' 
aghaidh-sa  mar  nach  biodh  iad  idir  ann ;  agus  cha 
tachair  dhuit  mar  anns  an  àm  a  chaidh  seachad, 

ach  buinidh  mi  ni's  fearr  riut  na  aig  do  cheud  tòis- 
eachadh.  Oir  fathast  tamall  beag,  O  Anam-an- 
duine^  (ach  na  bi-sa  fo  thrioblaid  a  thaobh  an  ni  a 
tha  mi  'g  ràdh)  leagaidh  mise  baile  iomraiteach  so 
Anam-an-duine  a  chum  an  làir;^  agus  giùlainidh 
rai  a  chlachan^  'fhiodh,  a  bhallachan^  a  dhuslach, 
agus  a  luchd-àiteachaidh,  a  dh'ionnsaidh  mo  dhùth- 
cha  fèin,  eadhon,  gu  rioghachd  m'  Athar ;  agus 
cuiridh  mise  suas  an  sin  e  'na  leithid  a  neart 
agus  a'  ghlòir^  nach  f  hac  e  riamh  a  leithid  'san 
rioghachd  'sa  bheil  e  an  dràsd.  Cuiridh  mi  suas 
an  sin  e  air  son  àite  còmhnaidh  do  m'  Athair/  oir 
is  ann  a  chum  na  crìche  sin  a  chaidh  a  thogail  air 
tùs  ann  an  rioghachd  a  Chruinne-cè ;  agus  an  sin 
ni  mi  e  na  chuspair  iongantais,  na  chuimhneachan 
de  thròcair,  a  bhios  a  sior-ghabhail  iongantais  à 
thròcair  fein.  An  sin  chi  dùthchasaich  Anam-an- 
duine  nithe,  nach  f  hac  iad  an  samhail  idir  an  so ; 
an  sin  bithidh  iad  co-ionann  riu-san  dh'an  robh  iad 
nan  iochdrain  an  so.  Agus  bithidh  a  leithidh  a 
cho-chomunn  agad  an  sin,  O  Anam-an-duine, 
riumsa,  ri  m'  Athair_,  agus  ri  t'  Ard-rùnair,  nach 
comasach  dhuit  a  shealbhachadh  an  so,  agus  nach 
b'urrainn  duit  a  mhealtainn  gu  bràth  anns  a* 
Chruinne-cè,  ged  bhiodh  tu  beò  ann  rè  mhìle 
bliadhna. 

'S  an  ionad  so  cha  bhi  eagal  ort  O  Anam-an- 
duinCj  aon  chuid  à  mortairean^  no  à  Ifrinnich,  agus 
à  am  bagairt  ni's  mò.  Ann  an  sin  cha  bhi  feall- 
chom!mirlean,  comh-chuilbheartan,  na  droch-bhear- 
tan  air  an  dealbh  a  t'  aghaidh  ni's  mò^  O  Anam- 
an-duine  !  Cha  chluinn  thu  droch-thuair  sgeul  no 
fuaim  druma  Ifrinnich  ann  an  sin  ni's  mò  !  Ann 
an  sin  cha'n  f baic  thu  na  fir-bhrataich  Ifrinneach, 
ni  mò  chì  thu  bratach  Dhiaboluis !  Ann  an  sin  cha 
chuirear  tòrr  Ifrinneach  sam  bith  suas  a  t'  aghaidh, 

1  Bas  a  chuirp.        Z  An  aseirigh  gu  beatha  shìorruidh. 


AN  COGADH  NAOMH.  329 

ni  mò  thogair  suas  bratach  Ifrinneach  gu  mi- 
shuaimhneas  a  chuir  ort.  Cha  bhi  feum  agad  air 
ceannardaibh,  air  àirm-chasgraidh,  air  sàighdeiribh, 
agus  air  fir-chogaidh  an  sin.  Ann  an  sin  cha  chòmh- 
laich  thu  ri  bròn  no  cràdh,  ni  mo  bhios  e  comasach 
do  dh'lfrinnich  air  bith  snagadh  gu  do  sgiortaibh, 
cladhach  triomh  do  bhallachan,  no  bhi  air  am 
faicinn  a  rithist  an  taobh  a  stigh  dhe  d'  chriochaibh 
tre  an  uile  shiorruidheachd.  Bithidh  beatha  'san 
àite  sin  do  ghnà  taitneach  agus  sior  mhaireannach. 

**  Ann  an  sin,  O  Anam-an-duine,  còmhlaichidh 
tu  ri  mòran  dhiusan  a  bha  cohach  riut  fèin,  agus  a 
bha  nan  luchd  co'pairt  dhe  t'àmhgharan  ;  eadhon, 
iadsan  a  thagh  mise,  a  shaor  mi,  agus  a  chuir  mi 
air  leth,  mar  a  rinn  mi  ortsa,  fa  chomhair  cùirt 
agus  baile  rioghal  m'  Athar.  Bithidh  iad  so  uile 
aoibhneach  annadsa  agus  bithidh  tusa  mar  an 
ceudna  subhach  'nuair  a  chì  thu  iadsan. 

^*  Tha  nithe  ann  an  sin,  O  Anam-an-duine,  a 
dh'ullaich  m'  Athair  agus  mise,  nach  fhacas  riamh 
bho  thoiseach  an  t-saoghail,  thaisgeadh  suas  iad  aig 
m*  Athair,  agus  shèulaicheadh  iad  a'  measg  ionmh- 
asan  air  do  shon-sa,  gus  an  tig  thu 'g  an  sealbh- 
achadh. 

*'Dh'innis  mi  dhuit  roimhe  gu'n  atharraichinn 
Anam-an-duine  agus  gu'n  cuirinn  suas  e  an  ionad 
eile,  agus  far  an  suidhich  mi  e,  tha  a  chòmhnaidh 
an  dream  leis  an  ionmhuinn  thus,  agus  a  tha  dean- 
amh  gàirdeachais  annads'  an  dràsd,  ach  ni*s  mò 
mhòr  'nuair  a  chi  iad  thu  air  t'àrdachadh  gu  urram. 
An  sin  cuiridh  m'  Athair  iad  air  do  shon  ;  agus  tha 
am  broillichean  na  'n  càrbadan  gu  t'iomchair  annta. 
Agus  marcaichidh  tusa  O  Anam-an-duine,  air 
sgiathaibh  na  gaoithe,  Salm  Ixviii.  17,  stiùraidh 
agus  treòraichidh  iad  thu  gus  an  toir  iad  thu  a 
dh'ionnsaidh  an  àitc  sin,  (an  uair  a  bhios  do  shùil- 
ean  air  an  làn-shoillseachadh)  is  e  do  rogha  cahi. 

*^  Agus  mar  so,  O  Anam-an-duine,  nochd  mi 
ciod  a  nithear  riut  an  deigh  so,  ma's  urrainn  duit 
a  thuìgsinn ;  agus  innsidh  mi  dhuit  a  nis  ciod  e  do 
dhleasdanas  agus  cia  mar  is  còir  dhuìt  thu  fèin  a 
chleachdadh  'san  àm  a  ta  làthair,  a  rèìr  agus  mar 
a  tha  e  air  a  chuir  sios  ann  an  sgriobtuiribh  na 
firinn,  gus  an  tig  mise  dha  do  thoirt  dh'am'  ionn- 
saidh  fein. 

^'  Air  tùs,  àithneam  dhuit  na  trusganan  ^  a  thug 
mise  dhuit  mu'n  do  tharruinn  mi  air  falbh  uat  mu 
dheireadh,  a  chumail  ni's  gile  agus  ni*s  glaine  a  so 
suas.  Is  anart  grinn  iad  dhiù  fèin,  ach  feumaidh 
tus'  an  cumail  geal  agus  glan.  Bithidh  so  na 
ghliocas  agus  'na  urram  dhuit-sa,  agus  na  mhòr 
ghlòir  dhomhsa.  'Nuair  a  tha  do  thrusganan  geal, 
measaidh  an  saoghal  gur  leamsa  thu.  'Nuair  a  tha 
do  thrusgana  geal,  tha  mo  thlachd-s'  ann  do  shligh- 
ibh ;  oir  an  sin  bithidh  t'imeachd  sios  agus  suas 
cho  lainnireach,  's  gu'n  cuir  dealradh  a  bhoillsgeadh 
iongantas  air  sùiHbh  na  bhios  'san  làthair.  Uime 
sin^  sgeudaich  thu  fèin  a  rèir  m'  iarrtais-sa,  agus 
dean  cas-cheuma  dìreach  dha  do  chasaibh  le  mo 
lagh-sa,  an  sin  gabhaidh  do  Righ  mòr  thlachd  ann 
ad  aille,  a  chionn  'gur  esan  do  Thighearna,  agus 
thoir-sa  aoradh  dha. 

*^'  A  nis,  a  chum  gu'n  cùm  thus'  iad  mar  dh'iarr 
mis'  ort,  dh'ullaich  mi  (mar  dh'innis  mi  roimhe 
dhuit)  tobar  fosgailt  chum  do  thrusgana  ionnlaid 
ann.  Uime  sin  thoir  an  aire  gu'n  ionnlaid  thu 
tric  ann  am  thobar-sa,  agus  na  imich  ann  an  trus- 
ganaibh  salach  ;  oir  bithidh  t'imeachd  ann  an 
trusganaibh  salach  araon  na  eas-urram  dhomhsa, 
agus  na  an-shocair  dhuit  fèin.'^  Sach.  xiii.  1 .  iii. 
3,  4.  Uime  sin,  na  biodh  mo  chulaidh-sa,  do 
chulaidh-sa,  a  chulaidh  a  thug  mise  dhuit  air  a 
salachadh  leis  an  fheòil.       ludas  23.      *'  Biodh 

1  Fireantacbd  nan  naomh. 

2  Glaine  caithe-beatha  air  a  làn  mholadh. 

t'earradh*s  gach  àm  geal ;  agus  na  biodh  dìth  ok 
ùngaidh  air  do  cheann."    Ecles.  ix.  8. 

'*  O  Anam-an-duine  !  shaoir  mi  thu  gu  minig  o 
as-innleachdaibh,  feall-chomhairhbh,  ionnsaidhibh, 
agus  ceannaircich  Dhiaboluis,  agus  air  son  an  t- 
saoraidh  mhòir  so  uìle  cha'n  *eil  mi  'g  agairt  ni 
sam  bith  uat,  ach  a  mhàin  gu*n  thu  olc  iocadh 
dhomh  an  eirig  mo  mhatha,  gu'n  cuimhnicheadh 
tu  mo  ghràdh,  agus  buanachadh  mo  chaoimhneis 
do  mo  bhaile  ionmhainn  Anam-an-duine,  chum  do 
bhrosnachadh  gu  imeachd  a  reir  nan  sochaire  a 
bhuilicheadh  ort.  O  shean  cheangladh  na  h-iobair- 
tean  le  còrdaibh  ri  adharcaibh  na  h-altrach  òir. 
Thoir  fainear  ciod  a  th'  air  a  ràdh  riut  O  mo 
bhaile  beannaichte  Anam-an-duine. 

**^  O  Anam-an-duine  !  bha  mi  beò,  fhuair  mi 
bàs,  tha  mi  beò,  agus  cha'n  fhaigh  mi  bàs  ni's  mò 
air  do  shonsa,  Tha  mise  beò  chum  's  nach  bàsaich 
thusa.  Do  bhrìgh  gu  bheil  mise  beò  bithidh  tusa 
beò  mar  an  ceudna.  Rinn  mi  thu  rèidh  ri  m'Athair 
le  fuil  mo  chrànn-chèusaidh,  agus  air  dhuit  a  bhi 
air  do  dheanamh  reidh  bithidh  tu  beò  tromham-sa. 
Ni  mi  ùrnaigh  air  do  shon,  cogaidh  mi  air  do  shon, 
buanaichidh  mi  air  math  a  dheanamh  dhuit  a  ghnà. 

"  Cha'n  urrainn  ni  sam  bith  do  dhochann  ach 
peacadh  a  mhàin  ;  cha'n  urrainn  ni  sam  bith  mise 
chràdh  ach  peacadh :  cha'n  urrainn  ni  sam  bith 
t'irioslachadh  fa  chomhair  do  naimhdean  ach  peac- 
adh :  O  Anam-an-duine  !  bi  air  t'f  haicill  roimh 
pheacadh. 

Agus  am  bheil  f  hois  agad,  O  Anam-an-duine  ! 
c'arson  a  cheadaich  mi  air  tùs,  agus  a  tha  mi  cead- 
achadh  fathast  do  dh'Ifrinnich  còmhnaidh  a  ghabh- 
ail  aim  do  bhallachaibh?  Tha  chum  do  chumail 
a*  t'  fhaircach,  a  chum  dearbhadh  a  chuir  air  do 
ghràdh,  a  chum  do  dhcanamh  caithriseach,  agus 
a  chum  toirt  ort  meas  a  bhi  agad  fathast  air  mo 
cheannardaibli  urramach,  air  an  sàighdearaibh, 
agus  air  mo  thròcair. 

**  Mar  anceudna  chum  gu'n  cumair  a'  d'  chùimh- 
ne  fathast  ciod  an  staid  thruagh  anns  an  robh  thu 
roimhe  so,  tha  mi  sl'  ciallachadh  an  uair  a  bha^  cha'n 
e  cuid  ach  an  t-iomlan  diù  air  an  sgiùrsad  gu  còmh- 
naidh  a*  gha})haii  an  taobh  a  stigh  dha  do  chaisteal. 

*^  O  Anam-an-duine !  ged  a  mhàrbhainn-sa  na 
h-lfrinnich  uile  an  taobha  stigh  do  d'  bhallachan, 
tha  mòran  an  taobh  a  muigh  a  bheireadh  tusa  gu 
daorsa ;  oir  ged  a  bhiodh  iad  so  uile  an  taobh.  a 
stigh  air  an  gearj-adh  as,  gheibheadh  iadsan  a  tha'n 
taobh  a  muigh  a'  d'  chadal  thu,  agus  ann  an  tiota 
shluigeadh  iad  suas  Anam-an-duine/  Uime  sin 
cheadaich  mi  dhoibh  a  bhi  beò  annad,  cha'n  ann  gu 
do  dhochann  (ni  a  ni  iad  fathast  ma  dh'eisdeas  tu 
riu,  agus  ma  ni  thu  seirbhis  dhoibh)  ach  a  chum 
math  a  dheanamh  dhuit,  ni  a  dh'fheumas  iad  a 
dheanamh,  ma  ni  thu  faire  agus  ma  chathaicheas 
tu  'nan  aghaidh.  Uime  sinn  biodh  fhiosagad,  ciod 
air  bith  nì  chum  am  buair  iad  thu,  nach  e  a  th*ann 
am  rùn-sa  gu'n  lomanadh  iad  thu,  ni's  f  haide  as, 
ach  gu*n  tugadh  iad  thu  ni's  dlùithe  do  m'Athair, 
chum  gu*m  foghlumadh  tu  cogadh,  chum  gu*m 
biodh  a  bhi  'g  achanaich  air  a  dheanamh  taitneach 
dhuit ;  agus  gu'm  biodh  tu  air  do  dheanamh  beag 
ann  ad  shealladh  fèin.    Eisd  gu  diirachdach  ris  a  so. 

"  Uime  sin,  O  Anam-an-duine,  nochd  dhomhsa 
do  ghaol,  agus  na  tughadh  iadsan  a  ta  an  taobh  a 
stigh  dhe  do  bhallachaibh  air  falbh  do  ghràdh 
uaithe-san  a  shaor  t'anain.  Seadh,  deanadh  sealladh 
de  dh'Ifrinneach  do  ghaol  dhomhsa  ardachadh. 
Thàinig  mi  aon  uair,  da  uair,  trì  uairean  chum  do 
shaoradh  o  nimh  nan  sàighdean  sin  a  bheireadh  do 
bhàs  ;  seas  air  mo  thaobh-sa,  do  charaid,  an  aghaidh 
nan  Ifrinneach,  agus  seasaidh  mis'  air  do  shon-sa 
an  làthair  m'  Athar,  agus  an  làthair  a  chùirt-san 
uile.     Gràdhaich  mis'  an  aghaidh  buaireadh,  agus 

1  Caithri^  air  a  moladh. 

gràdhaichidh  mis'  thus  a  dh'aindheoin  t'  anmhainn 
eachdan. 

'^  Cuimhnich,  O  Anam-an-duine  !  ciod  a  rinn  mo 
cheannardan-sa,  mo  shaighdearan,  agus  m'  inneal- 
an-cogaidh  air  do  shon.  Chog  iad  air  do  shon, 
dh'fhuiling  agus  ghiulain  iad  mòran  bho  do  làimh- 
sa  chuni  math  a  dheanamh  dhuit,  O  Anam-an- 
duine  !  Mar  bitheadh  iad  agad  gu  do  chobhair  *s 
cipnteach  gu'n  cuireadh  Diabolus  as  dhuit.  Uime 
sin,  altrum  agus  beathaich  iad.  Am  feadh  a  ni 
thusa  gu  math;  bithidh  iadsan  gu  math,  'nuair  a  ni 
thusa  gu  holc,  bithidh  iadsan  euslan^  tìhuj  agus 
lag.  Na  fagmo  cheannardan-sa  gu  tìnn,  O  Anam- 
^n-duine !  oir  ma  bhitheas  iadsan  gu  tìnn,  cha'n 
urrainn  duit-sa  bhislàn;  ma  bhitheas  iadsan  lag, 
cha'n  urrainn  duit-sa  bhi  làidir;  ma  bhitheas 
iadsan  fànn,  cha'n  urrainn  duit-sa  bhi  gaisgeil  agus 
treùn  air  son  do  Righ,  O  Anam-an-duine  !^  Cha 
mhò  dh'f  haodas  tu  smuaineachadh  a  bhi  a  gnà  beò 
a  rèir  seallaidh,  feumaidhtu  bhibeò  air  m'  f  hocal. 
Feumaidh  tu  a  chreidsinn;,  O  Anam-an-duine^  'nuair 
a  ta  mis' as  an  làthair,  gu'm  bheil  mi  fathast  'ga 
do  ghràdhachadh  agus  'ga  do  ghiùlan  air  mo  chridhe 
gu  sìorruidh  '^ 

'^  Uime  sin^  cuimhnich,  O  Anam-an-duine  ;  gur 
tu  m'  aon-gràidh-sa ;  mar  a  theagasgais  mi  dhuit 
faire,  cathachadh,  ùrnaigh,  a  dheanamh,  agus 
cogadh  an  aghaidh  mo  naimhdean,  is  amhail  a  tha 

1  Tha  Anam-an-duine  gu  bhi  beò  air  focal  Dè. 

2  Anns  an  iomlan  de'n  chainnt  shoiso^eulach  so,  tha  na  h-uile 
uaiU,  agus  fein  rnhuinghinn  gu  buileach  air  an  dùnadh  a  raach. 
Tha  sinu  a'  faicinn  ann  an  deiligeadh  an  Tighearna  ris  an  anam, 
tròcair  o  thoiseach  gu  dheireadh.  Tha  geallannan  ro  mhòr  agus 
luachmhor  de  thròm  chudthrom  glòire  shior-mhairreanach  air  a 
chuir  fa  chomhair  a'  Chrìosdaidh,  fada  os  ceaun  ni  sam  bith  is 
urrainn  e  iarraidh  no  smuaineachadh  ;  oir  cha'n  fhaca  sùil,  agua 
cha  chuala  cluas,  agus  cha  'thàinig  e  riamh  ann  an  cridhe  duine, 
na  nithe  a  dh'ullaich  Dia  dhoibhsan  aig  am  bheil  gràdh  dha.  1 
Cor.  ii.  9.  Ruitheamaid  le  foighidinn  an  reis  a  chuireadh  romhainn, 
ag  àmharc  air  losa,  agus  a  cuimhneachadh  a  gnàth,  "  A  rèir  mar  a 
ta  esan  a  ghàirm  sibh  naoraha,  bithibhse  nàomlia  mar  an  ceudna 
'nar  uile  chaitheadh  beatha,  1  Pead.  i.  15. 

mi  nis  ag  àithneadh  dhuit  creidsinn  gu  bheil  mo 
ghradh-sa  seasmhach  dhuit.  O  Anam-an-duine 
cionnas  a  shuidhich  mi  mo  chridhe,  agus  ma 
ghradh  ortsa;  dean  faìre,  feuch  cha  chuir  mi 
eallach  eile  ort.  Cum  gu  daingean  an  nì  a  ta  a^ad, 
gtjs  an  tig  mi.  "" 


A     CHllIOCH. 

